
PRRKRLBR. 

Šiandien Lietuvoje mokslus išėjusių žmonių protai ski¬ 
riasi į dvi dali. Iš tų pačių ūkininkų rankpelnių išėję vaikai 
vieni tampa katalikų tikėjimo apginėjais, kiti būna jo prieši¬ 
ninkais. Juk jau tankiai pasitaiko, kad vienas brolis yra ku¬ 
nigu, viską atiduodančiu už katalikų tikėjimą, o antras tų pa¬ 
čių tėvo ir motinos sūnus išjuokia savo seseris už škaplierių 
nešiojimą, burnoja prieš Dievą ir nieko nesigaili, kad tik ti¬ 
kėjimą išgriautų. Atsikartoja tie pasakų laikai, kada du bro- 
lu būdavo dviejų tarp savęs kariaujančių karalių kariumenėse 
ir šaudavosi į kits kitą. 

Nuo to pasidalinimo mokintesniųjų žmonių į dvi viena 
kitai priešingi pakraipi visa mūs tėvynė vargsta. Ką vieni 
norėtų naudinga padaryti, tą kiti suardo. Vargo buvo dau¬ 
gel iš seno, vargo pasidarė daugiaus, kai ėmėme vaikus 
į mokslus leisti. Beveik jau pradeda taip šnekėti senieji 
žmonės. 

Visi suprantame, kad reikia vienybės, bet ne visi vienaip 
išmanome, kaip ją padarius. Greičiausias būdas vienybei pa¬ 
daryti yra škirtumo atmetimas. Skirtumą mums daro tikėji¬ 
mas, tai-gi reiktų atmesti tikėjimą. Jeigu tikintieji atmestų 
tikėjimą, tai jie pasidarytų netikinčiais. Bet netikinčių Lietu¬ 
voje maža, o tikinčių daug. Veiklaus tad išpultų netikintiems 
pereiti į tikėjimą, negu atbulai. Matoma, kad šituo būdu nieko 
nepelnysime. 

Vienybės mums reikia, tat jieškokime tiesos. Tiesa yra 
viena, ji suvienija randančius ją. Užtat ir skįla Lietuva pu¬ 
siau, kad vieni jos vaikai sako: „tikėjimas yra tiesa“, o kiti 
atverčia „tikėjimas yra klaida“. Vieni savo žodį paėmė iš vie- 






VI 


nokiu mokyklų, kiti—iš kitokių. Laikas mums butų patiems 
įžiūrėti, kame-gi tiesa? 

Tat reikia klausti, kodėl vieni mums sako, kad tikėjimas 
yra tiesa, o kiti tą patį daiktą priešingai tvirtina. Skirtumo 
priežastis tame, kad vieniems išrodo, jog nėra nei kokios ga¬ 
lybės augštesnės už gamtą, o kiti išranda, kad yra galybė už 
gamtą didesnė, vadinama Dievu ir galinti neišvengiamąsias 
gamtos teises perkeisti. 

Gamtos teisių perkeitimas vienam kartui vadinasi ste¬ 
buklas. Jeigu tat yra stebuklų, tai tikėjimas yra tiesa: jei 
nėra, tai tikėjimas yra klaida. Kaip-gi pažinti stebuklų buvi¬ 
mą? D-ras Vincas Kudirka, kurį šiandien lietuviai labai gar¬ 
bina, L893 metais man kalbėjo apie skirtumą dviejų srovių 
Lietuvoje. Savo pakraipą jis pasigėrėdamas pavadino pozity¬ 
vistais l ), o manąją niekaip nepavadino, tik sakė, kad ji ne- 
pozityviška Man aišku buvo, kad jisai tiki, jog dėl pozity- 
viškumo stokos krikščioniškoje pakraipoje prie tos pakraipos 
negali prigulėti žmogus, kurs rūpinasi savo proto šviesumu. 
Aš norėčiau, kad D-ras V. Kudirka tebebūtų gyvas. Jam pir¬ 
mam siųsčiau savo raštą. 

Kas stebuklams neliki vien dėlto, būk jie esą negalimi, 
tas skrajoja po savo minčių dausas. Visiems, kurie save po¬ 
zityvistais vadina ir pozityvizmo vardu stebuklų nepripažįsta, 
o pozityviškus tiesos jieškojimo būdus gerbia, tiems visiems 
sakau: ką besiginčyti tuščiai apie tą ar galimi stebuklai ar ne, 
bevelyk eikime pažiūrėti ar jų yra ar ne . Tai busim nors pozi¬ 
tyvistai ne žodžiu , bet darbu. 

Ne esmi aklas stebuklų skelbėjas. Daugelis žmonių ant 
manęs pyko, ne vienas ir apie mano tikėjimą abejojo, kuo¬ 
met aš atspauzdinau 1902 metais savo knygutes „Šw. Stani- 
slaw, biskup Krakowski“ ir jose išrodžiau, kad nėra pamatų 
tikėti į Piotrowino prikėlimo stebuklą. Per šešerius metus po 
anai knygutei nei protas mano nesusilpnėjo, nei pažiūrų pakrai¬ 
pa nepersimainė. 0 bet-gi šiandien leidžiu į žmones knygas 
vienų stebuklų pilnas. Tai vis dėlto, kad ir anuomet ir šiuo¬ 
met prisilaikiau to paties pozityviško tiesos jieškojimo. Ką 
besiginčyti ar galimi stebuklai ar ne, ėjau ir važiavau jieškoti. 


1 ) Pozityvistais vadinasi ta mokslininkų rųšis kuri neišsitiki aug- 
stais proto išvadžiojimais, o arčiaus prisituri to, kas akimis matoma ir ki¬ 
tais jausmais pasiekiama. Pozityvistų pradėtojas buvo prancūzas Augustas 
Komtas. Kaip visos pilosopų pakraipos, taip ir pozityvistai turi savo ge¬ 
rumų ir blogumų. Didžiausia jų klaida, kad Dievo nepripažįsta. Didžiau¬ 
sias jų nuopelnas, kad proto palaidą lakstymą suvaldo priverzdami atsi¬ 
žiūrėti į tą, kas sale žmogaus dedasi. Jeigu pozityvistai šitos savo geru¬ 
mos pilnai prisilaikytų, jie ir anos savo klaidos netektų. Gerai įsižiūrėję 
į žmogaus gyvenimą ir į gamtos spėkas, turėtų pažinti Dievą. 

ar yra jų tenai kur sakoma. Piotrowino atsikėlimo iš numi¬ 
rusių nepripažinau dėlto, kad prirodymų neradau iki gana. 
Liurdo stebuklus pripažinau dėlto, kad prirodymų radau 
į valias. 

Ne visų nei Liurdo atsitikimų prirodymus vienaip giliai 
išbandžiau. Buoortsuko, Burjeto, Rizanienės ir Biusketuko iš¬ 
gijimus ištyriau iki pačiam dugnui. Gilyn jau nebuvo kur 
eiti. Neliko mokslo reikalavimų neišpildytų. Negana ką do¬ 
kumentus savo akimis sužiūrėjau, bet dar ir jų tikrybę suži¬ 
nojau. Truvintės, Liamaršandžiūtės, Liabranšintės, Ruderio, 
Dėantikės, Rouchelienės ir Gargamo išgijimus tiek išbandžiau, 
9 kad apie jų tikrybę neabejoju ir jų stebuklingumą tvirtinu. 
Tų septynių atsitikimų bandymą galima butų dar truputį gi¬ 
liaus nuvesti Bet iš šiandieninio dalykų pažinojimo jau ma¬ 
tau, kad tas tyrinėjimo vedimas gilyn tik tiek naujo teparo- 
dytų, kad žmonės, tų atsitikimų bandymą pirma manęs vedu- 
siejie iki dugnui, nebuvo sukčiai ir melagiai. Dėl tokio tikslo 
nenorėjau skolintis didelių pinigų, kurių šitos bandymo viršū¬ 
nės atlikimas reikalavo. 

Be šitų išbandytųjų stebuklų mano knygose minėta dau¬ 
gel kitų lygiai stebuklingai išrodančių atsitikimų. Už tuos 
jau aš negalvoju taip smarkiai, kaip už minėtuosius. Juos 
papasakojau dėlto, kad ištirtųjų draugėje ir anie išrodė labai 
tikėtini. Neabejojant, kad Liurde yra Galybė stebuklingai 
grąžinanti žmonėms sveikatą, nesvarbu buvo statytis ir išri- 
šinėti klausimą ar ta galybė tepasirodė tik vienuolika kartų 
ar ir daugiau. 

Jei kuriam tautiečiui neužteks šitos mokslo gilybės ma¬ 
no rašte ir jis viešai ištars reikalavimą tyrinėjimą pagilinti, 
aš nebusiu kurčias. Patirsiu, kad*jis žino moksliško jieškoji- 
mo būdus ir kviesiu jį važiuoti drauge tenai, kur dokumentai 
gali. Jis galės vien reikalavimus statyti, aš juos pildysiu. 
Apsiimu privesti prie dokumentų, bet tik prie tų, kurie guli 
dvasiškuos priežiūroje. Prityrimas mane pamokino nežadėti 
už svietiškuosius žmones, kad ir jie parodys savuosius. 
Taip-gi neprižadu savo draugui — priešininkui užmokėti kelio¬ 
nės lėšas. 

Mano knygose nėra mokslingos išvaizdos. Nesurašiau 
veikalų, kuriais naudoiausi, neparodžiau knygų vardų ir vietų, 
iš kurių žinias ar žodžius ėmiau. Aš savo raštą rašiau sąži¬ 
ningai, bet ne mokslininkams, o sodiečiams. Mano tikslas buvo 
sutraukti didelę Prancūzų raštiją apie Liurdą į vienas nestoras 
lietuviškas knygas. 

Labai norėjau apsieiti be sunkokų daiktų ir nuobodžių 
vietų, bet negalėjau. Pasaką butiniai reikia taip sustatyti, 
kad ‘ji lengvai eitų skaityti ir traukte trauktų žmogų įdo- 

Įžengiamosios ^inios. 


1. Liurdo apygarda, miestas, gyventojai. 

Toli nuo mųsų šalies į žiemos-vakarus už daugelio šimtų 
mylių nuo Lietuvos tiesiasi nuo vienų jūrų ligi kitų eilė la¬ 
bai aukštų kalnų, Pirenėjais vadinamų. Anapus jų—Ispanija, 
o šiapus—Prancūzija. Kalnų aukštis išneša apie du varstu. 

Šiapus Pirenėjų, prancūzų žemėje, kur kalnai jau žemes¬ 
ni ir praretėję; kur atskirai stūksantieji milžinai-akmens 
vien tik apačiomis susisiekia: tenai yra į tuos prieškalnius 
Įsimaišęs, prie vienos bukos uolos prisiglaudęs miestelis, var¬ 
du Liurda v. Prancūzai jį rašo Lourdes , skaito Liurd. 

Pro tą miestelį bėga sukindamasis sraunus upelis, var¬ 
du Gavė. Jis bemaž-ko tokio didumo kaip mųsų Šešupė, Duby¬ 
sa ar Venta. Į vakarus nuo miesto kitoj pusėj Gavės riokso 
aukštas akmeninis kalnas, samanomis ir medžiais apaugęs, va¬ 
dinamas Espeliugas. Prie Espeliugo prisiglaudęs kitas, pusiau 
mažesnis akmuo, Masabielis, ale dar ir ant šito viršaus sutilpų 
kelių ūkininkų trobos. Espeliugo kalnas labai skylėtas. Jame 
kažin kaip pasidarė daug ilgų ir gilių olų. Kai-kuriose su¬ 
tilptų po kelis šimtus žmonių. 

Tuose urvuose nuo viršaus nuolatai laša vanduo. Ir be- 
to kalnas gana vandeningas. Nuo jo pradeda bėgti upelaitis— 

Merlasas. Nusileidęs nuo Espeliugo Merlasas apibėga apie jo 
apačią ir ties Masabielio uola įteka į Gavę. Ties Merlaso anga 
Masabielio uoloje vėpso dvi skyli: viena pas pačią žemę, plati 
ir už žmogų aukštesnė, antra aukščiaus už šitą—siaura ir že¬ 



ma. Apatinėje skylėje sutilptų kokios trįs dešimtįs žmonių, o 
viršutinėje—kaip tik vienam stovėti. Viršutinė ola akmens 
gilumoje įeina į apatinę. \ tą viršutinę olą įkeltas diktas ak¬ 
muo, tokio didumo ir tokios išvaizdos kaip skrynia. wSpėjama, 

kad gilioje senovėje ant to akmens anos šalies stabmeldžiai 
žudydavę atnašas savo dievams. 

1858 metais Liurdas buvo tokio didumo, kaip mųsų 
Marijampolė arba Šauliai, tiktai daug švariaus laikomas. 
Jo gyventojų dauguma maitindavosi skaldydami akmenis iš 
aplinkinių kalnų. Kai-kurie iš murmulo kalinėdavo visokius 
daiktelius ir pardavinėdavo. Mieste, kaip paprastai, dar buvo 
kitokių amatininkų ir pirklių, o prie Gavės ir mažesniųjų upe- 
laičių tarškėjo keletas vandeninių malūnų. 

Liurdo ir apielinkės žmonės tais laikais buvo geri kata¬ 
likai. Amatininkai suprazdavo, kad darbas ir pelnas varžyties vi¬ 
siems pražūtinga, o susitelkus į draugiją viskas geriaus tarp¬ 
sta. Todėl akmenininkai turėjo savo draugiją, malūnininkai 
savo ir kiti vėl savo, visi sulig meno atskyrių. Draugijų nariai 
turėdavo dėti metinius mokesčius, bet užtatai vienam susirgus 
ar taip nelaimės susilaukus visa draugija jį šelpdavo sudėtais 
pinigais. 

Merginos ir tos išmanė vienybės naudingumą. Jos turėjo 
„Marijos Dukterų Draugiją“. Paaugusios mergelės visos norė¬ 
davo į ją įstoti, bet draugija priimdavo tik gerąsias. Priimto¬ 
sios rūpindavosi geru apsiėjimu pelnyties garbę ir sau ir visai 
draugijai. Reikale vienos kitas prilaikydavo. 

Visų draugijų Liurde 1858 metais buvo aštuonios. Kiek¬ 
viena turėjo savo tam-tikrą bažnyčioje karnnėlę. Esant daug 
draugijų, užtektinai būdavo padorių sueigų ir pasilinksmini¬ 
mų, todėl jaunuomenė nejieškadavo pavojingų sėbravimų 
slapta. 

Liurde, žinoma, buvo ir ponų; bet šitie toli nebuvo taip 
maldingi, kaip prastieji žmonės. Bemaž-ko visi Liurdo ponai 
pirm 50 metų į Dievą netikėio ir Bažnyčios neklausė. Švie¬ 
suolių Liurde tais metais bodavo, sulyginant, daugiaus, negu 
kituose tokiuose mažuose miestuose, nes jame prisilaikydavo 
gana daug gydytojų. Tiems labiausiai sekdavosi vasaros me¬ 
tu, nes į aplinkinius kalnus iš didžiųjų miestų suvažiuodavo 
gydytus gana daug ligonių ir taip silpnos sveikatos žmonių. 
Netoliese esama sveikų šiltųjų vandenų. 

Advokatų ir teisėjų Liurde taip-gi buvo daugiaus, negu 
kituose apskričių miestuose, nes Liurdan buvo atkeltas aukš¬ 
tesnysis teismo būstas. 

Liurdo klebonas, kunigas Peiramalis, buvo dekanas ir 
turėjo tris kamendorius. Nors žmonės visus kunigus giria, bet 
liurdiškį ypatingai turėjo už ką garbinti. Bažnyčios nepripa- 
žįstantieji ir kunigų neapkenčiantieji svietiškieji šviesuoliai ir 
tie pripažindavo, kad maža esą žmonių, geresnių už kunigą 
Peiramalį. Jis dėvėdavo menkus drabužius, visame apsiėjime 
buvo prastas; pavargėlius šelpdavo pinigais, nežinantiems ką 

daryti, duodavo labai protingus patarimus. Prigavikai dažnai 
jį prigaudavo, bereikalo nusiskųzdami savo vargais; bet bažny¬ 
tiniuose dalykuose jis nebuvo lengvatikis. 

Miesto ligonbutis ir mergaičių mokykla buvo vienuolių 
priežiūroje. Tos vienuolės vadinosi „Gailestingumo ir mokini¬ 
mo seserįs“. Paprastai jas vadindavo trumpesniu vardu, Never - 
siškėmis seselėmis , nes tos vienuolijos pradžia buvo buvusi Ne- 
verso mieste. 

- * - 


2. Pranciškus Subirus ir jo žmona Liudvika. 

Tarp daugelio neturtingų Liurdo gyventojų, kurių duk¬ 
ters mokindavosi Neversiškių seselių mokykloje, buvo ir Pran¬ 
ciškus Subirus su savo žmona Liudvika. Juodu savo amžyje 
gavo patirti daug visokių vargų, ale retiems tėvams ir tokis 
džiauksmas pasitaiko kaip jiedviem. 

Pranciškus buvo malūnininko sūnus, ale savo malūno 
neturėjo, o bernavo pas svetimus. Jis buvo gimęs 1807 me- 
tait. Eidamas 34 metus jis buvo gizeliu prie malūnininko Kas- 
teroto. Kasterėtai iš senų senovės nuomojo Bolių malūną ša¬ 
lia pat Liurdo. Pranciškus buvo smarkus į darbą ir dirbti mo¬ 
kėjo, ale lašinti grašį prie grašio negalėdavo. Buvo perdaug 
minkštos širdies. Žmonės ant jo papliaukšdavo, kad perdažnai 
užeinąs į smuklę ir mėgstąs kortas. Užeiti jis užeidavo ir kor- 
kuoti kortuodavo, ale nei girtuokliu nei kortininku nebuvo. 

Išleidęs vyriausiąją dukterį Bernardą už vyro malūnininkas 
Kasterotas, dar nepersenas žmogus, pasimirė. 1841 metais. Liko* 
našlė su vyresniąja dukteria Liudvika 16 metų. Buvo dar dvi 
nabaštninko dukteri, bet tiedvi jaunesni, ir sūnus Jonukas, 
visai kūdikis. 

Kasterotai prieš tėvui mirsiant skatėsi turtingais, bet 
našlė, viena likusi, nežinojo, ką bepradėti. Savo lauko neturėjo, 
o malūnas buvo svetimas, samdytas. Samdyties jį toliaus ir 
taip maitinties, kaip pirma, nebegalima buvo be vyriško. Rei¬ 
kėjo rengties Liudvikai tekėti. Jaunikių buvo daug, bet ji ne¬ 
norėjo nei už vieno eiti. Jai labiausiai patiko tėvo gizelis 
Pranciškus Subirus. Tas neturėjo grašio prie sielos. Motina il¬ 
gai rūpinosi, bet galutinai sutiko, kad Liudvika ištekėtų už 
Pranciškaus, ypač kad jis malimo amatą gerai išmanė ir ga¬ 
lėjo toliaus vesti visą malūno įtaisą. Jungtuvės būva 
9 sausio 1843 metų. Po jungtuvių Pranciškus atnaujina 
nuomos kontraktą savo vardu. 

Liudvika buvo buvusi visų giriama mergaitė. Pikti lie¬ 
žuviai neišrazdavo nei dulkių ant jos vainiko. Tiesa, ji buvo 
labai jauna prieš ištekant. į darbą ji taip-gi buvo smarki, o su 
draugėmis lipšni ir meili. Dar ir gražaus apsiėjimo jos mokėta. 

Pranciškus su Liudvika gyveno didelėje santaikoje. Nors 
mieste kaimynai netoli, bet nei jie niekuomet negirdėdavo, 
kad Subirai vienas kitam būtų skaudų žodį pasakę. Nelaimė 
tiktai, kad juodu abu buvo minkštos širdies. Žmonės privež- 
davo malimo į valias, ale pelnas nėjo didyn. Sako, kad Pran¬ 
ciškus dažnai maldavęs ant bargo, o užmokesčio metui atėjus 
nemokėdavęs skolininkų priversti atsiteisti. 

Jo žmona vis pamylėdavo ateinančias į malūną moteris. 
Vienai viešniai išėjus kita ateidavo, ir taip nuo ryto ligi va¬ 
karo. Tankios vaišės padarė, kad Pranciškus ėmė netaip ge¬ 
rai prižiūrėti savo malūną, kaip reikėjo. Turtingesnieji skųzda- 
vosi, kad Subirų miltai' kaskart darąsi niekesni. 

Kastoro tas mirdamas buvo palikęs gana gražų pinigų pluoš¬ 
telį. Plačiai apsieinant tas išteklius greitai prapuolė. Kai reikėjo 
gyventi vien iš Uždarbio, nepritekliai darėsi vis didesni ir di¬ 
desni. Galutinai Subirai neturėjo kuo užmokėti Boliui nuomos 
už malūną ir gavo kraustyties iš jo laukan. 

T-diaus nuoLiurdo, Arsizako sodžiuje, gyveno žmogus, pa¬ 
varde Eskubė. Tas turėjo malūną parsamdyti nuomon. Pranciš¬ 
kus padarė su juo kontraktą, ale taip neprotingai, kad visas 
pelnas liko anam. Vargo paragavę Subirai dirbo vis išsijuosę, 
ale nežmoniškų sąlygų išpildyti bet-gi negalėjo. Tenai palydė¬ 
jo paskutinę savo turto dalį ir gavo išeiti su ketvertą vaikų 
tuščiom rankom. 

Neturėdamu kur dingti sugrįžo į Liurdą. Malūno samdy- 
ties neturėjo už ką; kitokio amato nemokėjo. Reikėjo versties 
dienininkų darbais. Bepig kad dienininkams niekad darbo ne¬ 
trūktų! Kai darbo turėdavo, tai ir pelnas būdavo: patįs pa¬ 
valgydavo ir vaikus pavalgydindavo. Bet gana dažnai atsitik¬ 
davo būti be darbo ir be duonos su mažais vaikais. 

Subirai atsimindavo savo senąjį, gerąjį buvimą ir gėdė- 
davosi užsiminti pažįstamiems apie savo neturtą. Tiktai Liud¬ 
vikos sesuo Bernarda gerai žinojo savo švogerio pavargimą. 
Pasislėpusi nuo savo paties kartais pačiomis sunkiausiomis 
dienomis sušelpdavo seserį ir jos vyrą. 

Juodu buvo įsisamdę svetimame bute. Atėjo laikas mo¬ 
kėti už vietą, o čia nebuvo už ką duonos kąsnio nusipirkti. 
Pranciškus meldė palaukti kelias dienas, kol darbo gausiąs. 
Namų savininkas neapsiėmė. į skolą palaikė paskutinę indau¬ 
ją (šėpą), o Subirus su vaikais išmetė laukan. Pranciškus su¬ 
sirišo visą savo turtą į pungulį ir išsinešė, o Liudvika išėjo 
su juo nešina beveik tokiu pat dideliu našuliu—žindomu kū¬ 
dikiu. 

Išėję oran, atsistojo ant gatvės, neišmanydamu, kas to- 
liaus bedaryti. Pranciškus padėjo savo pundą pačiai pas kojas, 
paliko ją taip stovėti lauke su mažais vaikais ir ėmė bėgio¬ 
ti skersai ir išilgai po miestą, jieškodamas, bene kas priglaus- 

Pranciškus Subirus, 

Bernadetos tėvas. 

tų. Niekur nieko nepelnė. Iš nerimasčio kuone proto neteko. 
Galutinai dar atsiminė, kad Liudvikos pusbrolis Andrius Sažus 
turėjo pirkęs seną, niekam netinkančią lūšną. Pirma joje lai¬ 
kydavo kalinius, ale kada trioba taip paseno, jog nei piktada- 





rių joje negalima buvo laikyti, vyriausybė pastatė ją licitaci- 
jon ir Andrius Sažus nusipirko seniems attikusiems rakandams 
dėti. Pranciškus bėgo melsti Andriaus, kad padarytų didelę 
malonę—duotų apsigyventi toje lūšnoje. 

Andrius lūšnos nepavydėjo. Nelabai nei reikalinga ji jam 
buvo, ale nenorėjo įsileisti giminės pavargėlio. Juk žinia, kad 
paskui reikės juos matinti—ir tėvus ir vaikus. Andrius nepa¬ 
sitikėjo savo pačia, žinodamas jos širdies gailestingumą ir bi- 



Iš tėvų Kasterotikė, 

Liudvika Subirienė, 

Bernadetos motina. 

jodamas, kad ji neimtų visko davinėti Subirams, kuriuo-du 
kitąsyk taip gražiai gyvenę ir būtų galėję dar genaus'■ pasi¬ 
daryti, jei būtų tik norėję. 

Pranciškus, pamatęs Andrių abejojant, įpuolė į nebviltį. 
Andriui jo pagailo ir leido apsigyventi lūšnoje. Linksmai Su¬ 
birai persikraustė tenai, lygį kokią pilį. Pasistatė dvilovi, dvi 
kedi, kelias molines lėkštes (torielkas) ir mažą pundelį senų 
drabužių su sulopytais baltiniais. Lovų patalynė buvo taip-gi 
menka. Tai ir visas jųdviejų turtas. 

Subirams apsigyvenus lūšnoje prie Mažųjų Perkasų gat¬ 
vės Sažų Andriaus baimė neišsipildė. Nei Liudvika, nei jos vy¬ 
ras niekuomet nieko nebylinėdavo iš Sažų, nors vargo maty¬ 
davo ir tikrąjį badą kęzdavp Nei Subirai, nei vaikai niekam 
nesiskųzdavo savo vargais. Žmonės nelabai būtų supratę Su¬ 
birų vargo didumą, jei ne vienas smulkus atsitikimas. Vieną 
sykį Liurdo bažnyčioje buvo mišios už numirėlį. Subirų 
Jonukas, vos keletos metų vaikutis, nubėgo su kitais bažny¬ 
čion ir, pamatęs nuvarvėjusį ant grindų vašką, pirščiukais at- 
sigramdęs, ėmė godžiai valgyti. Tai mačiusieji žmonės suprato, 
kad baisus svečias—badas Subiruose vieši. 

Ne tik malkų neturėdavo žiemą šilumai, bet ir nebuvo 
su kuo valgio išsivirti. Tiesa, valgiui malkų nei nereikėjo, nes 
nebuvo ko virti, nei ko valgyti nevirus. Alkani kūdikiai šal¬ 
davo drėgnoje trioboje. Niekas nežino, kas tada darėsi nelai¬ 
mingo tėvo širdyje, matant šitokį vaikų vargą. Dieve, neduok 
nei vienam to pritirti! 

Šalia tos pačios Mažųjų Perkasų gatvės buvo malkų su¬ 
krauta. Pranciškus neiškentė ir pasivogė kelias plauskas. Ne¬ 
tikras vagis pirmu nusikaltimu susigriebdino. Teismas jį ap¬ 
kaltino Kovo mėnesyje 1857 metų. Pranciškus Subirus sėdėjo 
už malkų vogimą. Jį išleido 4 balandžio d. Vienam žmogui 
apie tą laiką prapuolė maišas miltų. Žmonės ėmė šnekėti ant 
Pranciškaus. 

Suprantamas daiktas, kaip turėjo skaudėti Liudvikai šir¬ 
dį. Tų vargų negana. Viena jos giminaitė netekėjusi prasirado, 
Subirų vardas dar labiaus susiteršė. 

Neturtą ir paniekinimą kęzdami Subirai vieną didelę pa¬ 
guodą turėjo. Jųdviejų vaikai buvo neapsakomai geri. Andrius 
Sažus sakėsi niekuomet negirdėjęs nei vieno negražaus žodžio 
iš Subirų vaikų lūpų. Kas žinodavo, kokis jų namieje vargas, 
tas stebėdavosi, kaip tie maži vaikeliai iškenčia nerūgoję ant 
tėvų, nei nesiskundę svetimiems. Bernadetikė su Antaninėle ir 
Jonukas su J ustinuku, negana ką netykodavo nieko iš sve¬ 
timų, ale dar linksmi šokinėdavo, nors pilveliai jų visuomet bū¬ 
davo tušti. 

Vargo prispausti Subįrų vaikai paprato pelnyties duoną 
iš mažens. Vyresniosios dukters pasiimdavo maišą ar pintinė¬ 
lę ir eidavo rankioti kaulų, skiedrų, gelžgalių ir kitų tokių 
išmestų niekniekių. Pardavę maža ką tegaudavo, ale džiauk- 
smas būdavo galint duonos nusipirkti. 

Tėvams taip-gi vargas padarė šį-tą ir gero. Pranciškus, 
turtingą pačią netikėtai vedęs, buvo ėmęs tinginiauti. Vargas 

tinginį išvarė. Dažnai darbo netekdamas išmoko darbą bran¬ 
ginti. Liudvika pasidarė darpštumo pavyzdžiu. Darbo turėda¬ 
ma dirbdavo per dienas, o vyrui susirgus dirbdavo per naktis, 
kad tik kaip nors pramitimui užpelnius. Abudu pradėjo daž- 
niaus vaikščioti išpažinties, karščiaus melsties, stipriaus tikėti. 
Žmonės suopia, būk iš neturto pasidarą ginčai porose. Ta mei¬ 
lė, kuri buvo suvedusi juodu į porą, niekuomet nei trupučio 
nesumažėjo Ji pasaldino jiedviem visus vargus. Meilei užsilai¬ 
kant tarp tėvų, nei vaikai neištvirko. 

-* - 


Subiry Bernadeta. 

Vyriausioji Subirų duktė buvo vardu Bernadeta. Mųsų 
krašte tuo vardu labai retai ką krikština, o Prancūzijoje gana 
dažnai. Tenai dvyliktame mųsų tikėjimo amžyje gyveno didis 
šventasis Bernardas. Jis ligi šiol savo tautoje ir tarp moksli¬ 
ninkų didžioje pagarboje laikomas. Jo vardu prancūzai mėg¬ 
sta krikštydinti savo sūnus ir dukteris. Mažiukė Bernarda su¬ 
lig t<> krašto kalbos tariasi Bernadet; mųsiškai reikėtų sakyti: 
Bernardikė. 

Ji buvo gimusi lygiai ant rytojaus po Trijų Karalių, bū¬ 
tent 7 sausio 1844 metų. Ją krikštino kunigas Forg’as, tuome¬ 
tinis Liurdo klebonas. Liudvika neilgai tegalėjo žindyti savo 
pirmąja dukrelę: pusei metų praslinkus visai pieno neteko. 
Tuo pačiu laiku netolimam Bartrių kaime kita jauna moteriš¬ 
kė, Marijona Aravantienė, pasimarinusi savo pirmąjį sūnelį, 
dviejų mėnesių kūdikį, jieškojo ką žindyti. Žmonės prirodė 
Bernadetą. Liudvika žindytojai mokėjo 5 frankus pinigais ar¬ 
ba maistu kas mėnesį. Mųsiškai tai būtų apie 2 rubliu. Ber¬ 
nadetą nutraukus motina negalėjo atsiimti jos namon, nes bu¬ 
vo susilaukusi antros dukters. Taip Subirų dukrelė liko Bar¬ 
tkuose pas Aravantienę ligi spalių mėnesio 1845 metų. Ją sugrą¬ 
žino tėvams į Bolio malūną antrus metus bebaigiančią. 

Ligi šeštų metų Bernadeta buvo visai' sveika, o paskui 
paliego. Kokius dešimtus metus jai beeinant į Liurdą atsisuko 
kolera. Bernardikei teko persirgti ta baisiąja liga. Iš koleros 
išgijo, bet liko padusimas, kurį gydytojai vadina astma. 

Kad tėvams reikėjo kraustyties iš Bolio malūno, Berna¬ 
detos pagailo jos tetai ir podei (krikšto motinai) Bernardai. 

Toji atsiėmė Bernadetą pas save. Pas tetą mergiotė išbuvo 
dvejis metus. Vėliaus tetėnas pasakodavo šitokį mažmožį. Vie¬ 
ną dieną jisai, grįždamas iš mugės, parvežęs mergaitėms žie¬ 
dų. Bernadeta ėmė juos maustyties ant pirštelių, ale visi buvo 
perdideli. Antrusyk jam važiuojant į Betaramą mergiotė vėl 
prašė parvežti žiedų. Tetėnas parvežė, ale tas buvo permažas. 
Bernadeta tol nibrijo, kol užsimovė, bet pirštelis greitai pa¬ 
raudonavo, papurpo ir sutino. Žiedą reikėjo nupielyti. Nuo to 
laiko Bernadeta visą savo amžį žiedų nebenešiojo." 

Tėvams sugrįžus iš Arsizako vėl į Liurdą, Bernadeta par¬ 
ėjo iš tetos pas motiną ir išbuvo namieje ligi rudens atei¬ 
nančių 1857 metų. Tėvai rūpinosi išgydyti jos dusulį. Vai¬ 
stams neturėjo pinigų, bet manė, kad sveikata dukteriai pati 
sugrįšianti, tik reikia ją gerai valgydinti. Bet maisto nebuvo. 
Tėvas su motina ir visi sveikieji vaikai maitinosi ryžių tešla. 
Bernadetai-gi, kaipo ligoniui, nupirkdavo tikrosios duonos, kar¬ 
tais dar pridėdavo vyno su cukrum. Gal Bernadeta ir būtų 
visai pasitaisiusi, jei būtų gavusi visada sau viena suvalgyti 
tą parinktą maistą. Bet broliai ir sesers pavydėdavo, kam ji 
turi gauti geriaus va<gyti už kitus. Kai tėvas su motina išei¬ 
davo, tai vaikai ir užpuldavo ant Bernadetos. Bernadeta pa¬ 
sidalydavo su broliais ir seserims, ką būdavo gavusi, o tėvai 
nei nežinodavo, kad visi vaikai jai padeda suvalgyti tuos 
vaistus. 

Spalių mėnesyje 1857 metų Marijonai Aravantienei pri¬ 
reikė nešiotės vaikams. Atėjus į Subirus ji kalbino leisti Ber¬ 
nadetą pas ją, žadėdama išmokyti katekizmo, nes mergiotei 
jau metas buvo pradėti vaikščioti prie V. Dievo. 

Subirai, daug vaikų ir vargo turėdami, lengvai apsiėmė 
leisti vyriausiąją dukterį į Bartrius tarnauti tai pačiai mote¬ 
riškei, kuri ją buvo užžindžius. Bernadetą suderėjo tarnauti 
savo drabužiu. Marškinių ji teturėjo tik vienus; kai tuos skalb- 
davosi, tai vilkėdavo pasiskolinusi iš Joanos Garosiūtės, Ara- 
vantų tarnaitės. 

Bartriuose Bernadeta mažai tegavo vaikų daboti; dau¬ 
giausiai ji ganydavo avis. Apie Liurdą šiltas kraštas, žiemos maža, 
todėl ir gyvulių ganymas mažai kiek tesiliauja. Motina buvo iš- 
derėjusi, kad Bernadeta galėtų pribūti bažnyčion, kai vaikus 
katekizmo mokina. Bažnyčia buvo tame pačiame sodžiuje, tai 
nueiti netoli. Kunigas Aderis, Bartrių kamendorius, mokindavo 
vaikus šiokiomis dienomis nors vieną kartą kas savaitę per išti¬ 
sus metus. Tai buvo labai dievotas kunigas. Vietinis mokin¬ 
tojas Barbėtas (jaunasis) jį sakydavo šventu esant. Kunigas 
Aderis porą kartų išsitarė tam mokintojui, kad kai pažiūrįs į 

Bernadetą, foi tuo atsimenąs tuos kūdikius, kuriems teikėsi 
pasirodyti Švenčiausioji Panelė. Bernadeta niekuomet negavo 
girdėti, kad kunigėlis taip labai ją gerbia. 

Nevisada tegalėjo Aravantrenė išleisti Bernadetą į bažny¬ 
čią; atlikdama nuo triūso pati šeimininkė mokindavo savo pie¬ 
menaitę namieje. Bernadetos galva buvo labai kieta. Ji vos-ne 
vos išmoko Tėve mųsų ir Sveika Marija. Kalbėdama Tikiu į 
Dievą Tėvą darnai suklyzdavo. Kelissyk atkartojant tą patį žo¬ 
dį ir tai negerai įsidomėdavo. Kaip kada Aravantienė bemo¬ 
kydama netekdavo kantrumo. Vieną kart perpykusi ji ir sako 
Bernadetai: 

— Et, tu buvai ir būsi kvaila. Tu niekad nieko neišmoksi. 

Bernadeta už tai nusišypsojo, pažiūrėjo šeimininkei į akis 
ir, apsikabinusi ją, pabučiavo. Tas piktumas ir perėjo. 

Be minėtųjų maldų Bernadeta dar šitą mokėjo: Marija^ 
be nuodėmės pradėtoji , melskis už mus , kad prie Tavęs saukia - 
mės. Iš tų keturių maldelių ji mokėjo sudėti ir rąžančių. Todėl 
nuolatai tą rąžančių kalbėdavo ir jį labai mėgdavo. 

Bartriuose visi girdavo Bernadetą. Ji buvo linksma ir 
juokų pilna mergaitė; netingėdavo kitų užvaduoti, niekam prie¬ 
šais nešnekėdavo, nesiskųzdavo nei ant žmonių, nei ant vargų. 
Jai vis būdavo gana to, ką turėdavo. Nors beveik visi su ja 
gražiai apsieidavo Bartriuose, bet ji nežinia dėlko tenai neri¬ 
mo. Vieną dieną susitikusi žmogių einantį Liurdan, meldė už¬ 
eiti pas tėvus ir pasakyti, kad atsiimtų ją iš Bartrių. Neži¬ 
nia, kas buvo per priežastis to nerimo. Gal kas nors slapta ją 
vargindavo. 

Tuo pačiu laiku Aravantienė išsišneko su Bartrių kuni¬ 
gais, kad Bernadeta nėra taip jauna, kaip išrodo, kad jau la¬ 
bai metas jai eiti prie Komunijos. Bartrių kunigas tuomet 
rengėsi įstoti į vienuoliją, neturėjo laiko jos dažniau už kitus 
pamokinti, todėl ir patarė grąžinti ją į Liurdą, kur buvo ke¬ 
turi kunigai. 

Išbuvusi tris mėnesius Bartriuose, Bernadeta sugrįžo pas 
tėvus prieš Grabnyčias 1858 metų. Namieje gerumos nerado. 
Tėvas buvo menkas ir prieš užgavėnes atgulė apsirgęs. Moti¬ 
na eidavo pas žmones uždarbiauti padieniui, kad turėtų kuo 
maitinti sergantį patį ir vaikus. Bernadeta su Antaninuke, 
pustrečių metų jaunesne seseria, taip-gi rūpindavosi padėti 
motinai uždarbiauti. Pasiėmusi pintinę eidavo jieškoti senų 
skudurų, geležgalių ir kitokių išmestų nereikalingų daiktų, ku¬ 
riuos nešdavo parduoti senai žmonai Aleksinai Baronienei. 

Taip gyvenant Subirų trioboje maisto būdavo pamožin- 
čiai, o kuro dar mažiaus. Viduje nei kiek nebūdavo šilčiaus, 
kaip lauke. Visa nauda, kad neužlydavo ir vėjas nelabai te- 
užgriebdavo. 

Liurdo bažnyčioje vaikus tais metais mokino kamendo- 
rius kunigas Pomianas. Bernadeta neapleizdavo katekizmo ne¬ 
nuėjusi, bet kunigas ligi Užgavėnių nesuskubo jos įsistebėti. 
Tais metais tarp Grabnyčių ir Užgavėnių tebuvo tik dvi savaiti. 

Kad Subirų dukters būdavo namie, pas jiedvi ateidavo 
tokio paties amžiaus mergiotė Joana Abadytė. Abadienė gy¬ 
veno šalia Subirų ir taip-pat buvo dienininkė. Išeidama" į 
darbą mažutėlį sūnelį palikdavo daboti dar neužaugusiai duk¬ 
teriai, o ta atsinešdavo savo broliuką į Subirus ir išvien žaiz- 
<davo su jų vaikais. 




II. 

Pirmasis Rpsireiskimas. 


1. Riebusis ketvirtadienis (ketvergas) prieš piet. 

Užgavėnės 1858 m. buvo ankstybos. Riebusis ketvirtadienis 
parėjo 11 vasario. Liurdo gyventojai juoba linksminosi, kad 
drauge su riebiuoju ketvirtadieniu mieste buvo ir mugė. Baž¬ 
nyčioje tądien vaikų nemokino ir Bernadeta su seseria buvo 
namieje. Diena buvo šalta ir drėgna. Ligonis, Subirų tėvas, 
visai nekėlė iš lovos; vaikai sukilo vėlai. Devintai baigiantis 
motina jiems davė pusryčių; paskui Bernadeta, apsidairiusi po 
grinčią, nusiminė ir tarė: 

— O-gi, Dievulėliau, malkučių jau visai nėra! 

Motina seniai tat žinojo; darbo žmonėse neturėdama, ke¬ 
tino eiti prieš piet į girią pasirankioti sausų šakų. Netrukusi 
ėmė rengties. Jai besiriuošiant Abadienės Joana atsinešė savo 

jųsų mergikėm bėgsiu malkų parinktų. 

Liudvika apsiėmė leisti Antaniną, kad eitų su Joana mal¬ 
kų, o Bernadetai liepė likties namieje, nes buvo slogą (plautį) 
gavusi. Motina bijojo, kad Bernadeta neapsirgtų. Bet ir pati 
Bernadeta ir aniedvi mergioti ėmė sakyti motinai, kad nieko 
bloga nebusią. Subirienė galutinai leido eiti visoms, tik įsakė, 

kad Bernadeta apsiautų kojas ir užsidėtų ant galvos kapuletą. 
Kapuletas, tai tokis ano krašto moterų drabužis, nešiojamas 
vietoje didelės skepetos. 

Bernadetos kapuletas buvo balto audeklo, senas ir sulopy¬ 
tas. Motina buvo jį seną pirkusi iš vieno karabelninko. Anie¬ 
dvi mergaiti įsistojo basnirči į medines klumpytes, o Berna¬ 
deta apsiavė auklės (žekes). Joana nunešė savo broliuką pas 
motiną ir paliko, paskui sugrįžusi išsivadino Subirų mergiotes. 
Bernadeta, išeidama, pasiėmė pintinę kaulams. 

Visos trįs linksmos, juokdamosi, ėjo iš miesto pro senus 
vartus po bokštu. Praeidamos užsuko ant kapinių, kur visuo¬ 
met būdavo daug prikritusių žabų, bet tądien nieko ten nera¬ 
do. Išten per taip vadinamą „Rojaus“ lanką nuėjo prie Seno¬ 
jo Tilto. Prie tilto rado senutę Marijoną Samaranienę upelyje žar¬ 
nas beplaujant. Subirams ta senutė buvo tolima giminė. Išdy¬ 
kėlė Bernadeta, pamačius ją linksant, pritykino iš užpakalio, 
prikišo savo šaltą rankelę senutei prie kaklo ir staiga prašneko. 

— Ta, ta! ką čia veiki, teta? kam tas žarnas plauji? 

Senelė nesupyko ant išdykėlių. Atsitiesusi nuo darbo va¬ 
landėlę su jomis pakalbėjo ir pasakė, kad daugiausia šakų esą 
Lafito lauke. Ten darbininkai medžius kertą. Beeidamos to- 
liaus mergiotės atvyko ligi Savio perkaso. Bernadeta nenorėjo 
eiti į Lafito lauką ir seserį atkalbėjo. Sakė tai būsianti vagy- 
bė imti šakas šviežiai kertamų medžių. Taip jos priėjo ligi La¬ 
fito malūno. 

Malūnas tądien nėjo; jis buvo taisomas ir vanduo upe- 
laityje nusekęs. Mergiotės sausa koja tiltu perėjo į aną pusę 
upelaičio, ant kurio stovėjo malūnas. Joana su Antanina bėgo 
pirmyn, kad buvo greitesni. Jiedvi nurinko visas šakas; Ber¬ 
nadeta paskui ėjo tuščia sterble. 

Lanka tarp Savio perkaso, Merlaso ir Gavės buvo plati ir tuš¬ 
čia; žolė drėgna ir pajuodavusi; oras šaltas, be saulės. Berna¬ 
detos apsitaisymas buvo menkas: sunkios medinės klumpės, 
juodas sulopytas sijonėlis ir viršutinis drabužis; tiktai kapule¬ 
tas buvo baitas. Iš po kapuleto matyt buvo jaunutis Bernade¬ 
tos veidelis, visokių nelabų orų, vargo ir ligos jau prityręs. 
Jos smulkus ir liesas gymis išrodė labai protingas. Akįs, nors 
buvo rudos, ale per jąs žibėjo skaistutė mergiotės siela. Ant 
veido ir akyse, tartum, spindėjo nekaltos, o daug kentėjusios 
širdies švieselė. 

Galėjo būti kelios minutos prieš dvyliktą, kad trįs mer¬ 
giotės atsidūrė lankos kampe tame daikte, kur Savio perka¬ 
sas, susivienijęs su Merlaso upeliu, įbėga į Gavę. Anapus Mer¬ 
laso ties mergiotėmis dunksojo aukštas, kaip kalnas, akmuo, 
apžėlęs samanomis ir medžiais. Kalno šone vėpsojo tamsi, apa¬ 
čioje priteršta skylė, kaip kokiai trisdešimčiai žmonių sutilpti. 

Ankščiau tos skylės juodavo akmenyje ola, kad žmogus sta¬ 
čias joje išsitektų, o į tą olą matyti buvo įkeltas akmuo to¬ 
kio didumo ir tokio pavidalo, kaip indėtuvė {skrynia). Tas 
kalnas su skyle ir urvu vadinosi Masabielis. 

Šalia jo augo medžių, apie kuriuos mergaitė pamatė be- 
barkšant gana daug žabų. Vienus buvo vanduo atnešęs 
nuo Lafito malūno, kitus vėjas nukrėtęs nuo čion augančių 
jovarų. Tarp žabų matytis buvo ir kaulų. 

Joana panorėjo kuogreičiausiai tai visa susirinkti; pasi¬ 
griebė savo klumputes ir švyst per upelį. Antanina savo ava¬ 
lynę pasiėmė į rankas ir abi, pasikėlusios sijonėlius, brido per 
Merlasą. Bernadeta barėsi, kam bereikalo taip aukštai pasika- 
sojusios. Vandens būta labai šalto. Anoj pusėje mergiotės sutū¬ 
pė ant žemės, dankstėsi kojeles sijonais ir susiglaudusios ver¬ 
kė, kad kojas gelia nuo šalčio. Bernadeta pabūgo bristi. 

Abypusiai Merlaso buvo daug palaidų akmenų. Bernade¬ 
ta bandė pasidaryti sau iš jų taką skersai per nusekusį upe- 
laitį, bet kaip tik kurį įmetė, taip vanduo ir apsėmė. Didelių 
negalėjo prisimėtyti: nepakėlė. Seseriai padėjo Antanina iš anos 
pusės, bet ir abiejų darbas pasiliko tuščias. Jiedvi pabūgo, kad 
kokis akmuo nepakryptų po koja, užstojus ant jo, ir kad ne¬ 
reiktų Bernadetai visai parvirsti į vandenį. 

— Palauk, aš tave nešte pernešiu—tarė Antanina. 

— Ne, tu permenka. Abidvi pargriūtuva į vandenį. Kad 
Joana apsiimtų mane pernešti, tai būtų kas kita. 

— Tegu te perkuns!—suriko perpykus Joana.—Nori, brisk 
kaip mudvi, nenori—likis sau! 

Bernadeta ją subarė už keiksmą ir pamatė, kad neapsieis 
nebridusi. Ėmė žiūrinėties, kur sekliausias vanduo, ar nebus 
galima perbristi neprisėmus medinių klumpių. Antanina norė¬ 
jo palaukti, bet Joana ją nusivedė tolyn išilgai Gavės, pavan¬ 
deniui, kur buvo kaulų ir sausų šakų. Jiedvi nusinešė ir 
pintinę. 

- * - 


2. Regėjimas. 

Kiek pavaikščiojusi šen ir ten išilgai Merlaso, neradusi, 
kur perbristi apsiavusiai, Bernadeta sugrįžo ties urvu, kur pir¬ 
ma buvusi ir ketino nusiavus kojas bristi per upelaitį. Anie¬ 
dvi mergioti jau buvo gana toli. Besitraukiant pirmąją auklę 
nuo kojos staiga suūžė aplinkui ją lyg staigus vėjas, netikėtai 
pakilęs. Ji, pakėlusi galvą, apsidairė, bet jovarų šakos nei kiek 






16 


nejudėjo. Bernadeta manė, kad tai taip kažin-kas ir ketino 
baigti nusiauti kojas. Tik staiga vėl kaip užeis ūžimas! Mer¬ 
giotė. nusigando, ale nelabai- Atsistojusi apsidairė į visas pu¬ 
ses, bet nieko ypatinga nematė. Medžiai stovėjo sau ramiai, 
tiktai kitapus Merlaso, kur uolos įdubime augo krūmai, ten 
judėjo jų viršūnės ir siūbavo ilga plika virkščia laukinio erš¬ 
kėčio, augančio viršutinėje oloje ir nusitiesusio per plikus ak¬ 
mens šonus. 

Bernadetai pradėjus stebėties į tą erškėčio virkščios siū¬ 
bavimą, urvo gilumoje pražibo aiški maloni šviesa taip miela 
akims, kaip skaudančiai opai vandens dėjimas. Bernadeta vėl 
truputį nusigando, bet ir tuo žygiu nesmarkiai. Ji trynėsi akis 
su rankom, kad geriaus išmatytų, kas ten yra. Šviesos vidu¬ 
ryje pasirodė moteriškė ir truputį linktelėjo galva, tartum svei¬ 
kindama Bernadetą. 

Apsireiškusioji buvo vidutinio ūgio, jaunutė, neapsako¬ 
mai graži ir meilinga. Bernadeta aiškiai matė,^ kaip ji šypso¬ 
josi ir akių palinkimu kvietė mergiotę artyn. Žodžio ta mote¬ 
riškė, ar panelė neištarė nei vieno; tik rankas ties krūtine, 
kaip buvo susiėmusi, truputį praskleidė, o paskui vėl susiėmėm 

Ji išrodė kaip kokios šešiolikos metų mergaitė; buvo ap¬ 
sivilkusi ilgu baltu rūbu nuo kaklo ligi žemės, o per vidurį 
persijuosusi mėlynu kaspinu. Visame jos veide spindėjo kažin 
kokis neregėtas "gražumas. Ant smulkios galvos buvo baltas 
didelis nuometas. Tik truputis skaisčių plaukų buvo matyti iš- 
po nuometo ties smilkiniais. Jis krito lygiais gražiais stulpe¬ 
liais nuo galvos ant pečių, o paskui užpakaliu leidosi žemyn,, 
apdengdamas visą stuomenį ligi kojų. 

J upelė po kaklu buvo surišta siauru kaspinėliu. Jos bal¬ 
tis buvo lyg lelijos žiedas, o juostos mėlynis, lyg skaisčiausio 
dangaus dažas. Juostos galai dryksojo pryšakyje žemiau kelių 
ligi kojų pirštų. Tie piršteliai basi gražus kyšojo pusiau iš-po 
jupelės, kurios apačia ties kojų keltumais buvo sulinkusi. Ties 
keltumais ant abiejų kojų, tartum prisegtos prie jupelės apa¬ 
čios , spindėjo dvi geltoni radasti. 

Bernadeta veizėjo ir negalėjo atsigėrėti. Ji tą apsireišku- 
siąją Mergelę regėjo taip aiškiai, kaip du asmeniu, kalbėdamu 
tarp savęs regisi kitas kitą. Nei palytėjimas nebūtų pridėjęs 
stiprumo akių tikrumai. Nesuprazdama kas tai per regėjimas, 
Bernadeta bebuvo baiminga ir panorėjo persižegnoti, bet jos 
ranka rados sunki, lyg pririšta. 

Tad apsireiškusioji Mergelė pakėlė savo ranka prie kaktos, 
paskui pridėjo prie krūtinės, paskui visai pabaigė žegnoties. 
Paskui ją Bernadetai taip lengva buvo persižegnoti, kad nei 
rankos nejuto, kaip kilo. Širdis patvino kuolaimingiausiais jau¬ 
smais. Veizėjo į Apsireiškusiąją ir atsigėrėti negalėjo: veido- 

ant žemės tebevargstančių. Toje maldoje suminėta viskas, ko 
mums trūksta, ko geidžiame ir meldžiame. Marijai nėra ko tą 
maldą kalbėti, nės Jai nieko netrūksta. Užtat Švenčiausioji Pa¬ 
nelė, amžinoje ir pilnoje laimėje būdama, visa širdžia dėkin¬ 
gai kalba: Garbė Dievui Tėvui ir Sūnui ir Šventajai Dvasiai. 
—Bernadeta to neišmanė. Ji tik sakė, kad Apsireiškusioji ra- 
žančiuje daugiaus nieko nekalbėjo, kaip tik tą trumpąją pa¬ 
slapčių užbaigą. Dar labiaus nuostabu, kad prieš Bernadetos 
regėjimą nei Bažnyčios mokslininkai nebuvo apie tai galvoję. 

- * - 


3. Po pirmojo regėjimo. 

Kai Bernadeta pasibarė ant draugių už melą, tiedvi ėmė 
iš jos šaipyties, kad ji lyg beprotė klūpsčia po laukus, lyg ne¬ 
turinti kur pasimelsti namie. Bernadeta atsakė, kad melsties 
visur esą gera. Apsiavus kojas ji dar anųdviejų užklausė, ar 
jiedvi nieko nemačiusios. Tiedvi sakėsi nieko, ale viena jos 
klausė: 

— 0 tu, ar matei ką? 

— Na, tai nieko!—atsakė Bernadeta ir kalba tam kartui 
pasibaigė. Joanai buvo labai šalta, tai ji skubinosi namo. Pa¬ 
siėmus savo šakų pundelį ir pintinę su kaulais, ji paliko Su- 
biriūtes ir lipo aukštyn ant Masabielio uolos. Ten buvo labai 
status takas. Antanina su Bernadeta dar užtruko, kol pasida¬ 
lino savo šakas į du pundeliu ir susirišo. Antanina nepajėgė 
užlipti su pundeliu prieš kalną. Bernadeta, nors šiaip silpnes¬ 
nė, tuokart lengvai užnešė savąjį pundelį, paskui sugrįžus pa¬ 
ėmė Antaninos ir nunešė ligi vieškelio, kurs ana puse Mer- 
laso eina per Masabielio kalno kuprą. Nei Joana, nei jiedvi ne¬ 
norėjo grįžti tuo pačiu keliu, kur atėjusios, nes bijojo, kad 
vanduo peršaltus. 

Beeinant namo Antanina įsistebėjo, kad sesers veidas ne 
tokis kaip visada, atsiminė jos klausimą „ar judvi nieko ne¬ 
matėtą“ ir ėmė kvošti, ar Bernadeta konors neišsigandusi. 
Šioji nenorėjo sakyties, bet Antanina neatleido. Galų gale P3er- 
nadeta apsiėmė nupasakoti seseriai, kas buvę, jei Antanina ža¬ 
dėsianti niekam daugiau nepasakoti! Antanina žadėjo, o Ber¬ 
nadeta viską apsakė, kaip kas buvę. 

Parėjusios namo jiedvi pametė šakų pundelius pas duris 
ir ėjo valgyti. Tą dieną Subiruose buvo iš ko pagaminti pie¬ 
tus. Po pietų motina pasišaukė Antaniną prie lango, ketinda- 






19 



ma jm galvą supinti. Pasidėjus galvutę motinai antkelių, An¬ 
tanina kęste-neiškentė noru papasakoti motinai, kas buvo at¬ 
sitikę Bernadetai. Prižadėjusi seseriai, kad niekam nesaky¬ 
sianti, nenorėjo pati to pasakojimo pradėti, o laukė kol moti¬ 
na užklaus. Motina, nieko nežinodama, nieko nei neklausė. 
Antanina ėmė tyčia kosėti. 


— Ko tu dabar taip sprenksi?—užklausė Subirienė. 

— Mama, kad man keista, ką šiandien Bernadeta matė, 
—atsakė mergiotė. 

— 0 ką-gi matė?—užklausė motina, ir baimė ją apėmė, 
ar tik nebus vėl kokia-nors nauja nelaimė. 

— Ji matė tokią gražią ponišką mergelę Masabielio ur¬ 
ve,—atsakė Antanina.—Pamaži pradėjusi, ji viską išpasakojo, 
kaip buvo girdėjusi nuo sesers. 

Subirienė nusigando tai girdėdama. Į apsireiškimą iš 
dangaus ji netikėjo, bet pasišaukė Bernadetą, ir liepė jai pa¬ 
sakoti viską nuo pradžios ligi galo. Subirienės širdis jau se¬ 
niai buvo sugelta. Per keletą metų jai daugiaus nieko neat¬ 
sitikdavo, kaip tik vienos nelaimės. Čia dabar vėl kažin-kas 
prasideda. Jai nei motais, kad tai galėtų būti kokis-nors tik¬ 
rasis apsireiškimas iš dangaus. Tai-gi ji ėmė bausti dukterį. 

Bauzdama ji sakė, kad taip tik baltas akmuo šmėkštė- 
jęs ir akįs apsitararavusios. Duktė gynėsi, sakė aiškiai ma¬ 
čiusi ne akmenį, tik labai gražią mergelę ir jos rūbus ii* vei¬ 
dą įsistebėjusi. Motina nežinojo nei ką daryti, tik iš rūpesčio 
ėmė vaitoti ir verkti. Ji žinojo, kad Bernadeta nemelagė; tai¬ 
gi, sakė, reikią melsties, nes tai gal kieno-nors iš giminių vė¬ 
lė pasirodžiusi reikalauja maldų. Dėl viso ko, uždraudė duk¬ 
terims, kad šiukštu daugiaus neitų pas Masabielį. 

Tėvas, gulėdamas lovoje, girdėjo savo žmonos šneką su 
dukterimis. Jis ėmė barties ant Bernadetos ir ant Antaninos. 

Apyvakariais į Subirus atėjo Abadienės Joana su kaulų 
pintine. Visos trįs mergaitės tą pintinę nunešė Baronienei. Be¬ 
einant ir Joana patyrė Bernadetos regėjimą. 

Vakarui sutemus Subirų šeimyna, kaip visada, suklaupė 
melsties. Bernadeta iš-pat pradžių buvo lyg graudinga, o kad 
ištarė maldoje: Marija be nuodėmės pradėtoji , melskis už mus , 
kurie prie Tavęs šaukiamės , tai neiškentė ir ėmė graudžiai verk¬ 
ti. Ji, turbūt, atsiminė, kaip didelio džiauksmo prityrusi pas 
urvą, o čia dabar mylimoji mamytė draudžia, kad daugiaus 
ten nebevaikščiotų. 

Maldoms pasibaigus visi atgulė, ale Bernadeta tą naktį, 
turbūt, mažai temiegojo. Šviesus gymis ir aiškus paveikslas 
nežemiškos mergelės stovėjo jai akyse ir pripildė visą širdį. 

Ant rytojaus, penktadienyje, ir paskui subatoje Antanina 
daugeliui mažų mergaičių perpasakojo sesers regėjimą. Joana 
taip-pat sakėsi netylėjusi. Subatoje be mažko visos mažosios 
Liurdo mažaturčių mergiotės jau žinojo, kas buvo atsitikę Su¬ 
birų Bernadetai. Jos taip-gi norėjo pamatyti, kaip tai darosi, 
kad regėjimas atsitinka. Susitarusios pasiketino sekmadienyje 
vesties Bernadetą vėl pas urvą. 

Dar subatos vakare Bernadeta, nežinia ar pati sugalvo¬ 
jusi, ar motinos liepiama, ar taip kieno-nors įmokinta, nuėjo 
pas Liurdo kamendorių, kunigą Pomianą. Jai pasipasakojus 
savo regėjimą, kunigas palaikė tai visa mažmožiu, kuriuo ne¬ 
verta rūpinties. 

-*- 





III. 

Rntrasis Rpsireiskimas. 


1. Rntras nuėjimas pas urvą, rėgėjimas 
=■— - ir veido permaina. _ _ . 

Sekmadienio rytą Bernadeta su Antanina nuėjo į mokyklą. 
Mokintojos-vienuolės visuomet liepdavo mokinėms šventomis 
dienomis apie pusiau dešimtą susirinkti mokyklon. Iš ten vi¬ 
sos su mokytojomis eidavo poromis į bažnyčią. Taip buvo ir sek¬ 
madienyje 14 vasario 1858 m. Suma, kaip paprastai, Liurdo 
bažnyčioje prasidėjo 10-tai mušus. Po pamaldų mergiotės, iš¬ 
ėjusios iš bažnyčios, negreitai skirstėsi namo, o šnekėjo apie 
Bernadetos regėjimą. Apspitusios Subirintę, jos vadinosi ją, 
eiti dar kartą pas Masabielį. Ir jos eisiančios drauge. Berna¬ 
deta atsakė negalinti, kad motina uždraudusi. 

Gerai darė Bernadeta, kad motinos klausė, nors skauda¬ 
ma širdžia, gerai darė ir kitos mergiotės, kad nekalbino Su- 
biriatės priešais motinos prisakymą eiti. Jos sutarė prašyti 
Subirienės, kad leistų eiti pas Masabielį. Teresiukė Kuriūtė ir 
Katriutė Mengiūtė nuėjo su Bernadeta ir Antanina pas Subi- 
rienę. Liudvika nenorėjo jų išklausyti; sakėsi bijanti, kad mer¬ 
giotės neįkristų į upelį; pagaliaus pridėjo, kad negalima aplei¬ 
sti mišparų dėl tų vaikščiojimų. 












Mergaitės žadėjo sugrįžti ligi mišparų ir apie vandenį 
būti atsargios, bet Liudvika vis-gi neleido. Sakė, kad be tėvo 
žinios negalinti. Bernadetos tėvas jau buvo išgijęs ir tą dieną 
buvo gavęs darbą pas traktierninką Kaznavą. Bernadeta, An¬ 
tanina ir dar kitos trįs ar keturios mergiotės nubėgo pas trak- 
tiernę. Rado Pranciškų Subirų betriūsiant tvarte pas arklius. 
Jos labai meldė, kad leistų nueiti pas urvą, o jis sakė neįei¬ 
siąs ir gana. 

Jam bekalbant su mergiotėmis, į tvartą atėjo pats trak- 
tierninkas Kaznavas. Patyręs, ko tos mažiukės nori, jis sakė 
Pranciškui, kad leistų. 

— Jei toji ponia — sako — nešiojasi rąžančių, tai ji tavo 
vaikams nepadarys jokios blogybės. 

Kaznavui tai pasakius, Pranciškus ėmė verkti. Mat jis 
buvo labai ligos suvargintas, neturto prislėgtas ir nerimasčių 
sugraužtas. Taip jis ir leido dukterims eiti pas Masabielio 
kalną, ale liepė motinos pasiklausti prieš išeisiant ir pas urvą 
nebūti ilgiaus, kaip penkioliką minutų. Mergiotėms pasisakius, 
kad tėvas jau leido, motina taip-gi nedraudė. 

Mergaičių susidarė visas pulkelis. Jos dar nežinojo, ar 
geri, ar blogi tie Bernadetos regėjimai, o buvo girdėjusios nuo 
senesniųjų žmonių, kad piktosios dvasios bijosi švęsto van¬ 
dens. Jos sutarė, kad kaip tik regėjimas apsireikš, Bernadeta 
turi paklausti, ar nuo Dievo jis yra, ar nuo piktos dvasios. 
Paskui Bernadeta turi apsireiškimą pašlakstyti švęstu vandeniu, 
kad jis nepameluotų. 

Taigi eidamos pas Masabielį, mergiotės užsuko bažny¬ 
čion švęsto vandens pasiimtų. Iš bažnyčios, visos rąžančiais 
nešinos, traukė tiesiog girios vieškeliu, tai yra, tuo pačiu, 
kuriuo ketvirtadienyje buvo grįžusios Bernadeta su Antanina. 
Atėjusios ligi Masabielio kalno viršaus, nusileido žemyn pas 
Merlasą pirmiaus minėtu stačiuoju taku, kurs yra šalia urvo. 

Ties Masabielio urvu viskas buvo po senovės: plika že¬ 
mė, palaidi akmens, kalne dvilinkoji skylė, keletas medžių ap¬ 
link ir Merlasas, įbėgantis į Gavę. Ant žemės dar buvo nu¬ 
džiūvusių šakų šviežiai prikritę. 

Bernadeta paliepė draugėms ir-gi kalbėti rąžančių. Ji pa 
ti atsiklaupė ant didelio paplokščio akmens, kurio vienas šo¬ 
nas siekė Merlaso vandenį. Kitos šešios suklaupė aplinkui. Be 
Antaninos Subiritūės ir tųdviejų, ką buvo prašyti Bernadetos 
tėvų, kad leistų eiti pas urvą, pribuvo dar šitos trįs: Justina 
Subikė, Marijona Yjotikė ir Paulina Burdė. 

Yjotikė, klūpodama šalia-pat Bernadetos, nelabai tesirū¬ 
pino ražančiaus kalbėjimu; ji nuolatai jos klausė, ar dar nie¬ 
ko neapsireiškė. Bernadeta kelissyk atsakė, kad dar nieko. 
Trečiąją paslaptį bekalbant, staiga Bernadetos akįs pasidarė 


pilnos kažin-kokios, lyg dangiškos šviesos, o iš veido buvo 
žymu, kad jos širdis pilna pritvino labai gražių, didžių ir 
šventų jausmų. Ji tik suskubo ištarti savo draugininkei: 

— Dabar jau matau; anakur Jijė. Ji laiko rankose rąžan¬ 
čių ir veizi į jus. 

Mergaitės sužiuro į viršutinę kalno olą, ale nei viena nie¬ 
ko nematė; tik visos klausinėjo viena kitos: „Ar tu matai?* 
ir visos atsakė nieko nematančios. Bernadeta galvojo, kad jos 
nežino, kur žiūrėti. Ji apsikabino vieną mergiotę su ranka už 
kaklo, o su kita ranka stačiai rodė pirštu į Apsireiškimą. Bet 
mergiotė vjstiek nieko nematė. 

Yjotų Mariutė įbruko Bernadetai bonkutę su švęstu van¬ 
deniu ir liepė šlakstyti ant Apsireiškusiosios. Bernadeta pasi¬ 
ėmė bonkutę, pakilo nuo akmens, paėjėjo prie urvo, ir šlak¬ 
stydama šventu vandeniu tarė: 

— Jei nuo Dievo esi, eik šen! 

Bernadetos buvo ketinta pridėti: „Jei nuo piktos dvasios 
prapulk“, ale užsimiršo į tą tarpą. Gražioji Apsireiškusioji, švę¬ 
stu vandeniu šlakstoma, meiliai šypsojosi ir paėjėjo truputį 
artyn. Taip Bernadeta ir pasakė draugėms: 

— Baltoji Panelė—sako—nesibijo švęsto vandens. Ji dar 
džiaugiasi juo. 

Bernadetai besimeldžiant ties urvu su šešiomis draugė¬ 
mis, atbėgo tenai kitos šešios, kurios buvo pasivėlinusios. Tarp 
šitų buvo mums žinomoji Joana Abadytė ir kita, vardu Anta¬ 
nina Kazaliūtė. Anos šešios sustojo ant kalno viršaus ties tuo 
daiktu, kur apačioje buvo urvas. Joana nuo viršaus šūkterėjo 
Bernadetai. 

— Paklausk jos, ar ji nuo Dievo ateina, ar nuo velnio. 

Bernadeta buvo pakilusi klausti, bet nenaudėlė Joana 
užsimanė išgązdinti žemai klūpančias mergiotes. Ji buvo pik¬ 
ta ant jų, už ką nepalaukė ir išėjo be jos. Taip ji, pagriebusi 
diktoką akmenį, sušuko: 

— Palauk, aš tau užmušiu tą tavo baltąją mergą. 

Sušukusi ir paleido akmenį nuo viršaus žemyn. Akmuo, 
baisiai bildėdamas, atsimušdamas į akmeninius kalno šonus, 
pralėkė žemyn pro pačią tą vietą, kur stovėjo Apsireiškimas, 
ir nukritęs žemyn ritosi stačiai ant Bernadetos bei atsimušė 
į tą didįjį akmenį, ant kurio ji klūpojo. 

Apsireiškimas prapuolė kaip žaibas. Bernadetos gymis 
nublanko kaip drobė; jos akįs, labai plačiai atsimerkusios, įsmi¬ 
go į urvą ir visai nemirkčiojo, nei nekrutėjo. Regėtoja klūpojo 
lyg pastirusi, o kitos mergiotės, persigandusios, leidosi bėgti. 
Užbėgusios ant kalno jos truputį atsipeikėjo ir šoko barties 
ant Joanos. 

— Tu, bjaurybe,-sakė—tai tumetei tą akmenį. Žiūrėk, 
kas pasidarė; dabar eik šen, padėk gelbėti Bernadetą. 

Joanai ir kitoms visi išdykumai prapuolė susyk. Visa 
dvylika jos verkė graudžiomis ašaromis. Kol jos nusileido že¬ 
myn, Bernadeta vis tebeklūpojo lyg iš akmens iškalta. Jos 
veidas nebuvo nusigandęs, o pilnas meilumo ir linksmumo. 
Visas gymis žibėjo kažin kokio nežemiško grožio spindu¬ 
liais, ale buvo baltas kaip negyvas. Vienos mergaitės bandė 
Subirintę pakelti už pažasčių, nutverusios už rankų, ale ne¬ 
įveikė. Kitos bėgo šaukties pagalbon didesnių žmonių. Antani¬ 
na leidosi namo pasakyti motinai. 

Vieškeliu, netoli kalno, vaikštinėjo dvi moteriškės: malū¬ 
nininko Antano Nikolio motina ir jos sesuo Joana Barienė. 
Jiedvi buvo išėjusios truputį pasivaikštinėti- pasišnekučiuoti 
šventą dieną po pietų. Patyrusios, kad Bernadeta klūpo stabo 
ištikta, šnekinama neatsiliepia, judinama nejuda, tiedvi moters 
skubinosi kuogreičiausiai prie jos, kad kartais nenumirtų. 

Atbėgusios pamatė Bernadetą gyvą, bet visą paskendu¬ 
sią dangiškame pagavime. Mergaitės veido gražumas buvo ne¬ 
apsakomas. Nikolienė, sakė kad jis buvęs taip gražus, kaip 
aniolas. Abidvi moters bandė šnekinti Bernadetą, bet ji nieko 
neatsakė, numanu buvo, kad nei negirdėjo. Bandė atkelti mer¬ 
giotę nuo akmens, ale neįveikė. Gavo eiti jieškoti stipresnių 
žmonių. Nikolienė, seserį palikus pas Bernadetą, skubinosi 
namo šaukti sūnaus Antano. 

Antanas Nikolis buvo malūnininkas. Jis samdė tą, patį 
Sabio malūną, kuriame seniaus buvo gyvenę Subirai. Motinai 
parbėgant namo, jis baigė rengties, ketindamas eiti į traktier- 
nę. Išgirdęs, kas dėjosi, jis vienmarškinis ir be kepurės leido¬ 
si bėgti pas Masabielį. 

Pamatęs Bernadetą dvasios pagavime ir jis nustebo; va¬ 
landėlę stovėjo ir žiūrėjo, kaip į kokius stebuklus. Vėliaus pa¬ 
sakojosi, niekad savo amžyje tokios grožybės nematęs, kaip tas 
persimainiusis šviesus mergaitės veidas. Visą dieną, sakė, jam 
saldu daręsi, atsiminus tą Bernadetos klūpojimą ties urvu. 

Prisiartinęs visai prie jos, Antanas girdėjo, kaip ji kvėpa¬ 
vo. Taip buvo tylu aplinkui. Bernadeta kvėpavo smarkiaus, ne¬ 
gu paprastai. Galva buvo aukštyn pakelta, akįs plačiai atsi¬ 
merkusios ir įsismeigusios į urvą. Iš akių bėgo stambios aša¬ 
ros taip grynos, kaip gintarai. 

Nenorėdamas taip palikti Bernadetos, malūnininkas nu¬ 
šluostė Bernadetos ašaras, ir ties akimis ištiesė savo delną, 
kad ji negalėtų žiūrėti į urvą, bet akįs liko kaip buvusios. 
Dar bandė palenkti žemyn jos atloštą galvą, ale ji vėl tuoj 
atsitiesė. Antanas paėmė Bernadetą už vienos rankos, o jo mo¬ 
tina už kitos ir atkėlė ją nuo žemės. 

Taip Nikolienė su sūnum nebevargo atsigabeno Subi- 
riūtę ligi to daikto, kur takas eina stačiai aukštyn. Buvo daug 

vargo, kol ją užnešė aukštyn. Antanas su motina vedė Ber¬ 
nadetą, laikydamu už rankų, o Barienė su mergiotėmis padėjo 
iš užpakalio. Bernadeta spyrėsi, nenorėdama lipti aukštyn, ale 
netarė nei žodžio. 

Užvilkus Bernadetą ant kalno, Antanas visas buvo pra¬ 
kaituotas. Jo būta stipraus vyro, d bet-gi pusėtinai pailsta. 
Vėliaus jam reikėjo apie tai kalbėti dvasiškame teisme. Ten 
sakėsi, kad jei vienam būtų reikėję, tai nebūtų įveikęs užga- 
benti tos menkos piemenaitės. 

Nuvesti žemyn vieškeliu jau buvo lengva. Vedė taip 
pat: Antanas iš vienos pusės, o jo motina iš Idtos. Bernade¬ 
tos veidas^ vis tebebuvo baltas ir akįs žiūrėjo aukštyn, nekru- 
tėdamos. Šnekinama ji negirdėjo, o ašaros biro bepaliovos, lū- 
pos-gi šypsojosi. Tartum, verkė iš džiauksmo. Antanas vis šluostė 
tas ašaras ir vis kišo delną už akių, ale iš to nieko nebuvo. 

Kad atsivedė pas malūno slenkstį, staiga Bernadetos gal¬ 
va linktelėjo, akyse įsitempimas atsileido, raudonis plykstelėjo 
ant baltų veidų. Bernadeta pasidarė, kaip visos mergaitės. 

Nikolis nusivedė savo viešnią į virtuvę ir pasodino pas 
ugnį, kad sušiltų. Tenai susirinko daug visokių žmonių, nes 
daugelis buvo išėję pasivaikščiotų vieškeliu ir daugelis paty¬ 
rė, vienas nuo kito, kas pasidarė Subirų dukteriai. 

Antanas vėl ėmė šnekinti Bernadetą, klausdamas, ką ji ten 
mačiusi toje skylėje, ir dar pridėjo, kad oloje turbūt, rodosi 
kokia-nors biauri baudvklė. Bernadetai tat nepatiko. Ji sakėsi 
mačiusi labai gražią Mergelę su baltu ražančium ir rankas susiė¬ 
musią. Subiriūtė parodė ten buvusiems žmonėms, kaip buvo su¬ 
siėmus arnkas ta Mergelė, kuri ap-ireiškia Masabielio akmens oloje. 

Toliaus ramiaus šnekėjo apie tuos apsireiškimus. Anta¬ 
nas matė, kad dabar jau Bernadetai nėra neikokio pavojaus, 
kad ji jau visai atsigriebusi. Tad jisai, apsirengęs išėjo į trak- 
tiernę, kaip buvo ketinęs pirmiaus. Liurde buvo kelios trak- 
tiernės. Vieną laikė Bernadetos teta ir podė Bernarda. Anta¬ 
nas Nikolis nuėjo pas ją ir papasakojo, kas buvo atsitikę. Su- 
biriūtės teta labai nusiminė ir vaitojo, sakydama, kad nežinia, 
kas bus iš tos merkšės, kam ji valkiojasi pas tą urvą. 

-%- 


2. Motinoj rūstumas. Miesto šnekos. 

Kol visa tai dėjosi, Antanina suskubo parbėgti namo ir 
pasakyti motinai, kad Bernadeta klnpo lyg apmirusi ties urvu. 
Motinos į tą tarpą v nebūta namie. Ji buvo išėjusi pas savo 
kaimynę, Kipriną Žestienę. Antanina tenai svečiuose pasakė 

motinai, kas dėjosi su seseria. Subirienė tikrai skaudama šir- 
džia tarė: „Dievulėliau mano, juk aš buvau jai uždraudusi“. 

Toliaus nelaukdama, Liudvika su Kiprina skubinosi eiti 
pas urvą, o Antaniniukė rodė kelią. Priėjusios netoli Masabie- 
lio kalno jos patyrė, kad Bernadeta jau nugabenta į Nikolio 
malūną. Įėjusios rado ją besėdint pas ugnį ir smarkiai bever¬ 
kiant. Malūno virtuvė buvo pilna žmonių. Liudvikai pasidarė 
gėda, kad visi susibėga žiūrėti jos dukters, lyg kokios meš¬ 
kos. Pasigriebus rykštę ji greit šoko prie dukters, bet senoji 
Nikolienė nedavė mušti Bernadetos. Kiprina taip-gi užtarė. 
Visos moters ėmė šnekėti Subirienei, kad jos duktė nieko nekalta. 

Liudvika išsivedė Bernadetukę namo, o kitų moterų bū¬ 
relis nuėjo apžiūrėti urvo. Nuėjusios nieko ypatinga nerado. 

Tą pačią dieną jau visas miestas žinojo apsireiškimą ir 
Bernadetos veido persimainymą. Vieni tikėjo, kiti abejojo, treti 
pasakojo, daug savo pridėdami. Nei Pranciškus, nei Liudvika 
netikėjo, kad čia galėtų būti koki stebūklai. Juodu niekaip 
negalėjo permanyti, kas čia darosi, nes Bernadeta ligi tol nie¬ 
kad būdavo nemeluoja ir dabartinė jos kalba neužnešė į melą. 
Ir tėvai ir svetimi tat pastebėjo, kad Bernadetos pasakymas 
visada vienokis, status ir aiškus; ji neikiek nesipainioja, nei 
nepagražina. Tai-gi kalbos apie apsireiškimus greitai pasklido 
labai plačiai. Vieni sakė, kad tie apsireiškimai išeisią gerumai, 
kitiems išrodė, kad jie turi blogybe pasibaigti. 

Bernadetos giminės labai nesikentė, kad dėl tų jos regė¬ 
jimų, jų visų vardai ir pavardės pateko žmonėms ant liežu¬ 
vių. Bernarda, Bernadetos podė, karštai meldėsi, kad tik Die¬ 
vas nors tuo žygiu apsaugotų jų padermę nuo kokios nežino¬ 
mos, ale prijaučiamos nelaimės. Antroji mergiotės teta, Bazilija, 
sakė Subirienei, kad neduotų dukteriai valios, o susitikusi 
Bernadetą, skaudžiai ją barė. Sakėsi galinti numirti širdperša, 
kad dabar visi Kasterotų giminės vardus per dantis brūžiną. 
Mat, Bernadetos motina ir visos tetos buvo Kasterotikės. 

Pirmadienio rytą, 15 vasario 1858 meto Bernadeta, 
kaip paprastai, nuėjo mokyklon. Mokyklos perdėtinė vienuolė 
pasišaukė regėtoją į savo kambarėlį ir ėmė jos klausinėti. Iš- 
klausinėjus įgraudino mergiotei, kad netikėtų tiems monams, 
nes tai esąs akių apsirikimas. 

Ten taip-pat buvo viena mokintoja, vardu Pranciškė Ni- 
kolė. Ji susitikus Bernadetos tėvus šnekėjo, kad geriaus laiky¬ 
tų dukterį namie, nes šiaip reikėsią patekti į teismą. 

Nuo to Užgavėnių sekmadienio Subirų bakūžės durįs be¬ 
veik neužsidarydavo.Pas juos pradėjo ateiti daug visokių žmo¬ 
nių, pažįstamų ir nepažįstamų. Visi iš pačios Bernadetos no¬ 
rėjo patirti, ar tiesą žmonės kalba apie regėjimus. Pas netur¬ 
tingus visi drįso ateiti. 

Bernadeta neklausiama nešnekėdavo apie tai, o klausiama 
atsakydavo aiškiai ir stačiai. Iš jos veido visi tą numanymą 
gaudavo, kad ji nemeluoja. Nevienas bandė klausti: 

— Kas per viena ta ponia, kurią tu regėjai. 

Bernadeta nežinodavo, ką atsakyti, ir prisipažindavo neži¬ 
nanti. Jai pačiai nelabai terūpėjo patirti Gražiosios Apsireiš¬ 
kiančios Mergelės vardas. Bernadetai užteko, kad Apsireiš- 
kiančioji buvo labai meilinga ir gera, kad į ją žiūrint širdis 
jautėsi laiminga. Piemenaitei to buvo gana. 



Bernadeta Subiriutė 

(Prieš įstosiant į vienuoliją). 

Bet kiti žmonės prisispyrę norėjo įspėti, kas tai būtų per 
asmuo, ką apsireiškia. Diduma spėjo, kad tai, turbūt, Elyza 
Liatapiūtė, neseniai mirusioji dievobaim nga mergaitė. Elyza 
buvusi labai gera ir maldinga. Marijos Dukterų draugija 
ją buvo išsirinkusį pirmininke. Bepirmininkaudama ji mirė 
dar jauna būdama. Žmonės šnekėjo, kad, turbūt, už jos geru¬ 
mą Dievas leidęs jos .vėlei išeiti iš čysčiaus pasiprašyti maldų 
tų žmonių, kurie dar tebebuvo gyvi. 

- *- 











IV. 


Treciasis Apsireiškimas. 


1. Mijetienė, Peiretikė ir Bernadeta 
_ eina pas urvą, , 

Po antrojo regėjimo prastieji žmonės, nors ne visi, bet 
daugelis, tikėjo, jog Bernadetai rodosi geras apsireiškimas. 
Mokintesnieji-gi, priešingai, gero žodžio apie tuos regėjimus 
netarė. Tiktai iš ponių atsirado viena, kuri, girdėdama žmones 
kalbant apie apsireiškimus, nesityčiojo iš to ir nesakė, kad tai 
melas. Toji ponia vadinosi Mijetienė. Liurdiečiųji buvo gerbia¬ 
ma už širdies gerumą. 

Pas Mijetienę ateidavo dirbti padieniu Antanina Peireti¬ 
kė, teismo pri^stovo (tarno) duktė. Mijetienė šitą merginą la¬ 
bai mylėdavo. Ponia ir tarnaitė abidvi buvo vieno būdo, vie¬ 
naip geros širdies, todėl jiedvi dažnai tarp savęs pasišnekė¬ 
davo kaip dvi lygios draugės. Kaip kada ponia paklausydavo 
tarnaitės patarimo. 

Peiretikė tiktai sekmadienyje 14 vasario dieną tegavo 
patirti, kad pas Masabielio urvą atsitinką apsireiškimų. Ji 
nepažinojo nei Bernadetos. Tiktai Užgavėnių pirmadienio rytą, 
atėjus pas Mijetienę į darbą, ji tat išgirdo iš ponios. Mijetie¬ 
nė norėjo viską patirti iš pirmų lūpų. Bet į Subirus pati eit 















nenorėjo, tik pasiuntė Peiretikę, kad pakviestų Bernadetą pas 
ponią. 

Bernadeta ir atėjo pas Mijetienę lygiai Užgavėnių antra¬ 
dienyje 16 vasario dieną. Peiretikės į tą tarpą nebuvo. 
Visko išklausinėjusi, neužmiršusi nei vienos smulkmenos, Mi- 
jetienė sakė Bernadetai, kad reikią eiti dar kartą pas urvą. 
Bernadeta sakėsi neisianti. Tad ponia žadėjusi eiti drauge ir 
dar vesties trecią—Peiretikę. Bernadetai pasidarė drąsiau," kad 
su ja bus dvi didelės moters. Tad sutarė, kad visos trįs eisią 
pas urvą ateinantįjį sekmadienį, anksti rytą. Bernadeta pa¬ 
skui išėjo namo. 

Trečiadienio rytą, Peiretikei atėjus į darbą, Mijetienė 
pasakė jai tą sutartį su Bernadeta. Antanina išrado, jog sek¬ 
madienis visai ne tam diena. Mijetienė lyg truputį norėjo pri¬ 
silaikyti sutarties, ale paskui siuntė Peiretikę eiti į Subirus 
kitaip sutarti. Peiretikė pasigailėjo žygio, taip ir liko. 

Vakare sutemus, pati Mijetienė vadinosi tarnaitę eiti abiem 
drauge į Subirus ir sutarti tokią dieną ir tokį laiką, kad nie¬ 
kas nematytų einant pas urvą. Nuėjus pas Subirų lūšną prie 
Mažųjų Perkasų gatvės, Mijetienė įėjo į vidų, o Peiretikė li¬ 
kosi lauke. Išėjus ponia pasakė, kad sutarta eiti rytoj, t. y. 
ketvirtadienyje 18 vasario prieš saulei užtekant. 

Ketvirtadienyje Peiretikė atsikėlė labai anksti. Ji taip-gi, 
kaip ir daugelis kitų, dingojo, jog ta Baltoji Mergelė, kurią 
Bernadeta gauna regėti, yra ne kas kita, kaip nabašninkė Lia- 
tapių Elyza. Vis-gi geriaus būtų,—galvojo Antanina,— jei Ap¬ 
sireiškiančioj i pati pasisakytų, kas esanti ir ko norinti. Dar 
geriaus būtų, jei tas atsakymas būtų ant rašto. 

Peiretuose visuomet būdavo poperio, plunksnų ir rašalo, 
nes tėvas nešiodavo teismo poperius, o kaip kada ir priimi¬ 
nėdavo kokius smulkesniosios svarbos raštus. Išeidama iš na¬ 
mų Bernadeta pasiėmė lapą poperio, plunksną ir rašalo. 

Dar nenumanu buvo ant dienos, kad Peiretikė atėjo pas 
savo ponią. Mijetienė jau buvo pakilusi ir apsirengusi. Jiedvi 
pasiėmė šventintą vaškinę žvakę ir abi drauge nuėjo į Subi¬ 
rus. Bernadetą rado dar bemiegant, bet piemenaitė greitai pa¬ 
kilo, apsirengė ir išėjo ant gatvės. Visos trįs pakeliui užėjo 
į bažnyčią. 

Išklausiusios ankstybųjų Mišių jos ėjo toliaus, girios 
vieškeliu Masabielio kalno linkui. Ant viršaus užėjo visos 
drauge. Kaip prisiartino prie to stačioj o ir painaus tako, kurs 


l ) Prancūzijoje ir šiaip visuose katalikų kraštuose Mišios kasdien 
bųva paskirtu laiku. Kur keletas kunigų ten kelios ir valandos skiriamos 
Mišioms pradėti, vienos anksciaus, kitos vėliaus, kad visi išanksto žino¬ 
tų, kokią valandą gali rasti bažnyčioje Mišias. 






eina nuo kalno žemyn, ir kur taip lengva nusprūsti ir nukri¬ 
sti, Bernadeta pasileido bėgti žemyn, lyg stirna, ir prapuolė iš 
akių. Aniedvi keliauninkės labai privargo, kol nulipo tuo „oš- 
kų taku“. Šiuo taku būdavo sunku užlipti, o dar biauriaus nu¬ 
lipti. Jiedvi nepratusios ėmė taip daryti, kad kiekviena pirma 
atsėda ant krašto, paskni nuleidžia vieną koją žemyn. Užčiuo¬ 
pusios su ja tvirtą atspirtį, leidžia kitą koją. Bernadeta gavo 
gana ilgai laukti tako apačioje, kol jiedvi nulipo. Paskui, apė¬ 
jusios apie uolos kerčią, jos atsistojo stačiai ties urvu. 

-* - 


2. Rpsireiškimas ir pirmutinis Rpsi- 
= reiškusiosios prabilimas. — 

Bernadeta atsiklaupė ant savo paplokščiojo akmens, o anie¬ 
dvi abypusiai jos: Mijetienė po dešinės, Peiretikė po kairės. 
Peiretikė padegė švęstąją vaškinę žvakę ir pritaisė, kad sto¬ 
vėtų prilipinta prie akmens. Netrukdamos pradėjo rąžančių. 

Bežiūrint Bernadetos veidas nušvito ir ji tarė: 

— Jau yra! 

— Tylėk,— atsakė anųdviejų viena,— pirma baikim rą¬ 
žančių. 

Antanina pirmutinė pabaigė savo ražančiaus dalį ir sakė 
Mijetienei, kad reikia duoti Apsireiškusią) ai poperio ir rašalo. 
Išsiėmusi iš kišenės visus rašomuosius prietaisus, ji juos įbru¬ 
ko Bernadetai ir liepė prašyti Apsireiškusiosios ponios, kad pa¬ 
rašytų, kas esanti ir ko norinti. 

Bernadeta, pasiėmus viską, ėmė eiti artyn prie uolos. Jai 
besiartinant, Apsireiškusioji ėmė traukties atbula gilyn į tą 
olą, kurios angoje stovėjo. Subiriūtė, tu matydama, pasuko 
truputį į šalį, lyg norėdama įeiti į didžiąją apatinę urvo sky¬ 
lę. Ji, turbūt, tikėjosi tenai susitikti su Apsireiškusiąja ponia, 
nes žinojo, kad akmens gilumoje viršutinė ola įeina į apatinę. 

įėjus į patį dugną apatinės skylės, Bernadeta pamatė 
Apsireiškusiąją Panelę besileidžiant žemyn prie jos ir beei¬ 
nant viršutinės olos dugnu. Ta viršutinė ola leidosi nuožvilniai 
žemyn. Prieš susitiksiant su Apsireiškusiąja, Bernadeta tarė: 

— Jei nuo Dievo ateini, sakyk, meldžiama, ko nori, o jei 
ne,— atsitolink! 

Mergaitei tariant tuos žodžius „Jei nuo Dievo ateini“, 
Apsireiškusioji nušvito ir meiliai šyptelėjo, o pridėjus Jei ne, 

atsitolink“, Baltosios Panelės veidas apsiniaukė. Ji truputį pa¬ 
purtė savo šventą galvelę, reikšdama, kad ne nuo ko kito 
ateinanti, kaip nuo Dievo. 

Aniedvi buvo bepradedančios sekti paskui Bernadetą 
į olos vidurį. SubiriQtė to nematė, bet Apsireiškusioji tru¬ 
putį mostelėjo ranka, paliepdama atsitolinti. Bernadeta galvo¬ 
jo, kad jai tas paliepimas ir buvo beeinanti atgal. Bet Panelė 
jai liepė pasilikti, o tįk parodė, kad aniedvi nesiartintų. Ber¬ 
nadeta dešine ranka mostelėjo aniedviem, kad liktų. Jiedvi 
jau buvo truputį paėjėjusios, tad sugrįžo ir atsiklaupė ties 
tuo daiktu, kur takas. 

Bernadeta, būdama apatinėje uolos skylėje, pasistiebė, 
ketindama įkelti į viršutinę olą rašymo prietaisus ir padėti 
juos Apsireiškusiajai prie kojų. Ji dar paprašė: 

— Poniute, būk taip gera, parašyk savo vardą ir pavar¬ 
dę ir pridėk, ko nori iš manęs. 

Tai buvo svarbi valanda. Bernadeta turėjo pirmą kartą 
išgirsti dangiškus žodžius. 

Vėl nusišypsojusi, Panelė tarė: 

Ką noriu pasakyti , to man nereikia rašyti . 

Bernadetos širdis nuo tų prastų žodžių rados pilna ne¬ 
apsakomo džiauksmo... Tokio džiauksmo ant žemės niekas ne¬ 
gauna patirti. Turbūt, tik laimingiesiems danguje jis tėra 
gerai žinomas. Apsireiškusiosios Mergelės balsas buvo nelygina¬ 
mai gražesnis ir mielesnis už visus balsus. Jis girdėjosi ne 
tiek ausimis, kiek širdžia. 

Po mažos valandėlės Apsireiškusioji vėl tarė: 

— Ar būsi taip gera , ateik šičia per penkioliką dienų? 

Bernardikė pasiskubino atsakyti: 

— Gerai, aš ateisiu; aš pasiklausiu tėvų. 

Paskui Apsireiškusioji pridėjo: 

— Neprižadu tau laimės šičia ant žemės , ale aname oijve- 

nirne. 

Po tų žodžių Bernadeta atbula sugrįžo pas tą akmenį, 
ant kurio visada klūpodavo. Aniedvi buvo atsistojusios, bet 
paskui vėl atsiklaupė drauge su regėtoja. Ji pasakė aniedviem, 
ką buvo šnekėjusi su Skaišciausiąja Panele. Tą dieną Apsi¬ 
reiškusioji labai ilgai ir meiliai veizėjo į Antaniną Peiretikę. 

— Ji ir dabar į tave veiži, — sakė Bernadeta Antaninai, 
kai jiedvi drauge klūpojo regėtojai sugrįžus iš urvo. 

Antaninos širdis ėmė smarkiai plakti, pritvinusi kažin 
kokio malonaus laimingo ir maldingo jausmo, nors fą valan¬ 
dą Peiretikė dar nežinojo, kas tas per apsireiškimas. Bet šita 
valanda amžinai likosi jos širdyje. Vėliaus paskui po kiek me¬ 
tų, kaip tik atsimindavo šitą ketvirtadienio ryt^, taip ir pasi¬ 
darydavo jai neapsakomai linksma ir miela. * 





32 


Mijetienė su Peiretike dar pasiuntė Bernadetą klausti 
Apsireiškusiosios, ar valia jiedviem ateiti su ja per tą penkio- 
liką dienų. Atsakymą gavo, kad valia. 

Trumpai po to skaisčioji Apsireiškusioji Mergelė pakilo 
aukštyn ir išnyko, bet jos žodžiai dar vis tebeskambėjo Ber¬ 
nadetos dvasioje. Tie žodžiai kiekvienas skyrium aiškiai ir 
įsakmiai liko atmintyje. Jautei, kad jie nei kiek nedįla, nei 
nesusilieja galvoje į neaiškią krūvą, kaip tai paprastai bųva 
paprastiems užmirštamiems žmonių žodžiams. 

Mijetienė su Peiretike negirdėjo nei Apsireiškusiosios 
Panelės žodžių, nei su Ja kalbančios Bernadetos balso. Ir vi¬ 
suomet taip būdavo. Aplinkui stovintieji žmonės, nors būda¬ 
vo visai čia-jau šalia Bernadetos, negirdėdavo jos kalbesio su 
Apsireiškimu, tiktai matydavo, kad krūtinės gilumoje daryda¬ 
vosi ypatingas judėjimas, lyg stengiantis kalbėti, ale lūpos ne¬ 
krutėdavo, nei burna balso neduodavo. Bernadeta pati to neži¬ 
nojo. Jai rodėsi, kad ji su Apsireiškimu taip šneka, kaip su 
visais, ir stebėdavosi, kodėl kiti tų kalbesių negirdi. Ji tik 
prisipažindavo, kad Apsireiškusiosios žodžiai tuo ypatingi, jog 
jie labiaus atsimuša širdyje, negu ausyse. Dabar jau męs ga¬ 
lime sakyti, kad ir tame Bernadeta suklydo. Jai rodėsi, kad 
tie žodžiai atsimušdavo širdyje, o jie atsimušdavo prote. Pro¬ 
tas sujudindavo smagėnis. Bernadeta, kaip ir visi nemokinti, 
žmonės smagenų sujudimą arba jausmą, vadina širdies jau¬ 
smu. Nemokinta maža piemenaitė stebėjosi kitų negirdėjimu 
garsios kalbos, nes ji nežinojo, kad yra ne vienas kalbėjimo 
būdas—lūpų su ausimis, bet dar ir kitas, dvasiškas—proto su 
protu. 

Jogei pačios buvo negirdėjusios tų kalbų, kuriąs Berna¬ 
deta jiedviem perpasakojo, Mijetienė su Peiretike abejojo, ar 
tai taip viskas ir yra, kaip Subiriūtė kalba. Jiedvi, grįždamos 
namo nuo Masabielio, jai sakė: 

— Dabokis, mergiote! Jeigu tu tokiuose dideliuose daik¬ 
tuose meluoji, Dievas turės tave skaudžiai pabausti. 

Tą dieną, kaipo ketvirtadienyje, vėl buvo mugė Liurde. 
Žmonių buvo gana daug susivažiavę. Sodžių žmonės, išgirdę 
apie apsireiškimus, labiausiai teiravosi, kaip kas buvę. ^ Nors 
Mijetienė su Peiretike buvo norėjusios, kad niekas nežinotų 
jų buvimo pas urvą, tai žmonės bet-gi patyrė. Jiedvi paskui 
nei nesislėpėų pasakojo teisingai, kaip ką buvo mačiusios ir 
girdėjųsios. Žmonės, skirstydamiesi iš mugės, tą žinią išnešio¬ 
jo į visus aplinkinius kaimus. 

Bernadeta, namo parėjusi, tuoj pasisakė motinai, kad ža¬ 
dėjusi vaikščioti j>as urvą kasdien per penkioliką dienų. Liud¬ 
vika su Pranęį^feųmr^iėžindjo, ar čia leisti ar neleisti dukte¬ 
riai išpildyti tą prižadą. Klausėsi giminių. 

Giminės visi iš-pačių pradžių labai nesidžiaugė ir neiš- 
sitikėjo tais regėjimais. Subirienė labiausiai paklausydavo sa¬ 
vo vyresniosios sesers, Bernardos, Ta šiaip būtų patarusi ne¬ 
leisti Bernadetos vaikščioti pas urvą, ale malūnininko Antano 
Nikolio žodžiai pereitą sekmadienį jai buvo įpuolę į širdį. 
Po tų žodžių ji bet-gi vis savo laikėsi, kad iš regėjimų 
bus nelaimė. Bet ji gerai pažinojo ir dideliai gerbė Mije- 
tienę. Gavusi patirti, kad ir Mijetienė žadėjusi vaikščioti pas 
urvą tą penkioliką dienų, Bernarda patarė Subirams leisti 
dukteriai išpildyti prižadą. Kiti giminės taip-gi pritarė pro¬ 
tingai patarčiai, tiktai sugalvojo, kad vienos mergiotės ne¬ 
galima taip leisti be priežiūros. Susikalbėjo, kad su ja eis 
paeilium kasdien kas-nors iš senesniųjų giminių. Sutarė 
vaikščioti labai anksti, kol žmonės nesukilę, kad mažiaus 
būtų visokių šnekų. Bernarda apsiėmė pirmutinė lydėti savo 
krikšto dukterį. Dar vis neišsitikėdama regėjimais, ji sakė 
Bernadetai, kad rytojui reikia pasirūpinti kokį-nors švęstą 
daiktą nusinešti pas urvą. 

Tuo tarpu ponai ir tie, ką buvo šiokius tokius mokslus 
išėję, perdaug savo mokslu įsitikėdami, juokėsi iš sodiečių 
lengvatikystės. Liurdo palicijos viršininkas vadinosi Žakome- 
tas. Vieną vakarą, rasi tai buvo ketvirtadienyje, nors žinios 
nėra, pas jį buvo susirinkę keletas žmonių. įsišneko apie re¬ 
gėjimus. Kažin kas ėmė šaipyties ir sakė: 

— Žiūrėkite, kas per ponia ta Subirų Bernadeta! Jai ap¬ 
sireiškia Dievo Motina ir sako „ar būsi taip gera“, „ar pada¬ 
rysi malonę“! 

Viena ponia vėl pastebėjo, kad Apsireiškusiosios kalbėta 
ne grynai prancūziškai, o sugedusia Liurdo apygardos tarme. 
Tai poniai išrodė, kad Dangaus Karalienei nepritinka Kurdiškai 
dzūkuoti. 

Tai tiesa, Apsireiškusioji kalbėjo ne grynai v prancūziškai, 
bet visi protingi žmonės lengvai supranta, jog Švenčiausiajai 
Panelei vienaip gera ir gryniausioji prancūzų kalba ir men- 
kiausioji tarmė ponams nežinomos varguolių kalbos. Teikėsi 
Ji apsireikšti piemenaitei Bernadetai, tai teikėsi ir vartoti jos 
kalbą, nors ta būtų buvusi negraži. Kitaip Bernadeta nemo¬ 
kėjo ir negalėjo suprasti. 



ŠvenČ. Panelės Apsireiškimai Liurde. 3 








v. 


Ketvirtasis ir Penktasis Regėjimas. 


1. Ketvirtasis regėjimas. 

Apie tai, kad Subirai sutarė leisti dukterį pas urvą tiktai 
labai anksti rytmečiais, nežinia iško gavo girdėti Juzė Uro- 
sienė, Liurdo kurpiaus pati. Ji taip-gi panorėjo pamatyti, kas 
dėsis. Tai-gi penktadienio rytą 19 vasario labai anksti atėjo 
ties Subirų namais ir laukė Bernadetos išeinant. Regėtoja 
išėjo motinos lydima ir Urosienė prisidėjo prie jųdviejų. Visos 
ėjo ne tiesiog į urvą, o užsuko pas tetos Bernardos namus. 

Pakeliui prisigretino ponia Mijetienė ir dar kitos trįs ar 
keturios moters, panorėjusios sukalbėti ražančiaus dalį ties 
Masabielio urvu. Dar ką-tik buvo numanu ant dienos, kada 
tas moterų pulkelis atėjo ties Bernardos namais. Bernarda 
išėjo pas jąs nešina šventinta vaškine žvake. Tą žvakę ji bu¬ 
vo pasiėmusi iš jaunesniosios sesers, Liucilės. Visos maldinin- 
kės pasinėšino eiti girios vieškeliu, tik Subirienė, turbūt, grį¬ 
žo namo. Sakau „turbūt“, nes senuose užrašuose sunku su¬ 
sekti, ar ji buvo tądien pas urvą, ar ne. Greičiaus išeina, kad 
penktadienyje nebuvo, o nuėjo šeštadienyje. 

Kad keliauninkės atėjo ant Masabielio kalno viršaus, 
Bernadeta pralenkė kitas ir pasileido bėgti žemyn ties sta¬ 
žuoju ir painiuoju taku, kurs ten yra. Urosienę net nusmelkė 

iš baimės, kad mergiotė sprando nenutrūktų, ale pirm negu 
moters suskubo gerai nusigąsti, Subiriūtė jau buvo žemai, 
sveika ir linksma. Kitos pamažėli ir atsargiai nulipo tuo pavo¬ 
jinguoju taku. Ne vien tą dieną, bet daugelį kartų žmonės 
pastebėjo, kad Masabielio urvo apielinkėje Bernadeta pasidaro 
lyg stipresnė ir miklesnė, tartum kokia antprigimtinė galy¬ 
bė ją sustiprina. 

Nubėgusi žemyn, Bernadeta nesigėrėjo savo miklumu, 
o visai kitką galvodama, v atsiklaupė ant žemės ties pačiu vi¬ 
duriu didžiosios skylės. Šalia regėtojos po dešinės atsiklaupė 
jos podė Bernarda, o po kairės liko tas didysis paplokščiasis 
akmuo, ant kurio Bernadeta kitados klūpodavo. Bernarda pa- 
sidegė savo žvakę ir padavė Bernadetai. Mergiotė ją laikė kai¬ 
riąja ranka, o į dešinę pasiėmė rąžančių. Kitos maldininkės 
suklaupė aplinkui. 

Trečią Sveika Mariją sukalbėjus, tik žybt, ir nušvito Ber¬ 
nadetos veidas. Ji linktelėjo galvą ir kilstelėjo rankas, lyg 
sveikindama Viešnią. Podė, tai išvydusi, susigraudino. Kažin 
kokis ypatingas jausmas ją apėmė, žiūrint į tą staiga nušvi¬ 
tusį piemenaitės gymį, į jos plačiai atmerktas akis. Bernarda 
stebėjosi ir matė, kad tos akįs žiūri į uolą ir visai nejuda. 

Urosienė stebėjosi, iškur Bernadeta išmoko taip gražiai 
galvą linktelti ir rankas kilstelti sveikinant nematomą Vieš¬ 
nią. Tokių apsiėjimų tėvai nemokino dukters savo bėdinuose 
namuose. Kurpiuvienė nei ražančiaus nekalbėjo, tiek ką lūpas 
krutino ir žiūrėjo į nušvitusį Bernadetos veidą. Jis buvo ne¬ 
apsakomai gražus. Ji sakėsi vis galvojusi: „Na kas čia tik 
galėtų būti?“, o tuotarpu buvę taip miela, kad paketinusi atei¬ 
ti dar ir ant rytojaus. 

Moterims pabaigus rąžančių, Bernadeta lyg pabudo ir 
svirstelėjo. Podė ją sugriebė, kad neparpultų. Tądien veido 
permaina truko kiek truputį ilgiaus už bertainį valandos. Atė¬ 
jo ir antras moterų pulkelis, ale tas jau pasivėlino: regėjimas 
buvo pasibaigęs. 

Einant namo, Bernarda klausė mergaitės, ką mačiusi. Ši 
atsakė: „Uo petito domizelo“, tai yra „Gerutę Panelę“. Tos 
dienos apyvakariais Bernadeta grįžo iš svetur pro Urosų na¬ 
mus. Kurpiaus pati išbėgusi užsivadino Bernadetą, kad papa¬ 
sakotų jos vyrui, ką regėjusi. Bernadeta vėl pasakė trumpai: 
„Gerutę Panelę“. Klausinėjama, apipasakojo plačiaus, ale taip 
prastai ir širdingai, kad abiedviem Urosam malonu buvo klau¬ 
syti. Juodu vis negalėjo suimti į galvą, kas čia galėtų būti 
tie regėjimai ir ta Geroji Panelė; bet neikiek neabejojo, kad 

Bernadeta sako tiesą, o neprasimano. Bešnekučiuodamas, Uro- 
sas nusipiovė ilgą siaurą išdirbtos odos kraštelį, susuko jį 
kaip virvutę ir dovanojo Bernadetai. Sakė, tai būsiąs geras- 
pasisieti Švenčiausiosios Panelės ignoseliui, jei iš ko gausianti. 

-#- 


2. Šeštadienis 20 vasario. 

Šeštadienio rytą žmonės labai anksti ėmė rink ties pas urvą. 
Kai-kurios ponios nepatingėjo atsikelti gaidgyste. Liudvika Lia¬ 
nienė su savo tarnaite atėjo pas Masabielį dar šeštai nemušus. 
Šios dienos regėjimą aprašau iš jos liudijimo. 

Bernadeta atėjo su savo motina Liudvika. Kaip paprastai, 
atsiklaupė ir ėmė kalbėti rąžančių. Lianienė taip-gi išsiėmė 
rąžančių, ale jo nekalbėjo, tik žiūrėjo Bernadetai į veidą. Ji, tur¬ 
būt, jau buvo girdėjusi iš kitų, kad tas veidas regėjimo metu 
darosi ypatingas. 

Išpradžių tas veidas buvo taip, kaip kiekvienas paprastas 
sudžiūvėlės piemenaitės veidas, ale rąžančių bekalbant ne¬ 
toli nuo pradžios, aptvino kažin kokiu lyg džiauksmu, tartum, 
iškilusiu iš širdies. Rodos, kad iš to džiauksmo gymis net 
šviesesnis pasidarė. Aplinkui klūpančios moters tai pastebėjų 
ir ėmė sakyties vienos kitoms, kad „dabar jau regi 44 . 

Bernadeta žiūrėjo aukštyn pilna to linksmumo, bet tarpais 
ji lyg ką giliai užsimąstydavo, paskui vėl rodėsi, kad klauso 
su didele atidžia ir pagarba. Lianienė visai šalia klūpodama 
kelissyk numanė, kad iš Bernadetos lūpų išeina lyg kokis pa¬ 
sakymas, ale ausimis to sugriebti negalėjo. Veidas netolydžio 
buvo vienokis: tarpais darėsi linksmesnis, tarpais liūdnesnis, 
ale nežemiško gražumo dėmė vis likosi. Regėjimui baigiantis,, 
mergiotės veidas apsiniaukė nuliūdimu, pagaliaus vėl rados, 
šviesus, kaip buvęs. 

Motina, pamačiusi persimainiusį nublankusį dukters veidą, 
išpradžių nusigando, kad nenumirtų. Paskui ėmė gėrėties ne¬ 
savu Bernadetos gražumu. Regėjimui pasibaigus, karštai pri¬ 
sispaudė prie savęs tą mylimąją dukrelę. Paskui motina su duk¬ 
teria, kitų nežiūrėdamos, vienidvi skubinosi namo. 

Beeidamos įsišneko apie regėjimą. Bernadeta prisipažino 
prityrusi baimės. Regėjimo laiku ties Gavės vandenim pakilo 
riksmas visokių balsų, kaip mugės metu ant rinkos. Visi bal¬ 
sai buvo pikti ir baugus, šaukė vienas per kitą ir negalima 
buvo suprasti, o Mauru darėsi klausyti. Vienas balsas pasidarė* 

smarkesnis ir šaukė: „Bėk išėia, bėk iščia“. Rodėsi, kad 
Bernadetai jis liepia bėgti. Šiurpulys perėmė jai širdį. O Ap- 
sireiškusioji Panelė spindėjo olos angoje. Pačioje baisiausioje 
tų riksmų valandoje Ji rūsčiai sutraukė antakius ir dirstelėjo 
į tų balsų gaują. Jie skrijo susyk į visas puses ir nutilo. Ir vėl 
pasidarė ramu. 

Lianienė parėjo paskui Bernadetą ir jos motiną. Ta ponia 
apie baugiuosius baisus nieko nežinojo. Ji, visa linksma, pa- 
siketino kasdien pribūti prie ražančiaus kalbėjimo pas urvą ir 
pribūdavo. Bernadetos veidas, kad persimainydavo, jai taip 
patiko, jog naktimis pasibudusi tamsoje atsigaivindavo tą pa¬ 
veikslą galvoje ir juo gėrėdavosi. 

Dar prieš tam šeštadienio apsireiškimui pasibaigiant, pas 
urvą prisirinko apie keli šimtai žmonių. Po regėjimo kiti jau 
grįžo namon, o kiti dar skubinosi pas urvą. Veido persimai- 
nymas darė neapsakomą įspūdį visiems. Vieni buvo patįs ma¬ 
tę tą permainą, kiti tiktai gėrėjosi mačiusiųjų pasakojimu. 
Visi apie tai šnekėjo ir nepaprastų atsitikimų garsas plito ir 
plito vis tolyn ir labyn. 

Nuo tos dienos žmonių skaitlius rytmečiais pas urvą bū¬ 
davo kaskart didesnis. Visas miestas ir apygarda šnekėjo apie 
apsireiškimus. Diduma tikėjo į juos, kiti, ypač apšviestesnieji, 
juokėsi iš to. Buvo visokių. Vieni sakė, "kad Bernadeta me¬ 
luojanti, nes kunigai ją įmokinę pramanyti stebuklą, idant 
kvaili žmonės tais stebuklais įtikėję prikrautų kunigams kiše¬ 
nes pinigų. Kiti nedrįso be priežasties prikaišioti kunigams 
tokių biaurių daiktų, bet į stebuklus netikėdami, galvojo, jog 
Bernadeta nervais (arba dirksnimis) serganti, todėl jai akyse 
rodosi tokių daiktų, kurių nėra. 

Liurde išeidavo savaitinis laikraštėlis, vardu Lavedan. Tą 
savaitę jis pasivėlino. Turėjo išeiti ketvirtadienyje, o išėjo 
penktadienio vakare ar šeštadienyje. Jis rašė, kad trįs mažos mer¬ 
giotės, Bernadeta ir dar dvi, ėjusios šakų vogt; savininkas 
jąs užklupęs, ir gavusios smarkiai bėgti. Bebėgdamos pasislė¬ 
pusios viename urve netoli girios vieškelio. Laikraštis pride¬ 
da, kad mergiotė ten einanti kasdien melsties ir kad iš ligos 
jai rodantisi balta šmėkšla. Dėdamosi esąs geras, Lavedan'o 
raštininkas gailisi mergaitės, kad tokia sunkia liga apsirgusi. 
(Žiūrėk Ne, su parašu 18 vasario 1858 metų). 

Tarp Liurdo ponų, netikinčių į Dievą nei į stebuklus, 
buvo keletas labai rimtų vyrų. Tie atsidėję klausė, ką žmo¬ 
nės šnekėjo apie Bernadetos regėjimus, o patįs tylėjo, kol ne¬ 
gaus gerai visko ištirti ir permanyti. Tarp šitų (žymiausias 
ir mokslingiausias buvo gydytojas, daktaras Dožus. Jis buvo 
vyras pačiam amžiaus stiprume, ėjo 49 metus. 







VI. 

Sestasis regėjimas įvyksta 
= po gydytojaus akiu, = 


Gydytojas Dožus taip-pat dingojo, kad Bernadeta, turbūt,, 
iš ligos ką matanti, bet, anot jo, ne visiems gydytojams pasi¬ 
taiko tokių ligų gauti pamatyti. Jis pasiketino gerai išbandy¬ 
ti Subiriūtės ligą, ištirti ją, kaipo retą atsitikimą, kurį pažinus 
gydymo mokslui būtų nauda. Vieno pamatymo, išklausinėji¬ 
mo, iščiupinėjimo negana; daktaras pasiketino būti pas urvą 
kas rytą ir gerai įsistebėti kas dėsis. 

21 vasario sekmadienyje (nedėlioję) anksti rytą daktaras 
Dožus jau buvo pas Masabielio urvą. Ten prisirinko apie pen¬ 
ki šimtai žmonių. Bernadeta ateidama rado visus upelio kran¬ 
tus žmonių apstotus. Minia prasiskėtė praleizdama Bernadetą 
liuosai nueiti į paprastąją jos vietą. Mergiotė ėjo papra¬ 
stai, kaip per mugę, lyg tartum niekas ten apie ją negal¬ 
vojo. Atėjus į savo vietą, atsiklaupė, o gydytojas atsistoju 
šalia jos. 

Bernadeta rąžančių laikė kairėje rankoje, o dešinėje tu¬ 
rėjo padegtą storą vaškinę šventintą žvakę. „Veikiai jos vei¬ 
das persimainė ir visi, kas stovėjo netoliese, tat išvydo. Aišku 
buvo, kad ji ypatingu būdu suėjusi vienybėn su apsireiškimu“. 
Taip išrodė gydytojui ir taip jis rašo savo knygoje. 

Iš šalies rodėsi, kad Bernadeta nežino, kas aplinkui ją 
darosi, bet gydytojas iš jos reido, nors truputį nublankusio, 
numanė, kad ji visai savėje. Paupyje tarp kalnų tą rytą buvo 
tarpais vėjo pūtimai, lyg kokia siaura oro srovė. Subirintės 
žvakė keliskart užgęso, bet mergaitė tuoj pakišdavo kam nors,, 
šalia, kad uždegtų. 

Vienas vyras, nieko ypatingo nematydamas urve, bandė 
lazda pakrutinti dryksančią išten laukinio erškėčio virkščią. 
Bernadeta nusigando ir parodė, kad liautųsi. 

Tai matydamas, daktaras Dožus stebėjosi, nes jis žinojo, 
jog nervinio pastyrimo, arba katalepsijos ligoje, arba klejojimo 
pačiame smarkume, kuomet žmogus lyg pastirsta, niekad to 
nebųva, kad išmanytų visa, kas aplinkui dedasi. Gydytojas 
paėmė Bernadetą už rankos, ir pridėjo savo pirštus prie jos 
pulso, tai yra, prie tos gįslos, iš kurios numanu širdies plaki¬ 
mas. Užčiuopė, kad širdies plakimas ir kraujo bėgiojimas kū¬ 
ne visai ramus ir paprastas, o kvėpavimas lengvas. Mergiotės 
dirksnįs (nervai) buvo visai ramios. Aišku, kad ne tų dirksnių 
įsitempimas buvo veido permainą padaręs. 

Kad gydytojas paleido Bernadetos ranką ir įsidėjo laikro¬ 
dėlį į kišenę, mergaitė klūpsčia paėjėjo kelis žinksnius artyn 
prie urvo. Jos veidas ligi tol buvo buvęs pilnas dangiško link¬ 
smumo, dabar susyk pasidarė labai liūdnas. 

Baltoji Panelė tuo tarpu buvo įsitraukusi gilyn į urvą, 
todėl ir Bernadeta ėjo paskui Ją klūpsčia. Apsireiškusiosios 
Panelės akįs išpalengvo apibėgo ratu visus pasaulio kraštus 
ir, turbūt, išvydo jūras visokio sugedimo. Jos veidas pasi¬ 
darė pilnas skausmo, todėl ir Bernadeta nuliūdo. Paskui dan¬ 
giškosios Mergelės akįs vėl sugrįžo artyn ir ėmė veizėt 
į Bernadetą. Subiriūtei pasidarė taip skaudu, kad nei išreik¬ 
šti negalima. Bernadeta juto, kad Apsireiškusiosios skausmas 
daug didesnis už josios skausmą. Būdama gailestinga, o per 
neišmanymą drąsi, ji ėmė klausinėti Apsireiškimo, lyg kokios 
paprastos žmonos: 

— Kas tai yra? Kas Tamistai darosi? ar aš negalėčiau 
kuo-nors sugelbėti? 

0 šviesioji Panelė atsakė: 

— Melskie Dievą už nusidėjėlius. 

Dvi didelės ašaros išsirito iš Bernadetos akių, įsismeigu¬ 
sių į antprigimtinę Mergelę, ir nusirito veidais žemyn, bet ne¬ 
nukrito ant žemės. Tiedvi ašaros liko spindėti lyg žemčiūgai 
ant mergaitės skruostų. Po valandėlės linksmumas vėl sugrį¬ 
žo regėtojai į širdį; veikiai nušvito ir veidas. Turbūt ir Pa- 

nelė tuo laiku pakėlė savo mintis į amžinąjį Dievo gailes¬ 
tingumą. 

Nepoilgo Gražioji Panelė išnyko, o paskui ją ir švie¬ 
sa prapuolė iš urvo. Bernadeta tartum buste pabudo iš 
ano laimingojo ir gražiojo gyvenimo į šitą pilkąjį ir nuo¬ 
boduje 

Gydytojas norėjo pasiteirauti, kodėl ji buvo nusiminusi. 
Subiriutė papasakojo, kaip čia aprašyta. Mokytas daktaras ti¬ 
kėjo nemokytos piemenaitės žodžiams. Jis, išklausęs, tylėjo 
giliai susimąstęs. Mergiotė linktelėjo galva, kaip pridera atsi¬ 
sveikinant jauniems su vyresniais ir pasinėšino namon. Minia 
ėmė šaukti iš džiauksmo, garbindama Bernadetą, o ji, nors tat 
suprato, bet ėjo sau namo taip paprastai, kaip kad eina nie¬ 
kieno nežinomas kūdikis su savo motina per tirštai prisigrū¬ 
dusi šventorių po pamaldų iš bažnyčios. Gydytojas ir tat 
įsistebėjo, kaip ta piemenaitė tarp šitokių mokslininkams neper¬ 
manomų atsitikimų tebesilieka visai nepasipūtusi ir didžiu nei¬ 
na. Šitasai garbės nejutimas nevienam Liurdo apšviestam žmo¬ 
gui išrodė, rasi, dar labiaus didis ir nuostabus daiktas už pa¬ 
čius apsireiškimus. 




YII. 

Svietiškoji vyriausybė pradeda 
= varginti Bernadetą. 


1. Bernadeta pas prokuratorių 

Tą sekmadienio (nedėlios) rytą pas urvą jau buvo labai 
daug žmonių, o vietos ten ankšta. Status akmeniniai kalnai, 
lygios vietos siauruma, slidus krantai, o upelis toks sraunus, 
kad didokus akmenis parita savo akmeniniu skylėtu dugnu. 
Sūkurių ten pilna. Didelėms žmonių daugybėms susirenkant 
pas Masabielio urvą, nebūdavo kur nei stovėti. Kiti užkopda¬ 
vo ant pavojingų uolos kraštų, stačių kaip šulinio rentinys; 
kiti įsilipdavo į medžius ir, persisvėrę per šakas, žiūrėdavo, kas 
dedasi 

Tokioje pavojingoje vietoje prie žmonių daugybės greitai 
galėjo pasidaryti' kokia-nors nelaimė. Jeigu kas nusprūstų 
nuo uolos viršaus, arba šakai nulūžus nukristų į žmones, tai 
visi vienas kitą pastūmėtų ir stovintieji pakraštyje pas vande¬ 
nį sudrumbėtų į upę. Vyriausybės darbas buvo prižiūrėti, 
kad tokios nelaimės neatsitiktų, nes įkritusieji visi turėtų 
prigerti. 

Trįs žmonės 1858 metais turėjo rūpinties Liurdo visuo¬ 
menės gerove, būtent: miesto pirmininkas, teismo prokuratorius 
(pas mus iš rusiško sako „prokuroras“) ir palicijos viršininkas. 
Apie vidurį neseniai pasibaigusio devynioliktojo šimtmečio 
Prancūzijos valdininkai ne bereikalo algas imdavo, o tikrai 
rūpindavosi žmonių reikalais ir darydavo, kad visuomenei bū¬ 
tų geriaus. 

Kaip visuose Prancūzijos miestuose, taip ir Liurde miesto 
pirmininką ne vyriausybė paskirdavo, bet patįs gyventojai 
išsirinkdavo. Bernadetos regėjimų metu Liurdo pirmininku 
buvo Liakadė. Jo pirmutinio atsakomybė būtų buvusi, jei 
kas būtų prigėręs Gavėję dėl Bernadetos regėjimų. Pats Lia¬ 
kadė ten neidavo ir nieko nematydavo. Palicijos darbas buvo 
turėti visas žinias ir viską, kas kokiam valdininkui reikalinga, 
pranešti. Tuomet Liurdo palicijos viršininkas buvo labai mi¬ 
tras ir sumanus vyras, Žakometas. Jis žinojo mažiausią daik¬ 
telį apie Bernadetą, jos tėvus ir jos regėjimus, ir apie žmones, 
susirenkančius pas urvą. Jis buvo pranešęs Liakadei, kad vi¬ 
suomenei grūmoja pavojus. Tas pavojus sekmadienio rytą ro¬ 
dėsi tokis didelis, kad jo pabūgo ne vienas Žakometas, bet ir 
Liakadė. 

Tasai užsikvietė į miesto valdybą teismo prokuratorių, 
nes be jo nei miesto pirmininkas, nei palicijos viršininkas ne¬ 
turėjo valios nieko daryti prieš visuomenę. Tądien jie visi 
trįs, prokuratorius, pirmininkas ir palicijos viršininkas, susirin¬ 
ko miesto valdybos bute dar gerai prieš sumą ir ėmė tarties, 
ar čia taip palikus viską, ar ką nors daryti. Sutarė, kad nega¬ 
lima taip palikti. 

Tada pakilo klausimas, ką-gi daryti? Begalvodami apie 
tai, visi sutiko, kad tie žmonių susibėgimai grynai niekam ne¬ 
reikalingi, todėl geriausia juos visai panaikinti, tada nei pavo¬ 
jaus nebūtų. 

Čia turiu pridėti paaiškinimą, kad tokia jų sutartis ne 
visai buvo pagirtina. Juk ne palicijos dalykas žinoti, kokie 
susirinkimai žmonėms reikalingi, o kokie ne. Jos darbas pri¬ 
žiūrėti, kad susirinkime nelaimės kam-nors nepasidarytų. Bet 
trįs Liurdo viršininkai to nežiūrėjo. Jie matė ir jautė, kad 
daug pigiaus atsieina ir mažiaus darbo visai sutrukdžius susi¬ 
rinkimus, negu statyti sargus ir juos valdyti, kad sergėtų mi¬ 
nią nuo nelaimės. 

Sutarę visai panaikinti susirinkimus pas urvą, jie dar tu- 
rėjo pagalvoti, kokiu būdu tat reiktų padaryti. Drauste už¬ 
drausti negera, nes minia uždraudimų nemėgsta ir pyksta už 
juos, o protingi valdininkai saugojusi, kad bereikalo nesupy¬ 
kinus visuomenės. Išrado, kad geriausias būdas esą uždrausti 

vienai Bernadetai. Ji nevaikščios pas urvą, tai nei kitiems ne¬ 
bus ko veikti ten nuėjus. Taip ir sutarė, o sutartį išpildyti 
teko teismo prokuratoriui. 

Teismo prokuratorium tuomet buvo Jokūbas Vitalis Diu- 
tūras, dviem vardais, 41 metų vyras, jau vedusis žmogus ir 
keleto vaikų tėvas. Jis buvo šiurkštaus būdo, begalo pykda¬ 
vo, kai kas jam pasipriešindavo, o užsimanęs ką-nors pada¬ 
ryti, darydavo lyg priešgynys, neatsižiūrėdamas į nieką. Kar¬ 
tais tokiu savo užsispyrimu ir teisę sulaužydavo ir visuomenę 
baisiai įkiršindavo. 

Kol trįs valdininkai tarėsi, ką daryti su Bernadeta, baž¬ 
nyčios varpai suskambėjo, šaukdami žmones sumos klausyti. 
Bernadeta, su kitomis mergiotėmis nuėjo į bažnyčią. Po p;i- 
maldų žandaras priėjo prie Subiriūtės ir gražumu pasakė jai, 
kad ponas Diutūras vadina ją ateiti pas jį. Mergiotė taip ir 
ėjo tusiog pas prokuratorių drauge su žandaru. Žandarų ji ne¬ 
bijojo, nes tenai žandarai anuo laiku nedarydavo jokios blogy¬ 
bės geriems žmonėms. 

Prokuratorius taip-gi ne piktai kalbėjo su Bernadeta* 
Išpradžių jis klausė jos vardo, pavardės, kiek metų turinti, ar 
mokanti rašyti ir skaityti, ar jau buvusi prie Komunijos. Pa¬ 
skui prokuratoriaus liepiama mergiotė papasakojo savo regėji¬ 
mus, o toliaus jis klausė: 

— Na ką, ar ketini ir toliaus taip vaikščioti kas rytą pas 
tą urvą? 

— Tai-gi! Žadėjausi eiti per 15 dienų. 

— Varkše mergaite, — tarė prokuratorius.—Tu neišmanai, 
kad ta tavo ponia, tai tik šmėkšla. Jos visai nėra. 

— Ir aš buvau taip maniusi — atsakė Subirintė — kad pir¬ 
mąkart ją išvydau. Net akis tryniausi, netikėdama, kad tai 
galėtų būti, bet šiandien visai neabejoju ir žinau, kad ji ti¬ 
krai yra. 

— Iš ko gi tu žinai? 

— Na-gi aš ją matau! Dar ir šįryt ją mačiau. Juk ji su 
manim kalba! 

— Tai gi!—vėl tarė prokuratorius.—O vienuolių perdėtinė 
ir tavoji mokintoja, jiedvi abi taip geros ir taip dievobaimin¬ 
gos; ar-gi jiedvi tau nesakė, kad mestum tuos niekus. Tie 
tavo regėjimai tai tik klaja, daugiaus nieko. Kodėl tu, vaikeli, 
nenori pildyti savo perdėtinių žodžio? ar-gi lauki, kad męs im¬ 
tume kišties į šituos daiktus? 

Nuliūdus ir lyg susigraudinus Bernadeta atsakė: 

— Kad tas ėjimas pas urvą, tai visas mano džiauksmas! 

— Galėtum apsieiti ir be to džiauksmo — rūsčiai tarė pro¬ 
kuratorius.—Jei ne, kiti turės tave apmalšinti. 

— Aš negaliu—vėl sakė Bernadeta.—Mane kažin-kas ten 
traukte traukia, aš negaliu atsispirti. 

— Dabokis!... Žmonės šneka, kad tu ir tavo tėvai galį 
išsimanyti pelną traukti iš perdidelio žmonių įtikėjimo jums. 
Ir aš pats galėčiau turėti tą nuomonę: juk jus esate neturtingi. 
Jau ir dabar kurie-nekurie tau suteikia saldumynų, kokių tu 
pirma neturėdavai. Tikėties dar didesnių tikiesi! Aš-gi tau 
stačiai sakau: jeigu tu ne visai gryną tiesą pasakoji apie sa¬ 
vo regėjimus, arba jeigu tu ar tavo tėvai pradėtumėte imti 
naudą iš tariamų apreiškimų, tai žiūrėk... pateksi į teismą ir 
atsidursi kalinyje! 

— Aš visai neturiu, nei neturėsiu iš to nei kokios nau¬ 
dos!—atsakė Bernadeta. 

— Taip šneki, — tarė prokuratorius, — o ar nėši viešėjusi 
pas ponią Mijetienę? ar negavai iš jos saldumynų? Tavo tė¬ 
vai bene nesitiki prasigyventi per tave iš tavo tų regėjimų, 
nors tie regėjimai, turbūt, tiktai viena kląja, arba, dar pikčiaus, 
grynas melas. 

Bernadetai buvo skaudu tie užmetimai, bet ji gana ra¬ 
miai atsakė: 

— Ponia Mijetienė pati atėjo manęs vesties. Ji man da¬ 
vė gerti saldinto vandens, kad man troškulys pereitų. Aš ne¬ 
drįsau jos supykinti, aš visai nesirūpinau savo nauda. Nei jai, 
nei niekam daugiaus aš nieko nemelavau. 

Poto prokuratorius liepė Bernadetai eiti namo, o pats 
sėdo ir užrašė savo klausimus ir jos atsakymus. Tos užrašos 
ligi šios dienos tebėra Liurdo arkyvuose, tai yra, senų raštų 
sandėlyje. 

Kamantinėdamas Bernadetą, prokuratorius visą laiką la¬ 
bai stebėjosi į visą mergaitės apsiėjimą. Jis įsidomėjo, kad jos 
drabužiai buvo labai bėdini, bet švarus. 

Mėlynieji dryžiai ant kapuleto buvo visai nušutę dėl 
dažno skalbimo: drapanos senos ir ne jai siūtos; jose pasi- 
dabinimo ir pasipuikinimo nei ženklo. Veidas kuopaprasčiau- 
sias, kalba kaimiškai tiesmuka ir kūdikiškai gryna, tiktai 
taip pilna įsitikrinimo, kad prokuratorius nenoroms lyg ėmė 
tikėti. Bekalbant jos veidas kelissyk lyg švystelėjo kažin ko¬ 
kiu maloniu gražumu. Prokuratorius paleido namon mergiotę, 
nepasakęs stačiai, kad uždraudžiąs jai vaikščioti pas Masa- 
bielio urvą. 

-■*- 

2. Bernadeta pas palicijos viršininką. 


Išėjus iš prokuratoriaus, Bernadeta nesuskubo pareiti 
pas tėvus. Suskambino mišparams, ir Subiriūtė pasuko į baž¬ 
nyčią. Kol žmonės meldėsi, mieste ant Poršo v pleciaus vaikš¬ 
tinėjo palicijos viršininkas, ponas Daminykas Žakometas. Jis 
buvo 86 metų vyras, labai akyJaus proto žmogus. Visi pikta¬ 
dariai bijodavosi jo baisiaus negu ugnies. Jo globai pavesta¬ 
me apskrityje niekas, nė sumaningiausias vagis ar sukčius, 
negalėdavo padaryti nei kokio blogo darbo kad Žakometas 
nesusektų ir nesučiuptų. Jis buvo sveikas, stipras ir labai 
mitras vyras. 

Sekmadienyje 21 vasario 1858 metų bažnyčioje mišpa¬ 
rams besibaigiant jis vaikštinėjo po Poršo piečių laukdamas 
Bernadetos išeinant iš bažnyčios. Palicijantas Kalėtas buvo 
pastatytas arčiau bažnyčios, kad duotų žinią Žakometui. Po 
mišparų Kalėtas pranešė savo viršininkui, kad Bernadeta ei¬ 
na iš bažnyčios namo su savo teta Liucile. 


Žakometas pasinėšino priešais ir dėjosi lyg netyčia su¬ 
sitinkąs su jiedviem. Susitikęs paprašė, kad Bernadeta užeitų 
pas jį. Bernadeta ir beeinanti paskui. Pakeliui vienas žmo¬ 
gus pašnibždomis ture SubiriUtei: 


— Žiūrėk, Bernadeta, jis tave įkiš į šaltąją. 

— Ei, ne!—atsakė mergiotė be baimės ir šypsod v amos. 

Taip ji ir nuėjo paskui palicijos viršininką į Šventojo 
Petro gatvę į Senako namus, kame gyveno Žakometas su sa¬ 
vo pačia. Toje pačioje troboje gyveno taip-gi akčyžių virši¬ 
ninkas, Estradė, su savo seseria. Žakometienė su Estradžiūte 
jau pirma buvo girdėjusios apie apsireiškimus; jiedvi taip-gi 
žinojo, kad Bernadetą po mišparų parves į jų namus. Jiedvi 
laukė, labai norėdamos jos pamatyti. 

Subiriūtei įėjus į palicijos viršininko gyvenimą, Žakome¬ 
tienė tuoį davė žinią Estradžiūtei, o ta atbėgo kuogreičiau- 
siai į salę, kame rado Žako metą, atsisėdusį prie stalo, o ties 
juo sėdėjo Bernadeta. Estradžiūte iš užpakalio stovėdama ne¬ 
galėjo matyti jos veido. Staiga Estradžiūte pakilusi išbėgo 
pašaukti savo brolio. Ji greitai sugrįžo; netrukęs atėjo ir ak¬ 
čyžių viršininkas, jaunas, labai mokytas ir labai švelnaus 
apsiėjimo ponas. 

Pamažėli atsidaręs duris, nieko nesakydamas, netrukdy¬ 
damas Žakometui klausinėti Bernadetos, jis nuėjo į kampą ir 
tylomis atsisėdo tokiame daikte, iškur buvo aiškiai matyti 
Bernadetos veidas ir gerai girdėt jos žodžiai. 

Žakometas kaip geriausias draugas ėmė meiliai šnekinti 
mergaitę. 

— Tik tu būk be baimės—kalbėjo jis gražiai.— Man sa¬ 
kė, kad kažin kokia ponia, kokios niekam netenka matyti, tau 
apsireiškusi pas Masabielio uolą. Žinai, žmonės vieną daiktą 
žino, kito nežino, vienas vienaip sako, kitas kitaip. Aš norė¬ 
jau viską žinoti, tai tu man galėsi išpasakoti kuogeriausiai. 
Sakyk, meldžiama, kaip tu vadiniesi. Bene Bernadeta? 

— Tai-gi, Bernadeta Subiriūtė—atsakė mergaitė. 

— 0 tavo tėvas kaip vadinasi? 

— Mano tėvas Pranciškus Subirus. 

— Motina? 

— Motina Liudvika. 

Motinos pavardės, sulig tėvų, Bernadeta neatsiminė, 
o žinodama, kad ir tai reikia sakyti klausinėjančiam ponui, 
ji tik dar sykį pasakė „Liudvika“. Paskui valandėlę pagalvo¬ 
jusi atsiminė, kad kitąsyk motiną vadindavę Kastarotike. 

— Ką tu veiki namieje?—klausinėjo Žakometas. 

— Nelabai ką veikiu,—atsakė Bernadeta.—Neseniai su¬ 
grįžau iš Bartrių, tai pradėjau vaikščioti mokintus pas sese¬ 
ris. (Prancūzijoje ir Šiaip kitur vienuoles geri žmonės vadina se- 
serėmis). Parėjusi iš mokyklos padedu motinai liuobties ir pa- 
nešioju savo broliuką. 

— Tai tu ir Bartriuose buvai, o ką ten veikei? 

— Tiktai kelis mėnesius teišbuvau pas savo žindytoją. 
Jų avis ganiau. 

Dar truputį paklausinėjęs apie visokius mažmožius, Ža¬ 
kometas numanė, kad mergaitė įsidrąsino, tai-gi ėmė teirau- 
ties apie pačius svarbiausius dalykus. 

— Na, tai dabar pasakyk tu man, meldžiama, kas ten 
darosi pas tas Masabielio uolas, kad jos tau taip patinka. 
Nebijok, gali ilgai pasakoti, mums nenusibos klausyti. 

Bernadeta papasakojo jam visus apreiškimus, lyg kokiam 
geram savo giminei, o jis viską užsirašinėjo. Jai paliovus, 
jis tarė: 

— Net mieli klausyti, kaip tu pasakoji, ale ar nežinai, 
kas per viena ta ponia, ką tau apsireiškia? 

— Nežinau, aš jos nepažįstu. 

— Sakai, ji graži? 

— Labai graži! Tokios gražios ponios aš niekad nesu 
mačiusi. 

— Žakometas ėmė pavardėmis minėti kelias gražiausias 
Liurdo ponias, klausdamas, ar ta Apsireiškiančioji buvo joms 
lygi; Bernadeta sakė, kad joms Mi gražu prieš aną, nei ly¬ 
ginti, esą, negalima. 

— Kokio amžiaus galėtų ji būti? 

— Visai jaunutė. 

— Ar matei jos kojas? 

— Ne, nedaug. Rūbas uždengia visas kojas, tik pirštų 
galai tematyti. 

— 0 plaukai ar matyt? 

— Trupučiuką iš-po nuometo. 

— Kur tu buvai, kad pirmąsyk ją išvydai? 

— Tarp Gavės ir upelaičio. 

— Ar ta ponia tave šaukėsi? 

— Ne, tik galva pasimojo mane. 

, — Ir kitos mergaitės ją matė? 

— Ne. 

— Iškur tu žinai, kad kitos nematė? 

— Aš jųdviejų klausiau: sakėsi nemačiusios. 

— Ar ta ponia ką-nors veikia, ar šneka, arba gal taip 
stovi ant vietos, kaip šventosios bažnyčioje? 

— O-gi kaip! Ji juda, linksmai šypsosi, šneka, kaip ir aš 
dabar su tamsta. Tarp kitko ji pasakė, kad ateičiau pas urvą 
kasdien per 15 dienų. 

— 0 tu ką atsakei? 

— Prisižadėjau. 

- Kada tu tėvams tai pasakojai, ir ką juodu snkė? 

— Išpradžių juodu sakė, kad mano akįs suklydusios, 
kad ten nieko nebuvę. 

— Tiesa, dukrele,— pridėjo Žakometas meilingai — tikrai 
ten nieko nėra. Tėvai išmintingai kalba. Nei tu vaikščiok pas 
tas uolas nei ką. Ką tu ten matai ir ką tu ten girdi, tai vis 
tik tavo ausų ir akių klaja. Būti ten nieko nėra. 

— Ir kiti man taip šneka—atsakė Bernadeta—bet aš ži¬ 
nau, kad neklystu. 

— Ar girdi? — tarė Žakometas įsitikrinusiu balsu.— Jei 
toji ponia tikrai tenai būtų, tai visi galėtų ją matyti ir jos 
žodžius girdėti. Kodėl-gi dabar niekas daugiaus nieko nema¬ 
to ir nieko negirdi, kaip tik tu viena? 

— To aš nemoku pasakyti, ale žinau ir gana, kad Ji ten 
yra gyva ir tikra. 

— Tai tu sakai, kad Švenčiausioji Panelė tau apsireiškė. 

— Nežinau ar Ji, ar ne Ji. Ji man nesisakė. 

— Matai, kad ten nieko nebuvo. Tu tik persižiūrėjai ir 

gana. 

— Na tai kaip-gi, tamsta? Aš ją mačiau keletą kartų. 
Juk negaliu-gi visuomet persižiūrėti! 

— Gerai kad tai visa man nupasakojai. Gal ponas pre¬ 
fektas pareikalaus, kad jam viską parašyčiau. {Prefektais Pran- 
* cūzijoje vadina gubernatorius). Jam reikia žinoti, dėlko tokia 

daugybė žmonių susibėga pas Masabielę. Žiūrėk, aš imu po- 
perį ir rašau, o tu sakyk viską, kaip buvo. Dabokis, kad ne¬ 
pameluotum. Suseks, tai pražūsi. 

— Ponel, aš jums nieko nepamelavau! 

— Tai tu man sakei, kad ji buvo kokių 19, ar 20 metų* 

— Ne, ji galėjo būti kokių šešioliktų ar penkioliktų 
metų. 

— Sakei, kad ji buvo tokia graži, kaip šita panelė. 

Tai tardamas, Žakometas parodė į Estradžiūtę, o Berna¬ 
deta tarė atvirai: 

— Ee, ne! Tokioms toli gražu prieš aną! 

— Na, tiek to. Ale ji tau pasirodė pačiame urvo dugne. 

— Ne, tamsta; aš ją mačiau stovint prie-pat olos krašto- 
ties tuo daiktu, kur siekia krūmo viršūnė. 

— Sakai, jos plaukai buvo nudribę lyg nuometas į už¬ 
pakalį? 

— Ne. Ji turėjo ant galvos baltą nuometą. Tai nuome¬ 
tas dribo į užpakalį; o plaukų tebuvo matyti tik visai maža 
.iš-po nuometo. 

— Prie juostos, sakai, ji buvo prisisegusi geltoną ra¬ 
dastą? 

— Ale, tamsta, viską perkreipi — tarė Bernadeta nusi¬ 
minusi.— Jos juosta buvo mėlyna; ant juostos visai nebuvo 
nei kokios radastos. Geltonų radastų buvo ant abiejų kojų 
po vieną žiedą.— 

Dar visokiais kitais būdais Žakometas bandė sugauti 
Bernadetą ant melo, ale mergaitė nemelavo ir aiškiai atsimi¬ 
nė, ką mačiusi. Iš savęs ji nieko nepridėjo, todėl jos šneka 
vis tiko. Gerumu ir piktumu ją kalbindamas nevaikščioti pas 
urvą, Žakometas nieko nepešė. Galutinai suėmęs visus sava 
poperius į pluoštą, kildamas iš užstalės jis pasakė pusiau-bal- 
siu lyg nei ne Bernadetai, o sau: 

— Et, tesižinai. Bene man jos gaila. Taip ji nori, taip 
jai ir bus. Skaudžiai gaus kentėti. 

Bernadeta tylėjo. 

Staiga palicijos viršininkas, nežinia ar ištiesų perpykęs,, 
kad nesiseka supainioti mergpalaikę, ar tik piktumu apsimez- 
damas, pažiūrėjo į ją baisiomis akimis ir riktelėjo kraupiu 
balsu: 

— Gana bus tų komedijų! Su jomis tu nieko neprigausL 
Ar žadi daugiaus nevaikščioti pas urvą? 

Bernadeta, be abėjo, truputį nusigando, bet išviršaus 
to nebuvo matyti. Kas dėjosi jos širdyje—nežinia. Palicijos- 
viršininkui ji atsakė, kad dar likę apie dvyliką kartų jai nu¬ 
eiti pas urvą ir išpildyti savo prižadėjimą. Tai girdėdamas,, 
Žakometas rūsčiai primetė: 

— Gerai, liepia pavadinti žandarą, o tu renkis į kalinį. 

Žakometas pakilo. Bernadeta laukė, kas bus toliaus. Prie 
jos prisiartino akčyžių viršininkas Estradė, kurs buvo viską 
girdėjęs, ir kalbino ja maloniu draugišku būdu, kad atšauktų 
ką sakiusi, nes šiaip būsią negera. Bernadeta nieko Estradei 
neatsakė. Ta pačia valanda durįs prasivėrė, o pro jas nedrą¬ 
siai įkišo galvą žmogus vargdienis. 

— Ko jus norite?—užklausė jo Žakometas. 

— Aš esu šitos mergaitės tėvas. 

— A, tai tamista, manasis Subirau! Gerai kad ateini. 
Aš ketinau duoti tamstą pavadinti. Juk žinai, kokias komedi¬ 
jas varinėja jųsų duktė nuo pereitos savaitės. Tai vis būtų 
vieni juokai, jei iš J o nesidarytų mieste netvarka. Metas 
baigti tuos niekus. Šiaip tamstai reikės atsakyti už viską, 
nes duktė už save neatsako: ji dar nemetuose. 

— Tai-gi, Dievulėliau, aš to ir tenorėčiau, kad tik tas 
greičiau pasibaigtų. Mudu su manąja nežinova nei ką pradė¬ 
ti; durįs beveik neužsidaro. Kad nors galėčiau sakyti jiems, 
jog tamsta, ponas viršininke, uždraudei mums juos įsileisti, 
tai tik nors kiek pasilsėtumėm namieje. 

Pranciškus Subirus prižadėjo palicijos viršininkui už¬ 
drausti Bernadetai tuos vaikščiojimus ir išsivedė dukterį na¬ 
mo. Į kalinį Žakometas įmest jos negalėjo, nes neturėjo tei¬ 
sės. Prancūzijoje palicija to negali padaryti be teismo. Palici¬ 
jos viršininkas tik baugino teisių nežinančią mergaitę. 

Pranciškui su dukteria išėjus, du ponu ir dvi poni, kurie 
pribuvo prie Bernadetas klausinėjimo, likosi salėje ir šnekė¬ 
josi tarp savęs apie ją. Žakometas sakė, kad visi tie regėji¬ 
mai esą davatkų pramanyti, ir kad jos įmokinusios prakeiktą 
mergučę, Bernadetą. Estradei išrodė, kad davatkos kaltos 
esančios už daug kitų dalykų, ale ne už šitą. Čia, sako, mer¬ 
gaitei iš ligos rodosi nebūti daiktai. Juodu abu, Žakometas 
ir Estradė, nusprendė, kad nei kokio tikro apsireiškimo nesą. 

Šitas ilgokas ir gana nuobodus aprašymas, kaip Žako¬ 
metas klausinėjo Bernadetą, sustatytas iš trijų užrašų. Žako- 
meto užrašos likosi Liuido miesto arkyvuose. Jam klausinė¬ 
jant tai-pat užrašinėjo dar Estradžiūtė, sėdėdama viename 
kambario kampe, o josios brolis, būdamas kitame kamDe, 
taip-gi užrašinėjo. Estradžiūtės užrašos buvo laikomos Tarnų 
mieste vyskupo arkyvuose. Dabar, vyriausybei iš vyskupų 
viską atėmus, tas raštas perkeltas į Liurdą. Estradė savo už¬ 
rašas vėliaus išleido išspauzdinęs į knygas. 

-*- 


ŠvenČ. Panelės Apsireiškimai Liurde. 

5. Kunigai beveik visai nesirūpina 
• apreiškimais. ■ 

Ponų namuose paprastai esti dvi įeigi: viena ponams, 
ateiti iš gatvės, o kita prastiems žmonėms iš trobos užpa¬ 
kalio arba iš kiemo. Pranciškus Subirus su savo dukrele iš¬ 
ėjo iš Žakometo gyvenimo prastąja įeiga ant kiemo. Ten šne¬ 
kučiavo susiėjusios kelios moters. Tarp jų buvo ir sesuo 
antrojo Liurdo kamendoriaus, kunigo Penės. Užsieniuose 
kamendoriai labai dažnai negyvena klebonijose su klebonais, 
o samdosi sau skyrium namus mieste, kad žmonėms batų 
arčiaus ir greičiaus pasišaukti kunigą reikalui atėjus. Taip ir 
kunigas Pene gyveno vienoje troboje su Žakometu ir Estra- 
de. Todėl jo sesuo pasitaikė ant kiemo, kai Bernadeta su tė¬ 
vu išėjo iš palicijos viršininko gyvenimo. 

Ji ir kitos moters norėjo pasikalbėti su Bernadeta, bet 
pirma nubėgo pas kunigą klausti, ar jis nenorįs jos pamaty¬ 
ti. Kunigas atsakė norįs; tada jos nusivijo paskui Bernadetą 
ir jos tėvą. Juodu jau buvo galą paėjėję. Bernadeta išpradžių 
nenorėjo grįžti. Matyt, mergiotė buvo gerai pailsusi. Gal dėl¬ 
to ir moters kreipėsi prie kunigo, kad pirma SubiriUtė dėl jų 
nenorėjo liūties ant kiemo. Galų gale Bernadeta sugrįžo į tą 
pačią trobą ir užėjo pas kunigą. 

Čia ji vėl gavo viską išpasakoti nuo pradžių ligi galo. 
Kunigas, klausydamas, suprato, kad tatai jai sunku, kad ji 
šneka tik paliepimą pildydama. Jis matė, kad jos kalboje nė¬ 
ra nei baimės, nei pasiaukštinimo. į apsireiškimus kunigas 
Pene netikėjo, bet ir jis, kaip daugelis kitų, numanė, kad 
mergaitė ne melagė. Taip jam buvo nei šis, nei tas. Nuo to 
laiko jis ėmė labiaus domėties žmonių šnekas apie skelbia¬ 
mus stebuklus, nes pirma jis juos laikė niekais, kaip papra¬ 
stus plepalus. 

Kunigams jau dažnai atsiėjo kentėti gėdą nuo netikin¬ 
čiųjų tlž tatai, kad kas-nors pramanė stebuklą, jie įtikėjo, 
o paskui pasirodė, kad stebuklo nebūta. Todėl kunigai pasi¬ 
darė labai atsargus ir beveik baimingi stebuklų pripažinime. 
Liurdo kunigai, kaip ir visa kunigija pirm penkių dešimčių 
metų, labai negreiti buvo įtikėti į stebuklus. 

Iš to suprantame, kodėl kunigas Pomianas Bernadetos 
pasipasakojimą apie pirmąjį regėjimą priskyrė prie tuščių 
kūdikiškų šnekėjimų, nors mandagiai išklausė, kai SubiriUtė 
atėjo jam apie tai pasipasakoti ant rytojaus ar į trečią dieną 
po pirmojo regėjimo. Toliaus jisai apie tai nei vieną kartą 
neužsiminė nei prie Bernądetos per katekizmo lekcijas, nei 
be jos prie kitų. Ligi 21 vasario 1858 metų Liurdo kunigai 

nei tarp savęs, turbūt, nešnekėjo apie regėjimus. Bet po šeš¬ 
tojo regėjimo kunigai jau nebegalėjo nesirūpinti, nes žmo¬ 
nės ėmė jų nuolat klausties, ar valia eiti pas urvą, ar ne,— 
ar tai nuodėmė, ar geras darbas. Spėjama, kad pirmutinis 
kunigas Pene pakėlė kalbą Liurdo klebonijoje apie Bernade¬ 
tos regėjimus. Kada visas miestas tuo rūpinosi, ir kunigams 
negalėjo nerūpėti tie naujieji atsitikimai. 

įsišnekę apie tai, kunigai sutarė patįs pas urvą nevaikš¬ 
čioti, nes buvo girdėję, kad ant jų mestų visą kaltę, jei ap¬ 
sireiškimai pasirodytų esą melagingi. Žmonėms sutarė ne¬ 
drausti eiti pas urvą ir ten melsties, nes malda visur gera, 
o Bernadetos melagingumo prirodymų nebuvo nei šešėlio. 
Liurdo klebonas, kunigas Peiramalis, buvo podraug dekanu. 
Jis išsiuntė aplinkraštį visiems savo dekanato kunigams, kad 
jie taipgi pildytų šitą sutartį. Tai visa kunigas Peiramalis 
pranešė vyskupui, kurs šitą dekano pasielgimą pagyrė, jo ap¬ 
linkraštį patvirtino ir praplatino į kitus dekanatus. Vyskupu 
tuomet buvo B. Liorans‘as. Jis gyveno Tarbo mieste, neper- 
taliausiai nuo Liurdo; buvo tai protingas ir labai atsargus 
žmogus. Jo prisakymus kunigai stropiai pildydavo. Tarp jų, 
galima sakyti, pasidarė daugiaus Bernadetos regėjimų prie¬ 
šininkų, negu šalininkų. Jie veiklaus trukdė, negu lengvino* 
žmonių įtikėjimą į Bernadetos regėjimų teisingumą. 






VIII, 

Vargu diena. 


1. Bernadetos nusiminimas. 

Liūdnai pasibaigė ta gražioji šventa diena. Tėvai, pali- 
cijos pabūgę, uždraudė Bernadetai vaikščioti pas urvą ir kal¬ 
bėti žadėtąjį skaitlių rąžančių. Liūdna ir sunku pasidarė ne¬ 
kaltai širdžiukei, kad mylimasis tėvelis liepė neištesėti priža¬ 
dų, duotųjų Dangiškajai Mergelei. 

Nuo paties ryto ligi vakaro tą šventą dienužę tiesai tar¬ 
navusi, Bernardikė net vakare negalėjo pasilinksminti vilčia 
šviesesnio rytojaus. Iš prigimimo nedrąsi, prie ponų nepra¬ 
tusi, nuo paties ryto ligi sutemos turėjo su ponais būti, su 
jais ginčyties, jų bauginimų klausyti. Nei kalinys jai nesiro¬ 
dė taip baisus, kaip tos varkalynės su palicijos viršininku. 
Tėvas, juk suaugęs žmogus, ir tas pono labai prisidingėjo, 
o ką-gi ji... varkšė mergaitė!... Kalbėjo bėdulė, liudijo už 
tiesą, nes meluoti nemokėjo ir dėlto kad mylėjo tą gerutę 
Baltąją Panelę visi ėmė ją varginti. Josios užsiginti amžiną 
dieną nenorėjo, nors būtų reikėję dar kita tiek vargti ir į ka¬ 
linį eiti ir galvą duoti nukirsti. Graudu ir gaila buvo varkšei, 
kad žmonės tą Gražiąją Panelę taip mažai tegerbė, jos visai 
negarbino ir dar kitus už tatai baugino kalėjimu. 

Pirmadienio ( panedėlio ) rytas, 22 vasario, nebuvo links¬ 
mesnis už vakarykščią dieną. Tėvai neleido eiti išanksto pas 
urvą. Iš namų Bernadeta gavo eiti tiesiog į mokyklą^ Paskui 
ją, lyg katinas paskui peliukę, nepertoliese sekė žandaras. 
Tai buvo vakarykščio prisakymo pildymas, nes sekmadienyje 
21 vasario iš Tarbo buvo atvažiavęs žandarų viršininkas? ir 
liepęs vienam arba dviem žandaram nuolatos daboti Berna¬ 
detą ir jam pranešti visa, ką tik pastebėsią, su kuo ji susiei¬ 
na, kur vaikščioja, ką veikia, kas bųva minioje pas urvą re¬ 
gėjimų laiku. 

Taigi pirmadienio rytą Bernadeta mokyklon nuėjo žan¬ 
daro lydima. Mokintojos vienuolės taipgi sumanė pildyti ku¬ 
nigų sutartį ir nevaikščioti pas urvą. Kažin, ar iš savęs buvo 
taip susipratusios, ar, veiklaus, iš kunigų išgirdusios. Jos 
dar smarkesnės už kunigus. Anot jų, Švenčiausioji Panelė 
negalėjo apsireikšti mergpalaikei, nemokančiai nei rašyti nei 
skaityti, ir dar katekizmo nepermanančiai, nei nepakalbančiai 
grynai prancūziškai. Todėl vienuolės buvo piktos ant Berna¬ 
detos už „tas kamedijas.“ 

Perdėtinė trumpai, aiškiai ir smarkiai uždraudė Berna¬ 
detai dauginus vaikščioti pas urvą, o viena sesuo-mokintoja 
skaudžiai išbarė Subiriūtę: 

— Tu — sako — nenaudėle mergpalaike, šitokius juo¬ 
kus prasimanai varinėti gavėnioje su šventais daiktais! Ar tu 
išmanai, nemitęs daikte, kad apsireiškimai didžiai aukšta šven¬ 
tenybė. Niekas neapsakys tavo šventvagybės baisumo, kad tu 
tokius šventus daiktus melais terši! 

Kitos mokinės, o jų buvo pilna mokykla, girdėdamos 
šitokius žodžius iš gerbiamos vienuolės-mokintojos, ėmė išnie¬ 
kinti Bernadetą. Joms rodėsi, kad ji norinti apsimesti šven¬ 
tąja, pasistatyti geresne už visas drauges. Tad ir ėmė ją ant 
juoko laikyti ir tyčioties ir jos. Dieve, neduok nei vienam 
pritirti, kaip moka įskaudinti širdį mažos mergiotės vienai 
nekenčiamai, kad visos ant jos įniršta. Geriaus į žmogžudžių 
nagus patekti, negu pasijusti tarp pulko tokių mažų širšių. 

Bernardikės galvutėje mintįs ūžte ūžė, sunkus rūpestis 
slėgė širdelę. Per skausmus ir verksmus atslinko vidudienis. 
Mokinės išsiskirstė pietų ir Subiriūtės, Bernadeta su Antanina, 
ėjo į savo bakūžę. Žandaras ėjo tuo pačiu keliu, dėdamosi būk 
visai kitą turįs reikalą. Po vargingų pietų Bernardikė v grįžo 
mokyklon, nuleidusi žemyn savo įkaitusią galvutę. Širdis 
jai smarkiai plakė. Viena mintis ją vadino pas urvą, kita 
rūsčiai liepė klausyti tėvų ir mokintojos. Pas urvą taip buvo 
miela, taip šviesu, taip linksma, taip gražu! 

Tų minčių nesu valdydama, mergiotė atsidavė Dievui ant 
valios, pasitikėdama, kad Jis, Visagalis, neapleis mažutės. Taip 

beeidama ir bevartodama mintis širdyje, nabagėlė atėjo prie 
pat mokyklos, bet į priemenę neįžengė. Tartum kokia nere¬ 
gima tvora užsitvėrė jai skersai kelio. Bandė eiti pirmyn, 
ale negalėjo. Pastovėjo kiek, mostelėjo ir, apsisukusi, pasinė- 
šino atgal urvo linkon. Kažin-kokia nematoma jėga ją nešė: 
ir kojos lengvai kilo, ir širdžiai darėsi linksma ir protui aišku 
ir taip miela buvo tai jėgai atsiduoti, lyg kūdikiui ant moti¬ 
nos rankų užmigti. 

Žandarai suprato, kad tai Masabielin taip skubinosi Ber¬ 
nadeta. Juodu tuoj stojo vienas iš vieno šono, kitas iš kito 
ir ėmė sparčiai žengti šalia Subiriūtės, o mergiščių pulkelis 
bėgo paskui. Ant grįžkelio, kur susikerta Girios veškelis su 
Stiprovės keliu, stovėjo būrys žmonių. Nepertoliausiai buvo 
ir Estradžiukė, akcyžių viršininko sesuo, su kitomis miesto 
poniomis. Jos buvo išėjusios pasivaikščiotų. Kelios ponios 
ištolo pažino Bernadetą. Estradžiukė įsistebėjo jų žodžius: 
„Ana, tai ji. u 

Bernadeta, dviejų žandarų lydima, veikiai atėjo ties po¬ 
niomis. Vienas žandaras, eidamas pro jas, panorėjo pasirodyti 
didžiai mokytas esąs ir tarė paniekinamai: 

— Tai tu žiūrėk, pačiam viduryje devynioliktojo šimt¬ 
mečio atsiranda norinčių, kad męs .tikėtume tokiais burtais. 

Žmonių būrys nepabūgo žandaro paniekinimo ir ėmė 
sekti paskui Bernadetą pas urvą. Estradžiūtė gana žymiai 
atsiliko nuo tuo būrio, bet ir ji atėjo pas urvą, nors vėliaus 
už kitus. 

Bernadetai visu keliu buvo lengva eiti, tiktai netoli 
urvo, kur kitais sykiais ji rasdavos netikėtai mikli, šiuo žy¬ 
giu, varkšė mergiotė, gavo pajusti visą savo silpnumą. Žinks- 
niai sunku buvo žengti, širdis nejuto ano ypatingojo trauki¬ 
mo. Viskas buvo kaip seniaus tame plikame rūseiame lauke. 

-*- 


2. Panelė neapsireiškė. 

Ties urvu buvo krūvutė žmonių, atėjusių pažiūrėti šven¬ 
tos arba taip sau ypatingos vietos. Bernadeta, atvykusi ties 
uola, atsiklaupė, nusitvėrė savo rąžančių ir ėmė melsties. Jos 
susirūpinusioje ir nuvargusioje širdyje pakilo viltis, kad vei¬ 
kiai nušvis urvo vidurys ir pasirodys Gražioji Panelė, prieš 
kurią išnyks visi sielvartai, kaip išnyksta prieš saulutę ryt¬ 
mečio ūkai. 

Žmonių skaitlius regėtojos užpakalyje greitai pasididino. 
Tūkstančiai akių sužiuro į urvą. Kas galėjo, veizėjo į Berna¬ 
detą, laukdamas, kad štai jos veidas nušvis ir per visą žmo¬ 
nių minią perlėks švento sujudimo kibirkštis. Bet Subiriū- 
tės veidas vis buvo paprastas, nors ji gana ilgai meldėsi vi¬ 
su savo dvasios karštumu. Antprigimtinės šviesos nebuvo, 
kaip nebuvę. 

Pabaigė pirmąją ražančiaus paslaptį, o urvo anga buvo* 
juoda ir plika, tiktai krūmo viršūnės, lyg virbalai, testyrojo. 
Pabaigė antrą, trečią ir ketvirtą paslaptį ir taipgi nieko ne¬ 
išvydo. Pagaliaus sukalbėjo ir paskutinę dešimtį „Sveika Ma¬ 
rijų,“ o šaltas uolos akmuo vėpsojo tuščias ir pajuodęs. Pa¬ 
skutinį n Amen u ištarus, išnyko mergelei paskutinė viltis. 

Nulinko varkšei galva ir susispaudė širdis. Negana, ką 
savieji buvo ją apleidę, o svetimi apnikę, dar ir mylimoji 
Panelė kažin už ką supyko. Nelaimingoji regėtoja pakilo nie¬ 
ko nemačiusi, o žmonės apspito ją klausinėti, kas ir kaip. 

— Šiandien Panelė man nepasirodė. Nieko nemačiau! — 
atsakė Bernadeta jiemsiems. 

— Kodėl tu nematei? — užklausė jos nežinia kas iš 
pulko, bene žandarų vienas. 

— Kad žandarų vyresnysis yra čionai, tai dėlto aš nie¬ 
ko negalėjau regėti — atsakė Bernadeta. — Jai, turbūt, ro¬ 
dėsi, kad Baltoji Panelė pykstanti ant žandarų, už ką jie 
kišasi kur jiems nereikia. 

Žandarų vyresnysis Adolpas Danglias buvo čia-pat prie 
Bernadetos ir juokdamasis atsakė Bernadetai: 

— Na ką? bene aš išrodau kaip velnias. Jei jau pane- 
valia man priseitų skaityties tarp kipšų, tai aš nors bočiau 
vienas iš geresniųjų velniūkščių. Jei tu nebūtum paikutė 
merkšė, tai žinotumei, kad Švenčiausioji Panelė žandarų 
nesibijo. Ji neprisiįaučia nei kokios kaltybės. 

Žandarų vyresnysis nenorėjo gązdinti piemenaitės, bet 
numanė turįs jai aiškiai pasakyti savo mintį. Tėviškai trep¬ 
endamas jai petį savo ranka, jis tarė: 

— Tai tu manęs bijaisi. Truputį jautiesi kalta, kad pa¬ 
melavai. Na, ar ne? Juk aš žiūriu lygiai taip, kaip ir tu, 
o kodėl nieko nematau? 

Negavau žinoti, ką Bernadeta atsakė. Žandarai jos ne¬ 
trukdė eiti namo, bet stačiai į namus ji pareiti negavo. 
Nežinia dėlko, ji turėjo užeiti pas malūnininką Nikoli. Turbūt, 
žmonės perdaug grūdosi prie Bernadetos, visko klausinėda¬ 
mi, kad ji užbėgo nuo jų pasislėpti į pažįstamus namus. 




Malūnininko motina buvo pamilus Bernadetą nuo Užgavėnių 
sekmadienio. 

Estradžitttė taipgi užėjo pas malūnininką. Ji buvo po¬ 
nia, tai ją Antanas Nikolis įsileido į vidų; šiaip kitų neleido. 
Bernadeta sėdėjo viduje, o šalia jos buvo vidutinio amžiaus 
moteriškė, visa prakaituota ir smarkiai nuliūdusi. Ji veizėjo 
Bernadetą skaudama širdžia. 

— Ar tamsta pažįsti šitą mergaitę? — užklausė Estra- 
džiūtė tos moteriškės. 

— Ai, Panelyte, kaip-gi nepažįsiu — atsakė užklausto¬ 
ji — juk aš tai nelaimingoji jos motina. 

— Nelaimingoji? dėlko-gi? 

— Na-gi matote, tamstele, kas darosi. Mus žada sukim¬ 
šti į kalinį, vieni mus ant juoko laiko, kiti nuskundžia, sa¬ 
kydami, kad ji ligonis. O mums koktu klausyti tokių nu- 
skundimų! 

— 0 tamsta pati, kaip tat išmanai? 

— Mergiščia nemelagė — atsakė Subirienė — man rodos, 
ji negal mųsų prigaudinėti. Ji taipgi nei ne ligonis. Aš jos 
klausiu, ką skauda, o ji sako nieko. Buvau liepusi neiti pas 
urvą, o ji ėmė ir nuėjo. Ale ji nebūdavo priešgynė. Sakosi 
kažin-kas ją lyg nešte nešęs ir stumte stūmęs. Ji pati nesi- 
žinanti, kaip tai įvykę. Paskui Bernadeta su motina išėjo 
namo. 

\ Subirienę tądien gaila buvo žiūrėti. Tetos ėmė šnekėti 
Bernadetai, kad liautųsi vaikščiojusi pas urvą. Liudvikos se¬ 
suo Bazilija, o Bernadetos teta, sakė jai: 

— Neik, Bernardėle, daugiaus pas tą urvą. Tesižinai! 
Visiems bus geriaus, kai tu neisi. 

Nuliūdusi mergaitė atsakė: 

— Ojė, kaip man sunku! Arba jus turiu neklausyti, 
arba tos Ponios! 

— Gerai gi. Jos tu vistiek turėsi nepaklausyti, kai tave 
pasodįs į kalinį. 

— Kai pasodįs, tai bus kas kita. Negalėsiu išeiti, tai 
nei neisiu. 

Moters neišmanė, kas čia dabar daryti, ar drausti Ber¬ 
nadetai tuos vaikščiojimus, ar ne. Bijojo palicijos, ale bijojo 
ir sąžinės. Susiprato klausties kunigo, ką tas sakys. Kreipėsi 
prie kunigo Pomiano. Kunigas paaiškino, kad palicijos virši¬ 
ninko draudimas negali panaikinti duotojo prižadėjimo. Kol 
prokuratorius neišduos teismo vardu aiškaus uždraudimo, tol 

šeikia pildyti duotasis žodis. Tėvai dabar negali prižado at- 
šaukti, nes pirma jau jį pripažino. 

Kunigas buvo girdėjęs tai viša, kas darosi Liurde. Ne¬ 
tikėdamas į apreiškimus, nežinojo kuo tos istorijos gali baig¬ 
ties, tai-gi duodamas atsakymą, buvo labai atsargus; sakė 
tiek, kiek sakytų negyva knyga, kiuriai nerupi nei viena 
pusė, nei antra. Tas atsakymas buvo pirmutinis išvedimas iš 
aiškiausiųjų doros mokslo tiesų. 

- * - 


3. Paniekinamos šnekos • ~ - ■■ 

- - ~ -=■■ ir Žakometo piktumas. 

Mieste pakilo juokingų šnekų, būk „Šventoji Subiriūtės 
Panelė“ bijantisi žandarų. Daugelis rimtai kalbėjo, maž-daug 
šitaip sakydami: Jei Dievo Motina rodydavosi pas urvą žan¬ 
darų ten nesant, tai kodėl-gi negalėtų apsireikšti ir žanda¬ 
rams atėjus? Tie visi regėjimai, tai tik mergelės piemenės 
pramonė. Nei pirma nieko neapsireikšdavo nei dabar. Kol žan¬ 
darų nebuvo, drąsiaus ėjo meluoti, žandarams atvykus pasi¬ 
darė tat pavojinga. Tai ir visas čia stebuklas. 

Daugelis tikrai gerų katalikų, savo tikėjimą mylinčių ir 
katalikišką apsiėjimą pildančių, buvo pikti ant Bernadetos, 
už ką ji davė tikėjimo priešininkams tokią gražią progą pa¬ 
sityčioti iš stebuklų ir tikėjimo. Užtariančių už Bernadetą 
buvo labai maža ir tie patįs kalbėjo nedrąsiai. Tie sakė: 

— Jei Bernadeta butų melavusi pirma, tai butų pame¬ 
lavusi ir šiandien. Juk žandarai nebūtų galėję geriaus mela¬ 
vimo sugriebti už gydytojus. Ji išdrįso vakar regėti prie 
daktaro Dozaus, tai butų išdrįsus ir šiandien prie palicijos 
tarnų. Nuo žandarų Čia niekas nepriklauso. Vakar pasirodė 
„Panelė,“ tai Bernadeta ją matė; šiandien ištiesų nepasiro¬ 
dė, tai Bernadeta ir pasisakė nemačiusi. Ne nums žinoti, 
dėlko vieną dieną pasirodo, kita dieną ne, ale Bernadeta ne- 
melagė. 

Piktosios šnekos sklido po miestą. Jas girdėdavo gimi¬ 
nės ir atpasakodavo Subirams. Bernadetai teko jas visas at- 
kentėt. Gerųjų, nuteisinančių šnekų niekas nesirūpindavo 
atpasakoti. 

Nuo žandarų ir kitų žmonių Žakometas patyrė, kad Berna¬ 
deta buvo pas urvą. Palicijos viršininkas podraugei patyrė. 

kad dabai* tėvai jau nebedrausią dukteriai ten vaikščioti. Su¬ 
pykęs jis liepė pašaukti Pranciškų, Liudviką ir dukterį Ber¬ 
nadetą. Vėl nugązdino tėvus, bet Pranciškus jau nebuvo 
tokis nuolaidus, kaip vakarykščiui. Jau gynė, kad duktė 
nemelagė ir nepriešgynė. Turbūt, tai tiesa, kaip ji sakosi, 
kad negalėjusi susilaikyti nėjus, todėl ir ėjus. 

— Dievas mudu pabaustų — pridėjo Pranciškus — 
kad aš ir motina draustuva dukteriai ten vaikščioti, jei Šven¬ 
čiausioji Panelė ją ten šaukiasi arba kita kokia šventoji. 

Žakometas liovėsi kalbėjęs su tėvu, kreipėsi prie dukters 
ir sakė, kad jai pačiai daugiaus jau nesą ko vaikščioti pas 
Masabielį, nes Panelė jau nebesirodo. 

— Aš esu prisižadėjusi ten ateiti kasdien per 15 die¬ 
nų — atsakė Bernadeta. 

— Tai tavo prasimanymas! — suriko Žakometas. — Aš 
jus visus sukilusiu į kalinį, jei ta mergpalaikė nesiliaus ne¬ 
rimą kėlusi žmonėse savo zobildavimais. 

— Dievulėliau mano! — šūktelėjo Bernadeta. — Aš einu 
melstus, nei vieno su savim nesivadinu. Aš nekalta, kad tiek 
žmonių susirenka. Žmonės šneka, kad tai Švenčiausioji Pa¬ 
nelė apsireiškianti, ale aš nežinau, ar tai Ji, ar tai kas kitas. 

Žakometas nieko negalėjo pradėti. Jam nesisekė sugrėb¬ 
ti Bernadetą ant melo. Jis buvo piktas kas-kart labiau. Visą 
savo amžį papratęs painioties su vagimis ir piktadariais, nei 
į galvą neėmė, kad toji mergaitė gali būti visai nei vagis, 
nei piktadarė, nei melagė ir kad nėra ant kokios suktybės 
ją gaudyti. 

Smarkiai treptelėjęs koja, jis išvarė Subirus namo, o pats 
nubėgo pas prokuratorių Diuturą. 

Mat, Prancūzijoje palicįja neturi tokios didelės valios, 
kaip kitur: negali užsimaniusi suimti žmogų. Nors Bernade¬ 
ta buvo prasta, vargdienė piemenaitė, vargingų tėvų duktė, 
bet Žakometas aiškiai žinojo, kad pats galėtų gauti skau¬ 
džiai kentėti, jei ją suimtų, o paskui teismas išrastų, kad 
bereikalo suėmęs. Todėl palicijos viršininkas bėgo pas pro¬ 
kuratorių pasiteirautų. Prokuratorius taip-pat negali palicijai 
leisti žmogų suimti, kada tinkamas, o tiktai tada, kada nu¬ 
manu, jog teisme suimtojo kaltė bus pilnai prirodyta. Teismų 
įstatymai vienaip rašyti visiems, ir kunigaikščiams ir pieme¬ 
naitėms. Bešnekėdamu, Diuturas su Žakometu, abudu aiškiai 
išvydo, jog visuose teismų įstatymuose lyginai nėra minėta 
nei vienos kaltės, už kurią galėtų Bernadetą suimti. 

Taip ir pasibaigė ta diena. 

- * - 







IX. 

Septintasis ir astuontasis 
apsireiškimas, 


1. Septintasis apsireiškimas, 

Estradžiatė ir kitos ponios pirmadienyje buvo nuėjusios 
pas urvą su tikslu išvysti, kaip Bernadetos veidas persimai¬ 
no regėjimo laiku. Tądien regėjimo nebuvo, nei veidas ne¬ 
persimainė. Todėl josios panorėjo nueiti pas urvą antradienio 
rytą. Bet buvo viena keblybė. Bernadeta keldavosi labai 
anksti: pas Masabielį eidavo prieš saulei užtekant. Panai- 
tėms-gi labai negražu prieš švintant vienoms išeiti iš namų. 
Kuri to negražumo nežiūri, ta susikelia ant savęs negražias 
kalbas. 

Taigi Estradžiatė, norėdama būti anksti pas urvą, o bi¬ 
jodama apkalbų, iš anksto — pirmadienyje ėmė kalbinti bro¬ 
lį, kad jis ją palydėtų rytoj rytą. Brolis gi atsisakė nelydė- 
siąs, nes ne paikas esąs pelnvties žmonių apjuoką vien "dėl¬ 
to, kad viena paika piemenė pas tas uolas klajoja. 

Estradė buvo geru pažįstamu su Liurdo klebonu. Ne¬ 
žinia dėlko, greičiausiai tik taip sau pasišnekučiuoti, jis tą 
pirmadienio vakarą užėjo pas kleboną į svečius. Bešnekant 

užsiminė ir Bernadetos regėjimus, ir pasiskundė neturįs ra¬ 
mumos nuo sesers, nes ji būtinai veržiasi pas urvą ir vadi¬ 
nasi jį palydėti. 

Klebonas pripažino, kad stebuklų, žinoma, nesą nei 
kokių, ale užtarė už seserį ir sakėsi pats neinąs, nes kuni¬ 
gui nepritinka kišties į tokius daiktus. Svietiškam žmogui, 
ypač protingam, anot klebono, vertėtų ten nueiti, nes be 
protingų žmonių pribuvimo tiesa negalės paaiškėti. Dar pri¬ 
dėjo keletą žodžių ir Estradė permainė savo mintį. 

Parėjęs iš svečių, Estradė pasisakė seseriai, nulydėsiąs 
ją pas urvą, kad taip labai norinti. Bet ant rytojaus pasiro¬ 
dė, kad ne viena sesuo reik lydėti, o atsirado kokios septy¬ 
nios ar aštuonios ponios. Anos negalėjo prisiprašyti savo gi¬ 
minių vyrų, tai susitelkė pas Estradžiūtę. Estradė buvo 
piktas užtatai. Jam išrodė, kad jis pavirto į davatkų palydo¬ 
vą. Vyrui negražu buvo sulaužyt savo žodį, ale eidamas visu 
keliu jis visaip šaipėsi iš savo draugininkių. 

Atėjęs ligi urvo nudžiugo ir piktumas jam atsileido: 
pamatė visą krūvą kitų ponų. Juos taipgi buvo moters atsi- 
vedusios be maž-ko panevalia. Pas patį uolos įdubimą stovėjo 
daktaras Dožus, geru noru atėjęs stebėties į nuostabų daiktą 
ar ligą. Netoliese buvo advokatas Diufas, paskui kareivių 
intendantas (maisto aprūpintojas) De Lafitas ir kitas apice- 
ris, Liurdo kareivių' viršininkas. Jie visi, drauge stovėdami, 
linksmai šnekučiavo. 

Kalbėjo apie Bernadetą. Vienam išrodė, kad jos liga 
visai panėši į sveikų žmonių klajojimą, kuomet jiems per 
Aprikos smiltynus bekeliaujant, kaitrioje dienoje ištrošku- 
siems gerti ir pailsusiems, pasirodo taip aiškus šilelis su 
vandens šaltiniais, su žalia pieva, kad rodos už pusvalandžio 
prijos, pasilsės, atsigers ir arklius pasiganys. Joja pusę die¬ 
nos ir neprijoja; užeina vėjas ir viskas išnyksta. 

Kitiems išrodė, kad tokia klaja negalima vėsiame kra¬ 
šte, žiemos metu, prieš saulėtekį. Jie sakė, kad Bernadeta 
stačiai patrakusi iš perdaug kvailo savo įtikėjimo. Bet aišku 
buvo, kad Bernadeta ne patrakėlė ir kad jos tikėjimas nesu- 
simetęs ant vieno kokio-nors daikto. 

Todėl treti sakė, kad žmoguje esą nežinomų pajėgų, ga¬ 
linčių žmogui parodyti tai, ko nėra. Sakė tos pajėgos tebė- 
rančios mokslininkų nesužinotos, slaptos. Bet kitiems išrodė, 
kad iš tokio aiškinimo aiškumo nei kiek neprisideda. 

Geriaus, sakė, eime apžiūrėsime urvą. Gal jame olos ir 
uolos taip susiklaipiusios, kad aušros šviesa, krizdama tenai, 
padaro kokį-nors žmogišką pavidalą. Visi ėjo ir labai atsidė¬ 
ję apžiūrėjo urvą iš visų pusių, kaip tik kuogeriausiai. Pamatė r 

kad nėra kaip pasidaryti tenai baliam žmogiškam pavidalui 
iš šviesos. 

Tą urvo apžiūrėjimą pabaigus, nebuvo kada ilgai kal¬ 
bėti, nes Bernadeta atėjo. Žmonių daugybė persiskyrė, dary¬ 
dama jai taką, o ji atėjus ties urvu atsiklaupė, kaip papra¬ 
stai klaupiasi geros mergaitės bažnyčioje. Nei jai rūpėjo 
žmonės, nei ponai. Tie ponai, ją pamatę, tuojau prisiartino: 
kad gerai išmatytų; o ji išsiėmė savo rąžančių ir ėmė mels- 
ties. v 

Šviesuotai, t. y. mokintesnieji, pastebėjo, kad Bernade¬ 
ta ėmė žiūrėti į uolą, lyg ko laukdama ir tikėdamosi išvysti. 
Žmonės aplinkui aprimo ir pasidarė taip tylu, kad buvo gir¬ 
dėti sraunios Gavės per akmenis bėgimas. Bernadetos veidas 
tik plykst ir nušvito. Ponai nustebo, pamatę tą veido per¬ 
mainą. Jos galva buvo truputį palinkusi į vieną šoną, o taip 
graži, kad negalima nei apsakyti. Tartum visos dangiškojo 
džiauksmo spalvos ant jo spindėjo. Žmonės, ką stati stovėjo, 
tą permainą pamatę, suklaupė. Ponai susilenkė ir pasidarė 
lyg mažesni. 

Iš veido buvo matyti, kad Bernadeta lyg bijosi, kad 
Skaisčioji Panelė neprapultų jai iš akių. Nors niekas negir¬ 
dėjo žodžių, bet visi arčiaus stovintieji numanė, kad ji šne¬ 
kasi su Apsireiškimu. Kaip per nunokusių rugių lauką bėg¬ 
damas vėjas maino šviesas ir šešėlius, taip ir ant Bernade¬ 
tos skaistaus veidelio ėmė mainyties bėgdami paskui kits 
kitą linksmesni ir liūdnesni jausmai ir mintįs. Rodėsi, kad 
mergaitės dvasia papilta ant jos veido. 

Ražančiaus poterėliai tarpais gana greitai slinko per jos 
pirštus, tarpais be maž-ko visai apsistodavo. Tada matyt bū¬ 
davo ant veido, kad lyg šnekasi su Apsireiškimu. Akįs reiš¬ 
kė lyg baimingą užklausimą, o paskui linksmai nušvizdavo, 
atsakymą gavusios. Toliaus tartum atsidėjus klausėsi iškil¬ 
mingos pasiuntinybės pilna širdžia ir nudžiugo linksmą 
paslaptį išgirdus. Prieš galą ją apėmė lyg giesmingos mal¬ 
dos karščiausias dėkingumas, taip aiškiai matomas veide, 
kaip paveikslas veidrodyje. 

Vienas raštininkas sugalvojo šitokį palyginimą. Sako, 
kaip mokslininkai negalėdami savo akimis išmatyti kokio 
nors daikto toli tarp žvaigždžįų, prisideda žiūronus ir regi, 
taip Dievas prie Bernadetos dūšios pridėjęs žmonėms nema¬ 
tomą galybę, kad .jai pasidarė lengva regėti Dangaus Kara¬ 
lienę. Turbūt, ne vien akįs, bet ir ausįs ir iškalba tuokartu 
buvo pakeltos į aukštesnį pasaulį. 

įdomu buvo patirti, kokia buvo ta Bernadetos kalba su 
Apsireiškimu, kurią visi numanė, ale niekas negirdėjo. Ber¬ 
nadeta čia-pat pasisakė. 

Kaip tik v Skaisčioji Panelė apsireiškė, Ji tuoj ištarė: 
„Bernadeta!“. Ši atsakė „Aš čia.“ Paskui Panelė pridėjo: 

— Tau vienai ir apie tave vieną ketinu pasakyti slaptą 
daiktą. Ar prižadi jo niekad nepasakoti? 

— Prižadu! — atsakė mergaitė. 

Panelė ėmė kalbėti ir gana ilgai kalbėjo. Tos dienos 
regėjimas nusitęsė beveik visą valandą. Bernadeta išpildė 
prižadą: numirė niekam nepasakius, ką tada girdėjusi. 

Regėjimo laiku Bernadeta kelissyk žegnojosi. Estradei 
ta žegnonė išrodė taip graži, kad jam žiūrint ašaros vertėsi 
iš akių. Apsireiškimui išnykus, Bernadetos veidas užgęso. 
Jei veido permaina būtų buvusi iš ligos, tai pasibaigiant 
mergiotė būtų sudrebėjusi, o dabar jos veidas užgęso, kaip 
užgęsta šviesa ant kalno viršūnės saulei nusileidus. 

Mergiotė atsistojo visa linksma. Žmones ėmė šaukti iš 
džiauksmo garbindami Bernadetą. Mat, šiltas kraštas, karšte¬ 
sni ir žmonės tenai, negu Lietuvoje. Bernadeta tų šauksmų 
nežiūrėjo, nei neklausė. Jai širdyje garsiaus skambėjo Skais¬ 
čiosios Panelės žodžiai. Kas Dievo Motinos veidą matęs, tam 
žmonių šauksmai ne garbė. 

Ponai dar valandėlę stovėjo be kepurių, galvas nulenkę, 
nieko netardami. Pirmasis prabilo Estradė: 

— Jeigu, sako, danguje šventieji žegnojasj, tai jie ne¬ 
gali to padaryti gražiaus už šitą mergaitę. Žiūrint, mane 
verksmas ima! 

Ponai grįžo į miestą tylėdami, tik tarpais vienas ar ki¬ 
tas, lyg pats sau atsiliepdavo: „Tai keista! tai neregėta.“ 

-*- 


2. Rštuontasis RpsireiŠkimas. 

Trečiadienyje 24 vasario pas urvą buvo susirinkę apie 
500 žmonių. Arčiausiai prie urvo stovėjo mokintoja Prančiškė 
Nikalienė ir jos draugė Daminykė Kaznaviūtė. Kaznaviūtė tą¬ 
dien buvo pirmą kartą atėjus. Ji tyčia pasirinko vietą pas 
uolą, kad galėtų matyti Bernadetos veidą iš pryšakio. Ten 
buvo erškėčio virkščia išdygusi uolos plyšyje ir nudrykusi 
beveik ligi žemės. Viena moteriškė liepė Ivaznaviūtei čia 
nebūti, sakydama, kad kaip kas pakrutinąs erškėtį, tai Pa¬ 
nelė tuoj išnykstanti, o Bernadeta verkianti. Kaznaviūtė ne¬ 
paklausė. 






Bešnekant atėjo Bernadeta, atsiklaupė, pasidegė žvakę 
ir ėmė melsties. Kaznaviūtė aiškiai matė ko norėjo, ale žiūrint 
darėsi jai koktu, nes visi kiti žmonės veizėjo į uolą, tik ji vie¬ 
na buvo atbula į tą uolą atsikreipusi. 

Bebaigiant kalbėti pirmąją paslaptį, Bernadetos kūnas 
linktelėjo pirmyn, podraug ir veidas persimainė. Kaznaviūtei 
išpradžių išrodė, kad tik taip akims išrodė, bet įsistebėjus 
dar geriaus išmatė, kad ištiesų ypatingas tas Bernadetos veido 
nušvitimas. Valandėlę Bernadeta meldėsi, skaisti ir graži, kaip 
aniolas. 

Paskui Estradžiūtei, taip-pat buvusiai netoli Bernadetos, 
pasirodė, kad regėtoja lyg truputį ausia kryptelėjusi į tą šalį 
nuo uolos, tartum ką išgirdusi. Veidas taip-gi reiškė klausy¬ 
mą. Po trumpos valandžiukės jos rankos nukrito, lyg žmo¬ 
gaus, staiga patyrusio netikėtą liūdną naujieną. Per veidus 
ėmė bėgti gausios ašaros. Pasilenkusi su didžiu nusižemini¬ 
mu pradėjo keliais eiti aukštyn ir artyn prie urvo. Taip artin- 
damosi, kas žinksnis bučiavo žemę. Priėjo visai prie uolos, 
įėjo į jos įdubimą ir ten taip-pat po kelis kartus bučiavo žemę. 
Paskui atsistojo ir ėmė žiūrėti į tą skylę, kuri iš lauko ateina 
į apatinį uolos įdubimą iš viršaus. Žmonės pamatė, kaip ji 
atsikreipė veidu į juos, visa apsiašarojusi. Kaznaviūtė, būda¬ 
ma šalia-pat uolos, išgirdo, kaip Bernadeta tris ar keturis kar¬ 
tus atsiduso iš pačios širdies gilumos, ale tas atsidusimas bu¬ 
vo kaip žmogaus, kuriam palengvėjo. Advokato Diufo pati, 
matydama tuos Bernadetos klūpsčiojimus, žemės bučiavimus, 
tas ašaras be priežasties ir klaidžiojimus, lyg su pasigailėjimu, 
lyg su paniekinimu, pavadino ją bastučio (kopūsto) galva. 
Tuo tarpu Bernadetai palengvėjo, ji tik atsiduso lyg ne su lū¬ 
pomis, ištardama ak iwjos veidas šviesiai nudžiugo. 

Estradžiūtė sako, kad į tą tarpą per žmones riksmingai 
persilamino žandarų perdėtinis d’Agla su kitu prastu žandaru 
ir prišokęs prie Bernadetos tarė: 

— Ką tu čia veiki, nenaudėle kamedininke? 

Bernadeta nieko neatsakė, nei ne mirktelėjo, tik veizėja 
toliaus į Apsireiškimą. Žandaras pyktelėjo, kad merkšė jo žo¬ 
džių neklauso. Toliaus jis kalbėjo į žmones: 

— Tai tik norėk gerumos, kad pačiame devynioliktame 
amžyje darosi tokios kvailybės. 

Žmonės tylėjo, o žandaras kalbėjo toliaus: 

— Čia neva Dievo Motinos apreiškimai, o tuose apsireiš¬ 
kimuose šiaip daugiaus jokios nėra tikrybės, kaip tiktai viena 
mergiotės liga ir dar-gi labai aiški. Piemenaitė kas rytą atei¬ 
na šičionai melstus, nes jos smagens sugedę. -Todėl ir apsi¬ 
reiškimai jai rodosi. 

Dar ilgiaus jis būtų sakęs savo pamokslą, bet ten bu¬ 
vo darbininkų krūva. Jie sukilo; iš jų tarpo d’Agla gavo 
girdėti rūstų ir galingą dundėjimo balsą, lyg iš debesies 
prieš griausmą. Žandaras suprato, kad tokių neperšnekės 
ir nutilo. 

Kai-kurie tądien buvusieji pas urvą sako, kad d’Agla ne- 
taip ‘paikai apsiėjęs, o klausinėjęs Bernadetos, kodėl ji tarpais 
buvusi linksma, tarpais liūdna. 

Tądien Bernadetos regėjimas pasibaigė kaip paprastai. 
Dėl ko Subiriotei tądien mainėsi džiauksmas su liūdnumu, ne¬ 
gavome patirti. Ji to nepasisakė. 

Tiek žandarų perdėtinis, tiek Prančiškė Nikolė su Dam. 
Kaznaviūte, visi vienaip sakė, kad Bernadeta neprigaudinėja. 
Bet d’Aglai išrodė, kad ji protu nesveika, o aniedvi liudinin¬ 
kės nesveikumo nematė; jiedvi nežinojo, ką sakyti. Estradžiūtė 
ir daugis kitų tikėjo, kad jos regėjimai esą tikri. 

- & - 


3, Nei Bernadeta, nei jos tėvai 


neima dovany, ===== 

Žmonės garbindavo Subiriūtę ne vien pas regėjimų uolą, 
bet dar nuolatai ateidavo į josios tėvų namus. Nors paiicija 
buvo bandžiusi uždrausti, visuomenė nesiliaudavo ėjusi į Su¬ 
birus. Juo toliaus plito regėjimų garsas, juo daugiaus būdavo 
svečių pas Prančiškų ir Liudviką. Juodu jau nevaišindavo 
nei vieno, bet žmonės ne vaišių ateidavo, o norėdavo išgirsti 
pačią Bernadetą apsakant, kaip kas buvę. Bėdino kampininko 
slenksčiai nei vienam nebūdavo peraukšti, todėl ir žmonių vis 
būdavo pilna. Bernadetai tie klausinėjimai ir nuolatiniai pa¬ 
sakojimai taip įgriso, kad ji rados nekantri. 

Jei neklystu, trečiadienio vakare 24 vasario, Bernadeta 
su tėvais ir broliais viena buvo namieje. Jau sutemus, sveti¬ 
mų nebuvo. Štai ir beateinąs į Subirus vienas labai gražiai 
apsitaisęs poną*. Išklausinėjęs Bernadetos, jis išrodė net 
susigraudinęs. Toliaus jis įsišneko apie Bernadetos tėvų 
neturtą. 

Mergaitė, kaip viską iš širdies buvo nupasakojusi apie 
regėjimus, taip ir apie tėvų neturtą klausiama pasakė visa ką 
žinodama. Ponas išsiėmė pinigų ir buvo beduodąs Bernadetai. 
Bernadeta griežtai atsakė: 

— Atsiimk, tamista, savo pinigus. Man nieko nerei¬ 
kia! — ir parausė pinigus* tolyn nuo savęs. Juodu sėdėjo 
prie stalo. 

— Tai ne tau, dukrele, — atsakė ponas — tai tavo tėvams: 
matai, kokis vargas namuose. Kodėl tu man neduodi nuopelno 
pelnyties pas Dievą? 

Tėvas su motina taip-gi staiga atsiliepė iš kampų, kad 
nei jiedviem nieko nereikią. Nepažįstamasis ponas dar bandė 
privadžioti, bet turėjo savo pinigus išsinešti su savim. Tas 
ponas ne pirmutinis, nei paskutinis siūlė Subirams pinigų. 
Tokių buvo ir daugiaus. Kiti siūlydavo prie žmonių, o šitas 
buvo pasitaikęs, lyg tyčia, tokiu laiku, kad Subiruose visai ne¬ 
buvo svetimo žmogaus: visi buvo išsiskirstę namo vakarinės 
liuobos liuobtus. Žmonės ėmė spėti, kad šitas nepažįstamasis 
ponas buvo tyčia palicijos siųstas Bernadetai išbandyti, ar ji 
neimanti pinigų, kai niekas nemato. Subirams tai buvo 
nei motais. Bernadeta savo amžyje priėmė šitas dvi do¬ 
vanas: odinį (skūrinį) pasaitėlį ignosėliui pasisieti iš kur¬ 
piaus Uroso ir baltai - mėlyną sunešiotą jupelę iš Morų Ma¬ 
riutės. 

Šitam svečiui su savo pinigais išėjus iš Subirų, lauke jau 
buvo visai tamsu. Žmonės po liuobų nuėjo atsilsėtų. Bet Dievo 
Dv įsia amžinai budi. 

Pasaulyje yra Vienuolijų, kur vyrai dieną nusidirbę, vi¬ 
durnaktyje keliasi melstus. Ilgais, tamsiais cieliais baltuoja 
ilgi jų rūbai ir slenka visi lyg vėlės į bažnyčią. Ten ties di¬ 
džiuoju altorium spinkso mažas žiburėlis Viešpaties garbei, 
o piliorių šešėliai, lyg milžinai, susikeitę remia savo plačiais 
pečiais aukštuosius bažnyčios skliautus. 

Tyloje visi suolai pasidarė pilni baltų rūbų ir stipraus 
būdo žmonių. Užžibo kelios dešimtįs žvakučių ties išdžiūvu¬ 
siais, bet meilingai linksmais vienuolių veidais, o ant bažny¬ 
čios lubų atsimušė šviesos ežeras, apreikšdamas ten senovišką 
šventą paveikslą didžio dailininko pirm kelių šimtų metų 
padarytą. 

Po valandėlės visi vienuoliai sustojo ir užgiedojo lygiais 
stiprais vyriškais balsais. Tarp kitų giesmės žodžių buvo ir 
šitaip pasakyta: Tu esi Dievas , stebuklingą daiktų darytojas; 
apreiškei tautoms savo galybę. Išvydo tave vandenįs, Dieve , iš¬ 
vydo tave vandenįs ir sujudo ir susidruynstė gelmės. Nors ne Liurde 
vienuoliai taip giedoio, bet Liurde ant rytojaus tie žodžiai iš¬ 
sipildė: pasirodė stebuklingas vanduo. 





X. 

Šaltinis. 


1, Bernadeta regėjimo metu atkasa šaltinį, 

Liurde gyveno Estradžių pažįstama, nebejauna panaitė 
Eifrida-Marija Liakrampintė. Ji buvo protinga, karštai tikinti 
ir pavyzdingai apsieinanti katalikė. Per dvi savaiti visi jai 
kalbėjo apie Bernadetos regėjimus, o ji vis netikėjo. Estradžin- 
tė ir kitos pažįstamos prikalbinėdavo ją nueiti pas urvą pa¬ 
žiūrėti, bet ji neklausė. Galų gale 25 vasario dieną davėsi 
nors tiek perkalbėti, kad apsiėmė nueiti su kitomis pas Ma- 
sabielį. 

25 vasario dieną buvo ketvirtadienis. Anksti rytą dar 
buvo tamsu, kad Liakrampintė su keliomis kitomis poniomis 
išėjo iš namų. Tame pulkelyje buvo Estradžiūtė ir pats Estra- 
dė. Apie Žakometienę tikros žinios nėra, ar ji buvo tą rytą 
ar ne. Vienas iš pulkelio, bene Estradė, nešėsi žiburį, kad bū¬ 
tų kelias matyti. 

Pas urvą rado minią žmonių. Liakrampintė sako jų bu¬ 
vę apie keturis šimtus. Bernadetos dar nebuvo. Liakram- 
piūtei moters leido atsistoti tokiame daikte, iškur vis¬ 
kas būtų galima matyti kuoaiškiausiai. Jos norėjo, kad 
jįjė įtikėtų. Ji atsistojo visai prie uolos po dešinės prie 
urvo. 

Bernadetos stovimoji vieta buvo tuščia. Nors žmonių 
kuodaugiausia ten prisirinkdavo, bet regėtojos vietos niekas 
neužimdavo. 

Estradė, atvykęs pirma Bernadetos, dar kartą nuėjo ap¬ 
žiūrėti urvo, ištirti visas tas vietas, kur dedasi toki nuostabus 
daiktai. Nepaliko nei mažiausio daiktelio neįsidomėjęs, neiš¬ 
bandęs. Visur buvo sausa, tik urvo kampe šalia paties upelio 
buvo nedidelis sklypelis šlapios vietos. Nesant kur stovėti, 
žmonės stodavo ir į balutę ir ją taip sutrempė, kad pasidarė 
tiktai šlapia vieta, žmonių išpėduota. Nuo uolos iš viršaus 
urve truputį varvėjo. Estradė manė, kad tas varvėjimas už¬ 
silikęs nuo lietaus, nes sausomis dienomis to drėgnumo 
ten nebodavę. Estradei bebaigiant tyrinėti vietą, atvyko Su- 
birintė. 

Liakrampiutei pasirodė, kad Bernadeta lyg nekantriai sa¬ 
ko: „Leiskit mane“, eidama per žmonių pulką. Tai labai nepa¬ 
tiko Elfridai. Jai rodėsi, kad Bernadeta neturėtų tokia būti, 
jei būtų tikrai dievobaiminga. 

Atėjus ant savo vietos Bernadeta pasitaisė savo skepetą. 
Liakrampiutei pasirodė, kad ji dabinasi prieš žmones. Ji 
vėl tarė sau galvoje: „Tai antras nedievobaimingumo žen¬ 
klas“. Tuotarpu Bernadetai negalvoję buvo dabinties. Ji 
tik pasitaisė, kad skepeta nenusmuktų ant akių regėjimui 
prasidėjus. 

Prieš klaupsiant ji taip-gi pasikėlė sijonėlį, kad nesusi¬ 
purvintų. Liakrampiūtė iš pryšakio pamatė piemenaitės blauz¬ 
das ir pasipiktino. Panaitei išrodė, kad geros mergaitės neturi 
neikiek kilnoties sijono prvšakį. Besidomėdama pikta akia 
į visus mažmožius, Liakrampiūtė dar pamatė, kad Bernadeta 
žegnojasi su ražančiaus kryželiu, laikydama jį žemyn galva. 
Tat tikrai neturi taip boti, ale Bernadeta taip darė per neiš¬ 
manymą. 

Kai tik pradėjus rąžančių kalbėti, Baltoji Panelė vėl apsi¬ 
reiškė Bernadetai, bet mergaitės veidas liko nepersimainęs. 
Liakrampiūtė laukė ir nesulaukė veido nušvintant. 

Pirmąją paslaptį bebaigiant Panelė pasišaukė Bernadetą. 
Mergiotė kaip buvo klopsčia, taip ir ėmė keliais eiti artyn prie 
uolos. Praėjo visai pro Liakrampiūtę ir prisiartino prie" apati¬ 
nės urvo uolos, ten kur buvo nudrykusių laukinio erškėčio 
virkščių. Bernadeta jąs praskėtė ir įėjo klopščia į urvą. 
Artimesnieji žmonės sekė paskui ją. jie ne taip atsargiai 
prasiskėtė tas dryksančiųjų krūmų virkščias. Bernadeta pama¬ 
tė; jai tat labai nepatiko. Matyt buvo, kaip ji nekantriai mos¬ 
telėjo galva. 



Vis klūpščia ji nuėjo į urvo vidurį ligi to daikto, kur į apa¬ 
tinį didįjį įdubimą iš viršaus įeina antroji ola. Atėjus ties tuo 
daiktu staptelėjo, o paskui vėl ėjo keliais dar gilyn į urvą. 
Taip jai buvo liepusi Apsireiškusioji Panelė. 

— Eik , gerk iš šaltinio ir nusiprausk! — tarė Panelė Ber¬ 
nadetai.' 

Nei kokio šaltinio aplinkui čia nebuvo. Bernadetai pasi¬ 
rodė, kad Apsireiškimas šaltiniu vadina Merliaso upelį. Jau 
buvo apsisukus ir beeinanti atgal žemyn vis klūpščia. 
Liakrampiūtė net nustebo, kaip mergiotė taip skubiai ir mik¬ 
liai moka vaikščioti keliais. 

Apsireiškusioji Panelė sulaikė Bernadetą, kad neitų 
į Merliasą. o pirštu parodė į dešinįjį urvo kampą, į tą vietą, 
kur Bernadeta buvo klupojusi vakarykščiui ir liepė iš ten at¬ 
sigerti ir prausties. 

Atėjus ligi parodyto daikto Bernadeta vėl atsigręžusi 
pažiūrėjo į Apsireiškusiąją Panelę. Panelė patvirtino, kad 
tai tikrai čia yra šaltinis. Pirmiaus tame daikte buvo visai 
sausa; dabar-gi mergiotė išvydo truputį labai drumsto van¬ 
dens. Bandė pasisemti su delnu, bet negalėjo; todėl ėmė ran¬ 
komis kasti duobutę. Vandens darėsi kas kartą daugiaus, bet 
jis vis dar tebebuvo labai purvinas. 

Bernadeta trissyk išliejo iš duobutės tą tirštą vandenį. 
Tuomet jis vis darėsi grynesnis. Ketvirtu kartu duobutėje 
atsirado jau tiek geras vanduo, kad nesišlykštinti mergaitė 
galėjo paimti jo burnon ir nuryti. 

Tai padarius, ji dar ėmė prausties. Žmonės išvydo, kad 
jos burna pasidarė nuo to prausimosi dumblina. Vieni juo¬ 
kėsi, kiti piktinosi. Kai-kuriems mergaitei užjaučiantiems, 
pasidarė neapsakomai gailu, kad Bernadetos protas sumišo. 
Kas buvo matęs pirmuosius Bernadetos regėjimus, ale nema¬ 
tęs pačios Panelės spindint viršutinės olos angoje, tas galvo¬ 
jo, kad tai nuostabi Bernadetos proto liga. Pradžioje buvo 
taip anioliškai graži, o paskui pasirodė pilnas, šlykštus proto 
sumišimas. 

Tos jų mintįs dar labiaus susistiprino, kad v Bernadeta 
rado kelis laiškelius žolės ir ėmė juos valgyti. Žmonės tai 
matė kuoaiškiausiai, ale negirdėjo, kad Panelė buvo pa¬ 
sakiusi: 

— Eik , valgyk tų žolių , kurių rasi tenai. 

Po valandėlės Bernadeta pakilo ir stačia išėjo iš urvo. 
Ant veido jau nebuvo purvų. Turbūt, kokia-nors gailestin¬ 
ga moteriškė buvo jį nušluosčiusi. Sugrįžus į savo pa¬ 
prastąją vietą Bernadeta atbaigė rąžančių ir Apsireiškimas 
išnyko. 

Bernadeta pasikišo ranką po skepeta ir ėmė smarkiai ka- 
syties galvą. Matyt, kas ją smarkiai kando. Ponios, šalia 
stovėdamos, net pasibiaurėjo. Viena panaitė prisiartinusi prie 
Estradžiūtės parodė, kaip Bernadeta kasinėjasi plaukus, 
ir tarė: 

— Ar-gi tamsta norėtum, kad aš tikėčiau, jog šitokiai 
rodosi Švenčiausioji Panelė? 

Liakrampiūtė pridėjo Estradei ir jo seseriai: 

— Bntumėta daugiau laimėję, jei būtumėta mane šian¬ 
dien namie palikę. Jau buvau bepradedanti abejoti apie tuos 
apreiškimus; dabar-gi visai netikiu. 

Eidamas namo tas protingas ir geras ponas galvojo, 
kaip tai nuostabių daiktų esama ant žemės. Taip graži buvo 
pradžia, o tokia liūdna pabaiga. „Visų tų gražiųjų paveikslų 
dugne daugiaus nieko nebūta, tik mano paikumo ir aklumo. 
Bet jei-gu mųsų protas ir jausmai ir akįs ir viskas, kas yra 
mumyse, susitarę mus prigaudinėja, tai kuo-gi, Viešpatie, ga¬ 
lime remties, jieškodami tiesos?“ 

Bernadeta nežinojo nei tų minčių, nei tų kalbų. Kaip pir¬ 
ma ji nematydavo pagarbos, taip dabar, man rodos, nepaste¬ 
bėjo, jog bemažko visi iš jos pasipiktino. Ji parėjo sau namo 
kaip paprastai. Minia išsiskirstė, liko tiktai keletas moterų 
pas urvą ir daktaras Dožus. 

Kaipo tikras mokslininkas jis norėjo apžiūrėti tą daiktą, 
kur Bernadeta krapštė. Rado šaltinėlį. Tad ėmė tyrinėti že¬ 
mę visur aplinkui ir rado, kad ji buvo visai sausa. 

Jis užmatė, kad iš duobutės, kur Bernadeta buvo pra- 
raususi besisemdama purvinojo vandens, ištįso laibas vandens 
siūlelis ir ėmė sriūventi pakalniui žemyn. Pradžioje beveik 
visas tas vanduo tuojau susigerdavo į žemę, paskui vėl pra¬ 
dėjo bėgti, nes iš duobutės srovelė didinosi. Moters, nors 
tai įsidomėjo, bet negalvojo, kad tai galėtų būti svarbus 
daiktas. 

Žmonėms grįštant nuo Masabielio į miestą, po Liurdą 
vaikai nešiojosi ir pardavinėjo laikraštį Lavedan. Tame numa- 
ryje buvo rašyta apie urvą ir apsireiškimus. Laikraštis 
apreiškimų nepripažino, ale urvą aprašė su visomis smulkme¬ 
nomis. Šaltinio ten neminėta, nes jo dar nebuvo numarį 
spauzdinant. 

Keletas žmonių, nepribuvusių rytmetyje, nuėjo pas urvą 
po pietų. Jie rado gana storoką srovutę bėgant iš urvo 
į Merliasą. Jie nežinojo, kad tai Bernadeta buvo praraususi 
tą naują šaltinėlį. Bet kiti labai nustebo patyrę, jog urve 
atsirado šaltinis ir kad jis bėga iš tos duobutės, kur Berna¬ 
deta prąrausė. ^Bematant pakilo šnekos, kad naujasis šaltinis 

Išpradžių vienas pasidažė tame purviname vandenėlyje 
savo skarelę, paskui kitas ir trečias. Ir daugelis buvo taip 
darančių. Beveik visi ragavo to vandens, nors jis nebuvo 
gardus. O šaltinis nesimažino, tik didinosi. Ligi vakaro sro- 
vutė pasidarė tokio storio, kaip pirštas, o paskui vis dar augo. 
Vanduo buvo drumstas dar per keletą dienų, bet vis darėsi 
grynesnis. Ta skylė uoloje, iškur jis bėgo, pasidarė tokio 
storio, kaip kūdikio rankutė. Tada ir vanduo rados visai 
tyras. 

Kiek vėliaus žmonės paseikėjo to šaltinio vandenį ir ra¬ 
do, kad iš jo i parą išbėga 122 tūkstančiu litrų vandens, t. y. 
22 tūkstančiu gorčių. 

Estradė, nieko nežinodamas apie šaltinį, negalėjo nurim¬ 
ti, galvodamas, kad Bernadeta išėjusi iš proto. Savo darbus 
atidirbęs, vakare davė ją pašaukti. Ji atėjo. Estradė ją vi¬ 
saip šnekino, painiojo klausimus ir galų gale pats įsitikrino, 
kad mergiotės protas be abejo sveikas, nes jos atsakymai ne- 
vien protingi, bet ir greiti. Taip-pat ir veidas buvo kaip visų 
žmonių, turinčių jausmus tvarkoje. 

Taip jis ir paklausė mergiotės: 

— Sakyk, kodėl ta tavoji Ponia liepė tau gerti purvino 
vandens, kad Gavėję buvo tiek daug visai tyro? 

— Nežinau! Liepė ir gana!—atsakė Bernadeta. 

— O kam valgei tos žolės? 

— Ir tai ji liepė! 

Klausiama dėlko, ir čia Bernadeta nežinojo. Valandą pa¬ 
buvusį pas Estradę, Bernadeta išėjo namo. 

Tą dieną Liurde, kaip paprastai ketvirtadieniais, būta 
mugės. Daug sodiečių buvo suvažiavę. Skirstydamiesi namo 
jie išnešiojo žinias po visus kaimus, kad Masabielio urve atsi¬ 
rado stebuklingas šaltinis. 

Už tą šaltinį vėliaus buvo daug ginčų. Regėjimų prie¬ 
šininkai išpradžių sakė, kad šaltinio nebuvę, nei nesą. Pas¬ 
kui, kad atėjo ir pamatė, toliaus taip sakyti nebegalėjo. 
Tada ėmė tvirtinti, kad šaltinis ten visuomet buvęs, tik¬ 
tai žemių apsėstas ir apskretęs 1 , o Bernadeta netyčia jį 
atkrapščiusi. Regėjimų šalininkams tat nepatiko. Jie ėmė 
tvirtinti, kad šaltinį sutvėrusi ir užlaikanti stebuklingoji Die¬ 
vo galybė. 

Vieni sakė, kad kai-kurie žmonės liudija, jog šaltinis kaip 
kada būdavęs matomas urve ir pirma. Kiti tais liudininkais 
netikėjo, nes patįs buvo ištyrę tą vietą gerai ir niekur šalti¬ 
nio, nei užskretusio neradę. 

1879 metais į Liurdą atvažiavo inžineris kunigas Rišar- 
das. Jisai hidrogeologijos moksle gerbiamas už tatai, kad su¬ 
sekė gamtos teises, sulig kurių vandens bėginėja po žeme. 

Tas kunigas išbuvo Liurde 8 dienas, ištyrė visą vietą ir išta¬ 
rė, kad šaltinis turėjęs būti tame daikte ir pirma ir kad jis 
pirma buvęs tikrai apskretęs. Kunigo Rišardo prirodymai 
pertikrino apreiškimų šalininkus, kurie pirma sakydavo 
priešingai. 

-*- 


2. Šaltinio vanduo išgydo pusiau aklą žmogy. 

Liurde gyveno senas darbininkas, akmenų skaldytojas - 
ir kalinėtojas Liudvikas Burijetas. Jis buvo nesveikas. 1838 
metais, tai yra, pirm dvidešimties vasarų jam buvo atsitikusi 
nelaimė. Su broliu nabašninku jis skaldė kalnuose murmu- 
lus. Užtaisę parako į akmenis juodu pasitraukė į sali, bet 
šūvio negavo išgirsti. Šūvis Juozą užmušė ant vietos, o Liu¬ 
dviką parbloškė ant brolio lavono ir skaudžiai sužeidė. Dvi 
valandi ir jis išgulėjo kaip negyvas. Rankos ir veidas buvo 
smarkiai apdegę. Po dviejų valandi; atsigaivelėjo, ale prasidė¬ 
jo smarki liga, vadinama meningitu baisiuoju. Ta liga pasi¬ 
daro, kad dėl kokios nors priežasties užeina smagenų plėvės 
užsidegimas. Liudviko protas buvo sumišęs. Jis daužėsi ir 
draskėsi. 

Ligonį gydė dar jaunas tuomet daktaras Dožus. Jis pa¬ 
darė, kad po trijų mėnesių Burijeto protas sugrįžo, ale dirk- 
snių (nervą) sugedimas dar liko. Rankas, kojas ir kitus są¬ 
narius lyg traukyte-traukydavo. Ligonis nenustygdavo ant 
vietos. Dveji metai perėjo, kol ir iš tos ligos išsigydė. 

Tikėdamasis esąs sveikas, Burjetas panorėjo pradėti vėl 
savo darbus dirbti. Jis mokėdavo iš murmulo iškalinėti vi¬ 
sokių gražių daiktelių. Nusitvėręs įnagius, pasijuto, kad akimis 
neprimato, negali dirbti, nors ištolo išrodė, kad akįs nesuge- 
dusios. Nieko netrukdamas eina pas daktarą Dožų ir tikisi, 
kad galės panaikinti ligos likučius tas, kurs išgelbėjo nuo mir¬ 
ties ir dviejų baisių ligų. 

Gydytojas gerai apžiūrėjęs akis rado, kad dešinėje pa- 
gadyta apačia raginio apvalkalo tame daikte, kur jo susidu¬ 
riama su sklerotika. (Gydytojai supranta tuos žodžius). Lėlutė 
buvo pasidariusi labai didelė ir beveik visai nejautė šviesos. 
Smarkiausius ir skaisčiausius spindulius, kokius daktaras lei¬ 
do į tą akį, ji išmat.ė tik tiek, kaip sveiki žmonės kad akis 
užsimerkia. Daktaras visaip bandė tą akį atgriebti, bet galu¬ 
tinai pats pamatė ir Burjetui pasakė, kad dešinėji akis amži¬ 
nai liks akla. Mokslo seniai pripažinta, kad jei kietas daikte- 





lis parako metamas nors truputėlį nugrendžia akies apvalkalą, 
tai ta akis turi žūti. Nėra vaistų, galinčių ją išgelbėti. Buri- 
jeto-gi akį skeveldra taip siekė, kad antakį įlaužė. Taip dešine 
akia nieko nebematydamas Burijetas išgyveno apie ‘20 metų. 

Gale vasario 1857 metų, turbūt ketvirtadienyje ar penk¬ 
tadienyje paskutiniame to mėnesio, jis gavo žinoti, kad Ma- 
sabielio urve Bernadeta atkasusi šaltinėlį. Nors pats niekad 
nebuvo buvęs pas urvą, jis tikėjo į apreiškimus ir galvojo, 
kad šaltinėlis turįs būti stebuklingas. Kitiems namiškiams 
rytmetyje išeinant į darbą, jauniausiajai dukteriai jis liepė 
likties namieje. Padavęs bonkutę jis tarė: 

— Bėk, dukrele, parnešk man to vandenėlio. Švenčiau¬ 
sioji Panelė, jei tai tikrai Ji ten apsireiškia, be abejo man 
sugrąžis sveikatą. 

Pusvalandis truko, kol Burjetikė suvaikščiojo. Parnešusi, 
paduodama bonką, tarė: 

— Tėte, tas vanduo drumstas ir žemėtas. Akims nuo jo 
pasidarys dar blogiau. 

— Tai nieko, ką žemėtas — atsakė tėvas. 

Jo širdis smarkiai plakė Karštai atsidusęs ir pasimeldęs, 
pasidažė skarelę į tą drumstą vandenį ir ėmė dėties prie akių 
ir pamatė kad viskas nušvito. 

— Dievulėliau! o-gi jau regiu! — sušuko jis, pilnas 
džiauksmo. Atsistojęs dairėsi aplinkui visas linksmas. Bet 
išgijimas dar nebuvo tokis pilnas, kaip ligonio norėta. Besi¬ 
stebėdamas į daiktus pajuto, kad jie išrodo lyg per miglas. 
Dar karščiaus melzdamosi ėmė dėties tą skarelę prie akių ir 
tikrai, akįs vis ėjo šviesyn ir šviesyn. 

Kad galėjo aiškiai išmatyti visus daiktus, jo džiauksmas 
pasidarė neapsakomas. Aiški meili dienos šviesa buvo aplink 
jį iš visur. Saldu buvo ją taip matyti, kaip nematęs per 20 
metų. Kas tai per linksmumą senam žmogui pajusti, kad 
akįs jaunos pasidarė! Atsiklaupęs Burjetas ilgai ir karštai mel¬ 
dėsi dėkodamas Dievui už išgijimą, o Švenčiausiajai Panelei 
už užtarimą. 

Tą pačią dieną Burjetas gyrėsi visiems savo džiauksmu 
ir laime. Ant rytojaus, eidamas per miestą, Burjetas pamatė 
susispietusį žmonių būrelį. Buvo koki 25, visi vyrai. Jų tarpe 
išvydo daktarą Dožų. Priėjęs patyrė, kad vyrai pasakoja, jog 
Liiirde ėmę daryties stebuklai, o gydytojas netiki. 

— Aš galiu daktarą greitai įtikrinti, tarė Burjetas, nes 
pats esmi visai sveikas ir dešine akia matau gerai. 

— Na tai pažiūrėsime, — atsakė gydytojas. 

— Gerai, žiūrėkite! — pritarė Burjetas. 

Gydyjtojas perrišo Burjetui galvą taip, kad kairiąja akia 
nieko negalėtų matyti ir, atsitraukęs 20 žinksnių, ėmė mo¬ 
suoti rankomis, liepdamas Burjetui sakyti ką darąs. Burjetas 
pasakė kiekvieną rankos pakrutinimą. Nustebęs Dožus priėjo 
artyn; parašė porą žodžių pieštuku į savo kišenines knygeles 
ir davė perskaityti. Burjetas perskaitė lyg iš išspauzdintų 
knygų. Gydytojas dar labiau nustebo. Prie visų anų 25 vyrų 
daktaras klausinėjo Burjeto, kokiu būdu akįs pasveiko. Tas 
viską apipasakojo. Išklausęs ligi galo. gydytojas dar kartų 
ėmė žiūrinėti Burjeto akis. Rado jiedvi sveikas, tik ant deši- 
nėsės apačioje buvo žymu užgijimo rėžis kokio pusės colio 
arba centimetro ilgumo. 

Šitą atsikimą ir visą Burjeto ligą su išgijimu, su viso¬ 
mis čia paminėtomis smulkmenomis, aprašė gydytojas Dožus. 
Burjeto išgijimas padarė didelę permainą daktaro gyvenime. 
Pirma jis tikėjimo visai nepripažindavo, o paskui tapo dievo¬ 
baimingu kataliku. Jis sustatė knygas apie apreiškimus ir ste¬ 
buklus Liurde, o ant knygų žymiausioje vietoje padėjo antra¬ 
šą: „Įtikėjau dėlto, kad" pats mačiau, todėl ir kalbu.“ Nors 
tie žodžiai imti iš Šventojo Rašto, bet pritaikinti pačiam gy¬ 
dytojui. 

Toli ne visi apreiškimų priešininkai taip sąžiningai, kaip 
Dožus, tyrinėjo ir stebėjosi, kas dedasi. Nenueidami ant vietos, 
neįsitikrįndami į liudijimų teisingumą, ištolo jie skelbė, būk 
visi stebuklai esą, prietarai ir bobų burtai. 

Kaip paprastai miestuose, taip ir Liurde buvo tam tikri 
namai, kur ponai susieidavo pasišnekučiuoti vakarais, o kaip- 
kada ir pasilinksminti. Pas mus tokias įstaigas vadina kliū- 
bais, Prancūzijoje „rateliais.“ 

Liaseras savo knygoje apie Liurdą rašo, kad tokiame 
„ratelyje“ vieną kartą keli šviesuoliai, t. y. mokytesnieji žmo¬ 
nės, susiėję šnekėjosi apie Liurdo atsitikimus. Kai-kurie sakė, 
kad šaltinio nesą, o kad kartais nuo vandens, užsilikusio po 
lietaus, pasidaranti bala ir ta bala apskrentanti. Beveik tuo 
pačiu laiku Tarbų laikraštis „UEre impėriole * tą nuomonę 
išspauzdinęs praplatino *). 

Kaip apie šaltinį, taip šnekėjo ir apie Burijetą. Vieni 
sakė, kad jo visai nesą, antri kad jis esąs, bet seniai iš pro- 


*) Tas numaii8 išėjo 10 balandžio 1858 m, bet aš jo negavau ma¬ 
tyli, nes Tautiškame prancūzų Knygyne (Bibliothėque Nationale) to laik¬ 
raščio nėra, nežinia dėlko. 

to išėjęs ir kad dabar jam, kaipo bepročiui, ėmę rodyties r 
būk jo akįs išgijusios. . 4 

Taip bešnekėdami kai-kurie stebėjosi, kaip gali bobų 
plepalams apie stebuklus tikėti toki protingi vyrai, kaip da¬ 
ktaras Dožus, arba advokatas Diufas ir intendantas Liafitas. 
įsors Estradė buvo vienas iš bingiausiai išlavitų Liurdo gy¬ 
ventojų, bet tarp „pirmeivių 44 jis neturėjo pagarbos užtai, kad 
prilaikydavo pažintį su kunigais ir kad pas jo seserį susiei¬ 
davo tik tokios ponios, kurios tikėjo į Dievą ir Bažnyčios 
prisakymus pildė. 






XI. 

Desimtasis ir vienuoliktasis 
=^= apsireiškimai. — . 


1. Dešimtasis apsireiškimas. Rtgaila. 

. Kelio pataisymas. 

26 vasario buvo penktadienis. Bernadeta atėjo pas uolas 
visa valanda vėliaus, negu pirma ateidavo. Jau buvo septinta 
pasibaigusi, kad ji atsiklaupė ties urvu. Tądien į ją labiau¬ 
siai stebėjosi Pėniūtė, Liurdo kamendoriaus sesuo, ir Peirar- 
dikė, anos draugė. Šalia-pat Bernadetos klūpojo jos teta Liu- 
eilė, o nepertoliese buvo mergaičių mokintoja Uršulė Nikolė. 
Toliaus stovėjo ir klūpojo daug visokių žmonių, o į jų tarpus 
buvo įsimaišę žandarai ir kitokia palicija. Palicija tądien su¬ 
skaitė pas uolas 80o žmonių. 

Bernadeta baigė kalbėti pirmąją ar antrąją ražančiaus 
paslaptį, kad Penimė su Peirardike pamatė, jog regėtojos vei¬ 
das persimainęs. Išvydusi Skaisčiausiąją Panelę uolos viršu¬ 
tiniame urve, Bernadeta triskart ją pasveikino trissyk linkte¬ 
lėdama galva. Paskui mergiotė truputį pasilenkė, o po va- 

landėlės labai žemai pasilenkė, beveik ligi pat žemės. Lū¬ 
pos truputį judėjo. Stovintieji aplinkui žmonės numanė,, 
kad Bernadeta kalba su Apsireiškimu, ale žodžių niekas ne¬ 
girdėjo. 

Paskui pati Bernadeta pasakojo, kad Baltoji Panelė tą¬ 
dien buvusi liūdna. To liūdnumo priežastis ne kas daugiaus 
galėjo būti, kaip ta, kad Dievo Motina išvydo ant žemės 
daug nuodėmių. Bernadeta įsidėmėjo, kad Apsireiškimo akįs 
pakilo aukštyn ir per josios galvos viršų nusitiesė į tolu¬ 
mą, paskui išpalengvo iš vieno šono pasaulio apibėgo ratu 
į kitą. 

Taip apibėgdama akimis visą žemę, Panelė, be abejo, tu¬ 
rėjo pamatyti daugybę nuodėmių ir nelaimių. Ji nepasakė 
Bernadetai, ką buvo išvydusi, ale mųsų pačių sąžinės parodo, 
kad žmonių apsiėjimuose daug yra tokių daiktų, dėl kurių 
Dangaus Panelė galėjo skaudžiai nuliūsti. 

Mųsų laikų žmonės didžiuojasi pirmiaus negirdėtais išra¬ 
dimais, padidinančiais laimingą gyvenimą ant žemės, bet tie 
išradimai ir ta laimė neprieinama be pinigo. Dievą ir sąžinę 
užmiršę žmonės vien tik tos žemiškos saldžiosios laimės te¬ 
trokšta ir dėl jos visi skverbiasi prie pinigų. 

Dėl pinigų vieni kitus spaudžia, mynioja ir žudo, žmonės 
žmonių nesigaili, užsimiršta esą broliai. Visa Adomo giminė 
išrodo lyg pikčiausių kirmėlių slankius, kame viskas susipai¬ 
nioję šnypščia, ūžia, poška. Retam pasitaiko iškilti ant tos 
virtinės viršaus. Ir tas, kas iškįla, kiek laiko bianriai pasi¬ 
džiaugęs žeme, pajunta širdies tuštumą, pavirsta lavonu ir 
griųva žemyn į kraujų ir pūlių balą, kuri darosi kaskart gi¬ 
lesnė ir platesnė apie tą daiktą, kur žmonės žudosi dėl pinigu 
ir džiauksmo. 

Gailestingajai Motinai skaudu žiūrėti į šitaip išsigimu¬ 
sius vaikus. Ji žino, kad jie taip biaurųs ir taip nelaimingi 
rados vien dėlto, kad kitokios laimės per žemiškąją žinoti ne¬ 
norėjo. Jai gaila, kad jie į klaidingą kelią pasimušę. Norėda¬ 
ma žmonėms tikrosios laimė; Ji atėjo pasakyti, kad grįž¬ 
tų atgal. 

— Atgailos (pakiltos), atgailos, atgailos! — 
ištarė Ji tris kartus. Tai tuosyk Bernadeta žemai, beveik ligi 
žemės pasilenkė. 

— Ar apsiimi, Bernardike, atlikti atgailą 
ir melsties už nusikaltėlius žmones? — paklausė 
Apsireiškimas. 

— Apsiimu, Panele! — atsakė Bernadeta. 

— Ar tau nebus persunku lipti klupsčiai 
prieš įkalnę ir nuolatai bučiuoti žemę? 

— Ne, — atsakė Bernadeta ir tuojaus padavė podei Ber¬ 
nardai savo žvakę ir kapuletą. Atidavusi, sudėjo rankas, su 
kybančių tarp delnų ražančium ėmė klūpščia eiti prieš kalną 
artyn prie Apsireiškimo. Porą žinksnių žengusi, išskėtė ran¬ 
kas, pasilenkė, atsirėmė delnais į žemę ir ją pabučiavo. Pran¬ 
cūzijoje nėra papročio bučiuoti žemę. Vienai moteriškei pa¬ 
sirodė, kad Bernadeta iš proto išėjo. Prišokusi pagriebė mer¬ 
giotę už rankos ir liepė kelties. Žemė buvo šlapia, nės smul¬ 
kus lietus tada dulkė. Bernadetos rankos ir burna pasidarė 
purvinos. 

Bernadeta to nežiūrėjo ir anos moteriškės neklausė. 
Eidama keliais aukštyn nuolatai bučiavo žemę. Užlipusi ligi 
įkrantės, viršuj atsigręžė į žmones, pridėjo pirštą prie lūpų, 
paskui staiga ištiesė ranką. Iš to ženklo žmonės suprato, kad 
visiems liepia bučiuoti žemę, ale maža kas tepaklausė. An¬ 
trąkart ji padarė tą patį ženklą dar smarkiaus. Tuokart jos 
veide ir visame stuomenyje žyptelėjo tokia rimtybė, kad visa 
minia pasilenkė ir pabučiavo žemę. 

Po to Bernadeta klūpščia įėjo į urvą, vėl prausėsi tame 
šaltinėlyje, ką vakarykščiui buvo atsiradęs ir vėl valgė žolės. 
Paskui vis klūpščia grįžo žemyn kas žinksnis bučiuodama žemę. 
Sugrįžusi į savo vietą pabučiavo tą akmenį, ant kurio visada 
klūpodavo. 

Bernadetos teta Liucilė Vinjienė negalėjo suimti galvon, 
ką čia daro jos giminaitė. Liūcilei buvo skaudu ir gėda. 
Tuotarpu Bernadeta nenuleido akių nuo Skaisčiosios Panelės, 
stovinčios kaip visada urvo angoje. Liūcilei bekenčiant nuže¬ 
minimą už Bernadetą taip suskaudėjo širdį, kad žmona sukliko 
ir sudribo apalpusi. Mergaitė atsikreipė į tetą, pakilo, prišoko 
prie jos ir tarė: 

— Tetele, nenusimink taip skaudžiai! 

Tetai atsigaivelėjus, Bernadeta vėl atsigręžė į urvą, no¬ 
rėdama dar pažiūrėti į skaistųjį Apsireiškimą, ale tamsioji 
aukštutinio urvo skylė buvo tuščia ir juoda. Taip pasibaigė 
tos dienos regėjimas. Bernadeta su tetom parėjo namo, o žmo¬ 
nių daugybės dar liko pas Masabielį. 

Tas Masabielio kalnas ilgainiui pasidarė lyg kokia šven¬ 
ta vieta. Žmonės ten melzdavosi ne tik apsireiškimų valando¬ 
mis, bet ir šiaip per dieną. Vieni pareidavo namo, kiti atei¬ 
davo iš namų. Šiaip Liurdo miestelis mažas: vienas kitą visi 
pasipažįsta, o apsireiškimų laiku nuolatai jame ėmė būti sve¬ 
timų žmonių, atėjusių iš apielinkės ir atkeliavusių iš toliaus. 
Miesto bažnyčia nuolatos būdavo pilna: tai rąžančių kalbėda¬ 
vo keli susitarę, tai litanijas giedodavo, tai kitokiais daiktais 
Dievą garbindavo. Vieniems paliaujant kiti pradėdavo. Ir ke- 

lias iš Liurdo į Masabielio kalnus niekad nebūdavo tuščias. 
Vieni eidavo, kiti grįždavo. 

Tamsai užėjus pas tas uolos dar būdavo žmonių. 

Žmonės melzdavosi su < laupę tolokai nuo urvo. Vėjo ne¬ 
sant pasisegdavo žvakutes ant lauko, kad galėtų skaityti iš 
knygų. Šalia pirmos žvakutės atsirazdavo kita, trečia ir pas¬ 
kui gana didelė jų daugybė. Visas laukas pasidarydavo tar¬ 
tum prisagstytas šviesiai spindinčių žiburėlių. Šalia kiekvie¬ 
nos žvakelės galėjai ištolo matyti rimtą maldingo darbininko 
žmogaus veidą. 

Kas prie veido buvo gražių ir gerų širdies jausmų, to 
matyt negalėjai. Atsirazdamos ant dangaus žvaigždutės, tarsi, 
linksmiaus mirgėjo, nės kiekviena ties savim ant žemės galėjo 
matyti lyg savo seselę, gero žmogaus užžiebtą žvakutę. Graži 
badavo ta žvaigždėta pieva! 

- * - 


2. Vienuoliktasis apsireiškimas. 

Sukatoje 27 vasario dieną švintant jau buvo daug žmo¬ 
nių pas Masabielį. Liurdiškės vyresniųjų vaikų mokyklos di¬ 
rektorius Kliarans, ateidamas tenai, rado jau visas vietas užim¬ 
tas. Žmonės buvo apgulę net tos uolos viršų, kurios apačia 
buvo vandenyje. Kaip tik direktorius įsispraudė į žmonių tar¬ 
pą, minia jį suspaudė ir nunešė į šalį. Jis nekantriai laukė 
ateinant Bernadetos. Buvo pusė septintos, kad ji atvyko. Kol 
jai padarė taką per susigrūdusius žmones, minioje buvo didis 
sujudimas. 

. Direktoriui tuotarpu pasisekė patekti į tokią vietą, iš kur 
jis galėjo gražiai matyti Bernadetą. Ji atėjo į savo vietą, 
atsiklaupė ir ėmė melsties. Minia nutilo lyg kapinėse. Subi- 
riūtė pakėlė savo akeles į tą daiktą, kur nuolat apsireikšdavo 
Baltoji Panelė. Mergaitė laikė rankoje žvakę. Regėtojos liemuo 
nejudėjo nei trupučio. 

Tik štai jos veidas nubalo ypatingu baltumu, lūpos ėmė 
meiliai ir laimingai šypsoties, galvutė kelissyk linktelėjo, svei¬ 
kindama pasirodantį Apsireiškimą. 

Taip truko neilga valandžiukė, kad Bernadeta, visa lai¬ 
minga, veizėjo į Skaisčiausiąją Panelę. Paskui Panelė vėl už¬ 
siminė Bernadetai apie nuodėmių daugybes ir apie reikalą at¬ 
gailoti (pakūtavoti) pirmiausiai už save, paskui už kitus žmo¬ 
nes. Mergiotės veidas pasidarė taip graudingas, kad direkto- 

rius Kliarans dingojo, jog neužilgio ji ims verkti. Bet regė¬ 
tojos veidas vėl nušvito. Tas veidas taip buvo persimainęs, kad 
Subirintės beveik nebegalima buvo pažinti. Ji išrodė tartum 
ne šio pasaulio žmogus. 

Kaip vakarykščiui, taip ir šitą dieną, Bernadeta regėdama 
Panelę pakilo, paskui vėl atsiklaupė, paskui vėl pradėjo kėliais 
eiti aukštyn prie urvo, nuolatai bučiuodama žemę. Atsiėjo 
jai taip eiti per tarpą žmonių neužstotu, jai paliktu, taku. Ką 
ji veikė įėjusi į uolos įdubimą, to direktorius neparašė. Jis, 
turbūt, per žmones nematė. Iš urvo ji vėl sugrįžo kaip vakar 
į savo vietą ir vėl ėjo klūpscia aukštyn tuopradėjos bučiuoda¬ 
ma žemę. 

Direktoriui beveizint į tuos klūpsciojimus ir žemės bučia¬ 
vimus pasidarė ir šlykštu ir gaila. Jam rodėsi, kad tiktai be¬ 
protė tegali daryti tokius daiktus. Ponas Kliarans galvojo, 
kad Bernadeta nieko nemato ir nieko negirdi kas apie ją da¬ 
rosi, todėl ir dirba tokius daiktus, kokių negali daryti prie 
žmonių. Mat prancūzams ėjimas kėliais ir žemės bučiavimas 
taip nepaprastas daiktas, kad jie užtatai Bernadetą beprote 
vadino. 

Direktorius Kliarans norėdamos suprasti, kokiu būdu Ber¬ 
nadetos protas sumišo, sugalvojo, kad visos jos mintįs ir visa 
siela susimeta į vieną daiktą smegenyse, todėl ir pasirodo 
varkšei - ligoniui baltas asmuo urve, nors ten nieko nėra. 
Taip sugalvojęs, p. Kliarans pasiketino kitądien dar geriaus 
permanyti Bernadetos proto ligą ir surasti, kad jos protas iš 
prigimties ar iš ligos taip silpnas, kad vis susimeta į vieną 
daiktą. 

Ant rytojaus, t. y. sekmadienyje jis nuėjo į Subirus. Bet 
tenai jis pats patyrė, kad vakarykščiui buvo visai klaidingai 
dingojęs apie Bernadetą. Nei mergaitės protas nesusimeta 
į vieną daiktą, nei jos vakarykšti apsiėjimai nėra neprotingi. 
Direktoriaus klausiama ji paaiškino, kad Apsireiškimas buvo 
liepęs klnpščiai eiti ir žemę bučiuoti. Ponas suprato, kad apsi¬ 
reiškimo reikia klausyti. Paliepimas taip-gi buvo protingas, 
nės priminė žmonėms, kad visiems reikia nusižeminti ir atgai¬ 
loti už nuodėmes. Perdaug žmonės yra prisidirbę pikto besiaukš- 
tindami vieni už kitus. 

- * - 

3. Bernadeta gauna eiti pas kleboną. 

Subatos dieną 27 vasario, vienuoliktame apsireiškime 
Panelė pasakė Bernadetai, kad nuėjus pasakytų kunigams, 
jog reikia pastatyti koplyčia tam daikte, kur bųva apsireiš¬ 
kimai. 

Bernadeta labai bijodavosi Liurdo klebono kunigo Peira- 
malio. Nors jo širdis buvo ytin gera, bet apsiėjimas aštrus 
ir žodžiai šiurkštus. Visi žinojo, kad jis buvo uždraudęs sa¬ 
vo dekonijos kunigams eiti pas Masabielį ir klausinėti Berna¬ 
detą apie apsireiškimus. į regėjimus jis netikėjo. Mergaitei 
baugu buvo su juo susitikti. Ligi klebono sodo ją nulydėjo 
teta, vardu Bazilė. Klebonas buvo sode ir vaikščiodamas ta¬ 
kais meldėsi iš brevijoriaus. 

Išgirdęs vartelių girgždėjimą jis pamatė mergiotę baimin¬ 
gai einančią artyn. Tada jis dar nepažinojo Bernadetos, nors 
vienąsyk buvo ją matęs tarp kitų mergaičių, kurias ligonbučio 
aprūpintojos vienuolės buvo mokinusios ir atvedusios į bažny¬ 
čią dėl katekizmo. 

Bernadetai priėjus artyn, klebonas užklausė, kas ji 
per viena ir ko norinti? Mergaitė beveik drebančiu balsu 
atsakė: 

— Aš esmi Bernadeta Subiriūtė. 

— A! — tarė klebonas ir suraukė antakius, o akimis pa¬ 
žiūrėjo smarkiai į mergiote nuo galvos ligi kojų. Paskui dar 
pridėjo: „Tai ta pati, apie kurią taip daug visko pliauškiama. 
Eikš paskui mane!“ 

Užvožęs knygas klebonas žengė pirmyn, o Bernadeta sekė 
paskui. Abudu suėjo į kleboniją. Kambaryje viduryj aslos kle¬ 
bonas atsistojo ir staiga atsigręžė į Subiriūtę. Jis buvo labai 
didelis ir rastas, o ji mažytė ir baiminga. 

— Na tai dabar sakyk, ko tu nori?—tarė jis jai. 

Bernadeta truputį lyg paraudonavo ir atsakė: 

— Ta ponia, kuri urve rodosi, man liepė pasakyti ku¬ 
nigams, kad ji nori koplyčios ant Masabielio. Dėlto aš ir 
atėjau. 

Klebonas dėjosi nieko nežinąs ir klausė. 

— Apie kokią ponią tu kalbi, kas ji per viena? 

— Tai tokia labai graži ponia. Ji man pasirodo ant Ma¬ 
sabielio uolos. 

— Na, taip, ale sakyk, kas ji per viena, ar ji Liurde gyvena? 
ar tu ją pažįsti? 

— Ne, ji ne iš Liurdo. Aš jos nepažįstu. 

— Na tai kaip tu gali apsiimti eiti jos vardu man liep¬ 
ti statyti koplyčią, kad tu nei nežinai, kas per viena ta 
ponia? 

— Ale, klebonėli, ta ponia netokia, kaip kitos ponios. 

— Kaip tai netokia? 

— Taip, ji tokia graži, kad man rodos kitur, kaip danguj, 
negali būti tokios gražios. 

Klebonas sutraukė pečius. 

— Ar tu niekad neklausei, kuo ji vadinasi? 

— Klausiau, ale ji nieko neatsako, tik linktelėja galva ir 
meiliai šypsosi. 

— Tai ji nebylė? 

— Ne. Juk ji kasdien kalba su manim. Kad butų 
buvusi nebylė nebūtų galėjusi man liepti ateiti pas ta- 
mistą. 

— Papasakok kaip tu susipažinai su jąja? 

Bernadeta ėmė pasakoti mums žinomus atsitikimus, 
o klebonui klausant išrodė, kad jos balsas teisingas ir grynas, 
einąs iš tiesos žinojimo. Apipasakojusi pirmą apreiškimą ji 
nutilo, o klebonas liepė apsakyti viską, kaip buvo ligi pat pas¬ 
kutinės dienos. Bekalbant klebonas pats atsisėdo ir Bernade¬ 
tai liepė sėsties. Išklausęs ligi galo jis jau nebeturėjo to se¬ 
nojo savo stipraus įtikėjimo, kad Bernadetos regėjimas tik 
vėjas. Bet nenorėjo išsiduoti prieš mergiotę, kad nusileidžiąs, 
todėl kalbėjo toliaus šiurkščiai. 

— Tai tu sakai, kad ta ponia tau besirodydama liepė 
pasakyti kunigams, kad ji norinti turėti koplyčią ant Ma- 
sabielio? 

— Tai-gi! — atsakė Bernadeta. 

— Ar-gi tu, varkše, nematai, kad ta ponia norėjo palai¬ 
kyti tave ant juoko? Juk jeigu kokia nors Liurdo ponia būtų 
tau liepusi sakyti tokius daiktus kunigams, nejaugi tu būtumei 
klausiusi? 

— Tai-gi, klebonėli! Ale kad visai kas kita Liurdo po¬ 
nios, o kas kita toji, kuri man apsireiškia. 

— Kas kita!? — tarė klebonas pasityčiodamas. — Žinoma, 
kad yra skirtumas tarp anos ir mųsiškių. Ana nei var¬ 
do neturi, atėjus iš nežinia kur, kariasi į uolas, nei kojų 
neapsiauna! Kaip-gi galima užsidėti su tokiomis? Dukrele! 
aš vieno daikto prisidingiu, būtent, kad tavo akįs tave 
klaidina. 

Bernadetos galva liūdnai nulinko žemyn. Mergaitė tylė¬ 
jo ir nieko neatsakė. Klebonas pakilęs ėmė vaikščioti dideliais 
žinksniais išilgai kambario, paskui atsistojo ties Bernadeta ir 
rūsčiai tarė: 

— Atsakyk tai poniai, kuri tave siuntė, kad Liurdo kle¬ 
bonas nepratęs vesti derybų su žmonėmis, kurių jis nežino, 
kas per vieni" kad pirmių-pirmiausia jis reikalauja, idant ji 
pasisakytų savo vardą, ir to negana, ji turi patvirtinti, jog tas 

vardas tikrai josios. Jei ta-ponia turi teisę reikalauti koply¬ 
čios, tai ji supras, ką aš noriu pasakyti. Jei ji nesupras, tai 
tu galėsi pasakyti, kad daugiaus tegu ji man nesiuntinėja 
pasiuntinių. 

Bernadeta pakėlė savo šviesias teisingas' akeles int kle¬ 
boną. Linktelėjo, kaip pridera, išreikšdama kunigui pagar¬ 
bą, ir išėjo namo. Kleboną apėmė rimtos mintįs. Jis priėjo 
prie lango ir ilgai žiūrėjo paskui tą prastą mergiotę ei¬ 
nančią per kiemą ligi kol ji nepranyko jam iš akių išėjus už 
vartų. 

Šitą klebono kalbesį su Bernadeta aprašė jo draugas Estra- 
cdė iš paties klebono pasakojimo. 





XII. 


Dvyliktasis Apsireiškimas. 


1. Regėjimas. 

Sekmadienio rytą 28 vasario susirinko labai daug žmo¬ 
nių. Estradė sako jų buvę apie du tūkstančiu. v Diena buvo 
lytinga. Apie septintą valandą atėjo Bernadeta. Šalia jos at¬ 
siklaupė teta Liucilė, o čia jau netoliese buvo Peniūtė, kuni¬ 
go kamendoriaus sesuo. Estradė per žmonių daugybę nepri- 
tilpo prie regėtojos, bet, norėdamas ją visgi matyti, užsilipo 
ant kalno. Akmeninis Masabielio viršus vienam daikte buvo 
atsikišęs į tą pusę kur žmonės ir Bernadeta. Ponas Estradė 
atsistojo ten aukštai ant to išsikišimo. 

Žemiau savęs apie Bernadetą Estradė matė žmonių gal¬ 
vų marias. Visi veidai buvo labai reiškųs. Visų širdįs buvo 
taip pilnos jausmų, kad nei neketinant pasirodyti, tie jau¬ 
smai buvo aiškiai matyti iš žmonių veidų, ir apsiėjimų. Kiek¬ 
vienas kitaip jautė ir kitaip jo jausmas buvo matomas iš šalies 
žiūrinčiam Estradei. Vienas kainininkas, vyras stiprus kaip 
ąžuolas, taip buvo susigraudinęs, kad verkė lyg kūdikis. Ki¬ 
tas, iš apdaro matyti, lygumų gyventojas ūkininkas, laikyda¬ 
mas ašaras, kad neimtų jam bėgti prie žmonių, smarkiai spau¬ 
dė savo lazdą ir visaip ją sukino iš nekantrumo; galutinai 
netyčia ją nusilaužė. Kampe pas uolą apšviestuolis mieste- 

lėnas, senink atpratęs nuo maldų, klupsčius varginosi, norėda¬ 
mas atsi minti tuos poterius kur buvo mokėjęs kūdikiu te bu-, 
damas. Vienas miesto darbininkas, atsistojęs šalia pat Estra- 
dės, išrado, kad iš džiauksmo reikia keikti. Ir keikė iš visos 
geros širdies. Iš dievobaimingumo visą pragarą suvadino. 

Tuotarpu Bernadeta, pradėjusi kalbėti rąžančių, vėl išvy¬ 
do Panelę. Peniūtė, Estradė ir kiti apsireiškimo pradžią nu¬ 
manė iš to, kad Bernadetos veidas nušvito. Netrukus ji lio¬ 
vėsi kalbėjusi rąžančių ir vėl pradėjo kėliais eiti aukštyn 
tuopradėjos bučiuodama purviną žemę. Teta nešė degančią 
žvakę paskui Bernadetą ir taip-gi bučiavo žemę. 

Kelis žinksnius paėjėjusi pirmyn, mergaitei pasitaikė su¬ 
stoti čia pat šalia Peniutės ir pabučiuoti žemę. Prie Peniutės 
arčiausiai klūpojo vienas miestasargis. Peniūtė, stebėdamosi 
iš tų žemės bučiavimų, tarė miestasargiui: 

— Žiūrėk, tamsta, šiandien Bernadeta jau daro naujų 
daiktų. 

Peniūtė tą žemės bučiavimą pirmąkart tematė, o mie¬ 
stasargis jau, turbūt, buvo ir pirmiaus tai žinojęs. Jis visas 
susigraudinęs atsakė: 

— Tai-gi! Dievas kas kart aiškiaus rodo savo darbus. 

Tai pasakęs jis pakilo, atsikreipė į žmones ir didžiu bal¬ 
su sušuko: 

— Visi bučiuokite žemę! 

Minia, iš tiesų, pasilenkė ir visi, kas galėjo, ties savim 
bučiavo žemę. Daugelis negalėjo prisiekti; buvo ankšta, sun¬ 
ku kaip atsiklaupti. Pats miestasargis karštai pripuolęs bu¬ 
čiavo žemę kaip tik galėdamas. 

Ant kalno bebūdamas Estradė pamatė, kad per žmonių 
daugybę Bernadeta negalėjo toliaus paeiti kėliais. Ten pat pa¬ 
sitaikė du kareiviu. Juodu susiprato ką reikia daryti. Vienas 
atsistojo iš vienos pusės prie Bernadetos kitas iš kitos ir ėmė 
stumti žmones vienus į kairę kitus į dešinę. Pasidarė liuosas 
takas regėtojai klūpščiai eiti. Tiedviem kareiviam taip sekėsi 
tą taką praskirti^ jog nė apiciero liepiami nebūtų galėję pa¬ 
daryti geriaus. Šitą gražų patarnavimą atlikę, juodu atsimi¬ 
nė, kad kiti kareiviai juokiasi iš šventų daiktų ir maldingų 
draugų. Tai-gi jųdviejų vienas tarė kitam: 

— Tegu tik pabando kas ką mudviem sakyti kazermė- 
se, kad apsireiškimai niekis; aš tokiam parodyčiau! 

Klūpsčia lipdama prieš kalnelį, Bernadeta priėjo prie pat 
uolos vis bučiuodama žemę. Paskui taip pat darydama grįžo 
atgal. Atėjusi ligi savo klūpamosios vietos, antrąkart pradėjo 
keliais eiti vėl aukštyn prieš kalnelį. Šituo antruoju kartu 
jau nebuvo tetos prie Bernadetos. Gal minia atskyrė tetą nuo 

mergaitės, o gal Penintė tik neišmatė gerai, kad sakė neou- 
vf>. Pęniutė klausiama sakė, kad tą dien Bernadeta tris kar¬ 
tus ėjusi klnpščia aukštyn ir žemyn, bet aiškiai neatsimena. 

'Keletas žmonių "buyo bepradedą išsiskėsti skėčius (para- 
solius) nuo lytaus. Bei,-kažin kas iš minios sušuko: „Salin 
skėčiai!“ Bematant tie susiglaudė ir visi buvo ant lauko be 
kepurių, nors truputį lynojo.; 

-*- 


2. Bernadeta pas tardytoją. 

Regėjimui pasibaigus Bernadeta sugrįžo namo, o iŠ na¬ 
mų nuėjo bažnyčion sumos. Po pamaldų palicijos viršininkas 
Žakometas susitiko pas bažnyčią miestasargį Leoną Liatapį 
ir tarė jam: 

— Palauk, tamsta, šičia su manim. 

Tuo pačiu laiku iš bažnyčios ėmė eiti vienuolės, vezda- 
mos poromis savo mokines mergiotes. 

— Ar tamsta pažįsti Subirintę? — užklausė Žakometas 
miestasargio. 

— Pažįstu, — atsakė šis. 

— Kaip tik išeis, suimk ją, — tarė Žakometas ir nuė¬ 
jo sau. 

Iš bažnyčios išėjo dar kelios poros mergaičių, paskui 
Bernadeta ir vienuolė mokintoja prie jos; toliaus ėjo dar ke¬ 
lios poros mergaičių. Miestasargis gražiai prisiartinęs, man¬ 
dagiai paėmė Subiriatę už rankos ir išvedė ją iš porų. 

— Už ką-gi tamista ją suimi? — paklausė vienuolė mie¬ 
stasargio ir ėmė verkti. 

— Taip man lieptal^-atsakė Liatapis. 

Bernadeta dar jo klausė: 

— Ko-gi tamsta nori iš manęs? 

— Mano mažyte, tu turi eiti su manim,— atsakė mie¬ 
stasargis meilingai. 

Bernadeta pasidarė linksma ir sakė juokdamosi. 

— Tik laikyk mane stipriai, kad nepabėgčiau. 

Leonas Liatapis vedėsi Bernadetą, o palicijos viršininkas 
pasitaikė eiti paskui. Žmonės, išėję iš bažnyčios, susistojo ir 
veizėjo stebėdamiesi. Buvo pikti, bet- nieko nedarė, nei nesa¬ 
kė. Žakometas prisakė miestasargiui nuvesti Bernadetą pas 
Liurdo teismo tardytoją (sliedovatelį) poną Ryvą. 

Tardytojas sėdėjo už stalo, Bernadetai liepė sėsties kito¬ 
je pusėjo to poties stalo. Šalia mergaitės atsistojo miestasar- 
gis. Palicijos viršininkas vaikščiojo po kambarį. 

Pirmutinis tardytojo žodis buvo: 

— Tai tu toji žmonių prigavike?— 

— Tai-gi, tai aš,—atsakė Bernadeta. 

— Męs tave pasodįsim į kalėjimą. Ko tu ten valkiojiesi 
pas tą urvą? Kam paskui tave bėgioja tiek daug žmonių? Ką? 
Buvo kam tave įmokinti, kad taip darytum, ale męs tave pa- 
tupdysim kalėti. 

— Tai tupdykite! Aš galiu kad ir dabar eiti į kalėjimą 
tik žiūrėkite, kad jis būtų stiprus ir gerai užrakintas: šiaip 
aš galėčiau išbėgti. 

Supykęs tardytojas tarė rūsčiai: 

— Žiūrėk, kad liautumeis vaikščiojusi pas uolą. Jei ne, 
gausi sėdėti. 

— Aš negaliu būti nevaikščiojusi. 

— Tai nori kalėjime sukirmyti. Nesitikėk, kad išleisčiau. 

Į tą tarpą atsidarė durįs ir įėjo vienuolių perdėtinė, li- 
gonbučio ir mergaičių mokyklos vyriausioji. Ji beveik verkda¬ 
ma sakė: 

— Susimildami tamstos leiskite tą mergaitę; aš ją atsi¬ 
imsiu pas save. Kam jus ją vargįsite kalėjime. 

Tardytojas su palicijos viršininku gana gerai žinojosi 
neturį nei mažiausios teisės suimti Bernadetą. Abudu juodu 
norėjo, kad baigtųsi šnekos apie apsireiškimus, ir kad žmo¬ 
nės liautųsi vaikščioję pas Masabielį. Buvo ketinę pagązdinti 
ir pamatė, kad Bernadeta gązdinimų nesibijo. Kažin kaip bū¬ 
tų juodu padarę, jei ne vienuolių perdėtinės atėjimas. Jai 
prabilus, tardytojas tarė Žakometui. 

— Paleiskim tą merkšę ir gana. Vistiek negalime jos 
prigriebti. 

Žakometas sutiko. Tardytojas pavedė Bernadetą perdėti- 
nei. Ta išsivedė mergaitę. Eidama pro duris Subiriūtė dar 
pasakė: 

— Aš turiu ten vaikščioti. Ketvirtadienyje paskutinė 
diena. 

Jos, turbūt, norėta pasakyti, kad ligi ketvirtadienio ji 
negali paklausyti ponų liepimo, nes žadėjusi Panelei penkioli- 
ką kartų ateiti pas uolas, o ketvirtadienyje bus paskutinis 
prižadėtasis ėjimas. 

-*- 

3. Kainininku darbai pas urvą. 

Pas tas uolas vieta, iš tikrųjų, buvo ankšta ir paojinga 
Daugeliui žmonių susirenkant, nebūdavo kur stovėti. Žmonės 
atsistodavo netik prie pat upelaičio, bet kraštus srovelės, bė¬ 
gančios iš stebuklingo šaltinio, v taip sumyniojo, kad jo van¬ 
duo visas įsitrypdavo į žemę. Žmonėms bemyniojant tą vietą 
šaltinio vanduo negalėjo bėgti viena vaga, nes turėdavo skir- 
styties į visas puses, sukinėdamasis tarp žmonių kojų. Tokiu 
bridu darėsi, kad visa įkalnė buvo šlapia, o srovės tartum 
nieko. Kas įtikėjo į stebuklingą šaltinio galybę, tas nelengvai 
tegalėjo gauti jo vandens. 

Keli Liurdo darbininkai, liuosesni būdami sekmadienio 
dieną, susitarė padaryti tvarką apie šaltinį. Papratę kalnuose 
dirbti, jie mokėjo apsieiti su šaltiniais, bėgančiais iš kalnų. 
Pribūdami rytmetyje prie regėjimų, jie suprato ko šaltiniui 
reikia. Pareidami namo susitarė kada susieiti ir ką padaryti. 

Tikrai nežinia, kokią valandą jie susirinko, bet tai 
buvo tą pačią dieną 28 vas., turbūt po mišparų. Atsinešę iš namų 
kastuvus ir akmenkalius, padarė lygią tiesią vagą šaltiniui 
bėgti. Nukasę žemes nuo tako, rado po jomis uolą. Toje uo¬ 
loje iškalė duobutę pusantro masto ilgio nepilną mastą pločio 
ir gilumo. Nuo tos skylės, per kurią šaltinis išbėga iš ak¬ 
mens, nutiesė nuluptą ąžuolo žieve ir paleido vandeni bėgti 
į duobutę ta žieve lyg kokiu lataku. Nuo to laiko į duobutę 
vanduo subėgdavo visai grynas, nieko nesusiteršęs. Iš duo¬ 
butės padarė lygią tiesią vagą šaltinio vandenims ligi Mer- 
liaso. 

Jie nesibijojo šventą dieną to darbo dirbti, nės šiokio¬ 
mis dienomis jo dirbti nebuvo kam. Tie darbininkai tik šven¬ 
tą dieną tebuvo liuosi. Jie dirbo ne dėl užmokesčio, o darbo 
tikslas buvo šventas. 

Regėjimų vietoje buvo dar ir kita painė. Prie tos vietos 
priėjimas buvo labai sunkus. Vienui vienas takelis buvo ne¬ 
apsakomai status ir siauras. Daugeliui žmonių pradėjus ten 
vaikščioti, jis turėjo pasidaryti dar ir slidus. Pirma būdavo 
reikia labai atsargiai lipti juomi žemyn; nuo slidumo dar pao- 
jingiaus turėjo pasidaryti. 

Tai-gi kainininkai aprūpinę šaltinį, ėmė daryti gerą taką 
žmonėms prilipti prie regėjimų vietos. Jie padarė taką lėkštai 
nuolaidžiais vingiais einantį žemyn nuo Masabielio viršaus 
ligi to kalno apačios. Darbo buvo gana daug. Vietomis reikė¬ 
jo iškirsti išsikišusias akmens briaunas, daiktais prigrūsti 
duobes. 

Nors tas takas veikiai pasirodė persiauras ir neužteko 
dideliai žmonių daugybei, bet jis buvo nelygintinai daug ge¬ 
nesnis už senąjį. įmonės gėrėjosi dievobaimingų kainininkų 
darpštumu. Vienas rašytojas vėliaus juos pavadino pelno 
neimančiais Dangaus Karalienės darbininkais. 

- * - 


4. Mirštančio kūdikio išgijimas, 

Liurde gyveno Jonas Buoortsas ir jo moteris vardu Kru- 
-azina, iš tėvų Diukontikė. Ji turėjo antrų metų kndikį Justi- 
nuką. Tas vaikelis nuo pat užgimimo beveik nebuvo buvęs 
sveikas. Buvo išdžiūvęs kaip šipulys, veidukas pasmėlęs iš¬ 
rodė lyg numirėlio lavonas. Motina rūp'inosi išgydyti kūdikį. 
Daug kartų buvo rodžiusi gydytojui Peiriui, ir pati prižiū¬ 
rėjo kaip galėdama, bet liga nesimažino. 

Sekmadienyje po pietų į Buoortsus atėjo kaimynė Pran- 
<nškė Gožė. Ji matė, kad Kruazina visa nesavėje iš gailesčio. 
Justinukas taip numenko, jog visi suprato, kad veikiai mirs. 
Skaudu buvo žiūrėti į mirštantį kūdikį, dar skaudžiaus į jo 
motiną. Pranciškė bandė nuraminti Buoortsienę, bet veltui. 
Neįšnekindama Kruazinos Pranciškė ėmė rengti kūdikiui 
įkapes. 

Justinuko akelės pasidarė lyg stiklinės, rankos ir kojos 
paliovė krutėjusios, nenumanu buvo nei kvėpavimo. Jonas 
priėjo prie lopšio, pažiūrėjo ir tarė: 

— Jau numiręs. 

— Gal dar nenumiręs—pridėjo Pranciškė,—bet greit nu¬ 
mirs. Eik, sesele,—tarė ji motinai,—ten sau raudokie pas ug¬ 
niakurą, aš apliuobsiu ir pašarvosiu. 

Kruazina stovėjo lyg stabo ištikta. Sausos jos akįs vei¬ 
zėjo į sūnelį. Ji negalėjo išverkti. Tik staiga kažin kas jai 
pasidarė: kaip sušuks: 

— Tai nenumirė! Bėgsiu pas urvą. Švenčiausioji Panelė 
tikrai ten apsireiškia. Ji man išgydys Justinuką. 

Joną nudiegė tie žodžiai. Jis dingojo, kad jo žmonelei iš 
gailesčio protas susimainęs. Jis tik patraukė pečiais ir pasakė, 
ką buvo dingojęs. Tuočarpu motina pagriebė pusnuogį kūdikį 
iš lopšio, susivyniojo į priekaištį ( žiurstą , Jcvartuką) ir sprūdo 
pro duris taip ūmai, kad Jonas su Pranciškė nei nesuskubo 
suprasti ką ji daro. 

— Bėgu pas Švenčiausiąją Panelę! — ištarė ji prapuida- 
m a už durų. 

— Palauk! — sušuko vyras.— Jei kūdikis dar nenumirė* 
tai tu jam galą padarysi. 

Bet Kruazina to negirdėjo arba nenorėjo girdėti. Tekina 
atbėgusi su kūdikiu pas urvą, nebesimeldė, o šaukte šaukė, 
kad Dievo Motina gelbėtų. Pirma buvo ištolo atsiklaupusi* 
paskui ėmė kėliais eiti artyn prie šaltinio. Duobutė jau buvo 
iškalta ir pilna vandens. 

Visi žmonės sužiūro į tą nelaimingą motiną. Jos akįs 
buvo paraudonavusios, veidas įkaitęs. į ją buvo baugu ir gai¬ 
la veizėti; išrodė lyg ne pilno proto. Prislinkus klūpsčia prie 
duobutės staiga išsivyniojo nuogintelį kūdikį, persižegnojo pa¬ 
ti, peržegnojo vaikejį ir staiga nugramzdino jį į vandenį. Tik 
galvutė liko lauke. Žmonės net garkštelėjo iš nustebimo. Vie¬ 
nas prišoko atimti kūdikį, bet motina nedavė. Tas atsitraukė- 
supratęs, kad jau po viso-ko. 

Bet kas tik buvo tenai, visi stebėjosi tos motinos pai¬ 
kumu. Tik viena žmona, kuri gerai pažinojo Kruaziną, kal¬ 
bėjo. 

— Eė, duokit jai valią, nabagei trūksta kantrumo su¬ 
laukti, kol kūdikis pats numirs. 

Taip Buoortsienė išlaikė savo sūnelį vandenyje, kaip vi¬ 
si sako, kokią penkioliką minutų (ketvirtą dalį valandos). Van¬ 
duo buvo šaltas kaip ledas. 1 ) Bet Kruazina nebuvo išėjusi 
iš proto. Jos galvoje tada, tiesa, tebuvo tik viena mintis, ale 
tokia didi ir stipri, kad niekieno prote tokių stiprių minčių 
nebūva. Sugelta motinos širdis suprato, kad nėr ko kito šau¬ 
ktis, nės ją tegali suprasti tik viena ta Motina, kuri stovėju¬ 
si po kryžium savo mirštančio Sūnaus. Kruazinos įtikėjimas 
į Dievo Gimdytojos pagalbą buvo taip galingas, kaip tas ti¬ 
kėjimas, kuriam V. Jėzus žadėjo, kad galės kalnus kilnoti. 

Belaikant kūdikį šaltame vandenyje, tartum, ir motinos 
gailestis su įtikėjimu ataušo. Ji išsitraukė Justinuką iš mau¬ 
dyklės ir susivyniojo kiek galėjo stipriaus į priekaištį. Namo 
leidosi tekina. Parsinešus, kūdikis buvo šaltas kaip ką tik 
išimtas iš vandens. Motina guldė jį į lopšį, o Jonas draudė* 
sakydamas, kad reikia šarvoti. 

— Matai, juk negyvas. 

— Tai ne,—atsakė Kruazina,— jis gyvas ir bus sveikas. 
Švenčiausioji Panelė jį išgydys. 


*) Aš maudžiausi to šaltinio vandenyje 16 liepos 1907 m. Diena 
buvo labai karšta, o tas vanduo taip buvo Šaltas, kad tepakenciau tik 
apie penkias sekundas ir tai dar ne ištisai. 

Lopšyje šiltai užklostė ir paliko galėti. Po valandėlės ir 
jai pačiai užėjo abejojimas, kad Justinukas gal jau ir numi¬ 
ręs. Priėjusi pasilenkė, paklausė ir visa nudžiugo, išgirdusi 
Justinėlį kvėpuojant. Pasišaukė vyrą. 

— Ištikro kvėpuoja,— tarė Jonas stebėdamasis. 

Justinukas kvėpavo visai tvirtai. Akutes užsimerkęs jis 
ramiai ir gerai miegojo. Motina per kiaurą naktį akių nesu¬ 
glaudė. Tolydžio eidavo pas lopšį žiūrėti vaiko ir klausyti 
kaip kvėpuoja. Tas kvėpavimas jai buvo džiauksmas ir laimė 
ir saldybė. Vaikelis kvėpavo kaskart stipriaus. Motina nori¬ 
mojo laukdama Justinuko pabundant. Bešvintant priėjusi prie 
lopšio, rado vaiką atsimerkusį. Akutės buvo šviesios ir link¬ 
smos. Nors veidelis tebebuvo sudžiūvęs, bet skruostukai lyg 
truputį buvo pradėję raudonuoti. 

Išsiėmė iš lopšio ir papenėjo. Justinukas rijo mamos pie- 
nutį lyg išalkęs. Pasipenėjęs ėmė risties motinai žemyn nuo 
kelių, tarsi, norėdamas pasibėgioti po aslą. Kruazina neleido 
ant žemės, nes kūdikis dar nebuvo pradėjęs vaikščioti. Jos 
vakarykščias įtikėjimas į stebuklą buvo kažin kur prapuolęs. 
Bijodama, kad kas blogo nepasidarytų, paguldė vaiką kaipo 
ligonį atgal į lopšį. 

Justinukas kelis kartus tą dieną kilo. Motina vis jį pe¬ 
nėjo, ale iš lopšio neleido. Kūdikis pirma niekad nebuvo bu¬ 
vęs taip valgus, kaip tą dieną. Antrą naktį jis permiegojo nei 
kartą nepabudęs. Antradienio rytą Jonas su Kruazina išėjo 
į darbą palikę kūdikį bemiegant. Pusryčiais sugrįždama į vi¬ 
dų motina įš išgąsčio kuone neparpuolė, kaip duris atsidarė. 
Pamatė Justinuką stačią ant aslos. Lopšys buvo tuščias. Vi¬ 
sos kėdės buvo sustumtos į vieną daiktą; vaikutis dar čiupi¬ 
nėjo sunkesniuosius padargus, bet tų neįveikė pastumti iš 
vietos. 

Iš didelio džiauksmo motinai net akyse tamsu pasidarė. 
Ji tik suriko sūnui: „dabokis, parpulsi“, o pati ką tik nepar¬ 
puolė iš širdies apsalimo. Verkdama iš džiauksmo, pasigriebė 
kūdikėlį ant rankų ir ilgai, ilgai jį bučiavo ašarodama. 

Parėjo ir vyras. 

— Šią, Jonuti! Matai, vaikas nebuvo numiręs. Ar nesa¬ 
kiau, kad Švenčiausioji Panelė jį išgydys! 

Jonas, žinoma, nesiginčijo. Jųdviejų džiauksmą neapipa¬ 
sakosiu! Atėjo ir Pranciškė Gožė, kuri buvo befradedanti 
sekmadienyje Justinukui įkapes siūti. Ta negalėjo atsižiūrėti 
į vaiką. Visaip jį kraipydama stebėjosi, tarsi netikėdama ar 
tas pats. 

Geri žmonės visi brįs suklaupė pasimelsti. Motina pasi¬ 
statė kūdikėlį šalia savęs ir sudėjo jam rankutes mokinda¬ 
ma melsties. Pati dėkodama, norėjo kad ir sūnelis dėkotų 
Dievo Motinėlei už didelę malonę. 

Justinukas paskui niekad neatkrito į tą ligą, su kuria 
buvo užgimęs. Dešimčiai metų praslinkus Enrikas Liaseras 
matė jį sveiką, linksmą ir stiprų bernioką. Tik motina skun¬ 
dėsi tam ponui, kad Justinukas mėgstąs perdaug lakstyti ir 
pabėgąs iš mokyklos nuo lekcijų. 

Šitą mirštančio kūdikio išgijimą ištyrė ir pripažino trįs 
gydytojai: Peirius, Dožus ir profesorius Veržė. Tam tikra ko¬ 
misija surašė to stebuklo protokolą iš motinos žodžių ir liudi¬ 
ninkų patvirtinimo. Iš protokolo gauname patirti, kad 1858 metais 
Justinuko motina ėjo 38 metus. Protokolą turėjau rankose ir 
po kelissyk jį persiskaičiau. Taip pat ir daktaro Veržės raportą. 



* 




XIII, 

Tryliktasis ir Keturioliktasis 
— apsireiškimas. ■= 


1. Vienas kunigas pribūva prie apsireiškimy. 

Rudenyje (19 rūgs.) 1857 m. į kunigus įsišventino Antanas 
Dezira iš Barbazan-Debato kaimo. Vyskupas gana ilgai nepa¬ 
skyrė jam vietos. Vasario mėnesyje jaunutis kunigas išėjo 
pasiviešėtų pas gerą savo pažįstamą Osmetso kleboną kunigą 
Glėrą. Bebūdamas Osmetse kunigas Dezira pirmąkart išgirdo 
žmones kalbant, jog Liurde darosi stebuklų. Išsiklausinėjęs' 
apie apsireiškimus, jis norėjo prie jų pribūti pas Masabielį. 

Iš didelio noro sugalvojo, kad Liurdo ^Jclekono uždraudi¬ 
mą turi pildyti tiktai Liurdo dekonijos kunigai, o jis prie tos 
dekonijos nepriklausė. Apie vyskupo uždraudimą sakosi neži¬ 
nojęs. Bet, pasirengęs keliauti pas Masabielį, kun. Dezira ne¬ 
drįso eiti per Liurdo miestą. Išsiklausinėjo kitą kelią ir su 
keletu Osmetso parakvijiečių ūkininkų ir darbininkų iškeliavo 
pas Masabielį labai anksti 1 kovo 1858 metų. 

Atėję jie rado kokius 600 žmonių. Dar visą valandą rei¬ 
kėjo laukti kol atvyko Bernadeta. Ligi to laiko prisirinko apie 

1300 žmonių. Kunigas žiūrėjo į ateinančią regėtoją ir dėmėjo¬ 
si, bet nieko ypatingo nematė. Mergaitė ėjo sau paprastai kaip 
į darbą ar į bažnyčią. Nei nusigandimo nei pasipūtimo ant 
jos nebuvo visai. Tiktai paskui ją žmonės ėmė grūsties, kaip 
grūdžiasi ankštoje bažnyčioje, kad, kunigui perėjus, kiekvie¬ 
nas nori paskui jį arčiaus prieiti prie altoriaus. Taip ir paskui 
Bernadetą visi grūdosi, kad galėtų būti arti prie to daikto, 
kur ji atsiklaups. 

Kunigas Dezira taip-gi norėjo būti arti prie Subiriūtės. 
Kaip tik jis atsistojo eiti artyn, vienas žmogus negarsiai pa¬ 
sakė aplinkiniams: „Leiskite artyn šitą kunigą“. Nors žmonių 
stovėjo didelė daugybė, bet buvo taip tylu, kad visi tuos žo¬ 
džius išgirdo ir kunigą praleido. Jis atsiklaupė už kokio pu¬ 
santro masto nuo Bernadetos ir užsidėjo akinius stiklus, kad 
galėtų geriaus viską išmatyti. 

Mergaitės veidas, išpradžių paprastas, paskui nušvito to¬ 
kiu ramiu ir meiliu džiauksmu, jog ir kunigui širdis pasida¬ 
rė pilna saldžios linksmybės. Paskui per mergaitės veidą per¬ 
bėgo skausmo šelėlis, ale tas skausmas išrodė nežemiškas. 
Buvo matyti, kad Bernadeta jį kenčia visomis savo pajiego- 
mis, bet jos lūpos nesusispaudė kaip tai bųva paprastai, skau¬ 
dėjime kįlančiame iš vidaus. 

Jei kam iš dirksnių sugedimo kokis nors skaudulys vai¬ 
dinasi, tai to žmogaus matai ant veido kaip raumenįs dreba 
po oda (skūra). Kun. Dezira liudija, kad to drebėjimo ant 
Bernadetos veido visai nebuvo. Matyti buvo skausmas gilus 
begalo, bet ir ramus begalo. 

Toliaus skausmas prapuolė nuo veido ir vėl sugrįžo link¬ 
smumas. Ir taip keletą kartų tądien vis mainėsi linksmumas 
ir skausmas ant Bernadetos veido. 

Kunigui veizdint į ją kažin kas ėmė daryties širdyje. Jis 
luto, kad Bernadeta nebereikalo taip smarkiai žiūri į uolos 
urvą, kad tenai ištiesų ji kąnors mato. Jį apėmė lyg susigė- 
dimas, kad drįsta būti tokioje šventoje vietoje. Staiga pakilo 
visai priešinga mintis, kad Bernadeta gal ne Švenčiausiąją 
Panelę mato, o kokią nors piktą dvasią apsimetusią gražia 
išvaizda. Tiems rierimasčiams sukilus, kunigas neiškentė ir 
atsitraukė iš apsireiškimų vietos pačioje regėjimų pradžioje. 

Kas toliaus buvo, žinome iš Jono Veržezo liudijimo. Ver- 
žezas buvo Osans‘o seniūnas (staršina , vaitas). Jis gerai ma¬ 
tė, kaip Bernadeta pradėjo klūpščia eiti aukštyn prieš įkalnę. 
Bet žmonių buvo tokia daugybė, kad jai nebuvo kur žengti 
ypač. klupsčiai. Tik štai du medsargiu iš Vizanso ėmė daryti 
fai taką. Jiedviem padėjo Martynas Tarbėsas. Buvo taip ank¬ 
eta, kad žmonėms netyčia pasitaikydavo užminti Bernadetai 
šnt rankų, kada ji pasilenkdavo bučiuoti žemę. 

Visu tuo keliu Bernadeta tuopradėjos veizėjo į Apsireiš¬ 
kimą; tik vienu tarpu medsargiai nesuskubo jai praruimuoti 
kelio, tai ji, kaip klapsčia ėjo, gavo akies mirksnį apsistoti, 
atsisėdo sau ant kulnų ir apsidairė aplinkui. Tai truko neil- 
giaus kaip sekundą. Po to ji vėl veizdėjo į savo Panelę. 

Taip klūpsčia užlipo mergaitė ligi urvo. Išten negrįžo 
atgal, bet pasinėšino prie šaltinėlio. Beeinant kažin kas pa¬ 
krutino tąs erškėčio ii* kitų krūmų virkščias, kurios drybsojo 
žemyn iš viršutinio urvo. Bernadeta pamatė ir visa persigan¬ 
do: užsidengė akutes ir veidą savo rankomis, Jonas Veržesas 
išgirdo sakant: „Nejudinkite erškėčio“. Nežinia, ar Bernadeta 
tuos žodžius tarė, ar kas kitas. 

Viršutinėje urvo oloje, buvo gana daug pridygę tokių lai¬ 
bų, ilgų medžių, kokių mųsų šalyje nėra. Tų medžių šaknįs 
buvo prilipusios oloje prie akmens, o virkščios dryksojo že¬ 
myn ir siūbavo nuo vėjo, lyg pakabintos virvės. Bernadeta 
tiek mažai teišmanė, jog jai rodėsi, kad kam nors pajudinus 
tas virkščias, Švenčiausioji Panelė gali parpulti arba iš urvo 
iškristi nės ji ant jų stovėjo. Žmonės gerbdami Ber¬ 
nadetą patįs saugodavosi pajudinti tąs virkščias, sužinoję, 
kad ji to taip bijo. 

Tai-gi regėtoja, ūmai nusigandusi, veikiai ir vėla nuri¬ 
mo. Priėjo prie šaltinio, atsigėrė vandens, bet purvinomis 
rankomis išsipurvino sau veidą. Valandėlę Veržesas per žmo¬ 
nes negalėjo jos matyti. Kaip išvydo, Subiriūtės veidas, nors 
purvinas, buvo taip pilnas nežemiško grožio, kad nei žebru- 
mas jo skaistumui nekenkė. 

Sugrįžusi į savo klūpomąją vietą, Bernadeta pateko liu¬ 
dininkei Peniūtei po akių. Peniūtė sako, kad jai išrodę, jog 
Bernadeta klausiusi kitiems negirdimų Apsireiškimo žodžių, 
taip ji pasidarė rimta ir domi. Paskui įsikišo ranką į kišenę, 
išsiėmė rąžančių ir atkišo Apsireiškimui. Žmonėms pasirodė, 
kad Bernadeta duoda Apsireiškimui palaiminti savo rąžančių. 
Visi, kiek tik buvo, išsiėmė rąžančius ir atkišo prieš uolą, kad 
Švenčiausioji Panelė juos palaimintų. 

Paskui regėjimas pasibaigė ir Bernadeta parėjo namo. 
Pakeliui, ar namieje, nežinau, Martynas Tarbėsas šnekėjo Ber¬ 
nadetai: 

— Šiandien aš buvau visai šalia tavęs; aš padėjau med¬ 
sargiams praruimuoti tau kelią, ar tu mane įsidėmėjai? 

— Ne, aš tamstos visai nemačiau,—atsakė Bernadeta.— 
Aš mačiau tik vieną medsargį. 

Grįždami iš regėjimų kai-kurie žmonės ėmė šnekėti, kad 
Bernadeta nesižinanti savo išdidimo galo: jau pradėjusi sta- 
tyties kunigu ir šventinanti žmonėms rąžančius. Tą išgirdo 

kunigas Penis. Jis klausė sesers. Sesuo papasakojo ką būva 
mačiusi. Kunigas liepė pašaukti Bernadetą. Mergaitė atėjo. 

— Ką-gi tu prasimanai geresnį, kad jau šįryt ėmei rą¬ 
žančius šventinti pas urvą. Ar tai tiesa? — klausė kunigas rū¬ 
sčiai. 

Bernadeta išsyk nesuprato, ką kunigas kalba, bet paskui 
susigriebė ir atsakė: 

— Tai visai netiesa. Mergiščios nenešioja stulų, tai ne- 
gal nei šventinti!.. Ale kad aš ėjau pas urvą, Paulina San- 
sintė prašė, kad imčiau jos rąžančių kalbėti Panelės akyvaiz- 
doje. Prižadėjau ir išpildžiau. Apsireiškimui besibaigiant Pa¬ 
nelė paklausė, kur manasis rąžančius. Atsakiau:—kišenėje. Ji 
sako „parodyk“. Aš išsiėmiau ir parodžiau. 0 Ji pasakė: „kal¬ 
bėk su šituo“. Taip aš ir padariau. 

Keletą dienų po to Paryžiuje viename dienraštyje buvo 
išspauzdinta šitokia korespondencija: 

„Mažoji žmonių prigavike, vieno Liurdo malūnininko 
duktė, dar ir šįryt l-ą kovo, suviliojo apie save pas Masabie- 
lio uolas apie pustrečio tūkstančio žioplių. Negalima nei apra¬ 
šyti jų proto kvailumo ir būdo sunykimo. Monų regėtoja juos 
paverčia beždžionių kaimine ir daro ką, norinti, liepia jiems 
daryti visokias paikybes ir jie daro. Sį rytą žavėtojai buvo 
nusibodę nuolat išrodyti kaipo Dievo įkvėptajai, tat ji susi¬ 
prato padaryti savo monus kiek tiek įvairesnius ir, nieko ge¬ 
resnio neišrazdama, apsimetė kunige. Išsipūzdama lyg didžiau¬ 
sioji rimtybė, pareikalavo nuo tų minkštapročių, kad atkištų 
jai savo rąžančius; tie atkišo, o ji davė visuotiną palaiminimą“.. 

Kunigo pribuvimas prie apreiškimų taip gi padarė viso¬ 
kių šnekų. Žakometas užrašė, kad buvę du kunigu, bet jis,, 
turbūt, suklydo, nes vieni liudininkai sakė, kad buvęs kuni¬ 
gas Žiunka, o kili, kunigo Žiunkas pažįstamieji, sakė, kad, bu¬ 
vęs nepažįstamas, arba Kunigas Dezira. Abudu kunigu Žiun¬ 
ka ir Dezira vienas į kitą labai panešėjo. 

Vieni žmonės sakė, kad tas kunigas buvęs tyčia vysku¬ 
po atsiųstas,—kiti kad palicijos šnipas. Vieniems išrodė, kad 
jis Bernadetai ir apsireiškimams gero velijąs, kitiems—kad no¬ 
rįs jai pikto. 

Tuotarpu kunigas Dezira, tiesiog nuo Masabielio nuke¬ 
liavo į miestą Sen-Pė. Jis buvo tenai išėjęs mokslus, nes te¬ 
nai yra, taip vadinama mažoji seminarįja. Prancūzijoje vysku¬ 
pai prie tikrųjų dvasiškųjų seminarijų dar užlaiko Bažnyčios 
lėšomis tamtikras mokyklas, kuriose pereinama gimnazijos 
mokslas. Kas nori, tą mažąją seminariją pabaigęs, įstoja į auk¬ 
štąją seminariją; kas nenori, tas eina į aukštąsias svietišką¬ 
sias mokyklas. 

Vyskupinės gimnazijos, arba mažosios seminarijos, dire¬ 
ktorium mieste San-Pė tada buvo kunigas Biurosas. Kuni¬ 
gas Dezira pirmiausiai susitiko su juo ir jam viską papasako¬ 
jo, ką buvo matęs, o kalbėjo labai įtikėdamas į Bernadetos 
regėjimų tikrumą. Kunigas Biurosas to pasakojimo išklausė, 
bet neįtikėjo. Tą pačią dieną jaunasis kunigas tuos pačius 
daiktus papasakojo kitiem dviem kunigam tos pačios moky¬ 
klos mokytojam: kunigui Sampei ir kun. Peniui. Šiuodu abu¬ 
du pasijuokė iš pasakojimo ir daugiaus nieko. 

Iš miesto Sen-Pė kunigas Dezira, atėjo vis ta pačia die¬ 
na į bažnytkieinį Betaranvą ir apsistojo pas kunigą Garikait- 
są. Pas tą jis perbuvo tos dienos vakarą ir pernakvojo. Nors 
kunigas Garikaitsas buvo labai prielankus jaunam kunigėliui, 
bet šis anam neprisipažino buvęs pas urvą, bijodamas, kad 
nepalaikytų ant juoko, kaip anuodu mokytoju kunigu. Iš Be- 
taramo jis ėjo pėščias į tėviškę. Pakeliui sutiko keletą pažį¬ 
stamų kunigų. Jiems papasakoja savo nuomones apie regėji¬ 
mus, bet ir tie visi juokėsi iš jo. Eidamas per Liurdą, kuni¬ 
gas Dezira prisipažino, kad vakar pas uolas regėjimo pradžio¬ 
je buvęs jisai, o ne kas kitas. Po to prisipažinimo nereikalin¬ 
gos kalbos ir visoki vakarykšti prisiprotėjimai greitai aptilo. 

-*- 


2. Bernadeta eina sakyti kunigams, kad 
■ - - — pastatydinty koplyčią. ■ : - - —• 

Antradienyje 2 kovo regėjimų laiku pas Masabelio kalną 
buvo susir nkę apie 1550 žmonių. Bent tiek palicija suskaitė. 
Bernadeta meldėsi kaip visada ir, kaip kitados, regtyo Panelę. 
Bet, apsireiškimui pasibaigus, ji buvo liūdnesnė negu papra¬ 
stai ir numanu buvo kažin kokis rūpestis. Tądien buvo atė- 
hisi pas urvą su teta Bazile. Bernadeta, eidama namo, labai 
glaudėsi tetai prie šono, apsikabindama jos ranką. Bazilė pa¬ 
klausė, kas tai yra, kad mergaitė tokia nusiminusi. 

Mergaitė atsakė nežinanti kaip čia būsią: Panelė vėl lie¬ 
pė eiti pasakyti kunigams, kad pastatydintų koplyčią, o kaip 
čia eiti, kad klebonas tokis baisus. Varkšė meldė tetą eiti 
drauge. Teta jautė, kad reikia palydėti Bernadetą, numanė, 
kad taųpačios Švenčiausiosios Panelės norą jai išreiškė sesers 
duktė. Žmoua norėjo ir Dievo Motinai patarnauti, ir giminai¬ 
tei palengvinti, bet nepigiai tat atsiėjo, nes klebono bijojosi 

Šven. Panelės Apsireiškimai Liurde. 7 








98 


nemažinus už Bernadetą. Galų gale abidvi tiek pasidrąsino, 
kad nuėjo klebonijon. 

Kunigas Peiramalis buvo savo salionėlyje. Su juo drau¬ 
ge ten buvo vienas svetimas kunigas. Viešnioms įėjus, klebo¬ 
nas buvo ytin rustus. Bernadeta turėjo pasakoti visą apsireiš¬ 
kimų istoriją. Klebonas tarpais netaip suprazdavo, kaip rei¬ 
kėjo, uždavinėjo jai klausimus, o klauzdamos iškreipdavo jos 
pasakymą. Bernadeta jį atitaisė po kelis kartus, bet matyti 
buvo, kad tas jai atseina labai sunkiai ir skaudžiai. 

Ypatingai aštriai kunigas Peiramalis tyčiojosi iš to, kad 
Bernadeta žolę valgiusi. Galutinai Bernadeta praneša klebonui, 
kad Panelė pasakiusi, jog reikia pracesijos. Tas labiausiai ne¬ 
patiko klebonui. Jis vėl klausė, kaip vardas tos ponios, kuri 
nori procesijų. Bernadeta negalėjo atsakyti. 

Turbūt klebonas po to pasakė, kad nedarysiąs procesijų 
nežinomiems asmenims, o paskui staiga užklausė, kadagi turi 
būti ta pracesija? 

Bernadetai rodėsi, kad vėliaus, kaip ketvirtadienyje ne¬ 
gali būti, nės tai paskutinė iš tų penkiolikos dienų, kurio¬ 
mis buvo jai liepta ateiti pas urvą kalbėti po vieną dalį ra- 
žančiaus. Todėl ji ir atsakė, kad pracesija būtų ketvirtadie¬ 
nyje. Klebonas už tatai dar labiaus supyko, nės jis žinojo, 
kad ligi ketvirtadienio negali būti pracesijos. Be vyskupo 
leidimo pracesijų daryti nevalia, o vyskupo leidimo ligi ket¬ 
virtadienio negalima gauti. Jis jos antrąkart perklausė: 

— Ar tu tikrai žinai, kad ketvirtadienyje reikia eiti su 
pracesija? 

— Man rodos, — atsakė Bernadeta. 

— Taip, tau rodos — suriko klebonas, — ale tikros ži¬ 
nios tu neturi! 

Prie to klebonas dar, turbūt, pridėjo, kad Bernadeta me¬ 
luoja, kad ji viską prasimaniusi, kaip prasimanė tas pracesi- 
jas, kad pati dar nesuvokia gerai kokią dieną toms pracesi- 
joms paskirti. Toliaus jis užsipuolė ant mergaitės, kad per ją 
jau ir taip daug žmonių bėgioją kur nereikia, ir ėmė tvčioties, 
kad jai duosiąs žvakę ir tevedie visą pracesiją. 

Svetimasis kunigas prisiartinęs prie Bernadetos gana 
meiliai jai sakė: 

— Dabokis, dukrele! Žiūrėk, ar tai vis tiesa, ką tu čia 
pasakoji. Ar tu tikrai žinai, kad tai taip yra, kaip tu šneki. 

Tos visos kalbos taip mergaitei sukvaršino galvą, kad ji 
nežinojo kaip esanti. Prie to klebonas dar barėsi liepdamas 
tetai, kad tėvai Bernadetos niekur neleistų, kad nei kojos ne¬ 
duotų jai iškelti iš namų. Pagalios pridėjo: 

— Tai tikra nelaimė turėti nors vieną šitokią šeimyną 
savo parapijoje. Kiek netvarkos mieste pasidarė dėl jos! 

Paskui atsikreipęs prie Bernadetos pridėjo: 

— Juk tu grynai nieko neregi! Norėk gero, kad Ponia 
imtų ir lįstų iš tokios olos! Tegu ji pasisako nors savo var¬ 
dą. Klausk tu jos! 

— Aš jos klausiau — atsakė Bernadeta — ale ji tik 
šypsosi ir nieko nesako. 

Klebonas visas supyKęs vaikščiojo iš vieno galo kamba¬ 
rio į kitą kartas nuo karto tardamas: 

— Tai tu žiūrėk!... Ponia!... Pracesija! 

Mergaitei ir jos tetai baugu buvo žiūrėti į supykusį kle¬ 
boną ir klausyti jo žodžių. Valandą pastovėjusios, matė, kad 
jis daugiau nieko neklausinėja, žemai linktelėjo jam ir išėjo. 
Išeidama Bernadeta verkė. Tarpduryje jiedvi susitiko su ka- 
mendorium kunigu Peniu, ateinančiu pas kleboną. 

Kamendorius rado kleboną visą piktą, ale džiauksmingą, 
kad sugriebęs Bernadetą bepliauškiant niekus apie pracesiją. 
Kunigas Penis kalėtą kartų pirmiaus buvo kalbėjęs su Ber¬ 
nadeta ir neužsipuldinėdavo kalbose ant jos taip smarkiai, 
kaip kiti kunigai. Todėl klebonas jį laikė Bernadetos regėji¬ 
mų užtarėju ir šiuo žygiu truputį pasityčiojo iš jo nebūto 
įtikėjimo. 

Tą pačią dieną po pietų užėjo į kleboniją Estradė. Juo- 
<lu buvo labai geru su Liurdo klebonu. Kun. Peiramalis nu¬ 
pasakojo Estradei, kaip sugėdinęs Bernadetą dėl jos šnekos 
apie pracesiją. Estradė atsakė, kad dar nežinia, ar neišsipil¬ 
dysią tat, ką Bernadeta sakiusi. Žodis prie žodžio, klebonas 
su svečiu abudu prirodinėjo kekvienas savo nuomonės teisin¬ 
gumą. Pagaliaus Estradė tarė: 

— Gerbiamasis kunige klebonai, įsidėmėk susimildamas 
mano žodžius. Ateis diena, kad liepsi nešti kryžių iškilmingai 
iš bažnyčios ir visas karūnėles paskui ir visa Liurdo parapi¬ 
ja eis su jomis. Eisi ir tamista apsisegęs brangiausiąją ko¬ 
pą: visi bus pilni švento džiauksmo, ir tamista su visais ei¬ 
site į Masabielio koplyčią giedodami: „ Šventa Marija .“ Tada 
tai bus man džiauksmas atsakyti: „ Melskis užmuš* 

Tuo tarpu Bernadeta, parėjusi namo rinite nenurimo, 
kad nebuvo pasakiusi klebonui visko, kas reikėjo. Bet nei 
motina nei tetų kuri neapsiėmė jos dar kartą lydėti pas kle¬ 
boną. Visa susirūpinusi mergaitė susitiko Daminykę Kazna- 
viūtę. Ta buvo drąsi ir klebono nesibijojo. Nuėjus į kleboniją 
ji pasakė kunigui Peiramaliui, kad Bernadeta dar turi ką pri¬ 
dėti, ale kad iš baimės negalinti ateiti. Kaznaviūtė sakė kle¬ 
bonui, kad nebaugintų mergiotės. Klebonas žadėjo nebauginti, 
o Bernadetai ateiti paskyrė septintą valandą vakare. 

Eidama pas kleboną Bernadeta taip bijojosi, kad glauzda- 
mosi prie Kaznaviūtės sakė: 

— Dieve duok, kad nors kunigas Seras butų tuo laiku 
klebonijoj. 

Taip ir pasitaikė. Buvo ne tik kunigas Seras, bet dar ir 
anuodu Liurdo kamendoriu: kunigas Penis ir kun. Pomianas. 
Klebonas Bernadetą priėmė gana mandagiai, liepė atsisėsti. 
Paskui Bernadeta stačiai pasakė: 

— Kunigėli klebonai, baltai apsitaisiusioji Ponia, kurią 
aš matau urve, liepė man pasakyti kunigams, kad pastatydin¬ 
tų koplyčią. 

— Koplyčią? — užklausė klebonas užsidegęs — ar tai 
toms procesijoms? Ar tu tikrai tat žinai? 

— Tai-gi, tikrai! — atsakė Bernadeta — Ta ponia dar 
pridėjo: Aš noriu , kad žmonės Ha vaikščiotą procesijomis. 

— Kaip-gi aš galiu statydinti jai koplyčią, kad aš neži¬ 
nau jos vardo? Ar tu žinai kaip ji vadinasi? 

— Ne, kunigėli klebonai! 

— Na tai reikia paklausti. 

— Aš klausiau, ale ji tik šypsosi. 

— Dukrele,—tarė klebonas, — arba tu meluoji, arba ta 
ponia, su kuria tu kalbi tik apsimeta esanti iš dangaus. Jai 
reikią procesijų? Kam-gi? Bene kad žmonės tikėjimo išsižadė¬ 
jusieji galėtų ant juoko laikyti Bažnyčią ir visas jos švente¬ 
nybes? Ne, mergele, tais žabangais manęs nesugaus! Tu pasa¬ 
kyk tai poniai, kad jeigu ji tikrai yra ta pati, kokia ji de¬ 
dasi, tai ji turi žinoti, kad ne nuo manęs priguli pracesijų 
darymas, o nuo Tarbių vyskupo. Todėl ne pas mane ji turi 
tave siųsti, o pas jį. 

Nedrąsiai Bernadeta čia įkišo žodelį į klebono kalbą. 

— Ta ponia man nesakė, kad ta pracesija būtų greitai, 
ji man šitaip pasakė: Aš noriu , kad žmonės čia vaikščiotų pro¬ 
cesijomis. 

Klebonas taip pažiūrėjo į Bernadetą, kad tarsi norėjo 
kiaurai ją perverti akimis. Jam pasirodė, kad merkšė sukta ir 
bukliai moka meluoti. Jis suprato, kad jeigu apsireiškimuose 
britų tikrai Dievo Motina, tai, žinoma, prašytų ne ūmai pra¬ 
dėti statyti koplyčią ir pracesijas daryti, ale kad užsakytų 
tat iš anksto. Bet iš kitos pusės galėjo ir Bernadeta tą aiški¬ 
nimą sugalvoti, pasimačiusi, kad prieš piet klebonas ją su¬ 
gavo. Tai-gi klebonas dvejojo. Tokioms abejonėms išaiškinti 
yra lengvas būdas, klebonas jį žinojo ir tarė: 

— Na, gana. Metas jau baigti tas komedijas. Ta tavoji 
ponia ir tu negana ką pačios kažin kokius niekus pradėjota, 
dar ir mane norita įpainioti. Tu jai pasakyk; kad su Liurdo 

klebonu reikia aiškiai kalbėti. Jeigu ji nori koplyčios ir pra- 
cesijų, tai tegu pasisako kokią turi teisę reikalauti tų garbių. 
Tegu pasisako, kas per viena ir iš kur ateinanti ir tegul pa¬ 
tvirtina savo žodžius. Palauk, aš ją pamokysiu stačiai, ką ji 
turi padaryti, jei nori, kad męs priimtume jos pasiuntinybę. 
Sakai, kad ji stovi urve ant laukinio erškėčio virkščių. Tai-gi 
pasakyk jai mano vardu, kad kurią nors dieną, trumpu laiku 
visos minios akyvaizdoje, imtų ir pražydėtų tasai laukinis 
erškėtis. Ta pačia diena, kaip tik tu man pasakysi, kad šitas 
stebuklas įvykęs, aš įtikėsiu tavo žodžiais ir drauge su tavim 
nueisiu melsties pas Masabielį. 

Tat pasakęs klebonas nutilo. Bet kiti kunigai ėmė klau¬ 
sinėti Bernadetos. Klausinėjimai nesisekė, nes Bernadeta gerai 
nemokėjo tikrosios knyginės prancūzų kalbos, o kunigai gerai ne¬ 
mokėjo liurdiškės tarmės. Vienas klausė Bernadetos, ar ji 
girdėjusi apie raganas, bet raganą jis pavadino netaip kaip 
Liurde ir Bernadeta jo nesuprato. Antras klausė: Kokiais žo¬ 
džiais tau kalbėjo ta ponia? „Žodį“ kunigas pavadino: pa romi, 
o žodis paraon Liurde reiškia bliūdą. Tai Bernadeta atsakė, kad 
Apsiręiškusioji visai nekalbėjo apie blindus. 

Matydama, kad mergaitei sunku susišnekėti su kunigais, 
Kaznavintė paklausė klebono, ar valia jiedviem jau eiti sau. 
Klebonas atsakė: „Gerai, eikita“ ir viešnios išėjo iš kleboni¬ 
jos. Lauke Bernadeta labai džiaugėsi, kad jau dabar visiškai 
ir gerai išpildžiusi, kas buvo Panelės liepta. Kaznavintė dar 
jai priminė, kad dabar labinus paklaustų Apsireiškimo vardo, 
nes šiai}) negalėsią būti koplyčios. Bernadeta ir pati suprato, 
kad reikia klausti vardo ir žadėjo neužsimiršti. 

Žmonės plačiai šnekėjo tą dieną apie būsiančią Masabie- 
lio koplyčią ir apie pracesijas. Visiems rodėsi, kad pracesįja 
bus ketvirtadienyje. PalicŲai tai buvo naujas rūpestis. Be pra- 
cesijų susirinkdavo apie pusantro tūkstančio žmonių, o prace- 
sijoms prasidėjus būtų kelisyk daugiaus. Arželės paprefektis, 
t. y. gan aukštas valdininkas, aukštesnis už mus spravninką 
arba apskričio (pavirto) viršininką, 2 kovo davė žinią Tarbių 
prefektui, tai yra gubernatoriui, kad ketvirtadienyje būsią 
labai daug žmonių pas urvą ir kad reikia kaip nors sustabdy¬ 
ti tuos žmonių susibėgimus. Pats paprefektis iš miesto Arže¬ 
lės 2 kovo atvažiavo į Liurdą pasikalbėti su teismo prokura¬ 
torium Diuturu apie tat, ką reikės daryti. 

Paprefektis Diuboė ir prokuratorius Diuturas sutarė pir¬ 
ma nueiti pasikalbėti pas Liurdo dekoną ir kleboną kunigą 
Peiramalį, kad visi trįs sutartų išvien. Tarties daug nereikėjo, 
nes svietiškųjų ponų jau buvo sutarta, o kunigui juodu pali- 

ko tik pritarti. Juodu pasakė, kad prirengta dalis kareivių, 
visa žandarmerija ir miestasargiai. Tie turės apstoti visas 
paojingiausias vietas, idant nepasidarytų kokios nors nelaimės. 

Klebonas labai pritarė tiedviem ponam ir pagyrė .juodu 
už protingą rūpestingumą. Jis jiedviem dėkojo už gerumą ir 
imsipasakojo kaip kalbėjęs su Bernadeta ir kaip liepęs jai pa¬ 
daryti, kad erškėtis viduryje žiemos pražydėtų. Abudu ponu 
taip-gi labai džiaugėsi šituo protingu klebono apsiėjimu. Juo¬ 
du išrado, kad erškėtis nežydės ir kad žmonės liausis įtikėję 
įtuščiąsias Bernadetos pasakas. 







XIY. 

Prižadėtojo ražandy kalbėjimo 
užbaiga. ■— 


1. Kovo 3 diena 1858 mėty. 

Visas miestas ir visos apielinkės žinojo, kad klebonas 
liepė Bernadetai melsti Panelės padaryti stebuklą. Daugis ti¬ 
kėjo į apsireiškimus, todėl ir vylėsi išvysti ant rytojaus, t. y. 
3 kovo, stebuklą. Pas uolas žmonės ėmė rinkties iš vakaro. 
Per naktį keleiviai vis plaukė ir plaukė pas Masabielį iš visų 
apygardos šonų. Atkeliavę nakvojo ant lauko pas Masabielį. 

Su įtikintais pribuvo ir tokių, ką mėgsta kitų tikėjimą 
ant juoko palaikyti. Tie greičiaus už kitus moka pasirinkti 
patogiausias vietas; jie pavargti su kitais nenori, o širdyje 
taip-gi nejaučia pagarbos kitų garbinamai vietai. Pora tokių 
įsikraustė ant nakties į patį Masabielio urvą, kur Panelė apsi¬ 
reikšdavo. Ir negana ką įsikraustė, dar tą vietą biauriai pri¬ 
teršė. 

Nakties tamsoje nedaugelis tematė šitą šventvagybę, kai- 
kurie šį-tą numanė, bet aiškiai nenutvėrė. Tiems buvo liūdna 
rytmečio sulaukus. 

Saulei užtekėjus paiicija suskaitė apie 4 tūkstančius žmo¬ 
nių pas Masabielį. Ta minia laukė Bernadetos ir meldėsi. 
Septintai besibaigiant atvyko Bernadeta su motina ir su dė¬ 
de Andriun> Sažum. Kurie buvo iš krašto minios, tie nusilen¬ 
kė garbindami mergaitę, bet ji nepasipuikino. Beeidama savo 
vieton^ kažin kaip ji užkliudė savo žvakę ir persilaužė ją ne¬ 
tyčia. Žvakės nulūžimas jai pampo daugiaus už viso pasaulio 
pagarbą. 

Bernadetai atėjus savo vieton, šventvagiai, urvo suteršė- 
jai, jau buvo išlindę laukan ir atsistoję žiurėjo su paniekini¬ 
mu šaipydamies, kaip regėtoja melsis prieš tą jų subiaurintą 
vietą. 

Bernadeta atėjo ligi pačios uolos, atsiklaupė pas pačias 
nudrykusio žemyn erškėčio virkščias, pabučiavo žemę ir pasi¬ 
meldė. Paskui sugrįžo į savo visada klUpomąją vietą ir ėmė 
kalbėti rąžančių. Gyvai tikėjosi išpysianti Panelę ir meldėsi 
visa širdžia. Bet šviesa nesirodė urve. Dar meldėsi ir dar 
laukė, o urvas kaip buvo tamsus ir juodas taip ir liko. Vark- 
šė ėmė ilgėties ir dar karščiaus melsties, bet vis-gi nieko ne¬ 
išvydo. Skaudus gailestis apėmė mergaitę, kad čia reikia Pa¬ 
nelei pasakyti klebono žodžius, o čia jos nėra. Juo labiaus 
abejojo, juo karščiaus meldėsi, ale Panelė nepaklausė tų mal¬ 
dų ir nenulinksmino savo mergelės. Atkalbėjusi visą rąžan¬ 
čių, Bernadetikė dar kartą pabučiavo žemę ir persižegnojusi 
atsistojo visa nusiminusi. 

— Šiandien aš nieko neregėjau,—tarė ji pro verksmus, ir 
akįs buvo pilnos ašarų. 

Jonas Kazenavas buvo netoli Bernadetos. Jam tuo parė¬ 
jo mintis. 

— Aišku, jog Bernadeta ne melagė. Jeigu pirmutiniai 
jos regėjimai britų buvę pramanyti, tai butų galėjusi prama¬ 
nyti ir šiandien. 

Bernadetos motinai šitas apsireiškimo nepasirodymas bu¬ 
vo skaudus lyg kokia nelaimė. Žmona verkė graudžiomis aša¬ 
romis. Ji nepasisakė, dėlko taip buvusi nuliūdusi, bet numa¬ 
nu, kad jai rūpėjo daugiaus stebuklo nepasidarymas, negu 
Panelės neapsireiškimas. Juk lengva buvo numanyti, kad vi¬ 
si, kas tik netikėjo, ir visi užvyduobai ims kalbėti, jog per¬ 
eitieji regėjimai tai tik prigavimas. Liudvikos nuliūdimas taip 
buvo skaudus ir didis, kad žmonės į ją žiūrėdami kalbėjosi, 
jog šitokiu gailesčiu negalima apsimesti. 

Pažįstami apspito klausinėti Bernadetą, kodėl nebuvę ap¬ 
sireiškimo. Mergaitė nežinojo, kas buvo buvę naktį urve. Jai 
rodėsi, kad ji pati kalta, bet kitokios kaltės neprijautė, kaip 
žvakės perlaužimas. Taip ji ir sakė, kad turbūt dėlto Panelė 
nepasirodžiusi, kad žvakė sulūžo. Kai-kurie iš minios, ypač tie. 




kurie numanė, jog urvas suterštas, ėmė kalbėti, jog apsireiš¬ 
kimų dauginus nebebūsią visai. Bet tos šnekos išpradžių bu¬ 
vo neaiškios. Bernadetos dėdė Andrius Sažius. išgirdęs kal¬ 
bant, kad apsireiškimo nebūsią, nes pas urvą ateivei*a nerei¬ 
kalingų žmonių, tarė Bernadetai, kad reikia ateini vėliaus pas 
urvą, kaip bus mažiau žmonių. Jis ir prisižadėjo atlydėti mer¬ 
gaitę tądien antrąkart pas uolas ir vesties ją kitu keliu, kad 
miestiečiai nematytų antrąkart einant. 

Taip nieko neregėjusi Bernadeta su motina ir su dėde 
parėjo namo. 

Devintai pasibaigus ji pajuto širdyje neapsakomą norą 
išvysti Panelę. Tėvai nenorėjo leisti eiti pas uolas, bet dėdei 
užtariant leido. Bernadeta su Andrium Sažum retai kieno ei¬ 
namu takeliu pro stiprovę nuėjo pas Masabielį. Žmonių buvo 
nedaug, bet dar nevisi buvo išsiskirstę. Prisiartindama prie 
šventosios vietos, Bernadeta išvydo žibant urvo vidurį. Atė¬ 
jusi rado Panelę bestovint toje vietoje, kur visada ji apsi¬ 
reikšdavo. 

Atsiklaupusi pirmiausiai pasakė Panelei, kad klebonas 
reikalaująs stebuklo. Apsireiškimas meilingai nusišypsojo ir 
nieko neatsakė. Paskui regėtoja dar priminė, kad klebonas 
nori, idant erškėčio virkščia imtų žydėti visai miniai matant. 
Panelė, išklausius, taip-gi nieko neatsakė tik nusišypsojo, 
o erškėtis liko nežydėjęs. Neišpildžiusi Bernadetos pasakytų 
klebono reikalavimų. Panelė vis-gi dar sykį atkartojo, kad 
norinti koplyčios tame daikte ir kad žmonės čia susieitų mel- 
sties. Dar Bernadeta užklausė, kodėl Panelė neapsireiškusi šį 
rytą ir gavo atsakymą, kad dėl subiaurinimo apreiškimų vie¬ 
tos ir^dėlto, jog subiaurintojai tebebuvo tarp maldininkų. 

Šitas apsireiškimas buvo labai trumpas. Jam pasibaigus 
Bernadeta dar turėjo užeiti pas kleboną pasakyti Panelės at¬ 
sakymą. Kažin kodėl tądien klebonas buvo maloningesnis, 
nors mergiotės atsakymas galėjo jam išrodyti patvirtinąs jo 
mintis, kad pas Masabielį nėra nei kokių tikrų apsireiškimų. 

Patyręs iš Bernadetos, kad nei erškėtis nežydėjo, nei 
Panelė nežadėjo daryti stebuklo, o bet-gi dar kartą pareika¬ 
lavo koplyčios, kunigas Peiramalis tarė Bernadetai ant juoko: 

— Ar tu turi pinigų tai koplyčiai statyti? 

— Ne, neturiu,—atsakė mergaitė ištikrųjų. 

— Na tai, nei aš neturiu! — pridėjo klebonas ir jųdviejų 
šneka pasibaigė. 

Nežinau ar viena Bernadeta buvo tądien pas kleboną, ar 
su kuo kitu. Tik ji tądien, prieš sugrįšiant iš klebonijos, už¬ 
ėjo pas Dominiketą Kaznaviutę, kuri buvo vakarykščiui ją 
nulydėjusi pas kleboną. 

Beesant Bernadetai pas Kaznaviūtę, parvažiavo Domini- 
ketos brolis iš Banjerų; tas pats, kurs rytmetyje buvo buvęs 
pas urvą, kada Bernadeta neregėjo Apsireiškimo. Sutikęs se¬ 
serį ant kičinė jis pirmiausiai užklausė, kas įvyko mieste jam 
namie nesanų ar buvo Bernadeta antrąkart pas uolas. Sesuo 
atsakė, kad buvusi ir kad esanti pas juos viduje. 

Jonas Kaznavas pametė botagą ir šoko į vidų klausinėti 
Bernadetos Bernadeta jam papasakojo tą, ką męs žinome ir 
dar meldė, kad rytoj, ketvirtadienyje, jis pribūtų pas Masa- 
bielį padėti jai pasidaryti taką per žmones. Jonas žadėjo, 
o Bernadeta, kiek trukusi, išėjo namo. 

Namie rado svečių: buvo atvažiavę iš Momeru giminės 
ir su jais Bernadetos pusseserė Joana Vedėriūtė. Sitai gimi¬ 
naitei Bernadeta apipasakojo savo tos dienos pašnekesį su 
Apsireiškimu ir su klebonu ir iš Vedėriūtės užrašų ir męs 
gavome tat žinoti. Vedėriūtė savo tą kalbesį su Bernadeta 
užrašė keletu metų vėliaus, jau būdama vienuole. 

Apsireiškusius Panelės noras, kad pas Masabielį susieitų 
žmonių, ėmė aiškiai pildyties. Kas kart didesnės minios ten 
susirinkdavo melsties. Palicijai ir svietiškajai vyriausybei rū¬ 
pestis dėlto darėsi kaskart didesnis. Kaip pas mus guberna¬ 
toriai, taip Prancūzijoje didelę valdžią turi prefektai. Liurdas 
buvo po valdžia Tarbių prefekto. 

Trečiadienyje 3 kovo iš Tarbių atėjo Liurdo miesto vir¬ 
šininkui p. Liakadei barono Oskaro Masi‘o Tarbių prefekto 
raštas, paliepiantis, kad ant rytojaus visa miesto palicija ir 
kareiviai būtų pasirengę sutikti ir užlaikyti tvarkoje didelį 
žmonių suplaukimą pas Masabielį. 

Su prefekto raštu atvažiavo vienkart Burijots‘as žandarų 
viršininkas iš Arželeso. Jis liepė Liurdo žandarų vyresniam- 
jam parsikviesti pagalbon žandarus iš Sen-Pė, o pats nuėjo 
pas Masabielį ir nuėmė visą tos vietos pieną. Nusipiešęs uolų, 
upelio ir krantų paveikslą į savo knygeles, žandarų virši¬ 
ninkas grįžo į miestą ketindamas nusiimti pieną ir nuo Ber¬ 
nadetos namų. Tas jam būtų buvę reikalinga, jei ant ryto¬ 
jaus būtų kilęs kokis sumišimas Tada jis būtų geriaus žino¬ 
jęs vietą už maištininkus ir būtų galėjęs greitai juos su¬ 
valdyti. 

Su tomis mintimis jis įėjo į Mažųjų Perkasų gatvę ir 
nustebo pamatęs žmonių krūva, suklaupusių ties Subirų lūš¬ 
na ir karštai besimeldžiančią, žandarų viršininką apėmė neri¬ 
mastis. „Ne duok Dieve, galvojo jisai, kad rytoj prisirinktų 
keli tūkstančiai šitokių karštų maldininkų. Jei męs juos už¬ 
kibintume, jie nušluotų mano vyrus kaip vėjas dulkes“. 

Besidarydamas pieną, žandarų viršininkas stebėjosi, kaip 
tie žmonės iš tolo atėję klūpo ant purvinos gatvės. Paskui 

jis nuėjo pas savo žandarus ir mokino juos, kad rytoj būtų 
protingi, kad jų darbas užlaikyti tvarka, kad šiukštu neuž¬ 
gautų žmonių tikinčių į apsireiškimus. 

Penkioliką kareivių paskyrė, kad jie sustotų ištisai kelio 
nuo miesto ligi Masabielio. Tiems kareiviams prisakė, kad jie 
lieptų einantiems pas urvą laikvties vienos pusės vieškelio, 
o grįštantiems kitos. Viską tą vakarą apgalvojo iš anksto: ka¬ 
da kelti, kur katram stoti, kelintoje pusryčių užsikąsti, kada 
arklius perbalnoti ir kitus mažiausius mažmožius — viską su¬ 
tarė išvakaro. 

Vienuoliktą valandą nakties vyriausybė nuėjo apžiūrėti 
Masabielio ir urvo. Uolos įdubime rado padėtą seną sutruku¬ 
sį rąžančių, gražiai pakloti dvi šakeli lauro medžio ir du dar 
neišsiskėtusiu radastos pumpuru. Rado taip-pat šešetą varinių 
pinigėlių *27 eentimų, t. y. 10 kapeikų vertės. Tai buvo pir¬ 
mutinės vargdienių atnašos koplyčiai statyti. Tai buvo po¬ 
draug švelnus Apvaizdos atsakymas klebonui, sakančiam, kad 
neturįs pinigų tai koplyčiai. 

Ant rytojaus ketvirtoje valandoje naktį dar kartą peržiū¬ 
rėjo visą urvą, bet taip-gi nieko ypatingo nerado. 


* 


2. Paskutinė iš penkiolikos dieny. 

Ketvirtadienyje 4 kovo 1858 metų išpuolė paskutinė iš 
tų penkiolikos dienų, kuriose Bernadeta buvo žadėjusi ateiti 
pas Masabielį ir kalbėti po dalį ražančiaus. Rodos dvi savaiti 
ne ilgas laikas, o bet-gi į tą penkioliką dienų persimainė vi¬ 
sas Liurdo gyvenimas. Ne tik Liurdo miestas ir apskritys, bet 
visas Aukštųjų Pirenėjų departamentas (kaip Rusija padalinta 
į gubernijas, taip Prancūzija į departamentus), laukė ketvirto¬ 
sios kovo dienos lyg kokių didžiausių atlaidų. 

Žmonės ėmė rinkties iš vakaro! Trečiadienio vakare iš 
miesto Sen-Pė išėjo pėsčias būrys, apie šimtą žmonių, lyg ko¬ 
kia pracesija. Pakeliui jie šnekėjo, vildamiesi, kad ant ryto¬ 
jaus pas Masabielį turės būti kokis nors neregėtas ligi šiol 
stebuklas. Vieniems išrodė, kad Panelė, turbūt, apsireikš vi¬ 
sai miniai ir išduos savo paliepimus, kiti galvojo, kad, mažių- 
mažiausiai, laukinis erškėtis ims taip žydėti ir kvepėti, kad 
visiems pasidarys linksma. 

Gali būti, kad tokios šnekos nevieną paskatino prisidėti 
prie einančiųjų. Tad pilni keliai pasidarė žmonių. Net baukš- 

čios poniškos merginos ir tos nesidrovedamos nakties ėjo iš 
namų į Liurdą, kad tik anksčiau* už kitus pribūtų regėjimų 
vieton ir pritilptų arčiaus prie Bernadetos. Joanna Adrianiūtė, 
Gavarnijos mokintoja su dviem draugėm išėjo iš namų trečia¬ 
dienio vakarą 9-tai musus, o po dešimtos jau buvo Liurde. 
Šitos eidamos keliu tarpais kalbėjo rąžančių ir litanijas, tar¬ 
pais giedojo Magnificat. Niekieno neužsakytos ir niekieno 
nerengiamos darėsi tikrosios pracesijos žmonių į Liurdą. 

Kad anksti rytmetyje ketvirtadienis prašvito, visa prieš 
Masabielį juodavo nuo žmonių. Gavės krantai ir vieškelis lyg 
žiburiais buvo apstatyti, nės saulės spinduliai blizgėjo ant ka¬ 
re vių ginklų ir kepurių. Mat vyriausybė juos buvo susta¬ 
čius, kad minia neįsistumtų kitas kitą į vandenį. 

Visi keliai ir visi takai į Liurdą buvo pilni pėsčių ir 
važiuotų. Ne vien prasti ūkininkų ratai barškėjo plentais, bet 
ir blizgančios ponų karietos lėkė į Liurdą. Lyg srovės po lie¬ 
taus į ežerą nuo krantu, tekėjo juodos žmonių tūlės iš visų 
pusių pas Masabielį. 

Rytmetyje ateinantiems nebuvo ką nė norėti pritilpti 
artyn prie regėjimų vietos. Viskas buvo užimta. Adrijaniūtė 
sakosi visą naktį perleidusi ant kietų ir aštrių akmenų, šal- 
čio-gi ir nuvargimo nejautusi. Ne viena ji tokia buvo. Bet 
kai-kurie aprašo, kad dienai švintant keletas vaikučių gulėję 
ant šaltos žemės ir miegodami labai spaudėsi prie kits-kito 
kad sušiltų. Kitur vienas varkšelis skyrium atsigulęs rietėsi 
į mažytį kamuolį, o motina gailestingai jį klostė su savo ske¬ 
peta, nors ir pačiai pravertė apsigobti, kad drebulys neimtų. 

Ponios, išeidamos iš namų, buvo šiltai apsitaisiusios, bet 
priešpavasario drėgnumas su nemiga ir jąs pusėtinai įgriebė. 
Susivyniojusios rankas/ greitai vaikštinėjo, norėdamos sušilti 
ir miegus nuvaryti. Prasti ir stiprus sodiečiai, nepaisydami 
šalčio, klūpojo ir meldėsi. Nevienas buvo atsinešęs širdyje 
savo rūpesčius, vargus, kentėjimus: tatai reikėjo dabar paro¬ 
dyti Dievo Motinai kad palengvėtų. Tenai sengalvėlis tėvas per 
drebančius pastirusius pirštus leido ražančiaus poteriukus, 
o giedri ašara ritosi jam per veidą ir pakibo ant žilų uostų. 
Jo širdis ir mintįs su vaikais po pasaulį išsisklaidžiusiais. Jis 
meldžiasi, kad Panelė juos palaimintų, kad nuo pikto apsau¬ 
gotų. i 

Pas patį urvą jauna panikė klūpojo rankeles susiėmus. 
Jos akįs tartum lipte priliptų prie to šalto akmens, ant kurio 
Bernadeta regėdavo stovint Panų Karalienę. Panikei nerūpėjo 
žmonės aplinkui, nei šaltis, nei niekas ant žemės. Jai rūpėjo 
vienatinis brolelis, su kuriuo nuo vasaros buvo nebesimačiu- 
si. Netaip dėl išsilgimo panikė buvo nuliūdusi, kaip dėlto, kad 
su broliu susieidama pasidžiaugti negalėjo. Kol abudu mažu 

buvę, drauge bėginėję, mokinęsi, žaidę ir kits-kitą smarkiai 
mylėję. Paskui broliukas išvažiavo mokintus į didelį miestą 
ir, sugrodamas viešėtus pas tėvus, kas vasarą darėsi šalte¬ 
snis seseriai. Ilgainiui ėmė apsieiti su ja kaip su svetima, jo 
žodžiai pasidarė šalti, jo išjuokimai skaudus ir tankus. Jis 
tyčiojosi ne vien iš sesers gerumo, bet ir iš jos maldų, iš 
tikėjimo, iš Dievo, iš gerojo Jėzaus. Gera panikė matė, kad 
brolis dideliame mieste nedorus žmones prilygo ir tapo be¬ 
dieviu. Iš tos dienos ii negalėdavo būti linksma, tik tankiai 
prisiglaudusi prie savo matušės verkdavo ir tylėdavo. Kad 
žmonės sušneko, jog Liurde esama stebuklų, kiti bėgo kūnui 
sveikatos jieškoti, ji iš namų ištrūko, kad per visą naktį ant 
šalčio už brolį melstųsi. 

Daug dar buvo visokių žmonių ties Masabieliu ir jų 
įvairybes, jų reikalų skirtumo negalima apsakyti. Ten sodžių 
mergaitės vienos skyrium suklaupusios buvo, kitos rąžančių 
kalbėjo, kitos tik širdžia meldėsi, nors lūpos nekrutėjo. Jų 
akįs buvo atkreiptos į šventą vietą, jų veidai rimti. 

Vyrų buvo priėję neapsakoma daugybė iš visų kraštų, 
visokiais rūbais dėvinčių ir įvairiomti kalbomis kalbančių. 
Vieni stati aukšti, liekni, kaip murmulo stovylos, kiti atsiklau¬ 
pę meldėsi palenkę savo galingus sprandus, tik platus jų pe¬ 
čiai buvo matyti. Atkeliavusieji išpanai, su savo dailiais ploš- 
čiais apsisiautę, stovėjo prie minios krašto ir meldėsi vien 
minčia. Kad kartais žmonių vilnis ir juos užgrėlbdavo, jie tik 
atsigręždavo, pažiūrėdavo, tarsi spindulį pertiesdavo per mi¬ 
nios galvas ir vėl atsikreipę į šventą vietą tylėjo ir meldėsi. 

Tiek daug žmonių buvo tądien, kad palicija nebegalėjo 
suskaityti. Kiek iš akių ploto numanu, tądien buvo apie 30 
tūkstančių. Pati malda jiems veržėsi iš lūpų, nei knygų nela¬ 
bai tereikėjo. Visa ta žmonių jūra stovėjo tyki ir rami. Tik 
jų žodžių ir maldų balsai, susiliedami į krūvą gaūdė ir ūžė 
lyg giria prieš audrą, lyg jūrių bangos vėjo plakamos. 

Bernadetikė pakilo beauštant. Atsiklaupė prie savo lovu¬ 
tės, o ties ta lovute kybojo prastutis žalvario (misingės) 
kryželis. Persižegnojusi pasimeldė, pasimeldusi apsirengė. Pen¬ 
ktai musus štai beateiną svečių: viena ponia iš Liurdo ir 
trįs mokyti gydytojai-daktarai atvažiavę iš didelio miesto Bor¬ 
do. Tie gydytojai norėjo žinoti, ar Bernadeta sveiko proto. 
Visaip jos klausinėjo, žiūrinėjo jos akių ir galvos, o Joana 
Vederiūtė buvo prie to su kitais namiškiais, nės Vederiai na¬ 
kvojo Subiruose. Joana liudija, kad gydytojai išrado, jog ne¬ 
buvo ženklo, kad Bernadetos protas būtų kiek nesveikas. 

Pusiau septintą Bernadeta su namiškiais ir su Vederiūte 
nuėjo bažnyčion mišių išklausyti. Kaip tik kunigas mišiose 
išdalino komuniją žmonėms, taip Bernadeta staiga pakilusi 

išėjo iš bažnyčios. Vederiūtė ją pasivijo ant rinkos mieste ir 
ėmė išmėtinėti, kam pabėgusi. Bernadeta atsakė negalėjusi 
neiti, .nės kažin kas ją traukte traukę pas urvą. 

Kaip tik ją pamatė mieste, tuo du žandaru pribėgo ar¬ 
tyn. Juodu meiliai paaiškino, kad paliepta ją lydėti, idant di¬ 
deliame žmonių susibėgime, minia jos nenuspaustų begerbda¬ 
ma. Juodu ištraukė savo kalavijus iš makštų ir ėmė žengti 
pirma Bernadetos. Ji su Vederiūte ir keletas kitų artimiau¬ 
siųjų ėjo paskui. Svetimų nei vieno neprileido artyn. Visu 
pakeliu buvo sustatyti kareiviai ir žandarai išeiginiais rūbais 
pasidabinę. Visa Liurdo viršenybė, prakuratorius, žandarų, 
paiicijos ir miesto viršininkai taip-pat buvo ant kelio, kur 
reikėjo Bernadetai eiti. Jeigu ciesorius būtų į Liurdą atva¬ 
žiavęs, nebūtų pasidarę* didesnės iškilmės, negu tas ėjimas 
Bernadetos atkalbėti paskutinį kartą žadėtąją dalį ražančiaus. 
Bet tie ponai, kurie ten patįs pribuvo ir kareivius su žanda¬ 
rais sustatė, anaiptol nebuvo ketinę iškilmės padaryti, o tik 
apsaugoti žmones nuo paojaus, kurs būk darėsi visuomenei 
iš Bernadetos regėjimų. 

Bernadetai išėjus iš miesto kažin kaip pasitaikė jai arti 
kelio viena moteriškė su nerege maža dukteria. Motina prašė 
Bernadetos, kad pasimelstų už aklą mergaitę. Bernadetai pa¬ 
gailo, ji apsikabino varkšelę ir pabučiavo. Žmonės tuo suri¬ 
ko, kad akloji staiga praregėjusi. Bet tai buvo netiesa. į kiek 
laiko dienraščiai ėmė skaudžiai šmeižti Bernadetą, kad ji 
apsimetanti stebukladare, bandžiusi daryti stebuklą, ale tat 
nepasisekę, kiti kaltino ją už skelbimą nebūtų stebuklų, nors 
ji niekam nieko neskelbė. 

Dar viena moteriškė prisitaikė prie Bernadetos ir duo¬ 
dama jai vaškinę žvakę prašė, kad padegtų kaipo auką Die¬ 
vui už ligonio sveikatą. Bernadeta žvakės nepriėmė, liepė 
pačiai moteriškei pasidegti tą žvakę bažnyčioje; tik pasimelsti 
už ligonį težadėjo. 

Netoli Masabielio kažin kas, rodydamas į besiartinan¬ 
čią Bernadetą, garsiai ištarė: „Ana ateina šventoji.“ Tą žodį 
tuoj pagriebė antras, paskui trečias, paskui ketvirtas ir taip 
toli aus. Galutinai visas balsų debesys ties minios galvomis 
pavirto vienu garsium ir aiškum šauksmu, kad šventoji 
ateina. 

Mergaitė-gi ėjo tartum, nežiūrėdama į tą žmonių daugy¬ 
bę nei neklausydama minios, kad taip dideliai ją garbino. 
Ji stipriai laikėsi su Vederiūte už rankų; nenorėjo persiskirti, 
nės buvo žadėjusi pusseserei, kad abidvi greta klūposiančios. 
Bet vieta taip buvo ankšta, kad nei nepasijuto, kaip žmonės 
jiedvi perskyrė. Joana liko viršuje, o Bernadeta atsidūrė 
apačioje. Ties urvu ji pasimatė, kad šalia nėra Vederiūtės ir 

ėmė nerimuoti. Ten-pat buvo žandarų viršininkas. Turbūt jis 
paliepė žandarams, kad atvestų Joaną. Žmonės tuo tarpu nu¬ 
tilo, o Vederiūtė nuo kalno suriko Bernadetai. Dviem žanda¬ 
ram lengva buvo ją surasti. Priėję juodu paklausė jos vardo 
ir nuvedė žemyn pas regėtoją. 

Bernadeta su Vederiūte apsistojo kokią penkioliką ma¬ 
stų atstu nuo uolos. Šalia buvo žandarų viršininkas. Jis 
į viską domėjosi. Aukščiaus ant kalnelio stovėjo prokurato¬ 
rius Diuturas ir palicijos viršininkas Žakometas. 

Bernadeta atsiklaupė. Paskui ją netik Vederiūtė, bet ir 
visa minia klaupė kas tik vietos turėjo. Visas kepures tarsi 
vėjas nupūtė. Minios ošimas ūmai ėmė eiti mažyn, kol visai 
nenutilo. Žmonių buvo visur pilna, abypusiai upės, ant lan¬ 
kos, ant uolos briaunų, ant medžių kybojo persisvėrusios 
žmonių kekės. Reikėjo stebėties, kaip šakos galėjo išlaikyti, 
kaip niekas nenukrito, nepaslydo. Jei nors vienas būtų par¬ 
puolęs, tai būtų parstūmes apie dešimtį kitų ir būtų atsitikę 
nelaimių. Nors iš visų apielinkių buvo sutraukta palicija, ale 
jos pasidarė nežymu tokioje žmonių daugybėje. Visi jautė, 
kad palicija čia negalėtų sulaikyti nelaimės. Bet ten pribuvo 
kitokia aukštesnė, dangiškoji tvarkos prižiūrėtoja. 

Atsiklaupusios Bernadetos veidas greitai nušvito: ji iš¬ 
vydo savo mylimąją, gražiąją, baltutę Panelę. Žmonės tarsi 
paliovė kvėpavę; visų širdįs plakė. Pasidarė neapsakomai iš¬ 
kilminga tyla neišmatomos žmonių daugybės. Tiktai Gavės 
vanduo šniokštė, bėgdamas per akmenis ir arti uolos klūpan- 
tieji galėjo girdėti, kaip čiureno Bernadetos atkastojo šaltinio 
vanduo į duobę, iškaltą akmenyje. 

Regėtoja pasiėmė ražačiaus kryželį ir bandė žegnoties, 
ale Panelė dar nesižegnojo. Bernadetos ranka, pakilusi trupu¬ 
tį, sunkiai nusviro žemyn. Bandė antrąsyk ir taip-gi nepasise¬ 
kė. Tik štai Panelė ėmė žegnoties ir regėtoja paskui ją per¬ 
sižegnojo taip gražiai, jog Vederiūtė atsigėrėti nebegalėjo ir 
kitiems tas žegnojimas puolė į širdį. 

Toliaus per regėtojos veidą vėl ėmė bėgti linksmumo 
ir nuliūdimo jausmai kaip ir seniaus. Kiek pasimeldusi, Ber¬ 
nadeta pakilo ir ėmė eiti artyn prie urvo vis veizėdama į Pa¬ 
nelę. Pakeliui pasitaikė didelis akmuo. Žmonėms išrodė, kad 
regėtoja jo nemato. Ji stačiai perėjo per tą akmenį vis žiūrė¬ 
dama į aną Dangaus Grožybę, paskui įėjo į patį uolos įdubi¬ 
mą, į urvo vidų. 

Vederiūtė sekė paskui. Kol nenuėjo abi į urvo vidų, 
Bernadeta nematė, kad Joana paskui ją seka. Prie jųdviejų 
į urvo apačią iš aukštosios uolos nusileido ir skaisčioji Panelė. 

Jos visos trįs buvo visai arti prie viena kitos. Bet Vederiūtė 
Panelės nematė, nei negirdėjo Jos su Bernadeta kalbos, nors 
ranka būtą galėjusi pasiekti abidvi. 

Tebeveizėdama į Panelę Bernadeta atbula grįžo į savo 
vietą, paskui ją sekė ir Joana Vederiūtė. Sugrįžusios atsiklau¬ 
pė. Panelė po valandžiukės pasitraukė gilyn į urvą, Berna¬ 
deta staiga pakilo ir vėl greitai nuėjo į urvą, tikėdamosi dar 
kartą ją ten rasti, bet nerado: regėjimas buvo pasibaigęs. 
Bernadeta sugrįžo, užsipūtė žvakę ir pakilo eiti namo. 

Daugelio žmonių viltįs tądien liko neišsipildžiusios: nei 
Panelė visiems nepasirodė, nei erškėtis nepražydo. Bet dar 
daugiaus buvo tokių, kurie jautėsi neapsakomai linksmi. Mo¬ 
terų širdįs taip buvo pilnos džiauksmo, kad jos šoko bučiuoti 
Bernadetą neduodamos jai nei namo pareiti. Tokia daugybė 
galėjo mirtinai užbučiuoti stipriausią merginą netik Bernade¬ 
tą Bet ji išliko sveika ir gyva. Turbūt palicija ją išgelbėjo. 

Iš regėjimo Bernadeta tiesi*»k nuėjo pas kleboną ir pra¬ 
nešė, kad Panelė vardo bet-gi nepasisakė, nei reikalaujamo 
stebuklo nepadarė. Klebonas buvo ramus ir mandagus. Jis 
rimtai atsakė koplyčios statydinti negalįs, kol nežinąs kas 
jos reikalauja. Paskui jis dar paklausė, ar „Panelė“ liepė ir 
tolinus vaikščioti kalbėti rąžančių? Bernadeta atsakė, kad 
ne. „Ar nežadėjo nors apsireikšti dar kada?“ „Ne,“ atsakė 
Bernadeta. Taip ir persiskyrė Bernadeta su klebonu tądieną. 

Pareidama namo. mergaitė išvydo visą gatvę žmonių 
apstotą. Du žandaru buvo viduje ir darė tvarką. Visi susirin¬ 
kusieji norėjo iš arti pažiūrėti į Bernadetą. Žandarai ją užve¬ 
dė ant antrojo gyvenimo ir pastatė prie lango, kad visi ma¬ 
tytų. Žmonėms negana buvo: jie ėmė eiti į vidų; žandarai tu¬ 
rėjo leisti, bet pareikalavo, kad kiekvienas svečias įeitų viena 
puse namų, o išeitų per kitas duris į kitą gatvę. Žmonės pa¬ 
klausė. Vyriškiai prieidami sveikinosi su Bernadeta, o moters 
ją bučiavo. 

Daugelis meldė, kad ji palaimintų jų rąžančius, Berna¬ 
deta atsakė nesanti kunigu. Tada jai kalbėjo, kad nors prie 
savojo ražančiaus jų rąžančius pridėtų; tai ji išpildė. Kai-ku- 
rie ėmė lupties gabalėlius nuo sienų ir durų tos triobos, kur 
Bernadeta gyveno. Žandarai ūmai užmatė ir uždraudė. Žmo¬ 
nės paklausė. 

Ilgiau negu dvi ištisi valandi truko, kol žmonės taip 
perėjo pro regėtoją sveikindamiesi su ja. Vederiūtė paskui pa¬ 
klausė ar nepailsusi. „Vienų bučiavimų buvo ligi nenorint,“ 
atsakė Bernadeta. Bet pasilsėti ji dar negavo. Trįs gydytojai 
iš Bordo miesto antrą kart atėjo jos išklausinėti ir apžiūrinė¬ 
ti. Viską gerai ištyrę, jie terado tik vieną daiktą labai kenk- 

smingą sveikatai, būtent, kad gyvenimas drėgnas, tamsus 
šaltas ir ankštas. Jie sakė Pranciškui Subirui, kad kuogrei- 
čiausiai kraustytųsi lauk išten su vaikais; šiaip visi mažieji 
turėsią nunykti. Pranciškus ir be daktarų tat žinojo, bet jis 
žiūrėjo į tų namų pigumą, o į nesveikumą žiūrėt negalėjo. 
Gydytojams nei galvoje nebuvo, kad žmogus, kurio dukterį 
garbina dešimtįs tūkstančių žmonių, dėl kurio dukters visas 
departamentas šiokią dieną be prievartos švenčia, kad tasai 
žmogus neturi už ką nei žmoniško gyvenimo nusisamdyti. 
Bernadeta ir jos giminės, kaip pirma, taip ir dabar nepriėmė 
nei dovanų, nei pinigų nei grašio. 

Vakarui atėjus labiausiai linksmi buvo palicijantai ir 
žandarai. Tokis buvo didis jų prisirengimas ir prisibijojimas, 
o taip puikiai, taip lengvai viskas užsibaigė. Žakometas (pali- 
cijos viršininkas) rašė: „Ką apie mane, aš džiaugiuosi kaip 
iš stebuklo iš to, kad nepasidarė nei mažiutėlės nelaimės.“ 
Ir ištiesų, tokiai žmonių daugybei susigrūdžiant į tokią pa- 
ojingą vietą ir taip sukilus visų jausmams, nei geriausia 
palicija paprastai neišdaboja vieno ar kito nuo kokios nors 
netikėtos nelaimės. 



ŠvenČ. Panelės Apsireiškimai Liurde. 

XV. 

'Nuo 4 ligi 25 kovo 1858 mėty. 


1. Trįs savaitės be apsireiškimy. 

Besibaigiant tam skaitliai rąžančių, kuriuos Bernadeta 
buvo žadėjusi kasdien kalbėti pas Masabielį ir bešnekant žmo¬ 
nėms, kad 4 kovo bus didis stebuklas Liurde, tame mieste 
gyvenantiems tikėjimo priešininkams labai nesmagu (nepato¬ 
gu) darėsi. Stebuklų ir Dievo jie nepripažino, o bet-gi sti¬ 
praus įsitikrinimo neturėjo, kad ketvirtadienyje (4 kovo) ne¬ 
bus žmonių laukiamojo stebuklo. Klebono reikalavimas buvo 
taip aiškus, kad regėjimui jį išpildžius nei vienas sveiko proto 
žmogus nebūtų galėjęs nepripažinti, jog stebuklų tikrai esa¬ 
ma ir jog yra Dievas, kurs juos daro. 

Ketvirtadienio rytą tikėjimui priešingi liurdiečiai rimti ir 
nelinksmi, pasiskirstę žmonių minioje, žiūrėjo kas darysis. Apsi¬ 
reiškimas pasibaigė; erškėtis nepražydo, nei kokio matomo ste- 
būklo nepasidarė. Nusiminusioms tikėjimo priešininkų šir¬ 
dims taip palengvėjo, kad jie susyk linksmi pasidarė ir visu, 
dar nevisai pasiliovusiu skaudžios obejonės jausmu, pradėjo 
skaudžiai tyčiotis iš tikinčiųjų. Jie kalbėjo taip, kad tikintieji 
pajustų visą paniekinimo didybę, kurią, anot savo priešininkų, 
tikrai užsipelnę. 

Tikintieji jautė, kad tikėjimo priešininkai kur kas augš- 
čiaus už juos statosi ir kad turi, ar šiaip ar taip, gana tvirtą 
pamatą. Susigėdę tikintieji nežinojo ant ko pykti, ar 
ant savęs, ar ant Bernadetos, ar ant išdidusių be galo prie¬ 
šininkų. Jei ne tat, Bernadeta nebūtų suskubusi į dvi valandi 
pasveikinti visus savo garbintojus. 

Ant rytojaus, 5 kovo, Liurdo krasa vežė daug raštų su 
korespondencijomis į laikraščius tikėjimui priešingus, o pas 
Masabielį, sulyginant su vakarykščia, buvo visai maža 
žmonių. 

Laikraščiai ėmė spauzdinti tas korespondencijas. Ten 
buvo rašyta, kad Liurdo apsireiškimų komedija pasibaigusi 
tuomi, kad pasidarė vieni juokai. Patįs maldininkai, pikti ką 
davėsi prigauti klejojančiai mergšei, nesirodė daugiau pas 
Masabielį. Bernadeta-gi, garbintojų užmiršta, gyvenanti už¬ 
sidariusi savo tėvo namuose ir karčiai durnojanti apie neskal- 
sumą garbės, paragautos tada, kada dar sekėsi nusiduoti 
pranašu. 

Mieste Tarb, po prefekto (mus gubernatoriui lygi valdžia) 
priežiūra ėjo laikraštis Ere Impėriale. Pats prefektas buvo ti¬ 
kintys katalikas, bet jo pavaldinių ir pagelbininkų nevieno 
būta tikėjimo priešininkų. Tie rašė 4 prefekto laikraštį, kaip 
ir bedieviškieji laikraščiai, bet užbaigti turėjo taip, kad vir¬ 
šininkas nesupyktų. 

Tame Ere Impėriale ir šiandien skaitome: 

„Nestebėtina, kad iki šiol yra žmonių kalbančių, būk mergaitė pa¬ 
skirta į amžiną garbę, būk jai suteikta esant galybė stebūklus daryti- 
Tie žmonės tiki: 1-a, kad užvakar baltas karvelis laikėsi ore ties mer¬ 
giotės galva tol, kol ji buvo pagavime. 2-a, kad mergiotė kvėptelėjo 
į akis vienai mažai neregei ir ta praregėjo. 3-ia, kad ji išgydė nudžiū¬ 
vusią rankelę kitam kūdikiui, 4-a, būk vienas ūkininkas iš Kampano 
laumos pasakęs nesiduosiąs prigauti Bernadetos klejonėms, o ji užtatai 
pasimeldė, kad to ūkininko nuodėmės pavirstų kirmėlėmis. Nuodėmės 
būk virto kirmėlėmis ir taip suėdė jį, kad nieko neliko.—Tai mat kas 
dedasi Liurde, o ko neturėtų būti, jei tik mergiotės tėvai būtų išpildę 
gydytojų liepimą ir būtų atidavę mažą beprotę į tamtikrą ligonbutį- 
Taip šneka visi išmintingi žmonės, kurie širdyse yra tikrai dievobai¬ 
mingi. kurie ištiesų myli ir gerbia tikėjimą, kurie supranta visą prie¬ 
tarų paojingumą ir prisilaiko taisyklės: netikėti nei į vieną ste¬ 
buklą, kol Bažnyčia ne p r i pa ž Į s“ *). 


*} Žiūr. L’Ere Impėriale 6 kovo 1858 m. 

Katalikai, šitokias korespondencijas skaitydami, piktybe 
nepakentė. Jie nesuprato, kaip gali šitaip rašjti žmonės, tu- 
rintiejie šiek tiek doros ir gėdos. Kaip visuomet, taip ir tada, 
tikinčius liurdiečius labiausiai erzino tose korespondencijose, 
kaltinimas nekaltų, primetimas Bernadetai ir kitiems to, ko 
jie niekad nedarę nei nenorėję daryti, ir tokis supainiojimas 
tiesos su melu, kad netiesos viršus būtų. 

Beveik visi apsireiškimų šalininkai nei girdėte nebuvo 
girdėję apie Kampano ūkininką. Skaitydami, kad korespon¬ 
dentas jiems primeta tikėjimą į tokią kvailą pasaką, jie tvir¬ 
tino, kad korespondentas tyčia meluoja. Nesutikimas tarp ti¬ 
kinčių ir netikinčių Liurde darėsi kas kart didesnis. 

Penktadienio rytą 5 kovo pas Masabielį buvo daug ma¬ 
žiaus žmonių, negu būdavo regėjimų dienomis. Bet bute buvo. 
Liudininkai ir palicijos viršininkas rašo, kad tądien ir vėliaus 
žmonės vis kaip siūte siuvę iš miesto pas Masabielę ir nuo 
Masabielio į miestą. 

Apie Bernadetą nėra aiškios žinios. Palicija ir keletas 
šiaip liudininkų sako, kad ji nėjusi pas urvą nuo aprašytojo 
ketvirtadienio iki šv. Panelės Apreiškimo dienai. Kiti-gi liudi¬ 
ninkai sako, kad ji kaip kada, atlikdama liuosa, atbėgdavusi pas 
urvą pasimelsti, nors nei kokio apsireiškimo nebūdavę. Tie 
liudijimai negana aiškus. Visi pripažįsta, kad ji neidavusi to¬ 
mis ' pat valandomis rytmečiais, kaip per aną penkioliką die¬ 
nų. Visi taip-gi prideda, kad per tas tris savaites ji niekada 
nejauzdavusi to ypatingo balso širdyje, kurs ją pirma šaukda¬ 
vęs eiti pas urvą. 

Žakometas rašo prefektui baronui Masy, kad tuo laiku 
buvę niekai orai, ir kad dėlto sumažėjęs skaitlius einančių 
pas Masabielį. Dar reikia pridėti, kad žmonės ir dėlto ėmė 
mažiaus ten vaikščioti, kad Bernadeta neateidavo paskirtu laiku 
ir regėjimų neturėdavo. 

Bet nemaža buvo žmonių, garbinusių Švenčiausiąją Pa¬ 
nelę vien už tatai, kad tikėjo, jog pereitieji Bernadetos re¬ 
gėjimai, buvo ne kieno kito, kaip Dievo Matinos surengti. Ši¬ 
tie žmonės nei blogų orų nelabai žiūrėjo. Todėl Masabielio 
urvas nei per tas tris savaites nebuvo be maldininkų. Ypatin¬ 
gai daug jų prisirinkdavo šventomis dienomis, kai nereikėdavo 
eiti į darbą. 

Sekmadienyje 14 kovo iš anksto žmonės pastatė urve ži¬ 
bėti dvi žvaki. Vakare jiedvi baigė degti. Maldininkai į tų vietą 
pastatė dvi nauji ir paliko žibėti Dievui ant garbės per naktį. 
Ant rytojaus, pirmadienyje, jau atsirado trįs. antradienyje pen¬ 
kios, o trečiadienyje 17 kovo prie žvakių ėmė atsirasti ir kitokių 
atnašų. Ant uolos šonų urve žmonės ėmė kabinėti Švenčiausio¬ 
sios Panelės paveikslus, nešė ir dėjo gėlių žiedus, gyvuosius 

Ir dirbtinius, dėjo rąžančius ir ignosėlius. Ilgainiui žvakių at¬ 
sirado labai daug. Vienas žmogus, matydamas, kad sunku 
ant lauko pastatyti degančias žvakes be žibintuvų, 19 kovo 
dieną tamtyčia išgraižė lentą ir nunešė urvan, kad būtų kur 
įstatyti žvakes. 

Prefektas baronas Masys to visko nežinojo. Iš savo pa¬ 
valdinių šnekų ir iš laikraščių korespondencijų jis įgavo tokią 
nuomonę, kad jau viskas pasibaigę Liurde. Tai-gi 9 kovo jam 
parašė ministeris Rnlian, klauzdamos kas dedasi Liurde, kad 
net Paryžiaus laikraščiai apie tai rašo, baronas aprašęs visus 
atsitikimus iki 4 kovo dienai, savo pranešimą užbaigė sakyda¬ 
mas, kad Bernadeta klejoja, bet kad jau viskas pasibaigę. Tą 
savo laišką prefektas išsiuntė Paryžiun 12 kovo. Tuotarpu 
į savaitę vėliaus gauna nuo Žako meto iš Liurdo raportą, kad 
anaiptol viskas nepasibaigė. Žakometas aprašo tą, ką ir męs 
čia aprašėme. Baronui negalėjo patikti, kad dėl kažin ko¬ 
kios palaikės ir menkaprotės, kaip jam rodėsi, Bernadetos, jo 
raportai ministeriui išeina nevisai teisingi. 

Tuotarpu Liurde žmonės kaskart daugiaus garbino Ma- 
sabielio urvą. Antradienyje 23 kovo apie 600 žmonių susitarę 
iškilmingai nunešė į Masabielio urvą Švenčiausios Panelės gip¬ 
sinę stovylą ir pastatė ją labai gražiai tamtikruose apitaisuose 
Ant rytojaus atgabeno kryžių ir pastatė altorėlį; paskui prine¬ 
šė visokių paveikslų, medalikų, ir kitokių dievobaimingumą 
reiškiančių daiktų. Pagalinus kažin kas pastatė pintinę at- 
našoms (apieroms) dėti. 

Drauge su aprašytais čia atsitikimais, per tąs tris savai¬ 
tes dėjosi ir stebuklų. Viena ponia, Liurdo gyventoja, vardu 
Benedikta Kazo (Benoite Cazeaux), buvo sirgusi trejus metus. 
Karštligė su dieguliais šone ir sopėjimai ją naikinte naikino. 
Gydytojai, negalėdami vaistais suturėti ligos, išsiuntė sergan¬ 
čią ponią į šiltuosius vandenis. Šiltųjų vandenų yra netoli 
Liurdo vietoje vadinamoje Gazo. Bet ligonis nei ten nepasvei¬ 
ko. Sugrįžusi gavo girdėti nuo gydytojų, kad geriaus liau¬ 
tųsi išleidinėjusi pinigus, nės vistiek neišgysiant. Nusiminusi 
sergančioji ponia susiprato gerti vandens iš Bernadetos atkas¬ 
tojo Masabielio šaltinėlio. Penktadienyje 5 kovo, išgėrus keletą 
stiklų to vandens netikėtai išgijo. 

Blažė Supeniūtė - Kazozienė, taip-gi Liurdo gyventoja, 
apie 50 metų moteriškė, buvo keletą metų sirgusi akimis, 
Tos akįs nuolatai ašarodavo ir geidavo. Tarsi adatomis kas 
jas badydavo. Kartais ligonis tuos badymus jauzdavo pavy¬ 
mui vieną paskui kitą, kartais-gi nusmelkdavo susyk keliose 
vietose. Vokai, netekę blakstienų, pasidarė išvirkšti ir ant jų 
pasirodė raudoni taškai. Po akimis ėmė augti piktosios mėsos. 
Nei gydyklos, nei šaltu vandeniu plovimas, nei perbuvimas tre- 

juose šiltuose vandenyse, Barež, Koterė ir Gazo, nieko negel¬ 
bėjo. Gydytojai, jieškodami ligos priežasties, išrado, kad akįs 
serga ne iš kraujo subėgimo, o iš akies dalių sugedimų. To¬ 
kios ligos, sakė, be pjovimo negalima esą išgydyti. Kazozie- 
nė pabandė perplauti savo akis Masabielių stebuklingojo šal¬ 
tinio vandeniu ir ūmai išgijo. 

Po pirmam plovimui pasijuto, kad daug geriaus pasida¬ 
rė, ant rytojaus vėl mazgojosi stebuklingu vandenėliu skau¬ 
damas akis ir visai išgijo: ašarų bėgimas apsistojo, vokai at¬ 
sitaisė, piktosios mėsos prapuolė. Kazozienė nesiliovė plovusi 
akių tuo stebuklingu vandeniu, nors jau buvo visai sveika — 
Šitas atsitikimas įvyko kovo mėnesyje, bet protokoluose neuž¬ 
rašyta kokią dieną. 

-*- 


2. Apsireiškimo vardo pasisakymas. 

Trečiadienyje 24 kovo apyvakariais mieste ėmė vaikščioti 
šnekos, kad ryto—šv. Panelės Apsireiškimą švenčiant, Berna¬ 
deta eisianti pas urvą. Jau iš ryto žmonėse jautėsi didesnis 
širdžių pakilimas prie Dievo Motinos, negu paprastai, o toms 
šnekoms prasidėjus, susijudino miestas. Kas tik buvo liuo- 
sas, bėgo iš vakaro v pas urvą. Palicija tą naktį negavo nei 
užmigti. Gaidgyste Žakometas su savo pavaldiniais jau buvo 
pas urvą. 

Tas žmonių sujudimas buvo ne dėlei Bernadetos. Po 
paskutiniam apsireiškimui 4 kovo, ji niekad nebuvo jautusi 
širdyje to didžiojo ir galingojo jausmo, kurs ją pirma veste 
versdavo pas urvą. Jei ji ir buvo pas urvą keletą kartų pasi¬ 
melsti, tai tik dėlto, kad maloni buvo jai vieta, kurioje buvo 
patyrusi nežemiškos laimės, švento ir saldaus džiauksmo, kur 
buvo kalbėjusi su Dangaus Panele. Bet tai buvo tik paprasta 
laimingų dienų atmintis, o ne tas ypatingasis vidurinis dva¬ 
sios balsas, kurs ją šaukdavo taip, kad nei panorėti negalėdavo 
jam pasipriešinti. O jis buvo malonus begalo! 

Naktį, prieš Švenčiausiosios Panelės Apreiškimą, Bernade¬ 
ta vėl pajuto tą jausmą. Pabudusi ėmė prašyti tėvų, kad ją 
leistų eiti pas urvą. Tėvas sakė neįeisiąs, kad Bernadeta bu¬ 
vo nušalusi ir turėjo slogą (plautį). Tėvai nenorėjo, kad slo¬ 
ga pasididintų. Bet iš viso Bernadetos apsiėjimo Subirai su¬ 
prato, kad su jųdviejų duktere vėl prasideda tai pat, kas buvo 
pirm trijų savaičių, tai-gi galutinai leido. 

Ketvirta baigėsi, kai Bernadeta išėjo iš namų. Nežinau 
kur ji susitiko su teta Liucile. Turbūt, nuėjo pas ją į namus, 
prisikėlė ją, ir abidvi, pasiėmusios žvakę, išėjo pas urvą. Dar 
buvo tamsu ir miestas tuščias. Tik kur-ne-kur tolimųjų kal¬ 
nų aukščiausios viršūnės lylavai mėlynavo nuo nematomos 
aušros. Ant kelio iš miesto į uolas jau buvo žmonių. Pas 
Masabielį buvo visur pilna maldininkų. Labiausiai-gi ten mel¬ 
dėsi visi tie, kurie buvo prityrė stebuklų malonės: Burjetas, 
Buoortsai, Kazozienė ir kiti. Kurie skaitė iš knygų, tie galė¬ 
jo įsidomėti, kad bažnytinėse maldose šv. Panelės Apreiškimo 
dieną, tarp kitko, yra ir šitie žodžiai: „Tada bus atidarytos 
aklųjų akįs ir kurtieji pradės girdėti, o šlubis šokinės, kaip 
briedis, nes vandenįs ėmė verstis tyruose ir versmės dyku¬ 
mose“. Šitie bažnytinės maldos žodžiai labiausiai tiko Liurde 
1858 metais. 

Bernadeta su teta Liucile ir su kitais atėjusi atsistojo 
savo klūpamoje vietoje. Nepigiai atsiklaupusi išvydo Panelę. 
Aplink Apsireiškusiosios stuomenį spindėjo skaisti, akims 
minkšta šviesa be aiškių kraštų. Tos šviesos meilumo nega¬ 
lima apsakyti. Ji buvo kaip amžinoji laimė su begaliniu ra¬ 
mumu, o taip aiški, kad jai išnykus, Bernadeta trindavosi akis, 
kaip trinasi žmogus iš saulėtos dienos staiga įėjęs į visai tam¬ 
sią pirkaitę (kamarą). Tos šviesos gražumą kas nori išmanyti, 
tas turi pirma į dangų patekti. 

Nors ne pirmąsyk šitą grožybę Bernadeta išvydo Blovies- 
čių rytą 1858 metų, bet ji vis-gi pasijuto ne ant žemės esant. 
Jai užėjo noras ir ji paklausė: 

— Meldžiamoji Panele! būk taip gera, pasisakyk, kas esi 
ir kaip tave vadinti? 

Panelė, klausimą išgirdus, pradėjo dar aiškiaus spindėti, 
jos grožis pasidarė taip neapsakomai skaistus, kad beveik vi¬ 
sa Bernadetos gyvybė suėjo akysen. Dar meilingai nusišyp¬ 
sojo Panelė, bet nieko neatsakė^ Ji, tartum, klausė iš tolo 
ateinančių Bažnyčios giesmių: „Šventoji ir skaisčioji mergele! 
Nežinau kokiais žodžiais tave garbinti. Ištiesų nesumanau; 
juk Tu savo viduriais apėmusi nešiojei Tą, Kurio nei dangus 
sutalpinti negali!“ 

Bernadeta pajuto dar karštesnį norą patirti vardą neap¬ 
sakomai gražiosios Mergelės ir vėl užklausė: 

— Panele mylimoji, pasisakyk, kas Tu esi ir kuo 
vardu? 

Panelė tylėjo, bet jos veido skaistumas dar didyn ėmė 
eiti ir taip patraukė Bernadetos dūšią į save, kad mergaitės 
kūnas, beveik apmirė. Žmonės į jį sužiurę nusigando. Bet 
Bernadetai dar išteko jėgų trečią kartą ištarti: 

— Panytėle, teikis pasakyti, kas esi ir kaip vadi¬ 
niesi? 

Panytėlė kaip stovėjo, taip nekrutindama ir neatlošdama 
galvos, tik akis pakėlė į dangų. Pirma laikė rankeles delnais 
sukiojusi ties kratine, paskui juos išskėtė, nuleido ištisas že¬ 
myn, tartum, rodydama mergaitei savo nekaltų rankelių skais¬ 
čią molonių pilnybę, tartum, ištiezdama jąs piemenaitei. Pas¬ 
kui vėl pakėlė tas savo rankeles aukštyn ir pažiurėjo į dangų 
su tokiu dėkingumu, kokio nevienas žmogus neapsakys. Pa- 
galiaus, sudėjus rankeles, aiškiai, išpalengvo tarė: 

— Aš esmi Nekaltas Prasidėjimas. 

Bernadeta, rasi, butų numirusi iš džiauksmo, kad gavo 
patirti seniai geidžiamą vardą, bet tas vardas jai buvo nesu¬ 
prantamas, o .Panelė dar nukreipė jos mintis ant kit-ko. Dievo 
Motina tarė: 

— Nuėjus pasakyk kunigams , kad Šičia pastatytų man 
koplyčią. 

Truputį palaukus, Švenčiausioji Panelė dar pridėjo, kad 
Bernadeta pastatytų savo žvakę urve ir paliktų ją ten degti. 
Žvakė buvo ne Bernadetos, o jos tetos Liucilės. Pasilenkus 
prie tetos, mergaitė paklausė, ar leis palikti čia žvakę. Teta, 
pilna džiauksmo, kad Švenčiausioji Panelė to nori, leido. 
Regėtoja su žvake nuėjo urvan, pastatė žvakę ir sugrį¬ 
žo atgal. 

Veikiai Švenčiausioji Panelė išnyko. Nors saulė jau bu¬ 
vo užtekėjusi graži ir skaisti, Bernadetai po regėjimų grožy¬ 
bės žemės šviesa išrodė labai tamsi. Ji trynėsi akis, kad ga¬ 
lėtų šį - tą matyti. Podraug jai išrodė stebėtina, kad ji dar 
gyva kaip visi žmonės ir kad turi grįsti į savo paprastąjį 
gyvenimą. 

Nors tai buvo nusiminimas Bernadetai, bet geros moters, 
matydamos, kad SubiriUtė linksmesnė, negu seniaus būdavo, 
tuoj po apsireiškimų puolė prie jos. Uršulė Nikolio pasilenkė, 
pabučiavo mergaitę ir paklausė pašnibždomis: 

— Tu, širdele, turbat, gavai žinoti ką-nors šiandien? 

Bernadeta taip-pat pašnibždomis atsakė: 

— Tik nesakykit niekam. Ji man pasisakė: „Aš esmi 
Nekaltas Prasidėjimas“. 

Uršulė parėjo namo, o tie namai netoli, ir rado Germa- 
niją Raval marškinius besikočiojant. Žinoma, neištylėjo ir 
pasakė, kad Apsireiškus Loji Panelė pasivadino Nekaltu Prasi¬ 
dėjimu. Germanija leidosi pranešti tą naujieną Daminykei 
Kaznaviūtei. v Šioji, turbūt, gerokai išmanė tikėjimo mokslą ir 
išrado, kad Švenčiausioji Panelė negalėjo pasivadinti Nekaltu 
Prasidėjimu, o turėjo sakytis „Nekaltai Pradėtoji“. Norėdama 
žinoti tiesą, ji atbėgo pas Bernadetą klaustis. 

Žinodama, kad Bernadeta slepia tą pasakymą, Kaznaviū- 
tė neklausė jos prie kitų. o išvadino ją laukan iš vidaus. 
Pasislėpusios į kamputį už vartų ėmė šnekėtis. Kaznaviūtė 
klausė, kaip save pasivadino Švenčiausioji Panelė? Bernadeta 
pirma stebėjosi, iškur Kaznavintė tą žinanti, kad ji niekam 
daugiau nesakiusi, tik Uršulei Nikolio. Išpradžių nenorėjo 
nieko Kaznaviūtei sakyti, tvirtindama turint pirma pasakyti 
kunigui Pomian’ui, bet šitai neatleidžiant, pasakė tą pat, kaip 
ir Uršulei. 

Paskui Kaznaviūtę ir kiti ėmė klausinėti Bernadetą. 
Kaip tik ji gavo ištrukti nuo klausinėjančių, tuo su teta Bazile 
nuėjo pas kunigą Pomianą ir pasakė jam Apsireiškimo vardą. 
Kamendorius nieko aiškaus nesakęs, liepė eiti pas kleboną. 
Klebonas išklausė ir tarė: 

* 

— Nekaltas Prasidėjimas? Ponia negali turėti tokio 
vardo. 

Turbūt, ir Pomianui keistai išrodė, kodėl Nekaltas Pra¬ 
sidėjimas, o ne Nekaltai Prasidėjusioji? Vėliaus vienas mo¬ 
kintas kunigas, teologijos (t. y. tikėjimo dalykų mokslo) pra- 
fesorius sakė, kad Švenčiausiosios Panelės megalima esą va¬ 
dinti Nekaltu Prasidėjimu, o reikia sakyti Nekaltai Prasidė- 
jusioji. 

Tikėjimo mokslininkai ir šią dieną gali dar ginčytis, ar 
tinka Švenčiausiajai Panelei vardas Nekaltas Prasidėjimas, ar 
geriaus reikia sakyti anaip. Man rodosi, kad iš visų Švenčiau¬ 
siosios Panelės vardų Nekaltas Prasidėjimas Jai tinka geriau¬ 
siai ir tai yra tikrasis Jos vardas. 

Ant žemės žmonės vadinasi tokiais vardais, kokiais pasi¬ 
taiko netyčia arba pasikrikštyti arba iš tėvų gauti. Amžina¬ 
me gyvenime visi vadįsis tuo daiktu, kuris bus buvęs įžymiau¬ 
sias visame žmogaus esmenyje. Dievas apreiškė Savo vardą 
Maižiešiui. Sulig to apreiškimo, Dievo vardas lietuviškai tu¬ 
rėtų būti Esąs, nes viskas kas esti iš Dievo esti. Tiktai vie¬ 
no Dievo esatis Jam vienam tepriklauso ir nepriguli nuo nie¬ 
kieno. Viešpats Jėzus, kol ant žemės gyveno teisingai vadi¬ 
nosi sulig Arkaniolo apreiškimo—Jėzus (lietuviškai Išgelbėto¬ 
jas), nes jis vienas išgelbėjo žmones. Bet amžiname gyveni¬ 
me Jis vadįsis taip, kaip užvis dažniausiai mėgdavo Pats Save 
vadinti — Žmogaus Sūnus. Tas vardas reiškia, kad ne iš žmo¬ 
gaus Jo pradžia, o iš žmogaus Jis gimęs. Niekas kitas nėra 
tokis ir to vardo neturės. Švenčiausioji Panelė daug turi var¬ 
dų, bet nei vienu daiktu ji taip nesiskiria nuo kitų sutvėrimų, 
kaip Nekaltuoju Prasidėjimu. Todėl tas vardas yra Jos tikra- 

sis vardas danguje. Nei žodyje Marija, nei žodyje Dievo Mo¬ 
tina. nei žodyje Mergelė ir Motina, nei žodyje be nuodėmės Pra- 
sidėjusioji, nėra tiek grynos tiesos, kiek žodyje Nekaltas Pra- 
sidėjias. Juk nekaltai prasidėjo Ji vien dėlto, kad turėjo 
Jėzaus, t, y, Dievo motina tapti. Tat Nekaltas Prasidėjimas 
varde yra visas Dievo Motinos vardo teisingumas. Toliaus 
nekalto prasidėjimo dovana Jai buvo reikalinga vien dėlto, 
kad Ji buvo grynas žmogus ir iš žmogaus Jos pradžia. Pra¬ 
sidėjimo Nekaltybė taip pakėlė ir išdailino ir aukštais padarė 
Jos kūną ir sielą, kad Ji nei negalėjo kitaip motina tapti, kaip 
tik likdama mžinai mergaitė. Į Nekaltąjį Prasidėjimą suei¬ 
na visos Jos tobulybės, ir visas Jos gyvenimas. Antro tokio 
asmens negali būti, todėl Nekaltasis Prasidėjimas yra tikras 
Švenčiausiosios Panelės vardas. 

Rasi sunku buvo tau, skaitytojau, šitais išvadžiojimais 
pasekti. Bet tavo širdis .jaučia Nekaltai Pradėtosios gražumą. 
Mylėkie Ją ir Jos Sūnų; Bernadeta nebus už tave laimingesnė. 
Ir tu išvysi Nekaltąjį Prasidėjimą ne kelioliką kartų po trum¬ 
po valandą, o gėrėsies neapsakomu Jojo gražumu per amžių 
amžius! 

Pasakius klebonui Apsireiškiančios Masabielio urve Po¬ 
nios vardą ir paprašius jos vardu, kad ten būtų pastatyta 
koplyčia, Bernadeta išėjo iš klebonijos. Nežinia ar ji užėjo 
namo, ar eidama iš klebono \ namus užsuko pas poną Estradę. 
Akčyžių viršininkas ir jo sesuo abudu buvo namieje. Juodu 
jau buvo girdėję nuo žmonių, kad Švenčiausioji Panelė tądien 
pasakė Savo vardą. „Nors aniolas būtų užėjęs pas mudu su 
sesere, rašo Estradė, tai nebūtų buvę didesnio džiauksmo, ne¬ 
gu iš Bernadetos atėjimo. Juk tikrai ta jaunutė regėtoja, tai 
taip-gi buvo aniolėlis. Kada ji užėjo pas mudu, tarsi ji dar 
tebekvepėjo dangiškuoju dvasiškos Radastos kvapu“. 

Estradė su sesere klausinėjo, o Bernadeta pasakojo kaip 
kas buvę. Atsimindama tą valandą, kada Panelė ištarė Savo 
vardą, Bernadeta susigraudino. Ji bandė ištarti gryna pran¬ 
cūzų kalba, Švenčiausiosios Panelės žodžius, bearniškai pa¬ 
sakytus, bet nesisekė labiausiai antrasis žodis. Prasidėjimas 
prancūziškai konsep.non, o ji vis švepluodama tarė kon&ppsion. 
Estradžintė pataisė, kaip reikia tikrai sakyti. 

— Bet, panelyte—tarė Bernadeta—pasakykite man, ką 
tas reiškia: „Aš esmi Nekaltas Prasidėjimas?“ Aš to nesu¬ 
prantu. 

Bernadeta tiek numanė, kad nekaltu pradėjimu vadina 
Švenčiausiąją Panelę Mariją, ale ji nežinojo, kad prasidėjimo* 

nekaltybė reiškia tą Marijos laimę, kad Jos niekuomet nesiekė 
prigimtoji nuodėmė, kuri nuo Adomo ir Jievos eina ant visų 
žmonių. 

Subiriūtė nebūtų galėjusi šito vardo pramanyti, jei Šven¬ 
čiausioji Panelė nebūtų jai tikrai pasakiusi; nes niekas nepra¬ 
mano daiktų, kurių pats nesupranta. Tas jos nežinojimo pri¬ 
sipažinimas buvo taip grynas, kad abudu, brolis ir sesuo, 
aiškiai matė, jog Bernadeta nenusiduoda nesuprantanti. Sukta 
apgavikė būtų galėjusi pramanyti pasakymą: „Aš esmi nekal¬ 
tai pradėta“, bet kas žino teologiškojo mokslo ^stovį 1858 me¬ 
tais, tas supras, kad nei sumaningiausias žmogus tuomet ne¬ 
galėjo pramanyti Dievo Motinos pasakymo: „Aš esmi Nekaltas 
Prasidėjimas“. Dėl šito nepaprasto išsireiškimo visi taip įsi¬ 
domėjo Apsireiškimo žodžius, kad nei viena raidė juose nea¬ 
bejotina. 






XVI. 


Prieš Velykas ir po Velykp 1858 m. 


1. Muo Bloviesciaus ligi Velyky. 

Kaip tik pasklido žinia, kad Bernadeta buvusi išnaujo 
pas urvą ir girdėjusi Baltosiosios Panelės vardą, žmonių dau¬ 
gybė ėmė rinktis pas Masabielį. Policija rašo, kad nuo 4 ko¬ 
vo niekad taip daug žmonių nebuvę tenai, kaip Apreiškimo 
šventėje. Palicįja suskaitė, kad žmonės pristatė uolos įdubi¬ 
me 65 žvakes. Vakare, vienuoliktai baigianties dar degė 52 
žvaki. Be to, maldininkai ėmė mesti pinigus. Smulkiais pini¬ 
gais per tą vieną dieną sumetė 61 franką, t. y. 22 rub. 57 
kap., nors niekas tų pinigų nerinko ir neėmė. Jie liko gulėti 
ant lauko urve. 

Ant rytojaus, nors buvo šiokia diena, žmonėms reikėjo 
į darbą eiti, bet-gi pas uolas dar buvo apie 300 žmonių. Ber¬ 
nadeta neatėjo, niekas jų ten netraukė, ale žmonės garbini) 
ne Bernadetą, tik Švenčiausiąją Panelę. Palicija labai tėmijo 
viską; suskaitė, kad žmonės sumetė dar dešimt frankų ir 65 
centimus, t. y. 4 rub. 27 kap. ir pastatė naują 17 žvakių. 

Žakometas buvo rašęs vieną raportą prefektui dar prieš 
Sv. P melės Apreiškimo šventę, antrąjį parašė šeštadienyje po 
Apreiškimui, t. y. 27 kovo. Prefektas, baronas Massy, truputį 
nerimastavo dėlei tų nesiliaujančių žinių. Jis pakvietė Liurdo 

kleboną kunigą Peiramalį, norėjo pasikalbėti ir su vyskupu, 
ką čia padarius, kad liautųsi tas žmonių bėgimas pas urvą. 
Vyskupo tada nebuvo namie: jis važinėjo lankydamas bažny¬ 
čias, o vyskupiją valdė ištikimasis kanauninkas. Prefektas ir 
jį pakvietė pas save drauge su Liurdo klebonu. 

Nėra smulkiai surašytos pašnekos prefekto su tiedviem 
gerbtinais kunigais, bet žinia, kad baronas norėjo patirti jų¬ 
dviejų nuomanę, ar yra Liurde tikri apsireiškimai ar ne. Ku¬ 
nigai abudu sakėsi į tuos apreiškimus netikį. Tada prefektas 
bandė kalbinti juodu, kad Bažnyčios vardu apskelbtų žmo¬ 
nėms, jog nereikia tikėti Bernadetos plepalams. Kunigai ne- 
apsėmė. Juodu sakė, kad skelbiant Bažnyčios vardu kokį nors 
daiktą žmonėms, reikia turėti labai aiškių ir stiprių prirody¬ 
mų, kad tikrai taip yra, kaip skelbi. Šitame-gi atsitikime jų¬ 
dviejų nuomonės aiškios, bet dalykas neištirtas ir prirodymai 
nesurinkti. Nežinia ar kunigų katras ar pats Massys užsimi¬ 
nė, jog reikia duoti Bernadetą gydytojams, kad jie, apžiūrėję 
jos galvą, išduotų savo nuomonę apie sveikatą. Prefektas iš¬ 
reiškė, kad nedaug ko tikisi nuo gydytojų ir žinąs, jog jie 
kitko negali išrasti, kaip tą, kad Bernadeta sveika. 

Ką žinojo, tą prefektas nurašė tikėjimų ministeriui ir mel¬ 
dė jo, kad pats ministeris nurašytų stačiai vyskupui, o tuo- 
tarpu išdavė paliepimą, kad trįs gydytojai apžiūrėtų Berna¬ 
detą. 

Gydytojai, kaip tik gavo prefekto raštą, taip ir atėjo pas 
Bernadetą. Bet atėję, ištyrę, išklausinėję mergaitę, jie nežino¬ 
jo ką atsakyti prefektui. Tris dienas tarėsi ir galutinai parašė, 
kad Bernadeta be abejo serga dusuliu, t. y. astma, kad j i j ė 
sakosi reginti tokius daiktus, kokių kiti neregi. Gydytojai 
išrado, kad tai galėtų būti kleja arba taip vadinamos haliuci¬ 
nacijos, bet jie to nesakė tikrai. Pagalinus jie pridėjo, kad 
Bernadetos nereikia siųsti į ligonbutį, nes jos liga netokia, 
kad reikėtų priežiūros. Šitą atsakymą jie išsiuntė 31 kovo.— 
Jei-gu jie būtų aiškiai atsakę, kad Bernadeta beprotė, tai pre¬ 
fektas būtų liepęs ją suimti ir uždaryti į bepročių ligonbutį. 
Taip nekurie prefekto laikraščio bendradarbiai buvo rašę, kad 
taip padarius, žmonės liausis vaikščioję pas urvą. Bet gydy¬ 
tojams neaiškiai pripažinus kleją ir aiškiai pasakius, kad ne¬ 
reikia jai priežiūros, prefektas neturėjo teisės suimti Subi- 
riūtę. 

31 kovo buvo Didysis Trečiadienis. Mugė buvo perkelta iš 
ketvirtadienio į trečiadieni. Žmonių į Liurdą susivažiavo labai 
daug ir daug jų atėjo pas urvą. Uolos įdubimas visai išrodė kaip 
koplyčia. Palicija atsiminė, kad be prefekto leidimo niekur ne¬ 
gali statyti koplyčios ir davė žinią baronui, kad jis turi teisę 

uždaryti tą koplyčią, padarytą Masabielio urve be jo leidimo. 
Massys to pildyti nenorėjo. 

Tuotarpu žmonėse kartas nuo karto vis pasitaikydavo 
kokis nepaprastas sujudimas. Būdavo pereis gandas, kad Ber¬ 
nadeta eina pas urvą ir kad bus regėjimas, o Bernadetos nei ne¬ 
ketinta eiti. Didžiamjame Penktadienyje, 2 balandžio, tokį gandą 
išgirdę, susibėgo pas^ Masabielį šeši šimtai žmonių: pribuvo ir 
palicijos viršininkas Žakometas žiūrėti kas dėsis. Vienas Ber¬ 
nadetos pažįstamas ar giminė visiems garsiai pasakė prie Za- 
kometo, kad žmonių sujudimas be reikalo sukeltas; ji pas ur¬ 
vą šiandien nebūsianti ir nežinia kada ateisianti. 

Ketvirtą balandžio buvo Velykos. Žmonių pas urvą buvo 
per ištisą dieną; palicįjantai suskaitė tris tūkstančius dvi¬ 
dešimt penkis žmones. Velykų pirmadienyje buvo penki tūkstan¬ 
čiai keturi šimtai su viršum. Velykų trečiosios dienos vakare 
mieste prasidėjo vėl kalbos apie tai, kad ryto, t. y. 7 balan¬ 
džio Bernadeta eisiant pas urvą. v Tos šnekos kažin kodėl 
nepanėšėjo į anas melagingąsias. Žmonėse nesidarė nerimas- 
čio, o buvo ramus supratimas, kad tikrai įvyks regėjimas. 
Šnekos tos labai panėšėjo į šnekas buvusias iš vakaro prieš 
Bloviesčių (Šv. Panelės Apreiškimą). 

- *- 


2. Prieš paskutinis regėjimas. 

Velykų trečiadienį išauštant pas Masabielį jau buvo apie 
dvyliką "šimtų žmonių Bernadeta atėjo ir atsiklaupė kaip 
paprastai. Jos veidas nušvito, nės ji išvydo Skaisčiausią ją 
Panelę. Lūpos ėmė taip meiliai šypsotis, kad aplinkiniai, į jos 
veidą žiūrėdami, pajuto laimės džiauksmą. Paskui Švenčiau¬ 
sioji Panelė pasivadino Bernadetą artyn prie savęs. Mergaitė 
ėjo klūpščia ir vėl kiūpščia sugrįžo. Tądien kaip ir pirmiaus 
per jos veidą keletą kartų bėgo paskui kits kitą linksmybės 
ir liuosybės jausmai. 

Bernadeta laikė rankose storą vaškinę žvakę. Vėsus ryt¬ 
mečio vėjelis gana smarkiai traukė pro uolų briaunas ir šonus, 
sukydamas žvakės liepsną į visas puses. Beeidama keliais auk¬ 
štyn regėtoja vienu tarpu tik stapt ir apsistojo. Dešinė ranka 
su degančia žvake kažin kaip prasigretino prie kairėsės. Ta 
kairėji buvo lyg aukščiaus pakelta ir atsėjo lygiai ties žva¬ 
kės liepsna. 

Mergaitė taip karštai kalbėjo ražančiaus maldeles, o jos 
mintįs ir jausmai taip buvo į regėjimą sutraukti, kad ji nei 




nepajuto kai ranka ėmė dekti. Kairėsės rankos piršteliai buvo 
truputį prasiskėtę; vėjas įbruko storos žvakės liepsną į jų tarpus. 

Žmonės šoko pataisyti ir žvakę ir ranką, bet čia pat sto¬ 
vėjo daktaras Dožus. Jis neleido nei vienam prisiartinti, o pats 
išsiėmė laikrodį ir žiūrėjo, kas darysis toliaus. 

Perėjo penkiolika minutų. Visu tuo laiku liepsna, išsiko- 
jusi po pirštų apačia, ėjo aukštyn pro jų tarpus dviem ar tri¬ 
mis liežuviais. Žiūrint į ranką rodėsi, kad jos oda nedega: nei 
kvapo nebuvo užuodžiama, nei čirškimo negirdėti buvo. Liep¬ 
sna taip ėjo pro pirštus, kaip pro geležinius virbalus. 

Penkiolikai minutų praslinkus, Bernadeta, tebebūdama 
klūpščia, ėmė eiti aukštyn. Tada jos rankos vėl prasiskėtė ir 
žvakės liepsna jau nebesiekė pirštų. Veidas dar vis buvo per¬ 
simainęs, gražus, šviesus ir baltas. 

Po kiek laiko Apsireiškusioji Panelė išnyko iš Bernade¬ 
tos akių. Subiriūtės veidas tartum užgeso, pasidarė tokis kaip 
visada. Ji atsistojo, atidavė žvakę tai moteriškei, nuo kurios 
buvo gavusi prieš regėjimą, ir ketino eiti namo. 

— Palauk,—tarė Bernadetai daktaras,—duok šian savo 
kairiąją ranką. 

Mergaitė atkišo ranką, o Dožus ėmė žiūrinėti tarpirščius 
ir pirštus. Niekur nerado nei mažiausio nudegimo. Nežinia 
kas parėjo gydytojui į galvą tik jis pasišaukė tą moteriškę su 
Bernadetos žvake ir liepė padekti. Moteriškė padegė, o Berna¬ 
deta žiūrėjo nieko nesuprazdama, kam čia tas darosi. Regė¬ 
jimo laiku ji buvo nemačiusi savo rankos ant liepsnos. 

Kaip tik žvakė buvo padekta, daktaras ją prikišo Berna¬ 
detai prie rankos ties tuo daiktu, kur neseniai buvęs liepsnoje. 
Bernadeta susyk brūkšt ir ištraukė savo pirštus iš daktaro 
rankų ir dar suriko: 

— Deginat mane! 

Paskui dar keletą kartų daktaras prisitaikė prikišti tos 
žvakės liepsną prie Bernadetos pirštų jai nežinant. Ji vis pa¬ 
juto ir nesidavė. 

Šitą atsitikimą aprašė pats daktaras Dožus savo knygose 
išspauzdintose 1873 metais. Paskui tas daktaras dar ilgai gy¬ 
veno: tapo geru kataliku ir mirė 15 kovo 1884 metais. *) 

-*- 


l ) Daktaro knygų prancūziškai šitokis vardas: Dr. Dozous, La Grotta 
do Laurdes, sa funtaine, sės guėrisons. 2-mo ėd. Paris. Guėrin-Muler. Žiū¬ 
rėk pusi. 56-58. 

3. ŽmoniŲ gerumas, 

Prieš paskutinio regėjimo dieną pas urvą pabuvojo de¬ 
vyni tūkstančiai šešiosdešimtįs žmonių. Iš tų 4822 buvo liur- 
diečiai, o 4238 iš svetur atkeliavę. -Jogei pats Liurdo miestas 
ne ką viršaus tuomet turėjo gyventojų per 4 tūkstančius, 
tai matytis, kad daugelio tądien turėta po keletą kartų eiti 
pas uolą. 

Nors buvo kelias iš Liurdo į Masabielį, bet tas kelias 
buvo nelygus ir akmenuotas. Liurdo akmenininkai aure bu¬ 
vo pataisę taką nulipti žemyn nuo Masabielio viršūnės į tą 
daiktą, kur klūpodavo regėtoja. Po Velykų jie sutarė pada¬ 
ryti dar ir antrą darbą—pataisyti kelią iš miesto į Masabielį. 
Kelio taisymas kalnuotose šalyse labai sunkus darbas, nes, 
kiek pakasus, žemėje randi akmenį. Kaip pas mus molis ar 
baltžemė užima visą viet» po ariamąja žeme, taip anuose kraš¬ 
tuose akmuo. To atcmens nei neišimsi, nėi nepajudįsi. O jis 
nelygus. Taisant kelią, duobes reikia prigrįsti akmenimis, 
o kyšančias iš žemės kupras nuskaldyti. 

Geri žmonelės nepabūgo to sunkaus darbo. Nuvargę per 
dieną kalnuose, duoną užsidirbdami, vakare parėję, užvalgę 
kiek vakarienės, vėl imdavo kalnakalius ant pečių, o žibu¬ 
rius į rankas ir eidavo taisyti kelio. Iš tolo žiūrint į juos, 
išrodydavo, kad lyg žibančių skruzdėlių talka darbuoda- 
mos kruta. 

Būdavo žmonės praeidami užklausia: 

— Kas jums užmokės už tą darbą? 

— O-gi Švenčiausioji Panelė! — atsakydavo jie. 

Kad metas būdavo eiti gultų, nusidirbę, pailsę, susieida¬ 
vo žmonelės pas urvą, ir ties žibančiu nuo žiburių uolos įdu¬ 
bimu, suklaupę, bendra malda užbaigdavo bendrus dienos 
triūsus. Lengva ir saldu būdavo ilsėtis tiems geros širdies 
žmonėms. 

Akmenininkams išsiskirsčius, maldininkų krūvutės kaip- 
kada likdavo per naktį. Urvo vidurys, degančių žvakių pris¬ 
tatytas, žėrėdavo visada per naktis tamsai aplinkui visur juo¬ 
duojant. Rytmečiui išaušus, vėl žmonės subėgdavo pasimelsti. 
Kartais atnešdavo gėlių šventai vietai papuošti. Kas neturėjo 
gyvų, tas atnešdavo dirbtinius. 

Ant urvo šonų žmonės ėmė kabinti sidabrinių daiktelių. 
Kam būdavo ranka išgijusi, tos pirkdavo mažą sidabrinį rankos 
pavidalą ir ten pakabindavo; kitas sidabrinę akį, kitas širdį. 
Ir kitokias ten dėdavo atnašas, brangesnes ir pigesnes. 0 pi¬ 
nigus vis dėjo ir dėjo ten ant žemės. 

Gana stebėtinas daiktas, kad niekas tų atnašų nesergė¬ 
davo ir niekas jų nevogdavo. Apie naujuosius 1858 metus, 
tai yra, trumpai prieš apreiškimus, vagįs buvo net bažnyčias 
apiplėšę, o dabar nei jie drąsos neturėjo ateiti nakčia; pasitai¬ 
kius, kaip nieko nėra, ir atimti tą viską iš lauko. 

Apskritai kalbant, visoje miesto apielinkėje žmonių ap¬ 
siėjimas tuo laiku žymiai pagerėjo. Velykoms prisiartinus, 
nuėjo išpažinties ir tie, kurie pirma neidavo. Sako, vagįs ir 
skaudikai ėmę teistis su nuskiaustaisais, bet tikrai to netvir¬ 
tinu, nes tokius daiktus sunku sužinoti. Palicija stebėjosi, ir 
tai liko užrašyta jos raportuose, kad visu laiku nuo regėjimų 
pradžios ligi pabaigai niekad nepasitaikė nekokios nelaimės 
su žmonėmis, nors kartais jų susitelkdavo didelė daugybė, nors 
šiaip žinia, kad paprastai nei viena mugė, nėį vieni atlaidai neap¬ 
sieina be kokios nors netvarkos. 

Dar labiaus stebėtina, kad Liurdo apirybės teismas per 
tuos tris mėnesius teturėjo peržiūrinėti tik vieną bylą. Bet 
ir tos nusikaltimas buvo padarytas dar prieš apsireiškimams 
prasidedant ir, perkratę kaltės prirodymus, teisėjai išrado, 
kad jie permaži, todėl apkaltintąjį paleido. Iš antrųjų tri¬ 
jų mėnesių buvo dvi byli, bet ir tiedviejų nusikaltimai 
buvo padaryti dar prieš apsireiškimus. Šitą teismų bedar¬ 
bę paminėjo net laikraščiai: „Interėt publiąue“ ir „Ere Im- 
periale“. 

Estradė rašo, kad tuo laiku liurdiečiai taip buvę geri, 
kad iš toli atkeliavusius maldininkus priimdavę pas save kaip 
svečius, nepavydėdavę jiems pas save nakvoti ir valgyti. 
Kaip kam gražus išrodo Švenčiausiosios Panelės stebuklai 
kūnams padaryti, kaip kam dar gražesnis šitas žmonių valios 
sulaikymas nuo pikto. 

-*- 


4. Šis tas apie Bernadetą. 

Po Velykų nesusimažino skaitlius tų žmonių, kurie nuo¬ 
lat ateidavo į Subirus klausinėti Bernadetos. Bet jų klausi¬ 
nėjimai tolydžiui darėsi sunkesni ir daugiaus proto reikėdavo 
Bernadetai, kad atsakymai išeitų išmintingi. 

Vieną dieną užėjo Prancūzijos parlamento narys atsto¬ 
vas de Resegijė su keletu ponių, savo gimjnių. Bekalbant apie 
apsireiškimus, Bernadeta išsitarė, kad su Švenčiausiąja Panele 
kalbėdavusi ne tikrai prancūziškai, o bearniškai, ir kad Dievo 
Motina atsakydavusi taip prastųjų liurdiečių kalba. Kaip mus 

Sven. Panelės Apsireiškimai Liurde. 9 

krašte yra niekinančių dzūkų tarmę, taip ir Prancūzijoje yra 
tokių, kurie niekina visas tarmes, išskirdami vieną knygų kalbą. 
Tas ponas, norėdamas, kad Bernadeta mokintųsi grynai pran¬ 
cūziškai, tarė: 

— Netiesa, mergele! Nė Dievas, nė Švenčiausioji 
Panelė nesupranta bearniškai, nė nemoka tos šlykščios 
kalbos. 

0 Bernadeta atsakė kur-kas protingiaus už poną: 

— Jei Dievas tos kalbos nemokėtų, tai nė męs nemo¬ 
kėtume. Iškur-gi męs gautume supratimą, jei Dievas jos 
nesuprastų? 

Ponas neturėjo ką atsakyti: nės ištiesų jam reikėjo susi¬ 
gėsti už tokį pasakymą. 

Kitą kartą vienas svečias panorėjo palaikyti Bernadetą ant 
juoko ir tarė: 

— Dievo Motina skaito, kad tu esi galvijėlis, šiaip nebūtų 
tau liepusi valgyti žolę. 

— 0 tamista ar-gi esi galvijas, kad salotų valgai?—atšovė 
Bernadeta linksmai juokdamos be piktumo. 

Šiaip Bernadeta niekuo nesiskirdavo iš tarpo savo drau¬ 
gių. Vaikščiodavo apsitaisius daug vargingiaus už kitas, nės 
tėvai gyveno iš to, ką tąjėk užsidirbdavo, o užsidirbdavo ma¬ 
žai. Veido išvaizdos taip-gi buvo kaip visos paprastosios bė¬ 
dinos mergaitės. Posilsio laiku tarp lekcijų lakstydavo, juok¬ 
davosi ir išdykaudavo su draugėmis, kaip ir visos padorios 
mergaitės. Ypatingai būdavo greita juokties pati, arba kokį 
nekaltą juoką padaryti kitiems. Man teko kalbėti Liurde su 
vienu seneliu, kurs vienais metais su Bernadeta mokyklon 
vaikščiojo. Jis atsimena keletą vaikiškų juokų, ką ji padarė 
draugėms arba kitiems miesto vaikams. 




XYII. 

Netikrieji regėjimai: 


1. atsitikimai ne visai ištirti. 

Sako, kad ne viena Bernadeta gavusi regėti Švenčiau¬ 
siąją Panelę. Pasakoja, kad Marijona Kurežiūtė regėjusi Dievo 
Motiną du ar tris kartus pagrečiam ir paskui dar vėliaus vie¬ 
ną kartą ar daugiaus. Žmones klausydavo apie tuos Kurežiū- 
tės regėjimus pasakojant, bet nesusibėgdavo taip, kaip dėl 
Bernadetos. Rasi nebus didelės klaidos pasakius, kad abejoti¬ 
na, ar tikrai Švenčiausiąją Panelę regėjo Kurežiūtė. 

Viena mergaitė, kurios pavardės neradau užrašyta, o tu¬ 
riu minėti tik tiek, kad ji vardu buvo Marija, gyveno Liurde 
prie Žemosios gatvės ir buvo labai gero apsiėjimo, skaudžiai 
apsigavo. 

Melzdamosi pas urvą, Mariutė išgirdo urve lyg vargo¬ 
nuojant, bet taip gražiai, kad nei apsakyti nebuvo galima. Tik 
nuo to vargonavimo truputį lyg nežymus svaigulys darėsi 
galvoje. Marijona tikėjo, kad šitaip gražiai vargonuoti arba 
giedoti tik aniolai tegali. Ant rytojaus ji sugrįžo pas urvą su¬ 
kalbėti rąžančių ir drauge išgirsti tą gražųjį vargonavimą, jei 
seksis. 

Kaip tik ji atsiklaupė, taip ir ėmė plaukti iš uolos švel¬ 
nus, skaistus, gryni balsai, tartum iš aniolų lūpų. Mergaitė 

klausė kvapą užlaikius. Gražumėlis buvo nesavas. Tas gražu¬ 
mas kaskart labiaus sujudino jos jausmus, o jausmai ėmė 
teršti balsus. Balsai vis darėsi biauryn ir šlykštyn, autgalo 
pasidarė tokis šlykštus riksmas, tokia barškalija, kad nei žmo¬ 
gui negali apsakyti, ir susyk viskas nutilo, lyg nutruko Po 
valandėlei iš kažin kur atsirado baugus išgąstingas urkšti- 
inas. Tarsi koki biaurųs gyvuliai pradėjo rimavotis urye. Tar¬ 
pais išrodė lyg stimpančių aitvarų dantų griežimas. Marijona 
persigandusi pašoko ir parbėgo namo ne veide. Keletą savai¬ 
čių ji negalėjo išdrįsti sugrįžti pas urvą. Ilgą laiką vėliaus, 
kad jai atseidavo pasakoti šitą atsitikimą žmonėms, tai dar 
visa ’nublankdavo ir drebėdavo, atsiminusi tą baisybę.— Liur- 
diečiai netikėjo Marijonai, sakė, kad ji prasimano nebūtus 
daiktus, norėdama, kad ir apie ją žmonės šnekėtų. Kiti kitaip 
apie tai mano. 

Tuo pačiu laiku atsitiko dar šitaip. Vienas ūkininkas, 
gyvenantis prie pat Sen-Pė, ėjo mūgėn į Tarbius. Kelias 
buvo pro Liurdą. Nuo kelio buvo matyti kitoje pusėje upelio 
Masabielio urvas. Atėjęs ties tuo daiktu, ūkininkas prieš ur¬ 
vą nusiėmė kepurę lyg prieš kryžių ir persižegnojo. Tik su¬ 
syk pasijuto, kad apie jį pasidarė kažin kokis kamuolys kei¬ 
stų šviesų. Bandė eiti, bet žinksnio žengti negalėjo; bandė 
grįšti, taip-gi nei krust. Persigandęs nesavai, ėmė vėl žegno¬ 
tis. Nuo to antrojo persižegnojimo ugnies kamuolys tarsi trū¬ 
ko ir taip smarkiai pokštelėjo, kaip armotos šūvis. Ūkininkas 
pasijuto, kad tik tamsybė apie jį pasidarė. Iš tolo buvo gir¬ 
dėti pragarinio pasityčiojimo juokai su keiksmais prieš Dievą. 
Nusigandęs žmogelis leidosi namo, kaip tik kojos nešė. 

Vienu laiku maži vaikai ir mergaitės ėmė labai dažnai 
visko regėti urve. Kaip tik, būdavo, ateis, atsiklaups, taip ir 
išvysta visokių asmenų. Vieniems rodydavosi Švenčiausiosios 
Panelės pavidalas, lyg koks šepetys, su daugeliu karūnų ant 
galvos ir su daugeliu karališkų lazdų rankose. Kiti matydavo 
neva šv. Juozapą, tretiems rodydavosi keturi evangelistai, dar 
kitiems neva šv. Petras arba šv. Povylas. Sako, tų neva šven¬ 
tųjų rodvdavęsi tiek daug, kad nei danguje jų daugiaus ne¬ 
są. Numanu būdavo, kad tai vis ne tikri šventieji, nes jie 
tąsydavosi ir kraipydavosi kaip nežmonės. Nors apsidangstę 
graženybėmis, jie išrodė baisus ir kraupus. Kūdikiai, kurie 
regėdavo tąs šventaisiais apsimetančias baidykles, regėjimo 
laiku pastirdavo ir virpėdavo lyg drugio krečiami. Kaip-kada 
regėjimai būdavo nežmogiško nei pavidalo. Čia pridėsiu dar 
vieną panašų atsitikimą, kurs buvo žymiai vėliaus. Vyriausy¬ 
bė buvo uždraudusi žmonėms melstis pas urvą ir buvo už¬ 
tverusi Masabielį tvoromis. Tad keletas moterų susirinko ant 
kalno viršaus. Viena klūpodama laikė rankose ketvirtų metų 





dukrelę. Mergaičiukė buvo rami ir moters į ją nesistebėjo. 
Tik motina pajuto, kad ji ėmė smarkiai žiūrėti į upelį. Tik 
staiga kūdikis brūkšt ir ištrako iš motinos rankų. Kaip ims 
bėgti prie kalno krašto. O kalnas ten kelioliką sieksnių aukš¬ 
tas ir status, kaip šulinio rentinys. Motina, kaip šoks paskui 
dukterį, vos tik suskubo ją nutverti. Jei dar būtų vieną žin- 
ksnį toliaus žengusios, abidvi batų tiškusios žemyn ir kaulai 
ų sutrukę. 

- # - 


2. Piktosios dvasios darbai, 

Apie nupasakotuosius ligi šiol atsitikimus sunku aiškiai 
tvirtinti, kad jie tikrai buvę, bet, žiūrint į istorijos šaltinius, 
negali nepastebėti, kad šis-tas turėjo būti, ko męs aiškiai ne¬ 
permanome. Štai pora neabejotinai buvusių atsitikimų tokios 
pačios rųšies, kaip ir apsakytieji. 

Vienuose namuose su Estrade ir jo sesere tiktai kitam 
trobos gale gyveno padori rankpelnių šeimyna. Tos šeimynos 
buvo sūnus vienuoliktų ar dvyliktų metų berniokas. Estradė, 
nenorėdamas padaryti negarbės jam, dabar jau išaugusiam 
žmogui, nemini jo pavardės ir vardo terašo tik pusę: Alehs, 
Nežinia tad, ar „Aleksandaras“ ar „Aleksis“. 

Tas vaikinukas, išbėgęs pasibėgioti su kitais mažais vai¬ 
kais, atsidūrė ties Masabieliu. Prisiartinęs prie urvo, jis tru¬ 
putį pasimeldė, o draugai žaidė toliaus. Jų belaukdamas, ber- 
niokėlis prisiartino visai prie uolos, atsisėdo ir, pasidėjęs al¬ 
kūnę ant kelio, atsirėmė galvą. Taip sėdėdamas, jis žiūrėjo 
kitus vaikus ir nieko ypatingo negalvojo. Tik kažin dėlko jis pa¬ 
žiūrėjo į uolos įdubimą ir išvydo ateinant prie jo artyn visą 
aūksu spindinčią ponią apsikabinėjusią visokiais kankalais. 
Nei jos rankų nei kojų nebuvo matytis, nės apie liemenį bu¬ 
vo pilkas debesis tokio dažo, kaip kad būna ant dangaus prieš 
audrą. Tos ponios akįs buvo labai juodos, žiūrėjo įsismeigu¬ 
sios į kūdikį, tarsi norėjo šokti ant jo ir pagriebti. 

Kūdikiui dingt, kad tai velnias. Kaip ims bėgti namo. 
Parbėgęs kaip puolė motinai į glėbį ir glaudžiasi, kad gelbė¬ 
tų. Vaikinuko akįs iššokusios, o liežuvis visai nepašneka. Ką 
nedarė varkšė motina, neprižadino sūnelio pasisakyti kas bu¬ 
vę. Nusigandus ir motina ėmė šauktis Estradžiūtę, kad atei¬ 
tų. Panaitė, nežinodama kas darosi, bėgte atbėgo, ale pama¬ 
čius, kad nieks nemiršta nei nedega, ramiai ėmė kalbinti ir 
glostyti nesavai išsigandusį berniokėlį. Pamažėli vaikas atsi¬ 
peikėjo ir pasipasakojo, ko taip smarkiai buvo nusigandęs. 

Kitą baugų atsitikimą liudija daugelis liurdiečių. Batsu- 
geruose buvęs jaunas ūkininkas didelis gremėzdas. Jis pasi- 
prato vaikščioti pas Masabielį, kada mažiausia žmonių. Kaip 
tik prieidavo prie uolos, kažin koks nematomas sūkurys jį 
pagriebdavo. Kad imdavo suktis ant vietos, tai nei rankų, nei 
skvernų sumatyti negalėdavai. Apsistojęs imdavo mosuoti ran¬ 
komis, tartum norėdamas sutverti kažin kokį niekam nema¬ 
tomą piešą. Besivydamas tą šmėklą, jis užbėgdavo ant uolos 
šono, nors tas šonas buvo visai taip status, kaip rentinys. Vi¬ 
si matė ir nesuprato, kaip jis nenukrinta. Mismukęs žemyn, 
sukninbdavo visas be vieko, kaip šiaudų kūlys. Pakilęs spruk¬ 
davo nabagas namo susigėdęs. 

Vieną dieną po pietų Estradžiutė nuėjo pas urvą sukal¬ 
bėti dalį ražančiaus. Ten jau buvo kelios inoters ir viena ma¬ 
ža mergiotė aštuntų ar devintų metų. Šitoji klūpojo prie- 
pat uolos įdubimo ir meldėsi. Besimeldžiant jos veidas, kaip 
sakoma ištįso. Iš šalies žiūrint numanu buvo, kad ji kažin 
ką mato. Paskui nusigandusios jos akįs kryptelėjo, lyg suk- 
damosi paskui kažin kokią einančią šmėklą. Ant veido pa¬ 
sirodė tokis šypsojimasi, kaip tas, kokis bųva, kad žmogus 
nenori juoktis, o turi. Tik būpt, staiga ir pavirto mergikė 
aukštininka. Kaip ims ji ristis nuo urvo žemyn į upelį. Mo¬ 
ters sukliko iš išgąsčio. Kitos pabėgo. Mergiotė neįsirito į van¬ 
denį. Atsigriebusi ji nepasakė nei ką ji mačius, nei kas su ja 
buvo pasidarę. 

Kaip pas mus dvaruose žydai, taip Prancūzijoje šiaip 
žmonės, samdo viso sodžiaus karves, kad galėtų jų pieną mil¬ 
žti ir parduoti. Šalę Liurdo visai netoli nuo Masabielio gyve¬ 
no vienas milžėjas. Jo sūnus buvo kokios dvylikos metų. Vai¬ 
kino būdas meilus, lipšnus ir gražiai su žmonėmis apsieinan¬ 
tis. Tas berniokas staiga, viena diena, pasidarė piktas, nešne¬ 
kus ir į kamuolį susitraukė. Jo šneka pasidarė lyg nenaudas 
urgėjimas; tardavo tokius žodžius, kokių aplinkiniai žmonės 
nei vienas nesuprazdavo. Tarpais imdavo jį visą tąsyti. 

Estradės pasipažinojo su milžėjais. Vieną dieną panaitė su¬ 
sitiko milžėją ir paklausė, kaip sūnaus sveikata: buvo girdė¬ 
jusi kad serga. Tėvas nusiskundė ir pridėjo, kad, turbūt, kas 
nors apžavėjęs jo vaiką. Estradžiūtė karštai aiškino sodiečiui, 
kad jokių apžavėjimų pasaulyje nėra ir negali būti. Nelaimin¬ 
gas tėvas meldė, kad panikė ateitų nors pažiūrėti; ji prižadėjo. 

Ant rytojaus ar poryt, pasikvietusi dar dvi-tris kitas po¬ 
nias, Estradžiūtė po pietų užėjo pas milžėją. Viešnios terado 
namieje tiktai tą sergantį kūdikį susirietusį pas ugnį. Ką jos 
nedarė, kad jį įšnekintų, jis nešnekėjo. Ketindamos namo vy¬ 
kti, ponios išėjo iš vidaus ir susisėdo ant kiemo. Štai ir be¬ 
pareinąs milžėjas. Jis meldė, kad viešnios sueitų į vidų. Kaip 

tik vaikiščias jąs pamatė, vėl beeinant į vidų, kaip ims keik¬ 
ti, tokiais biauriais žodžiais, kokių jos dar nebuvo girdėjusios. 
Jis buvo beveik dvilinkas susirietęs, tik staiga liuokt ir per¬ 
šoko per visą grinčią. Tas šokimas panešėjo į varlės šokimą. 
Persigandusios viešnios, bemažko, tekinos parbėgo namo. 

Po kiek laiko Liurdan atvažiavo kunigas Beliūz. Atėjęs 
pas milžėją, jis visaip ištyrė jo sūnų ir matė kūdikio ligos 
baisumą. Sugrįžęs keletą dienų vėliaus misijonorius atkalbėjo 
tam tikras maldas ir vaikas staiga išgijo, kaip staiga buvo 
susirgęs. 

Daugelis raštininkų, aprašydami Liurdo apreiškimus, pra¬ 
leidžia šituos atsitikimus neminėję. Tai daro dažniausiai iš 
baimės, kad skaitytojai, netikintieji į velnio pristojimus, neim¬ 
tų juoktis iš tų aprašymų. Man rodėsi, kad aš neturiu žiū¬ 
rėti ar juoksis kas iš manęs ar ne. 0 pradėjęs aprašinėti isto¬ 
riją, aš neturiu praleisti to, kas buvo. Rasi ne visi minėtieji 
aprašymai yra piktosios dvasios darbai, bet negalima sakyti, 
būk pragaro galybė liko neparodžiusi savo piktybę žmonėms 
ir Dievui už tatai, kad Liurde Švenčiausioji Panelė padarė 
žmonėms didelę malonę. 

- * - 


3. Regėtojai melagiai. 

Nėra ko stebėties, kad piktoji dvasia labiausiai užpuolė 
gerus žmones. Man rodos, kad piktosios dvasios pristojimas- 
tik tada būna matomas žmonėms, kada v pragaro galybė varu 
nori priversti žmogų, kad jai tarnautų. Žmogus nenor, o pik¬ 
toji dvasia verčia, iš to ir išeina žmogaus apsėjimas lyg pa- 
sibaidžiusio žirgo mėtimasi ir sukimąsi nenorint klausyti pik¬ 
to jojėjo kamanų. Kurie žmonės iš liuosos valios pasidavė 
piktosios dvasios pagundoms, tie mėgždžiojo Bernadetos re¬ 
gėjimus atkartodami, ale niekokios ligos jų kūne ar prote ne¬ 
buvo. Juk piktąjai dvasiai to nei nereikėjo, kad žmonės sirg¬ 
tų, o tiktai to, kad būtų .jos tikslams tarnai. Tokių taip-gi 
atsirado Liurde. 

Vienas pusbernis kokios aštuoniolikos ar dvidešimties 
metų pajunko kas vakarą apie saulėleidą pribūti į apsireiški¬ 
mų vietą. Jis apsistodavo ne pas urvą, o anapus Gavės ties 
urvu. Būdavo, visas apsiraišiojęs visokiais želmenimis lyg 
sekminių karvė, o veidą išsidirbdavo biauriai. Atėjęs atsiklaup¬ 
davo ir žegnodavosi labai plačiai dėdamas rankas. Paskui im¬ 
davo bliauti, kad visi kalnai aplinkui skambėjo, ir staipydavosi 

nežmoniškai. Žmonės ėmė uiiuoti tą begėdį ir jis pasiliovė 
niekus dirbęs. 

Atsirado taip-gi iš mergų viena tokia jau. Tai buvo vie¬ 
nų Liurdo ponų tarnaitė. Ji užsimanė apsimesti reginčia ir 
pradėjo nuduoti Bernadetą. Išeidama iš namų apsisupdavo vi¬ 
są galvą savo kapu lėtu, sprandą nunerdavo ir dūrindavo pas 
urvą. Žmonėms šnekinant, apsimezdavo nieko negirdint ir 
nieko neatsakydavo. Atėjus pas urvą klūpščiodavo, tampyda¬ 
vusi, kad tik išeitų taip kaip Bernadetos daroma, bet neišei¬ 
davo. Žmonės juokdavosi iš jos ir uliuodavo. Matydama nieko 
nepelnysianti, liovėsi savo komedijas dariusi. 

- *- 


4. Regėjimai iš ligos. 

Švenčiausiosios Panelės apsireiškimai Liurde labai suju¬ 
dino žmonėms smagenis Tarbių vyskupijoje, o dar labiaus 
pačiame Liurde. Tokiame visuomenės sujudime vis atsiranda 
asmenų, kurie tą sujudimą pajunta labiaus už visus. Jiems 
ima rodytis akyse tai, apie ką visi kalba. Taip turėjo būti ir 
buvo Liurde. 

Prie Banjerų gatvės gyveno su tėvais jauna mergina Ju¬ 
ze vardu. Vieną dieną Estradė su dviem ponais, atvažiavusiais 
iš Arželeso, užėjo ją klūpant pastyrusią ties Masabielio urvu 
tarp kokios dvylikos kitų moterų. Juzės veidas teisingai išro¬ 
dė daug gražesnis, negu paprastai. Ji panešėjo į Švenčiau¬ 
siosios Panelės Sopulingos paveikslus. Rankas susiėmusi, akis 
atkreipusi urvan, ji meldėsi ir dūsavo, o stambios grynos aša¬ 
ros bėgo per veidus. Kartais lyg drebulys perbėgdavo per jąją. 

Anuodu ponai žiūrėjo ir gėrėjosi. Estradė, kurs buvo 
matęs Bernadetą dvasios pagavime, jautė, kad nors ir šitos 
malda graži, bet, kažin kas, neturėjo to jausmo, kaip žiū¬ 
rint į aną. Sulyginęs Bernadetą su šita, aiškiai pamatė didelį 
skirtumą. Pagaliaus ir Juzė, kad buvo teisinga mergaitė, du 
ar tris kartus perėjusi šitą regėjimo pastyrimą liovėsi vaikš¬ 
čiojusi pas urvą ir sakė, kad tos šmėklos, ką jai rodydavo¬ 
si, nebuvo Švenčiausioji Panelė. Aš pridėčiau, kad tai nebu¬ 
vo nei piktos dvasios monai, o tiesiog—regėjimas nebūto daik¬ 
to iš smagenų sujudimo dėl didelių šnekų. Labai gali būti, 
kad ir Marijonos Kurežiūtės regėjimai, minėti šio perskyri¬ 
mo pradžioje, taip-gi buvo ne tikri regėjimai, o tik didelis jos 
smagenų sujudimas. 

Protu apsvarstant aprašytuosius čion atsitikimus ir iš¬ 
skiriant iš jų tą, kas nepilnai prirodyta, jog buvo, matome, 
kad piktoji dvasia neabejotinai bandė padaryti tiek daug vi¬ 
sokių regėjimų, kad iš jų tarpo negalima būtų pažinti dan¬ 
giškosios malonės. Matyti taip-gi, kad piktąjai dvasiai nesise¬ 
kė, nes, pradėjus jai nusiduoti gražia šventenybe, Aukštesnėji 
Galybė priverzdavo prastoti neteisingai prisisavintos šviesy¬ 
bės. Tai buvo su kūdikiu Aleks. ir taip-pat, turbūt buvo su 
ūkininku iš Sen-Pė. Iš kitos pusės paties žmogaus dvasios 
pasipriešinimas padarydavo tiek, kad vietoje regėjimo išeida¬ 
vo baugi liga, kaip ano milžėjo sūnaus. Atsitikimus, kuriuose 
nematyti antgamtinės įtekmės, priskaitome prie smagenų ar¬ 
ba dirksnių (nervų) ligų. Nors tos ligos nepaprastos ir dar 
neužtektinai ištirtos, bet jos, tiesą sakant, yra tokios pat, 
kaip ir visos kitos ligos. Neprotingai darytų, kas ir ligas ir 
piktos dvasios ir Dievo darbus skaitytų per vien ligomis. 
Lygiai neprotinga būtų ligas vadinti dangaus apreiškimais. 

















XVIII. 


Dvasiškoji ir svietiškoji 
pradeda nesutikti dėl 


valdžia 

Liurdo. 


1. Dvasiškoji vyriausybė ir jos rūpinimasis 
. . - Liurdo atsitikimais. ■ 

Liurdo, kaipo v pavietinio miesto, klebonas buvo drauge 
ir dekanas. Kaip Žakometas pranešdavo žinias svietiškai vy¬ 
riausybei, taip dekanas apie apsireiškimus visa, ką girdėdavo, 
turėdavo nurašyti savo vyskupui. Tų pranešimų vertė būdavo 
nemelaginga, bet gerumo nepergeriausia. Pats klebonas, nei 
niekas iš kunigų, pas urvą nevaikščiodavo. Išgirdę kokį ste¬ 
buklą pasakojant, patįs dvasiškieji neidavo išklausinėti tų 
žmonių, apie kurių išgijimus jiems kaip kas pranešdavo. Tai¬ 
gi žinios vis būdavo iš kelintų lūpų. 

Dekanas nelaukdavo, kol žirnių susirinks daug, o siųzda- 
vo jąs vyskupui Severinui Lioransui tąjėk. Vyskupas, jąs 
atydžiai skaitydavo. Razdamas žinių kitoms, to paties dekano 
praneštomsioms, priešingų, vyskupas atsargiai jąs perminty- 
davo, perkratinėdavo ir žiūrėdavo kas tikėtina, o kas ne. Tan¬ 
kiai išeidavo taip, kad netikrosios žinios vienos kitų klaidin¬ 
gumą išrodydavo. 

Vyskupas Lioransas turėjo labai smarkų protą, įpratusį 
atskirti tiesą nuo netiesos. Jis buvo vyskupu tapęs iš labai 
prastų žmonių. Jo tėvai gyveno mažame miestelyje iš rankų 
darbo. Severinukas iš mažens negavo mokinties, nes bėdini 
tėvai jį buvo išdavę pas žmones ganyti. Iki dvidešimtų metų 
jis negavo išmokti nei rašyti. Bet tuo laiku vienas turtingas 
žmogus, pažinęs jauną Severiną-Bertrandą, išvydo stebėtinai 
gerą jo protą ir galvą taip lengvą į mokslą. Tas žmogus lei¬ 
do Lioransuką mokynties. Su vienuolika metų Severas lengvai 
perėjo ištisus gimnazijos ir seminarijos mokslus, visuose toli 
pralenkdamas draugus. Trisdešimties vienų metų jį įšventino 
į kunigus ir paskyrė pirma matematikos mokytojumi, paskui 
filosofijos prafesoriumi. 

1822 m. Tarbo vyskupas d 4 Astros davė kunigui Lioran- 
sui pinigus, kad įrengtų mieste Sen-Pė katalikišką gimnaziją, 
idant ją pabaigę berniokai galėtų stoti į seminariją. Tokia 
gimnazija Prancūzijoje vadinasi „mažoji seminarija.“ Kun. 
Lioransas ją gerai įtaisė ir 12 metų buvo jos direktorium. 
1834 metais vyskupas Dublis jį paskyrė savo pagelbininku 
vyskupijos valdyme. Toksai vyskupo pagelbininkas, neturįs 
vyskupiško šventinimo, Prancūzijoje vadinasi generolas-vika- 
ras. Generolu-vikaru būdamas, Lioransas puikiai pažino Tarbo 
vyskupiją. Paskui jis dar buvo didžiosios (tikrosios) seminari¬ 
jos rektorium. 

56-tuosius metus eidamas jis tapo Tarbo vyskupu. Ra¬ 
dęs berniokų mokslą aprūpintą, jis ėmė galvoti apie padorų 
mergaičių mokinimą. Surinko mokslus išėjusių merginų drau¬ 
giją, parašė jai vienuoliškus įstatus taip, kad visi tų merginų 
turtai ir darbai eitų katalikiškam mažų mergaičių mokinimui. 
Mieste Garezone pastatė joms gimnaziją. Mieste Tarbe jis 
įkūrė tokius namus, kuriuose gaudavo prieglaudą, paguodą 
ir pasitaisymo palengvinimą tos nelaimingosios, ką buvo pa¬ 
tekusios į paleistuvių namus, o paskui iš ten susiprato atsi¬ 
traukti. Mieste Bareže gerbiamasis vyskupas pastatė ligonbutį 
prie šiltųjų vandenų, kad jais galėtų naudotis neturtėliai. 
Beto jis dar įrengė prieglaudą seniems ir padegusiems kuni¬ 
gams, kurie, negalėdami žmonėms tarnauti, šiaip neturėdavo 
kur dingti. Ant galo jisai atstatė iš naujo tris šventas vietas, 
kuriąs bedieviai buvo sugriovę sumišimo laiku, revoliucija va¬ 
dinamu. 

Šitasai didelio proto, galežinio būdo ir apaštališkos do¬ 
rybės vyskupas, tiek metų beprafesoriaudamas ir su visokiais 
žmonėmis suseidamas, buvo gerai prityręs, kaip reikia dvasiš¬ 
kiai būti atsargiai su stebuklais, ir kaip greitai galima užsi¬ 
traukti ir kaltę ir negarbę nuo tikėjimo priešininkų. Visuose 
dijecezijos valdymo dalykuose įis viską darydavo pamaži, iš 

lėto, ilgai ir gėriai apgalvojęs. Atsargių atsargiausias jis buvo 
su Liurdo atsitikimais. 

Beskaitydamas dekano pranešimus, belukštendamas juo¬ 
se tiesą iš visokių supasakojimų, jis kaskart aiškiau s ir sti- 
priaus gavo matyti, kad stebuklai ištiesų dedasi. Iš pradžių 
netikėjo, bet atsitikimai darėsi karkart aiškesni. Žinios vienos 
kitas popildydamos ir atitaisy damos, kaskart rodėsi tikresnės. Su- 
lyg tuo ir neįtikėjimas vyskupo širdyje ėmė mažėti. į netikėji¬ 
mo vietą pradėjo užeiti saldus jausmas, kad Švenčiausioji Pa¬ 
nelė jo vyskupiją aplankė. 0 vyskupas Švenčiausiąją Panelę 
labai mylėjo. Jis mintino ir sakydavos, kad tiktai per Jos malonę 
iš piemenų vyskupu tapęs. 

Kunigas Peiramalis buvo mažesnio mokslo, todėl lengviau 
susipainiodavo tose įvairiose pasakose, kur tiesa, melas, liga, 
stebuklas ir piktos dvasios monai pynėsi ir maišėsi išvien. 
Vyskupas gana lengvai atskyrė dvasiškus pelus ir nuodus 
nuo sveikų grūdų. 

Jau beveik tikėjo vyskupas į Liurdo stebuklus, tik štai 
gauna nuo prefekto raštą, kad Bernadeta esanti nesveiko pro¬ 
to. Prefektas atsiuntė vyskupui išrašą to liudijimo, kurį su¬ 
rašė Liurde trįs gydytojai, apžiūrėję ir išklausinėję Bernadetą. 
Vyskupas tą raštą gerai perskaitė. Rašte jis nerado aiškių 
Bernadetos ligos prirodymų, bet teisingai galvojo, kad reikia 
būti atsargiam kol nežinia, kad gydytojai klysta. 

Tai-gi jis ant greitosios parašė Liurdo klebonui ll ba¬ 
landžio dieną, kad pasišaukęs Bernadetą uždraustų jai vaikš¬ 
čioti be leidimo pas urvą. Klebonas prisakymą išpildė ir Ber¬ 
nadeta dvasiškosios vyriausybės paklausė. 

-*- 


2. Svietiškosios vyriausybės bandymas 
- susitarti su vyskupu. — 

Kad vyskupo laiškas atėjo į Liurdą, tą pačią dieną, t. y. 
12 balandžio, iš Paryžiaus apšvietos ir tikėjimų ministeris 
Ruliandas išsiuntė taip-gi laišką savo pavaldiniui Tarbo pre¬ 
fektui. Tam laiške buvo parašyta, kad ministeriui nepatinka 
tie žmonių susitelkimai Liurde ir tas pavertimas urvo į ko¬ 
plyčią. Ministeris primena prefektui, jog Prancūzijos įstatymai 
draudžia įrengti koplyčią be prefekto leidimo, todėl prefektas 
turįs teisę atimti iš Masabielio urvo visus paveikslus, žvakes 
ir kryžius. Bet ministeris pataria to nedaryti, kad žmonės ne- 

supyktų. Geriau esą sulaikyti Bernadetą, kad ji nevaikščiotų. 
Pagaliaus ministras liepia susitarti su vyskupu ir leidžia pa¬ 
sakyti Jo Malonybei Lioransui ministro vardu, kad neleistų 
tiems apsireiškimams plėtoties, nes šiaip užpuolimai ant tikė¬ 
jimo ir dvasiškuos busią dar baisesni. 

Baronas Masys, kaip tik gavo tą ministro laišką, taip ir 
nusinešė pas vyskupą. Juodu gražiai ir meilingai pasisveiki¬ 
no, o paskui prefektas pradėjo šnekėti, maždaug, šitaip. 

— Jei tie Liurdo apsireiškimai tikrai stebuklingi, tai 
reikia juos pagirti viešai ir visiems prisidėti. Jeigu jie mela¬ 
gingi, tai reikia žmones persergėti nuo niektikybos. Aš pats 
pirmutinis įtikėčiau, jei Jųsų Molonybė sakytų, kad tai tikri 
stebuklai. Aš, žinoma, negaliu Jums šnekėti apie Jųsų prie¬ 
dermes; aš atėjau pasakyti tiktai savo mintis. Visame depar¬ 
tamente didis žmonių sujudimas, tylėti negalima. Jųsų Malo¬ 
nybės^ žodis galėtų susyk visus nuraminti. Šiaip kažin kas 
gali iš to išeiti. Dieve duok, kad nepasidarytų ko pikto. 

— Bepig butų, — atsakė vyskupas, — jei dalykas butų 
taip aiškus, kaip ponui Prefektui išrodo. Aš negaliu taip len¬ 
gvai ir taip greitai perversti viską į vieną arba į antrą pusę. 
Pirmutinė vyskupo priedermė neaiškiuose tikėjimą palytin- 
čiuose daiktuose laukti aiškumo. Taip aš apseisiu su šitais 
Masabielio apreiškimais. Jųsų Malonybė galite nurašyti ir po¬ 
nui ministrui šitą mano pasakymą. 

— Jums betylint gali pasidaryti kokia nors nelaimė vi¬ 
suomenei, — tarė prefektas. 

— O man rodosi, kad nei kokiai nelaimei nėra iš ko 
pasidaryti, — atsakė vyskupas; — juk tat nei vienam neken¬ 
kia, kad žmonės lauke meldžiasi. 

— Melste meldžiasi, bet ir blevyzija pas urvą. 

— Kas link blevizgavimų, jei jų ir yra kiek pas Masa¬ 
bielio urvą, nors aš abejoju, tai bet-gi anaiptol nedaugiau, 
kaip kiekvienoje bažnyčioje. Žmonės tenai taip gražiai mel¬ 
džiasi, kad nėr ko geresnio nei norėti. Antgalo, kam mums 
bereikalo daug ginčytis? Tamistai tas atsitikimas, tai nerei¬ 
kalingas apsunkinimas ir taip nelengvų šalies valdymo prie¬ 
dermių, o aš Liurdo atsitikimuose matau aukštesnėsės rųšies 
nusidavimą. Tai-gi man apie jį dar reikės gana ilgai ir giliai 
pagalvoti. Mudu su tamista vargu greit suseisiva į vienas nuo¬ 
mones apie šitą daiktą. 

— Man skaudu, ale aš turiu pasakyti kunigui vysku¬ 
pui, — atsakė prefektas, — kad Masabielio urvas pavirto ti¬ 
kra koplyčia. Tai yra aiškus Prancūzijos įstatymų sulaužy¬ 
mas. Vyriausybė negali leisti daryti Liurde tokius daiktus, 
kokius ji draudžia kitur. 

Šiurkščiai užsibaigė pašnekesys ir šaltas buvo prefekto 
atsisveikinimas su vyskupu. 

Beveik tuo pačiu laiku pasitaikė vyskupui su prefektu 
susiginčyti už kitą, rodos, menkesnį dalyką. 

Prefekto arklidės Tarbiuose buvo jau persenos ir pe- 
rankštos: reikėjo statyti naujas, bet mieste vietos buvo ma¬ 
ža: prefekto namai buvo visai netoli vyskupo katedros. Tarp 
bažnyčios ir prefekto triobų tebuvo tiktai senas apleistas ka¬ 
pinynas. Sako, kad ten kitados laidodavę katedros kanaunin¬ 
kus, o tarp tų buvę nevienas ir labai įžymus vyras. Bet tuo 
metu kapinynas stovėjo tuščias be naudos. 

Miestuose žmonės rūpestingai sunaudoja kiekvieną ma¬ 
žiausią žemės sklypelį, o čia buvo gana daug tuščios vietos 
visai be naudos. Prefektui išrodė, kad arklidei nėra patoges¬ 
nės vietos, kaip tas užmirštasis kapinynas. Baronas ką suma¬ 
nydavo, tą greit ir išpildydavo. Nusamdė daug darbininkų ir 
ėmė kasti duobes pamatams. Vyskupas pamatė, kad tos duo¬ 
bės tik per du sieksniu neprieina prie bažnyčios mūro. Ėmęs 
ir pasakė prefektui, Kad nepatogu katalikui statyti arklidę 
ant kapinių, nepatogu ir žmonėms, kad katedroje per 
mišias bus girdėtis arklių žvengimas, kad, pagaliaus nei vieta 
nepriklauso prefektui, tik bažnyčiai. 

Prefektas visai nepaklausė vyskupo, o darbininkai dirbo 
savo darbą toliaus. Vyskupas nurašė ministeriui. Patyręs ta¬ 
tai, baronas pats nuvažiavo Paryžiun peršnekėti ministerį. 
Ministeris pripažino vyskupo tiesą, bet nenorėjo užgauti nei 
prefekto, todėl abiem atsakė, kad galima statyti triobą 
tame daikte kur pradėta, bet kad toj trioboje turės būti 
ne arklidė, o prefekto raštinė. Kaip ministeris įsakė, 
taip ir įvyko, bet iš tos dienos tarp vyskupo ir prefekto jau 
gero nebuvo. Tas dvasiškosios ir svietiškosios valdžios nesu¬ 
tikimas padarė, kad ir Liurde atsitikimai turėjo ki'aip eiti, 
negu tat būtų buvę, jei prefektas būtų buvęs geru su vy¬ 
skupu. 

-*- 


3. Prefektas ima drausti garbinti 
= Šv. Panelę pas Masabielį. = 

Pradžioje gegužės prefektas važiavo peržiūrėti savo de¬ 
partamentą (guberniją). Ketvirtą to mėnesio dieną jis pasis¬ 
kyrė būti Liurde ir išaukšto tai apgarsino. Su pavasariniu 

prefekto atsilankymu Prancūzijos pavietiniuose miestuose bū¬ 
va podraugei ir surinkimas jaunųjų vyrų, šaukiamų tąmet 
į karitlmenę. \ Liurdą tai dienai buvo sušaukti taip gi 
visi to pavieto merai. Prancūzijoje tiek miestų, tiek valsčių 
viršininkai visi vienaip vadinasi merais. 

Męs nežinome kokis tąmet buvo prefekto ūpas kituose 
miestuose, bet Liurde jis buvo išpat pradžių labai nekan¬ 
trus. Šiaip prefektas buvo nepiktas žmogus, ale tądien Liurde, 
atlikdamas valdiškus darbus, jis trenkte nutrenkdavo savo 
pavaldinius, kaip tik kuris jam nepatikdavo. Tuos valdiškuo¬ 
sius reikalus jis atliko taip greitai, kad visi suprato, jog jis 
skubinasi dar prie kokio nors kito svarbesnio darbo. 

Ir tikrai. Kaip tik paskutiniai rekrutai išėjo, jis davė 
pavadinti merus. Tiems suėjus į vidų, prefektas iškilmingai 
iš gilumos širdies ėmė sakyti prakalbą. Prakalba buvo išauk- 
što gerai apmąstyta ir su karštu persitikrinimu pasakyta. 
Merai gerai ją įsitėmijo ir visiems po miestą paskui pasakojo. 
Prefektas kalbėjo maždaug šitaip: 

— Vyrai! jus žinote kas darosi visoje šalyje dėlto, kad 
vienai mergaitei, gyvenančiai šitame mieste, rodosi, būk ji 
matant apsireiškimus iš dangaus. Kasdien daugybė žmonių 
suseina į Gavės šlaitą ties vienu pliku akmens įdubimu; kas¬ 
dien protą užsimiršusios minios, kažin kokio aklo, neva tikė- 
jimiško, jausmo pilnos, ištolo bėga Liurdan. 0 protingiems ir 
geriems katalikams skaudu į tą žiūrėti, kaip žmonės ties 
tuo urvu ima stabmeldiškai klūpščioti ir puldinėti. Tie neiš¬ 
mintingi bėgiojimai ir tie šventvagiški tikėjimo pamėgždžio- 
jimai, negana ką ardo visuomenės tvarką, bet dar ir tikėji¬ 
mui daro neapsakomą blėdį. 

„Vyrai! juk laikas tiems papiktinimams pasiliauti. Nors aš 
turiu teisę ir galybę varu tą viską sustabdyti, bet aš myliu 
tuos žmones, kuriuos valdau.. Man daug mieliau gražumu 
peršnekėti, nekaip varu versti prie susipratimo. 

„Jus, vyručiai, mano pagelbininkai esate savo valsčiuose 
ir kaimuose; tai-gi susimildami pakalbėkite su savo kaimy¬ 
nais, kaip aš su jumis. Juk tie žmonės geri. Pasakykite jiems, 
kad visi mergiščios regėjimai tušti, kad į juos gali tikėti tik 
ligųsti žmonės. Jųsų kaimynai klauso jus žodžių: tai-gi saky¬ 
kite jiems, tegul, bevely, liekasi namie, ką bebėgioti į toly- 
mas vietas ir dauginti tuščiatikius burtus. Kaip kūnus kar¬ 
tais užima kokia nors limpanti liga, kad vienas nuo kito už¬ 
sikrečia, taip ir dabar pas mus pasidarė, kad vieni nuo kitų 
visame departamente užsikrėtė tuščiu tikėjimu. Tai-gi, vyrai, 
išgelbėkim savuosius nuo to protų užsikrėtimo. Jus esate'tiek 
protingi ir tiek greiti prie gero, kad lengvai tą padarysite. 

Vyriausybė tikisi, kad jus jai padėsite atlikti šitą gražų 
darbą.“ 

Merai išklausė prefekto bylos iki galui. Jam pabaigus 
visi tylėjo kaip žemė. Prefektas"suprato, kad iš jo bylos ne¬ 
bus to, ko jis norėjo. Visas nesmagus jis greit atsisveikino 
su merais. Pasilikęs vienas ėmė manyti skaudžias mintis. 
Taip širdingai buvo įtikėjęs, kad gražumu peršnekės savo 
žmones; ir taip aiškiai pasimatė, kad su sodiečiais gramužu nieko 
nepadarysiąs. 

Išvažiuodamas namo, pasišaukė palicijos viršininką Žako- 
metą ir įsakė, kad nieko nelaukdamas išvalytų urvą. Pinigus 
reikią padėti į miesto kasą, o kitus daiktus tegul atsiima iš 
miesto valdybos, kas prisipažįs juos padėjęs. 

Merai jau buvo išsiskirstę po miestą, kad prefektas va¬ 
žiavo iš Liurdo. Jie beveik visi, karštai tikėdami į Bernade¬ 
tos regėjimus, nemintijo, kad vaikščiojimas melsties pas urvą 
galėtų būti protų liga, arba burtas, arba stabmeldybė. Jiems 
praplatinus tarp liurdiečių prefekto bylos žodžius, visi supra¬ 
to, kad bus kas nors negera. Prefektui išvažiavus, štai vėl 
ima v plėtotis dar liūdnesnė žinia, kad viskas iš urvo bus atim¬ 
ta. Žmonės sustoję pas savo butų duris šnekučiavo apie tai 
nusiminę lyg apie kokią neabejotinai prisiartinančią nelaimę. 

Ant rytojaus Žakometas, rengdamosi išpildyti prefekto 
liepimą, gerai žinojo, kad sudėtųjų urve daiktų nešte nepar- 
neš. Nuėjęs į krasą prašė duoti vežimą (ratus). Tais metais 
Liurdo krasą laikė p. Barijož. Jis atsakė laikąs arklius žygu- 
nei važioti, o ne tokiems daiktams. 

— Už pinigus, tamista, turi duoti arklius, — sakė Ža¬ 
kometas. 

— Ne, aš neduosiu, — atsakė Barijožas; — skųsk, ta¬ 
mista, mane teisman. 

Ką beskųsti Barijožą, Žakometas nuėįo arklių samdytis 
į viešbutį, bet ir ten negavo. Perėjo dar keletą vietų, kur 
prijautė arklius, siūlė iki 30 frankų (11 rublių 25 kap.) už 
suvažinėjimą vieno varsto; niekas neapsėmė. Tiktai vieno 
kalvio namuose, neradęs namie nei tėvo, nei motinos, pasiūlė 
susyk tą 30 frankų jų dukterei, užaugusiai merginai. Toji 
leido imti tėvų arklį ir vežimą. 

Iš kalvio palicijos viršininkas važiavo stačiai pas urvą. 
Palicijantams buvo įsakyta eiti paskui. Žymus žmonių būrys 
sekė pridurmui ir visi buvo pikti. Prie pat urvo su vežimu 
buvo neprivažiuojama: reikėjo apsistoti ištolo. Maldingi dar¬ 
bininkai buvo užtverę urvą gražia medine tvorele, panašia 
į bažnyčios groteles, /jakometas užėjo už grotelių, palicįjantų 
eilė atsistojo netoli jo, o aplinkui grūdosi susibėgę žmonės. 
Visa minia tylėjo, kaip oras prieš audrą. 

Pirmiausiai Žakometas paėmė pinigus, paskui užpūtė 
žvakes ir pradėjo nukabinėti nuo urvo šonų rąžančius, kry¬ 
žius, paveikslus ir kitką. Nukabinęs davė palicijantams nune¬ 
šti į vežimą. Paiicįjantai tikėjo į apreiškimus, bet turėjo klau¬ 
syti vyriausybės. Paėmę tuos daiktus iš viršininko rankų, 
nešė su pagarba ir dėjo vežiman atsargiai. 

Vežimas stovėjo tolokai, o palicijantai neskubiai ėjo. Ža- 
kornetui pasitaikė neturėti kam įteikti paimtą iš urvo daiktą. 
Čia jau šalę urvo stovėjo mažas vaikutis. Viršininkas kyšt 
jam paveikslėlį: „Te, sako, nešk į vežimą.“ Vaikas jau buvo 
beimąs, bet visi žmonės šušuko: „Ką tu dirbi?“ Vaikutis nu¬ 
sigandęs pašoko atgal. Kitų žmonių iš šalies Žakometas anaip¬ 
tol negalėjo prisiprašyti, kad padėtų palicijantams nešioti iš 
urvo į. vežimą atimamus nuo Švenčiausios Panelės žmonių 
Jai dovanotus daiktus. 

Sako, kad tarp daiktų buvęs ir žiedų pundelis. Kaipo 
neturinčią vertės žolių saują, Žakometas tą pundelį buvo be- 
užsimojęs mesti į Gavę (upelį). Tik sudundėjo žmonėse lyg 
didžiausai griausmas prieš baisiąią perkūniją. Viršininkas nu¬ 
blanko ir nemetė. 

Galutinai ištuštinus urvą, liko groteliai. Reikėjo ir juos 
atimti, kad maldų vietos neliktų nei ženklo. Bandė juos laužti 
rankomis, bet neįveikė. Netoliese žmonės dirbo prie La f ito ma¬ 
lūno. Priėjęs prie vieno darbininko, viršikinkas paėmė jo kir¬ 
vį, o tas leido nieko nesakęs. Nuo pirmo kirtimo groteliai 
triokštelėjo, veikiai v parvirto visai. Aplinkui stovintieji riktlėjo. 
Rodėsi, kad tvers Žakometą ir mes į upelį. Bet vienas balsas 
iš vyrų tarpo suriko: „Vyrai būkim ramus.“ Žmonės paklausė 
protingo baiso, o palicijos viršininkas, visas išsigandęs ir iš¬ 
balęs, atsikreipė į žmones ir ėmė sakyti. 

— Vyručiai, ką aš darau, ne iš savęs darau. Man pačiam 
labai nemalonu ir sunku tas prisakymas pildyti. Ponas prefe¬ 
ktas taip liepė ir aš turiu taip daryti. 

Ar vyrai tikėjo ar netikėjo tiems žodžiams, nėra ką apie 
tai kalbėti. Bet, vežant daiktus į miesto valdybą, niekas nie¬ 
ko pikto palicijai nedarė, nei nesakė. 

Kaip tik tuos daiktus šiek tiek sutvarkė, miesto meras,, 
arba bulmistras, pasiuntė užbūgnuoti visose gatvėse, kad vy¬ 
riausybė parvežtų daiktų neprisisavina. Kas nori, gali ateiti 
į miesto valdybą, jei pažinos savo daiktą ir panorės atsimti, 
viskas bus atiduota. 

Tai išgirdusios ypač moters tuo puolė į miesto valdybą. 
Kiekviena ėmėsi savo daiktus ir nešė dėti atgal į urvą. Ma¬ 
tydamos, kad dar daug liko daiktų, kitos ėjo atsiimti ne savo 
daiktus, prisipažindamos būk tai jų. To melo jos nelaikė per 
nuodėmę, nės daiktus ne sau pasilaikė, o nešė padėti atgal 

ŠvenČ. Panelės Apsireiškimai Liurde. 10 

į senąją Yietą. Miesto valdyba nesusekė tos apgavystės, arba, 
veikiaus, nenorėjo susekti. Moters nesislėpė, o nešė daiktus 
atgal iškilmingai dar pasityčiodamos iš palicįjos. 

Vakarui sutemus jų pulkai su žiburiais ir žvairėmis pri¬ 
sirinko pas urvą. Regėjimų vietą apšvietė taip, kag palicijai 
būtų patyčios. Ale iš tolo tikrai gražu buvo pažiūrėti. 

Palicijai, iš tiesų darėsi naujas vargas. 

Čia reikia pridėti, kad nors tų moterų širdįs, buvo labai 
geros, bet melas vis. yra melas ir jo pagirti negali. Už daiktų 
atėmimą prigulėjo Švenčiausiajai Panelei atlyginimas ir gerai 
padarė apšviesdamos vakare urvą. Bet tyčiotis iš nieko ne¬ 
reikia. 

Apie tą moterų apsėjimą gavo žinoti ir prefektas. Jam 
labai skaudu pasidarė, bet jis buvo protingas valdytojas, iš pa¬ 
giežos nieko nedarė ir moterų nebaudė nei nepersekiojo. Tik 
į porą dienų atsiuntė Liurdo miesto viršininkui (merui) raštą, 
kame išmetinėja Liurdo žmonėms, kad niekiną vyriausybės 
įsakymus, ir paliepė kiekvieną vakarą atiminėti iš urvo tą 
viską, kas bus jame padėta. Palicija taip ir pildė. Pinigai 
gulėjo miesto kasoje kalėtą metų, o paskui juos atidavė vy¬ 
skupui. 

Mergina, kuri davė Žakometui vežimą ir arklį, ant ryto¬ 
jaus kažin ko laipiojo kluone ant sutįestų skersai klojimo 
gręstų. Kažin kaip. ji iš ten nusprūdo ir nukrizdama nusilau¬ 
žė du šonkauliu. Žmonės ėmė šnekėti, būk tai esant Dievo 
bausmė, o tai galėjo būti tiktai taip atsitikimas. Kiti .dar pa¬ 
sakojo ir rašė, kad tas darbininkas, su kurio kirviu Zakome- 
taš sukapojo urvo grotelius, taip-gi prityrė nelaimės. Sako jis 
statęs plauską, ta nukritusi jam ant kojų ir perlaužiusi abidvi 
blauzdi. 



XIX. 


(Jždraudimas vaikščioti pas urvą. 


1. Rptiekorius bando stebuklingojo 
— šaltinio vandenį. - 

Liurdo atsitikimai rūpėjo netik prastiemsiems jo gyven¬ 
tojams, bet ir mokslus išėjusiems ponams. Kuo to liaus, tuo 
labiaus tie ponai ginčydavosi tarp savęs, susieidami vakarais 
pasišnekėti į užeigą Cafb-Franęais. Iš pradžių stebuklų šali¬ 
ninkai badavo nedrąsus. Žinodami keletą nepaprastų išgijimų 
nuo Masabielio šaltinio vandens, jie bijodavosi, tvirtinti, kad 
tai tikri stebuklai, nės ir be stebuklo pasitaiko, kad liga ke¬ 
lioms dienoms pasiliovusi, lyg pasislėpusi,paskui sugrįžta dar 
smarkesnė. Tai*gi Bernadetos užtarėjai Liurdo ponai mintino, 
kad taip pat gali pasidaryti ir Buoortsukui arba Burijetui ar 
kitiems. 

Bet tokių atsitikimų būdavo gana daug; žmonės apie 
juos ėmė šnekėti kaskart garsiaus. Išgijusieji neatkrito nei 
dviem mėnesiam praėjus. Galutinai į tų išgijimų tikrybę ir 
pilnybę įtikėjo ne vien šiaip katalikai ir klebonas, bet pripa¬ 
žino ir patįs gydytojai. Netoli Liurdo mieste Osene gyveno 
medicinos daktaras, t. y. labai mokintas gydytojas Liarys. 
Pas jį ateidavo gydytis Galiopienė, kuri nevaldė kairesės ran- 

kos pirštų. Visa ta ranka buvo sausgėlos sugelta. Galiopienė' 
negalėdavo nei mazginio mazgotis, nei stiklo kairiąja ranka 
pasimti. Jos šulinys buvo be svirties, kibirą ant virvės reikė¬ 
davo žemyn leisti, norint pasisemti vandens. Galiopienei tu¬ 
rėdavo kiti pasemti, nės kairėji ranka nei virvės prispausti prie 
rentinio negalėjo. Ištisus 8 mėnesius ji nei lovos pati nepasi¬ 
klodavo, o verpimo nebuvo ką nei bandyti. Daktaras Liarys 
išgydyti negalėjo. Galiopienė nuėjo į Liurdą, atsigėrė vandens 
iš stebuklingojo šaltinio ir mazgojosi skaudamą ranką. Parė¬ 
jusi džiaugėsi, kad galėjo visokį darbą dirbti ir verpti. Vien 
ką rankos judinimas buvo apysunkis. Liga buvo prapuolusi, 
bet savo ženklą palikusi. Galiopienė užėjo pas daktarą. Dakta¬ 
ras apžiūrėjo ir pripažino neabejotiną ligos sumažėjimą. Mo¬ 
teriškė rengėsi dar kartą eiti į LiurJą, kad ligos neliktų nei 
ženklo. Daktaras jai įdavė laišką nunešti savo pažįstamam dakta¬ 
rui į Liurdą. Tame laiške p. Liarys patvirtina Galiopienės ligą ir 
išgijimą, o pabaigoje rašo: „Jei pabandžius to vandens dar kartą,, 
liga išnyks, tai bus ženklas vienas viršaus, jog tas vanduo tikras 
alkalinis.“ (Alkalis — tai vaistas, kurs sausgėlą gydo). Liur- 
diškis gydytojas mokinto daktaro laišką parodė kitiems. Nuo- 
to laiko stebuklų priešininkai Liurdo kliūbe jau daugiaus ne¬ 
bešnekėjo, kad išgijimų nėra, jie tikt sakydavo, kad iš šalti¬ 
nio su vandeniu drauge bėga ir vaistai. 

Stebuklų šalininkai už tat atsakydavo priešininkams: 

— Jus nuolatai savo nuomones mainote. Pirma sakyda¬ 
vote, kad nesą nei šaltinio; paskui šaltinį pripažinote, ale ėmė¬ 
te kalbėti, kad jis pasiliaus bėgęs, kai sniegai nuo kalnų nu¬ 
tirps. Sniegai jau nutirpo, o šaltinis nei kiek nemažesnis. Sa¬ 
kėte, kad niekas neišgijo, o dabar sakote, kad vandenyje yra 
vaistų. Kam tų vaistų jieškotumėte vandenyje, jei tikėtumėte, 
kad niekas nuo jo nebūtų išgijęs. 

O priešininkai vėl atverzdavo: 

— Ko čia stebėtis iš išgijimų. Juk aplinkui netoliese 
kalnuose yra gana daug vaistingų šaltinių. Kaip čia toli Ba- 
režas, Koterėtas arba Sen-Soveras. Juk per Liurdą kas mets 
daugybė žmonių važiuoja į tąs vietas gydyties. Atėjo laikas ir 
mus miestui pralobti, vaistingas šaltinis prasimušė pas mus. 
Juk tankiai toki šaltiniai viename daikte išdžiųsta, kitame 
prasimuša. Tik reikia, kad miesto valdyba nežiopsotų, o duo¬ 
tų kas greičiausiai kokiam nors geram chimikui ištirti tą 
vandenį. Žinant koki vaistai jame yra, reikėtų pastatydinti 
tamtikras gydyklas. 

Keletas taip šnekėjusių ponų buvo miesto valdybos są¬ 
nariai. Viename tos valdybos susirinkime jie padavė sumanymą 
leisti šaltinio vandenį išbandyti kokiam nors chimikui. Val¬ 
dybos diduma tą sumanymą priėmė, bet miesto viršininkas 
(meras) Liakadė nedrįso jo pildyti nepasiklausęs prefekto. 

Kaip tik nurašė į Tarbius, baronas kuogreičiausiai davė 
atsakymą, labai pagirdamas miesto valdybą už tokį protingą 
sumanymą. Mieste Try gyveno aptiekorius Liatur, prefekto 
geras pažįstamas ir artymas žmogus. Buvo sakoma, kad Aug- 
Itųjų Pirenėjų departamente niekas taip gerai nemoka išban¬ 
dyti vaistus, kaip ponas Liatur. Prefektas patarė liurdiečiams, 
kad Liaturui duotų išbandyti savo šaltinio vandenį. Liurdie- 
čiai mielu noru tą išpildė ir į Try nusiuntė Masabielio šalti¬ 
nio vandens. 

Šeštą dieną gegužio Liaturas jau rašė savo atsakymą 
Liurdo valdybai: 

„Chimiškas bandymas. Liurdo urvo vanduo grynas be kvapo ir be 
žymios skonies. Jo sunkumas beveik tokis kaip distiliuotojo vandens; jame 
randasi šitie elementai: 1-o labai daug sodos, kalkių ir magnezijos klorū- 
rų. 2-o kalkių ir magnezijos karbonatų. 3-o kalkių ir aliuminijos silikatai. 
4-o galežies rakštis. 5-o sodos sulfatas, 6-o fosfato tik ženklai, 7-o orga¬ 
niškų medžiagų. Šitame vandenyje nėra nei kalkių sulfato, nei selenito nei 
trupučio. Todėl vanduo labai lengvas ir patogiai sunaudojamas viduriuose. 
Jį geriant gyvybės spėkos turi atsitaisyti. Todėl tas vanduo gali būti labai 
naudingas. Man rodos, kad neperdaug bus perdėta pasakant, kad, žiūrint 
į visą to vandens sudėjimą, gydymo mokslas turbūt, veikiai galės jam 
pripažinti ypatingą vaistingumo galybę. Tokiu būdu tas šaltinis pateks 
į tų vandenų skaitlių, kurie yra minerališkas mus departamento turtas. 
A. Liatur, aptiekorius mieste Try.“ 

Stebuklų priešininkai labai nudžiugo, kai tas atsakymas 
parėjo į Liurdą. Stebuklų užtarėjai, nors truputį nusiminę, 
gynėsi, sakydami: 

— Dar nežinia ar nesuklydo p. Liatur išrazdamas tame 
vandenyje tokių daiktų. Juk jis pats abejoja rašydamas „tur¬ 
būt“ Tegul bus, ant galo, ir taip, kaip jis rašo, tada dar rei¬ 
kės išaiškinti, kodėl šitas šaltinis gydo ūmai, o visi kiti vai¬ 
stingieji šaltiniai labai išpalengvo. Šitame išgyja kuoįvairiau- 
sios ligos, kituose tik viena kokia nors. 

Nežiūrint į tai, viršus liko stebuklų priešininkams. Lia- 
kadė Liaturo atsakymą nusiuntė į Tarbą prefekto žiniai. 

- * - 


2. Prefektas uždraudžia gerti iš šaltinio 
ir vaikščioti tarp Masabielio ir Gavės. 

Kol mokintesnieji ginčijosi apie šaltinio vaistingumą, 
prastųjų žmonių mintįs ir atyda buvo prie urvo. Tuo laiku 
ten dėjosi ypatingai baisus daiktai. Beždžioniški regėjimų pa- 

mėgždžiojimai darėsi kaskart šlykštesni ir begėdiškesni. Pi¬ 
ktosios dvasios monai vis ėjo tankyn ir baisyn. Klebonas la- 
biaus rūpinosi prastųjų mintimis, negu ponų ginčais. Matyda¬ 
mas, kad žmonėms tie melagingieji apreiškimai gali būti la¬ 
bai paojingi, jis vieną šventą dieną ėmė sakyti per pamokslą, 
kad Masabielio urvą piktoji dvasia pavaldė. Klebonas labai 
draudė žmones, kad netikėtų tiems melagingiems darbams 
ir kad, bevelyk, visai tenai nevaikščiotų. 

Per tą pamokslą bažnyčioje buvo du palicijantu. Jiem¬ 
dviem pasirodė, kad klebonas visus apsireiškimus ir visus re¬ 
gėjimus, Bernadetos ir kitų, v pavadino velnio darbais. Taip 
juodu pranešė Žakometui, o Žakometas prefektui. Prefektas 
labai nudžiugo: jam rodėsi, kad Liurdo klebonas vyskupo pa¬ 
lieptas taip ėmė keikti Bernadetos apreiškimus. 

Ta prefekto mintis dar labiaus pasitvirtino tuomi, kad Ža¬ 
kometas gavo žinoti, jog klebonas pavarė iš katekizmo lekci¬ 
jų vieną vaikiną, už ką tasai klebono neklausė ir bėgiojo pas 
urvą ir skelbė žmonėms savo nebūtus regėjimus. 

Tečiaus ir prefektas ir palicij antai nesuprato kaip reikiant 
klebono apsėjimo ir žodžių. Jis per pamokslą aiškiai pasakė, 
kad Dievo darbus nejungiąs į krūvą su piktos dvasios dar¬ 
bais. Apšviestesnieji klausytojai suprato klebono mintį; bet 
žemiemsiems palicijantams jo žodžiai buvo ne visai aiškus. 

Po tam klebono pamokslui prefektas kelias dienas laukė 
bene vyskupas išduos kokį nors papeikimą Bernadetos regė¬ 
jimų, bet vyskupas tylėjo. Ta tyla ~ prefektui turėjo išrodyti 
kaipo nemokėjimas nieko daryti gerai ir greitai. Baronui tu¬ 
rėjo pasidaryti skaudu, kad katalikų Bažnyčia, kurią jis my¬ 
lėjo ir tikėjo ir gerbė, aukštą vyskupo valdžią duoda į ran¬ 
kas prastų rankpelnių vaikams. Anot ponų (aristokratų) žmo¬ 
nes valdyti tegali tik aukštų giminių asmens, kitaip mokina¬ 
mi ir kitaip auginami iš mažens. 

Mintydamas, kad vyskupas neįšmano netik parinkto 
apsėjimo su ponais, bet nei tikėjimo reikalų, prefektas jautėsi 
pats turįs apginti savo didelei branginamą katalikų tikėjimą 
nuo bedievių išjuokos. Tik tiek jam buvo neramu ir sunku, 
kad tam tikslui neturėjo atsakančios valdžios, negalėjo eiti 
tiesiu keliu, o reikėjo naudoties visokiais teisių įtempimais. 
Bet ką-gi darysi? 

Kaip visose viešpatijose, taip ir Prancūzijoje yra įstaty¬ 
mas, kap vaistingieji šaltiniai, arba, kaip pas mus sakoma — 
šiltieji vandenįs, priklauso viešpatijai. Kaip ūkininkas turi sa¬ 
vo lauką, taip tie šaltiniai yra valdžios nuosavybė. Pre¬ 
fekto darbas, kad šviežiai atsidarantis vaistingas šaltinis būtų 
prisavintas viešpatijai ir kad viskas eitų sulig tvarkos. 

Perskaitęs Liaturo pranešimą apie Masabielio šaltinio 
vandenį, ir atsiminęs klebono pamokslą iš policįjantų rašto, 
prefektas ant greitosios liepė parašyti prisakymą ir apgarsi¬ 
nimą, kad visiems uždrausta gerti to šaltinio vandens, nei 
vaikščioti pas Masabielį. Bet laukas aplink Masabielį priklau¬ 
sė ne viešpatijai, tik Liurdo miestui. Todėl ant uždraudimo 
turėjo būti Liurdo viršininko parašas. Viršininkas^ Liakadė 
buvo Liurde, o uždraudimą už jį parašė Tarbe. Kad žmo¬ 
nės galėtų plačiai tą uždraudimą patirti, prefektas liepė at- 
spauzdinti daug egzempliorių. Be Liakadės parašo atspausta¬ 
sis uždraudimas nebūtų turėjęs vertės. Prefektas ėmė ir pa¬ 
liepė padėti Liakadės parašą, tikėdamasis, kad Liurdo virši¬ 
ninkas už tai nieko nesakys. 

Liurdo viršininkas apie tą viską nieko nežinojo, kol ne¬ 
gavo atspaustų uždraudimo egzempliorių. Perskaitė, pamatė 
savo parašą be jo žinios padėtą ir perpyko. Ant tų pėdų pa¬ 
rašė šiurkštų laišką prefektui ir pasisakė, veiklaus pasiduo- 
siąs į dimisiją, negu dėsiąs savo parašą po tuo uždraudimu. 

Prefektas gerai žinojo, kad tai baisus daiktas kieno nors 
parašą padėti be jo žinios ant viešo prisakymo. Nei aukščiau¬ 
sias viršininkas negali to daryti nei žemiausiems savo paval¬ 
diniams. Gerai, kad atsirado gerų žmonių, kurie apsėmė su¬ 
taikinti Baroną su Liurdo viršinįnku. Šiaip būtų išėjęs bjau¬ 
rus daiktas. Liakadė buvo nuolaidus žmogus. : 

m ■ m- ii !■■■■■■! ■ - ■ i n 

Baronas sudegino ar suplėšė tuos atspaustuosius uždrau- 

dimus, o Liurdo miesto viršininkas apsėmė pasirašyti ant ki¬ 
to, kur pačioje pradžioje buvo pasakyta, kad uždraudimas 
pareina iš aukštesnės vyriausybės. Toliaus paminėtos ištrau¬ 
kos iš įstatymų, paskui, kad reikia tikėjimo reikalus apsau¬ 
goti nuo apgailėtinų daiktų, atsitinkančių pas Masabielį, pa- 
galiaus, kad tame vandenyje gali būti vieniems naudingų, 
kitiems kenksmingų daiktų. 

Uždraudime yra penki punktai. 1-as, kad uždrausta sem¬ 
ti vandens iš šaltinio. 2-as, kad nevalia užeiti ant miesto 
lauko pas Masabielį, 3-ias, kad urvas bus užtvertas lentomis, 
o uždraustas laukas paženklintas šulais, 4-a, kad už nepaklau- 
symą bus baudžiami teisme. 5-a, kad palicijai prisakyta prižiū¬ 
rėti šito uždraudimo išpildymas. Parašai padėti Liurde 8 bir¬ 
želio 1858 m.; pasirašę Liakadė ir prefektas Masys. 

- * - 

3. Kalnakaliy darbininku maištas. 

Kad uždraudimą apgarsino mieste ir išlipino ant kerčių 
gatvių, buvo pats darbo laikas. Namieje tebuvo tik ponai, 
senieji su mažaisiais ir moters. Stiprieji darbininkai buvo kal¬ 
nuose už miesto. Ponai visi be skirtumo peikė uždraudimą: 
ir tie, ką tikėjo į stebuklus ir tie, ką netikėjo. Visi sakė, kad 
žmonių įsitikrinimų, ar jie būtų geri ar niekai, persekiojimais 
ir draudimais nepermainysi. Tokiuo nereikalingu galybės ro¬ 
dymu gali tik tiek padaryti, kad kils sumišimai ir betvarkė, 
kur buvo tvarka iki šiol. 

Moters, tos dar baisiaus už kitus peikė prefektą. Jos kle- 
gėte klegėjo visame mieste. Vienos užtarė ovenčiausiąją Pa¬ 
nelę, kitos išrodinėjo žmonių nedėkingumą Dievui, trečios 
šnekėjo apie prefektą, kaip apie kokią pragaro baisybę. Va¬ 
kare parėjo namo ir vyrai. Iki pareinant, kiekvienas jau įpy¬ 
ko, nes perskaitė uždraudimą; parėjęs dar labiaus įpyko, kaip 
išgirdo, ką šneka pati, motina arba sesuo. Bet vyrų piktumas 
nestaigus. Ta naktis Liurde buvo rami ir ant rytojaus kaini¬ 
ninkai išėjo prie darbo. 

Susėję pas kasyklas, prieš imsiant dirbti, kitų šnekų ne¬ 
šnekėjo, kaip apie uždraudimą. Vyrai puikavosi krūvomis, rė¬ 
kavo ir pyko kas kart smarkiausi 

— Ką tas prefektas turi mums pavelyti? Kas jam gal¬ 
voje į ką męs tikime, į ką netikime? Tu nežinia! Jis mums 
ims rodinėti iš katro šaltinio męs turime gerti vandenį, iš 
katro ne! Kas męs jam? ar vergai, ar liuosybės žmonės? 

Pasišnekėję, pasikarščiavę, rūstus pasiskirstė į kasyklas. 
Kasyklose kiekvienoje skyrium prasidėjo apsvarstymai, ką reik 
padaryti prefektui už jo uždraudimą. Visų kasyklų rezoliuci¬ 
jos pasirodė vienokios: prašalinti tvorą nuo urvo. Vakare, po 
darbų, prieš eisiant namo, padarė dar vieną posėdį visų kasyk¬ 
lų drauge ir tame posėdyje visi drauge priėmė tą rezoliuciją, ku¬ 
rią rytmetyje buvo priėmusi kiekviena kasykla skyrium. Bet kai- 
kurie patįs išmintingiausieji dar pridėjo savo patėmijimus, 
kad prieš pradėsiant patiems laužyti tvoras, pirmiau reikia 
iškilmingai ir ramiai parodyti vyriausybei, kad jos uždraudi¬ 
mas darbininkams nepatinka. Jei vyriausybė nesusipras ir 
pati tų tvorų neatims, tąsyk jau reikės jąs išdraskyti patiems 
darbininkams. Šitą sumanymą visi priėmė ir paskyrė dieną ir 
valandą ramiaijai manifestacijai. 

Dešimtą dieną birželio apyvakariais prieš saulei prade¬ 
dant leistis visi kalnų takeliai pasidarė pilni darbininkų. Už¬ 
sidėję savo kūgius ant pečių jie rimtai ir tylomis leidosi že¬ 
myn ir iš visur nešinosi prie Senojo Tilto. Buvo sutarta ten 

visiems susirinkti. Susirinko tyčia didelis pulkas, sustojo po¬ 
romis ir ėjo išpalengvo, bet tvirtai, pas Masabielį. 

Pryšakyje buvo parinktieji giesmininkai. Smarkiais vy¬ 
riškais balsais jie užgiedojo Kirije eleizon , o visas pulkas pa¬ 
skui atsakė Kriste eleizon , Kirije eleizon , taip kad kalnai skam¬ 
bėjo aplinkui. Taip giedodami litaniją kainininkai nuėjo pas 
urvą. Palicija žinojo, kad į tą ėjimą jai nėra ką kišti savo 
kailio kol sveikas. Būrys praėjo pro uždraudžiančius šulus; 
niekas nieko nesakė. 

Ties urvu darbininkai pasidėjo kūgius, nusėmė kepures 
ir stati užbaigė giedoti litaniją pas pačią lentinę tvorą. Va¬ 
landėlę dar meldėsi, o kaip sutemo, viens davė ženklą, kad 
manifestacija pasibaigusi, ir visi ėmė skirstyties kiekvienas 
į savo namus. 

Ant rytojaus ir miesto ir palicijos viršininkai abudu nu¬ 
sidavė nieko nežiną, ką darbininkai padarė. Už manifestaciją 
bausti nedrįso, o tvorų nuo urvo neatėmė. Tris dienas palau¬ 
kę, darbininkai padarė antrukart tokią procesiją, bet ir po tos 
liko viskas po senovei. 16 birželio padarė dar trečią manife¬ 
staciją ir įsitikrino, kad vyriausybė ramaus jų reikalavimo ne¬ 
nori suprasti. 

17 birželio susirinko vakare kaip ir pirma, tik ne pas 
Senąjį Tiltą, o tiesiog ant Masabielio viršaus. Susirinkę va¬ 
landą pastovėjo ir pasišnekėjo pasidrąsindami. Susiskaitę, kad 
visi, nei žodžio netardami, nusileido žemyn su savo įrankiais. 
Prieš tokius vyrus lentinė tvora tik subraškėjo ir atlikta. Su¬ 
ardę tvorą, darbininkai gražiai sudėjo lentas ir šulus ant u- 
pelio kranto. Paskui pasimeldė ir parėjo namo. Šulą su už¬ 
draudžiančiu parašu paliko stovėti. Ant rytojaus sargas atė¬ 
jęs penktoj valandoj rytą, rado viską kaip buvo darbininkų 
palikta, ir pranešė merui (miesto viršininkui), o meras pre¬ 
fektui. 

Prefektas įsakė, kad tvoros ir šulai būtų atstatyti, kad 
sargų pas urvą stovėtų daug daugiaus ir, kad'nei vieną ne- 
perleistų per uždraustą rybą nesurašę protokolo ir nepadavę 
teisman. Darbininkai pasidarė pikti kaip ugnis. Jie šnekėjo 
„Kad taip, tai dabar jau ne palicija, ale męs eisim daboti šven¬ 
to urvo. Tegul pabando kas nors mus iš ten atstatyti; męs tą 
pačiupinėsime.“ 

Iš tiesų, pasidarė baisu. Visi protingieji Liurdo gyven¬ 
tojai suprato, kad diena už dienos gali pasidaryti kraujo pra¬ 
liejimas. Vyriausybė rengėsi žudyti darbininkus, o darbinin¬ 
kai palicijantus. 

Vieną dieną vienas klebono draugas, bene tai buvo Es- 
tradė, eidamas gatve išgirdo darbininkus šnekant. „Tegu pa- 
licpalaikiai snsiskaito kiek jų yra. Neužilgo jiems atseis viens 

kitą žvejoti iš Gavės, kaip andai lentas“. Kalnuotose šalyse 
baisus daiktas patekti į upelį: gyvas neišeisi. Ir Gavė taip 
srauni ir akmeninga, kad nei su valeia per ją negali persikelti 
ties Liurdu. 

Klebonas nusigando, kaip išgirdo šitokią savo parapijie¬ 
čių darbininkų šneką. Ilgai nelaukdamas, jis griebė skrybėlę 
ir išėjo į miestą pas darbininkus. Vyrų nerado namie, tik vie¬ 
nas moteris. Šnekėjo joms kiek galėjo, kad tik perkalbinėtų 
vyrus. Daugybę namų perėjo. Pietų parėjo visas sušilęs, grei¬ 
tai pavalgė ir vėl išėjo. Bet ne į miestą, o į kalnus. Akme¬ 
nų laužtuvėse darbininkai nudžiugo jį pamatę. Jis pats, nors 
daktaro sūnus, buvo iš kalninkų giminės; stipras ir aukštas 
ir tokio būdo kaip jie. Darbininkai jį mylėjo, nors smarkus 
jo pamokslai nevisada jiems įtikdavo. Jie žinodavo, kad be- 
reikalo nebara, ir reikale tiesos neslepia. 

Iš pradžių darbininkai nudžiugo, kad klebonas nepasi¬ 
didžiavo jų atlankyti prie darbo, bet kaip tik jis ėmė kalbė¬ 
ti, kad jie liautųsi karę su palicija, taip visi ir susiraukė. Pe¬ 
rėjo vieną ir kitą ir trečią akmenų laužiamąją vietą, visur 
tas pats. Grįžo nabagas-kunigas namo visai nusiminęs. Aiš¬ 
kiai matė, kad pasakymo darbininkai neklauso. Visą naktį 
dėlto žmogus nemigo. 

Ant rytojaus buvo šventadienis. Jam atsėjo laikyti ank¬ 
stybosios mišios. Šių mišių klausyti susirenka vieni miestie¬ 
čiai, daugiausiai darbininkai. Prancūzijoje pamokslą sako ne¬ 
tik per sumą, bet ir ankstybosiose mišiose. Negalėdamas už¬ 
migti iš rūpesčio klebonas naktyje sugalvojo per mišias pa¬ 
sakyti pamokslą apie tuos nesutikimus darbininkų su palicija. 

Po evangelijai pasidėjo arnotą ant altoriaus (tenai toks 
paprotys) ir su alba ir stula įlipo į sakyklą. Darbininkų buvo 
daug. Kaip tik klebonas pasisakė kalbėsiąs apie tuos nesuti¬ 
kimus dėlei Urvo, taip ir pamatė, kad žmonės bažnyčioje pa¬ 
sidarė nekantrus. Jau žinojo, kad jiems priešingai šnekės. Jis 
nemokėjo klausytojų protus ir širdis pagriebti iš pasalų, kad 
žmonės nei nepasijustų, kaip begirdamas pradeda barti. Jis ba¬ 
rėsi stačiai, kaip tėvas. 

Iš pačios pradžios drožė, kad Dievo prisakymų laužymu, 
kad bauginimu ką nors užmušti daug daugiaus negarbės da¬ 
rosi Švenčiausiai j ai Panelei, negu tvorų statymu ir neprilei- 
dimu melsties Jos pašventintoje vietoje. Teko tame pamoksle 
vyriausybei, ale teko ir darbininkams. Iš širdies užsidegimo 
klebonas nežiūrėjo, ką žmonės sakys, o žiurėjo teisybės. 

Klebonas buvo girdėjęs, kad vyriausybė laiko parengtus 
kareivius, jis žinojo, kad palicija gauna patirti iš anksto kiek¬ 
vieną darbininkų sumanymą. Kunigas pabaugino klausytojus 
tais kareiviais. Kaip jis tik tą pasakė, vyrų galvos bažnyčioje 

išsitiesė ir jie atsirėmė su rankoms į šonus. Klebonas iš vei¬ 
dų suprato jų mintį, kad kareivių darbininkai nesibijo ir ga¬ 
tavi stoti prieš juos į kovą. 

Ta klausytojų nepaklusnybė dar labiaus uždegė kleboną.. 
Aš matau,—sušuko jis—kad tarp jus yra tokių, kuriems ne¬ 
baisu būtų prigimtojo miesto gatves žmonių krauju aptašky¬ 
ti. Tai-gi žinolate, kad nuo šios dienos kovosite nebe su pa- 
licija, o su manim, savo kunigu. Norėsite mano kraujo, aš 
nesigailėsiu. Nebijau nei jus kūgių, nei geležlazdžių. Nuo šios 
dienos jau aš dabosiu Masabielio kelią. Kas norės eiti į urvą, 
per mane turės eiti. Atvyksite visu pulku: sumyniosite mane. 
Tiek to; ale aš žinosiu, kad esate kaip baugišiai nenorintieji 
susikibti vienas su vienu. Ateisite po vieną—tai, sakau jums 
iš anksto, kad suvelsiu kiekvieną, kaip šiltą vilną“. 

Nepasakęs nei „Amen“ klebonas nulipo nuo sakyklos. 
Darbininkams patiko ta klebono drąsa. Liurdiečiai ir 'Šiaip^ 
girdavosi savo klebonu, kad, reikalui užėjus, jis moka storai 
pasakyti, o paskui išpildo ką pasakęs. Taip ir dabar pasirodė,, 
kad klebonas, be juoko, drąsesnis už juos. Po pamokslui dar¬ 
bininkai ėmė žiūrėties vieni į kitus lyg klauzdamiesi, ką čia 
pradėti su klebonu. Galų gale tie drąsus kainininkai, kurie 
būtų be baimės ėję priešais ginkluotą kareivių pulką, negali 
sakyt—nedrįso, ale vis-gi nesikilnijo eiti priešais savo klebo¬ 
ną. Mišioms pasibaigus, jie sustojo pulku pas bažnyčią. Pasi¬ 
šnekėjo tarp savęs ir pasirodė, kad visų viena mintis: nėra 
ką priešintis klebonui: bereikalo jis taip nesikarščiuotų. Kad 
geras žmogus ir gero norintįs žmonėms, visi tą žinojo. Taip 
ant šventoriaus jie palaukė, kol klebonas išėjo iš bažnyčios ir 
ėmė su juo sveikinties prieteliškai, sakydami, kad vaikščiosią 
pas urvą, ale palic-ijantų nei tvorų neužkabįsią, tik taip sau 
pasimelsią kiekvienas skyrium. Tuosykiu kraujo praliejimo* 
paojus praėjo pro Liurdą. 














XX. 

Vyriausybė teismu kovoja 
su žmonėmis. = 


1. Moters ir teismas. 

Keista moterų prigimtis. Prefektui uždraudimą išleidus, 
josios labiausiai sukurstė vyrus. Vyrams sutarus neklausyti 
nei kariūmenės, nors šaudytų, josios nusigando, nutilo ir mal¬ 
šino vyrus. Vyrams nurimus, jos vėl ėmė kalbėti, kam rei¬ 
kėję taip pilnai paklausyti klebono. Tegul būtų nors tvorą 
meras išardęs nuo urvo. Bet vyrai tų kalbų daugiaus nebe¬ 
klausė. 

Matydamos, kad vyrai apsileido, jos ėmė saviškai erzinti 
vyriausybe,. Liurde prie miesto valdybos tarnavo palicijantas 
Kalėtas. Jis buvo buvęs kareivis ir ištikimas vyriausybei be¬ 
galo. Jis nebuvo perdaug protingas, ale prisakymus niekas 
už jį geriaus neišpildydavo. Nei per plauko storį jis neperkreip¬ 
davo prisakymą kitaip. Ojau suktybę kokią padaryti prieš vy¬ 
riausybę, tai jam nei per galvą nepereidavo. 

Kad darbininkai kelisyk išardė tvorą ties urvu, o kal¬ 
tininkų sužinoti nepasisekė, vyriausybė galėjo mintyti, 
kad tai dėjosi ne be žinios sargų. Kalėtu palicijos virši- 

įlinkas išsitikėjo kaip savim, todėl ir pastatė jį sergėti ur¬ 
vo tvorą. 

Žakometas pastatydamas Kalėtą Masabieiio sergėti už¬ 
miršo pasakyti, kad nei pačiam sargui nevalia melsties pas ur¬ 
vą, o tik įgraudino, kad nei vieno neprileistų į uždraustą 
lauką; neklausančius kad sustabdytų ir pavardes užrašytų. 
Tai-gi Kalėtas ateidavo į savo vietą anksti. Prasiskleizdavo 
vieną lentą tvoroje, nusėmęs kepurę gražiai atsiklaupdavo 
ties regėjimų urvu ir sukalbėdavo dalelę ražančiaus. Pasi¬ 
meldęs iki sočiai, užsidėdavo kepurę ir stodavo sargybom 
Tada nebandyk nei manyti, kad prieisi prie urvo jo neuž- 
matvtas. 

Kaip Kalėtas buvo teisingas, taip moters buvo gudrios. 
Jos, žinoma, pridabojo Kalėtą besimeldžiant, ale protokolo ant 
jo sustatyti neturėjo teisės. Jos sugalvojo kitokiu būdu sar¬ 
gą prigauti. Iš ryto ilgas valandas pas uždraustą lietą nie¬ 
kas neateina. Kalėtas vaikščioja vienas po miesto draustinę 
ir pagaliaus jam labai nusibosta, kad nei pasišnekėti, nei su- 
sipykinti su nieku negauna. Visai tartum nereikalingas goži- 
nėja po laukus. 

Tik štai ateina moterų būrelis. Kalėtas jų neleidžia 
į draustinį lauką Jos nei neina, o suklaupusios prie ribos, 
atsikreipia į urvą ir meldžiasi. -Sargui neprisakyta jų varyti 
šalin, o ir jis pats taip darytų, jei nebūtų sargas. Valandėlę 
pasimeldusios, moters sustoja ir ima gražumu šnekinti Kalėtą 
iš pradžių apie urvą, paskui apie kitką. Nusigoglinėjusiam 
sargui labai malonu pasišnekėti su geromis pažįstamomis 
žmonomis. 

Jam bešnekučiuojant kitas moterų būrelis, visos tekinos, 
leidžiasi per Liafito lauką, perbreda per Merliasą ir meldžiasi 
ties urvu kiek tik nori. Atsimeldusios, vėl užuolanka atei¬ 
na pas anas sargo šnekintojas ir po vieną prisideda prie 
šnekinančių. Anos-gi pirmutinės, palikusios drauges kalbėti 
su palicijantu, tuotarpu eina pasimelsti pas Švenčiausiąją 
Panelę. 

Ir taip dėjosi per dienų dienas. Ir Kaletui buvo nenuo¬ 
bodu sergėti urvo ir moterims nesunku pasimelsti. Visas 
miestas tą žinojo ir juokėsi. Visi apie tai šnekėdavo. Vienui 
vienas žmogus visame Liurde to nežinojo; tai buvo pats Ka¬ 
lėtas. Tik štai vieną dieną šaukiasi jį palicijos viršininkas. 
Kad trinko nabagą Kalėtą už tą šnekumą su bobomis, tai 
trinko! 

Ateina Kalėtas po tai nelaimei pas urvą, pasimeldžia gra¬ 
žiai ties regėjimų uola ir pasiketina stipriai, kad daugiaus ne¬ 
siduos boboms prigauti. 0 jos nieko nežinojo, kad jis buvo 
gavęs nuo Žakometo bartis. Užšnekino kaip visada ir jis įsi- 

leido į šneką, kol anas antrasis būrys buvo galėjęs suskubti 
ateiti ties urvu. Kaip tik numanė, kad jos tenai, staiga, šitas 
palikęs, nubėgo pas urvą ir rado didelį maldininkių būrį. Vi¬ 
sas surašė. Per pusantro mėnesio jis taip prirašė devyniosde- 
«imts ketures kaltininkes. 

Kalėtas rašė tik vardus, pravardes ir iš kur, o protoko¬ 
lus už jį parašydavo vakarais pats Žakometas, nės ištikimam 
sargui rašto gudrybė buvo persunki. Tuos protokolus paskui 
siųzdavo į teismą. Teisėjas Diupratas buvo labai geras žmo¬ 
gus, ale Bernadetos apsireiškimų nekentė. Ypatingai jam 
pikta darėsi, kad dėl tos mergpalaikės darosi tokia ne¬ 
reikalinga daugybė bylų. Norint kiekvieną skyrium nagri¬ 
nėti taip rūpestingai, kaip tai reikia teisme, nei apsidirbti 
negalėtum. 

Diupratas sutraukdavo visas vienos sevaitės^ pasikaltėles 
į vieną bylą ir jai paskirdavo vieną valandą. Šaukiamosios 
teisman moters eidavo juokų pilnos, o teisėjas būdavo ant jų 
labai piktas, už ką jos, anot jo, burtus varvėdavusios, t. y. 
vaikščiodavusios pas urvą. 

Teismui prasidedant, teisėjas, atsisėsdavo rimtas ir 
rūstus. Smarkiai paskambinęs skambutį, jis tardavo iškil¬ 
mingai: 

— Atveskite pirmutinę kaltininkę. 

Moteriškė įeidavo mezginį megzdama, arba įsinešdavo 
su savim ir verpiamąjį kuodelį lyg nei kam ko. 

— Kaip vadiniesi?—vėl klausia teisėjas rimtai. 

— Tai! bene ponas teisėjas nežinote mano pavardės. 
Tik stebėtina, kaip galėjote mane taip greit užmiršti; juk aš 
jus kaimynė. 

— Būk atsargi—vėl tardavo teisėjas rūsčiai—esi teisme. 
Atsakyk kaip klausiu! 

O kaltininkės juokus sau varinėjo. Teisėjui, pažįstančiam 
jąs, tyčia sakė melagingas pavardes. Kaip kada prasimany¬ 
davo tokių, kad visi, kas tik būdavo teisme, prunkšteldavo 
juokais. Ir rinkdavosi į teismą visi, kas tik atlikdavo nuo 
darbo. Teisėjas piktas, kad teismas pavirsta kamedijų butu, 
bauzdavo susirinkusius. 

— Jei dar neliausite taip elgęsi, liepsiu visus išvaryti 
lauk iš teismo. 

Žmonės šiek tiek sulaikydavo juokų garsumą, o teisėjas 
klauzdavo kaltininkės: 

— Ar prisipažįsti, kad padarei tą, kas parašyta pro¬ 
tokole? 

— Žinoma! Bet vieno daikto aš niekaip negaliu pri¬ 
pažinti. 

— Kokio? 

— Kokią tur teisę Kalėtas rašyti ant mus protokolus, kad 
jis pats taip daro. 

— Sakyk aiškiaus, ką turi prieš vyriausybės atstovą. 

— Čia gana aišku ir taip. Visi žino, kad Kalėtas pats 
kasdien meldžiasi pas urvą, o paskui ant kitų protoko¬ 
lus rašo. 

— Tas prie tavo bylos nepriklauso. Sakyk ar tiesa, 
ar ne, kad prisiartinai prie urvo pasinaudodama sąlau- 

žomis? 

— Sąlaužomis? O jeigutėtiau! aš prasta moteriškė, 
moksluose nebuvau, nei nežinau, kas tas per paukštis tos 
sąlaužos *). 

— Žiople tylėk! Aš klausiu ar laužei lentas lįzdama mel¬ 
stis, ar ne? 

— Amžinų dieną! Kur mes, silpnos bobelės, laužysime 
karaliaus tvoras. Męs netokios baisios, kaip tie akmeninin- 
kai vyrai. Beje, sakykite, ponas teisėjėli, kodėl jus nešau¬ 
kėte "į teismą tuos kainininkus, už ką jie visą tvorą su¬ 
griovė? 

— Tai ne tavo dalykas. Tu sakyk, ką veikei ten pas urvą. 
Plytlaižiojei? 

— Gerbiamasis teisėjau! Męs tenai darome tą patį, ką 
Jus darote ateidami šventą dieną į bažnyčią. Jei jus plytlai- 
žiojate tai ir męs. 

— Jus manote, kad garbę darote Švenčiausiajai Panelei 
ten bėgiodamos, o tai tik išniekinimas. 

— Tai-gi ponas teisėjau! O kad jus einate į svečius 
pas kokius nors didelius ponus mieste, ar tai jus jiems išnie¬ 
kinimą darote? 

Sulyg Prancūzijos įstatymų didžiausia bausmė už įėji¬ 
mą į uždraustą lauką yra 5 frankai, t. y. nepilnai du rubliu. 
Teisėjas negalėjo paskirti skaudesnės pabaudos, o šita jam iš¬ 
rodė permaža. Todėl jis ištarmę taip išduodavo, kad jei-gu 
vienos nemokėtų, tai kitoms reikėtų užmokėti ir už save 
ir už jąs. Moters sau šaipėsi iš tų bausmių ir laukė kas 
bus toliaus. Jos tikėjosi ir neapsiriko, kad tie teismai turės 
pasiliauti. 


i) Teismas būdavo prancūziškai. Teisėjas klauzdavo: „Etes vous 
entrėe a l aide d’effractions?“ 0 moters nusiduodavo suprantančios: „Etes 
vous entrėe a l aide dės fractions?* Tuodu žodžiu d’eįfradions ir dės frac- 
tions prancūzu kalboje ne vienaip rašosi, o vienaip išsitaria. Pirmutinis 
reiškia įsilaužimą, o antras atlaužą — t. y. aritmetikoje skaitliaus dalies 
vardas. 2, 3, 4, vadinasi pilni skaitliai, o V 2 , V 3 , 1 4 vadinasi atlaužomis. 
Moters nusiduodavo nevisai mokintos esančios, kad tą žinotų, ale jeigu 
nebūtų žinojusios, nebūtų galėjusios nusiduoti nesuprantančios, ko nori 
teisėjas. 

-* - 

2. Uždraustasis urvas ir Bernadeta. 

(Paskutinis regėjimas). 

Ponams pradėjus ginčytis apie Masabielio šaltinio vais- 
tingumą, kainininkams kovojant su palicija, o moterims su 
teismais, Liurdo žmonės užmiršo Bernadetą. Balandžio ar ge¬ 
gužio mėnesyje jai teko apsirgti nuo didelio pailsimo. Netoli 
nuo Liurdo Kotereto mieste gyveno viena Bernadetos teta. 
Ten pat yra šiltų sveikatai labai naudingų šaltinių. Subirie- 
nė pavedė dukterį seserei, kad pavasario pradžioje pasigydytų. 
Prieš ponams susivažiuosiant neturtėlius gydydavo dykai tais 
vandenimis. Bernadeta, pas tetą gyvendama, naudojosi Kote¬ 
reto vandenimis ir sustiprėjo. 

Sugrįžus pas tėvus, ji toliaus mokinosi katekizmo, ren- 
gdamosi prieiti prie V. Dievo. Ligonbučio vienuolių perdėti- 
nė, atsėmusi ją iš tyrinėtojaus (sliedovatelio), tikrai malonin¬ 
gai su ja apsėjo ir mokslą palengvino. Jaunosios vienuolės 
po Velykų, jau, turbūt, visos tikėjo į apsireiškimus, todėl pa¬ 
dėdavo regėtojai mokintis. Kad ketvirtadieniais ji su kitomis 
mažomis mergaitėmis nueidavo į katekizmo lekcijas bažnyčion, 
kunigams malonu būdavo paklausyti j os atsakymų. 

Tėvuos būdama Bernadeta beveik kasdien užeidavo 
į Estradžius. Estradžiai, brolis su sesere, tyčia ją pasipratino, 
kad galėtų iš jos viską žinoti be kitų perpasakojimo. Išprą- 
džių Bernadeta būdavo nedrąsi, nes Estradžiai buvo ponai, 
o ji prasta piemenaitė, bet veikiai išdrįso ir būdavo kaip 
namieje. 

Vieną dien Estraaė, grįždamas iš svetur, rado Bernadetą 
bešnekant su sesere. Tai buvo pačiam palicijos draudimų baisume. 
Įėjęs jis tarė rūsčiai. 

— Žinai ką, Bernadeta. Palicija surado tavo suktybių 
posmus. Neužilgo gausi eiti į kalėjimą. Ir ant manęs nuo- 
žvalga krito, kad tu tankiai pas mus būvi. Ir aš su tavim gau¬ 
siu kriošėti. 

Bernadeta nenusigando, o susijuokė. 

— Tai gerai, sako, bile tik mane pasodys! Mano tėvams 
nekaštuoš mano maistas. Ir Tamista ten būdamas, neturėsi ką 
veikti, tai išmokysi mane katekizmo ir rašyti. 

Tais metais Dievo Kūno šventė atsėjo 3 birželio. Ligon¬ 
bučio perdėtinė prašė klebono, kad vienuolių prirengtoms 
į pirmąją Komuniją mergikėms altaikytų rekolekcijas. Berna¬ 
detos apsėjimu per rekolekcijas klebonas labai gėrėjosi. 

Per rekolekcijas viena ponia, atvažiavusi iš svetur, norėjo 
pamatyti Bernadetą. Klebonas neleido kol rekolekcijos nepa¬ 
sibaigė. Trečiadienyje po mišparų rekolekcijos buvo pabaigtos 

ir ta ponia gavo pasišnekėti su regėtoja. Bekalbėdama pano¬ 
rėjo vestis Bernadetą drauge pas urvą. Tai buvo draudžiama¬ 
sis laikas. Bernadeta neapsėmė, nės klebonas nevelijo. Ponia 
paklausė: 

— Ką tu darytum, jei kunigui klebonui draudžiant Šven¬ 
čiausioji Panelė tave pas išaustų pas urvą? 

— Pasiklausčiau klebonėlio ir leistų—atsakė mergaitė nei 
kiek neabejodama. 

Ta ponia dar siūlė Bernadetai pinigų, bet mergaitė ne¬ 
priėmė. 

Ant rytojaus, t. y. 3 birželio 1858 m. visos mažosios re- 
kolektantės, baltai apsitaisiusios su vainikėliais ant galvučių 
ir žvakėmis nešinos suėjo į ligonbučio koplytėlę. Koplytėlė 
buvo maža, žema ir tamsi, bet mergaičių širdįs linksmos. 
Bernadeta tarp jų buvo bemažko seniausia. Ji jau buvo apie 
17 kartų savomis akimis regėjusi gyvą Švenčiausiąją Panelę, 
dabar-gi rengėsi priimti tikrą ir gyvą Jos Sūnų Švenčiausiame' 
Sakramente. Turėtų būti taip nekaltas, kaip Bernadeta, kas 
norėtų teisingai aprašyti jos jausmus priimant pirmąją ko¬ 
muniją. 

Po pietų Bernadeta užėjo į Estradžius; Estradžiūtei užėjo 
noras paklausti: 

— Sakyk, Bernardike, kas,tau buvo linksmiausi ar V. 
Dievą priimti, ar Švenčiausiąją Panelę regėti pas urvą. 

Bernadeta nebuvo tikėjusi to klausimo ir nežinojo ką 
atsakyti. Po trumpai valandžiukei ji tarė. 

— Nei nežinau. Iš tiesų tuodu daiktai eina per vien ir 
negalima jųdviejų lyginti. Tik tiek težinau, kad ir čia buvau 
labai laiminga. 

Penktadienyje 4 birželio ji vėl ėjo mokintis su kitomis drau¬ 
ge, o klebonas rašė vyskupui pranešimą, kaip ji apsėjo per 
rekolekcijas ir kaip priėmė pirmąją komuniją. Klebonas ją la¬ 
bai išgyrė. Bet ji to negavo žinoti. 

Nuo to laiko perėjo beveik pusantro mėnesio. Užaugu¬ 
sieji žmonės per tas šešias savaites vieni ginčijosi tarp savęs 
už stebuklingojo šaltinio vandenį, ar jis vaistingas ar ne; kiti 
varkalijosi po teismus už uždraudimą melstis pas urvą. Ber¬ 
nadeta dar tebebuvo kūdikis ir kaip kūdikis nesipainiojo nei 
į ginčus, nei į barnius. Ji neidavo nei melstis į uždraustą 
lauką. 

Penktadienyje 16 liepos buvo Škaplierna. Bernadeta tądien 
iš tyto priėmė V. Dievą, o apyvakariais užbėgo pasimelsti 
į bažnyčią. Bažnyčioje ji pajuto tokį pat jausmą širdyje, kaip 
kitados prieš apsireiškimus. Pasisakė tėvams ir tetai. Pati 
jauniausioji teta Liucilė sakėsi eisiant drauge. Beeidamos su¬ 
sitiko dar dvi moteriški už miesto ir visos keturios išėjo pa- 

Švenč. Panelės Apsireiškimai Liurde. 11 

simelstų. Bet ką beeiti per tiltą Masabielio linkon, jos ke¬ 
liavo kita puse upelio, ten, kur nebuvo uždrausta vaikščioti. 
Atėjusios į lauką, vadinamą Ribera , jos rado jau klūpant ke¬ 
letą žmonių ties tuo daiktu, kur anapus Gavės buvo apsireiš¬ 
kimų urvas. 

Bernadeta su draugėmis atsiklaupė skyrium nuo anų 
žmonių. Jos kalbėjo rąžančių, o saulė jau buvo nusileidusi. 
Tik štai Bernadeta išskėtė rankutes, lyg nustebusi, ir nuleido 
jąs žemyn veizėdama į Masabielį. Anos tr\s ėmė atydžiaus 
į ją žiūrėti. Nors prietamsiu jos pamatė, kad regėtojos vei¬ 
das išbalęs, o akįs labai spindinčios. Viena turėjo žvakę atsi¬ 
nešusi. Ji pasidegė tą žvakę ir dar aiškiaus išvydo, kad Ber¬ 
nadeta dvasios pagavimo apimta. 

Mergaitės veidas spindėjo, ji tartum bandė atsitūpti nuo 
žemės, kad tik pakilus ir nulėkus pas savo mylimąją Panelę. 
Bernadeta nematė nei Gavės tarp savęs ir regėjimo, nei Mer- 
liaso, nei lentų ties urvu. Jai tik spindėjo Švenčiausioji Pa¬ 
nelė toje pačioje palaimintoje vietoje, kaip visados. Niekad 
Dievo Motina neišrodė Bernadetai taip graži, kaip tą vakarą, 
ale neištarė nei vieno žodžio. 

Po to Bernadeta jau daugiaus niekad neregėjo Švenčiau¬ 
sios Panelės, kol gyveno ant žemės, bet neabejotinai Ją amži¬ 
nai regi danguje. 

- * - 


3. Teismo bausmės liaujasi. 

Dvyliką dienų po paskutiniam Bernadetos regėjimui 
\ Liurdą atvažiavo labai graži karieta ir atsistojo ties viešbu¬ 
čiu. Iš karietos išlipo viena pilno amžiaus ponia, trįs jaunos 
jos dukters ir, ant galo, vienuolė. Ta ponia tai buvo Pran¬ 
cūzų ciesoriaus vyriausiojo sūnaus auklėtoja admirolienė Briua- 
tienė. Dukterų vardai: Teresė, Margarita ir Berta. Vienuolė 
vadinosi Sentantonen, iš Kongregacijos Bonsekar *). 


a ) Yra paprotys, kad merginos, įstodamos į vienuoliją, pasiliauja 
vadintis savo krikšto vardu, o pasirenka kitokį. Prancūzijoje gana tan¬ 
kiai parenka joms vardus mus šalyje nežinomus ir dar taip padaro, kad 
vienuolei vardo visai nelieka, tik į jo vietą buvo paminėjimas kokio nors 
šventojo. Sentantonen reiškia, kad kaip kas paminės šventąjį Antaniną 
(Florencijos antvyskūpį) tai šita vienuolė turi atsiliepti, kaip kad jos vardas 
būtų paminėtas. 

Kongregacija reiškia merginų arba vyrų draugiją, susitarusių vienaip 
Dievui tarnauti. Kongregacijos turi savo vardus Kaip ir žmonės. Bonsekur 
reiškia geroji pagelba. 







Iš viešbučio visos keliauninkės pasinėšino į kleboniją. 
Klebono nebuvo namie. Kamendorius ir mokytojas pribuvo 
paaiškinti ponioms, jei ko reikalautų. Admirolienė paprašė 
pavadinti Bernadetą. Subiriūtė atėjo ir pirmiausiai puolė pa¬ 
sisveikinti su vienuole. Ją apsikabino ir bučiavo, kaip tikrą 
sesutę. Su anomis poniomis ji buvo šaltesnė ir trumpai atsa¬ 
kinėjo joms klausiant. 

Bernadeta nemokėjo tikrai prancūziškai, o viešnios nesu¬ 
prato bearniškos tarmės. Kamendorius su mokytojum per¬ 
pasakojo Bernadetai admirolienės klausimus, o admirolienei 
Bernadetos šneką. Admirolienė norėjo vestis Bernadetą pas 
urvą, bet regėtoja neapsėmė, nes uždrausta, bet pasisiūlė pa¬ 
lydėti iki tiltui. 

Einant Bernadeta visu keliu buvo prisiglaudusi prie vie¬ 
nuolės, ir jos ranką apsikabinusi. Vienuolė taip-gi džiaugėsi 
tuo regėtojos meilingumu. Atsisveikinant jiedvi atsibučiavo 
lyg didžiausios draugės ir mylimiausios sesers. 

Toliaus admirolienė su dukterimis ir su Sentantonena 
ėjo vieškeliu, kalbėdamos rąžančių. Bernadeta joms buvo pa¬ 
rodžiusi kur eiti. Kalėtas nepasergėjo, kol jos priėjo iki pačiai 
lentinei urvo tvorai. Bet kaip tik jos atsiklaupė, jis tuo at¬ 
bėgo ir sakė: „Poniutės! Čia nevalia prieiti; juk matote len¬ 
tas. Man prisakyta nieko neprileisti iki čia“. 

Vienuolė pakilo ir priėjo artyn prie palicijanto. Jis jai 
buvo bepradedąs atkortoti savo prisakymą, ir dar priminė, 
kad jos turėjo matyti šulą (stulpą) su parašu. 

—Šulo męs nematėme, atsakė vienuolė, ale ar ta- 
mista žinai, kas ta per ponia, kuri ana klūpo su dukte¬ 
rimis? 

Kalėtas ūmai nutilo ir įtraukė sprandą, o vienuolė 
pridėjo: 

— Tai ciesoriaus įpėdinio auklėtoja. Būk atsargus. 

Paskui vienuolė jo paprašė, kad jis užeitų už lentinės 
tvoros, paimtų žiedų, akmenaičių ir žolių. Kalėtas pasidarė 
labai mandagus: v visą tą labai noriai išpildė; parodė ponioms, 
kuriame daikte Švenčiausiosios Panelės stovėta; nugnybo nuo 
erškėčio virkščios keletą lapų su pumpurais ir davė "panaitėms. 
Admirolienė davė vienuolei auksinį 5 frankų pinigytį, kad 
įteiktų Kaletui, bet jis baisiai kratėsi ir nepriėmė. Vienuolė 
išsiklausinėjo kur jis gyvena. Nuėjus tenai, nors nieko nera¬ 
do namieje, pinigą padėjo po durimis. Ta pačia diena apie 
šeštą valandą vakare admirolienė su dukterimis ir vienuole jau 
buvo Betarame. 

Kaip tik ponios, užlipusios ant kalno prapuolė už uolos * 
kupros, štai takučiu beeinąs gražiai apsirengęs, pusėtinai ap¬ 
tukęs ponas. Jo veidas truputį rauplėtas, ale gymis ir akįs 

taip reiškios, kaip retai tenka matyti. Iš eisenos numanu, kad 
paryžietis. 

Kalėtas veizi į jį, o tvoroje viena lenta, kaip buvo pra.- 
skėsta admirolienei žiūrėti, taip ir liko. Pirm negu sargas 
gerai įsitėmijo nepaprastą kaltininką, tas priėjo prie spra¬ 
gos, peržengė per patvorį ir atsidūrė visas ties regėji¬ 
mų urvu. 

Sargas perpyko, kad vienas atėjūnas drįsta nepripažinti 
jo vyriausybės. 

— E, ar girdi?—suriko jisai.—Ar nematei šulo su parašu 
ant kalno? 

— Mačiau, broluži, mačiau! Ir jus mero įsakymą 
skaičiau. 

— Tai tik gėda taip lįsti stačiai. Aš rašau ant tamistos 
protokolą; sakykitės vardą, pavardę ir kas esate. 

— Ęašyk, brolau, aš esmi Liudvikas Veijotas, vyriausiasis 
dienraščio VUnivers redaktorius. 

Kaletui dienraščiai ir redaktoriai neišrodė dideli po¬ 
nai. v Jis užrašė Veijoto vardą, nors truputį klaidingai, 
bet Žakometas mokėdavo atitaisyti savo ištikimo pavaldinio- 
klaidas. 

Įeidamas į urvą garsusis prancūzų raštininkas nusiėmė 
kepurę, paskui apžiūrėjo kalną ir uolas kaip galėjo geriau¬ 
siai. Paskui sustojęs ilgai ir giliai mintino. Pagaliaus vėl 
ištiesę nulinkusią galvą, dar kartą dirstelėjo į uolas ir išė¬ 
jo, nepasakęs nė sudiev Kaletui. Už tatai sargas jį pavadino 
pilvūzu. v 

Veijotas užėjo taip-gi į kleboniją, bet klebono neradęs, 
o karščio nepakęzdamas, kad buvo labai šilta diena, nuėjo 
į maudynę. Išeidams iš maudynės pamatė netyčia du kuni¬ 
gu ir poną. Priėjęs pagarbino, pasisakė kas esąs ir pridėjo, 
kad jieškąs klebono arba šiaip vietinių kunigų; norįs žinoti 
tiesą apie apsireiškimus. 

Kunigas Penas pasisakė esąs Liurdo kamendorius, ale pats 
niekad pas urvą nebuvęs ir pasakoti tegalįs tik iš girdėjimo, 
o geriaus esą klaustis pono Estradės. 

— „Štai ir yra p. Estradė—tarė kunigas, rodydamas į po¬ 
ną, kurs su kunigais vaikštinėjo.—Tamista nerasi geresnio už 
jį liudininko. 

— Na tai ko-gi man geriau reikia!—tarė linksmas reda¬ 
ktorius, imdamas Estradę už rankos. — Aš tamistą dabar tie¬ 
siog ir pasisavinu, o judu kunigėliai dovanokita, kad liksi ta 
be draugo. 

Pasivedęs Estradę į šalį, Veijotas lyg rodydamas galva 
į* kunigus sakė: 

— Gerai, kad mudu lįkova duvienu svietišku. Su kuni¬ 
gais, matai tamista, tai ir šiaip ir taip. Vis vieniemdviem ge¬ 
riau. Savo nuomones galiva sakytis aiškiaus. Bet, nesipiktink, 
tamista, aš nieko blogo nesakau. 

Estradė ėmė pasakoti iš širdies su dideliu įtikėjimu 
į apreiškimų teisingumą. Veijotas-gi buvo netiktai karštas, 
bet ir protingas katalikas. Jaunam Estradei jis patarė būti at¬ 
sargesniam, negreitai tikėti į stebuklus. Kaip visi brangieji 
daiktai, taip stebuklai, retai būna tikri, o tankiai melagingi. 
Be tamtikro ir gana didelio mokslo, vienu širdies gerumu ve¬ 
damas, žmogus gali greitai suklysti. Veijotas pats iš savo 
gyvenimo nusipasakojo, kaip vieną kartą įtikėjo į stebuklus 
vienos mergos, kuri paskui pasirodė esant prigavike. Jis pa¬ 
sakė Estradei, kad yra tam tikras mokslas, mistiškoji teologija 
vadinamas, kurs sužinojo ir tikrųjų stebuklų žymes ir visas 
prigavikų suktybes. Po tam persergėjimui Estradė nupasako¬ 
jo mums žinomus atsitikimus, o paskui juodu abudu pasivijo 
vaikščiojančius kunigus. Dar valandėlę pašnekėję tarp savęs 
apie išpažintį, persiskyrė. Veijotas atsisveikino su naujais pa¬ 
žįstamaisiais ir nuėjo sau. 

Dienai užsibaigus Kalėtas parnešė savo užrašų knygutę 
Zakometui. Palicijos viršininkas nustebo radęs joje Bruatie- 
nės ir Veįjoto vardus. Sulyg prefekto paliepimo išeina, kad 
ir juodu reiktų paduoti teisman, bet Bruatienė aukštesnė ir 
už prefektą, Veijotas—redaktorius didžiausio katalikų dienraš¬ 
čio Prancūzijoje, visame pasaulyje žinomas raštininkas. Jį 
užkabinant, užkabini visą laikraštiją, o save ant juoko 
pakeli. 

Nežinodamas ką pradėti, Žakometas nuėjo klaustis pas 
Liakadę. Liakadė iš pat pradžių buvo priešingas tiems drau¬ 
dimams ir sakė, kad prefektas tos košės privirė, tegul jis ir 
valgo. Reikia klaustis prefekto. Prefektas vėla nenumanė ką 
pradėti ir klausėsi ministro. O ministras atsakė, kad nei tų¬ 
dviejų, nei kitų žmonių daugiaus netrauktų teisman už įėji¬ 
mą į uždraustą vietą ir už maldas ties urvu. Neužmokėtos iki 
šiol nuteistųjų moterų bausmės taip ir liko neužmokėtos. 


4. Prokuratoriui nesiseka. 

Liurdo prokuratorius p. Diuturas, kurs iš pradžių taip 
smarkiai buvo bandęs užsipulti ant Bernadetos, ilgainiui pasi¬ 
darė labai nekantrus ir ėmė priekabių jieškoti prie mažmožių. 

Kad žmonės patyrė, jog daugiaus jau nei vieną nešauks teis- 
man už maldas pas urvą, ir kad tokis prisakymas parėjęs iš 
Paryžiaus, nežinia nei kas nei kaip paleido paskalą, jog pats 
ciesorius rengiasi atvažiuoti į Liurdą, o prieš atkeliausiant pra¬ 
šęs už jį pasimelsti pas urvą. 

Tas paskalas ėjo per žmones: vieni tikėjo, kiti suprato, 
jog tuščias; visi tą žinojo ir visi apie tą šnekėjo. Bet proku¬ 
ratorius gavo stiprių prirodymų, kad labiausiai trįs moters tai 
šnekai įtiki ir daugiausiai platina. Jam pasirodė, kad jos ty¬ 
čia leidžia į žmones melagingas žinias, norėdamas padaryti 
garbę Bernadetai ir jos regėjimams. Anot jo, tai buvo didis 
ciesoriaus pažeminimas pasakoti apie jį tokius niekus. Kaipo 
ciesoriaus prokuratorius, jis jautėsi turįs užstoti jo garbę ir 
neduoti liežuvninkėms melais kvailinti žmones. 

Tik štai vieną dieną trįs tos moters gauna pašaukimą 
į teismą. Jos kaltinamos už platinimą melagingų ir pažemi¬ 
nančių žinių apie ciesorių. Bausmė už tokius nusikaltimus 
prieš vyriausiąjį valdoną visose viešpatijose gana didelė; taip 
ir Prancūzijoje buvo tuomet. Byla buvo ne pas Diupratą, o aps¬ 
kričio teisme čia pat Liurde. 

Prokuratoriaus dalykas skųsti, o teisėjų priedermė pri¬ 
pažinti arba nepripažinti apskųstiesiems kaltybės. Teisėjai ge¬ 
rai pažinojo apskųstąsias ir gerai išmanė, kad jos nei geres¬ 
nės, nei niekesnės už visas kitas keistų naujienėlių sužinotojas. 
Nei jų buvo šneka pramanyta, nei koldos sau naudos jos ne¬ 
sitikėjo tą šneką atpasakojamos pažįstamiems. 

Kad parėjo teismo diena, sekretorius perskaitė bylą, aps¬ 
kričio teisėjai neiškentė ir šyptelėjo. Prokuratorius dar la- 
biaus supyko ir ant kaltininkių ir ant teisėjų. Teismas išklau¬ 
sė visko iki galui, dvi visai išrado nekalti, o trečiai uždėjo ma¬ 
žą bausmę, už ką ji buvo apkeikusi palicijantus. 

Prokuratoriui ta ištarmė nepatiko. Iš Liurdo apskričio 
teismo jis padavė apeliaciją aukštesniam teismui į didžiausiąjį 
Bearnijos miestą Po. Tas miestas netoli nuo Liurdo, daugelis 
moterų iš jo buvo mačiusios Bernadetą apreiškimą regint ir 
labai užjautė apkaltintoms liurdietėms. Kad patyrė kokią die¬ 
ną bus jų byla, miesto Po moters dideliu buriu išėjo pasitiktų 
atvažiuojančių kaltinamųjų liurdiečių. Pasitikusios visaip jąs 
aukštino ir su šauksmais nulydėjo į teismą. 

Apeliacijos teisme turėjo stoti jau nebe Liurdo prokura¬ 
torius, o vyresnis už jį, generolas prokuratorius. Tas prieš tai 
buvo jautęs, kad byla nereikalingai pradėta, bet kad išvydo 
viso miesto moterų sujudimą, dar labinus nenorėjo tos bylos. 
Kaip tik teisėjai atsisėdo ant savo sostų, generolas prokura¬ 
torius atsistojo ir pasakė, kad jis pats neišrandąs Liurdo mo¬ 
terų kaltės. O teismo rūmas jau buvo pilnas akyvų moterų. 

Po prokuratoriaus žodžių kaip ims jos delnais ploti ir šaukti: 
„Lai gyvuoja Liurdo Panelė“. Pašukavusios išsiskirstė, o teis¬ 
mas galėjo ramiai dirbti savo darbus toliaus. 

Ponas Diuturas, turėjo pagelbininką, jauną, geros galvos, 
neseniai universitetą pabaigusį, vyrą, kurio ištisos pavardės 
nežinau, bet ji prasideda šitaip: de L... Prokuratoriaus pagel- 
bininkas į Dievą netikėjo. Ponų ginčuose apie Liurdo stebu¬ 
klus jis stovėdavo su netikinčiais išvien. Maž-daug tuo laiku, 
kada p. Diuturas skundė anąs tris moteriškes, jo pagelbinin- 
kas sunkiai apsirgo. Jis buvo menkos sveikatos, džiova jį 
vargindavo, o tuo metu p. de L. taip nublogo, kad, rodėsi, 
neišliksiąs gyvas. 

Tikt štai vieną dieną ateina žmogus vadinti kleboną pas 
ligonį sergančiam prokuratoriaus pagelbininkui. Jaunasis po¬ 
nas atliko gražiai išpažintį, o prieš Komuniją, pakilo truputį 
ant lovos ir tarė: 

— Kunige klebonai, prieš priimsiant Viešpatį Dievą aš 
turiu vieną papiktinimą pataisyti. Nors man negražu, bet tai 
taip reikia. Tegul visi tą girdi. Aš buvau giliai įsitikrinęs, 
kad Švenčiausioji Panelė tikrai rodydavosi urve. Ir turėjau 
svarbių priežasčių tam įtikėjimui, bet prieš visus nedrįsdavau 
išreikšti savo tikėjimo. 

Klebonas nedavė ligoniui ilgiaus kalbėti, paaiškindamas? 
kad tikėjimas į Liurdo stebuklus yra liuosos valios daiktas: 
nori tiki, nori netiki. Gali būti geriausias katalikas ir į tai 
netikėti. Apsiraminęs ligonis gražiai priėmė Švenčiausią Sa¬ 
kramentą ir Paskutinį Patepimą. Nepoilgam jis išgijo. Bet 
vėliaus, perkeltas į kitą miestą, jis vėl apsirgo ir jaunas mirė. 
Jo mirtis buvo graži ir rami, kaip gero kataliko. 






XXI. 

Persekiojimy pabaiga. 


1. Galutinasis vandens bandymas, 

A.kyva įsitėmyti, kad žmonėms su vyriausybe ir vyriau¬ 
sybei su žmonėmis bekovojant už šaltinį ir urvą, nesidarė 
stebuklų. Per tris mėnesius: kovą, balandį ir gegužį staigių 
išgijimų nuo šaltinio vandens buvo užrašyta aštuoniolika. 
Tame skaitliuje buvo įvairiausios ligos. Per birželį, liepos ir 
rugpiūtį nei vieno išgijimo neužrašyta. Kuomet taip darėsi, 
žmonės visai neatkreipė nei atydos į tą. Man rodos, tai Šven¬ 
čiausiosios Panelės priminimas žmonėms, kad valdininkai turi 
rūpestingai žiūrėti pavaldinių reikalus, o valdomieji privalo 
vyriausybės prisakvmus gerbti. Dievui netinka žmonių kovos 
tiek ginkluotos, tiek be ginklų. Švenčiausioji Panelė yra Mo¬ 
tina Meilinga ir nori, kad žmonės kitas kitą mylėtų. 

Liurdo ponams, susieinantiems vakarais į kliūbą vadina¬ 
mą „Kafė Fransė“, pasitaikindavo susiginčyti, bet tie ginčai 
būdavo be didelio piktumo. Gegužio mėnesyje daugiausiai buvo 
ginčo apie tai, ar Liaturas gerai išbandė šaltinio vandenį. Žiū¬ 
rint į to aptiekoriaus raštą, buvo iš ko pradėti abejoti. Jis nesakė 
aiškių skaitlių, kiek svarų vandens bandė (analizavo), nei kiek 
dalių jame rado kokio vaisto. Jis tik pranešė, jog vienų ėsą 
gausiai, kitų bėsanti vos ženklai. Juk, jeigu bandymas būtų 

buvęs priderančiai padarytas, tai nesunku būtų buvę atsaky¬ 
me pažymėti: to daikto vandenyje yra tiek, o kito—tiek. 

Negana to, Tamošius Pužas taip-gi mokėjo ehimijos 
mokslo. Jis sau vienas, pasisėmęs vandens iš Masabielio šal¬ 
tinio, ėmė bandyti jį, ir Liaturo minėtųjų vaistų nerado. 

Ką besiginčyję tuščiai visi Liurdo mokytesnieji gyven¬ 
tojai sutarė, kad reikia duoti antrą kartą to šaltinio vandeni 
bandyti ir tai tokiam mokslininkui, kad jau nebūtų nei ma¬ 
žiausios abejonės apie jo ištarmės teisingumą. Šitam užmany¬ 
mui pritarė visi ir tikintieji ir netikintieji. Abejiems rūpėjo, 
kad abejonė greičiaus pasibaigtų. Visi ėmė šnekėti miesto 
viršininkui, kad tą sumanymą duotų apsvarstyti miesto val¬ 
dybai. 

Viršininkas A. Liakadė buvo ne priešgynis žmogus. Jis 
sušaukė miesto valdybą 3 birželio 1858 m., lygiai tą pačią- 
dieną, kada Bernadeta priėmė pirmąją Komuniją. Susirinko 
valdybos nariai: Normand, Kapdeviej, Kliavery, Liatapy, 
Kustė, Diupra, Diupon, Ruy, Ryo, Liabail, Žesta, Liapeir ir 
Pažės. Visi sutarė vienaip, kad vandenį reik siųsti į Tuluzos 
miestą universiteto profesoriui Filoliui, o jam už darbą ir 
kaštus užmokėti iš miesto pinigų. 

Liakadė jau buvo klausęsis prefekto pirma apie tai ir 
prefektas pats buvo kalbėjęs, kad atsakančiausias chimikas 
esąs Filolis. Jis geriaus už ldtus Prancūzijos chimikus galėjo 
tą vandenį pažinti, nės jau buvo išbandęs kitus vaistinguo¬ 
sius šaltinius, bėgančius iš Pirenėjų kalnų. Visi Liurdo klubo 
nariai ir svečiai pasidžiaugė, kad miesto valdyba tokiam 
stambiam mokslininkui pavedė galutinai išbandyti Masabielio 
šaltinio vandenį. 

Filoliui du mėnesiu truko, kol atsakymą parašė. Profeso¬ 
riaus raštas labai ilgas; jis aprašo netiktai ką rado vandeny¬ 
je, bet ir kaip darė, kad surasti nematomus jame vaistus. 
Iš 1,000 dalių to vandens 8 dalįs buvo angliarūkšties (arba 
smalkių), 5 dalįs naudingo žmogui oksigeno ir 17 dalių azo¬ 
to. Iš 1,000 gramų vandens buvo 134 miligramai įvairių mi¬ 
neralų, diduma tų pačių, kuriuos buvo minėjęs Liaturas. Tikt 
Liaturui buvo pasirodę, kad tų yra daug, o Filolis išrado, 
kad jų besą vos nepilnai pusantros dalies iš dešimties tūks¬ 
tančiu dalių viso vandens. (134 miligramai viename kilo¬ 
grame). 

Tuluzos profesoriaus atsakymas rašytas 7 rugpiūčio 1853 
m. Jis baigiasi šitaip: „Iš to bandymo aiškiai matyti, kad 
Liurdo urvo vanduo turi tokią prigimtį, kad jį galima vartoti 
kaip geriamąjį vandenį, vienokį su dauguma kalninių šaltinių, 
kurių žemėje yra kalkekmenių. Tame vandenyje nėra nei vie¬ 
no daikto, galinčio jį padaryti tiek vaistingu, kad tai būtų 

numanu. Jį gali gerti patogiai.“ *) Prie oficįjališkojo atsaky¬ 
mo profesorius parašė dar ir laišką Liurdo viršininkui, saky¬ 
damas, kad to vandens prigimtis negali padaryti nei kokių 
išgijimų, jei tik jie dedasi Liurde. 

Šitas profesoriaus atsakymas buvo labai neparankus ste¬ 
buklų priešininkams. Per tris mėnesius jie buvo šnekėję ir 
pripažinę, kad žmonės nuo to vandens tikrai išgyja, o čia da¬ 
bar pasirodė aiškiai, kad vanduo nevaistingas. Ir šią dieną ga¬ 
lima daryti to vandens bandymą, vis kitko nerasi, kaip Filo- 
lio rasta, o stebuklai nuo 1858 metų tenai nesiliovė iki šiai 
dienai. 

- * - 


2, Vyskupas paskiria kamisiją stebuklams ištirti, 

Kol Filolis Tuluzoje bandė naujojo šaltinio vandenį, 
į Liurdą atvažiavo paklausyti, kas čia dedasi daugelis garsių 
žmonių. Apie du svietišku jau minėjome, tai buvo ponia Brua- 
tienė ir Liudvikas Veijotas. Apie atstovo Deresegije atsilan¬ 
kymą dar aukščiaus rašėme. Į stebuklus taip pat įtikėjo ir 
inspektorius visų Pirenėjuose esančių vaistingų vandenų in¬ 
žinierius \£ėnas. 

Visi tie žmonės plačiai šnekėjo apie Liurdo stebuklus ir 
žinia apie juos sklido vis tolyn ir tolyn. Daugelis, iš vaistin¬ 
gųjų vandenų grįždami į savo gyvenamuosius miestus, turė¬ 
davo važiuoti per Liurdą. Čia apsistoję klausinėdavo apie ste¬ 
buklus, patįs susitikdavo su stebuklingai išgijusiais ir įtikė¬ 
davo. Įtikėję šnekėdavo, ką-gi daro vyskupas, kad iki šiol 
nusiduoda nieko nežinąs. 

Kol svietiškieji šnekėdavo, vyskupui nesisakydavo. Bet 
pasitaikė į Liurdą atvažiuoti ir vyskupams. Vieną dieną kle¬ 
bonijoje apsistojo Desalinis, Aukseros vyskupas (d‘Auche); 
paskui užsuko Suasonų vyskupas Garsinjys. 

Šitas, išklausinėjęs Bernadetą, įtikėjo. Prieš atsisveikį- 
siant, .jis jai pasiūlė dovanoti savo brangų ir gražų rąžančių. 
Mergiote nepriėmė dovanos nei nuo vyskupo. Tada jis tarė: 

— Nemintyk, dukrele, kad aš taip dykai siūlau tau savo 
rąžančių. Aš tikėjausi, kad tu man duosi tavąjį. 

— Kad tik Jųsų Malonybė to nori! Štai manasis. 

l ) \ isą tos analyzos tekstą galima matyti ne tik archyve, kur ori¬ 
ginalas, bet ir atspaustą, knygoje G. Bertrin, Histoire critinąue (les ėvė- 
nements de Lourdes. Paris 1905, p. 468. 

Mergaitė išsiėmusi padavė vyskupui savo rąžančių, ale 
nuo vyskupo neėmė. Vyskupui mirus, tas Bernadetos rąžan¬ 
čius sugrįžo \ Liurdą ir drauge su nuometėliu, kurį ji nešiojo 
pirmą Komuniją priimdama, kybo miesto ligonbutyje po stiklių 
Aš ten jį mačiau vasarą 1907 metais. 

Maždaug tuo pačiu laiku, kaip ir Suasonų vyskupas, 
Bernadetą atlankė viena turtinga ir aukšto gimimo ponia. 
Bernadetos ji nerado namie. Tėvai pasakė, kad mergikė Estra- 
džiuose. Ponia nuėjo į Estradžius ir daugiaus negu ištisą va¬ 
landą šnekėjo su Bernadeta. Atsisveikindama, ji ją apsikabino 
pabučiuoti ir mikliai užkišo už priekaištėlio pinigų pluoštą. 
Prancūzijoje mergaitės nešioja didelius priekaiščius, uždengian¬ 
čius ir krūtinę. Bernadetai tartum žarijų užpylė už ančio. Ji 
pašoko lyg nudegusi. Ponia turėjo atsiimti savo pinigus, o Su- 
biriūtė tik atsiprašė, kad perdaug nemandagiai susyk pašoko. 

Apie pabaigą liepos mėnesio į Liurdą atvažiavo taip-gi 
ir labai mokintas Monpeljero vyskupas Tibodas. 

Kad Liurdo klebonas apipasakojo vyskupui Tibodui savo 
parapijos atsitikimą, Jo Malonybė panorėjo pamatyti pačią 
regėtoją. Klebonas davė pašaukti Bernadetą. Subiriūtė pasa¬ 
kojo savo atsiminimus vyskupui, kaip ji pasakodavo visiems 
kitiems, nesididžiuodama, nei nesibijodama. Vyskupas labai 
klausė ir mažiausią daiktelį dėmėjosi. Jai pabaigus, jis dar 
ilgai neleido ją eiti namo, o vis' dėste klausimus šiaip ir taip. 
Tie klausimai ir Bernadetos atsakymai tą naudą padarė, kad 
vyskupui neliko nei šešėlio abejonės, jog Bernadeta, Dievo 
parinkta mergaitė, ir kad jos žodžiuose gryna tiesa. 

Leizdamas Bernadetą eiti namo, vyskupas jai davė pa¬ 
laiminimą; bet duodamas jį, neišturėjo ir susigraudino. Yra 
užrašyta, kad vienas vyskupas, tikt nepaminėta, kokis, — 
spėju, kad tai buvo Tibodas, — išklausinėjęs Bernadetos, 
visai paniekino žemiškosios garbės atžvilgius ir pats atsiklau¬ 
pęs paprašė, kad Bernadeta jį palaimintų. Bernadeta tik su¬ 
sigėdo, daugiaus nieko. Juk ji nei laiminti nemokėjo. 

Regėtojai išėjus iš klebonijos, Monpeljero vyskupas tarė 
klebonui ir kunigams: 

— Jei tos mergaitės šneka nebūtų .teisinga, tai niekam 
žmogus negalėtų tikėti. Juk aišku, kad ta mergaitė vargdie¬ 
nė ir niekad mokslo nemokėjusi, o He mokslo ir be didelio 
mokslo, negalima būtų pramanyti taip didžių ir taip gražių 
daiktų. Neabejotina, kad ji yra viską mačiusi, ką sako. 

Tolesnėje šnekoje kunigai pasakė Montpeįjero vyskupui, 
kaip pirma buvo sakę Veijotui, kad geriausias apreiškimų 
liudininkas esąs Estradė. Vyskupas jį davė pašaukti. Išklau¬ 
sinėjęs jo, vyskupas dar kartą užsiminė apie tų stebuklų tei¬ 
singumą. 0 Estradė taip-gi buvo karštos širdies žmogus. Jis 
tarė: 

— Jųsų Malonybe! Aš esu buvęs dideliuose teatruose, 
mačiau visų pagirtąsias aktores *) lošiant. Prieš Bernadetą 
jos išrodo, kaip lėlės, mokančios raukytis. Jos tik meste apsi¬ 
meta ir tai tik žemiškų gašlumų jausmais; o ant šitos veido 
spindėjo tiesa ir amžinosios dorybės su dangaus džiauksmais. 

Vyskupas pripažino, kad tai tiesa, paskui sakėsi ne¬ 
suprantąs, kodėl Tarbo vyskupas iki šiol tylįs. Iš pradžių, — 
sakė, — galima buvo abejoti ir reikėjo būti atsargiam, bet 
dabar juk aišku! Nejaugi jam rodosi, kad Liurde galėtų bū¬ 
ti ne viena Bernadeta kleja apimta, bet ir visi žmonės ir kas 
tikt į miestą atvažiuoja. Aš buvau ketinęs į Tarbą neužsukti 
namo grįždamas, bet dabar jau sąžinė man liepia užvažiuoti 
pas jus vyskupą. 

Ar Montpeljero vyskupas buvo pas vyskupą Lioransą ar 
ne, ir jei buvo, ką šnekėjo, to nėra užrašyta. Bet yra žinia, 
kad 28 dieną liepos 1858 m. Jo Malonybė Severas-Bertrandas 
paskyrė tam tikrą kamisiją Liurdo stebuklams ištirti. Tos 
kamisijos pirmininkas buvo vyriausiasis pralotas Nogaro, 
o nariai šitie: devyni Tarbių kapitulos kanauninkai, abudu 
regensu: augštosias ir žemosios seminarijos, vienas dijecezijos 
misijonorių perdėtinis ir 2 profesoriai: dogmatiškosios teoliogi- 
jos ir morališkosios, ir taip-gi fizikos mokytojas, pagaliaus 
Liurdo klebonas. Komisija turėjo pati sau pasiskirti sekreto¬ 
rių ir du jo pagelbininku iš savo tarpo. 

Visiems dekanams tapo įsakyta, kad praneštų kamisijai 
apie tuos atsikimus, kuriuos jų dekanatuose žmonės skaito 
stebuklingais. Kamisijai išduotas prisakymas perklausinėti 
žmones, išgijusius nuo Liurdo vandens ir žmones galinčius 
šį-tą liudyti apie ligą ir išgijimą; ji turi klaustis mokslinin¬ 
kų: gydytojų, chimikų, geologų, fizikų ir kitokių, išmanančių 
ir sužinančių prigimtą daiktų galybę. Liudijimai teturėjo gau¬ 
ti vertę tiktai tuomet, kad pasakotojai apsims prisieka patvir¬ 
tinti savo žodžius. Prieš pripažįsiant stebuklą, nors du kami¬ 
sijos nariu turi nuvažiuoti ten, kur stebuklas atstikęs, ir 
gerai apžiūrėti vietą, išklausinėti žmones. 

Kiekvieną atsitikimą kamisijai buvo liepta ištirti skyrium 
ir sužinoti, ar ligonis išgijęs nuo Masabielio šaltinio van¬ 
dens, ar nuo ko kito; radus, kad nuo to vandens, turėjo su¬ 
žinoti ar išgijimas negalėjo pasidaryti visai prigimtu bildu 
be stebuklingos Dievo pagalbos. Toliaus kamisijai buvo uždė¬ 
ta išklausinėti Bernadetą ir susekti; ar jos regėjimai teisingi, 
tai yra, ar buvo kas nors iš dangaus toje vietoje, kur jai 
rodėsi Panelė, ar tai tik butą akių apmonijimo. Tai pačiai ko¬ 
misijai buvo liepta ištirti Bernadetos pasakymas apie koply- 


l ) Aktorėmis vadinasi tokios moters ir mergos, kurios teatre lošia. 

čios statymą ant Masabielių urvo. Pagaliaus kamisija turėjo 
sužinoti, kada tenai atsirado stebuklingasis šaltinis. 

Vyskupo dekretą apie tą kamisiją perskaitė žmonėms 
Liurdo parapijos bažnyčioje 1-ą rugpjūčio sekmadienį. Kitose tos 
vyskupijos bažnyčiose — kaip žinia atėjo. Juo ilgiaus žmonės 
buvo laukę vyskupo žodžio, juo labiaus prasidžiugo jį išgirdę. 
Kaip tamsoje kiekvienas sau užsižibina žvakutę, bet nei di¬ 
džiausia jų daugybė neatstoja saulę; taip ir šitame dalyke 
kiekvienas turėjo savo nuomonę lyg žiburėlį, bet kamisijai 
užstojus, lyg saulei užtekėjus, visi jos ištarmės telaukė. 

- *- 


3, Tvora nuo urvo atimta, 

Nepigiai vyskupas suskubo išduoti dekretą, kad būtų 
kamisija, štai ateina jam laiškas iš Paryžiaus nuo apšvietos 
ir tikėjimų ministerio Ruliando. Ministeris rašo, kad Liurde 
daug pikto dedasi, primena tikrai buvusius melagingus re¬ 
gėjimus, prideda ir tą, ko visai nebuvo, kaip antai, kad 
vaikai kunigiškas pareigas pildą. Apie tai, kad gali būti ti¬ 
krų regėjimų, ministeris neužsimena nei žodžio. Pagaliaus jis 
rašo: „Tie apgailėtini atsikimai, mano nuomone, toki svarbus, 
kad dvasiškija turėtų liautis iš šalies tylomis į juos žiūrėjusi. 
Aš jaučiuosi privaląs kreiptis prie Jųsų Vyskupiškos Malony¬ 
bės išminties ir galybės, klauzdamas, ar neišrandate, jog rei¬ 
kia viešai išpeikti tuos šventenybių išniekinimus?“ 

Vyskupui tas laiškas padarė skaudų įspūdį. Kunigams 
ir vyskupams tas tankiai pasi.aiko, kad svietiškieji žmonės, 
ypač galybę turintieji, nieko neišmanydami ir mažai težinoda¬ 
mi apie tikėjimo daiktus, pakiša ant greitosios iškeptą nuo¬ 
monę ir tepalieka tik jų valią išpildyti. Gavęs tokį raštą nei 
nežinai ar tave ar tavo tikėjimą tas ponas ant juoko laiko. 
Nenori tikėti į mokslus išėjusio pono neišmanymą, ir lieka 
tik mintis, kad jis taip daro, turbūt, tikėjimo neapkęzdamas. 

Atsakyme vyskupas pirmiausiai turėjo visus atsitikimus 
išdėti teisingai, kaip buvę, idant ministeris žinotų, jog būta 
ne vien melagingų apreiškimų. Vyskupas atsako šnekėjęs 
prefektui, kad abiem sutarus ištirti tuos atsitikimus, bet pre¬ 
fektas jo žodžius užmiršęs, o ėmęs bausti žmones už ką mel¬ 
dėsi, atėmęs žmonių atnašas iš urvo ir keletą kartų garsinęs, 
jog savo darbus darąs susitaręs su vyskupu, o tai buvo ne¬ 
tiesa. Atsakymas baigiasi pranešimu, kad vyskupas sau vie- 

nas įsteigęs kamisiją stebuklams ištirti, tos kamisijos įstatai 
busią atspausti ir žmonėms išdalinti. Vieną egzempliorių vy¬ 
skupas žada nusiųsti ir ministeriui.į 

Taip vyskupas neapsėmė nei Bernadetos regėjimų iš¬ 
barti, nei žmonių papeikti, už ką melzdavosi ties Masabieliu. 

RugpiUcio pradžioje Tarbių prefektas jau žinojo, kad 
vyskupas paskyrė kamisiją stebuklams ištirti; jis taip-gi žino¬ 
jo Filolio atsakymą, kad bėgančiame iš Masabielio uolos šal¬ 
tinio vanduo tokis jau, kaip ir kituose kalnų šaltiniuose. 
Rodos jam pačiam reikėjo susiprasti ir paliepti atimti tvoras 
nuo urvo. Ne, jisai priešingai padarė. Liurdo miesto viršinin¬ 
kui dar atnaujino prisakymą, kad uždraudimas liktų po se¬ 
novei. \ teismą žmonių netraukti, bet ateinančius pas urvą 
varyti šalin. Taip dalykai išbuvo du mėnesiu. 

Rugsėjo mėnesyje prancūzų ciesorius Napoleonas III gy¬ 
veno Bijarice ant jūrių kranto. Ten geriausios jūrių maudy¬ 
nės. Bijaricas nelabai toli nuo Liurdo. Liurdiečiai pasinaudo¬ 
jo tuomi. Jie atrado žmonių lengvai prieinančių prie Napoleo¬ 
no. Kas toks apsėmė už juos šnekėti ciesoriui, negavau pa¬ 
tirti. Gana to, kad Napoleonas išgirdęs, jog prefektas šitaip 
bereikalo vargina žmones, paliepė duoti telegramą prefektui 
Masiui, kad lieptų atimti tvorą nuo Liurdo Urvo ir žmonėms 
liuosai leistų daiyti, ką jie nori. 

5 dieną spalių 1858 metų tvora tapo atimta. Pats Žako- 
metas prie to pribuvo. Žmonės ėmė liuosai vaikščioti įūelsties 
be baimės. Ta pačia diena ant gatvių kerčių išlipino apgarsi¬ 
nimą, kad senasis uždraudimas panaikintas. 

Gegužio mėnesyje prefektui Masiui buvo padidinę algą 
iki 25 tūkstančių frankų (netoli 10,000 rub.). Rudenyje tų 
pačių metų jį perkėlė iš Tarbą į Grenoblę. Žakometas taip-gi 
nepoilgam tapo perkeltas į Arlezijos miestą. Ten buvo pavo¬ 
gę 300 tūkstančių frankų, vietinė palicija niekaip negalėjo 
susekti kaltininkų. Žakometas, kaip tik nuėjo, veikiai sugrie¬ 
bė ir vagį ir pinigus. Arlezijoje palicijos viršininko vieta daug 
aukštesnė už Liurdo. Prokuratorius Diutur taip-gi neilgai pa¬ 
buvo Liurde. Jį iškėlė, kaip tik pasidarė neabejotina, kad 
atsitikimai, su kuriais jis taip smarkiai buvo kovojęs, yra 
stebuklingi. Masys, Diuturas ir Žakometas jau visi numirę. 
Jie persiskyrė su šiuo pasauliu šventus Sakramentus priėmę. 
Jie buvo geri katalikai, anuodu visą savo amžį, o Žakometas 
kaip iš Liurdo išėjo. 


* 

4. LaikrašftŲ riksmas. 

Dvi ugni laimingai perėjusi Bernadeta gavo perkentėti 
dar ir trecią. Skaudu žmogui kilnojamam ant liežuvių viena¬ 
me kaime, kaip-gi skandu turi būti tam, kurį dienraščiai įsi- 
tyžta uliuoti ir melais teršti kasdieną prieš visą pasaulį! Jei 
negerą darbą plačiai išpeikia, tai nors tiesa nekenčia, bet jei ge¬ 
rą į piktą paverčia, jei dorybę ir nekaltybę apjuokia, ai kaip 
tat sunku ir skandu! 

Čia pat Liurde išeidavo savaitinis laikraštpalaikis Lave- 
dan. Tas mokėdavo kartais pusę savaitės pasivėlyti, ale Ber¬ 
nadetą išaugšto visokia išvadinėti nesidrovėjo." Didesnis ir 
rimtesnis Tarbių lapas Ere Imperiale visiems įkalbinėjo, kad 
Bernadeta esant beprotė, kad ją reikia užrakinti į papaikėlių 
namus. Didelis Paryžiaus dienraštis La Presse ėmė kolioti 
vyskupą už ką vadina mokslo vyrus, kad Liurdo stebuklus 
tyrinėtų. Anot to dienraščio stebuklų visai nesą ir būti ne¬ 
galį, kam da čia tyrinėti. Taip pat viso pasaulio skaitomas 
dienraštis Siecle , pasiskolydamas žodžių ir minčių nuo bedie¬ 
vio Renano šaukė, kad nei kokioms šnekoms negalima tikėti, 
jei jose minėti stebuklai, kad Liurde nieko nebuvę, o Berna- 
deta, v tik protu serganti mergapal.aikė. Journal dės dehats (skai¬ 
tosi Zurnal de deba) nusidavė mintijąs, kad Tarbo vyskupas 
nori prigauti protestantus ir į Dievą netikinčius žmones. Būk 
tik dėlto kamisiją paskyręs, kad jos išrastais stebuklais pri¬ 
trauktų prie katalikų daugiaus žmonių ir įjungtų juos į sun¬ 
kųjį kunigų jungą. Būk tai žmonių liuosybę užtardamas tas 
dienraštis siundo ministerį, kad išvaikytų vyskupo kamisiją. 
Prancūziškiems padėjo ir vokiški. Amsterdamsche Courrant 
pliauškė, būk Bernadeta vaikščiojusi mokintis veidmainybės 
nuo vienuolių ir tik tuomet tepradėjusi prigaudinėti žmones, 
kada jos mokintojos jau matė, jog nesuklys bemeluodama. 

Kaip minėtieji, taip rašė didelis daugelis ir kitų dienraš¬ 
čių: vieni rimčiau, kiti pikčiau, kai-kurie visai begėdiškai. Kas 
nebuvęs Liurde, tiesos nematęs, tas tikėjo dienraščiams. Šim¬ 
tai tūkstančių, o gal, ir milijonai žmonių, tokių laikraščių pri¬ 
siskaitę, tikėjo aklai, kad stebūdų negali būti, kad Bernade¬ 
ta veidmainė, o kunigai melagiai ir susitarę svietiškąją val¬ 
džią įveikti. 

Bet ne visi laikraščiai ant žemės nedori, yra ir gerų. 
L c Univers'o redaktorius buvo tas Veijotas, kurio atėjimas pas 
urvą pirmiaus aprašytas. Jis skaitydavo tikėjimui priešinguo¬ 
se dienraščiuose Liurdo išniekinimus ir numanė, kad čia tu¬ 
rėjo kas nors tikėjimui naudinga atsitikti. Bet rašyte nerašė, 
kol pats Liurde neatsilankė. Apžiūrėjęs urvą ir pasikalbėjęs 
su liudininkais, jis savo dienraštyje užtarė Bernadetą. 

L‘Univers‘ui padėjo kitas taip-gi didelis ir geras dienraš¬ 
tis U Union. Tas dienraštis užstojo už nekaltai išniekinamą 
mergaitę ir už bereikalo apmeluojamas vienuoles. Jis teisingai 
sakė, kad Bernadeta negalėjo išmokti veidmainiauti iš vienuo¬ 
lių, nes jos nei pačios to nemoka. 

Šituodu dienraščiu teisingai aprašinėdavo Liurdę atsiti¬ 
kimus ir netikinčius siųzdavo keliauti ir pažiūrėti savom aki¬ 
mis kas ten dedasi. Bet kurie netiki, tie dažniausia ir nori ne¬ 
tikėti. Jiems baugu perdaug prie tiesos prisiartinti, kad pe- 
raiškiai pamačius, nereiktų savo nedorų papročių atsižadėti. 
Kad Veijotas „L‘Universe tt pasiuntė stebuklų priešininkus 
į Liurdą, La Press'es redaktorius Gerulis (rašosi Guėroult) ėmė 
tyčiotis: „Nors man kas praneštų, kad stebėtiniausias stebuklas 
šitoje pačioje valandoje dedasi visai šalę manęs ant Konkor¬ 
du os pleciaus (Paryžiuje), aš neičiau jo pažiūrėti.“ Veijotas 
savo dienraštyje prie to pridėjo: „Gerai tamista ir padarytum 
nėjęs, nės išvydęs stebuklą negalėtum likti netikintys; o įti¬ 
kėjęs neturėtum kuomi nusiteisinti, kad išpažinties nevaikš- 
čioji." 

Drauge su dienraščiais ginčijosi ir taip žmonės, iš aukš¬ 
to spėdami, ką pasakys vyskupo paskirtoji kamisija, ir apsvar- 
stydami jos ištarmės teisingumą, nors ištarmės dar nebuvo. 









XXII. 


Vyskupas pripažįsta stebuklus. 


I. Kamisijos darbai. 

Kaip vyskupas nesiskubino paskirti kamisiją, taip ta ka¬ 
misija nesiskubino žmonėms pasirodyti. Ją parinko 28 lie¬ 
pos, į Liurdą ji teatvažiavo 17 lapkričio, nors Liurdas visai 
netoli nuo Tarbo. Per tuos keturis nepilnai mėnesius kamisi- 
ja dirbo tylomis. Jos nariai, o ypatingai raštininkas kanau¬ 
ninkas Turkadė, rašinėjo laiškus į tas vietas, iš kur būdavo 
girdėti gandas, kad ten pasidarę stebuklų. Reikėjo susaiksty- 
ti ne tik savo vyskupiją, bet ir svetimas. Rašymo buvo daug, 
o atsakymų kartais būdavo dar daugiaus. 

Būdavo tokių stebuklingais skaitomų išgijimų, apie ku¬ 
riuos kamisija gaudavo vieną laišką ir daugiaus nieko; o bū¬ 
davo ir tokių, kuriuos aprašydavo keletas žmonių kiekvienas 
saviškai. Viename laiške būdavo minėta viena atsitikimo da¬ 
lis, kitame kita ir ateidavo tie laiškai netvarkoje. Kamisija 
tuos laiškus ir aprašymus pirmiausiai suvezdavo į tvarką. Su¬ 
vedusi į tvarką pamatė, kad visų aprašytųjų laiškuose atsiti¬ 
kimų negalima ir neverta giliaus tyrinėti; viena, kad tų, ste¬ 
buklingais vadinamų, atsitikimų buvo labai daug, o antra, 
apie daugelį iš anksto buvo numanu, jog jų stebuklingumas 
liks abejotinas ir po tyrinėjimui. Nenorėdama gaišinti laiko 

Šyen. Panelės Apsireiškimai Liurde. 12 

nenaudingiems tyrinėjimams, kamisija iš aukšto išmetė iš ste¬ 
buklų visus tuos atsitikimus, kur staigus išgijimas išaiškina¬ 
mas gamtos spėkomis ir visus labai abejotinuosius. Taip ji 
padarė, kitų neminint, su Nėjo krasos savininkės išgijimu, 
kurį kaipo stebuklingą kamisijai pranešė Nėjo klebonas Bat- 
kavė. v 

Šitaip negarsiai sužinojusi atsitikimus ir apsvarsčiusi juos, 
kamisija tepasiskyrė tiktai dvidešimt devynius stebuklingus 
išgijimus sužinoti pilnai. Tas pilnas sužinojimas tai buvo di¬ 
delis darbas. Kamisija sutarė tą darbą pasidalinti, kad vieni • 
jos nariai važiuotų surankioti ir surašyti žinias iš prisieku¬ 
sių liudininkų lupų, o kiti kad tas žinias perkratintų, j ieško¬ 
dami ar galima iš jų numanyti, kad išgijimas stebuklingas, 
ar ne. Tai-gi 15 lapkričio 1858 m. kamisija paskyrė, kad liu¬ 
dininkus klausinėti važiuos: Nogaro, Baraderė, Turkadė ir 
Peiramalis. 

Už dviejų dienų tie kamisijos pasiųstieji atkeliavo 
į Liurdą, niekam nieko nesakę. Susirinkę Liurdo klebonijoje 
pas Peiramalį, jie tarėsi, kada patogiausias laikas apžiūrėti ur¬ 
vą ir išklausinėti Bernadetą apie apsireiškimus. Sutarė tą pa¬ 
daryti kuogreičiausiai, idant žmonės nesužinotų ir nesubėgtų, 
nes žmonių subėgime sunku tokius darbus atlikti ramiai ir 
pilnai. 

Nors taip slėpėsi, bet jiems besitariant pas kleboną, gan¬ 
das tuo perėjo per miestą, kad vyskupo kamisija atvažiavusi, 
ir kad skubinasi eiti pas urvą. Kamisijos pasiųstieji taip sku¬ 
binosi apžiūrėti urvą, kad nei Bernadetos nenorėjo klausinėti 
prieš tai, o paliepė jai vėliaus ateiti ten pat pas urvą. Kaip 
tik jie išėjo iš miesto, bežiūrint susirinko btlrys apie 400 žmo¬ 
nių ir nulydėjo iki urvui. 

Urvo apžiūrėjimas truko maždaug pusvalandį. Pralotas 
Nogaro klausinėjo žmonių apie šaltinį, bėgantį iš kairiojo šo¬ 
no urve. Tarp susirinkusiųjų buvo keletas senų Liurdo gy¬ 
ventojų ir tarp kitko skerdžius, kurs ten ganydavo miestiečių 
galvijus, ir kiti ką mėgdavo ten ateiti meškerioti. Jie visi vie¬ 
naip sakė, kad prieš Bernadetos apsireiškimus šaltinis nebėg¬ 
davęs iš urvo. Klausiami, ar niekad nei seniaus čia nebūda¬ 
vę šaltinio, ne visi vienaip atsakė: vieni liudijo, kad badavęs 
šaltinis po didelių lytų tikt paskui užskrezdavęs, o kiti sakė, 
kad niekad neikokio šaltinio čia nebūdavę. Turbūt tie nema¬ 
tydavo jo. 

Beklausinėjant apie šaltinį atbėgo ir Bernadeta. Žmonės 
prieš ją su pagarba persiskyrė, darydami jai taką prie kanau¬ 
ninkų. Mergaitė priėjo, pasisveikino ir atsakinėjo be baimės, 
ale su pagarba. Kalbėjo aiškiai ir teisingai. Kaip visiems liu¬ 
dininkams, taip ir jai reikėjo prisiekti. Tai buvo pirmutinė 

prisieka jos gyvenime. Visi sužiuro į ją ir visi pasigėrėjo tos 
kūdikio prisiekos rimtumu. 

Ta pačia diena kamisijos pasiųstieji ‘išklausinėjo dar 
liudininkus šešeto stebuklingų išgijimų, surašė juos į šešetą 
protokolų ir sugrįžo atgal į vyskupo sosto miestą apsvarstyti 
surinktąsias žinias. Jąs apdirbę tamsykiui per dvyliką dienų, 
jie 29 lapkričio nuvažiavo į Bajonos vyskupiją, į miestelį 
Nei ir apsistojo pas kleboną Batkavę. Ten surašė porą proto¬ 
kolų ir vėl grįžo atgal. Iš viso kamisijos pasiųstieji taip va¬ 
žinėjo septynias dienas, bet ne pagrečiam, rinkdami liudinin¬ 
kų prirodymus po prisieka ir rašydami tų liudijimų protoko¬ 
lus. Po protokolais pasirašydavo ir liudininkai ir kamisijos 
atsiųstieji žinių rinkėjai. 

Surinkus žinias beveik slapčia per laiškus, ir paskui iš- 
klausinėjus po prisieka liudininkus nežinančius, kas tuose laiš¬ 
kuose surašyta, ir atradus, kad abejos žinios sutinka, jau išei¬ 
davo neabejotinas sužinojimas kokia buvo liga ir kaip įvykęs 
išgijimas. Bet iš to dar negalima buvo sakyti ar tai stebu¬ 
klas ar ne. Tai-gi turėdama 29 stebėtinų išgijimų protoko¬ 
lus, kamisija pradėjo gvildenti kiekvieną atsitikimą skyrium, 
ar tai tikras stebuklas, ar tiktai netikėtai laimingas atsitiki* 
mas. Iš pavyzdžio aiškiaus bus matyti, kaip reikalinga, suži¬ 
nojus atsitikimą kaip buvęs, cfar apsvarstyti jo vertę. Blažys 
Momus gyveno Liurde ir dirbdavo limonadą. Sunkiai ką tai 
nutvėrus jam suskaudėjo ranką, o paskui tame daikte pasida¬ 
rė naujakaulis tokio didumo, kaip riešutas. Tą gumbą Momui 
labai skaudėdavo. Negalėdavo pakelti sunkesnių daiktų, ale pas 
gydytoją nėjo. Tik vienąsyk susitikęs daktarą Dožų ant gat¬ 
vės, parodė jam savo naujakaulį. Daktaras pažiūrėjo ir pata¬ 
rė nueiti pasiplauti stebuklingojo šaltinio vandenim. Bla¬ 
žys nuėjo, nusiplovė ir pajuto, kad naujakaulis pasidarė mink¬ 
štas. Nuėjo ant rytojaus apiplauti ranką tuo vandenim, ir nau¬ 
jakaulis prapuolė visai. 

Rodosi, kad tai stebuklas, o tuotarpu stebuklo nėra, 
nės ne viskas, ką žmonės vadina naujakauliais, taip ir yra. 
Iš didelio gįsių (dirksnių) įsitempimo po oda kaip kada pasi¬ 
daro didokas kietas, labai skaudamas, gumbas. Jis neišnyksta 
nei gydant, nės laikosi smegenų įtekme ant dirksnių. Nuo 
įtikėjimo į stebuklingojo šaltinio vandenį smegenįs galėjo at¬ 
sileisti ir sutrauktos dirksnis išsitiesė. Tokis išgijimas labai 
netikėtai laimingas; kitoje vietoje jo nebūtų nei buvę; bet čio¬ 
nai jis nėra stebuklas, dėlto kad paties žmogaus spėkomis 
padarytas. 

Kaip Blažio Momaus, taip ir daugelį kitų išgijimų iš 
aną 29-ių kamisija priskaitė prie nestebuklingų, nors laimin¬ 
gai netikėtą išgijimų. Buvo keletas ir tokių, kuriuos kamisi- 




180 


ja abejojo prie ko priskaityti, prie stebuklų ar prie nestebuk- 
lų. Tuos ir pavadino abejotinai stebuklingais atsitikimais. Prie 
abejotinų kamisija priskaitė du aukščiaus aprašytuosius Liud¬ 
viko Burijeto ir Justinuko Buoortsuko išgijimus. Pagaliau s. 
iš dvidešimties devynių išradę dvyliką neabejotinų stebuklų. 

Atlikusi tą perkratinėjimo darbą, kamisija parašė vysku¬ 
pui raportą, kame aprašė išgijimus kaip jie buvę ir pridėjo 
prie kiekvieno atsitikimo savo išvadžiojimus, dėl kurių j i jį 
priskiria prie tikrųjų stebuklų, arba prie abeiotinų, arba visai 
išmeta iš stebuklų skaitliaus. Raportą skaitant aiškiai maty¬ 
tis, kad kamisija pildė vyskupo paliepimą, tarėsi išvien su 
gydytojais, nes vieni kunigai nebūtų galėję tiek mokėti medi¬ 
cinos (gydymo mokslo), kiek to numanu iš raporto. 

Kamisijos raportą vyskupas nusiuntė Barežo vaistingųjų 
vandenų inspektoriui, medicinos daktarui Veržesui, priskir- 
tamjam 4 ) prie Monpeljero universiteto profesoriui, kad dar 
sykį viską perkratintų. Daktaras tą vyskupo prašymą sąži¬ 
ningai išpildė. Iš dvylikos neabejotinų stebuklų tepaliko tik¬ 
tai šešis. Prie tų šešių pridėjo du išgijimu: Buoortsuko ir 
Burijeto, kuriuodu kamisija buvo priskaičiusi prie abejoti¬ 
nų. Anot Veržeso, juodu neabejotinai stebuklingi. Pagaliaus 
profesorius sužinojo vieną naują atsitikimą, kurio kamisija 
nebuvo girdėjusi, būtent Mariutės Moro išgijimą. Tą taip-gi 
priskaitė prie neabejotinų stebuklų. Tokiu bud u raporte, kurį 
Veržesas rašė Tarbo'vyskupui, randame tiktai devynis neabe¬ 
jotinus stebuklus iš trisdešimties sužinotų atsitikimų. 

Skaitydamas daktaro Veržeso raportą, radau vieną jo 
pripažintą stebuklą keliais brūkšniais perbrauktą, o ant šono 
parašyta vyskupo Lioranso ranka: rejetė } t. y. atmesta. Iš to 
numanu, kad vyskupas ir Veržeso raportą dar davė kam nors 
perkratinėti, ale jau ne raštu tik taip pašnekoje, o po tos pa¬ 
šnekos atmetė vieną profesoriaus pripažintą stebuklą. Galėjo 
būti ir kita kokia nors man nežinoma to atmetimo priežastis. 

Išsijojęs Liurdo stebuklus per tokį tankų kritikos rėtį, 
Tarbo vyskupas vis dar neskelbė savo nuomonės pasauliui. 
Jis pats jau tikėjo stipriai į tuos stebuklus. Tai matyti iš jo 
apsėjimo, iš to, kad pirko Masabielio kalną ir pasamdė inži¬ 
nierių busiančios bažnyčios pienams daryti. Vyskupo, turbūt, 
norėta, kad niekas negalėtų nei mažiausios priekabės išrasti 
jo rašte, kai Liurdo atsitikimų stebuklingumą apskelbs. 


U Priskirtasis prie universiteto profesorius Prancūzijoje vadinas 
tokis žmogus, kuriam universitetas pripažino tiek mokslo, kad galėtų bū¬ 
ti universitete profesorium. Bet esant tokių mokslininkų daugiaus, nekaip 
reikia universitete profesorių, šitie nieko universitete nemokina, o pelno¬ 
si duoną žmonių gydymu. 




181 


O žinojo, kad nenorintieji pripažinti stebuklų, negalėdami ne¬ 
pripažinti staigaus išgijimo, pirmiausiai sako, būk tas, ką vi¬ 
si vadina stebūklu. yra ligos tamsykiui pasislėpimas. Užtat 
vyskupas laukė trejus metus, kad visos pasislėpusios ligos 
turėtų laiko išlįsti. Kad nei vienas jo pripažintų stebuklingai 
išgijusių neatkrito, vyskupas 18 sausio 1862 metais išdavė vie¬ 
šą ištarmę, jog Bernadetai Subiriūtei tikrai apsireiškė Šven¬ 
čiausioji Panelė ir tą Savo apreiškimo tikrybę patvirtino 
neabejotinais stebuklais. Reikią tat tikėti, kad ir paliepimas 
statyti koplyčią ir eiti pracesijomis į apsireiškimų vietą, taip¬ 
gi ne Bernadetos pramanytas, o tikrai Dievo Motinos išduotas. 

-*- 


2, Enriko Biusketuko išgijimas, 

Kad skaitytojai galėtų numanyti, kokius atsitikimus vys¬ 
kupo kamisįja, prafesorius Vergezas ir galutinai pats vysku¬ 
pas pripažino stebuklais, paduodu du pavyzdžiu: apie jauną 
vaikutį Enriką Biusketą ir apie seną našlę Magdeleną Riza- 
nienę. Juodu abudu gyveno miestelyje Nei Bajonos vyskupi- 
oje. Tuodu atsitikimai buvo daug kartų aprašyti. Skaitant 
Liasero aprašymą negali susilaikyti neverkęs; taip sugraudina 
žmogų Dievo malonės stebuklingumas. Kamisijos aprašymas 
šaltas ir sausas, dargi su nuobodžiais atsikartojimais. Aš tuo¬ 
du atsitikimu aprašysiu kamisijos žodžiais, nės nenoriu Dievo 
darbus gražinti žmogiškos dailės papuošalais ir noriu, kad skai¬ 
tytojas žinią turėtų iš pirmųjų lūpų—iš kamisijos, o ne iš an¬ 
trųjų—iš Liasero, dešimts metų vėliaus šnekėjusio su Biusketu- 
ku ir Rizaniene. 

Tai-gi vyskupo kamisija, kad surinko žinias per laiškus 
apie stebuklus, atsiuntė kelis savo narius į miestelį Nei pas 
kleboną Batkavę. Ten ištyrė abudu stebuklu, pirma Biusketu¬ 
ko, paskui Rizanienės. Todėl Biusketuko išgijimo protoko¬ 
las kamisijos knygose yra po 7-uoju numariu. Raportas ši¬ 
tai]) rašo: 

„Lapkričio mėnesyje 1856 metų vaikutis Enrikas Biuske- 
tas, gyvenantis su savo tėvu ir motina mieste Nei, eidamas 
13 metus, apsirgo šiltine 1 ). Išgijęs iš tos paojingos ligos jis 
gavo kentėti kitą nelaimę: didelis gumbas iškilo jam ant ka¬ 
klo. Vaistai, kuriuos gydytojas liepė vartoti toje naujoje ligo- 


r ) Fiovre lyphoide. 

e, tiek padarė, kad gumbas iš to daikto perėjo ant krūtinės 
viršaus. Davė naujų vaistų tai ligai panaikinti, bet naudos 
nebuvo. Gydytojas pagaliaus turėjo išdrįsti tą gumbą perdurti. 
Perdūrus išbėgo didė daugybė medžiagos; ant rytojaus skylė 
užgijo. Perdūrimas padarė naudą. Apie keturis mėnesius En¬ 
rikas Biusketas rodėsi išgijęs. 

„Bet tiems keliems mėnesiams perėjus šiltinė sugrįžo l ) y 
perdūrimo skylė atsivėrė, ir, laikas nuo laiko, aplinkui da¬ 
rėsi mažos skylutės, tartum duodamos kur išeiti didžiam už¬ 
degimui. 

„Spalių mėnesyje 1857 metų žaizda užsiraukė ir apaugo 
šašu, bet šašo negalėjei nukrapštyti, nės tuojaus iš žaizdos im¬ 
davo bėgti kraujas ir darydavosi pūliai. 

„Gydytojas siuntė važiuoti gydytis Kotereto vandenimis. 
Bet po pirmai maudyklei žaizda atsivėrė. Penkioliką dienų 
išbuvęs Koterete, Enrikas Biusketas grįžo į Nei nei trupučio 
nepagįjęs. Taip jis išbuvo iki Verbai 1858 metų. 

„Po Verbai žaizda užsičiaupė, o jos vietoje atsirado dide¬ 
lis baltas gumbas. Beveik neliaujant dėti garstyčiomis įteptus 
skudurėlius pasidarė tiek naudos, kad pirmą dieną Velykų žaiz¬ 
da atsivėrė, pasidarė skylutė pūliams išeiti ir jaunam ligoniui 
žymiai palengvėjo. 

„Bet tas palengvėjimas neilgai tetruko, nės 15 balandžio 
aukščiaus neginančios žaizdos pasidarė du gumbeliu 2 ): vienas 
ant kaklo, kitas šalę veido iš kairės pusės. Gydytojas pabū¬ 
go, kad pasidarys kita votis ir sugadvs veidą jaunam Bius- 
ketukui. 

„Tai-gi tarp šitų įvairių vargų, tarp greit pranykstan¬ 
čių palengvėjimų ir tankių ligos atkritimų, jaunam Enrikui 
Biusketukui užėjo mintis pasinaudoti Masabielio Urvo vande¬ 
nim, apie kurį jis buvo girdėjęs, kad labai naudingas 3 ). 

„28 balandžio 1858 metų su visa šeimyna pasimeldęs 
prie Švenčiausiosios Panelės, jis išgėrė kelis gurkšnius to van¬ 
dens, nusiėmė skudurėlius nuo žaizdos, ir, nežiūrėdamas į smar¬ 
kų daktaro uždraudimą neplauti skaudamąją vietą šaltu van¬ 
denim, jis pasidažė gryną skudurėlį Masabielio vandenyje, nu¬ 
simazgojo juomi žaizdą ir gumbus ir dar užliejo to vandens 
tiek, kad bėgte nubėgo. Paskui užmigo ramiai. 

M L h fiėvre se deda ra de nonveau. 

2 ) Deux glandes. 

3 ) Liaseras, kurs buvo klausinėięs patį Biusketukų 1869 m., rašo 
kad ligonis pats norėjęs eiti į Liurdą, bet tėvai neleidę. Tada jis patyręs 
vieną kaimynę ten einant, prašė parnešti vandens. Kaimynė parvažiavo 
iš Liurdo trečiadienyje 28 balandžio ir tos pačios dienos vakare, atnešė 
ligoniui vandens. Aštuntą valandą vakare vaikutis, eidama^ gultų 
atsiklaupė ir ėmė karštai melstis. Abudu tėvai ir visi vaikai meldėsi 
drauge. 

„Ant rytojaus ketvirtadienio rytą, 29 balandžio, pasijuto 
sveikas esąs, nejuto nei kokio skaudėjimo ir pasisakė motinai. 
Žaizda ir gumbai buvo prapuolusios, bet motina su gydytojum 
tą pamatė tiktai į trečią dieną. Gydytojas džiaugdamasis 
sveikino visą šeimyną ir kūdikį, bet išreiškė abejonę, kad liga 
turi atsinaujinti ir kad jaunasis Enrikas Biusketukas neišgis 
pilnai, kol nesukaks 18 metų *). 

„įvairios permainos, kurias buvo perėjusi Enriko Biuske- 
to sveikata nuo lapkričio 1856 metų iki 29 balandžiui 1858, 
parodė, kad jame buvo ligųstas sugedimas vienas iš tų, kurie 
labiausiai nesibijo vaistų. Nepigiai išgijęs iš šiltinės, kurią 
sirgo lapkrityje 1856 m., jis pajunta didelį gumbą ant kaklo, 
ir negali apseiti be pradūrimo, nės vaistai tik tiek tebuvo 
padarę, kad gumbas perėjo iš vienos vietos į kitą ir apsistojo 
ant krūtinės viršaus. Keletą mėnesių po tam išgijimui, šiltinė 
grįžta, senasis perdūrimas atsiveria drauge su daugeliu naujų 
skylučių. Iš to visko darosi viena žaizda. 

„Ta žaizda tai užsitraukia šašais, tai vėl atsinaujina nuo 
Kotereto vandenų, ir vėl užsidaro ir persikeičia į didelį gum¬ 
bą, o tas gumbas prakiūra nuo garstyčių tešlos. Nors pūliams 
išbėgus ligoniui pasidaro lengviaus, bet neilgai ir žaizda grį¬ 
žta dar niekesnė, nės su ją pareina ir dvi garankštis: ant ka¬ 
klo ir ant veido iš kairės pusės. 

„Liga, kuri tęsiasi du metu, kuri tuo laiku pereina tokias 
įvairias ir tokias keistas permainas kuri ant juoko palaiko nuo¬ 
latinį plačiai žinomo gydytojaus rūpestingumą ir jo vaistus, 
kuri netik neina geryn, bet vis darosi sunkesnė dviejų ga¬ 
rankščių prisidėjimu, duodančių gydytojui mintį, kad vaikas 
neišgis, kol nesukaks 18 metų, tai yra be 5 metų; ta liga iš¬ 
gijo per vieną naktį ligoniui bemiegant. Uždegimas, žaizda, 
garankštįs viskas prapuolė. 

„Šitas išgijimas pasidarė geriant ir mazgojant vandeniu: 
grynu, paprastu, šaltu, neturinčiu savyje neikokios vaistingos 
spėkos. Pasekmė be jokios lygybės priežastyje. To vandens 
vartojimas netik negalėjo atnešti naudos, bet turėjo padaryti 
blėdį, nės gydytojas aiškiai buvo uždraudęs mazgoti šaltu 
vandeniu. 

„Taigi ligos sunkumas, išgijimo staigumas, priemonė ne¬ 
tik neatsakanti tikslui, bet dar paojinga, tas viskas, turbūt aiš¬ 
kiai prirodo, kad šitas išgijimas yra atsitikimas priešingas pa¬ 
prastoms gamtos teisėms, padarytas be jų“. 

Po protokolu, iš kurio Raportas ima savo žinias, pasirašę 
keturiolika žmonių: Dupont, L. Sanazans (kunigas), Batcave 

A ) Raporte praleistu gydytojaus pavardė, bet ji minėta protokole <19 
p.). Tai buvo daktaras (Hibierviejis. 

(Nėjo klebonas), R. Donar, Dupont Andre, Busąuet (išgijusio- 
jo Enriko brolis), Marie Biusąuet nėe Baylon (jo motina), 
Busąuet (antrasis brolis), Busąuet Cathėrine (Enriko sesuo), 
Busąuet Hen*i (pats stebuklo datyrusis ligonis); Peyramale 
(Liurdo klebonas), Nogaro (kamisijos pirmininkas), Barandėre 
ir Fourcade (kamisijos sekretorius). Biusketuko tėvas nepasi¬ 
rašęs, nes, turbūt, nemokėjo rašyti. 

iš šito atsitikimo suprantame dėlko vyskupas laukė tre¬ 
jus metus neapgarsinęs savo ištarmės. Daktaras buvo ištaręs, 
kad liga pilnai nepranyks, kol vaikas nesulauks 18 metų. 
1860 metais kamisija klausė klebono ar neatsinaujino Biuske¬ 
tuko liga. Tas laišku rašytu 12 balandžio atsakė, kad vaikas 
stipresnis už savo sveikąjį brolį ir nuų stelūklingojo išgijimo 
nesirgęs. Aš skaičiau tą laišką ir turiu jį persirašęs. 1869 
H. Liaseras matė Enriką ir patyrė, kad per 11 metų nesirgęs. 
1878 m. jis buvo jau vedęs, turėjo 3 vaikų ir buvo visai svei¬ 
kas jis ir jo vaikai. 

-- 


3. Magdelenos Rizanienės išgijimas. 

Rizanienės išgijimas, užrašytas protokolų knygose po 
8-uoju numariu. Tas protokolas sustatytas drauge su Bius¬ 
ketuko išgijimo protokolu 29 lapkričio 1858 metų Nėjo kle¬ 
bonijoje. Štai išrašas iš kamisijos Raporto, sustatyto pagal 
protokolą: 

„Našlė Magdelena Rizan, turinti apie 58 metus, gyvenanti 
miestelyje Nei, 1834 metais sunkiai sirgo kolera. Iš tos bai¬ 
siosios ligos ji išliko gyva, bet visa kairėji jos pusė liko taip 
smarkiai skaudama, kad vaikščiodama moteriškė smarkiai šlu¬ 
buodavo. Ji negalėdavo atkelti kairėsės rankos, kuri išrodė 
visai nudžiovusi, bet labai opi. Prie to, moteriškei tankiai 
bėgdavo kraujas iš burnos; ji nieko negalėdavo valgyti, kaip 
tik skystimus 1 ). Keletą kartų kitų kalbinama bandė nuryti 
kietesniojo valgio, bet tuo jai pasidarydavo bloga ir imdavo 
visą tąsyti 2 ). 


t) Protokole surašyti valgiai, kurių ji negalėjo ragauti. 

2 ) Klierikas Andrius Diupon, kurs lankydavo sergančią senuty va¬ 
saros metu po dukart kasdien, sako, kad retai ji tevarydavusi tiktai po 
porą kąsnelių duonos su virintais skystais vaisiais, o šiaip maitinusis pi«*- 
nu ir kava. Apie sąnarių tąsymą protokole nėra. Tai vienatinis pri- 
dėčkas. kurį užtikau raporte vii šaus, kaip protokole. Tas pridėokas dalyko 
nepermaino. 

„Per 24 metus vartota visokių vaistų tai ligai išgydyti 
ir per 24 metus nesisekė, nežiūrint į rūpestingumą ir mokslą. 
Gydytojai, matydami, kad visi vaistai naudos neatneša, pras¬ 
tojo vilties ir aiškiai pasakė, kad našlė Rizanienė niekuomet 
neišgysiant*). 

„Šitas skaudus spėjimas, rodos, ėmė pildytis liepos mė¬ 
nesyje 1858 metų, nės tuo metu ligonė pasidarė daug blo¬ 
gesnė: ji nebegalėjo atsikelti iš lovos ir gulėdavo susirietusi, 
taip kad kėliai būdavo ties krūtine. Ji buvo taip numenkusi, 
kad nepajėgė pajudinti nei rankos, nei kojos, be kitų pagel- 
bos apsiversti ant kito šono. Prie to prisidėjo labai tankus 
ir labai gausus bėgimai kraujo per burną iš vidurių. Taip be¬ 
gulint kairysis kelias ir koja sutino, ant šono pasidarė dide¬ 
lė raudona dėmė, jau numanu buvo, kad tenai greitai pasi¬ 
darys skylė. 

„Tas staigusis ligos ėjimas smarkyn rodė, kad mirtis 
netoli. 12 rugsėjo ligoniui davė Paskutinį Patepimą, bet ji 
jau nieko nenumanė. Tik apyvakariais tą dieną jai pasi¬ 
darė truputį geriaus; kiti pasakė, kas buvo, ir ji šiek-tiek 

suprato. 

„Taip liga perbuvo nuo 12 rugsėjo iki šeštadienini 16 spalių, 
kad su ja pasidarė tokis pats numenkimas, kaip ir tą dieną, 
kada ji buvo gavusi Paskutinį Patepimą. 

„Toje ligoje Rizanienė vis išreikšdavo norą gauti Masa- 
bielio Urvo vandens; norėdami patenkinti jos troškimą, davė 
jai to vandens 1 2 ) sekmadienyje 17 spalių. Septintai mušusrytme¬ 
tyje ji atsigėrė to vandens. Tik staiga ji pasijuto sveika iš 
vidaus ir iš viršaus; pradėjo liuesai vartoti kairiąją ranką. 
Jai rodėsi, kad nuo tos rankos lyg odą visą kas nuplėšė. Ji 
pasijuto tiek stipri, kad būtų galėjusi atsikelti iš lovos, bet 
nekėlė dėlto, kad duktė neleido. 

„Jai prašant, su Urvo vandenim jai plovė veidą, šoną, 
kur buvo raudonoji dėmė, kelį ir koją iš kairės pusės. Be- 
plaujant staiga ji pajuto, kad iš veido tarsi kokia liepsna mu¬ 
šėsi; raudonoji dėmė, kelio ir kojos sutinimas beveizint 
pranyko. 


1 ) Nėjo miestelyje buvo du gydytoju: Dr. Subiervtojis ir Tala- 
monas. Taliamonas tankiaus už Subervieji ateidavo pas sergančią Ri- 
zanienę. 

2 ) Ji buvo gavusi to vandens pusę stiklo ir pirmiaus, bet nega¬ 
lėjo gerti, nės stiklas buvo labai priterštas. Taip liudija Andrius Du- 
pontas. 



186 


„Po tų visų plovimų 8-tai mušas rytmetyje ji skaniai ir 
godžiai pavalgė dešros su duona; dvi valandi vėliaus ji atsi¬ 
kėlė sau viena be niekieno pagalbos“ 1 ). 

„Iš šito aprašymo koaiškiausiai pasirodo, kad našlės Riza- 
nienės liga buvo pasiekusi patį didžiausį smarkumą. 

„Iš viršaus buvo nesiliaujantįs skaudėjimai, surakinusie¬ 
ji kairiuosius sąnarius, sulaikę beveik visokį jų judėjimą; ne¬ 
duodanti vaikščioti kitaip, kaip su dideliu vargu ir tik retai. 
Tai rodo, kad muskulų sistema (sąnarių judinamieji raumenįs) 
buvo giliai sugedę. 

„Tankus kraujo bėgimai iš vidaus, turbūt, rodo, kad kraujo 
sukinėjimosi indai buvo didelėje netvarkoje. 

„Pagaliaus negalėjimas valgyti maitiūgesniųjų valgių ro¬ 
do susilpninimą ir sugedimą to prietaiso žmogaus viduje, kurs 
sumala valgį. 

„Visi šitie kentėjimai ir silpnybės tęsiasi 24 metus, visu 
tuo laiku jie perveikia kuosmarkiausias (gydymo) mokslo prie¬ 
mones; tas viskas prieš gala taip sueina blogyn, jog gydy¬ 
tojai vilties netekę, liekasi su vienu įsitikrinimu, jog liga neiš¬ 
gydoma ir, ant galo, viskas taip eina, kad netolima mirtis da¬ 
rosi neabejotina. 

„Tik štai, ta kentėjimų ir silpnybių daugybė, nuo taip 
senai įsivyravusi, taip pergalėjusi visus vaistus ir visą gydy¬ 
tojų išmanymą, liaujasi susyk! 

„Pirmu įleidimu prasto vandens staiga ir susyk pasidaro 
fcrįs keisti ir stebėtini išgijimai. 

„l-as. Kairėsės kūno pusės skaudėjimai, kairiųjų rankos 
ir kojos stabas (paralyžius) prapuola ir sąnarių judėjimas pra¬ 
sideda išnaujo. 

„2-as. Kraujo bėgimai iš vidurių per burną pasiliauja vi¬ 
sai; kraujo sukinėjimosi po kūną prietaisai sugrįšta į savo pri¬ 
gimtą stovį ir pradeda savo prigimtuosius darbus. 

l ) Raportas praleidžia įtrauktą į protokolą žinią, kad iš tos valan¬ 
dos Rizanienės sveikata buvo kuogeriausia. Pirmo penktadienio sulauku¬ 
si, ji pėščia nuėjo anapus Liurdo į Betaramą; tenai atsiklaupusi išklausė 
trejų mišių ir pamokslo. Po tai kelionei nejuto ypatingo pailsimo. 
Po išgijimui turėjo jėgų daugiau, negu kitos jos amžiaus moters. 

Iš kitų šaltinių žinau, kad Rizanienę Liurdo vandeniu plovė ne kas 
kitas, tik jos duktė, Liubina. Tos pačios moters, kurios šeštadienyje išei¬ 
damos nuo ligonio, neabejojo ant rytojaus ateisiančios j šermenis, sekma¬ 
dienyje po 10-tai, Kuždamos iš bažnyčios, užėjo ir rado Magdeleną sveiką. 
Jos pasirašiusios po protokolu. Taip liudija H. Lasserre, kurs su Rizanie- 
ne ir jos gydytojum. Talamonu šnekėjo 1869 metais. D-ras Suberviejis 
pribuvo prie protokolo sustatymo, bet numirė prieš 1869 metus. 


187 


„3-ias. Valgio nepriėmimo vietoje atsirado noras valgyti; 
skonies numanymas, jausmas, kad reikia penėtis ir pilvas pra¬ 
deda malti valgius. 

„Tas pats vanduo, vartojamas ligoniui mazgoti, taip pat 
susyk ir staiga atima raudoną dėmę, pasidariusią ant šono, ir 
kairiųjų kelies ir kojos sutinimą. 

„Tai-gi iš viso keturios ligos išgijo viename ligonyje dve¬ 
jopu to paties vandens vartojimu: gėrimu ir plovimu. 

„Tas-gi vanduo prastas, kaip visi vandens, be jokios 
vaistingos galybės ir žymės; to negalima gana daug sykių 
atkartoti. Savos jo ypatybės negalėjo (padaryti to, kas jį var¬ 
tojant įvyko. 

„Jeigu ne iš įsitikrinimo, o iš nenoro ginčytis apsimtu- 
me sakyti, kad tas vanduo galėjo padaryti vieno daikto išgi¬ 
jimą savo prigimtomis ypatybėmis; tai dar liktų nesupranta¬ 
ma, kokiu būdu ligonyje prapuolė kiti trįs kūno sugedimai, 
turintieji kiekvienas savo ypatybes labai skirtinas ir įvarias, 
tuomi labiaus, kad tie išgijimai įvyko visi susyk ir viena va¬ 
landa. Negalint tokio staigaus ir tokio įvairaus išgijimo iš¬ 
vien daugelio ligų pripažinti gamtinei priežasčiai, reikia jos 
jieškoti kitur ir kreiptis aukštyn; reikia pripažinti, "kad čia būta 
stebuklo“. 

Po protokolu, iš kurio šitas Raportas ėmė čia paduotąsias 
žinias, pasirašė Dupont Andrė, t. y. tas, kuris sergančiąją at¬ 
lankydavo dusyk kasdien. Sanarens, kunigas—Nėjo kamen- 
dorius, kurs ligoniui davė Paskutinį Potepimą ir žinojo jos 
ligą, Batcave, Nėjo klebonas, Donat, Dr. Carroze, Dupont, kai¬ 
mynas, Sr. Sophie—Flavie—fille de la Croix, vienuolė, kuri ten 
pat gyveno ir lankydavo Rizanienę, M-me Adele Junąuet, po¬ 
nia iš to paties miestelio, Rizanienės pažįstama, Lubine Rizan, 
išgijusios našlės duktė ir antgalo: Peyramale, Baradėre, No- 
garo, Fourcade, kamisijos nariai. Pati Magdelena Rizanienė 
nemokėjo pasirašyti. Taip pat protokolą pripažino, bet dėl 
nemokėjimo nepasirašė M. Larosse, kuri šeštadienyje paliko Mag- 
deleną beveik mirštančią, o ant rytojaus ją susitiko sveiką be¬ 
vaikščiojant. 

Šita Raporto dalis neiškenčia nesistebėjusi: pasistebėji¬ 
mas matyti žodžių smarkume. Stebuklus gi tyrinėjant reikia 
būti atsargiam ir žiūrėti ar aprašytojas, neperdėjo besistebė¬ 
damas, Todėl aš ir netikėjau vienam raportui, o sužiūrėjau 
ankstybesnį už jį protokolą ir dar ankstybesnius privatinius 
laiškus. Tų laiškų yra keturi: juos visus turiu persirašęs pats 
iš pirmutinių rankų. Netikintiems pareikalavus, galiu apgarsinti. 
Raporto rašytojui buvo iš ko stebėtis. Ištiesų šitokie nusidavi¬ 
mai retai tenusitinka. 

Kaip kituose atvejuose, taip ir šičia Tarbių vyskupas bu¬ 
vo atsargus. 12 balandžio 1860 metų, klausė Nėjo klebono, 
ar Rizanienė neatkrito ir gavo atsakymą, kad ji sveika. 1869 
metuose Liaseras ją rado sveiką ir stiprę, Liaserui išvažiavus 
ji mirė, eidama 71 metus amžiaus. 1878 metais vyskupo lie¬ 
piamas kun. Sempė dar klausė apie Nėjo stebuklingai išgiju¬ 
sius. Klebonui tie nuolatiniai klausinėjimai taip įsipyk-o, kad 
jis atrašė skaudų atsakymą, bet tame atsakyme vis-gi pami¬ 
nėjo Rizanienės mirtį 1869 m. 


» 



V 





XXIII. 

Marija Moro. 


Kamisijai apvažinėjus pasiskirtas vietas ir surašius vys¬ 
kupui Raportą, parėjo žinia dar apie vieną stebuklą. Ištyrus 
pasirodė, kad ir tenai tikrai butą Dievo darbo. Skaitytojams, 
turbūt, nusibodo sausos ištraukos iš Raporto, todėl šitą atsi¬ 
tikimą paduodu gyviau užrašytą sulyg Enriko Liasero liudijimo, 
kurs klausinėjo pačios išgijusios Moriutės ir jo giminių apsa- 
kinėjant apie šitą stebuklą. 

Kada Subirų Bernadeta dar buvo negimusi, jaunutė Ade¬ 
lė, gerų ir turtingų ponų de Šoton'ų duktė, ištekėjo už ponai¬ 
čio Moro. Balandžio mėnesyje 1843 m. ta moteriškaitė buvo 
belaukusi pirmosios ligos. Gydytojai baugino, kad liga bus 
sunki ir paojinga. Norimojo Adelė, ale jos vyras dar labiaus 
nuliūdo ir suvargo iš rūpesčio. Ką žinai, ko reikės už kelių 
dienų, ar lopšio ar grabo; gal dagi dviejų grabų! Saugok 
Dieve, kaip sunku amžinai persiskirti jaunai porai nei vieniems 
metams nepraslinkus nuo tos valandos, kada stula rankas su¬ 
rišo. Kad į pačią pilnybę meilės, laimės ir džiaugsmo šalta 
giltinė pagrūmoja, ai kaip šiurpus tai daiktas! Morienės šir¬ 
dį rūpestis tartum piaustyte piaustė, o jos vyro dūšią sielvar¬ 
tas lyg Templėmis sugniaužęs laikė. Bet ponas Moro buvo 
katalikas. Jis žinoji, kad visų gyvastis Dievo rankose; kiek 
įmanydamas meldėsi prie Švenčiausiosios Panelės. 

Kaip baisus juodas debesys, kurs griaudamas ir žaibuo¬ 
damas kįla iš vakarų, o kartais pasuka į šalį ir vėjų išdras¬ 
kytas išnyksta, tik truputį lytaus tepalašinęs: taip ir Morienės 
didysis paojus po maldai tartum nuslinko į šalį ir dingo, pa¬ 
likęs dovanų linksmai motinai gražią mergikę. 

Čia nebuvo nei kokio stebuklo. Juk tankiai gydytojams, 
o beveik visada išsigandusioms moteriškėms, pasirodo paojus, 
kur nelabai didelio daikto butą. Bet abudu jaunuoju Moro 
nepanėšėjo į tuos, ką pagelbos datyrę, sakosi paojuj nebuvę. 
Ypač tėvas dėkojo Švenčiausiajai Panelei. Kad moters atnešu- 
sios jam parodyti mažiukę dukterį užklausė kuo vardu krikš¬ 
tyti, Moro stačiai atsakė: 

— Žinoma, Mariutė! kaip-gi kitaip? 

— Mariutė, tokis prastas vardas! Visos sodietės tuo var¬ 
du, visos tarnaitės Mariutės. Panaitei reik kitokį vardą išrasti. 
Iš jos, kaip užaugs, visi juoksis dambruodami Marė Moro ir 
pravardė ir vardas toki trumpi ir da po dvi vienodi litari. 

Bet tėvas nesidavė perkalbėti. Kitados jis buvo lengvos 
širdies žmogus, o čia nei klausyti nenorėjo apie kitą vardą. 
Norįs, kad duktė būtų Švenčiausiosios Panelės vardu ir gana. 
Jis žinąs, kad su tuo vardu mergikė būsiant laiminga, kad 
Mergaičių karalienė ją užtarsiant... Ir šiaip dar ko pripasakojo. 
Užsispyrė ir jis kaip Zakarįjošius, kad sūnaus senatvėje susi¬ 
laukęs, norėjo Jonu pavadinti. Juo kiti labiaus užsipuolė perš- 
nekėti, juo mergaitės tėvas labiaus savo laikė; galutinai jis 
dar pridėjo, kad mergaitė iki trečių metų kitaip nedėvės, kaip 
baltai ir mėlynai, nės tiedvi varsos Švenčiausiąją Panelę pri¬ 
mena. Taip ir išpildė. 

Praėjo šešiolika metų. Mariutė Moro buvo diktoka ir 
graži mergelė. Ji turėjo jau ir seserį, jaunesnę už save Mortą. 
Mariutė baigė eiti klesas Jėzaus Širdies vienuolių gimnazijoje 
mieste Bordo. Tik štai pačioje pradžioje 1858 metų mergai¬ 
tės akis ėmė skaudėti ir turėjo liautis mokinusis. Mokytoja 
iš pradžių tikėjosi, kad pereis, ale liga vis ėjo ilgin ir smar¬ 
ki n. Pagaliaus mokinių gydytojas pasakė, kad reikia šauktis 
tamtikro akių gydytojo. Parvedė garsų to miesto daktarą 
Bermont'ą. Daktaras išrado akyse ligą vadinamą amorosą 
(aklybė). 

— Tai smarki liga—tarė daktaras apžiūrėjęs—viena akis 
jau žuvusi, o kita labai ligos ištikta. 

Klesų perdėtinės apie tai parašė tėvam. Motina ant tų 
pėdų atvažiavo į Bordo ir parsivežė dukterį namo. Ką buvo 
gydytojas liepęs, tą pildė mergina kuogeriausiai, idant nors 
antroji akis nepagestų galutinai. Bet ir su tą žiūrint visi 
daiktai išrodė lyg per miglas. Nei vaistai, nei jūros maudyklės, 
niekas negelbėjo. Mergelė gydėsi per visą pavasarį ir iki ru- 

deniui, o naudos vis nebuvo: liga vis ėjo niekyn. Aišku bu¬ 
vo visiems, kad mergaitė nepoilgam apjaks suvisu. Tėvai ne¬ 
sigailėjo pinigų: siuntė dukterį į Paryžių pas didžiausius gy¬ 
dytojus. 

į kelionę rengėsi ant greitosios, idant nebūtų pervėlu. 
Besirengiant, besiskubinant iš paėtos atnešė paskutinį numerį 
laikraščiuko, kurį Morai laikydavo. Tai buvo Messager Catho- 
liąue (katalikų pasiuntinys) iš Bordo. Pasitaikė, kad tam nu- 
maryje buvo atspaustas Diuponto laiškas su aprašymu, kaip 
sena Rizanienė išgijo nuo Liurdo vandens. Tai buvo pradžio¬ 
je lapkričio. 

Išsiskleidęs laikraščio lapus ligonies Mariutės tėvas išne- 
tyčių pirmiausiai pamatė tą vietą ir ėmė skaityti. Net nu¬ 
blanko beskaitydamas. Iš rūpesčio suvargęs tėvas įgijo lyg 
viltį. Per tamsius nusiminimo ir gailesčio debesius į jo širdį 
žybtelėjo v šviesus spindulys. 

— Štai tos duris—tarė Moro —\ kurias męs turime barš¬ 
kinti. Aiškus daiktas, kad jeigu Švenčiausioji Panelė tikrai 
apsireiškė Liurde, tai jai yra išskaitymas ten gydyti žmones 
stebuklingai, idant galima būtų žinoti, kad tikrai ten apsireiš¬ 
kus. Ir tai ypatingai tur taip daryti pradžioje, kol da nevisi 
ir nevisur tuos apsireiškimus pripažįsta. Skubinkimės. Ir 
ten kaip visur pirmiausiai pelnys tie, kas pirmiausiai atbėgs. 
Pačiute! ir tu dukrele! meskim Paryžiaus kelionę, kreipkimės 
prie Švenčiausios Panelės į Liurdą! 

Tie tėvo žodžiai taip giliai įsmigo Morienei ir dukterei 
į atmintį, kad dešimčiai metų praslinkus jiedvi da aiškiai juos 
atsiminė lygiai taip, kaip buvo ištarti. Ale iš jų ir matome, 
kad per šešioliką metų nuo pirmosios dukters gimimo Moro 
tikėjimas tebeliko taip jau karštas, kaip ir pirma. 

Čia jau sutarė visa giminė: abu tėvai ir abi dukteri atlai¬ 
kyti noveną prie Švenčiausiosios Panelės. Prie tų maldų pri¬ 
sidėjo ir iš kaimynų kaip kas, ypač Mariutės draugės ir pažį¬ 
stamos. Pasitaikė vienam Tartaso kunigui turėti bonkutę 
Liurdo vandens, tai-gi ir noveną pradėjo susyk. Morai gy¬ 
veno mieste Tartase. Tėvas prie novenos įsižadėjo dar atlan¬ 
kyti Liurdą, o dukteriai per metus duoti dėvėti tik baltus ir 
mėlynus rūbus Švenčiausios Panelės garbei; kaip tai buvo 
mergikei dar visai mažai esant. 

Noveną pradėjo pirmadienio vakare 8 d. lapkričio. Ma¬ 
riutė nesitikėjo išgyti. Motina taip-gi neturėjo vilties. Bet 
tėvo įtikėjimas buvo taip smarkus, kad Dievas turėjo jį išpil¬ 
dyti. Noveną laikė visi tėvo kambaryje, drauge suklaupę ties 
Švenčiausios Panelės paveikslu. Paskutinę novenos dieną, 
maldoms pasibaigus, motina su dukterimis pakilusi, viena 
paskui kitą išėję gultų, o tėvas tebeliko klūpoti. Visa jo šir- 

dis buvo gailesčiu ir vilčia aptekusi. Tik jis vienas tepasiti¬ 
kėjo gero iš tos novenos. Iš širdies suspaudimo nei nesijusda- 
mas ėmė melstis balsu taip stebėtinai žodžius ištardamas, 
kad motina su dukterimis, pakilusios išeiti, sugrįžo. į dešimts 
metų po tam, šitą atsitikimą pasakodamos jos dar atsiminė 
tėvo maldą beveik žodis į žodį ir negalėjo užmiršti jo balso: 
taip jis buvo perėmęs visų širdis. 

— Galingiausioji Panele!—kone sušuko tėvas—Švenčiau¬ 
sioji Marija! tu turi išgydyti mano dukterį! Taip, tu turi tą 
padaryti. Tai tavo prievolė ir negali atsisakyti. Tik atsimink, 
Marija, kad aš nežiūrėjau nei į vieną, vienas prieš visus, aš 
Tave jai aprinkau globėja. Kiek turėjau persiginčyti, kol ją 
pakrikštijau Tavo šventu vardu. Ar-gi galėtum užsimiršti, kad 
tąsyk gyniau Tavo vardą. Tavo galybę, Tavo garbę prieš tuš¬ 
čią išmintį savo aplinkinių? Ar-gi jau neatsimintum, kad tą 
mergaitę aš viešai pavedžiau Tau globėti^ visiems sakydamas 
ir atkartodamas, kad tas vardas Tavasis, Švenčiausioji Panele,, 
kad jis mergiotei bus laimė. Ji buvo mano duktė, o aš ją Tau 
atidaviau. Nejaugi galėtum tai užmiršti? Argi tat jai nuo Ta¬ 
vęs jau nieko nepriguli? Ar-gi nepriguli, kad man nelaimę varg¬ 
stant, mums visiems besimeldžiant už savo dukterį, tariant už 
Tavo dukterį, ar gi Tu neprivalai sušelpti, sugelbėti ir jos ligą 
išgydyti? Ar-gi duotumei jai apjakti, nors aš taip pasitikiu 
Tavim. Ne, to negal būti. Tu ją išgydysi. 

Motinai ir dukt *rims baugu buvo klausyti beveik kru¬ 
vinos tėvo maldos. Jam nutilus, jos išsiskirstė gultų su šir¬ 
dimis pilnomis kažin kokio jausmo. 

į sergančią Mariutę tėvo malda tik tiek įtekmės pa¬ 
darė, kad ji prieš eisiant į lovą pabandė apsirišti akis su ska¬ 
rele pasidažius tą skarelę į Liurdo vandenį. Dedant raištį ant 
akių jos širdis lyg susigraudino. Ji toli taip netikėjo kaip tė¬ 
vas, ale bet-gi sakė, kad Švenčiausioji Panelė galutinai stengtų 
sugrąžinti sveikatą pagedusioms akims, jei tik panorėtų; kad 
novenos gale, rasi akįs ir pasitaisys, čia vėl pradėjo abejoti 
atsiminus, kad stebuklų Dievas jai nedarysiąs. Tokios mintįs 
ilgai vartėsi, pynėsi ir mainėsi mergaitės dvasioje ir nedavė 
užmigti. Bet jaunatvė savo daro. Po geros valandos Mariutė 
stipriai užmigo. 

Ant rytojaffš pabudusi pirmiausiai dingojo: na kažin ar 
išsipildė „tuščioji“ vakarykščia viltis? Tuo nusėmė raištį nuo 
akių ir žiūri, kad visame kambaryje šviesu. Kas buvo jai per 
džiauksmas, kad visus daiktus matė aiškiai, gražiai, įsakmiai, 
nors da buvo langinyčios uždarytos. Pagedusioji akis buvo 
atgijusi, o skaudamoji sveika tapusi. Iš pradžių mergina nu¬ 
stebo. o paskui džiauksmais netverdama ėmė šaukti seserį. 

— Morta, Mortute! mano akįs sveikos, aš viską matau. 

Morta tik drykt iš savo lovutės ir atbėgo pas seserį. 
Žiuri: Mariutės akelės grynos, gražios, juodukės, ramiai žiba, 
pilnos džiauksmo. 

— Tėte! Mama!—suriko Mortukė, norėdama, kad ir anuodu 
kuogreičiau patirtų džiauksmą. 

— Cit, palauk!—tarė Mariutė.—Pirma pažiūrėsiu ar ti¬ 
krai mano akįs sveikos. Paduok knygas: bandysiu skaityti. 

— Te!—tarė sesuo pagriebus nuo stalelio. 

Mariutė atsivožusi ėmė skaityti taip lengvaį ir greitai, 
kaip ir visi. Akįs buvo sveikos kaip tik reikėjo. Švenčiausioji 
Panelė ką daro, gerai padaro. Tėvas su motina, išgirdę jau- 
nesnėsės dukters šauksmą atbėgo pažiorėti ir rado vyresniąją 
tegulint lovoje ir beskaitant. Jiedviem įėjus Mariutė atkreipė 
nuo knygos į tėvus savo dideles skaisčias akeles pasigirdama, 
kad visai sveikos. 

Kas per džiauksmas tuokart pasidarė tėvams ir dukterims! 
Tik keturi žmonės tebuvo tam mergaičių kambaryje ir visos 
gyvenimo durįs tebebuvo žmonėmis užrakytos, o bet-gi lai¬ 
minga giminė jautėsi, kad ne jie vieni trioboje; kad su jais 
dar buvo kas nors nematomas, o meilus. Tai turbūt buvo 
Švenčiausioji Panelė. Jos niekas nematė, ale visi jautė jos mei¬ 
lingas motiniškas akis ant savęs. 

Tėvas ir motina su Mortike atsiklaupė, o Mariutė tebegulėda¬ 
ma sudėjo rankeles. Visi karštai meldėsi. Keturios širdįs dangun 
pakilusios garbino Dangaus Karalienę. Jų žodžių niekas neįsi- 
tėmyjo, tai maldai tuosyk nereikėjo knygų; pati širdis žinojo 
ką sakyti geriausiai ir daugalei Geradėjai už taip didelę malonę. 

Mariutė su tėvais nepoilgam apsilankė Liurde ir pas patį 
apsireiškimų urvą dėkojo Dievui. No to laiko ji linksmai dė¬ 
vėdavo baltus ir mėlynus drabužius. 

Ponas Moro, nors pirma taip smarkiai buvo įtikėjęs 
į stebuklą kol da jis nebuvo įvykęs, paskui, dukteriai išgijus, 
niekaip negalėjo išmanyti, kaip tat atsitiko, kad jam šiaip jau 
žmogui, teko stebūklo malonė, vieniems šventiemsiems te- 
prideranti. 

Kaip nei viena šeimyna negal tarp savųjų paslėpti savo 
nelaimės, taip ir Morų Mariutės ligą žinojo beveik visa poniš¬ 
koji Tartaso draugija. Beveik visi buvo matę sugedusias 
mergaitės akis ir daugelis buvo jos gailėjęsis Tie visi paskui 
liudijo jos išgijimą. Liudininke taip-gi buvo perdėtinė tos mo¬ 
kyklos, kur Morų Mariutė buvo ėjusi klesas, tą pat pripažino 
ir 150 mergaičių jos draugių. Klesų gydytojai ant rašto pripa¬ 
žino ir ligos sunkumą ir išgijimo tikrybę. Mariutė paskui vėl 
sugrįžo į tą pačią mokyklą ir už dviejų metų pabaigė klesas. 
D-ras Bermontas negalėjo atsistebėti iš tokio pasveikimo. Tam 
tikrame minėtojo daktaro rašte pasakyta: „Tokis išgijimo stai- 

gumas, kaip šitam atsitikime, tai atsitikimas neturįs sau ly¬ 
gaus ir viršesnis už visus pragumus medicinos mokslui priei¬ 
namus. Ant to ir pasirašau. Bremont“. Tas daktaro raštas, iš¬ 
duotas 8 vasario 1859 metais, guli Tarbių vyskupijos archy¬ 
vuose drauge su pripažinimais kitų liudininkų, tarp kurių yra 
ir Tartaso meras p. Desbordas. 

Baitai mėlynus drabužius Mariutė nešiojo dvejus metus 
iki nepabaigė mokslo. Netrukus po tam ištekėjo ir, nuvažia¬ 
vus į Liurdą, pasidėjo tuos mergelės rūbus, apsivilkdama mo¬ 
teriškės drapanomis. 

Morų Mariutė ir Bernadeta abidvi buvo Švenčiausios Pa¬ 
nelės dukters. Pasidėdama mergystės rūbus Mariutė juos ati¬ 
davė Bernadetai. Tai buvo vienatinė dovana, ką Subirų du¬ 
krelė priėmė nuo žmonių. 

1869 metais Enrikas Liaseras susėjo su Morų Mariute. 
Ji buvo ištekėjus už d’Izarn de Villeforto ir turėjo trejetą vai¬ 
kučių su labai gražiomis akelėmis. Motinai akių taipgi niekad 
nesopėjo. Visi jos vaikai buvo berniukai, ir visiems ji prie 
vyriško vardo buvo pridėjusi ir Marijos vardą. 














XXIV. 

Išpildymas to, ką Nekaltas 
= Prasidėjimas liepė, = 


1. Bažnyčios statymas. 

Aukšeiaus pasakyta, kad vyskupas daug pirmiaus įtikėjo 
į kamisijos surinktųjų stebuklų teisingumą, negu tą savo įti¬ 
kėjimą apgarsino žmonėms. Tas apgarsinimas buvo pradžioje 
1862 metų, o ištisus metus prieš tai, t. y. 15 sausio 1861 m. 
jis atrašė Liurdo miesto valdybai, kad norįs pirkti Masabielį su visa 
miesto žeme aplinkui. Miestas noriai apsiėmė tą parduoti 
ir dėlto, kad jau diduma tikėjo į stebuklus, ir, kita, dėlto, kad 
iš Masabielio šiaip nei kokios naudos nebūdavo. Pankui vys¬ 
kupas nupirko Savio lanką ir visas šiaip žmonių žemes neto¬ 
liese Masabielio. Galutinai visas kairysis Gavės kraštas nuo 
miesto iki anapus Masabielio su Espelingų kalnu priklausė jau 
vyskupui, arba bažnyčiai. Tiems 1861 m. besibaigiant vysku¬ 
pas pakvietė inžinierių p. Ipolitą Diurandą, kad pradėtai daryti 
koplyčiai pienus. 

Nors vyskupo nuomonė apie apreiškimus dar nebuvo ap¬ 
garsinta, bet žmonės vieni iš dievoba : mingumo, kiti iš aky- 
vumo krūvutėmis, kuopelėmis ir po vieną rinkdavosi pas urvą 

vieni pasimelsti, kiti pažiopsoti. Ta vieta į žmonių širdis dary¬ 
davo kažin kokį rimtybės įspūdį. Vieną dieną keturi linksmi 
ponaičiai, cigarus įsikandę, atėjo tenai garsiai šnekėdami ir juok¬ 
damiesi. Jų norėta pamatyti žmonių „kvailumo“ vieta. Atėję 
ties urvu jie nutilo, numetė cigarus į šalis, o patįs nusėmė 
kepures. 

Kaip tik išėjo vyskupo raštas, pripažįstantis Švenčiausio¬ 
sios Panelės apsireiškimus, kunigas Peiramalis nuolat lanky¬ 
davos pas urvą. Jis dekte degė, kad tik greičiau būtų išpil¬ 
dytas Švenčiausiosios Panelės paliepimas, kad tik greičiau būtų 
pastatyta koplyčia. Vieną dieną jam bestovint pas urvą su ke¬ 
letu kunigų ir šiaip žmonių, štai atsineša architektas (inžinie¬ 
rius, kurs didelias triobas stato) būsiančios koplyčios pieną 
parodyti. Pienas buvo padarytas gana gražiai ir gana erčiai 
bažnytėlei. Klebonas paėmė,‘išsivyniojo tą storąją popierą, va¬ 
landą pažiurėjo ir supyko. Tik purkšt, perplešė ir švyst skly¬ 
pus į Gavę. Visi suriko: 

— Ką-gi tamsta darai geresnį? 

— Ką darau?—Ar tai šitokią pridera statyti bažnyčią 
ten, kur Dievo Motina apsireiškusi?! Man gėda pasidarė. Ne so¬ 
džiaus bažnytaitės, nei ne bile miesto bažnyčios čia reikia, 
o murmulais išklotos bazilikos, tokios didumo, kad visą Ma- 
sabielio viršų apimtų, ir taip gražios, kaip tik tamstos, inži¬ 
nieriau, protas išneša. Padaryk pieną nors už Šv. Petro baž¬ 
nyčią gražesnį ir tai išpildysime. 

— Bet klebone,—atsiliepė anie kunigai,—norėti gali daug,, 
tik pinigų iš kur gausi tokiai bažnyčiai? 

— Nesirūpinkite pinigais. Ta, kuri galėjo iš šitos uolos 
praleisti matote kokį šaltinį, Ji galės ir žmonių širdis taip pa¬ 
lenkti, kad mums išteks visko. Ko nugaustaujate jus, krikš- 
čionįs, mažatikiai?! 

Inžinieriui nepersunku buvo išpildyti klebono liepimą. 
Jis padarė antrą pieną, sulig kurio reikėjo nuskaldyti Masabie- 
lio smailumą, o iš apačios pastatyti mūrą taip aukštą, kaip 
nuskaldytasis kalnas, o paskui ant viso to ploto, išlyginus jį, 
statyti bažnyčią. 4 vasario 1862 m. vyskupas paprašė vyriau¬ 
sybės, kad leistų statyti bažnyčią. Nors Prancūzijoje jau tuo¬ 
met bedievįja buvo gavusi valdžią į savo rankas, bet Liurdo 
bažnyčią po keleto kliūčių vyriausybė leido statyti. Devintą 
dieną prieš Žolinę 1862 m. prasidėjo darbas. Tai buvo taip-gi 
Švenčiausios Panelės, vadinamosios Anioliškos, diena. 

Darbininkai lyg skruzdės krutėje, dirbo, bėgiojo. Vieni ke¬ 
lius ir takus pylė, kiti medelius sodino, kiti medžiagą vežė, 
kiti kalną skaldė, kiti tašė akmenis ir medžius, kiti mūrijo 
ir dabino. Žmonės dirbo netiek už pinigą, kiek iš noro Šven- 
čiausiaijai Panelei įtikti. Labiausiai už visus prakaitavo Pran- 

ciškus Subirus. Prie visų darbų ir darbininkų pribuvo klebo¬ 
nas. Jo ilgi juodi drabužiai ištolo atvažiuojantiems būdavo 
pirmiausiai matyti tai ant kalnelio kur nors, tai ant muro 
krašto pasistojęs jis žiūrėdavo į darbus. Ir pribūdavo visuose 
kampuose pagrečiam. Kiekvieną darbininką matydavo, kiek¬ 
vieną pašnekindavo, kiekvieną geru žodžiu ir savo širdies kar¬ 
štumu pakurstydavo greitai ir gerai dirbti Dievui ant garbės. 
Nuolatai ir pats šį-tą padarydavo. Kur keli darbininkai sun¬ 
kiai verzdavo didelį akmens gabalą ir paskutines spėkas sta¬ 
tydavo, ten jis, prišokęs, paremdavo galingu petim. Akmuo 
guldavo į vietą, o darbininkams ir lengva ir miela būdavo su 
klebonu dirbti. Per kūgių ir plaktukų taškėjimą, per girgždė¬ 
jimą kaparų ir ratų būdavo girdėti jo garsus draugiškas bal¬ 
sas. Jam rūpėjo kuogreičiausiai išpildyti Švenčiausios Panelės 
paliepimas. Jos malones ir gerumą jis tankiai minėdavo. Nors 
kartais darbininkui kai-kuriam ir skaudų žodį pasakydavo, tai 
būdavo iš gero. Jam rodėsi, kad lėtumas, vėlinimasis, o^ypač 
tingėjimas šitame darbe būtų tiktai iš nedėkingumo Šven¬ 
čiausiajai Panelei. 

Klebono viltis išsipildė. Žmonės iš artymų ir tolymų 
kraštų siuntė bažnyčiai pinigus. Neturtingieji dėjo smulkias 
atnašas, turtingieji davė šimtais frankus, pasitaikydavo ir tūk¬ 
stančiai. Diduma norėdavo, kad Bernadeta jiems laiškelį para¬ 
šytų, ar fotografiją atsiųstų, arba nors pasimelstų. Meldėsi 
mergina už visus karštai po dukart kasdieną. Tiktai 1869 m. 
buvo truputį pinigų pritrūkę, bet vyskupui paprašius vėl ėmė 
žmonės aukoti. 

14 balandžio 1864 m. bažnyčios pamatai jau buvo aukš- 
čiaus urvo. Paskui juos išvedė lygiai su kalnu. Ant tų milži¬ 
niškų pamatų pradėjo statyti pirmutinę bažnyčią vadinamą— 
kripta. Ji buvo žemutė begalo storos sienos siaurais mažais 
langeliais, vietomis rinktais akmenaičiais (mozaika), vietomis 
murmulu išklotos. Stiprus mūriniai skliautai atsirėmę buvo ant 
tankių juodojo murmulo piliorių. Tos bažnyčios pašventinimo, 
rasi tyčia, lankė Bernadeta neįstojus vienuolijan ir susilaukė 
21 gegužio 1866 metų. Tai buvo antroji Sekminių diena. Pasi¬ 
džiaugė mergaitės širdelė, kad Skaisčiosios Panelės liepimas 
buvo išpildytas: „koplyčia* 4 jau buvo; ir Bernadeta gavo joje 
pasimelsti pašventinimo dienoje. 

Ant tos apatinės bažnytėlės lubų netiesė sparų, nei ne¬ 
darė stogo, o tik lygino mūrą ir dėjo grindis antrai aukštes¬ 
niajai bažnyčiai. Šita jau galėjo kilti į aukštybę be baimės. 
Ir padarė ją augštą, šviesią, gražią trimis navomis, dviem ei- 
lėmi didelių langų, vieną už kitą daug aukščiaus negu apati¬ 
nėje lubos nuo grindų. Šita antroji bažnyčia, nors labai auk¬ 
šta, išrodo lengvutė. Lieknais jos pilioriais ir baltomis šieno- 

mis maldininko akis nesijuzdama bėga aukštyn ir nešasi širdį 
prie Dievo į dangų. Laibas gražus bokštas plonu kaltiniu kry¬ 
žiumi tarsi debesis pasiekti kėsinasi. Šita bažnyčia išbaigta tapo 
1871 m. ir pašventinta. Varpus į bokštą dovanojo Bearnijos ku¬ 
nigaikštis Gastonas 1873, o vargonus visa Prancūzija susidė¬ 
jusi nupirko. 7 balandž. 1874 m. Šventasis Tėvas tai bažnyčiai 
suteikė mažosios bazilikos vardą ir teises. *) 

Negana to, Masabielio gale, tame krašte nuo miesto pa¬ 
statė dar trečią apvalią bažnyčią su didžiuoju altoriumi vidu¬ 
ryje su penkiolika koplyčių ir šoninių altorių pakraščiais api¬ 
mančių bažnyčią aplinkui. Kiekvienoje koplytėlėje kita ražan- 
čiaus paslaptis. Paveikslas, paslaptį reiškiantis, apima visą gaub¬ 
tosios sienos plotą. Kiekvienas paveikslas ne dažais išrašytas, 
o iš gražių smulkių įvairios rųšies akmenaičių lipyte nulipin¬ 
tas ir taip gražus, kad ištolo nei nematyti, jog jis iš akme¬ 
naičių. Visų akmenaičių matomieji šonai taip nulyginti, kad 
paveikslo viršum ranka slysta, kaip stiklu. Šitokį paveikslai 
vadinasi mozaikiniai paveikslai. Jie begalo brangus. Šita tre¬ 
čioji bažnyčia vadinasi šv. Ražančiaus bažnyčia. Nuo jos du¬ 
rių iki miestui, kur seniaus buvo Savio lanka, dabar gražus 
sodas puikiai užlaikomas. 

Anapus bažnyčių, į vakarus už jų tolyn nuo miesto, kur 
seniaus buvo karpėmis apaugęs Masabielio užpakalis, ten pa¬ 
sidarė gražia veja, išklotas medžių priaugęs daržas. Per tą 
daržą nuo kalno viršaus žemym į urvą per žaliuojantį skardą 
eina platus takas, javarų ir akacijų paūksniais apklotas, kurs 
kaskart žemyn besileizdamas taip raitosi, kad iš jo vingių da¬ 
rosi m, pirmutinė Marijos vardo raidė. 

Urvą užtvėrė už žmogų augštesniais labai gražiais gro¬ 
teliais iš geležinių virbalų sumaningai nukaltais. Groteliuose 
dveji varteliai. Urvo viduryje pastatė visą iš sidabro nulietą 
altorių mėlyna emalija išrašytą. Prie uolos iš šono pritvirtino 
brangią liktarną. Dešiniame urvo šone apačioje po viršutiniu 
urvu pastatytas varinis reketas, kuriame dieną ir naktį dega 
žvakių pundai. 


l ) Bažnyčių ne vienokia aukštybė ir ne vienokios teisės. Visi žino 
koplyčios ir bažnyčios skirtumą. Bažnyčių skaitliuje žemiausios skaitosi 
tos koplyčios, kuriąs ponai turi savo rūmuose sau vieniems. Aukštesnės 
už jąs sodžių koplyčios, kur kiekvienam valia įeiti mišių klausyti. Toliaus 
eina vienuolijų bažnyčios, prie kurių nėra parapijos. Už jąs aukštesnės 
parapijinės. Už parapijines aukštesnės katedros, dėlto kad jose vyskupas 
visos diecezijos reikalams tarnauja. Dar aukštesnės skaitosi bazilikos. 
Tąs gali pavadinti viso pasaulio bažnyčiomis. Didėsės bazilikos vadinosi 
tos, kuriose Šv. Tėvas pildo ganytojiškas pareigas, kaip klebonas parapi¬ 
joje, arba vyskupas diecezijoje. Mažosios bazilikos, tai tos viso pasaulio 
bažnyčios, kurios neturi artymo sąryšio su Šventuoju Tėvu. Žodžių sakant, 
bažnyčios aukštybė priguli nuo to, kaip didelei katalikijos daliai « nes¬ 
kirta tarnauti. 

Iš kairiojo kampo bėga stebuklingasis šaltinis. Jis suim¬ 
tas į storą varinę trinbą ir išvestas iš urvo. Netoli grotelių 
į tą trinbą įtaisyti trįs vagiai. Kas nori gali prasileisti ir gerti. 
Toliaus trinbą eina kalno kraštu ir vėl joje padaryta dvylika 



Bažnyčia ir Apsireiškimu urvas. 


vagių, kad dideliame žmonių susėjime lengva būtų pritilpti 
atsigerti vandens iš to stebuklingojo šaltinio. Dar toliaus pa¬ 
statytos trįs murinės triobelės. kuriose yra padaryta po vieną 
vanią, pilną to šaltinio vandens. Pirmoje gali maudytis vyrai, 
antra paskirta moterims, o trečioji kūdikiams. 

Savio malūno upelaitis ir Merliasas abudu atkreipti la- 
biaus į rytus ir paleisti bėgti drauge visai šviežia tam tyčia 
padaryta vaga. Tas dvigubasis upelis visai apmūrytas iš vir¬ 
šaus tarsi po žemia bėga. Kad žmonės galėtų prieiti prie urvo 
ir turėtų kur atsiklaupti, visa vieta tarp bažnyčių, urvo ir Ga¬ 
vės cementu išlieta. Cemente aiškiomis raidėmis pažymėti dvi 
vieti: kur Bernadeta klūpojo pirmąkart Švenčiausiąją Panelę 
išvydus, ir kur ji klūpodavo kitų regėjimų pradžiose. »r Gavės 
vaga tolyn nuo kalno pavaryta, kad žmonėms būtų kur su¬ 
tilpti. Išilgai tos upės padarytas aukštas mūrinis rentinys, kad 
dešimtims tūkstančių žmonių susėjus, negalėtų netyčia vienas 
kitą įsistumti į upę. Pakraščiu prisodintos vinkšnų ir jovarų 
eilės. Po jų pavėsiu labai malonu pasivaikščioti. 

Visiems tiems darbams pinigų reikėjo begalės, ale geros 
žmonių širdįs lengvu noru, niekieno neverčiamos, nekalbina¬ 
mos tą davė. Dievas telkdamas mus į savo darbą, neverčia 
savo vaikų varu. Jis apseina be palicijos, žandarų iržemsargių. 
Dangaus ir Žemės Karalius teima mokesčius tiktai mielu noru 
mokamus, iš širdies duodamus Jo garbei. 

Iš tokių liuosų mezliavų persimainė akmeninės uolos apie 
Liurdą ir upeliai kitur tekėti pagavo. Medžiais ir veja apžėlė 
tuščios nevaisingos vietos. Iš žemės išdygo trįs bažnyčios, ke¬ 
letas ligonbučių, medicinos (gydymo) mokslo įrengimas ir vieta 
susirinkti ligonių nešioto ams. Apie bažnyčių laukus apsirietė 
vienuolijų vainikas, atsirado spaustuvė knygoms spausti. Mie¬ 
stas pasidarė dusyk didesnis, kaip buvęs, o triobų grožybė nu¬ 
stelbė senovę visai. 

Didieji aplinkinių Pirenėjų kalnai, kaip ir seniaus, milži¬ 
niškais akmeniniais šonais, lyg koki sargai, laiko ir sergi ap¬ 
gulę Liurdo lomą ir miestą. Jų kietos plačios keteros stūgso 
iki padangei, jų rūsti rimtybė tebeliko nepersimainius iš seno¬ 
vės; tiktai ant pačios aukščiausios viršūnės dieną juoduoja, 
o naktį liepsnoja tikėjimo ir meilės ženklas—kryžius. Tas kry¬ 
žius ištiesų panėši į aną debesį, kurs Izraeliaus vaikus vedė iš 
Egipto žemės į laimingąją šalį. Ko šviesesnė diena, to aiškiaus 
jis juoduoja ant mėlyno dangaus; ko tamsesnė naktis to la- 
biaus spindi jo ugnis tarp debesų. 4 ) 

Tai viskas žmogaus ranka padaryta, širdžiai liepiant, pro¬ 
tui rodant. Bet padaryta ne susyk, o per penkesdešimts metų. 
Vieni darbininkai, atidirbę savo dalį. nuėjo silsėtis pas Dievą, 
kiti stojo į jų vietą. Taip darbas nei nesiliovė. 

Tų darbų pradžioje, kad pas urvą mažai tebelikdavo žmo¬ 
nių, tyčia taip nusitaikiusi, iš miesto atbėgdavo maža mer- 


J ) Tas kryžius apie 15 sieksnių aukščio visas geležinis, pilnas pri¬ 
sagstytas elektriškų lempučių. Vakarui sutemus jas susyk padega. 




Apsireiškimu bažnyčia 1908 metais. 

(Regėjimų urvo nematyti: jis anapus bažnyčios po dešinei tam daikte, kur upelis | radeda 

krypti į dešinį Šoną). 

gaitė, prastais drabužėliais dėvinti. Ji atsiklaupdavo šalia šven¬ 
tos regėjimų vietos į tamsiausią kamputį ir tylomis garbin¬ 
davo Mergelių Karalienę. Bet jei kas, jąužmatęs, ištardavo jos- 
vardą, Bernardėlė purpteldavo kaip paukštelis, bėgdama nuo- 
žmonių akių ir jų garbės. 

- * - 


2. Pirmoji Pracesija. 


Dirbdamas ir vargdamas su darbininkais pas Masabielį 
Liurdo klebonas kartkarčiais atsiduzdavo. „Kada-gi, Dieve, su¬ 
lauksiu tos valandos, kad su savo žmonelėmis ir su kunigais- 
galėsiu ir aš eiti pirmąja pracesija pradėti nuolatinį Dievo gar¬ 
binimą šitoje Marijos parinktoje vietoje. Tuomet ir aš būsiu 
kaip anas Simeonas senelis, kurs, susilaukęs Išganytojo užgie¬ 
dojo: „Dabar Viešpatie jau paleisk savo tarną pasilsėtų. Nuo tų, 
minčių darbščiam kunigui ašaros pasirodydavo akyse. Tik 
ir buvo jisai visa širdžia atsidavęs Dievui tarnauti. 

Kaip klebonas, taip ir Bernadeta troško sulaukti, kada-gi 
pagalios, išsipildys Šv. Panelės liepimas, kad kunigai ir žmo¬ 
nės su kryžiumi pryšakyje, su karūnėlėmis ir visa pracesija 
eis iš miesto į šventąjį urvą ir pradės tenai Dievo garbinimą 
mišiomis. 

Galima numanyti, kad vyskupas iš pradžių ketino prace- 
sijas pradėti drauge su mišių" laikymu apatinėje bažnyčioje ant 
Masabielio. Tečiaus nei su dvejais, nei su trejais metais bažny¬ 
čios negalima buvo pastatyti. Tuomtarpu 26 liepos (per Šv. 
Oną) gauna jisai nuo Liurdo klebono raštą, kad dvi turtingos 
poniškos v mergelės, Liakuriūtės, iš Lijono miesto, sumaniusios 
įtaisyti Švenčiausiosios Panelės stovylą iš balto murmulo iš¬ 
kaltą ir pastatydinti ją toje vietoje, kur Dievo Motina stovė¬ 
davo apsireikšdama Bernadetai. 

Lijone buvo dailiojo meno mokykla, o skaptorystės ten 
mokino prafesorius Fabišas. Liakuriūtės jį samdė, kad pada¬ 
rytų tą stovylą kuogražiausiai ir žadėjo nesigailėti nei di¬ 
džiausių pinigų. Fabišas atvažiavo į Liurdą 16 rugsėjo 1863 m. 
pasižiūrėti tos vietos, kur paveikslas turėjo stovėti ir išsiklau- 
sinėjo Bernadetą, kaip Švenčiausioji Panelė išrodė. 

Subiriūtė visai nebuvo niekur mokinusis dailės taisyklių. 
Ji buvo taip jauna, kad nebūtų suskubusi išmokti to painaus 
mokslo, nors būtų buvę kam ją mokyti. Jei-gu ji būtų susi- 
mintinusi iš savo galvos, o ne iš matymo apipasakoti Dievo 
Motinos išvaizdą, tai ta išvaizda būtų išėjusi daugelyje daiktų 


, 

tikraijai grožybei priešinga. Dailės prafesorius veikiai būtų su¬ 
griebęs ją šnekoje. Bet Bernadeta ištiesų buvo mačiusi Šven¬ 
čiausiąją Panelę. Kaip ėmė pasakoti Jos išvaizdą, profesorius 
stebėte stebėjosi. „Galiu eiti iš ląžybų,— rašė jis giminėms 
20 rūgs. 1863 m.,—kad nei vienas stipriausiasis Mokslų Aka¬ 
demijos narys neišmano geriau už tą prastą nemokančią ra¬ 
šyti piemenaitę, kas geriausia pritinka išvaizdos grožybei“. 

Dirbdamas tą stovylą, profesorius keletą kartų klauzda- 
vosi, kas reikia pataisyti. Rūbus, rankas ir kitus lengviaus 
apsakomus daiktus, Bernadeta parodydavo kaip daryti. Daili¬ 
ninkas sulig tų parodymų, pataisydavo savo darbą ir džiau¬ 
gėsi, kad dėl tų pataisymų jo stovyla darosi gražesnė. Bet 
veidą Švenčiausiosios Panelės ji profesoriui apsakyti negalėjo. 
Nors jis labai rūpinosi, visas jėgas statė, kad tas veidas išeitų 
gražus, Bernadeta vis išrado, kad šlykštus ir gana. 

Pavasarį 1864 m. stovyla jau buvo iškalta iš murmulo. 
Vyskupas apgarsino, kad ją pastatys aukštesniamjame urve 
4 balandžio ir kad žmonės susirinktų išpildyti Nekaltai Pra¬ 
dėtosios urvą: tą dien bus pirmutinė iškilmingoji pracesija. 

Fabišas atvežė savo darytąją stovylą į Liurdą 30 kovo 
1864 metų. Kam tiktai ją parodė, tie visi gyrė, tik viena Ber¬ 
nadeta išrado, kad negraži. 

Antgalo atėjo ketvirtoji balandžio diena. Iš pat ryto 
buvo labai gražu. Šviežia pavasario saulelė meiliai šypsodama 
švietė ir lygiu mėlynu dangumi pamažėli slinko. Nei vienas 
debesėlis nepasipainiojo jai ant kelio; nei vienas ūkas ne- 
dryksojo ore; vėjas nepūtė, tik vėsioje pavasario šilumoje pauk¬ 
ščiai linksmai čiulbėjo. 

Visas Liurdo miestas margavo žiedais papuoštas ir žoly¬ 
nais; netik namai buvo apkaišyti, ir ant gatvių stovėjo tam- 
tyčia pastatyti garbės vartai, apkloti gyvais laukų žiedais. 

Jau iš vakaro į miestą buvo privažiavę pilna žmonių, o dar 
per visą naktį minios lyg upeliai plaukė į Liurdą. Ėjimas ir 
važiavimas nesiliovė nei rytui išaušus. Kitiems tik ištolo be¬ 
siartinant prie miesto, šiai suskambėjo varpai parapijos baž¬ 
nyčios bokšte. Paskui juos tuo atsiliepė plonesnis varpelių 
skambėjimas visose miesto koplyčiose. Oras liūliavo nuo būgnų 
dundėjimo ir varpų iškilmingo gaudimo. Aplinkiniai kalnai- 
milžinai tartum pabudo ir atgarsiais ėmė pritarti varpams. 

Pracesija išėjo iš parapijos bažnyčios. 

Katalikų kareivių pulkas, sustojęs į lygias eiles pradėjo 
išlėto, lygiai ir stipriai žengti. Ant jų šventadienių mandierų 
ir nušveistų ginklų atsimušdama saulė, taškė šimtus pluoštų 
spindulių į visas puses. 

Paskui kareivius ėjo daugumas įvairių draugijų visos su 
savo vėliavomis, auksu ir sidabru išsiuvinėtomis. Toliaus bal- 

tavo kaip gryno sniego plotas merginų burys su ilgomis skais¬ 
čiomis jupomis. Tai buvo Marijos Dukterų draugija. 

Paskui svieto mergeles ėjo vienuolės; Neverso Sesers mo¬ 
kytojos ir ligonių sargintojos su savo ilgais juodais galvų ap¬ 
dengimais; Gailestingosios sesers baltais plačiais nuometais; 
Šv. Juozapo vienuolės, apsisiautusios tamsiais savo ploščiais. 
Toliaus ėjo vyrai vienuoliai paeilium: karmelitai, mokslo bro¬ 
liai. ir krikščioniškųjų mokyklų broliai. 

Paskui vienuolius margavo šiaip žmonių marios: vyrai ir 
moters, seni. jauni ir maži, iš visų šalių ir visokių kalbų. Jų 
buvo nesuskaitoma daugybė. Visi į dvi eiles sustoję nusitiesė 
išilgai kelio papuošto ir išbarstyto žiedais. Kartas nuo karto 
tie žmonės užtraukdavo giesmę giedoti, o į giesmių tarpą, ka- 
pelijos trimitavo. Tie žmonės, džiaugsmo pilni, taip savo link¬ 
smumą rodė, kaip jų širdįs išmanė, ale vis pritinkančiu šven¬ 
tai apeigai būdu. 

Atsimenant pradžios vargus, labai miela buvo matyti, kad 
Dievas Savo galybę parodė, kad Bažnyčia eina užimti jai pri¬ 
gulinčią vietą, eina linksma ir rami, eina meiliai ir lėtai, nesi- 
didžiuodama nei nepykdama ant nieko. 

Prie galo šitos neregėtos pracesijos baltavo du šimtai 
kamžų ant dviejų šimtų juodų jupų — tai buvo svietiškoji dva¬ 
siškąja. Paskui juos žengė žilagalviai kanauninkai, dijecezijos vy¬ 
riausybė. Pagalinus paskutinis visoje procesijoje ėjo Tarbių 
vyskupas Bertrandas Severas Liorans. Ant jo galvos auksu 
žėrinti mitra, ant pečių kopa, o kairėje rankoje auksinė vys¬ 
kupiškoji lazda, dvasiškos valdžios ženklas. Dešine jis laimino 
žmones. 

Viskas buvo linksma tą dieną. Nors bažnyčia dar buvo 
toli iki užbaigiant, ale jos marai, pakadnėmis apstatyti jau 
aukštai buvo iškilę ir žibėjo pro lentas nuo saulės. Ko galėjo 
pageidauti gera širdis, tas buvo išsipildę tą dieną. Nors tai 
buvo tik pradžia Dievo darbų garbingumo, bet ta pradžia buvo 
taip didi, kad viršaus negalima buvo norėti. Visų veidai lin¬ 
ksmai švietė, visų širdįs buvo pilnos laimės ir meilės. 

Tiktai vieno daikto tą dieną nepriteko. Bernadetos nebuvo 
tarp mergaičių, o Liurdo klebono nebuvo tarp kunigų. Juodu 
abudu tądien sunkiai sirgo. Klebonas taip buvo nublogęs, jog 
rodėsi beveik mirsiąs. Džiaugsmingi varpų balsai jam gaudė 
šermenų garsais. Negalėdamas nei lovoje atsisėsti, negavo nei 
per langą pracesiją pamatyti. Bernadeta-gi sirgo miesto ligon- 
butyje paguldyta. 

Turbūt Dievas nenorėjo leisti savo mylimiemsiem vaikam: 
klebonui ir Bernadetai būti prie anos iškilmės. Amžinoji Iš¬ 
mintis žinojo, kad dvidešimts tūkstančių žmonių, susirinkusių 

Tame daikte, kur stovėdavo Švenčiausioji 
Panelė, apsireiškdama Bernadetai, daba:* 
pastatytas Dievo Motinos paveikslas, iš¬ 
kaitąs iš baltGjo murmulo. 

į iškilmę, būtų ėmę girti regėtoją ir kleboną. Rasi ta didelė 
daugybė iš širdies einančios pagarbos būtų perlaužusi anų¬ 
dviejų nusižeminimą, ir puikybė būtų galėjusi įsiveržti į jų 
dviejų širdis. 

Kada ta didžioji pracesija nuėjo pas urvą, tarp didžiau¬ 
sios iškilmės, tarp gražių pamokslų į tą vietą, kur buvo Šven¬ 
čiausios Panelės stovėta, įkėlė aną Fabišo darytąją stovylą. 
Vyskupas ją pašventino vandenim ir kodylu ir dvasiškos ga¬ 
lybės palaiminimu. 0 iš žmonių minios kilo į dangų didelis 
maldų ir gerųjų jausmų debesis. 

-*- 


3. Peregrinacijos arba maldingosios kelionės. 

Kaip žmonės susitelkdavo pas apsireiškimų vietą 1858 me¬ 
tais, tat apsakyta aukščiaus. Ateinančiais 1859 metais, vys¬ 
kupui tyrinėjant stebuklus, daugelis žadėjo palaukti dvasiško¬ 
sios vyriausybės ištarmės. 1861 metais, tos ištarmės nesulauk¬ 
dami, bet iš pašnekų su kunigais ir iš vyskupo apsėjimų nu¬ 
manydami, kad regėjimai tikri, žmonės ėmė daugiaus rinktis 
pas Urvą, bet tikrų pracesįjų nedarė iki aprašytaijai 1864 m. 
4 balandžio dienai. 

Nuo to-gi laiko į stebuklingąją vietą ėmė keliauti didelė 
daugybė pracesįjų. Vieškelis iš Liurdo į Masabielį niekuomet 
nelikdavo tuščias. Žiemą ateidavo žmonės po vieną, arba ma¬ 
žomis kuopelėmis. Bet kai pavasario saulė, ištarpinusi sniegą, 
apklodavo pievas jauna žole ir pradžiovindavo kelius, tąsyk 
aplinkiniai gyventojai, savo ūkius aprūpinę, imdavo puikuotis 
krūvomis ir keliauti į Liurdą. 

Už penkių, šešių, kartais, ir septynių mylių, būdavo, su- 
sipulkuoja tūkstantis žmonių ar daugiaus ir traukia Švenčiau¬ 
siąją Panelę garbinti. Iš vakaro išėję, eina per naktį, o kelyje 
pažibina žvaigždės nuo dangaus. Nuolat atseina keliauti per 
akmeninių kalnų aukštas kupras, per lomas tarp jųjų, reikia 
ir per upelius perkakti. Kelionę giesmės linksmina, jų balsai 
ypač kalnuose toli atsiliepia. Maldininkų būriai Liurdą pasie¬ 
kia dažniausia bešvintant. Apsistoję pas miestą, išsivynioja 
karūnėles ir giedodami nešinasi Urvo linkon. Išklausę šv. mi¬ 
šių, diduma priima Švenčiausiąjį Sakramentą ir geria vandens 
iš stebuklingojo šaltinio. Kitados tie keliauninkai pasimeldę 
susėzdavo krūvomis ant pievos aplink uolas ir pasistiprindavo at¬ 
sineštu valgiu. 

Tokia būda tie Pietinės Prancūzijos sodiečiai pats nei 
nesij ūždami, atkartodavo ant Gavės kraštų senovės krikščio¬ 
nių paprotį. Mat pirmutiniai Jėzaus išpažintojai da prie apaš¬ 
talų gyvos galvos susirinkdami mišių klausyti po žeme išmū¬ 
rytuose gyvenimuose, Dievo garbinimą atlikę, susėsdavo prie 
vieno broliško stalo pavalgyti. Dabar to daryti Liurde nebe¬ 
galima per nuolatinę meldžionių daugybę. Valgyti reikia eiti 
toliaus nuo urvo. 

Daugiaus negu pėščių į Liurdą atvyksta važiuotų keliau¬ 
ninkų, daugiausiai geležinkeliu. Važiuotų keliauninkų į Liurdą 
pribūna tiek daug, kad Pirenėjų geležinkelį tyčia turėjo vesti 
pro tą miestą. 1872 metais pasidarė tam tyčia draugija, vadinama 
Maldingųjų Kelionių Komitetas, kuri rengia keliones iš visos 
Prancūzijos. Beveik iš kiekvieno departamentinio (gubernijos) 
miesto kas metai nors po vieną-du traukiniu, vienų maldi¬ 
ninkų prisėdę, važiuoja į Liurdą. Iš Paryžiaus vieno miesto, 
paprastai rugpjūčio mėnesyje tokių maldininkų traukinių 
išeina per 20. Tai vadinasi tautiškoji Prancūzijos kelionė į Liurdą. 
Su ja iš visų kraštų pasitaiko meldžionįs ir prisirenka tada apie 
60 tūkstančių žmonių. 

Liurdo mieste tik 8708 gyventojų, o geležinkeliu į jį at¬ 
važiuoja daugiaus kaip milijonas žmonių kas metai. Tas skai¬ 
tlius dar nuolatai auga, ka p parodo bilietų sąskaita stotyje. 

Maldininkų traukiniui apsistojus prie stoties, mieste tuo 
ima skambinti visais varpais, o iš vagonų tuo prasimuša lau¬ 
kan pulkai užaugusių žmonių ir vaikų, mergelių baltais rū¬ 
bais apsitaisiusiu, moterų ir našlių; išeina ir kunigų su baž¬ 
nytiniais rūbais, išneša ir ligonių ką tik gyvų su kresėmis, 
kaip kada net su lovomis. 

Tenai kas metas atsiranda daug stiprių vyrų, kiti iš pra¬ 
sti!, kiti iš didelių ponų: grafų ir kunigaikščių, ką dykai lyg 
tarnai apsiima nešioti nepaeinančius ligonius, nors jų visai 
nepažįsta. Tie nešiotojai vadinasi brakandijerais. Pasitaiko, kad 
jaunas stipras kunigaikštis ar grapas su tam tikrais kęsčiais 
neša seną paliegusį darbininką, arba, pasisodinęs ant kresės 
su ratais, veža iš stoties į miestą nepaeinančią iš ligos perse¬ 
nusią ūkininkę. 

Kad visi sveikieji iš traukinio išeina, kad visus ligonius 
išneša; tąsyk sustoja visi į eilę ir prasideda pracesija į miestą. 
Neša kryžių, paveikslų, stovylų, neša ir ligonių. Iš visų sveikų 
krūtinių per visas sveikas lūpas plaukia giesmių balsai Dievui 
ant garbės. Tokius daiktus regint širdis salsta, linksta prie 
Dievo ir jaučiasi lyg nati kįlant į tąs šventas aukštybes, kur 
džiaugsmo ašaros apima akis, kur siela jaučiasi laiminga ir 
junta Jėzų arti savęs. . . , 

Kur debeseskyrių kalnu kraikai kyšo sniegais apkloti, lyg 
miško viršūnių plotas, kur žmogus kojos nėr įkėlęs: jei ten 
Dievas pasako šviežiai nukritusiam sniego pūkeliui, kad bėgtų 
iš to aukščio į pačią jūrių gilybę, sniego žiupsnelis paklauso 
ir niekas negali jo sulaikyti. Dievas pasiunčia savo tarnaitę 
saulę; toji su keliais spinduliais baltą sniego gabalėlį paverčia 
į deimantu spindintį lašą. Nelaukdamas lašelis susiaurėjo, iš¬ 
tyso, pasiekė kitą tokį, tas vėl į sidabro siūlelį pavirto, prie 
jųdviejų prisidėjo trečias, ketvirtas ir da daugiaus.... Tik regi, 
per baltą sniegą jau tiesiasi giedrus ilgas posmas. Tas bėga 
šokinėdamas per akmenis, per uolų viršūnes, jų šonais nusi¬ 
leisdamas žemyn. Kartais aštrios skeliaudros jį išsklaido, bet 
ans ir vėl suseina, vėl bėga žemyn vietomis ramiai, o vieto¬ 
mis šaute šauja nuo viršaus ant žemesnės uolos. Jo kelionės 
tikslas ir galas ta stebėtina jūra, paveikslas amžinos ilsėties 
ir amžino judėjimo. 

Taip bebėgdamas lašelis užeina į lygumas, kur žmonės 
gyvena. 

— Sulaikykim tą vandens lašą,—tariasi Adomo vaikai 
taip puikingi kaip Babelio bokšto statytojai. 

Ir pradeda kalti kuolų eilę skersai upelio, ramiai tekančio 
per pievas, ima žabais pinti, žemėmis apkrovę ir akmenimis 
prislėgę užtvenkia. Ale upelio lašai persisunkia per tvenkimą^ 
išnešioja žemes, išvarto akmenis ir toliaus sau tęsia plaukdami 
per tarpus iškrypusių kuolų. 

— Sulaikykime vandens lašus—atkartoja žmonės. 

Štai sugabena tašytų uolų gabalus, juos kraudami sker¬ 
sai upelio su amžinu cementu sulipina. Bet vanduo pragraužia 
tūkstančius skylučių, ir tūkstančiai sidabrinių siūlelių ima 
čiurkšti per užtvenkimą. Ale Dievo priešininkai neapsileidžia. 
Niekad ant gero tiek nesusitelkia, kiek susirenka žmonių Die¬ 
vo paliepimą trukdyti. Plienu užkala visus plyšius, išgriovimus 
atstato, išverstus akmenis vėl į vietą padeda. Antgalo upė 
turi sustoti. Skersai jos vagą pastatyta siena už kalnus aukš¬ 
tesnė, už Babilionijos mūrus storesnė. Anapus sienos ant sau¬ 
sos upės dugno tik žiba akmenaičiai ir išdžiūvusios smiltįs. 
Žmonių tuščia puikybė netveria džiauksmais. 

0 nuo kalnų viršūnės sniegais apklotos nuolat kiti sniego 
žiupsneliai į vandens lašus pasivertę bėga žemyn paskui bro¬ 
lius, bėga antrieji, bėga tretieji, bėga lašelių milijonai ir mili¬ 
jonų milijonai. Jie susirenka pas milžinų sieną. Čia laukia dar 
daugiaus mažų broliukų atbėgant; tik blizga aut saulės van¬ 
deninis viršus beveik taip aukštas, kaip tvenkimo siena. 

Žmonės įsirėmę mandrauja prieš sieną. Žiūrėkite, sako, 
kaip mus veislė galinga; stebėkitės prieš tą sieną, kad nei mil- 

žinai tokios neišmurytų; kelkite akis aukštyn: viršaus nei už- 
matysite. Sustabdėm ir pergalėjom upelį amžinai. 

Besigirdami, puikininkai neišmatė nei patįs kaip vandens 
viršus ties užtvenkimu kilo vis aukštyn ir aukštyn, susilygino 
su siena ir plonytė skaisti vandens drobė persitiesus per tven¬ 
kinio viršų šiūstelėjo į kitą pusę; tik dulkių debesis pakilo nuo 
sauso dugno. Susibėga statytojai, ale jau vandens metmuo ke¬ 
liais sieksniais storio visu upės pločiu krinta per sieną kriok¬ 
damas. Sudrebėjo subildėjo visa žemė aplinkui: tvenkimo mū¬ 
ras pargriuvo. Vanduo putodamas rnsčiai šokinėja dideliais 
kamuoliais ir išilgomis galingomis srovėmis per viršų ir tar¬ 
pus sulūžusio į gabalus žmonių darbų. 

— Kas čia darosi, suriko persigandęs pasaulis. 

— Tai tik vandens lašelis bėga savo keliu, kur Dievas 
jam liepęs. Pastojote jam kelią ramiai per pievas sriuvenant, 
todėl, pavirtęs į ošiančią baisią upę, laužo jus pastatytas kliū¬ 
tis, drasko jus lankas nunešdamas ir jųsų darbus. 

Taip dėjosi Liurde; deja, taip dedasi ir dėsis plačiaus ir 
daugiaus nevien tik tenai! 



ŠvenČ. Panelės Apsireiškimai Liurde. 

XXV. 


Bernadetos gyvenimas Liurde 
po apreiškimp, 


1. Pas tėvus. 

Kaip apsireiškimų metu taip ir po jų Bernadeta gyveno 
pas tėvus toje apgriuvusioje lūšnoje, kurią Subirams pavedė 
gyventi jų giminė Andrius Sažus. Iš tenai Bernadeta vaikš¬ 
čiodavo mokyklon. 17 lapkričio, kaip sakėme, ji stojo prieš 
vyskupo kamisijos delegatus ir apsakė jiems savo regėjimus. 
Kamisija tą vis .ą surašiusi į protokolus, nei kokių permainų 
nepadarė valdžios paliepimuose. Nors buvo atšauktas prefekto 
paliepimas užtverti urvą, ale liko po senovei uždrausta dėti 
Masabielio įiubime šventus daiktus ir melstis tenai. 

Nežiūrėdami į tuos prisakymus, žmonės tankiai eidavo 
ten melstis. 30 sp tlių Liurdo merginos, priklausančios prie 
Marijos Dukterų draugijos, susitarė atlaikyti pas urvą noveną 
prieš Nekaltą Prisidėjimą. Joms susirenkant ten melstis, žmo¬ 
nės ėmė bartis, kad savo maldomis gero nieko nepadarysian¬ 
čios, o vėl užtrauksiančios vyriausybės uždraudimą. Merginos 
bėgo klaustis klebono. Klebonas dar labiaus jąs padrąsino ir 
paskutinę dieną novenos pats sakė atlaikysiąs mišias už tąs, 

kurios jioveną pildo. Prieš mišias visais varpais liepė skam¬ 
binti. Žmonės susibėgo į bažnyčią. 

Bernadetai klebonas uždraudė vaikščioti pas urvą, nės 
paskui ją darydavosi didelis žmonių susibėgimas. 

Klebonas pats priklausė prie kamisįjos, tyrinėjusios Ber¬ 
nadetos regėjimus ir stebuklus, pasidariusius nuo šaltinio van¬ 
dens. Nuo pavasario jis jau tikėjo į tuos regėjimus ir stebu¬ 
klus, o kamisijos darbai dar labiaus tą tikėjimą sustiprino. 
Apie pavasarį 1859 metų kamisija jau buvo suradusi keletą 
neabejotinų stebuklų ir vyskupas tai žinojo. Prieš žmones nei 
klebonas, nei vyskupas viešai ir iškilmingai savo įtikėjimo 
neskelbė, bet šnekose ir apsėjime neslėpė. 

Tikint į apsireiškimus, skaudu buvo kunigams ir žmo¬ 
nėms matyti, kad Subirai su savo vaikais badą kenčia. Dau¬ 
gelis siūlė Bernadetai arba jos tėvams ir broliams pinigų, bet 
nei vienas nieko nepriimdavo. Tiktai 1859 metais su vyskupo 
pinigais Liurdo klebonas padėjo Pranciškui nusisamdyti mažą 
malūnėlį. Netrukę Subirai ten persikėlė gyventi su vaikais. 

Naudos ir iš to nedaug teturėjo. Žmonės nuolatai ati¬ 
traukdavo tėvus nuo darbo, ateidami pažiūrėti ir klausinėti 
Bernadetos. Pagaliaus regėtoja apsirgo. Nuo nesiliaujančio 
šnekėjimo, arba iš prigimto silpnumo, jos krūtinė visai su¬ 
menko. Mergina kvapo neatgaudavo ir kosėdavo smarkiai. 

Žmonės nesiliaudavo ėję nei ligoje. Iš mandagumo pa¬ 
klausdavo iš pradžių: „Ar męs tavęs nevarginame“? Ji taip-gi 
iš mandagumo atsakydavo: „Ne, šiandien aš galiu kalbėti“. 

8 rugpiūčio 1859 m. po šitokiai pradžiai, vienas kunigas 
klausė jos: 

— Kodėl negeri vandens iš stebuklingojo šaltinio? 

— Aš geriu, kunigėli. 

— Juk tas vanduo kitiems grąžina sveikatą, kodėl-gi tu 
nuo jo neišgyji? v 

— Turbūt, Švenčiausioji Panelė nori, kad aš kentėčiau. 

— Kam-gi Jai reikalingi tavo kentėjimai? 

— Jie man reikalingi. 

— Dėl ko-gi tau reikia kentėti, o ne kitiems? 

— Dievas tat žino, beabejo, bet aš nežinau. 

— Ar sakė tau Švenčiausioji Panelė, kad nebūsi laimin¬ 
ga šičia ant žemės? 

— Sakė, bet pridėjo, kad busiu laiminga aname gyve¬ 
nime. 

— Tai tu dabar jau beabejo žinaisi, kad būsi danguje? 

— Kad tik nei ne! 

— Kodėl? Juk Švenčiausioji Panelė žadėjo? 

— Žadėjo, bet žadėjimas išsipildys tik tuomet, kada 
aš apsieisiu kaip reikia. 

— Ar nesakė, ką turi daryti, kad patektum į dangų? 

— Ne, kunigėli! Juk męs visi tą turėjome žinoti seniai 
prieš tatai. Kam bereikalo pasakos! 

— Ar nesakė,. kad suteiks ypatingų malonių tiems, ku¬ 
rie melsis pas urvą? 

— Ne, apie tai nieko nesakė, bet tik turbūt bus, nes 
šiaip kam būtų prašiusi koplyčios. 

Tas pats kunigas išklausinėjo Bernadetą apie Komunijų 
ir ji pasisakė einant prie V. Dievo kas dvi savaiti. Liurdo kle¬ 
bonas pasakojo Estradei ir Estradė užrašė, kad lcun. Peira- 
malis, vieną dien išdalinęs Švenčiausią Sakramentą mažiem- 
siems, pajuto, kad lyg kokia šviesa pasidarė bažnyčioje, atsi¬ 
suko nuo altoriaus ir įsitėmijęs geriau, pamatė, kad ypatingai 
apie Bernadetos galvą žiba ta šviesa. 

Per Liurdą eidavo daugelis kelių į šiltuosius vandenis. 
Ponai iš tų vandenų grįšdami, apsistodavo viešbutyje ir klauz- 
davo savininko, kaip galima pamatyti Bernadetą. Viešbutis 
priklausė Liakrampiams. Liakrampiūtė nuolatai gaudavo va¬ 
džioti viešnes pas sveiką ir sergančią Bernadetą į malūną. 
Regėjimų metu ji netikėjo į apsireiškimus, bet įtikėjo maty¬ 
dama, kaip Bernadeta buvo kantri ligoje, kaip nesikėlė į pui¬ 
kybę nuo to amžino ėjimo ponų pas ją, nuo tų didelės pa¬ 
garbos žodžių. Vienu tarpu į Liurdą atjojo raiti keturi jauni 
vyrai. Apsistoję viešbutyje, jie visaip juokėsi jš Bernadetos. 
Vienas sakė, klausiąs Bernadetos, kokios buvo Švenčiausiosios 
Panelės akįs ar raudonos ar žalios, kiti kitokius niekus pliau¬ 
škė. Tai buvo prie Liakrampiūtės. Ji jiems ir pasakė:* Na, na, 
juokitės! Nueisite ir visai kitaip šnekėsite parėję“. Iš tiesų po¬ 
naičiai nuėjo, išklausinėjo Bernadetą ir sugrįžo į viešbutį ri¬ 
mti; visi jų juokai buvo prapuolę. Susitikę Liakrampiūtę, pri¬ 
sipažino, kad Bernadeta juos permainė. 

Vienu tarpu vienas kunigas taip-gi nuėjo atlankyti Ber¬ 
nadetos malūne. Atsisveikindamas jis norėjo jai duoti ignosė- 
lį, bet ignosėlius nešiojosi drauge su pinigais. Bernadeta, pa¬ 
mačius kunigą išsiimant pinigus, kone pašoko. Nurimo, kad 
patyrė, jog tik ignosėlį tegaus. 

Spalių mėnesiui atėjus tiek pagijo, kad galėjo vėl nuke¬ 
liauti į Koteretą* pas tetą ir pasimaudyti šiltuose vandenyse. 
Ten vėl paskui ją sekiodavo akyvų žmonių pulkai, o ji to ne- 
kęzdavo. Iš namų niekur nesirodydavo tik į Bažnyčią ir į mau¬ 
dynę. Pakeliui kaip kas prašydavo jos dovanoti ignosėlį... „Aš 
ne karabelninkė, sakydavo ji, iš kur aš imsiu jums ignosėlių“. 

Bažnyčioje po mišių ji dar melzdavosi valandėlę ir tan¬ 
kiai besimelzdama užsimiršdavo, kad laikas eiti namo. Teta 
turėdavo ją kumštelėti ir pasakyti: „Eiva“. Pavadinta niekuo¬ 
met nesipriešindavo ir eidavo. 

Namie ant kiemo, svetimų nematoma, Bernadeta labai 
mėgdavo džiaugtis mažu kūdikiu, trejų metų vaikučiu, te¬ 
tos sūnum. Apskritai, visą savo amžį ji mėgdavo kūdikius. 

Parvažiavusi namo į Liurdą, Bernadeta padėdavo moti¬ 
nai liuobtis ir daboti kitus mažuosius vaikus. Ji būdavo pa¬ 
klusni ir darbšti. Gavėnei atėjus užsimanė sausai pasninkauti, 
o Prancūzijoje jau tuomet pasninkai buvo labai sumažinti. 
Motina pabūgo, kad Bernadeta dar labiaus neąpsirgtų ir ne¬ 
davė taip pasninkauti, kaip Bernadeta norėjo. 

Liurdo klebonas, kaip sakosi, neleizdavo Bernadetos iš 
po savo akių. Jis vis turėjo žiūrėti ir žinoti kas dedasi su ją. 
Jis ir suprato, kad Bernadetai pas tėvus esaūt du daiktai ne¬ 
gerai darosi: viena, tėvui nesiseka malimas dėlei nuolatinių 
svečių; antra, neturtingi žmonės niekaip negali apsiginti nuo 
ponų, kad nevargintų dukterį perdaug. 

Todėl klebonas ir ėmė kalbėti vienuolėms, aprūpinan¬ 
čioms ligonbutį, kad priimtų Bernadetą pas save, mokintų 
ir apsaugotų nuo perdaug didelio skaitliaus svečių. Miesto 
valdyba apsiėmė, kad į ligonbučio atskaitą Bernadeta būtų 
įrašoma kaipo neturtėlė ligonis. Vienuolės apsiėmė ją išleisti 
pas tėvus tankiai, tai taip Bernadeta ir perėjo pas jąs gyven¬ 
ti liefos mėnesyje 1860 metų. Tėvams ir Bernadetai susyk 
palengvėjo. 

-* - 


2. Bernadeta pas vienuoles ligonbutyje. 

Nors knygose Bernadeta buvo užrašyta kaipo ligonis, 
bet ligonbutyje ji gyveno liuosai veiklaus kaipo sergančių ir 
vienuolių patarnautoja, o ne kaipo sergančioji. Perdėtinė pa¬ 
skyrė vienuolę, vardu Viktorina, kad Bernadetą pamokytų ap- 
sėjimo ir šiaip, kad būtų jai globėja. Nuo tos Viktorinos dau¬ 
giausiai žinome apie Bernadetos apsiėjimą ligonbutyje. Paliko 
taip-gi šį-tą užrašę ir svečiai, kurie ateidavo klausinėti Ber¬ 
nadetą. 

Ligonbutyje tiek buvo geriaus, kad be leidimo visiem 
užginta būdavo įeiti. Daugeliui nereikalingų svečių perdėtinė 
nei nepavelydavo. Bet kunigams negalėdavo uždrausti klau¬ 
sinėti Bernadetos, o kunigų taip gi suvažiuodavo daugybė. 
Vieni protingai klausinėdavo, o kiti v bereikalo vargindavo klau¬ 
sinėdami apie tąs paslaptis, kuriąs Šv. Panelė buvo pasakiusi. 
Kai-kurie užduodavo mergelei painių mokslo klausimų, kad 
ji jų nei suprasti negalėdavo. Bet stebėtina, kada jai iki ga- 

na suprantamai išdėdavo kokį aukštą klausimą iš mokslo apie 
Dievą, ji vis teisingai atsakydavo. Ant nereikalingai susuktų 
klausimų kartais ji taip sumaningai atsakydavo, kad klausi- 
nėtojas pasilikdavo ant juoko. 

Nuo tų reikalingų ir nereikalingų klausinėjimų mergaitė 
tankiai apsirgdavo. Jos kvapas buvo trumpas: iš ilgo šnekėji¬ 
mo kraujas prasimušdavo per burną, arba nors kosulys trioš- 
kinti pagaudavo. Kartais ją sergančią gabendavo pasišnekėti su 
atvažiavusiu mokslininku. Kartais patįs svečiai pasityčiojimais 
smarkiai įskaudydavo. Užtat vedama į kambarį, kur svečiai at¬ 
eina pasišnekėti, nabagė nesykį verkdavo graudžiomis ašaromis. 

Prasti žmonės, nepritilpdami po vieną pamatyti Berna¬ 
detą, kartais susirinkdavo pulkais ir reikalaute reikalaudavo, 
kad jiems parodytų tą, kuri yra savomis akimis regėjusi Šven¬ 
čiausią Panelę. Vienuolės turėdavo parodyti. Užvezdavo ant 
antrojo aukšto ir pastatydavo prie atviro lango. Bernadeta 
vienąsyk taip vedama parodyti, visa susigėdusi ir skauda¬ 
ma širdžia sako vienuolei: „Dievulėliau mano! tik turbnt aš 
dyvina žvėris, kad taip visi į mane spogso“. 

Žmonės susirinkę visaip išreikšdavo jai nežmonišką pa¬ 
garbą: vieni šaukdavo ją skaiščiąja mergele, kiti šventąja, 
treti dar kitaip. Prieš visus ji tylėdavo, nieko nesakydavo, 
bet anaiptol nesidžiaugdavo. Užtat vienam kam nors taip 
išsitariančiam smarkiai atšaudavo. Vieną syk pakeliui į urvą 
kažin kas prisiartinęs tarė: 

— Bepig kad gaučiau nors sklyputį jos drabužio nu¬ 
sikirpti! 

— Tamista esi tikras kvailys, — tarė Bernadeta iš gilu¬ 
mos širdies. 

Eidama per miestą visur gaudavo matyti iškabintas prie 
durų savo fotografijas. „Tai kvailybė!“ sakydavo ji. Pirkliai 
tas fotografijas pardavinėdavo žmonėms ir turėdavo pelną. 
Jos būdavo šlykščios ir pigios. Vienąsyk Liakrampiūtė pasi¬ 
vadino Bernadetą aityn prie tokios krautuvėlės, parodė jai 
pačiai jos pigiausią fotografiją ir klausė: 

— 0 ką, ar nebrangiai tave parduoda? 

— Tėet, da vis brangiau, negu aš verta. 

Nors Bernadeta šitaip nebrangino žmonių garbės, bet 
perdėtinė vis-gi bijojosi, kad jaunai mergaitei neapsisuktų gal¬ 
va dėl didelės žmonių pagarbos. Kol sveika ji dar apsiginda¬ 
vo arba ją apgindavo, bet ligoje prisitaikydavo žmonės nusi¬ 
kirpti jos plaukų pluoštelį, arba kokį sklyputį nuo drabužio. 

Kartais ir kunigai per virš ją gyvą garbindavo. Vieną 
kartą vienas kunigas ligonbutyje atsiklaupė ir prašė, kad Ber¬ 
nadeta jį palaimintų. Bernadetai buvo pikta, ale ji mintijo, 
kad ant kunigo nevalia pykti, todėl atsakė: 

— Aš nemoku žmonių laiminti. 

— Tai aš tarsiu žodžius, o tu žegnodama mane tark 
tuos žodžius paskui. 

Nenoroms, ale bet-gi apsiėmė taip padaryti. Ypatingai 
nuo to laiko galėjo perdėtinei pulti į širdį, kad jau Berna¬ 
detos prote pradeda atsirasti puikybė, kad ji jau apsima lai¬ 
minti. Todėl prieš pašauksiant Bernadetą, vienuolės vis prašy¬ 
davo norinčio su ja pasišnekėti kunigo, kad taip nedarytų, ir 
kad neduotų laiminti nei brevijoriaus, nei ražančiaus, nei pa¬ 
veikslėlio. Toki atsitikimai vis būdavo buvę. 

Kunigai pripažindavo, kad vienuolių reikalavimas protin¬ 
gas, bet šnekoje skaisti Bernadetos dvasia padarydavo tokį 
įspūdį, kad žmonės ir kunigai nei nepasijūždavo' pradedą lau¬ 
žyti prižadėtąjį žodį negarbinti mergiotės į akis. Tada vie¬ 
nuolė, jau prie visko pripratusi, imdavo tyčia ir pažemindavo 
Bernadetą svečių akyse. 

Vienu tarpu į ligonbutį atėjo du vyru vienuoliu. Perdė- 
tinė įprašė, kad tik neišreikštų Bernadetai pagarbos, juodu 
žadėjo, bet kalbėdami užsimiršo. Perdėtinė buvo drauge ir tarė: 

— Susimildami, tėveliai, pasimelskita už tą mergiščią. 
Švenčiausioji Panelė padarė jai didelę malonę, o ji kiek tik 
galėdama daro, kad koilgiausiai gautų kentėti čyščiuje. Ne- 
tikėtumėta, kokia ji priešgynė. Štai ir šiandien bulves sku¬ 
tant buvo dvi pintinės žievėms dėti. Aš jai liepiau dėti po 
kairei, o ji panevali užsispyrė po dešinei. Ir ką-gi!.. Aš turė¬ 
jau apsileisti panaite. 

Bernadeta iš tiesų buvo truputį atkakli. Vieną dieną už¬ 
sispyrė būtinai eisianti pas tėvus atsilankyti ir gana. Vienuo¬ 
lės sakė, kad neitų, nės nepatogus laikus. Užsispyrė eiti ir 
eiti. Perdėtinė turėjo smarkiai bartis, kol perlaužė atkaklios 
mergaitės ūpą. Kitu kartu vėl jai užėjo nikis parėjus iš baž¬ 
nyčios nepasidėti išeiginius drabužius. Nors vienuolės labai 
liepė jai apsivilkti kasdieniniais, ji bet-gi nepaklausė. 

Prie atkaklybės čia buvo truputį ir noro dabintis. Vieną 
kart vienuolė Viktorina rado Bernadetą betriūsiant, kad sijo¬ 
nas būtų platesnis ir išrūdytų pūstesnis. Tuomet buvo tokia 
mada, kad moters, ypač ponios vaikščiodavo lyg į šieno ku¬ 
petą įsistojusios. Tie platus sijonai vadinosi krinolinos. Berna¬ 
deta gavo bartis pusėtinai už tai, kad norėjo tokią-pat krinoliną 
pasidaryti. Antrusyk Viktorina ją užtiko besispielčiuojant me¬ 
dinius virbalus į vystą. Mat mergaitės sužinota, kad ponios 
geležinius gorsetus nešioja ir norėta pačiai pasidabinti. Vie¬ 
nuolė taip išjuokė nabagę, kad daugiaus dabintis nebereikėjo. 

Spalių mėnesyje 1865 Bernadeta buvo Momerų kaime 
pas savo gimines Vederius. Jiedvi su pussesere Joana Vede- 
riūte ypatingai sutikdavo. Tame pačiame kaime buvo gimęs 

ir Liurdo klebonas. Jis prikalbėjo vienuoles leisti Bernadetą 
į Momerus ir jis liepė vienam fotografui atvažiuoti iš Tarbii\ 
nutraukti Bernadetos portretą. Fotografas atvažiavo ir atsive¬ 
žė gražins moteriškus drabužius, ketindamas jais aptaisyti 
Subiriūtę prieš trauksiant į fotografiją. Vederiūtė pati žinojo 
ir šnekėjo, kad nepritiktų Bernadetai fotografuotis svetimuose 
drabužiuose, ale ji norėjo išbandyti Bernadetą ar nemėgsta 
dabintis. Mat tarp mergų geriausios draugės neiškenčia viena 
kitos silpnybių nepatyrusios. Tai-gi Vederiūtė tarė Bernadetai: 

— Klebonas liepė fotografui nutraukti tavo portretą. Tu¬ 
ri apsirengti tau atvežtaisiais drabužiais, kad gražesnė išro- 
dytum, 

— Jei aš jam negera manuose drabužiuose, tai tegul jis 
važiuoja sau namo su savo fotogrofija. 

Ir fotografavosi savo prastuose. 

Kaip kada pati ligonbučio perdėtinė išsiveždavo Berna¬ 
detą pasivėžinti kur nors. Jai nesakydavo dėlko, o tai bada¬ 
vo dėlto, kad kituose miestuose tos pačios draugijos vienuo¬ 
lės norėdavo matyti Bernadetą. Vieną kartą perdėtinė nusive¬ 
žė Subiriūtę į miestą Po. Prieš privažiuosiant iki Neversiškių 
seserų vienuolijos kažin kas pažino Bernadetą ir paleido žinią 
į žmones. Bematant susibėgo pulkas moterų su kūdikiais. Vi- 
žos ėmė veržtis į vienuoliją. Neversiškės sesers matė, kad ne- 
spsigįsiančios nuo didelio pulko panevali veržiančiųsi į vidų 
moterų. Gavo šauktis palicijos pagalbą. Palicija atėjo, ale, pa¬ 
pratusi mandagiai apseiti su žmonėmis, moterims pikto neda¬ 
rė tik sustatė jąs gražiai į eiles, o Bernadetai liepė eiti pro 
tas eiles ir nors ranką padėti ant kiekvieno kūdikio. Nors ji 
kūdikius mėgdavo, bet tų moterų su vaikais buvo tokia dau¬ 
gybė, kad nabagė visai pailso. 

Iš pavargimo jai ėmė darytis negera, bet dar reikėjo su 
perdėtinė užvažiuoti į mažesnį miestą Olioroną. Ten taip-pat 
moters užjoto Bernadetą ir taip-pat privedė vaikų daugybes. 
Nabagė Subiriūtė pailso galutinai ir apsirgo. Ką tik suskubo 
parvažiuoti į Liurdą ir atgulė. 

Apskritai sakant, Bernadeta Liurdo ligonbutyje nevisai 
bereikalo skaitėsi ligonini. Beveik daugiaus laiko ji sirgo ne¬ 
kaip sveika buvo. Ji sirgo iš pradžių kaip tik atėjo. Paskui 
sirgo pradžioje 1862 metų, net krūtinė buvo sutinusi. Truputį 
pagijo paskui gale balandžio mėnesio vėl atkrito į tą pačią 
ligą. Paskutinę nedėlią to mėnesio ji labai numenko, pirma¬ 
dienyje pasidarė dar bloginus. Vienuolėms labai gailėjo tos 
mergaitės; jos pačios jautėsi kaltos, kad buvo leidusios jai ne- 
persveikai eiti pas urvą Galutinai reikėjo sušaukti keletą 
gydytojų, o kunigas davė Paskutinį Patepimą su paskuba. Šv. 
Komunijos jai davė tik mažą trupinėlį (taip sunkiai sirgo), kad 

lengviaus nurytų. Vienuolės po Komunijai jai davė kelis šauk¬ 
štelius stebuklingojo šaltinio vandens. Tą vandenį nugėrns 
Bernadeta tuo pajuto, kad lengviaus. 

— Tarsi kainą, man nuėmė nuo krutinės, tarė ji. 

Ant rytojaus ji jau vaikščiojo ir susitiko daktarą Balian- 
sį. Gydytojas sakė, kad tai nuo vaistų tas palengvėjimas, bet 
Bernadetai nebuvo suskubę duoti vaistų prieš Komuniją. 

Smulkiųjų Bernadetos ligų negalima surašyti. Jai geida¬ 
vo dantis, tankiai kraujas prasimušdavo per burną; neretai ir 
širdžia sirgdavo; kaip kada sausgėla jai kaulus laužydavo. 
Sausgėlą ji turėjo gauti gyvendama toji lūšnoje prie Mažųjų 
Perkasų gatvės. Bet daugių daugiausiai ji sirgdavo'astma, ar¬ 
ba dusuliu. Ta liga jai buvo beveik prigimta. Vienuolės sako, 
kad pilnai sveika, kaip reikiant Bernadeta niekad nebuvusi 
per tą laiką, kol ligonbutyje gyveno. 

Dar viena stambi Bernadetos liga buvo 1864 metais. 14 
balandžio vienas kunigas, ją matęs sergant, rašė, kad jau 
greitai turės mirti. Bet ji vargo iki rugsėjo mėnesio. Rude¬ 
nyje pasitaisė. 

Pati tankiai sirgdama, mėgdavo kitus ligonius Ilginti. 
Ten pat buvo viena sena moteriškė visa nušašusi. Bjauru bū¬ 
davo prie jos prisiartinti ir į ją žiūrėti. Bernadeta užvis la¬ 
biausiai mėgdavo tai senutei tarnauti, kol pati neapsirgdavo. 

Vienuolės, ligonbučio aprūpintojos, netingėdavo Bernade¬ 
tą mokyti, o ji mėgdavo mokyties. Raštas ir gramatikos jai 
nesisekė, nors ji labai norėjo persiveikti. Visa širdžia mylė¬ 
dama kūdikius, ji būtų malonėjusi tapti mokytoja. Bet ta 
svajonė negalėjo išsipildyti, viena dėlto, kad merginos galva 
buvo sunki, antra, kad nuotatiniai svečiai su savo klausinėji¬ 
mais atitraukdavo ją nuo mokslo, o trečia, kad liga labai 
trukdė... 

Kaip nuo knygų taip tankiai ir nuo siuvimo atitraukda¬ 
vo Bernadetą, o ji bet-gi išmoko gražiai sTivinėti. Vieną albą 
pasiuvo tokią gražią, kad ir senosios vienuolės gėrėjosi. Ma¬ 
tyt Subiriūtė turėjo prigimtą gabumą gražiai siūti. Ypatingai 
jai sekdavosi išsiuvinėti šventieji daiktai. Siuvime ji turėjo ir 
gražumo numanymą prie pirštų miklumo. 

Vienuolėms įstatymai prisako kasdieną pusvalandį arba 
dauginus apmąstyti apie tikėjimo tiesas ir dūšios reikalus. Tą 
įstatymą pildydamos liurdiškės Neverso sesers, šnekėdavo ir 
Bernadetai, kad pratintųsi taip pat daryti. Bernadeta, kaip 
niekad nemokėdavo nusiduoti gera, taip ir tąsyk prisipažino 
nemokant apmąstyti tikėjimo dalykų. Užtat rąžančių ji nuola¬ 
tos kalbėdavo, žegnotis kitas niekas taip gražiai nemokėda¬ 
vo kaip ji. Matyt neužmiršo, ko buvo išmokusi iš Švenčiau¬ 
siosios Panelės. Ir sau viena būdama, kada žinojosi niekieno 

nematoma, taip pat žegnodavosi gražiai, plačiai išpalengvo^ 
Šv. Komuniją labai mėgdavo; eidavo išpažinties jauzdama sa¬ 
vo kaltybes, bet neapsimezdama žmonėms matomai gailesčiu. 
Tokis dievobaimingumas ir yra geriausias, kad su gerais dar- 
bais nelenda žmonėms į akis, o kasdieninius savo apsėjimus 
atlieka teisingai, pilnai, gražiai ir naudingai; Dievo daiktų ne¬ 
paverčia sau žaislu; iš gerų darbų sau garbės nejieško, už ki¬ 
tus geresnė nesistato ir kitų žmonių nuodėmes neskaito, tik 
savąsias kaltybes sužino. Ką be šniurpšėjus prie išpažinties, 
ramiai sau viena pasiketina pasitaisyti ir pasitaiso. 

-*- 


3. Bernadetos įstojimas į vienuoliją. 

Pas vienuoles gyvendama Bernadeta negalėjo nemintyti 
į kurią pusę savo gyvenimą pakreipti turėtų. Vienuolės 
taip-gi matė, kad tos mergelės silpnybės yra mažos, o dory¬ 
bės didelės. Norėdamos savo draugijai naudos ir garbės, Ne- 
versiškės sesers, man rodos, neiškentė negyrusios Bernadetai 
tokio žmogaus gyvenimo, kurs visas save pašvenčia Dievui 
tarnauti. Nekaltai mergaitei tie pagyrimai turėjo pataikinti 
į širdį. Jos prigimime buvo palinkimas visus darbus daryti 
kuogeriausiai, užtat jai labiausiai patiko cistersiečių vienuolių 
gyvenimas, nes jos pilniausiai Dievui atsidavusios. Didžiausiai 
ir geriausiai savo draugei Joanai Vederintei ji, gali sakyti, 
pripiršo įstoti į cistersiečių vienuoliją. Yra cistersiečių netik 
merginų skyrius, bet ir vyrų. Vyrų cistersiečių vienuolijoje gy¬ 
veno ir mirė didis Švenčiausiosios Panelės garbintojas ir 
Bažnyčios Mokytojas šv. Bernardas. Bernadeta juk jo vardą 
nešiojo. Tai ir dėlto ji norėjo tapti Cistersiete, bet dėl men¬ 
kos sveikatos nei sapnuoti negalėjo šitą norą išpildyti. Į Ci¬ 
stersiečių vienuolijas tepriima tik labai stiprias merginas. 

Matydamosi ten nepateksiant, Bernadeta bandė klausinė- 
tis ar nepriimtų jos v karmelitės. Karmeličių vienuolijos taip-gi 
ypatingai garbina Švenčiausiąją Panelę, o didžiausia pas jas 
šventė—Škaplierna. Bet ir karmeličių gyvenimas labai sun¬ 
kus, todėl ir pas jąs tepriima tik labai sveikas merginas. Ir 
tenai Bernadeta liko neįstojusi. 

Negalėdama patekti ten, kur norėjo, Bernadeta ėmė rink¬ 
tis iš daugelio lengvesniųjų draugijų. Kiek tik atkeliaudavo 
vienuolių į Liurdą, visos girdavo regėtojai savo įstatymus ir 
visos norėdavo, kad ji pas jąs įstotų. Kunigas Pomianas sa- 

ko, kad ji buvo belinkstant įstoti į Švento-Kryžiaus draugiją.. 
Paskui jai užvis patikdavo šv. Vincento a Paulio įstatytoji 
Gailestingųjų Seserų draugija, užvis labiausiai užsiimanti li¬ 
gonių liginimu. Tos draugijos didelė kuopa buvo Tarbiuose. 
Su Tarbių perdėtine Bernadeta buvo susipažinusi ir ją mylėjo. 

Galų gale pasidarė taip, kaip buvo galima iš aukšto 
spėti. Bernadeta panorėjo įstoti į tą pačią draugiją, kuri mo¬ 
kino ją rašyti ir skaityti, kur ji Pirmą Komuniją priėmė, ir 
kur jije apsigyveno po regėjimų. Tos vienuolių draugijos pil¬ 
nasis vardas v labai ilgas: Gailestingumo ir krikščioniškojo moki¬ 
nimo sesers. Žmonės jąs trumpai vadindavo Neverso seserimis, 
dėlto kad Neverso mieste buvo jų draugijos pradžia ir visa 
vyriausybė. 

Būdama pas jąs prie ligonbučio, Bernadeta padėdavo 
joms dirbti, ligonius aptriūsti, skalbti, siuvinėti ir drauge 
mokydavosi. Taip begyvendama su jomis, pilnai, apsiprato ir, 
įstodama gerai žinojosi kur įstojant. Vienuolės, kad ir labai 
norėjo ją pasilaikyti savo draugijoje, bet varu nevertė. Ber- 
nadeta-gi, tarp visokių vienuolijų rinkdamosi, ilgai abejojo. 

Neversiečių vienuolių draugijos užtarėjas skaitosi Never¬ 
so vyskupas. Tuomet Neverso vyskupas buvo Forkadas. Jam 
taip-gi rūpėjo, kad Bernadeta būtų jo užtariamosios draugi¬ 
jos vienuolė. 25 rugsėjo 1863 m. jis buvo Liurde ir užėja 
į Neversiečių aprūpinamą ligonbutį. Pasisveikinęs su perdėti¬ 
ne, jis tuo ir paklausė josios: 

— Ar negautumėte man parodyti Bernadetą. Būkite taip- 
geros, atveskite ją šičia. 

— Gerai, kaip tik Jųsų Malonybė paliepsite,— atsakė 
perdėtinė,—bet ta mergšė gali imti didžiu daiktu statytis iš to, 
kad net vyskupas nori ją matyti. Ar negeriaus būtų apžiūrėti 
visą mūs ligonbutį, pereiti per visas dalis ir lyg netyčia už¬ 
tikti ją tenai, kur ji nuolatai būna. 

Vyskupas išrado, kad perdėtinės šneka protinga, ėmė 
vaikščioti užsukdamas į sales ir kambarius. Perdėtinė jam 
kelią rodė. Galutinai perdėtinė užsuko į virtuvę. Tenai kam¬ 
putyje pis ugnavietę ant pailgo suolelio sėdėjo menkos iš- 
veizdos piemenaitė nuskurusiais svietiškais drabužiais, o ant 
galvos nešiojo juodą ypatingą kaupokėlį, kaip nešioja vie¬ 
nuolių tarnaitės. Bernadeta į tą tarpą skuto morką. 

Kaip tik vyskupas pažvelgė į Bernadetą, perdėtinė paty¬ 
lomis jam pasakė. 

— Štai šita. 

Vyskupas ir be pasakymo jau numanė iš prastų rūbų ir 
iš ypatingo veido, kad tai Bernadeta. Bernadeta ir vyskupui 
įėjus skuto sau morkas kaip skutusi. Vyskupas pirma pašne¬ 
kino vienuolę virėją, o Bernadeta sau sėdėjo ir skuto savo 

morkas. Vienuolė matydama, kad vyskupas rengiasi jau iš¬ 
eiti iš virtuvės atsiklaupė ir paprašė palaiminti. Vyskupas mo¬ 
stelėjo Bernadetai, kad ir ji atsiklauptų. Bernadeta, netarusi 
nei žodžio, pasidėjo į šalį savo morką, apsišluostė rankas, pri¬ 
ėjo prie vyskupo, pabučiavo jam į žiedą ant rankos ir atsi¬ 
klaupė šalia virėjos. Gavusi palaiminimą sugrįžo vėl prie dar¬ 
bo, o vyskupas išėjo iš virtuvės. 

Tas pirmutinis pamatymas Bernadetos vyskupui Forka- 
dui išrodė lyg pertrumpas. Jis taip ir pasakė perdėtinei. Tada 
ji paprašė, kad svečias vyskupas, laikytų mišias vienuolių 
koplyčioje kol bus Liurde, o po mišių valgytų pusryčius li- 
gonbutyje. Perdėtinė žadėjo pristatyti Bernadetą, kad patarnau¬ 
tų vyskupo tarnui, nešančiam valgį į stalą. Bet vyskupui rū¬ 
pėjo Bernadetą išklausinėti, kaip ir kas buvo, o ne pamatyti 
ją tik ištolo. Todėl jis stačiai pasakė perdėtinei, kad atsiųstų 
Bernadetą į tą kambarį, kur vienuolės pasišneka su viešniomis. 

Perdėtinė vyskupo paliepimą išpildė. Bernadeta atėjo- 
Vyskupas ėmė ją klausinėti apie regėjimus visaip norėdamas 
ją sugauti už žodžių ar nemeluoja arba nesuklysta. Ypač grei¬ 
tai tikėjosi vyskupas ją suglumyti. kad pamatė jos mokslo 
mažybę. Po kiek laiko vyskupas pajuto, kad Bernadeta nesu- 
glumijama, nes klaidos ir melo jos šnekoje nėra, o atminti ji 
turi gerą ir yra nebaugi. 

Neturėdamas ką beužmėtinėti. vyskupas permainė kalbą. 

— Na, o dabar, dukrele, sakyk, kuo tu ketini būti? 

Bernadeta truputį tylėjo, taip staiga nežinodama ką at¬ 
sakyti. Paskui tarė. 

— O-gi niekuomi. 

— Kaip tai niekuomi,—perklausė vyskupas.—Juk negali 
amžinai taip likti. Ant žemės negali niekuomi nebūti. Reik 
tapti kuomi nors, nes reikia ką nors veikti 

— Aš esmi pas sesutes ir man gera,—atsakė ji. 

— Gerumo gera, bet neilgai taip bus. Juk negali čia lik¬ 
tis amžinai, o kas-gi bus toliaus. 

— Man rodos, aš čia imsiu ir pasiliksiu visados. 

— Kaip tu greita! lengva taip pasakyti, ale nelengva 
bus išpildyti. Juk čia tave laiko per gailestingumą, visados-gi 
taip nebus. 

— Kodėl negaliu būti visados? 

— Todėl, kad tu ne vienuolė. Jei nori amžinai čia liktis, 
tai turi būti vienuole. Vienuolės, kas tiesa, samdosi tarnaičių, 
jei pačios visko neapsidirba, tos tarnaitės kaip kuri labai il¬ 
gus metus išgyvena vienuolijoje, bet tu juk nėši nei tarnai¬ 
tė. Tiesą sakant tu esi tas, kas rengiasi būti, tai yra niekas, 
—pridėjo vyskupas ir nusijuokė. Paskui tarė toliausi— Bet 
niekas būdama ilgai niekur nepabūsi. 

Bernadeta nieko neatsakė, tik sėdėjo galvą nuleidusi ir 
kažin ką mintijo. Vyskupas taip gi valandėlę su jo patylėjo,, 
paskui tarė: 

— Jau tu užaugusi mergaitė 1 ). Gal ir laikas tau botų 
pagalvoti, kaip išėjus į gerus namelius, kur nei šio nei to bu¬ 
tų su savo žmogum pagyventi ir į svečius išeiti. 

Bernadeta suprato, kad vyskupas šneka apie tekėjimą. 
Ji drąsiai atdrožė. 

— To man visai nereikia. Amžinųdieną nenoriu. 

— Tai kodėl-gi nenori sesute-vienuole tapti? Ar niekad 
tai tau neparėjo į galvą. 

— Man sesute tapti negalimas daiktas. Jųsų Malonybė 
žino, kad aš nieko neturiu; dalies niekados negausiu nei ska¬ 
tiko; tai kaip aš įstosiu į vienuoliją, kad' ten be dalies nepri¬ 
ima nei vieną? 

— Nesirūpink, dukrele! Ta kliūtis nedidelis daiktas. Męs, 
tiesa, reikalaujame dalies nuo turtingųjų merginų. Juk taip 
ir reikia. Draugija apsiima aprūpinti savo vienuoles ligoje ir 
senatvėje, tai reikia į vienuolių draugiją įstojant šį tą jai at¬ 
sinešti, kad būtų iško. Bet kada aiškiai matome, jog ir ne¬ 
turtinga mergina turi tikrą pašaukimą, tai priimame tokią 
be dalies. Jei tu, dukrele, panorėsi įstoti į šitą vienuoliją, tai, 
gali manim tikėti, iš tavęs dalies nereikalaus. 

— Aš žinau, kad be dalies priim•» panaites, atsakė Ber¬ 
nadeta,—bet jos mokytos; jos moka visokių gražių darbą, jos 
užsidirba dalį vienuolijoje bebildamos, o aš grynai nieko ne¬ 
moku ir niekam netinku. 

— Tu, Bernardike, pati uesižinai kam tu tinki. Juk aš 
pats šįryt mačiau, kad tu šį tą vis-gi gali. 

— Ką gi aš galiu? 

— O gi morkas skusti,—atsakė vyskupas nesijuokdamas. 

Bernadeta negalėjo sulaikyti juoko ir prunkštelėjo. Juok¬ 
damosi ji ir atsakė: 

— Morkas skusti! Na tai, nors nedidelis daiktas. 

— Didelis ar nedidelis, o bet gi ir be to namuose neap- 
seina. Tos gražiosios panaitės, ką sakei, valgyte įvalgo sriubą 
arba šiaip kokį valgį su morkomis, o skusti nemėgsta. Jos 
savo baltuosius pirštukus miklina ant partapijono arba ant 
poperio. Nors ir vienuolėmis tampa, morkų nei bulvių bet-gi 
' neskuta. Badu numirtų, jei nebūtų kam už jąs nuskusti tų 
daržovių, kuriomis maitinasi. Dykų nei jų nelaikome: gauna 
mokyti mergikes klesose arba mokyklose, o valgį joms paga¬ 
mina kitos sesers, netaip mokytos vienuolės. Tai ir tu tokia 
galėsi būti. Nesirūpink, męs rasime, kokią naudą iš tavęs ga- 


1863 metais Bernadeta buvo devyniolikos metų. 

lės turėti vienuoliją. Taip susyk sena vienuolė nebusi: pirma 
turėsi pabūti kelerius metus novicijate; kitaip sakant, gausi 
mokytis su visomis kitomis mergaitėmis, kurios rengiasi da¬ 
ryti apžadus. 

— Dabar aš bet-gi dar negaliu išsidrąsinti, atsakė Ber¬ 
nadeta,—ačiū Jųsų Malonybei, aš labiaus pagalvosiu. 

— Pagalvok, pagalvok, dukrele! Pasiklausk ir kunigo per 
špažintį; taip-gi labai naudinga pasimelsti prie Švenčiausio¬ 
sios Panelės, kad Ji tau parodytą ką turi daryti ir kai nuo 
Savo Sūnaus išmelstų tamtikrų malonių. Kaip pajusi širdyje 
aiškų palinkimą į šitą draugiją, tai tik pasisakyk perdėtinei 
Ji atrašys visos draugijos perdėtinei arba man; kas toliaus 
reikės jau aš aprūpįsiu. 

Šitą savo pasišnekėjimą su Bernadeta vyskupas Forkadas 
aprašė tamtikroje knygelėje. Šita šneka liko Bernadetos šir¬ 
dyje. Rugpiūtyje 1864 m. ji pasisakė norint tapti vienuole ne- 
ver-iete, bet ūmai po to apsirgo ir noras liko neišpildytas. 
Tarp vienuolių ji turėjo vieną labai mylimą senesnę neversie- 
tę, kurią vadydavo savo motina. Ta su ja labai širdingai pa¬ 
sišnekėdavo ir ji, turbūt, galutinai perkalbėjo Bernadetą. Tą 
vienuolę paskui perkėlė įš Liurdo kitur, Bernadeta-gi, matyt, 
laukė, kol bus išpildyti Švenčiausios Panelės reikalavimai. Po 
pirmutiniai iškilmingai pracesijai pas Urvą, ji pasisakė norinti 
būti neversiške vienuole. O kaip pastatė apatinę bažnyčią ir 
įėjo į ją su mišiomis, taip Bernadeta greitu laiku ir parašė 
savo mylimaijai vienuolei, kad neužilgo išvažiuosiant iš Liur¬ 
do į Neversą. 

Tą laišką Bernadeta rašė 15 birželio 1866 m., o 24 to 
paties menes o dieną liur liečiu ligonbučio perdėtinė ją vežėsi 
į Tarbius atsisveikintų vyskupo. Jo Malonybės nebuvo namie- 
je; todėl Bernadeta parašė trumputį padėkos laiškelį ir prašė 
palaiminimo. 

Trečią liepos mergaitė su dviem ar trimis vienuolėmis 
nuėjo paskutinį kartą pas urvą. Atsisveikinant su mylimąja 
apreiškimų vieta mergaitei krūtinė ėmė kilnotis nuo graudu¬ 
mo ir ašaros upeliais ėmė riedėti per veidus. Niškęzdama na¬ 
bagėlė parsipuolė ant žemės ir taip verkė, kad skaudu buvo 
žiūrėti. 

— Ai, Motinėle, mano brangiausioji Motinėle! kaip aš * 
galėsiu Tave palikus išvažiuoti! — sušuko ji iš neapsakomo 
gailesčio. 

Norėjo melstis, bet lūpos nekrutėjo, rąžančius neslinko 
per pirštus. Tik priėjo prie akmens, kuriame yra apsireiškimų 
urvas ir kelissyk .iį taip pabučiavo, kad tarsi būtų norėjusi 
visa prie jo prilipti amžinai. Sugrįžus vėl atsiklaupė ištolo ir 
veizėjo, veizėjo į šventą urvą, į apsireiškimo vietą, tarsi no- 

rėdama į savo dūšią sutraukti visą tą mylimąją vietą ir vež¬ 
tis ją su savim į tolymą šalį. Beveizint vėl ašarų upeliai ėmė 
bėgti skruostais. 

Anos vienuolės pamažėli ją pasivadino namo eiti. 

— Mylimosios sesytės! dar leiskite trupučiuką pasidžiauk- 
ti: juk jau paskutinis sykelis!—atsakė ji melždama. 

Sesutės, žinoma, leido ir tą, ir da kitą sykį Ir labai il- 
^gai jos ten išbuvo. Paskui pabūgo, kad mergelė iš didžio su¬ 
judimo neapsirgtų. Pamažėli ir meilingai paėmė ją už pažastų 
ir pavedė truputį tolyn visą verkiančią. Paėjėjusi susiprato, 
kad reik atsižadėti mylimosios vietelės, išsitiesė stipriai, nu¬ 
sišluostė ašaras ir parėjo į ligonbutį skubindamos kuogrcičiau- 
siai. Kuo tolinus nuo Urvo, tuo ramesnė ji darėsi. PriS parei¬ 
siant tiek susistiprino, kad seselės jai ėmė šnekėti. 

— Ate Bernadetuke, v kam jau tu taip nežmoniškai ver¬ 
kei; lyg nežinotum, kad Švenčiausioji Panelė visur tave mato? 

— Kur būsi nežinojus, atsakė Bernadeta, ate šičia pas 
Urvą, tai man kaip danguje būdavo! 

Ant rytojaus, 4 liepos, ji nuėjo atsisveikinti tėvus į ma¬ 
lūną. tėjus į vidų nublanko ir parvirto, tik motina ją pagrie¬ 
bė, kad nepartikštų ant žemės. Paskui pasodino, davė gerti 
ir mergaitė atsigriebusi nurimo. Bet prisiglaudusi prie matu- 
šės tik sėdėjo ir veizėjo į savo broliukus ir sesutes. Veizėjo 
ir nei žodžio netarė. Su visais atsibučiavo su visais drauge verkė. 

Tik subildėjo ant kiemo, kad vežimas atvažiavo. Mergelė 
dar kartą su visais atsibučiavo, tėvų palaiminimo pasiprašė ir 
skrido lyg paukštutė pro duris prie vežimo. Ten jau sėdėjo 
vienuolė Leontina Miuretikė. Nuo tėvo malūno Bernadetos ve¬ 
žimas dar užsuko pas ligonbutį. Ten ant prieangio stovėjo su¬ 
sirinkusios apsiašarojusios vienuolės. Bernadeta ir su jomis 
atsisveikino. Atsisveikino ir su savo teta Bernarda ir su drau¬ 
ge Liagiūte Justina. Tiedvi buvo atėjusios į ligonbutį. Į ve¬ 
žimą susėdo perdėtinė, Miuretikė ir Bernadeta Visos trįs iš¬ 
važiavo iš Liurdo. Po v*dandėlės paskutinį kart žybtelėjo baž¬ 
nyčios kryžius pro kalnus, paskutinį kart nusišluostė savo a- 
šaras Bernadetikė, amžinai atsisveikindama savo gimtąjį mie¬ 
stą ir savo regėjimų vietą. 

-*- 


4. Bernadetos tėvŲ gyveninio pabaiga. 

Bernadetikei išvažiavus, jos motina nežinojo linksmybės. 
Liudvikos Subiruvienės širdis iš seno jau buvo sugelta. Ta 
žmonelė iš prigimimo buvo jautrios- širdies, o turėjo pergy- 

venti ir viso turto netekimą, ir vaikelių badą, ir vyro negar¬ 
bę, ir žmonių apkalbas ir dukters persekiojimus už teisybę. 
Tai-gi 1866 metais nuo pradžios liepos mėnesio iki galui,, 
lapkričio jautėsi nusiminusi ir nesveika. 

Trumpai prieš Adventus atgulė ir jau daugiaus nekėlė. 
Gerutis kunigas Pomianas dar yis tebebuvo^ Liurdo kamendo- 
rium. Jis atnešė Liudvikai paskutinį kartą Švenčiausią Sakra¬ 
mentą ir davė Paskutinį Patepimą. Nekalto Prasidėjimo šven¬ 
tėje atėjo atlankytų sergančios Subiruvienės vyresnėji jos se¬ 
suo Bernarda, Bernadetos podė. Liudvika jau buvo labai 
menka. Jau buvo dvi savaitės nuo jos atgulimo. Varkšė 
ligonis labai skaudžiai kentėjo. 

Tuojaus po pietų pas Subiruvienę užėjo atlankyti Vikto¬ 
rina, ta pati vienuolė, po kurios priežiūra buvo Bernadeta, 
kol gyveno Liurdo ligonbutyje. Sesutė ramindama ir liksmin- 
dama sergančiąją, kalbėjo jai nuo jos mylimosios dukters. 
Liudvika klausė, bet šnekėti jau negalėjo. Tuomtarpu varpai 
suskambėjo, šaukdami mišparų į apatinę bažnyčią ant Masa- 
bielio. Nekalto Prasidėjimo šventė dar pirmą kart buvo šven¬ 
čiama toje bažnyčioje. 

Išeidama mišparų klausyti, vienuolė žadėjo sergančiai)'ai, 
kad parašys už ją Bernadetai laišką. Ligonis labai nudžiugo. 
Po mišparų buvo pamokslas, o po pamokslui grįšdama sesuo 
Viktorina jau rado Liudviką numirusią. Bernadetos motina 
mirė pamokslo laiku tarp antros ir trečios valandos po pietų 
* 8 gruodžio 1866 metų. 

Bernadeta motinos mirtį patyrė tikt per laišką jau po pa¬ 
laidojimui. Nusiminime mergelė tą turėjo paguodą, kad motina 
mirė Nekalto Prasidėjimo dieną. Juk nebūtų Dievas taip mir¬ 
tį sutaikęs, jei nebūtų norėjęs parodyti, kad nnbaštninkės dū¬ 
šią veikiai priima pas Save. 

Pranciškus Subirū, moteries netekęs, kiek laiko vaikščio¬ 
jo beveik nesavėje. Neturto, tokio didelio kaip seniaus, jau 
nekentė; šeimyninkę buvo kam užstoti, nes antroji duktė jau 
buvo visai užaugusi. Bet Prančiškui be Liudvikos išrodė visi 
kampai tušti ir niekas nemiela. 

Per liūdnybę Pranciškus negalėjo beveik nei dirbti, 
o dirbti reikėjo smarkiai, kad vaikai aprūpinus ir nuomą už 
malūną užmokėjus. Darbas-gi nesisekė taip-gi truputį ir dėl 
senatvės. 

Tada klebonui vienąsyk po miestą beeinant teko išgirsti, 
kad Liakadės malūną parduoda. Jam dingt mintis, kad tą ma¬ 
lūną reikėtų nupirkti ir dovanoti Prančiškui; tegul nors ant 
senatvės turėtų savo vietelę. Urvas ir Masabielio bažnytėlė 
jau buvo išskirta iš miesto parapijos, o tos bažnytėlės prižiū- 
rėtojum pastatytas vienuolis-misijonorius kunigas Sempė. Kle- 

bonas nuėjo su juo susitarti. Abudu kunigu pripažino, kad 
reikia aprūpinti Pranciškaus senatvė ir abudu nuvažiavo vy¬ 
skupo pasiklausti. Jo Malonybės. Lioransas pritarė jiemdviem, 
davė pinigų kiek už malūną reikėjo, o juodu suderėjo su sa¬ 
vininku. 29 rugpiucio 1867 metų tą malūną užrašė Pranciškui 
pas Tarbių rejentą Daleasą. 

Bernadeta taip-gi tik per laiškus patyrė, kad tėvas iš 
samdomojo malūno persikėlė į savąjį. Liurdieciai džiaugėsi 
ir gyrė ypatingai kleboną, už ką jis aprūpino senatvę tiek iš 
kentėjusio žmogaus, o verto didelės pagarbos. 

Kaip kurie raštininkai užtyli, kad vyskupas pirma davė 
pašelpą Pranciškui mažą malūnėlį nusisamdant, o paskui vi¬ 
sai jam nupirko malūną. Sako, gražinus išrūdysią, jei skaity¬ 
tojai mintįs, kad Subirai nieko nepriėmė žemiškų turtų iš 
pradžios iki galui. Bet, rašant istoriją, reikia rašyti tiesą: vis- 
tiek ar ji graži ar negraži. 

Pagaliaus nieko pikto nepadarė vyskupas pašalpą duoda¬ 
mas, o Pranciškus Subirus ją priimdamas. Protinga buvo ne¬ 
priiminėti dovanų, kol buvo galima abejoti, ar dukters regė¬ 
jimai stebuklingi. Protinga buvo neimti dovanų nuo kiekvie¬ 
no duodančio. Bet vyskupui ištyrus tų regėjimų stebuklingu¬ 
mą, nepriiminėti pašaipos pasidarė nereikalinga ir neprotinga. 
Vyskupas ne kaipo šiaip žmogus, o kaipo dijecezijos tėvas ir 
viešų jos reikalų aprūpintojas, davė pašalpą protingu bu¬ 
do: atstatė Pranciškų į tą senovės buvimą, iš kurio buvo iš- 
slydęs ne tiek per savo kaltę, kiek per Apveizdos sutaikymą. 
Farizėjai labai mėgdavo neprotingas ir nereikalingas iš vir¬ 
šaus blizgančias „dorybes“, o V. Jėzus jų užtatai nepagyrė ir 
jų „dorybių“ dorybėmis nevadino. Ir mums reikia sergėtis, 
kad gražumą neimtumėm pervien su dorybe. 

Pranciškus savo malūne išgyveno pusketvirtų metų. Jam 
nepareidavo į galvą dukters iškilimu didžiuotis. Jis žinojo, kad 
pas Dievą jo teismas ir dukters teismas bus visai skyrium. 
Dukters dorybės ir šventenybė bus dukterei naudinga, o jis 
stos prieš Amžiną Teisėją tik su vienais savo apsėjimais. Ti¬ 
kroji jo duktė jam išrodė taip šventa, kad jis, ypač jai išva¬ 
žiavus iš tėviškės, beveik nei nesijautė jai giminė ir tėvas 
esąs. 

Savo namuose, kiek numanau, jis neturėjo dukters pa¬ 
veikslo. Bet didelis jos portretas kybojo tame name, kur gy¬ 
veno kunigai vyskupo paskirtieji tarnauti žmonėms prie nau¬ 
josios bažnyčios. Vieną dieną, Prančiškus užėjęs pas juos, 
nieko nerado tame kambaryje, kur kybojo dukters portretas. 
Ilgai nesulaukdamas kunigų ateinant ir mintydamas, kad nie¬ 
kas jo nemato, Prančiškus atsiklaupė ties dukters paveikslu 
ir ėmė melstis. Tikt pakyšt kunigas ir randa jį beklūpant. 

Šren. Panelės Apsireiškimai Liurde. K» 

Susigėdo žmogelis. Nesitikėjęs gavo bartis už ką meldėsi prie 
gyvo žmogaus. Bernadeta nei iki šiai dienai da nėra pripažin¬ 
ta šventa, o tuomet ji dar gyva tebebuvo. 

Apie užgavėnes 1871 metų Pranciškus apsirgo. Liga da¬ 
rėsi kas kart sunkesnė; Subirus gražiai atliko išpažintį, pri¬ 
ėmė V. Dievą ir Paskutinį Patepimą. Prijauzdamas mirtį, nuo- 
latai laikė nusitvėręs savo škaplierių ir didelę viltį turėjo, kad 
Švenčiausioji Panelė užtars už jį. Šeštadienyje 4 kovo jis beveik 
nesiliovė meldęsi, nors spėkos vis ėjo mažyn ir mažyn. Taip 
besimelzdamas ir mirė. Tryliką metų prieš tai lygiai tą pačia 
šv. Kazimiero diena buvo didžiausiasis žmonių subėgimas 
pas Urvą prie Bernadetos regėjimų. 

Šešiosdešimts ketvirtus metus eidamas mirė Bernadetos 
tėvas. Duktė su kitomis vienuolėmis pasimeldė už jį v Never- 
se, o Liurdo kunigai palaidojo kuoiškilmingiausiai. Žmomių 
taip-gi prisirinko daugybė palydėti jį į kapus. 

Liurdo klebonas pergyveno Bernadetos tėvą šeseriais 
metais. Savo parapijiečių gerbiamasis dekanas buvo susilau¬ 
kęs pagarbos ir nuo Šventojo Tėvo. Pijus IX 1874 metais jį 
paskyrė protonotaru *). Kunigas Peyramalis mirė 8 rugsėjo 
(per Šilinę) 1887 metais. Vyskupas Liorans mirė Ryme 30 sau¬ 
sio 1870 m. Taip Dievas pasišaukė pas Save Savo darbinin¬ 
kus, prisidėjusius prie Bernadetos aprūpinimo. 



U Proto notarai, nors neturi vyskupiško šventinimo, bet turi teis*; 
nešioti vyskupiškus rūbus ir mišiose užsidėti ant galvos vyskupišką mitrą. 




XXVI. 


Sesuo Marija-Bernarda. 


1. Prieš apžadu;. 

Viešpats Jėzus, mokindamas žmones gero apsėjimo, pa-, 
liko mums prisakymų ir patarmų. Prisakymus visi lygiai tu¬ 
rime pildyti, o patarmės paliktos ant valios. Prisakymų nepil¬ 
dymas yra nuodėmė; tą darant negalima būti Jėzaus mokinti¬ 
niu, negalima būti nei dangaus karalystėje. Už patarmių ne¬ 
pildymą nėra nei nuodėmės, nei bausmės; bet labai didelę 
meilę parodo V. Jėzui, kurie Jo patarmes pildo. 

Užvis didžiausios yra trįs patarmės: nekaltybę amžinai 
užlaikyti, savo buto neturėti ir, pagaliąus, būti visame paklus¬ 
niam savo teisingiems perdėtiniams. Šitas patarmes galima 
pildyti arba palaidai, arba po apžadu. Kas palaidai pildo gerai 
daro, bet tokis pildymas netvirtas: kol lengva, tol pildo, kaip 
sunku—paliauja. Paliovęs nuodėmės neturi. Geresnis yra pil¬ 
dymas po apžadu. Žmogus gali padaryti arba nekaltybės (ne- 
vedimo-netekėjimo) apžadą, arba neturto, arba paklusnybės, 
arba visus drauge. Apžadą padarius nevalia liautis patarmę 
pildžius, nors ji labai pasunkėtų; už apažado sulaužymą būtų 
nuodėmė. Kiekvienas apžadas labai lengvai eina padaryti, o la¬ 
bai sunkiai išpildyti; todėl tegul nei vienas jo nedaro neap¬ 
mąstęs gerai ir nesiklausęs kunigo per išpažintį. Labiaus už 
kitus reikia atsargiam būti darant nekaltybės apžadus. 

Žmonės, padariusieji visus tris apžadus vadinasi vienuo¬ 
liai dėlto, kad po vieną gyvena, o ne poromis, kaip vyras su 
moteria. Dėl daugelio priežasčių vienuoliai ne skyrium gyvena, 
o draugijomis. Kiekviena draugija turi savus įstatymus, 
saviškai palengvinančius apžadų pildymą. Draugi¬ 
jos turi savo išsirinktus perdėtinius, savo skyrius ir kuope¬ 
les. Trioba, kurioje gyvena vienuolių kuopa—vadinasi vie¬ 
nuolija. 

į vienuoliją priima pagyventi žmones dar nepadariusius 
apžadų, bet ketinančius padaryti. Jiems reikia pirma išban¬ 
dyti, ar galės taip gyventi, kaip reikalauja vienuolių draugi¬ 
jos įstatai ir apžadų sunkybė. Tas bandymas gali trukti vie¬ 
nus metus, kaip kada būna ir trejus. Bandymo laikas vadi¬ 
nasi novicijatas, o žmogus, vienuolijoje gyvenantis prieš pri¬ 
žadus, vadinasi novicijus, arba navicija. 

Novicijatui pasibaigus šią gadynę beveik visur daromi 
būna apžadai tik vieniems metams. Keletą kartų metinius ap¬ 
žadus atnaujinusiems geriems vienuoliams leidžiama daryti 
amžinus apžadus. 

Tai-gi Bernadeta išvažiavo į Neversą su tikslu įstoti į Ne- 
versiškių vienuolių draugiją. Bet prieš padarysiant apžadus ji 
turėjo atlikti bandymo laiką pačiame Neverse. Drauge su ja, 
kaip sakėme, nuvažiavo ir dvi senos vienuolės iš Liurdo: liur- 
diškės vienuolijos perdėtinė ir Leontnia Miuretikė. 

Visos draugijos perdėtine buvo Juozapa Embertikė. Pa¬ 
sitikdama Bernadetą, vyriausioji perdėtinė su ją apsėjo kaip 
su kiekviena paprasčiausia mergaite, ateinančia pabandyti vie¬ 
nuolių gyvenimo: pasakė, kad dykos nelaikys, kad novicijato 
metu reikės daug mokytis, idant paskui būtų nauda žmonėms. 

Neversiškės vienuolės prie apžadų pildymo dar rūpinda¬ 
vosi ypatingiausiai dviem darbais būti naudingos žmonėms: 
ligonių sarginimu ir mergaičių mokinimu. Abiem tiemdviem 
darbam reikia šiokio-tokio mokslo ir prisirengimo. Apžadų 
taip-gi negalima leisti daryti, kol jų gerai žmogus nesupranta, 
o suprasti negali be geroko tikėjimo tiesų pažinimo. Berna- 
detos-gi mokslas buvo mažokas. Todėl novicijate jai reikėjo 
daug mokytis. 

Viso novicijų mokinimosi prižiūrėtoja paprastai būna 
viena apysenė, protingiausioj i ir dievobaimingiausioji vienuolė. 
Tos globai Bernadetą pavedė 8 liepos 1866 m. Novicijate Su- 
biriūtė pirmas tris savaites išbuvo su savo drabužiais. Taip 
paprastai daroma. 

Paskui 29 liepos buvo tam tikra iškilmė bažnyčioje. Vy¬ 
skupas laikė Mišias už vienuoles pasidedančias svietiškus dra¬ 
bužius ir apsivejančias vienuoliškais. Ta diena Šv. Gildar- 
dos klioštoriuie Neverse pasidarė labinus iškilminga, negu pa- 



prastai: pribuvo du vyskupu ir grafas Liafondas. Žmonių taip¬ 
gi daug susėjo į bažnyčią, patyrusių, kad Liurdo regėtoja tą¬ 
dien pradeda vienuolės gyvenimą. Antrasis vyskupas — Mero- 
das ir minėtasis grafas buvo netyčia tądien atvažiavę į Ne- 
versą ir netyčia patyrė Bernadetos šventę, o patyrę norėjo 
pribūti. 

Novicijate Bernadeta toliaus mokinosi prancūzų kalbos. 
Rašybos pilnai negalėjo išmokti. Sunki be galo ta prancūzų 
rašyba. Geriaus sekėsi Subiriūtei siuvimas. Jau Liurdejibuvo 
gražiai pramokusi to meno, šičia dar gražiaus. Nors Berna¬ 
deta buvo Švenčiausią Panelę regėjusi, bet neišsiduodavo mal- 
dingesnė už kitas: nei poterių ilgesnių nekalbėdavo, nei pas¬ 
ninkų neužsidavinėdavo. Buvo kaip visos ir gana. 

Nors Neverso vienuolija buvo gerai sergima, bet nei joje 
Bernadeta negaudavo pasilsėti per įkyrius svečius. Vyskupas tu¬ 
rėjo uždrausti, kad be jo žinios nei vienam neduotų klausi¬ 
nėti Bernadetą, nei neleistų su ją pasimatyti. Bet nei tas įsa¬ 
kymas nedaug tegelbėjo. 

Vieną dieną štai beateinąs, į tą vienuoliją jaunas vyru¬ 
kas ir betraukiąs varpelį pas duris. Kaip tik suskambėjo, du¬ 
ryse atsidarė mažas langutis, sergėtoja pažiūrėjo ir paklausė: 

— Ko tamsta nori? 

— Noriu pasimatyti su Bernadeta Subildate. 

— Be vyskupo leidimo nevalia; eiti pas vyskupą prašyti 
taip-gi neverta, nes vistiek neleis. 

— Man būtinai reikia su ja pasimatyti ir dagi greitai. 
Aš turiu jai pasakyti tokį svarbų dalyką, kad negalite manęs 
trukdyti. 

— Kaip sau norite, bet aš negaliu leisti. 

— Tai pašaukite nors perdėtinę. 

— Perdėtinė turi žinoti, kas ją vadina. 

— Aš esmi grafas.... toks ir toks, ir pasisakęs pravardę 
padavė savo kortelę. 

Vienuolė atidarė duris, įleido grafą į viešnioms paskirtą 
kambarėlį ir nuėjo pavadyti perdėtinės, užsirakydama paskui 
save antrąsias duris, kad grafas neįeitų tolyn į vienuoliją. Po 
valandėlei atėjo ir perdėtinė. Grafas pasisakė turįs tokį reikalą, 
kad negalįs jo niekam kitam pasakyti, tik vienai Bernadetai. 
Perdėtinė atsakė: 

— Vistiek aš negaliu Bernadetos pašaukti, kol nežinosiu 
apie ką ponas grafas su ja kalbės. 

— Ne, tokių dalykų, kaip manasis, aš niekam negaliu pa¬ 
vesti žinoti. 

— Dovanok, tamsta, ale su Bernadeta nešimatysi. 

— 0 ar tamsta žinai, — sušuko grabas įpykęs, — kokią 
skriaudą darai Bernadetai neleizdama man su ją pasikalbėti? 




— Dar didesnę skriaudą padaryčiau, jei leisčiau jauniems 
vyrams šnekėti mano seserims tokius daiktus, kokių jie nei 
pasisakyti nenori. 

Grafas sučiaupė lūpas, valandėlę abejojo; antgalo tarė: 

— Reikia tamstai viską žinoti, tai žinok; aš nepadorių 
daiktų nedariau, nei nedarysiu. Aš jieškau pačios sulig Dievo 
ir Bažnyčios įstatymų. Esmi jaunas, turtingas ir aukštos gi¬ 
minės; galėčiau iš daugelio pasirinkti; apgalvojęs viską gerai 
pasiketinau prašyti Bernadetą, kad už manęs eitų. 

— To nebus,—atsakė perdėti nė. 

— Kodėl nebus. Juk prižadų ji dar nepadarius, o iš mano 
pusės klinties nėra. Mūs giminė dėlto garbinga pasidarė, kad 
visi vyrai joje rinkdavo į savo šeimyną visą tą, kas gera. Mano 
protėvai veždavo rinktąsias merginas, todėl mūs giminėje susi¬ 
dėjo daug gero ir buvo daug garbingų moterų ir vyrų. Ir aš 
noriu sekti senųjų pėdomis. Bernadetą vedęs aš pasavyčiau 
mūs giminei geriausią moteriškę devynioliktojo šimtmečio. 

— Ar tamsta ant juoko šneki? 

— Visai ne ant juoko. Aš, kas tiesa, katalikas esmi ir ži- 
nausi nevertas esąs tokios pačios. Bet aš taip sau galvoju: 
Bernadeta turi šventybės dovaną, o aš turiu dvarų ir grafo ti¬ 
tulą; tai mudu vienas kitam lygiu. 

— Nors tamsta ir katalikas, bet katalikės mergaitės šir¬ 
dies manyte neišmanai. Tamstai rodosi, kad męs einame vie- 
nuolijon vien dėlto, kad negauname ištekėti už grafų: na tai 
ne! Prižadus duodame Dievui dėlto, kad Jėzų mylime, o ne 
vyrus. Ir Bernadeta tokia jau; ji dar geresnė už kitas. Nesi¬ 
tikėk Tamsta, kad ji eitų už vyro, kuomet V. Jėzus ją šaukiasi. 

— Na-gi gerai, pasakyk, tamsta Bernadetai, kad aš no¬ 
riu ją vesti; tai nors žinosi, ar ji turi tikrą pašaukimą. 

Grafas iš vienuolijos išėjo nuliūdęs, o Bernadeta likosi 
jame iki mirštant. Pasirodė, kad pašaukimo būta. Pagaliaus, 
Bernadetai tat buvo nepirmas sykis; dar Liurde vieni labai 
turtingi žmonės buvo norėję ją pasisavinti už dukterį. 

Spalių mėnesyje tų pačių L86t> metų Bernadeta sunkiai 
apsirgo. Ketvirtadienyje 25-to mėnesio dieną ji visai numenko, 
o vakare po devynių jau buvo marinama. Nusigandusios vie¬ 
nuolės šoko klaustis vyskupo, ar nevalia būtų Bernadetai, nors 
novicijato bandymo da nepabaigusiai, be mirštant padaryti ap¬ 
žadus. Jos neabejojo, kad ta nakčia ji turi mirti. Vyskupas 
pats atėjo į vienuolijos ligonbutį. Bernadeta taip buvo menka, 
kad pati nepajėgė ištarti nei trumpiausio apžadų išreiškimo. 
Tuos žodžius už ją ištarė vyskupas, o ji tik pridėjo „Amen“. 

Po valandėlės ligoniui pasidarė geriaus. Pas ją likosi tik 
viena perdėtinė. Bernadeta, pažiūrėjusi į ją linksmai, pasakė: 

— Mamute! jus paskubinote mano apžadus, manydamos* 
kad aš mirsiu šiąnakt; o šiąnakt man neskirta mirti. 

— Tai tu, nenaudėle, žinojai kad nemirsi, o nieko nesa¬ 
kei, — tarė perdėtinė visai rūsčiu baisu. —Dėl tavęs, žioplo dai¬ 
kto, turėjome ir vyskupą varginti bereikalo nakties metu. 
Žiūrėk, jeigu ligi rytojaus rytui nebūsi numirusi, tai tavo ap¬ 
žadų kaip ir nebuvę. Apžadus padariusiųjų vienuolių nuometo 
tu man nenešiosi. 

— Gerai, mamute! — atsakė Bernadeta meilingai. 

Bernadeta išgijo. Prieš Dievą jos apžadai buvo padaryti 
ir nei vienas žmogus negalėjo jų panaikinti. Bet perdėtinė 
savo žoJį išpildė: Bernadetą ji tarp novicijų laikė ilgiaus negu 
metus ir apsižadėjusiųjų vienuolių rūbų jai nešioti nedavė. 

Novicijų mokytoja iš pat pradžios buvo užsakiusi visoms 
novicijoms ir vienuolėms, kad neiviena neužsimintų Bernade¬ 
tai apie Liurdo apsireiškimus. Tos, ir pačios norėdamos Berna¬ 
deta išbandyti ir paklusnybę pildydamos, iki rudens 1867 metų 
neužsiminė jai nei viena apie regėjimus. Visu tuo laiku nei 
Bernadeta taip-gi nei pusiau lūpų apie tai neprasitarė, nors 
anų seserų sutarties visai nežinojo. Ištiesų, visame pasaulyje 
nedaug rastųsi merginų, taip mokančių ištylėti, kaip Berna¬ 
deta savo džiaugsmą ir garbę. 

Visada taip būna, kad kieno protas mažesnis, to pasiaukš- 
tinimas didesnis. Bernadetos protas nebuvo taip didelis, kad 
būtų galėjusi suprasti, jog neprider jai neklausiamai apie re¬ 
gėjimus šnekėti. Ji tą bet-gi suprato, tik ne savo prigimtąja 
išminčia, o Dievo malone. Nors iš viršaus nebuvo matyti skir¬ 
tumo apsėjime jos ir kitų draugių-vienuolių; bet šituo vienu 
ji buvo aukštesnė už jąs kaip dangus už žemę. 

- * - 


2. Po apžadŲ. 

Sveikosios merginos, kurios su Bernadeta drauge buvo 
įstojusios novicįjatan, pirmuosius apžadus darė 30 spalių 
1867 m. Perdėtinė, kaip minėjome, Bernadetos apžadus ligo¬ 
je padarytus laikė perniek, todėl liepė su visomis dar kartą 
juos padaryti. Perdėtinė norėjo, kad Bernadeta niekuomi ne¬ 
gautų skirtis nuo savo draugių. 

Tik štai pasidarė kitas keblumas. Po pirmųjų apžadų nei 
viena neturi liktis didžioje vienuolijoje, kur novicijatą atlikusi, 
o gauna darbą kur nors kitame mieste ar sodžiuje prie ma- 

žesnės vienuolių kuopelės. [ draugijos lizdą sugrįžta tiktai se- 
nesnėsės vienuolės, kurios apsėjimu ir darbštumu jau pagarbą 
būna užsipelniusios. 

Todėl visoms Bernadetos draugėms perdėtinė paskyrė 
vietas mažesnėsėse Draugijos kuopose. Taip reikėjo padaryti 
ir Bernadetai. Bet perdėtinė negalėjo pasiųsti jos į mažą vie¬ 
nuoliją, nes žinojo, kad ten ji negalės nieko dirbti per sve¬ 
čius, atvažiuojančius klausinėti regėtojos. Maža vienuolija ne¬ 
turi kuomi nei apsiginti nuo įkyrių lankytojų. Tai-gi per¬ 
dėtinė matė, jog Bernadetą būtinai reikia pasilikti Neverse, 
o kad mergiotė nesistatytų geresniu daiktu už drauges, sugal¬ 
vota ir su vyskupu sutarta padaryti jai negarbę pačioje apža¬ 
dų dienoje. 

Po iškilmingųjų mišių ir apžadų vyskupas atėjo į didžią¬ 
ją salę. Visos vienuolės jau buvo susirinkusios, o ant stalelio 
pas vyskupo kresę buvo sudėti įsakymai ant rašto kiekvienai 
jaunaijai vienuolei ant atskiro lapo, kur katra turi keliauti 
į darbą. Sukalbėjęs trumpą maldelę, vyskupas ėmė dalinti tas 
popieras vienuolėms, garsiai ištardamas jų vardus. 

Visoms teko, tik Bernadetai neteko. Ji stovėjo viena tuš¬ 
čiom rankom, nežinodama kodėl taip pasidarė. Vyskupas už¬ 
klausė perdėtinės: 

— Kas tai yra, kad seseriai Marijai-Bernardai nepaskirta 
nei kokio užsiėmimo. 

— Jųsų Malonybe,—atsako perdėtinė skaudžiai,—tai žiop¬ 
liai visai negalima buvo išgalvoti nei jokio užsiėmimo dėlto, 
kad ji niekam netinka. 

Tą pasakius perdėtinė atsisėdo savo vietoje, o vyskupas 
pasivadino Bernadetą artyn ir užklausė: 

— Tai tu niekam netinki? 

— Tiesa, tėveli, aš niekam netinku. 

— Tai ko-gi tu įstojei į vienuoliją? ką čia veiks su 
tavim? 

— Na tai-gi! Aš taip ir šnekėjau Jųsų Malonybei Liur- 
de, kad nenoriu įstoti vienuolijon, nės niekam netinku, o jus 
sakėte, kad tai nekenkia. 

Vyskupas nebuvo tikėjęs, kad ta mergina, kurios prastu¬ 
mą visi žinojo, ims taip ir sugriebs jį šnekoje, nei pati nepasi- 
juzdama, vienu tik savo širdies teisingumu. Perdėtinė taip-gi 
matė, kad vyskupas gal susigėsti. Kaip visada ji būdavo kieta 
Bernadetai, taip ir tąsyk ūmai įsikišo. 

— Jei Jųsų Malonybė pavelys, tai, neturėdamos kur dėti, 
męs ją pasilaikysime šič ; on. Ji beveik neliauja sirgusi, tai 
galės būti prie ligonių. Iš pradžių tegul tiktai apvalys ser¬ 
gančiųjų seserų kambarį, paskui galės joms virti arbatėlę su 
pienu ir žolelėmis, jei tik stengsime ją t<> išmokyti. 



— Gerai, tarė vyskupas. 

Bernadeta taip buvo teisinga, kad nesuprato/' jog šita 
komedija tyčia buvo padaryta su tikslu ją pažeminti. Ji va¬ 
lydavo sergančių seserų indus. Nors dideliame name daug 
būdavo ligonių, bet Bernadeta niekuomet nerūgojo. ; > 



Bernadeta Subirutė ijnu viunimlė). 

Daugelis raštininkų nuteisina perdėtine už tokįįjskaudų 
apsėjimą, sakydami, kad šiaip Bernadeta būtų galėjusi pasi¬ 
kelti į puikybę; bet aš nenuteisinu. Ir perdėtine turėjo žinoti, 
kad Bernadeta jos artvmas, kad nevalia jai daryti to, ko pati 

sau nenorėtų. Nepasikėlė Bernadeta į puikybę, kad visa mi¬ 
nia ją šaukė šventąja, nepasikėlė, kad vyskupas atsiklaupęs 
paprašė palaiminimo, nebūtų pasikėlusi į puikybę nei čia 
dėl mažo daikto, dėl palikimo prie senųjų vienuolių. Jei 
tas pažeminimas suskaudino Bernardėlei širdį, tai ji, naba¬ 
gė, atkentėjo už savo perdėtinių neišmintį ir puikybę, o ne 
už savo. 

Bet perdėtinės prijautimas, kad bus daug visokių atsilan¬ 
kančių, pilnai išsipildė. Smulkesniųjų nei suminėti negalima; 
vienų vyskupų būdavo daugel. Atvažiavo net Šventojo Tėvo 
pasiuntinys prie Prancūzų Respublikos antvyskupis Kidži ir 
kardinolas Donetas. Kiekvienas iš pradžių dar lyg abejodamas 
atvykdavo, visi Bernadetą klausimais vargindavo, visi galuti¬ 
nai išvažiuodavo stipriai tikėdami, kad ta mergelė negali me¬ 
luoti, ir kad viena tiesa jos žodžiuose. Neversiškis vyskupas, 
nors seniai įtikėjęs į apsireiškimus ir Bernadetos teisingumą, 
nesiliaudavo klausinėjęs kiekvieno nuomonės apie Bernadetą. 
Todėl vėliaus, kad netikintieji užpuolė ant jos, jis ją drąsiai 
ir smarkiai gynė. 

Bernadetai Neverso vienuolijoje gyvenant, kitame Pran¬ 
cūzijos krašte Orleano mieste buvo vyskupu Peliksas Diupan- 
liu. Išminčia ir mokslu jis buvo aukštesnis už visus Prancū¬ 
zijos vyskupus. Jo garbė niekuomet neišsibaigs. Bet nei apie 
parėdnes, nei apie iškilmes jis nesirūpindavo. Jei kas nepa¬ 
žinęs apseidavo su juo, kaip su prastu sodžiaus klebonu, jis 
visai užtatai nepykdavo. Pavasarį 1872 metais, 16 • alandžio 
apie 4 ar 5 valandą popiet, štai ir ateina į šv. Gildardos 
vienuolįją senas susikūprinęs kunigas su prastais senais rūbais, 
ir prašo, kad jam leistų pasišnekėti su Bernadeta. 

Vienuolė, durų prižiūrėtoja, jau buvo papratusi atstatyti 
kunigus be nieko; taip ir šitam ji padrožė, kad be vyskupo 
leidimo sesers Marijos-Bernardos negalima matyti, kad vys¬ 
kupas išvažiavęs į vyskupiją bažnyčių lankyti. Žodžiu kalbant, 
leidimo nėra, nei negali būti. Bebaigdama ji išsitarė, kad Ber¬ 
nadetą tegauna matyti tik vyskupai. 

— Na tai nors tiek gera — atsakė senukas. — Ir aš esmi 
vyskupas iš Orleano. 

Vienuolei pasidarė nei šio, nei to. Nei čia tikėti, nei ne¬ 
tikėti Dėl viso ko įleido senelį į tuščią viešnių kambarį, 
o pati nubėgo jieškoti perdėtinės. Pirmiaus pasitaikė perdė¬ 
tinės pagelbininkė. 

Durių sergėtoja jai sako: 

— Atėjo toki s senas neva kunigas ir sakosi esąs Or¬ 
leano vyskupas. Bet tai negali būti: surūkęs visas, kaip 
kamštis. 

Toliaus ji taip apipasakojo Orleano vyskupą, kad juokai 
darėsi. Perdėtinės pagelbininkė taip-gi netikėjo, kad lai ga¬ 
lėtų būti vyskupas, nės būdavo mačiusios ir apgavikų, atei¬ 
nant į vienuoliją; abidvi nubėgo pas pačią aukščiausiąją pcr- 
dėtinę klaustis patarimo, bet nei ta nei ką pradėti. Vi¬ 
saip paabejojusios galutinai sutarė pašaukti Bernadetą, bet 
drauge prisakė, kad visu kalbėjimo laiku pribūtų viena sena 
vienuolė. 

Vyskupas Diupanliu tuomet dar netikėjo į Bernadetos 
apreiškimus, protingai ir ilgai jis ją klausinėjo; prikankino 
merginą labai iki kol galutinai pamatė, kad nėra ką jieškoti 
suktybės ten, kur jos niekad nebūta. O senutė vienuolė sėdėjo 
ir klausė. 

Išbaigęs visas savo abejones, vyskupas atsistojo, padėko¬ 
jo Bernadetai už atsakinėjimus, ir paklausė senosios vienuo¬ 
lės, ar toli nuo vienuolijos gyvena jos kapelionas: „Aš, sako, 
norėčiau pas jį pernakvoti. Nesant jus vyskupo namie ne¬ 
norėčiau jo namus užimti, nei po viešbučius trankyties ne¬ 
patogu“. 

Vienuolė dar vis mintino, kad tai gali būti prigavikas 
ir atsakė, kad nei pas kapelioną nebūsią kur pernakvoti. Po 
to garsusis Prancūzijos vyskupas pamažėli nuėjo linkun ne- 
versiškio vyskupo rūmų. Ten sekretorius jį labai mandagiai 
priėmė ir leido į nakvynę. Diupanliu buvo Prancūzų Akade¬ 
mijos narys; jis buvo labai žinomas tarp kitko ir tuomi, kad 
be stiprių prirodymų stebėtinam pasakymui netikėdavo, o ne- 
versiškio vyskupo sekretoriui bet-gi pasakė, kad po šnekai 
su Bernadeta neabejojąs, jog ji tikrai regėjusi Švenčiausiąją 
Panelę. 

Visų tų atlankymų Bernadeta labai nemėgdavo kap Liur- 
de, taip ir Neverse. Labiausiai jai nepatikdavo, kad į ją kaip 
į mešką nori visi pažiūrėti, visi savo klausimais kankinti. 
Kad reikdavo ją pakviesti į viešnių kambarį, durių prižiūrėtoja 
gaudavo apeiti visą triobą kol razdavo Bernadetą. Užjutusi 
svečią, ypač garbingą, Bernadeta, anot vienuolių, slėpdavosi 
kaip žiurkytis. Surasta ir vedama pas svečią nekantriai skųz- 
davosi: „Man buvo žadėję ramią paliksią, o dabar vis tuk 
ir eik“. 

Ypatingai ji nekęzdavo tuščių niekam nereikalingų klau¬ 
simų. 22 sausio L879 metais kunigas Sempė atrašė laišką iš 
Liurdo, klauzdamas iš naujo apie Apsireiškimus. Bernadeta 
sirgo, pati rašyti negalėjo, kitai vienuolei buvo pavesta užra¬ 
šyti regėtojos atsakymus. 

Ji ją ir klausinėjo. Bernadeta sakė, kaip atsiminė. Bet 
kad priėjo prie smulkyčių klausinėjimų apie Švenčiausios Pa¬ 
nelės rūbus, Bernadeta tarė nekantriai: „Iš kur aš galiu tą 


viską atsiminti. Jei nori tą viską žinoti, tepadarai, kad 
Švenčiausioji Panelė vėl apsireikštų“. Visokių tų klausinė¬ 
jimų būdavo tiek daug, kad nepliuškei merginai jie įkyrėjo 
begalo. 

Bernadetos gyvenimą vienuolyne geriausiai būtų galima 
sužinoti iš jos laiškų, rašytų giminėms ir svetimiems. Bet 
gaila, kad tų laiškų ji maža teparašė, o apie save juose ne¬ 
mėgsta minėti, iš jos laiškų, rašytų negiminėms teko patirti 
tik vieną, rašytą 13 vasario 1868 m. Tarbo vyskupui Lioransui. 
Bernadeta jam praneša, kad jau apžadus padariusi, dėkoja už 
visą gerą ir meldžia palaiminti. 

Visi kiti žinomieji jos laiškai, rašyti giminėms. Iš tų ma¬ 
tytis, kad Bernadeta mylėjo gimines ir rūpinosi jų gerove. 
1875 metais pietinį Prancūzijos kraštą ištiko tvanai. Bernade¬ 
tai, esant Neverse, rūpėjo, kas dedasi tenai, kur jos gimi¬ 
nės gyvena, ar vanduo nepadarė ko pikto. Ji rūpinosi, kaip 
ėjosi Cistersyčių vienuolijai netoli Tuluzos, nės tenai buvo įsto¬ 
jusi jos pusseserė Joana Vederiūtė. Liurde vanduo stovėjo visą 
dieną ir naktį 25 birželio, apsėmęs Apsireiškimų urvą, bet 
nieko nesugadino. 

Daugiaus negu kūniškus rūpesčius, Bernadeta atsimena 
dvasiškuosius savo giminių reikalus. Jai pranešė, kad vienos 
pusseserės vyras tingi šventomis dienomis nueiti į bažnyčią 
mišių. Ji rašo tai pusseseriai, kad Subirų giminės neturi 
duoti papiktinimo kitiems, kad nei vienas žmogus dar nepra- 
lobo nei nepralobs šventų dienų darbais; kad reikia atsimin¬ 
ti netik savo kūną, bet ir dūšią aprūpinti. Visas laiškas, 
nors truputį liūdnas, bet meilingas: nėra nei vieno skaudaus 
žodžio. 

Tankiausiai Antanina Subiriūtė gaudavo laiškų nuo se- 
series iš Neverso. Antanina jau buvo ištekėjosi ir keletą vai¬ 
kų pagimdžiusi, bet jos vaikai mirdavo. Vieną Antaninos mer¬ 
gaitę Bernadeta labai mylėjo ir norėjo, kad nors ta nemirtų. 
Ale, atsiminusi, kad visaip būna, kai vaikai užauga, Bernadeta 
rašo 6 rugsėjo 1874 metais: „Bet, mylimoji Mariute 1 ), man 
būtų tūkstantį kartų lengviaus patirti jos mirti, negu vėliaus 
išgirsti, kad ji neapseina kaip katalikei pridera“. 

Ta mergaitė mirė. Bernadeta rašo seseriai: „Suprantu, 
kad motinos širdžiai ketvirtojo kūdikio šermens labai liūdni, 
aš sakyčiau kruvinai verksmingi. Tai tiesa, tas kryželis la¬ 
bai skaudus, bet tikėjimo akimis žiūrėdama į nelaimę aš bet¬ 
gi sakau: Laiminga tu motina, kad siunti aniolėlius į dangų: 
jie melsis už tave ir už visus gimines; jie už mus užtars pa« 
V. Jėzų ir pas Švenčiausiąją Panelę. Malonu pamintvti, kad 

1 ) Antanina buvo dviem vardais Marija ir Antanina. Sesuo ją via 
vadindavo Mariute. 

tas mylimas pulkelis danguje meldžiasi už mus bėdinus var¬ 
guolius tebgyvenančius ant žemės. Melskimės, dirbkime ir ken- 
tėkime, kol Viešpats mus laiko ant žemės. Neužilgo ir mums, 
gal, teks pribūti prie jų laimės“. 

Bernadetos pusbroliukas, tetos Bazilės sūnus, rengėsi 
priimti Pirmąją Komuniją. Bernadetai rūpėjo, kad jis gerai 
prisirengtų ir vertai priimtų V. Dievą. Ji rašė savo pus- 
seseriai, to bernioko tikraijai seseriai 21 gegužio 1873 m., kad 
jį pamokintų. 

Beveik kiekviename laiške Bernadeta mini mažuosius vai¬ 
kelius. Visą savo amžių ji kūdikius mylėjo. Pas tetą Kote- 
rete ji žaizdavo su mažiuku jos sūneliu, Liurde būdama sva¬ 
jojo mokintoja tapti; išvažiavus į svečius gaudavo kūdikius 
laiminti ir paskutinėje ligoje vienuolės jai didžiausią linksmy¬ 
bę padarė, kad leido kūdikiais pasidžiaugti. Prieš mirsiant 
pas ją atvedė 6-tų metų Magdžiutę. Kūdikis pirmą kartą Ber¬ 
nadetą tematė, o bet-gi prie jos tarsi lipte prilipo, klausinėjo 
apie apsireiškimus ir prašė pasimelsti. Kitą dien vienuolės 
atnešė pas Bernadetą šešių mėnesių Magryčiukę. Ta, dar ne¬ 
pašnekėjo, tik akytes į Bernadetą įsmeigė ir šiaip niekur ne¬ 
žiūrėjo, tik į ją sergančią. Bernadeta prikišo ranką artyn prie 
kūdikio. Kūdikis nusitvėrė pirštą ir laikė visomis spėkomis, 
kol ligonis panevali neišveržė savo piršto. Da-gi mirus Ber¬ 
nadetai, kūdikiai kažin kodėl ypatingai ją mylėdavo. Po pa¬ 
laidojimui vieno kapitono sūnus Liudvikutis, penktų metų, 
nuėjo su motina į vienuolių kapus. Buvo atsinešęs žydinčių 
žolių pundelį; tą padėjo ant kapo. Atsiklaupęs pas Bernade¬ 
tos kapą taip karštai ir ilgai meldėsi, kad motina turėjo 
jį vadvtis namo. Liudvikutis pakilo, o žiedus paliko. Moti¬ 
na liepė pasiimti, bet vaikutis sakė norįs palikti juos Ber¬ 
nadetai. 

Beveik visi žmonės gėrisi šitąja Bernadetos ir kūdikių 
meile; beveik visi sakydavo, kad Bernadetos siela, iš mažų 
dienų nei viena sunkia nuodėme nesutepta, iki mirštant išbu¬ 
vo skaisti ir gryna. Tokios jau nekaltos kūdikėlių sielos lip¬ 
te lipo prie josios ir ji jose aiškiaus už visus matė visą nekal¬ 
tybės grožybę. 

Bet atsirado žmogus Emilius Zola, kurs visą savo amžių 
paleistuvybe mintijo ir tik apie ją terašė, kurs milijonams žmo¬ 
nių sielas sugedimo mėšlais apdrėbė. Tasai veidmainiška abe¬ 
jone prisidengdamas drįso ištarti, kad šita Bernadetos meilė 
buvusi paleistuvinga. 

Nestebėtina, kad kiaulė žmogaus jausmų nepermano, bet 
skaudu, kad Zola mūs gimnazijose ir universitetuose ir kai-ku- 
riuose laikraščiuose plačiai garbinamas. Jo sugedimu užsikre¬ 
čia mokslus einančioji jaunuomenė. Jijė apie Bernadetą ir Liur- 

dą tik iš Zolos rašto težino. Tiktai dėl jų ir paminėjau čionai 
tą nuodingai dumbliną Zolos žodį. 

Jis aiškiai neteisingas, nes jeigu Bernadeta paleistuvin- 
gai būtų vaikus mylėjusi, tai nebūtų rūpinusis jų išganymu. 
Galima būti paleistuviu ir apsimesti dievotumu, bet negalima 
būti taip skaisčiai ir grynai dievobaimingu, kaip Bernadeta ir 
drauge paleistuvybę širdyje nešiotis. Tegul parodo nors vie¬ 
ną merginą paleistuvingai kūdikius mylinčią, kuri galėtų ište¬ 
kėti už turtingo grafo, o nenorėtų! Yra ant rašto paliktų liu¬ 
dijimų aiškiai prirodančių, kad Bernadetos nekaltybė buvo 
kaip ašara skaisti. Juk visokių klausimų jai žmonės uždą- 
vinėdavo, o Bernadetos atsakymai spindėdavo aniuoliška ne¬ 
kaltybe. 

Neverse gyvendama Bernadeta neužmiršo savo Liurdo, ypa¬ 
tingai Masabielio urvo. Kaip kada ji išsitardavo netyčia prie se¬ 
serų įsišnekėjusių apie regėjimus: 

— Bepig, kad galėčiau pavirsti mažu paukšteliu ir nulėkti 
pasidžiaugti mylimuoju urvu. 

Tikt štai vieną dieną beateinąs vyskupas ir besakąs: 

— Bernadeta ar norėtumei važiuoti į Liurdą, pasimelsti 
pas urvą. 

— Norėčiau, jei galėčiau niekam nematant. 

Taip ir liko nei sykio nesugrįžusi į gimtinį miestą. 

Neverse, kaip ir Liurde, ji labai tankiai sirgdavo, bet 
pasveikusi būdavo linksmesnė už visas. Bėgiodavo, šokinėda¬ 
vo, vaikydavosi po vienuolijos sodą su mokinėmis. Nuo jos 
juokų visi mūrai skambėdavo. Visoms darydavosi linksmiaus 
nuo Bernadetos linksmumo; tokia ji būdavo giedri, laiminga 
ir gera! 

Užtat darbo metui parėjus, Bernadeta vėl būdavo pirmu¬ 
tinė. Sirgdama lovoje dirbdavo: kol pasėdėdavo siūdavo; kaip 
nepasėdėdavo megzdavo: nieko neveikdavo, kada jau pirštų 
nepajudindavo. Jos sveikos darbas būdavo sergančias aprūpinti. 
187*2 metais ji tapo pirmutinė sergančių novicijų patarnautoja. 
Tą darbą ji taip puikiai atlikdavo, kad net gydytojas Dr. Sen- 
syr ją viešai laikraščiuose už tatai pagyrė. 

llgainiu perdėtinė ją paskyrė zakristijos darbams. Prie 
vienuolijos buvo šv. Gildardos bažnyčia. Pačios vienuolės ten 
buvo zakristijonėmis ir vargonininkėmis. Zakristijoje viena 
neapsidirbdavo, todėl perdėtinė paskyrė Bernadetą, kad būtų 
pagelbininkė. Bernadeta užvis geriaus mėgdavo po bažnyčią 
triūsti, kaip jau žmonių nebūdavo. Sako, kad kitos vienuolės 
ją užklupdavusios besimeldžiant slapčia ties Švenčiausiuoju 
Sakramentu. 

Bažnyčioje per pamokslą vienuolės kunigo nemato, nei 
kunigas jų, bet pasitaikydavo senukui kunigui Febiurui tan- 

kiai sakyti tiktai vienuolėms pamokinimus apie Dievą. Tada jis 
pajuzdavo, kad Bernadeta ypatingai jo klauso. Tarsi bijodavosi 
ji, kad nei vienas jo žodis neprapultų. 

Didžiausias Bernadetos rūpestis būdavo, kad žmonės pa¬ 
siliautų negerai darę. Už nusidėjėlius ji tankiausiai melzda- 
vosi. Kokiai nors nelaimei pasitaikius, ji tuo primindavo, kad 
yra daug negero žmonėse ir kad reikia pasitaisyti. Taip ji 
rašydavo 1875 metais tvanams pietinį Prancūzijos kraštą išti¬ 
kus; taip pat ji rašė ir anksčiaus 1870 metais, kad Prancū¬ 
zijai pasidarė negirdėta ir netikėta nelaimė, būtent kad Vo¬ 
kiečiai jos kariumenę sumušė, visą žemę apėmė ir Paryžių ap¬ 
gulę sugriovė. 

Tada Bernadeta rašė savo tėvui, kad atsimenant, jog ma¬ 
ža būdama vienąsyk, išėjusi iš bažnyčios po pamokslui ir gir¬ 
dėjusi žmones šnekant: „Klebonas barasi už negerus darbus: 
kokių dyvų, tai jo amatas“. Anot Bernadetos ir Prūsai savo 
amatą darą, kad Prancūziją nelaimėmis apkrauja. Visi Berna¬ 
detos laiškai eidavo per žmonių rankas, taip, turbūt, ėjo ir ši¬ 
tasai *). Žmonės iš to išvedė, kad Dievas Prūsų karei vijai da¬ 
bar pavedė Prancūzų klebono amatą Neklausė savo kunigų 
ant gero mokinančių, gavo klausyti Vokietijos patrankų, mies¬ 
tus griaujančių. Toliaus žmonės sugalvojo, kad visos tos ne¬ 
laimės ir karas buvo apreikšta Bernadetai 12 metų pirm i aus, 
ale liepta užlaikyti paslaptyje. Dar pridėdavo, kad. Dievas pa¬ 
vedęs Bernadetai barti Prancūziją už bedievybę. Šitos šnekos 
labai plito. 

Ponas Gužno-de-Muso gavęs pamatyti Bernadetą klausė 
jos apie tai. Bernadeta atsakė, kad šv. Panelė apie karą jai 
nieko neapreiškusi ir nei jokios barnies bartis ant Prancūzijos 
nepavedusi. Šnekos bet-gi nesiliovė. Spalių mėnesyje 1870 m. 
Neverso vyskupas turėjo viešai savo laikraštyje parašyti, kad 
tos šnekos tuščios. 

Rūpindamosi nusidėjėlių atvertimu, Bernadeta už juos la¬ 
biausiai melzdavosi ligose, o tų ligų kentėdavo daugel ir sun¬ 
kiai. Labiausiai jai skaudėdavo kelį. Kai imdavo gelti, tai, 
tarsi, skaidyte skaldydavo kaulus. Iš baisaus kentėjimo mer¬ 
gelės veidas pasidarydavo lyg numirėlės. Kartais pati burna 
surikdavo iš skausmo, nors Bernadeta to nenorėdavo ir melzda- 
vo sesutes dovanoti už vaitojimą. Jos kantrybė buvo labai di¬ 
delė, bet sopulių kentėjimas tarsi dar didesnis. 

Žmonės šnekėdavo, kad Dievo apveizda paskyrusi Berna¬ 
detai kentėti už nusidėjėlių kaltybes. Ta šneka dar labiaus 
pasitvirtino, kad netyčia pasitaikė Bernadetai amžinuosius ap- 

l ) Ta patyrusi Bernadeta barėsi ant giminių. Savo broliui Petrui 
rašė, kivi daugiau* niekam nerašysianti laiškų, jei giminės nesiliausią jos 
raštus leisti per žmones. 



žadus daryti 22 rugsėjo 1878 m., a tai buvo Švenčiausiosios Pa¬ 
nelės Sopulingos diena. Tai-gi po dvylikai metinių apžadų 
Bernadeta padarė amžinuosius. 

Viską rašant apie Bernadetą, negalima užtylėti nei jos 
silpnybių. Liurde buvo patemvta, kad Bernadeta mėgsta da¬ 
bintis. Vieną ar porą kartų sesers - vienuolės užtatai pasibarė 
ant josios ir to užteko. Ta silpnybė greitai prapuolė. Netaip 
greitai Bernadeta pergalėjo savo atkaklybę ir priešgynumą. Ne- 
verso sesers taip-gi žinojo, kad Bernadeta atkakli ir į akis jai 
gražumu tą pasakydavo. 

Prancūzai, norėdami pasakyti, kad kas buvęs žemoje, 
negarbingoje ir vargingoje vietoje, sako kad jis buvęs pa¬ 
bruktas po akmenim. Taip ir Bernadeta išsitarė apie save. 
Sako: 

— Švenčiausioji Panelė mane iš po akmens išsitraukė. 

— Kaip tik tau ir buvo vieta po akmenim—tarė kita vie¬ 
nuolė,—juk antros tokios priešgynės nei nėra, kaip tu. 

— Ką dabar darysi, kad aš visada tokia buvau. Netik 
kam, bet ir Švenčiausiaijai Panelei savo priešgynumą paro¬ 
džiau. Liepė man gerti vandens iš šaltinio pirmą dieną, aš 
negėriau, kol antrąsyk neliepė. Lžtat paskui Savo vardo man 
ilgai nesakė. 

Tą savo silpnybę Bernadeta tankiausiai parodydavo gy¬ 
dytojui, kad atseidavo vaistus imti. Reikiant jo prisakymus 
pildyti, ji ne vieną syk išsitarė: „Teeinie jis sau“. Pasitaiky¬ 
davo ir vienuolių prisakymo nenorėti pildyti. Šita jos yda 
buvo iš kūno prigimimo, o ne iš sielos sugedimo. Nors iš 
pradžių, būdavo, užsispiria priešgynauti, bet kaip tik kas iš 
šalies pasako, arba pati atsimena, kad tai jos didžiausioji jei- 
bė, taip tuojaus, būdavo, nusileidžia, atsiprašo ir prisakymą 
dar gražiaus už nepriešgvnes išpildo. Teisingiausias Teisėjas, 
turbūt, išras, kad šitokia atkaklybė buvo tik pagunda, o ne 
pati nuodėmė, bet Bernadeta ir mirė su minčia, kad ji niekam 
netikusi priešgynė. 

-#- 


3, Liga ir mirtis. 

Paskutinė Bernadetos liga buvo ilga ir sunki. Birželio 
mėnesyje 1876 m. ji rašo giminėms, kad serganti, bet tikisi 
pagyti kaip prasidės vasaros karščiai. Nežinia ar ta viltis iš¬ 
sipildė ar ne, o žinia, kad per Kalėdas tų metų jį vėl buvo 
serganti. 27 gruodžio ji rašo tetai, kad prie kitų ligų prisidė¬ 
jęs pilvo sugedimas, todėl ir negalinti taip ilgai išgyti. 

Ateinančiųjų 1877 metų dalis buvo lengvesnė už perei¬ 
tuosius, bet žiemai besiartinant pasidarė didelis sopulys ant 
kelies. Kentėjimai buvo neapsakomai skaudus. Išaušus 1878 
metų pavasariui vėl pasidarė truputį geriaus; ligonis galėda¬ 
vo atsikelti iš lovos ir truputį pavaikščioti su didelėmis paža- 
stinėmis lazdomis pasiramščiuodama. Taip išvaikščiojo du mė¬ 
nesiu. Paskui tris mėnesius apsėjo be lazdų, bet kelys vis dar 
likosi sutinęs ir vaikščiojant reikdavo šlubuoti. Žiemai grįž¬ 
tant ir liga vėl ėmė didintis. Nors spalių ir lapkričio mėne¬ 
siais jau buvo tikrai serganti, bet dar vis nepasidavė ligai. 

Per Nekaltą Prasidėjimą, t. y. 8 gruodžio, kunigas Ilia- 
ras kapucinas ją įrašė į šv. Pranciškaus juostelę. Į tris die¬ 
nas po to, seredoje 11 gruodžio, atgulė ir daugiaus jau nebe¬ 
kėlė. Trumpai po to atvažiavo brolis Jonas iš Liurdo su vie¬ 
nu ponu. Bernadeta labai džiaugėsi brolį pamačiusi, ir dėko¬ 
jo ponui už jo atsivežimą. Apsiverkė brolis ir sesuo atsisvei- 
kindamu, nės tai buvo paskutinis pasimatymas. 

Liga vis ėjo didyn ir skaudyn. Kiauras naktis ligonis 
išbūdavo akių nesumerkusi, nei dienomis nepasilsėdavo. Sese- 
lės-vienuolės ištisomis valandomis taisydavo jai guolį, kad 
tikt mažiaus skaudėtų, o sopuliai vis būdavo nepakenčiami. 
Kai tik truputį kelį pajudindavo, tai taip persmelkdavo, jog 
ligonis surikdavo nesavėja. Susigėzdama prašydavo seserų 
dovanoti, bet skaudėjimas vis prarikdydavo. Ilgainiu tie per¬ 
smelkimai ir tie vaitojimai ėmė darytis taip tankiai, kad ki¬ 
tos ligonės per naktį negaudavo užmigti. 

Tuotarpu dvasiškaijai vyriausybei prireikėjo dar kartą 
pertikrinti savo žinias apie Liurdo apreiškimus. Iš Liurdo at¬ 
siuntė kunigą Sempę, kad perklausiūėtų Bernadetą išnaujo. 
Prie klausinėjimų ir atsakymų pribuvo iš Neverso vyskupo 
atstovas, jo generolas-vikaras Diubarbijė. Turėjo pristovėti 
aukščiausioji Neversiškių Vienuolių draugijos perdėtinė ir jos 
pirmutinė pagelbininkė Liudvika Perro ir draugijos raštinin¬ 
kė Eleonora Kasaniūtė. Bernadeta atsakinėjo kantriai ir su 
pagarba. Bet to neužteko. Parvažiavęs namo kun. Sempė pa¬ 
simatė, kad nevisko paklausė. Siuntė klausimus ant rašto. Vie¬ 
nuolės juos skaitė sergančiai Bernadetai ir užrašinėjo jos at¬ 
sakymus su tikslu siųsti į Liurdą. „Jei būtumėme žinoję, kad 
ji taip serga, nebūtumėm tų klausimų siuntinėję“, rašė vėliaus 
vienas iš tų kunigų. 

Per šv. Juozapą 1879 m. Bernadeta, ligos suvarginta, jau 
nesitikėjo išgyti. Ji meldėsi, kad gautų laimingai numirti, nes 
šv. Juozapas yra laimingos mirties užtarytojas. Bet tą dien 
ligoniui pasitaikė ir džiauksmas: atvažiavo sergančiosios atlan¬ 
kytų mylimiausioji įos sesuo Antanina. Bernadetos ir Anta¬ 
ninos meilė visoms seserims pavyzdis, kaip turi vienos kitas 

Šven. Panelės Apsireiškimai Liurde. 16 

mylėti. Skaudu buvo žmonelėms persiskirti, bet persiskirti 
reikėjo. 

28 kovo Bernadeta jau buvo taip numenkusi, kad kuni¬ 
gas Febiuras turėjo jai duoti Paskutinį Patepimą. Prieš pri- 
imsiant V. Dievą ligonis paprašė kunigą trupučiuką luktelėti 
ir tarė perdėtįnei. „Mylimoji motinėle, dovanokite man visas 
kartenybes, ką aš jums padariau ir visus nusikaltimus, visus 
įstatu peržengimus. O jus, mielosios sesutės, dovanokite ką aš 
jus papiktinau negeru apsiėjimu, užvis labiausiai puikybe“. 
Liigonies balsas buvo taip smarkus, kaip pamokslininko, no¬ 
rinčio, kad visi girdėjų. Perdėtinė stebėjosi, iš kur tokia spė¬ 
ka mirštančiai. Viena seserų pradžiugo ir sakė: „Bernadeta 
nemirs, jos balsas dar labai stiprus“. 

Po Paskutiniam Patepimui ligonis truputį pasilsėjo. Ant 
rytojaus atėjo vyriausias katedros kanauninkas jos aplankyti 
ir atsinešė fotografiją nuimtą nuo Švenčiausios Panelės Sto- 
vylos, kurią buvo padaręs mieste Lijone skaptorius Armandas 
Kalijatas. Bernadeta išrado, kad ta stovyla gražesnė, (turbūt, 
už Fabišo darytąją stovylą), bet nėra taip gera, kaip reikėtų. 

Iš didelių kentėjimų Bernadetos kūnas taip sudžiūvo, kad 
jame, tarsi visai neliko mėsų. Užtat akįs pasidarė dar graže¬ 
snės negu pirma. Dar jai sveikai esant Liurde, skaptory-tės 
prafesorius Fabišas stebėjosi jos akių gražumu. Jis rašė savo 
giminėms: „Nei Fiesolė, nei Perudžinas, nei Raf telis (didžiau¬ 
sieji dailininkai) amžiną dieną nėra padarę nieko taip malo¬ 
naus ir taip rimto, kaip tos prastos mergaitės akių reikšmė“. 
Kiti sikydavo, kad Bernadetos negali pažinti nei iš geriausio 
portreto, nės niekas negali dažais padaryti tokių gražių akių 
kaip josios. Neverso vienuolės įsidėmėjo, kad Bernadetos akįs 
ypač nuo kentėjimų pasidarydavo užvis skaisčiausios. Ir kūdi¬ 
kius turbūt pritraukdavo prie Bernadetos tos josios akįs, ku¬ 
riomis buvo regėjusi Dangaus Karalienę. Paskutinėje ligoje 
Bernadetos akįs gražių gražiausiai žibėdavo jai veizint į V. 
Jėzaus paveikslą prie kryžiaus prikaltą. 

Vieną dieną neužilgio prieš paskutinės ligos pabaidą Ber¬ 
nadeta paprašė seserų atimti nuo jos lovos vi>us šventųjų 
paveikslėlius. Tos p įklausė, kodėl? Ji apsikabino kryžių ir at- 
sikė: „Man gana šito vieno“. Daug sykių ji kryžių taip mei¬ 
lingai spauzd tvosi prie savęs, kad graudu būdavo žiūrėti. Kry¬ 
žių ji mažai tepadėdavo. 

Ligonies kentėjimai prieš Velykas dar labiaus pasidau¬ 
gino. Kaipo turinčiai šv. Prančiškaus juostelę, kunigas Mai- 
žiešius, kapucinas, pirmą Velykų dieną, 13 ba'andžio, davė jai 
visuotinį atlaidą. Naktyje iš antrosios į trečią Velykų d eną 
prie kūno kentėjimų prisidėjo ir sielos vargas. Sesers su ja 
gulėdamos ligonbutyje girdėjo ją kelis kartus baimingai ta- 

riant: „Eik šalin nelabasis, Eik šalin nelabasis“. Ant rytojaus 
klausė, kas tai buvę. Ji pasakė, kad piktoji dvasia kelis kar¬ 
tus ją gazdino, bet, ištarus V. Jėzaus vardą, pasisekė .ją nu¬ 
vyti. 

Antradienio vakare pasiliko pas Bernadetą pabūti per 
naktį aukščiausioji Draugijos raštininkė sesuo Natalija. Ber¬ 
nadeta ėmė jai skųstis, kad labai bijosi mirti. Tiek daug ma¬ 
lonių gavusi nuo Dievo, o nežinanti ar gerai jąs sunaudojusi. 
Natalija, matydama ją susigraudinusią dėlto, ėmė kalbėti apie 
Dievo gerumą ir meilę, kad visiems dovanoja, dovanos ir jai. 
Bernadetai pasidarė lengviaus nuo tų paguodos žodžių. 

Liga tuopradėjos darėsi sunkesnė; ligonis nepakentė lo¬ 
voje gulėti. Velykų trečiadienyje 16 balandžio Bernadetą išė¬ 
mė iš lovos ir pasodino į dilelę atlašią kresę. Nesunku buvo* 
sėdėti, nės buvo pusiau gulsčia. Iš pradžių lyg truputį buvo 
geriaus naujoje vietoje, bet apie pirmą po pietų kentėjimai 
pasidarė vėl smarkesni. Ji vėl pasiprašė kunigo. Senukas ka¬ 
pelionas atsiskubino koveikiausiai. Bernadeta dar kartą atliko 
išpažintį. Paskui kunigas ėmė skaityti mirštančių maldas. 
Bernadeta, ką tik girdimu, bet aiškiu balsu atsakinėjo. Kry¬ 
žiaus ji jau nebepajiegė nul ikyti, tik akįs lipte buvo prilipu¬ 
sios prie jo. Maldom* pasibaigus sesuo Kasanjūtė tarė mei¬ 
lingai: „Tu sesele, įštiesų kryžių kenti“. Ligonis sujudo, iš¬ 
tiesė rankas prie Išganytojo kančios ir stengė dar ištarti: 
„Mano Jėzau, ai kaip aš Tave myliu!“ 

Kunigas Febinras ėmė skaityti iš Šventojo Rašto tuos 
žodžius, kur išreikšta, kaip Dievas myli žmogų, o sesers nu¬ 
ėmė kryžių ir padėjo Bernadetai ant krūtinės. Mirštančiomis 
rankomis ji jį prisispaudė kaip tik galėjo. Matydamos, kad ji 
labai nori ture»i kryžių arti prie krūtinės, o nenulaiko, sesers 
prisegė tą kryžių jai prie rūbų ties širdžia. Viena seserų, bu¬ 
vusioji prie darbo, valandžiukei užbėgo pažiūrėti mirštančios 
draugės, ir įeidama tarė: 

— Sesute, ar labai tau skauda? 

— Neprapuls danguje,—atsakė Bernadeta. 

— Bėgsiu pasimelsti prie Švenčiausiosios Panelės, kad 
tau palengvėtų,—siūlėsi ana. 

— Ne, ne palengvinimo, o kantrybės,—atsakė ligonis. 

Bernadeta turėjo popiežišką palaiminimą mirties valandai. 
Atsiminusi buvo benorint tą popierą į rankas pasiimti, bet čia 
pribuvusieji jai pasakė, kad tuos atlaidus pelnosi, ir nelaikyda¬ 
ma popieros rankose. Tada ji meilingai ėmė tarti V. Jėzaus vardą. 

Po valandėlei pasirėmė dešine ranka ant kresės, truputį 
kilstelėjo ir prisidėjo kairąją ranką prie kaktos lyg į ką nors 
veizėdama ištolo. Akįs pa:ddarė ypatingai šviesios ir dėmėjosi 
vieną vietą, tarsi regėdamos ką nors, ko kiti nematė. Veidas 

pasidarė ramus, aiškus ir pilnas kažin kokio saldaus nuliūdi¬ 
mo. Iš krūtinės iškilo triskart netikėtos lengvenybės atdūk- 
sys kaskart aiškesnis ohL oh!.. ohL Paskui visas kūnas su¬ 
drebėjo, akįs užsimerkė, ranka nukrito nuo kaktos ant širdies, 
ligonis sudribo savo kresėje; bet nesusižeidė, tik ištarė aiš¬ 
kiai: „Dievuliau mano, myliu Tave visa širdžia, visa 'Jela, vi¬ 
somis jėgomis“. 

Numanau, kad tai būta kokio nors regėjimo, bet ar bu¬ 
vo ar nebuvo, stačiai negalima sakyti, nes sesers nedrįso var¬ 
ginti mirštančią klausinėjimais, o ji pati nieko nepasakė. 
Tuomtarpu išmušė antra po pietų. 

Ligonis panorėjo truputį pasilsėti. Kunigas ir seserįs išė¬ 
jo. Jos išėjo išpažinties. Atlikus išpažintį sesuo Natalija pa¬ 
nūdo nueiti pas Bernadetą. Buvo bertainys prieš trečiai pasi¬ 
baigiant. Kaip tik Natalija įėjo, ligonis kreipėsi prie jos: „Pa¬ 
dėkit man, sesute, padėkite man, melskitės už mane“. Paskui 
vėl ėmė prašyti, kad dovanotų visus nusikaltimus. Dar pajė¬ 
gė pasimti kryžių ir pabučiuoti visas penkias žaizdas. Bučia¬ 
vo, tarsi, nenorėdama atsiskirti nuo jų. Paprašė gerti ir taip 
gražiai persižegnojo, kaip tik ji viena temokėjo. 

Visai besibaigiant trečiai valandai ėmė kalbėti Sveika- 
Marija. Baigdama šitaip kalbėjo: Šventa Marija , Motina Dievo 
melskis už mane bėdiną nusidėjėlę ir atkartojo bėdiną nusidėjėle 
dabar ir valandoje mirties. Nutilo, palenkė galvą... ir numirė. 
Buvo lygiai trįs po pietų 16 balandžio L879 m. 

Bernadeta Subiriūtė gyveno ant žemės 35 metus, tris 
mėnesius ir devynias dienas. Numirusios veidas pasidarė gra¬ 
žus, nes skausmo kentėjimas nuo jo prapuolė. Įdomu, kad jis 
pasidarė lyg truputį netaip sudžiūvęs. Mirtis buvo neabejoti¬ 
na, o lavonas nepastyro per tris kiauras paras, rankos neap¬ 
sitraukė lavonišku geltonumu, o liko lyg gyvos, pirštų nagų 
kraštai buvo rausvi. Nebuvo nei alrnos,’) nei kūnas neatsidavė 
nei trupučio. Taip ir palaidojo. 

Lavoną vienuolės rūbais aprengtą, į grabą įdėtą vysku¬ 
pas liepė laikyti neužvožtą vienuolijos bažnyčioje. Žmonės 
grūste grūdosi nabašninkės pažiūrėtų. Visi sakė: „Alums ne¬ 
duodavo matyti jos gyvos, tai nors atsižiūrėsime į numiru¬ 
sią“. Nesutilpdami bažnyčioje, pas duris susėdę laukdavo, kol 
pasidarys vietos bažnyčioje, kad galėtų prieiti. Nežinia dėlko 
labiausiai kareiviai ir apicierai rūpinosi ją pamatyti, prie jos 
numirusių rankų prikišti ignosėlį, rąžančių ar kitą kokį šven¬ 
tinamą daiktą. Karabelninkai sakė, kad per tąs tris dienas 
išpardavę daugybes rąžančių, ignosėlių ir kryželių. Tolyme- 
sniųjų sodžių moters pyko ant respublikos, už ką ji nedavė 
visur apgarsinti, kad „šventoji“ numirusi. 

Palaidojimas buvo 19 balandžio 1879 metais. Pats vy¬ 
skupas paliovė tam sykiui bažnyčias lankęs ir parsiskubino 
į laidotuves. Gražus šermenų pamokslas tapo net atspaustas. 
Dvasiškoji vyriausybė negarbino viršutiniais ženklais Berna¬ 
detos gyvos, bet jai numirus, parodė ką turėjo širdyje. Iškil¬ 
mingesnio palaidojimo negalima buvo padaryti. 


Tiktai trisdešimts metų tepraėjo nuo numirimo tos, ku¬ 
ri savo tikromis akimis buvo mačiusi Švenčiausiąją Panelę. 
Yra žmonių, kurie Bernadetai netiki. Užtat buvo ir bus tei¬ 
singi Jėzaus žodžiai: Jei neklauso Maižiešiaus ir pranašų, ne¬ 
tikės, nors kas iš numirusių prisikeltų (Luk. 16, 31). 






XXVII. 


LAŽYBOS. 


1, Julijos Furnieriutės išgijimas. 

Mieste Alensone gyveno ponas Furnieras su moteria ir 
su keturiolikos metų dukteria Julija, Mergaitė sirgo sunkia 
liga —choreja. Jai koias tąsydavo. Stačia negalėdavo pastovėti 
ant vietos. 1870 metais, vokiečių kariūmenei užėmus Prancū¬ 
ziją, Furnierai su vaikais iš Alensono persikraustė į didesnį 
miestą Bordo. Karui pasiliovus, tėvai sugrįžo į Alensoną, o Ju¬ 
lija su dviem broliais likosi mieste Bordo. Jos liga vis ėjo 
blogyn, nes viduriai pradėjo nepriimti nei kokio valgio. To- 
liaus jai sugedo tie raumenįs, kurie plaučius judina, dėlto 
mergaitė negalėdavo kvėpuoti atsigulusi. Pagaliaus liga atėmė 
dešinę pusę. 

Daktarai Konjetas, Deniusė ir keletas kitų išrado, kad 
Julijos liga labai giliai įsišaknėjusi, kad tokios ligos šiaip la¬ 
bai retai teišgyja, ir kad Julija negali tikėtis išgijimo pirma, 
negu kūnas įgys visą užaugusios mergelės pilnybę, kūdikio 
amžiui pasibaigus. Tuomtarpu gydytojai davė ligoniui gerti 
vaistų, liepė nevalgyti rūgšties ir patarė gydytis šaltu van¬ 
denim. 

Vandens gydykla buvo mieste. Vasaros karščiams atėjus, 
Julijeta nepakentė troškaus oro. Tėvas jai nusamdė mažą na- 

melytį Buskato kaime sale Bordo. Pavėsyje ant oro mergaitė 
išbūdavo ištisas dienas. Tečiaus buvo vargas su nuėjimu gy¬ 
dyklom Reikėjo pribūti kasdien, o Julijeta pėščia tepaeidavo 
tik tris-keturis žinksnius, važiuota negalėdavo visai. Tėvas 
susiprato pirkti seną asilą ir tyčia parinko tokį, kuris seniai 
nebėgęs risčia. Šonu užsisėdusi ant asilo mergaitė kasdien 
žinginėle nujodavo į gydyklą jr parjodavo. Pakeliui gyvenan¬ 
tieji žmonės tankiai ją matydavo, pažino ir gailėdavosi, k< d 
tokia jauna taip nyksta. 

Furnierienė, Julios motina, iš tėvų buvo Arčiūtė. Jos 
brolis E. Artus atražiavo į Alensoną ir nuėjo į viešąjį kny¬ 
gyną pasimti knygų: pati buvo prašiusi, kad parvežtų ką pa¬ 
siskaityti. Netyčia jam pasitaikė Liasero parašytosios knygos 
apie Liurdo apsireiškimus ir stebuklus. Artuvienė, tą knygą 
perskaičiusi, išrado, kad labai gera, ir patarė vyrui perskaity¬ 
ti. Artus paėmė, padėjo ant staletio, o skaityti neskaitė. 

Vieną vakarą, atsigulęs, užsimanė prieš užmigsiant pa¬ 
žiūrėti į tąs Liasero knygas. Knygos dažnai bųvą taip nuo¬ 
bodžios, kad greitai žmogų užmigdo. Bet čia pasitaikė visai 
priešingai. Pati pradžia buvo labai graži, o paskui ko tolyn, 
to gražyn. Rytmečiui išaušus, Artuvienė įeidama į kambarį 
pas savo vyrą, rado jį tebeskaitant, o žvakės buvo belikęs 
tiktai pats gal utis prie pat žibintuvo Žiburys jau buvo nebe¬ 
reikalingas, nes diena buvo išaušusi. Artus sakosi nepadėjęs 
tų knygų, kol neperskaitė iki galui. 

Jis buvo karštuolis žmogus. Perskaitęs šoko rašyti savo 
seseriai Furnierienei, kad mestų gydytojus, o šauktųsi Šven¬ 
čiausios Panelės pagalbos savo sergančiai dukteriai. Kitą laišką 
tuo pačiu žygiu parašė į Liurdą. kad Furnieriams išsiųstų 
stebuklingojo vandens tiesink iš Liurdo į Bordo. Savo gi se¬ 
seriai su laišku Artus nusiuntė ir tąs Liasero knygas. Fur- 
nerienė, Julija ir jaunesnysis sūnus Albertas perskaitė tąs 
knygas ir džiaugėsi, o vyresnysis Ernestas ir pats Furnieras 
nenorėjo skaityti, nes juodu netikėjo nei į stebuklus, nei 
į Dievą. 

Iš Liurdo greitai atsiuntė vandens. Motiifa su sergančiąja 
dukteria ir jaunesniuoju sūnum meldėsi, kad Dievas duotų 
stebuklą. Būtų galėję greitai išbandyti, ale bijojosi. Sakė, 
jeigu nesiseks, tai neliks nei vilties. Buskato klebonas, tan¬ 
kiai ateidamas, labai sustiprino ligonies įtikėjimą. Galutinai 
tapo sutarta, kad 14 birželio jau gers to stebuklingojo van¬ 
dens ir gana. Bus kas bus. 

Tądien klebonas atlaikė mišias už Juliutę. O jijė drauge 
su motina ir broliu priėmė Komuniją. { bažnyčią ligonis ne¬ 
pajėgė eite nueiti, tai ją nešte įnešė. Po Komunijai Furnierienė 
drebančia ranka padavė dukteriai stebuklingąjį vandenėlį. Ju- 

buvo skaisčiai maldingas. Ir jis, atsigręžęs, padėjo seseriai 
prašyti. 

— Duok, mamyte, jai tą vandenėlį. Ir man rodosi, kad 
ji išgis. 

Furnierienė pasėmė bonką, įpylė vandens į stiklą ir 
padavė Julijai. Ligonis palengva persižegnojo ir išgėrė visą 
vandenį iki dugnui. Išgėrusi, pastatė stiklą šalę lovos ant 
stalelio ir taip giliai atsiduso, kad net kratinė pakilo ir, tarsi, 
platesnė pasidarė. Gausi oro ver nė įplūdo į išalkusius plau¬ 
čius. O matina persigando, pama asi šitokį dukters alsavimą. 
Bet Julija tarė linksmu balsu. 

— Mamyte, duok man kokį nors skudurą: visa nusiprau¬ 
siu, krūtinę’ nusimazgosiu ir visas skaudamas vietas. Švenčiau¬ 
sioji Panelė baigia mane gydyti. 

Motina nežinojo nei ką daryti. Čia džiaugsmas, čia bai¬ 
mė, viskas drauge painiojosi širdyje ir mintyse. Julija vidur¬ 
vasaryje vis badavo apsitaisiusi žiemos rūbais, tai Furnerienė 
pabūgo, kad duktė, besiplaudama krūtinę, nenušaltų. Ir neda¬ 
vė dukteriai vandens. Galutinai duktė bet-gi peršnekėjo moti¬ 
ną, apsiplovė tuo vandeniu visas skaudamas vietas ir čia pat 
pasijuto sveika. 

Albertukas visas džiaugsmingas bėgo pas tėvą šaukda¬ 
mas, kad sesuo sveika. Tėvas per duris išgirdo balsą, bet 
žodžių nesuprato ir nusigando. Jam pasirodė, kad dukteriai 
nelaimė pasidarė. Jis šoko iš lovos ir atbėgo pas ligonį. Iš 
greitumo atsinešė ir savo dienraštį su savim. Atbėgęs rado 
Juliutę sveiką. Iš nuostebos ir džiauksmo išskėtė rankas. Lai¬ 
kraštis nukrito ant grindų. Susibėgo visa šeimyna žiūrėti, kas 
pasidarę. Visi matė, kad ligonis jau linksma ir tiki į savo 
sveikatą. Ji tarė tėvui: 

— Matai, tėtuši, Švenčiausioji Panelė ėmė ir išgydė mane. 

Mergaitės balsas buvo aiškus ir skambėjo lyg varpelis. 
Seniai jau nebuvo taip skambėjęs. Nuostebai perėjus, tėvas pa¬ 
siuntė šeimyną gultų, o pats su moteria pasiliko budėti pas 
dukterį. Jam atėjo baiminga mintis ar tik nepasirodys, kad 
tas staigusis išgijimas nereiškia artymos mirties. Su ta min- 
čia jis tarė dukteriai: 

— Dabar, mano Juliute, tu turi pirmvisko išsimiegoti. 

— Gerai, tėtuši! tą darbą aš moku ir mėgstu išpildyti,— 
atsakė mergaitė ir glustelėjo išdykaudama. Jai pačiai gardu 
buvo išsitiesti lovutėje, visą mėnesį negavus gulėti. Kaip tik 
atsigulė taip ir užmigo. 

Tėvas su motina, sėdėdamu pas lovą, džiaugėsi matyda- 
mu, kaip dukters krūtinė lygiai kilsčiojo kvėpuojant ramiai ir 
stipriai. Ilgainiu ant išbalusio ligonies veido pasirodė skaistus 
sveikatos raudonis. Furnierai persėdėjo pas dukterį per kiaurą 

naktį netardama kitas kitam nei žodžio. Tiktai bešvintant 
Furnierienei pasirodė, kad vyro akyse žiba ašaros. Pirm negu 
saulė išdžiovino tos nakties rasą, buvusiojo jurų laivo kapi¬ 
tono bedievybė išgaravo visai; nės neišgydomoji jo duktė tą 
rytą pakilo sveika ir linksma lyg paukštelė. 

Nesuskubo nusiprausti ir pasimelsti, jau Julija smarkiai 
norėjo valgyti. Pusryčių kad kirto, tai kirto. Pavalgiusi ėjo 
į Bordo su motina abidvi pėsti. Parėkiamos parsinešė didelį 
pundą lauko žiedų, žadėdamos pastatyti koplyčioje ties Šven¬ 
čiausiosios Panelės paveikslu. Žmonės, kurie ją pažinojo ser¬ 
gančią, išsyk nepažino jos lengvai vaikščiojančios. Daktaras 
Deniusė nebežinojo ką pradėti su tuo taip netikėtu išgijimu. 
Jis liepė ir toliaus gerti vaistus, bet Furnieriūtė jo nepaklausė 
ir vaistų nebegėrė. Tikt gaila buvo palikti vandens gydyklą, 
nes pinigai buvo užmokėti iš aukšto. Asilas taip pat buvo nu¬ 
pirktas, todėl motina liepė neliauti jodinėjus į gydyklą. 

Vieną dieną prieš išjosiant į Bordo, ant asilo po kiemą 
jodinėjo Alhertukas. Gyvuolėlis buvo jaukus ir paklusnus, kaip 
visados. Bet kaip tik mergina užsisėdo joti į miestą, taip šoko 
urnai ir ėmė spardytis! Mergai)ė nudribo ant žemės, o koja 
likosi kilpoje. Ilgą galą asilas bėgo, vilkdamas keliu nelai¬ 
mingą mergiotę, o jos veidas daužėsi į grumstus. Tėvas šoko 
gelbėti. Kol pasivijo, kilpa nutrūko. Pusiau gyvą dukterį Fur- 
nieras parsinešė namo ant rankų. Išgąsčiui perėjus, pasirodė, 
kad nelaimės nedidelės būta. Veidą nuplovę pamatė, kad gi¬ 
lių žaizdų niekur nėra, tik oda nugręsta. Iš tos dienos Julija 
liovėsi jodinėjusi į vandens gydyklą. 

Nepoilgam Furnierai su dukteria ir su sūnum Albertuku 
nuvažiavo į Liurdą padėkoti Švenčiausiajai Panelei. Ten pat 
pribuvo ir Furnierienės brolis Artus, kurs buvo įmokinęs pra¬ 
šyti stebuklo. Vyriausiasis Furnierienės sūnus Ernestas, gimęs 
nuo pirmojo jos vyro Mancel’io, nepribuvo Liurde, bet atliko 
išpažintį ir geru kataliku tapo, kai patyrė, kad sesuo stebu¬ 
klingai išgijo. 

Julija paskui buvo gera ir pavyzdinga mergaitė. Po to 
išgijimo ji gyveno septynerius metus. Dvidešimt pirmus me¬ 
tus eidama ji iš neatsargumo apsirgo ir mirė. Ją palaidojo 
14 birželio 1877 metais. 

- * - 

2. Stebuklu priešininkas pats savo 
■ pavardės nedrįsta. == 

Furnierių Julijos išgijimą greitai aprašė jos dėdė Artus 
ir nusiuntė \ dienraštį Univers. Dienraštis, nors katalikiškas, 
bet ištisus metus laikė tą žinią negarsinęs. Bijojosi išjuokos 
nuo kitų dienraščių. Tikt įsitikrinęs, kad tiesa, Univers at¬ 
spaude Artuso raštą *28 balandžio 1871 m. Kiti katalikų dien¬ 
raščiai tą žiną atkartojo savo skaitytojams, o tikėjimui prie¬ 
šingieji lapai ėmė iš jos tyčiotis. Artus skaitė visokius dien¬ 
raščius ir rimte nerimojo, razdamas, kad tikėjimo priešininkai 
išjuokia jo raštą, nežiūrėdami tiesos. 

Juk buvo karštas žmogus: užsimanė pertikrinti tikėjimo 
priešininkus, šaukdamas juos eiti iš ląžybų. Jie netikėjo jo 
pranešimui, ^akydami būk stebuklų nesą, nebuvę, nei negalį 
būti. Jis-gi jiems atakė: „Jeigu tikite, kad stebuklų nėra, tai 
eikite su manim iš ląžybų. Aš sakau, kad yra“. 

Sėdo ir nurašė į dienraštį Univers , kad yra knygos apra¬ 
šančios Liurdo stebuklus, Enriko Liasero sustatytos ir pava¬ 
dintos Notre-Dame de Lourdes . Tegul kas nors išrodo, kad nors 
du ten aprašytu stebuklu yra netiesa, tai gaus 10 tūstančių 
frankų, arba tris tūkstančius septynis šimtus rublių. Norin¬ 
tieji eiti iš ląžybų turi padėti tiek pat pas rejentą. Tas laiš¬ 
kas rašytas 23 liepos 1871 metais; po laišku padėta tikra Ar- 
taus pavardė ir adresas (Paryžiuje, gatvė Tronchet M 5). 

Veikiai po to Artui atsiliepė laikraštis Pyrėnėes y išeinan¬ 
tis Koterete, nepertoliese nuo Liurdo. Tame dienraštyje Mar- 
kado rašė, kad visos kalbos apie Liurdo stebuklus esančios 
grynas melas, kad Masabielio šaltinis ne stebuklingas. Jo van¬ 
duo pirma bėgdavęs per daugybes plyšių, o dabar pasidaręs 
vieną skylę, todėl išrodąs didesnis. Toliaus Markado liepia Ar¬ 
tui, kad tuos pinigus, ką žadėjo už ląžybas, padėtų Paryžiuje 
pas rejentą Diufurą ant gatvės Poissoniėre N 15. Pats žada 
nusiųsti tam rejentui kitus 10 tūkstančių frankų, kaip tik gaus 
nuo jo žinią, kad Artaus pinigai jau guli. Baigdamas laišką, 
Markado pavadino Artų melagium ir apgaviku. Po raštu pa¬ 
dėjo parašą V. de Markado , adresas Koterete, gatvė de la 
Railliere N 1. 

Artus norėjo p adėti tartis su Markado apie ląžybų tei¬ 
sėjus ir, surašęs 60 garsiausiųjų Prancūzijos mokslavyrių, liepė 
savo priešininkui iš jų pasirinkti keletą. Tiktai keturis gar¬ 
siuosius prancūzus raštininkus Artus nepriėmė į teisėjus, bū¬ 
tent Renaną ir Litrę, dėlto kad tuodu buvo vienpusišku tikė¬ 
jimo priešininku. Taip pat nepriėmė Veijotą ir Liaserą, dėlto,. 

kad juodu jau buvo išaukšto išreiškę savo nuomones, įtikin¬ 
siąs į Liurdo stebuklus. Artus rašė, kad ląžybų teisėjams už 
kelionę ir darbą užmokės tas, kuris ląžvbas praloš. Pagaliaus 
Artus prašo poną Markado, kad savo aprinktam rejentui Diu- 
furui atsiųstų teismo patvirtintą paliudijimą, jog yra tas pats, 
kurio pavarde pasirašo. Be to negalįs dėti pinigų." 

Nors šitas Artaus laiškas buvo dvejopai išsiųstas: papra¬ 
stame voke ir rekomenduotas, bet Markado ilgai nieko neat¬ 
sakė. Atsakymo nesulaukdamas, Artus ėmė rekomenduotojo 
laiško kvitą ir paklausė krasos, ar ji įdavė tą laišką kam jis 
buvo rašytas. Kotereto krasa atsakė įdavusi ir turinti parašą. 

Ilgokam laikui praslinkus Artus nurašė vienam savo pa¬ 
žįstamam į Koteretą, kad nueitų ant gatvės Railliere ir patirtų 
ar bute N 1 gyvena p. Markado, ar ne. Pažįstamasis nuėjo ir 
išsiklausinėjęs atsakė, kad nei kokio Markado tame bute visai 
nesą, neimebuvę. 

Pridurniui Artus gavo ir laišką nuo Markado, kurs rašė 
neapsimąs pripažinti liudininkais gimines ir pažįstamus tų žmo¬ 
nių, kurie sakosi stebuklingai išgiję. Ariot jo tie giminės ir 
pažįstami galį būti padūkę atžagareiviai. Taip-gi neapsimąs 
pripažjnti teisėjais garsiausiuosius Prancūzijos mokslininkus. 

Žinodamas, kad Raillieres gatvėje nėra Markado, o bet-gi 
gaudamas nuo jo atsakymą laiškui tuo adresu rašytam, Artus 
neišmanė, kas tai gali bąli ir nurašė krasos viršininkui skundą, 
kad jo rekomenduotus laiškus atiduoda ne tam, kam rašyti, 
o nežinia kam už jį pasirašančiam. Krasos viršininkas veikiai 
viską ištyrė ir atsakė Artui, kad po paduotu adresu gyvena 
ponas Kazo, ir kad jis paėmė laišką rašytą p. Markado. Iš to 
Artus suprato kad tikroji jo priešininko pavardė yra Kazo, 
o Markado tai tik prasimanytoji jo slapty varde. Nuo to laiko 
nei Kazo, nei Markado daugiaus nebeatsiliepė. 

Džiaugdamasis pirmutiniu pergalėjimu, Artus davė at¬ 
spausti į knygas visus savo laiškus drauge su p. Markado at¬ 
sakymais ir krasos paaiškinimais. Tas knygutes jis labai pla¬ 
tino po visą Prancūziją ir skaudžiai tyčiojosi iš tokių tikėjimo 
priešininkų, kurie nedrįsta patįs savo pavardžių. 

Artus ne juokais siūlė savo 10 tūkstančių frankų. Jis 
buvo gana turtingas žmogus ir ištikrųjų padėjo tuos pinigus 
Paryžiuje pas rejentą Tiurketą prie gatvės de Hanovre N 6. 
Prie jų jis pridėjo dar kitus 5 tūkstančius (ne pilnai 2000 rub.), 
kad būtų iš ko užmokėti ląžybų teismo kaštus. Tą padaręs 
laikraščiais ir knygutėmis skelbė visur ir visiems, šaukdamas, 
kad kas eitų iš ląžybų už Liurdo stebuklus, bet vis nelabai 
kas atsiliepdavo. 

* 

3, Dideliai mokyto prafesoriaus apsirikimas. 

Septynioliktame šimtmetyje Prancūzijoje gyveno šv. Vin¬ 
centas a Paulio. Jis rankiodavo miestuose tėvų pamestus kū¬ 
dikius ir augindavo. Jis surengė mergaičių draugiją, atiduo¬ 
dančių savo turtą, sveikatą ir gyvybę ligoniams tarnauti. Jis 
taip-gi įkūrė Paryžiuje begalo didelį ligonbutį, kame maro 
metu buvo sunešami ūmai apsirgusieji žmonės, kad ant gat¬ 
vių nesivoliotų. Tas ligonbutis tebėra iki šiai dienai ir vadi¬ 
nasi Salpetrier, tai yra, butas maro ištiktiemsiems. Bet dabar 
tame ligonbutyje telaiko tiktai bepročius ir dirksniais sergan¬ 
čius žmones. Gailestingųjų seserų draugija, šventojo kunigo 
įsteigtoji išvaryta iš ten. Visa valdžia paduota gydytojams, 
o vyriausiasis gydytojas nuo seniai tyčia taip parenkamas, kad 
būtų pilnas tikėjimo neapykantos. Dabar ten viską valdo d-ras 
Burnevilis, pirma .jo buvo Šarkotas, o prieš Šarkotą buvo dak¬ 
taras Vuazenas. Vyriausieji to ligonbučio daktarai čia pat 
prie ligonių mokina jaunuosius gydytojus, sakydami jiems 
lekcij s. 

1870 metais ten laikė lekcijas daktaras Vuazenas. Jis 
kalbėjo apie aliucinaciją, tai yra apie tą ligą, kad žinogui ima 
akyse rodytis tas, ko nėra. Kalbėdamas jis sakė jauniems dak¬ 
tarams, kad pas kūdikius ta liga atsiranda iš šlykščiosios 
nuodėmės ir kad kūdikiai, apsirgusieji aliucinacija turi ilgai- 
niu išeiti iš proto. 

„Kūdikis negali apsirgti aliucinacija ir likti neišėjęs iš 
proto—kalbėjo daktaras.— Iš to matome, kad aliucinacijoms 
pasitaikius pas kūdikius, žmonėse taip tankiai kįla pasakos 
apie stebuklus. Štai ir Liurdo stebuklas visas paremtas ant 
žodžių vienos aliucinacija serganč os mergaitės. Jąją dabar 
laiko uždarę Uršulinių vienuolių namuose mieste Neverse. Aš- 
gi savojoje ligonbučio dalyje turiu iki šiai dienai vieną mote¬ 
riškę, kuri iš jaunų dienų regi Švenčiausiąją Panelę danguje. 
Tai jijė padarė tuos Saletės stebuklus“. 

Visa daktaro lekcija su šitais jo žodžiais tapo vėliaus 
atspausta laikraštyje Union Medicale 1872 metais, 13 tome ant 
927 puslapio ir toliaus. Daktaras buvo dideliai mokytas ir pla¬ 
čiai garbinamas, todėl jo žodžius visi įsidėmėjo. Bedievių dien¬ 
raščiai ypač Siėcle ant jo atsiremdami, rašė nebūtus daiktus 
apie Bernadetą. Katalikai rūstinosi už netiesą. 

Neverso vyskupas Augustinas Forkadė apgarsino laikraš¬ 
čiuose atvirą laišką prafesoriui kviezdamas jį atvažiuoti į Ne- 
versą ir pažiūrėti Bernadetos, kad ji sveiko proto. Vyskupas 
praneša Vuazenui, kad Bernadeta niekuomet nebuvusi Ursu- 
linių vienuolių namuose, ale kad ji esanti Neversiškių gaile- 

stingumo ir krikščioniško mokinimo seserų vienuolijoje. Pa¬ 
galiau.^ kad ji ten visai nesanti uždaryia, o įstojusi iš liuosos 
valios, kaip ir visos kitos vienuolės. 

Negana to, prieš prafesorių Vuazeną pakilo dar ir dak¬ 
taras Sen-Syr. Šitasai gyveno Neverse ir buvo tos šalies gy¬ 
dytojų draugijos pirmininkas. Jis taip-gi gydydavo visas ligo¬ 
nius toje vienuolijoje, kur buvo Bernadeta. Ją jis puikiai pa¬ 
žinojo netik dėlto, kad ji tankiai sirgdavo, bet ir dėlto, kad 
ji buvo vienuolijos ligonbučio patarnautoja. Daktaras Sen-Syr 
beveik kiekvienu žygiu, kada ateidavo į vienuoliją, vis susi¬ 
tikdavo Bernadetą. Tai-gi jis nurašė Paryžiaus prafesoriui ir 
į laikraščius, kad Bernadetos protas visai sveikas, ir kad jos 
prigimtis yra taip rami, jog nėra nei iš ko atsirasti sumišimui. 

Ant suklydusio prafesoriaus užpuolė ir Artus. Jis nesu¬ 
laukdamas, kol tikėjimo priešininkai pasidrąsįs užkabinti jo 
ląžybinius tūkstančius, pats ėmė juos siūlyti. Daktarui Vuaze- 
nui jis priminė jo žodžius apie Bernadetą, nusiuntė atspaustus 
vyskupo ir diktaro Sen-Syro laiškus, ir reikalavo atšaukti 
apsįklepojimą. Prufesorius tylėjo, į Neversą nevažiavo, nors 
Artus siūlė užmokėti kelionės kaštus, ir savo klaidos neatšaukė. 

Artus neatleido. Jis išrodė, kad prafesorius ir apie Sale- 
tę taip-gi netiesą pasakė, kaip ir apie Liurdą. Saletė Prancu- 
zijoje garsinga tuomi, kad tenai Švenčiausioji Panelė apsireiškė 
kel tą metų pirmiaus negu Liurde. Ją regėjo piemenaitė Melia- 
nija. Artus išrodė, kad ta Melianija niekuomet nei kojos neįkėlė 
į 1 gonbutį Salpetrier, kad prafesorius Vuazen, kaip gyvas, nie¬ 
kuomet jos nematė; kad jijė niekad nesirgo proto sumišimu. 

Bųjieško damas, kokiu būdu mokytas prafesorius galėjo 
pasakyti šitokią netiesą, Artus atrado, kad Salpetrierės ligon- 
buryje buvo beprotė Marė Berto. Iš smegenų skaudėj : mo ji 
užsimiršdavo savo vardą-pavardę ir vadydavosi Melianija. 
Bet daktaras gerai žinojo, kad ji ne iš Saletės, o iš Morando, 
ir kad ji nėra ta, kieno var iu save vadinasi. Pagaliams nei Ma¬ 
rė jau nebebuvo Salpetriere, kada prafesorius Vuazen lekciją 
laikė: ji išėjo iš ligonbučio 9 kovo 1869 metų. 

Sitis atsitikimas parodo, kad ir garsiausiemsiems moks¬ 
lininkams, prafesoriams, pasitaiko storą klaidą pasakyti į vietą 
tikrojo mokslo. 

Ką nedarė Artus, kad priverstų d-rą Vuazeną šia’p ar 
taip atsiliepti, bet nieko nepešė. Prafesorius tylėjo ir gana. 
Artus siūlė jam tuos savo 10 tūkstančių frankų, jei prafeso¬ 
rius primdy- tiesą pasakęs tuomet, kada kalbėjo apie Berna¬ 
detą ir Meiianiją. Antga’o Artus ir su juo taip padarė, ka ; p 
su Kazo: atsp mz lino viso atsitikimo aprašymą į pigučiukes 
knygeles ir labai jąs platino po žmones. 

- * - 




255 


4. Kitas medicinos prafesorius ima ginčytis. 

Mieste Lijone išeidavo katalikų dienraštis Courier de Lyon. 
Tame dienraštyje 12 spalių 1872 metų buvo atspaustas atvi¬ 
rasis Neverso vyskupo laiškas, rašytas prafesoriui Vuazenui. 
Be to dienraštyje beveik kasdien būdavo parašyta nors kiek 
apie Liurdą. Tuomtarpu buvo ką rašyti, nes rudenyje 1872 m. 
Prancūzijos katalikai susitarė padaryti labai iškilmingą mal¬ 
dininkų kelionę į Liurdą. Didelės ir gražios apeigos tenai be¬ 
veik nesiliovė; dešimtimis tūkstančių žmonių būdavo prie tų 
apeigų. Tą viską aprašinėjo kiti laikraščiai neatsiliko nei Cour- 
rier de Lyon . (Žiūrėk Nr. Nr. 16,506; 16,507; 16,508 ir t.t.) 

Tuo pačiu laiku ir tame pačiame mieste gyveno dakta¬ 
ras Didė. Jis buvo medicinos prafesorium Lijono universitete 
ir rašinėdavo straipsnius į gydytojų laikraštį Lyon Mčdical. 
Tas didelei mokintas gydytojas nuolafcai razdamas dienraštyje 
mįnėjamus Liurdo stebuklus, neiškentė ir parašė į redakciją 
Gourrier de Liyon'o , kame reikalavo, kad Liurdo stebuklų tei¬ 
singumas būtų prirūdytas taip, kaip istorijos mokslas prirodo 
kitus atsitikimus. Paskui, kad būtų gydytojų paliudyta, jog 
stebuklingai išgijusios ligos ištiesų buvo neišgydomos prigim¬ 
tu būdu. Pagalios jis p tts parašė kaip reikia tokius atsitiki¬ 
mus tyrinėti ir aprašinėti. 

Daktarui atsiliepė Artus, pasiūlė savo 10 tūkstančių fran¬ 
kų, jei tiktai prafesorius apsiima išrodyti trijų Liasero apra¬ 
šytų, o Liurde atsitikusių, stebuklų klaidingumą. Daktaras 
Didė veikiai įgijo Liasero knygas ir perskaitė, o perskaitęs ta¬ 
rė: „Ištiesų tos knygos parašytos taip stipriai moksliškai, ir 
taip atsako visokiems reikalavimams, jog negalėjo geriaus 
užsipelnyti tą didį pasisekimą, kurio prityrė“ 1 2 ). 

Nors taip pagyręs Liasero knygas, prafesorius vis-gi ne¬ 
įtikėjo į aprašytus tose knygose stebuklus. Balandžio mėnesy¬ 
je 1873 metų jis p įleido į žmones knygutes vardu: „Liurdo 
stebuklų mediciniškas bandymas“ a ) 

Tų knygų pradžioje parašyta, kad prafesorius negalįs ei¬ 
ti iš iąžybų su Artum, nės pr pažįsta, kad Liasero aprašytieji 
atsitikimai galėję būti, o nepripažįsta tik to, kad tuos atsiti¬ 
kimus galim i vadyti stebuklą s. Sako, kad galima esą eiti iš 
tūkstančio frankų (370 rublių); dešimts-gi tūkstančių tai jau 
perdaug. Ląžybų teisėjai, matydami didelą nelaimę pralosian¬ 
čiam, galį pasigailėti jo ir išduoti neteisingą ištarmę. 

1 ) Žiūrėk žemi aus minėtąsiąs knygas p. V. 

2 ) Exam«n mėdical dės mirades de Lourdes par le dod^ur P. Di- 
day. Paris. G. Masson 1873, pusi. XXVlIl-j-97 in 12. 

Toliaus prafesorius rašo apie tris daiktus: l) apipasakoja 
Liurdo atsitikimus' kaip buvę, išrodinėja, kad Bernadeta sir¬ 
gusi aliucinacija, t. y. kad jai iš ligos rodvdavęsi nebūti daik¬ 
tai ir 3) tvirtina, būk Liurdo atsitikimai esą nestebuklingi. 

Bernadetos aliucmacįjos daktaras Didė išveda iš rašto, 
kurį sustatė apie aliucinacijas D-ras Brier-de Buamontas 1845 
metais. Tą raštą ir Liasero knygas perskaitęs, prafesorius iš¬ 
rado, panašumą tarp abieju. Užtatai kaltino vyskupą Lioran- 
są, kad pripažino Bernadetos regėjimus, neskaitęs Brier-de- 
Buamonto raštų. 

Bekaitindamas kitus, pats Didė užmiršo paminėti, kad 
1662 metais Brier-de-Buamontas antru-kart išleido savo raštą 
daugelyje vietų pertaisęs. Nors Bernadetos regėjimai tada jau 
buvo visoje Prancūzijoje žinomi, Brier-de-Buamontas, bet-gi 
nepriskaitė jos prie aliucinacija sergančių mergaičių. Išmėti- 
nėdamas vyskupui nežinojimą raštų išėjusių 1845 metais, Di¬ 
dė pats nežinojo, ką kitas lygiai mokintas d-ras Vuazen bu¬ 
vo parašęs 1872 metais, kad maži, aliucinacijoms apsirgę, tu¬ 
ri išeiti iš proto. Keliose vietose Didė tempte tempia Brier-de- 
Buamonto ir Liasero aprašymus, kad vienas į kitą panėšėtų 
ir kad išeitų būk Bernadetos smegenįs buvę nesveiki; daik¬ 
tais daro stambias klaidas. 

Paskutinėje dalyje prafesorius perkratinėja keletą Liasero 
aprašytųjų stebuklų ir sako. kad tai buvę ne stebuklai, o ne¬ 
tikėti išgijimai, pasidarę iš nežinomų gydytojams gamtos spė¬ 
kų. Tie visi išgijimai, sako, galėję pasidaryti iš didelio jau¬ 
smų sujudimo. Tuos žodžius patvirtindamas, prafesorius pasa¬ 
koja, kad karaliaus Krezaus sūnus buvęs nebylys, o prabilęs 
kovoje, kaip pamatė, kad priešas norėjo jo tėvą užmušti. Dak¬ 
taras sako, kad kaip Krezaus sūnus, taip ir Kiti toki staiga iš¬ 
giję iš baimės, ir daugelis galį išgyti tiek Liurde, tiek kitur 
visai be stebuklo, vien iš didelio įtikėjimo. 

Negana ką Didė saviškai apsėjo su Liurdo atsitikimais, 
jis dar suminėjo daugelį juokingų pasakų, ką rado Šventųjų 
gyvenimuose, parašytuose neprotingų žmonių ir tomis pasa¬ 
komis šmagojo katalikams per akis. Ant savo knygučių vir¬ 
šaus padėjo šitokį parašą: „Jus šneka dievobaiminga, bet aš 
prisipažįstu abejojąs, ar tik nebus tie visi pasakojimai prama¬ 
nyti su tikslu, pelnyti dauginus pinigų*. 

Atspauzdinęs šitąs knygutes, prafesorius nusiuntė jąs E. 
Artui. Tasai perskaitė ir piktumu nepakentė. Jam rodėsi, kad 
d-ras Didė neapsima ląžybų, vien dėlto, kad žino nelaimėsiąs, 
ir kad rašo priešais tiesą, žinodamas ją. Užtatai Artus ketino 
pabausti prafesorių. Pirmiausiai sėdo ir parašė ilgą atsakymą, 
išrod.ydamas, kad knygose Didė jau kitaip rašo, nekaip rašęs 
pereitą rudenį dienraštyje Courrier de Lyon. Ten buvo reika- 

laufca, kad atsitikimų teisingumas būtų prirodytas, o dabar 
jau sakoma, kad ginče apie stebūklus tas nereikalinga esą. 
Toliaus Artur išjuokia prafesorių už pasaką apie Krezaus sū¬ 
nų. Nuo Krezaus ir jo sūnaus laikų jau perėjo daugiaus kaip 
du tūkstančiu metų ir pasaka nežinia kaip atsirado. To ne¬ 
galima statyti priešais šviežius atsitikimus. Artus dar sako, 
kad iš jausmų sujudimo niekuomet neužgįja staiga skylė pa¬ 
sidariusi kūne iš ligos arba nelaimės, o Liurde yra užgiję ne¬ 
viena žaizda. Labiausiai Artus užpuldinėja ant daktaro už ži¬ 
nomą Dievo darbų priskyrimą nežinomoms gamtos spėkoms. 
Taip galįs daryti tikt ii tas, kas nori pasislėpti nuo tiesos, 
o ne tas, kas nuriją rasti. 

Artus šitame laiške užkabina ne vieną daktarą Didė, 
o išmetinėja sąžinei priešingas suktybes didumo gydytojų ir 
prafesoriip Jis primena prafesorių Vuazeną ir kitus. Paga'iaus 
jis vėl kviečią daktarą į ląžybas; prie surašo 60 mokslininkų 
prideda dar Lijono gydytoją daktarą Teisier‘ą ir to miesto 
medicinos fakulteto dekaną Pevra. Iš tų liepia Didei pasirink¬ 
ti ląžybų teisėjus. 

Visas šitas Artaus laiškas tapo atspaustas dienraštyje 
Courrier de Lijon. Daktaras neiškentė ir atsakė į tą patį dien¬ 
raštį, kad apsiimąs eiti iš ląžybų, bet ginčas turįs būti ne apie 
tai ar buvo Liurde netikėtų išgijimų ar ne, o apie tai, ar ste¬ 
buklingi tie išgijimai ar ne. Ląžybų teisdariai tegali būti tik¬ 
tai augščiausiosios gydytojų mokslo draugijos (Medicinos Aka¬ 
demijos) nariai ir tai tik tie, kurie dar neturi 60 arba 65 
metų amžiaus. 

Artus atsakė dar skaudžiaus. Jis gyrėsi nenorįs orą mal¬ 
ti liežuviu, o norįs tiesos. Jo pinigai esą padėti pas rejentą, 
jo sąlygos aiškios, jo pastatytasis į ginčą klausimas aiškus. 
Nori imi, nenori neimi ir tiek. 

Taip Artui besiginčijant su Dide, Liurdo gydytojas dak¬ 
taras Dožus, tas pats, kurį tiek kartų minėjome šitose knygo¬ 
se, išleido aprašęs tą, ką buvo matęs Liurde Bernadetos re¬ 
gėjimų metu ir vėliaus l ). Tarp mokslininkų yra paprotys, kad 
naujoms knygoms pasirodžius kas nors iš to paties mokslo 
žinūnų parašo apie tąs knygas pranešimą į laikraštį, idant vi¬ 
si tos šakos mokslininkai žinotų, ko vertos naujosios knygos. 
Taip ir daktaras Didė parašė pranešimą apie Dozaus knygas 
į laikrašti Lyon MėdicaL Rašydamas smarkiai ir neteisingai 
išpeikė. Baigdamas pridėjo apie save, kad už Liurdą daug 
ginčijosi su Artum, kad bandė jį peršnekėti permainyti ląžy¬ 
bų sąlygas, bet, matydamas neperšnekėsiąs kieto žmogaus, 
apsiėmęs taip, kaip ano buvo statoma, ir į vietą atsakymo te- 


*) Tos Dozaus knygos pilnasis vardas šitoks: „La Grotte de Lour- 
dės. Sa fontaine, sės guėrisons. Paris. Guerin-Muiler et C-ie. 

ŠvenČ. Panelės Apsireiškimai TAurde. 17 

sulaukęs tik pigiu knygučių, išniekinančių bedievius. Aš ga¬ 
lėčiau eiti iš iąžybų,—rašo Didė,—kad jo skaitytojai tiki, būk 
aš anų ląžybų pabūgęs. Ir pelnyčiau 10 tūkstančių žvakių“. 
Tie žodžiai buvo atspausti 30 rugpjūčio 1874 m. 

Artus juos perskaitė ir atrašė į tą patį Lyon Mėdical, 
kad Didė pasakė gryną netiesą, nes niekuomet neapsiėinęs 
Artaus ląžybų. Artus apsimąs, kad būtų padarytas Lyono žy¬ 
mesniųjų vaidininkų surašąs ir kad Didė iš to surašo ištrauk¬ 
tų tris arba penkias pavardes, kaip liosai traukiami loterijo¬ 
je. Ir tegul tie penki parskaitys Didės laišką ir tegul pasa¬ 
kys, ar ten yra parašyta, kad jis apsiėmė Artaus ląžybas. Jei 
pripažįs Artus apsima užmokėti Didei 10 tūkstančių frankų. 
Prie to Artus pasakė daug nereikalingų skaudžių žodžių savo 
priešininkui. Kviezdamas Didę apsimti šitas ląžybas, Artus ra¬ 
šė: „Jeigu tamista neatsakysi šitam mano raštui, tai tamistos 
teisingumas taps sužeistas, tamistos garbė kaipo laikraštinin¬ 
ko bus paniekinta, ir bus matoma, kad rašinėdamas į šį laik¬ 
raštį apsiėjei nepadoriai“. 

Redakcija labai nenorėjo spauzdinti Artaus laiško, bet 
visose šalyse laikraščiai priverstinai turi atspauzdmti atsiliepi¬ 
mus tų žmonių, kuriuos jie yra įvardiję. Artus baugino reika- 
laus ąs per teismą, kad jo laiškas būtų atspaustas ir Lyon 
Mėdical atspauzdiuo 26 numaryje 1874 m. p. 500. 

Šitasai kruvinai skaudus laiškas padarė didelę permainą 
prafesoriaus dvasioje. Iki šiol kas buvo jo rašyta apie Liurdą, 
tas buvo sakyta pusiau juokais, pusiau paniekinimais. Žodžiai 
vis būdavo gražių žibučix\ pilni, ale tiesa jam nerūpėjo. Daik¬ 
tais būdavo sakinių kitas kitam stačiai priešingų. Po šitam-gi 
atsitikimui daktaras pats pasimatė aiškiai netiesą parašęs ir 
da-gi rimtame laikraštyje. Jis pats nebuvo mintinęs, kad žmo¬ 
gui nesijuntant gali išsprūsti viešas ir stambus melas. Nuo 
to la ko jo atsakymai pasidarė rimti. Per žodžius buvo matv- 
ti neišreikštas širdies skausmas. Pirmame numarije Lyon Mė¬ 
dical 1875, atsakinėdamas Artui, Didė visa savo proto galybe 
užgula ant klausimo, ar ištiesų yra Liurde stebuklų ar ne. Jis 
jų dar nepripažįsta, bet numanu, kad tas dalykas jau jam pa¬ 
rūko ištikrųjų. Antrame numaryje vėl buvo Artaus laiškas, 
vis d nereikalingas. Kam jam reikėjo žeminti priešininką, ku¬ 
riam skauda širdį? Redakcija ir pats Didė pasiteisino, kad ne- 
tvirtinę būk praf^sorius apsiėmęs lyginai visas Artaus sąly¬ 
gas. Matyt laikraščio ir Didės noras, kad ginčas kuogreičiau- 
siai pisi baigtų. 

Artus-gi nesigailėjo priešininkų. Jis dar parašė laišką 
į Nr. 18 laikraščio. Dautaras rimtai atsakė pataisydamas porą 
Artaus paklydimų ir neapsimdamas eiti su juo iš ląžybų, o re¬ 
dakcija pridėjo daugiaus netalpįsiant atsakymų Artui. Jis bet- 

gi nesiliovė. 2J balandžio 1875 m. parašė visą apsakymą savo 
ginčo su Didė ir pareikalavo, kad Lyon Medical atspauzdintų. 
Redakcija nenorėjo, bet Artus padavė į teismą; teismo priver¬ 
stas laikraštis atspauzdino tą laišką M 21 nedėlioję 23 geguž. 
1875 m. 

Kas ramiai įsižiūri į šitą ginčą Artaus su Dide, tas gali 
matyti, kad nei kokiomis ląžybomis negalima atbaigti ti- 
kėjiminio ginčo. Iš to darosi daug piktybės, o šviesos maža. 

Daktaras Didė 30 rngpiūčio 1874 metais pasityčiodamas 
išvadino Artų „gerbiamuoju tikinčiu žmogum“. Ilgainiu ir jis 
pats tokiu tapo. Į kiek metų jis atvirto prie tikėjimo. Nesykį 
Lijono miestiečiai stebėjosi sutikę medicinos prafesorių einant 
gatve ir kalbant rąžančių. Jis mirė 1892 metais, gražiai priė¬ 
męs visus mirštančiųjų Sakramentus. Raštų rašytų prieš Liur- 
dą neatšaukė, nės visiems katalikams valia į tuos stebuklus 
tikėti arba netikėti. 

- # -- 


5. Dvieju dienraščiy drąsa. 

Kad žmogus ginče pasimato rimtu dalyko ištyrimu ne¬ 
rasiąs savo pusėje tiesos, tai ima šaukti, idant nors riksmu 
gautų viršų. Ginčas tarp tikinčių ir netikinčių nuo senai jau 
eina. Tame ginče rimtieji mokslininkai tai tikri tiesos tarnai, 
o dienraščiai ir lapai tankiai pasiverčia kurčiais ir aklais rėk¬ 
sniais, šaukiančiais taip, kaip liepia tie, kurie pinigus užmoka 
už spauzdintų žodžių eilutes. 

Saulėtekio Prancūzijoje tam krašte nuo Vokietijos yra 
miestas Nansi. Nuo 1870 m. ten išeidinėdavo dienraštis Pro - 
grbs de l l Est. t. y. „Rytų šalies pirmeivis“. Nr. 4 to dienraš¬ 
čio 1«74 m. lygiai per tris karalius vienas raštininkas išjuokė 
Artų ir Liurdą. Buvo rašyta, kad Linrdas tai fabriką. Kitur 
fabrikose dirbą paprastus daiktus, o Liurde stebuklus. Liurdas 
kaip ir kitos fabrikus garsinasi po laikraščius. Štai, sako, pai¬ 
šelių fabrikantas Manžen duoda 33 tūkstančius, 333 frankus 
ir 33 centimus tam, kurs prirodysiąs, kad yra pasaulyje paiše¬ 
lių geresnių už Manženo. Bute, žinoma, esą geresnių paišelių, 
ale ląžybinių pinigų niekas negaunąs dėlto, kad Manženas ir 
geriausius svetimus paišelius gali pavadinti niekais, o savuo¬ 
sius gerais. Kiekvienas žmogus gali nepripažinti aiškiausių 
prirodymų. Taip ir Artus galįs pasilaikyti sau tuos 10 tūk¬ 
stančių frankų, nės visiems prirodinėjantiems Liurdo stebuk¬ 
lų melagingumą galįs sakyti, kad tie prirodymai jo neperti¬ 
kriną. 

„Kas kita būtų,— rašo dienraštis,— jei tas atžagareivis 
(t. y. Artus) šitaip sakytų: Iš medicinos prafesorių išrinksime 
kamisiją. Jos rinkėjai bus Artus ir jo priešininkai. Ta kami- 
sija peržiūrės ir apsvarstys abejus prirodymus ir pripažįs, kam 
paimti tą dešimtį tūkstančių. Jei Artus būtų šitaip kalbėjęs, 
tai jo užmanymas vertas būtų priimti“. Toliaus dienraštis iš¬ 
juokia, kad Artus taip mažai duodąs: tik 10 tūkst., ir siūlo 
nuo savęs 100 tūkstančių tam, kas prirodys, jog Liurde bu¬ 
vęs nors vienas stebuklas. Po straipsniu pasirašyta dviem rai¬ 
dėm L. P. 

Artus greitai gavo tą dienraščio numarį, o gavęs nety¬ 
lėjo. 5 vasario 1874 m. jis atsakė, kad stebėtinas dienraščio 
apsėjimas, kurs užmano Artui padaryti ląžybu sprendžiamąją 
kamisiją, kuomet pats Artus seniai savo sąlygose apgarsino, 
jog ne pats yra ląžybų teisėju, o paskiriąs apie 60 garsin¬ 
giausių prancūzų ir duodąs savo priešininkui išsirinkti iš tos 
šešesdešimties kuriuos norės. Podraugiai Artus priminė, kad 
jo žadėtieji pinigai guli pas rejentą Tiurketą ir padavė pilną 
to rejento adresą. Ant galo Artus sakosi norįs pelnyti dien¬ 
raščio žadėtus 100 tūkstančių, todėl prašo tuos pinigus padėti 
pas Nansio miesto rejentą ir pridėti 10 tūkstančių teisėjams 
užmokėti už keliones ir darbą. Rejentas turi surašyti aktą, 
kad tie pinigai tegali būti išduoti tiktai tam, kuriam juos pa¬ 
skirs kamisija, Artaus ir dienraščio išrinktoji iš anų 60 gar¬ 
singųjų Prancūzijos mokslininkų. Čia pat Artus aprašo vieną 
išgijimą, kurio stebuklingumą jis apsiima prirodyti. Tai buvo 
staigus vienos kiaurosios įpenėjusios dedervinės išgijimas. 
Ta dedervinė turėjo 11 centimetrų ilgio ir 6 pločio. Kraujai 
ir pūliai iš jos nuolatai bėgdavo. Ligonis iš vakaro atsigėrė 
Liurdo vandens ir užpylė jo ant dedervinės. Ant rytojaus 
skaudamoji vieta buvo sveika. ' ų : 

Gavusi tą Arlaus laišką, dienraščio redakcija nenorėjo 
spauzdinti. Artus nusiuntė savo žmogų į redakciją, kad pa¬ 
klaustų. Redakcija atsakė laiško negavusi, o jis buvo reko¬ 
menduotas: prapulti nega’ėjo. Artus kreipėsi į teismą, o tei¬ 
smas privertė dienraštį atspauzdinti Artaus atsakymą. 15 va¬ 
sario dienraštis išpildė teismo liepimą. 

Redakcija sakėsi spauzdinant tą laišką mielu noru, bet 
čia jau pridėjo bjaurių pliovonių ant Dievo ir Švenčiausiosios 
Panelės. Paaiškinime dienraštis sakosi pripažįstąs, kad Liurde 
žmonės sta ga išgįją, bet iš to negalim i esą sakyti, kad tie iš¬ 
gilinai stebuklingi. Anot dienraščio, girdi, męs nežinome Liurde 
išgijimų priežasties, kap neapšviestų šaltų žmonės nežino 
priežasties varančios geležinkelio mašinas ir vagonus. Anie 
negali sakyti, kad Švenčiausioji Panelė važioja geležinkelio 

traukinius, tai nei męs neturį teisės sakyti, kad Liuide ligo¬ 
nius gydo Ji, o ne kas kitas. 

Dar skundėsi dienraštis, kad anoje 60 mokslininkų tėsą 
tikt atžagareiviai (ultramontanai), monarchistai, o nesą netikin¬ 
čiųjų tarp jų. 

5 kovo Artus atsakė stebėdamasis, kad dienraščiui ne¬ 
tinka į teisėjus tie, kuriuos visa Prancūzija ir svetimos tau¬ 
tos gerbia už mokslą. Prie tų jis apsiima pridėti ne monar- 
ohistą ir nekataliką, o Gambetos šalininką ir protestantą Ka¬ 
rolį Preisinetą ir dar savo priešininko draugą Teisierį. Renano 
ir Littre‘s neapsimąs, nės juodu vienpusiški. Tiek Artus 
rašo apie savo užmanytąsias ląžybas. 

O apie dienraščio žadėtą 100 tūkstančių frankų (37 tūk¬ 
stančiai rublių), tai apsimąs, kaip dienraštis nori, kad teisėjai 
būtų Medicinos Akademijos ir Gamtinių Mokslų Instituto *) 
nariai ir Aukščiausiojo Teismo patarėjai. Visus būtų per¬ 
daug kviesti, todėl teisėjais bus tie, kurių pavardes Artus ir 
dienraščio atstovas ištrauks pas rejentą iš nematomo surašo, 
kaip traukiami lioterijos liosai. Prie traukimo būsią keturi 
liudininkai, po du iš abiejų pusių. Ištrauktiąji duosią garbės 
žodį, kad jų mintis nei pripažįsta nei atmeta Liurdo atsitikimų 
stebuklingumą. Jei katras to žodžio duoti negalėsiąs, į jo vie¬ 
tą trauksią kitą iki kol susidarysią nors trįs teisėjai. Artus 
sakosi laukiąs žinios, ar dienraštis tas sąlygas priima ar ne. 
Kaip tik gausiąs tą žinią, tuo atvešiąs savo 100 tūkstančių 
padėti pas rejentą šalę dienraščio padėtųjų pinigų. 

Dienraštis vėl bandė nespauzdinti Artaus laiško. Šis vėl 
pabaugino teismu ir laiškas pasirodė 12 kovo 1874 m. Prie 
laiško dienraštis nuo savęs pridėjo tiktai šituos žodžius. „To¬ 
kiems laiškams nepridera atsakinėti. Užtenka juos paduoti vi¬ 
suomenės teismui ir gana“. 


įsižiūrint į dienraščių apsėjimą kartais nenoromis užeina 
mintis, kad kažin kas juos prievarta verčia rašyti netiesą. 

l ) Visose tautose didžiausieji mokslininkai yra susitelkę į draugi¬ 
jas. Xos draugijos vadinasi Mokslų Akademijomis. Prancūzijoje yra pen¬ 
kios mokslininkų draugijos: 1) Prancūzų Akademija , į kurią skiriama tik¬ 
tai 40 garsiausiųjų paskui; 2) Medicinos Akademija arba Institutas. į ku¬ 
rį patenka vieni mokinčiausieji gydytojai, 3) Gamtos Mokslų Institutas, 
kur priklauso ne gydytojai, o šiaip v i šok i mokslininkai: chimikai, matema¬ 
tikai, inžiflieriai ir t. t. 4) Antrašu ir gražiojo rašto Akademija, kurios 
nariai daugiausiai istorikai ir dailės žinotojai ir 5) Visuomenės ir doros 
mokslų Akademija ; čia priklauso mokinčiausieji advokatai, teisėjai, eko- 
mistai ir kiti toki. Prie tų penkių Akademijų nėra nei vieno studento. Ne 
visi nei prafesoriai turi tiek mokslo, kad į jąs galėtų prigulėti. Tos 5 Aka¬ 
demijos yra viena mokslo draugija. 

Kaip kada jie kiša savo liežuvį ten, kur tikrai žino gausią 
gėdos iki ausų. 

Prancūzijoje kitados buvo šviesaus proto ir didelio mok¬ 
slo laikraštininkas P. Morenas. Jis daug blogo padarė katali¬ 
kams rašinėdamas į dienraštį Rappel. 5 spalių 1872 m. straips¬ 
nyje „Versalio paslaptįs - jis be parašo išniekino Liurdą. Bet 
į kiek laiko to raštininko apsėjimas ir pažiūros persimainė. 
Jis tapo kataliku kaip reikia, atliko išpažintį ir mirė. 

Jam mirus atsirado kitas Morenas, buvęs advokatas, bet 
toli ne tokio lidelio mokslo ir daug mažesnio proto. Su anuo 
Morenų jo nei lyginti nepridera. Šitas antrasis Morenas labai 
naudojosi tuomi, kad jo pavardė vienokia su ano garsiojo 
raštininko. Jug ne visi skaitytojai įsidėmėdavo, jo vardo 
raidžių skirtumą. 

26 balandžio 1876 metų A. S. Morenas, bendradarbiau¬ 
damas dienraštyje Progres de Var (t. y. Varo šalies pirmeivis) 
atspauzdino straipsnį: Liurdo ląžybos ; 100 tuksiančių laimimu. 
Straipsnyje rašyta, kad Liurde vieni apgavimai dedasi, o jie 
sekasi dėlto, kad yra paikšų tikinčių iš aklo džiaugsmo ne¬ 
būtais daiktais. Toliaus minėta, kad Liurde šnekama būk atei¬ 
nančiame mėnesyje Prancūzijoje republika būsiant panaikinta, 
o imsiąs karaliauti Enrikas V. 

Tokis rašymas labai šlykštus, nes Prancūzijos valdžia 
labai persekioja tuos, kurie nori, kad jų šalyje būtų karalius 
į vietą respublikos. Rašyti, kad Liurde susirenka monarchistai, 
tai vistiek ką skųsti juos palicijai. 

Po tokiai šnipiškai įžangai Morenas giriasi, kad norėjęs 
eiti su Artum iš ląžybų, tiktai geidęs trupučiuką permainyti 
ginčo sąlygas. Jis norįs šitaip padaryti. Tegul vieną paskirtą 
dieną į Paryžių atveda ant viešo pleciaus tokį žmogų, kuriam 
nutraukta arba koja, arba ranka, arba galva. Paskui tegul 
duoda tam žmogui Liurdo arba Saletės vandens vistiek ar 
mazgotis ar gerti, kaip norėsią stebuklų šalininkai. Morenas 
lauksiąs visą valandą kas iš to būsią. Jei į valandą ataugsiant 
ta kūno dalis, kurios žmogui trūko, tai Morenas prisipažįsiąs 
pralaimėjęs ir užmokėsiąs 10 tūkstančių frankų. Idant tikin¬ 
tieji nesakytų, kad Dievui negali paliepti daryti stebuklus 
paskirtu laiku, tai tas bandymas galėsiąs būti kas mėnesį 
vieną kartą per penkerius metus Galima būsią ne vieną be¬ 
rankį, bekojį ar begalvį šitaip gydyti, ale visus, kuriems trūk¬ 
sta kojos, ar rankos, ar galvos. Jei per penkerius metus nesi¬ 
seksią, tai Morenas turėsiąs teisią girtis, kad laimėjęs. Laiško 
pabaigoje jis sakosi, kad nuo Artaus negavęs neikokio at¬ 
sakymo. 

Artus pasinaudojo tuomi Moreno straipsniu. Jis parašė 
bedieviško dienraščio skaitytojams Liurdo stebuklų teisingu- 

mo prirodymus, išdėjo savo ląžybų sąlygas ir jų teisingumą; 
antgalo pasakė, kad Morenas jam laiško nerašęs. 

Redakcija nenorėjo talpinti Artaus laiško, bet teismas ją 
privertė. 

Moreno parašytasis reikalavimas ne jo paties išgalvotas, 
o paimtas iš Ernesto Renano knygų. Renanas buvo gar¬ 
siausias tikėjimo priešininkas XIX amž. Renano ir Moreno 
kalba apie stebuklus visai tokia jau, kaip to kvailio šneka 
apie Nemuno dugną. Kvailys sakė, kad ties Kaunu Nemune 
nesą dugno, nes kvailys jo nematęs. Buvęs apgarsinęs, kad 
Nemuno dugnas iš po Kauno ateitų į Vileiką ir kas subatą 
jo laukęs per penkioliką metų. 0 dugnas nei sykio neatėjęs iš 
Nemuno į Vilnių. Dabar kvailys turįs tiesą sakyti, kai Ne¬ 
mune nėra dugno ties Kaunu. 

— Žioply!—jam sakė žmonės,— nueik pats į Kauną, pa- 
simk ilgą smaigą, įsisėsk į luotą; dugną smaigu užčiuopsi. 

— Aš nenoriu smaigo,—atsakė kvailys,—aš noriu pirštu 
pasiekti ir akia pamatyti.. 

Su kvailu nesusišnekėsi. Renanas buvo nekvailas, ale tie¬ 
sos jis nejieškojo. Jis žinojo, kad nei vienas mokslas ant že¬ 
mės nekviečia atsitikimus pas save, o pats keliauja pažiūrėti 
ten, kur jie yra. Nei vienas jūros aprašinėtojas nereikalavo, 
kad jūra ateitų pas jį į namus, o pats važiavo pas jurą. Nei 
vienas žvaigždininkas nereikalavo, kad saulė užtemtų ties jo 
žiūronu, o vežėsi savo žiūronus ten, iš kur buvo matyti sau¬ 
lės užtemimas. 

Taip pat v daro visi tie, kurie nenori pasislėpti nuo tiesos, 
o jos jieško. Žmonėms nenorintiems tiesos jieškoti gali šimtai 
stebuklų darytis kasdien po nosia, jie jų nepripažįs. Prancū¬ 
zai teisingai sako, kad nėra aklesnio žmogaus už tą, kurs ne¬ 
nori matyti. 

-*- 


6. Ląžybos už šaltinį. 

Aukščiaus aprašyta, kad stebuklingojo šaltinio vanduo 
visas suimtas į varinę triūbą; pas patį urvą triuboje yra trįs 
vagiai, per kuriuos gali kiekvienas įsileisti vandens. Toliaus 
triūba pasisuka į šoną, apeina iš užpakalio apie triobelę, kur 
laikomi arnotai ir žvakės, o paskui vėl eina pasieniu ir vėl 
joje yra 12 vagių vandeniui leisti. Toliaus šaltinio vandens 
triūba įeina pagrečiam į tris namelius. Visuose nameliuose yra 
8 vanės pilnos to vandens, išbėgančio iš varinės triūbos. Pir- 

muose dviejuose po tris, trečiame dvi. Iš vanių vanduo bėga 
žemyn, po žeme jis nuleistas latakais į Gavę. 

1878 metais Paryžiaus dienraštis XLX Sieele parašė, kad 
kunigai prigaudinėja žmones, kad vagiais bėga ne šaltinio 
vanduo, o yra prietaisų, traukiančių vandenį iš upelio ir lei¬ 
džiančių į trinbą. Žmonės geria upės vandenį, o mintina ge¬ 
rią iš stebuklingojo šaltinio. Liurdo kunigai tą perskaitė ir pa¬ 
davė dienraštį į teismą. Teismas pripažino, kad dienraščio 
meluote meluota ir paskyrė bausmę, kad dienraštis užmokėtų 
tris tūkstančius frankų apmeluotiemsiems, sugrąžintų teismo 
išlaidas, ir šitą ištarmę atspauzdintų tame pačiame dienraštyje, 
kur buvo patalpintas melas. 

Parėjo kiek laiko; 1902 metais Amerikos laikraščiuose štai 
bepasirodąs laiškas inžinieriaus idrogeologo l ) pono Probsto. 
Inžinierius rašo. kad jo pati labai sirgusi. Būdama stipraus 
tikėjimo žmona, ji norėjusi šauktis ovenčiausiosios Panelės 
pagalbos. Vyras nieko nesigailėjęs, atsivežęs ją į Liurdą. Li¬ 
gonis norėjusi, kad ją paguldytų į stebuklingojo vadėtis vanę. 
Kaip tik ją į tą vandenį įleidę, taip nelaimingoji moteriškė ir 
mirusi. Inžinierius sakosi buvęs geras katalikas, ale iš gailes¬ 
čio ėmęs abejoti, ar tik kunigai neprigaudineja žmonių. 

Jis nuėjęs į urvą, kur šaltinio pradžia; radęs jį uždengtą 
variniu skardu (blekiu). Pasėmęs du liudininku, atsinešęs la¬ 
bai stiprių dažinių miltelių tiek, kad užtektų 10 tūkstančių 
litrų vandens nudažinti; praduręs skylę į skardą ir įbėręs tuos 
miltelius. Jis ir abudu liudininkai ilgai laukę ar neims bėgti 
geltonas vanduo vagiais, įtaisytais į triubą. Vanduo buvęs 
grynas kaip visada. 

Probstas neparašė liudininkų pavardžių. Jis tik sakė, kad 
skardo uždangalas tyčia padėtas ant šaltinio pradžios, idant 
žmonės nematytų, jog iš ten labai maža vandens tesriuvena. 
I triubą su vagiais ir į tris maudynes vanduo ateinąs iš Ga¬ 
vės. Kunigų spaustuvėje esą prietaisai vandeniui traukti iš 
upelio. Iš spaustuvės po žeme eina triūbos atvedančios van¬ 
denį į maudynes ir į triubą su vagiais. Kunigus Probstas 
vadina .juodaisiais žmonėmis ir begėdžiais pirkliais pardavi¬ 
nėjančiais melagingą pirkinį žmonėms. Jis duodąs 40 tūkstan¬ 
čių frankų, tai yra 14 tūkstančių 800 rublių tam, kuris paro¬ 
dys, kad Liurde ligoniams duodamas ne Gavės, o urvo šalti¬ 
nio vanduo. 

Liurdo kunigai perskaitė šitą rašymą ir paklausė laikraš¬ 
čio, kur gyvena p. Probstas, nės jie norį j ieškoti savo tiesos. 


1 ) Idrogeolocrais vadinasi tie inžinieriai, kurie labiausiai sužino van¬ 
deni] suvartojimą po žeme. 

Laikraštis atsakė, kad Probstas gyvena netoli Liurdo mieste 
Olioron. Turint adresą neilgai truko surasti, kad p. Probst vi¬ 
sai ne inžinierius, tiktai gelumbių pirklio gizelis, kad jis ne 
katalikas, o protestantas, ir kad jo pati niekad nemirė Liurde, 
nes sveika tebegyvena Oliorone. 

Melas pateko ne į vieną laikraštį, o į daugelį. Čikagos 
Chronicle , sakėsi gavusi tą žinią išleistą telegrafu iš Paryžiaus 
16 rugpiūčio 1902 m. Tas dienraštis kalbėjo, buk Probstas 
esąs prancūzų respublikos inžinierius, būk respublikos vyriau¬ 
sybė liepusi Probstui padaryti Liurdo suktybių tyrinėjimus, 
būk Liurdo miestas jau turįs 80 tūkstančių gyventojų, būk 
pernai (1901 m.) ten susivažiavę 3 milijonai maldininkų, būk 
popiežiui iš ten išsiuntę pusę milijono rublių. Iš Chronicle ži¬ 
nią ėmė kiti laikraščiai ir dienraščiai. 

Kunigai 1902 metais kentė persekiojimą Prancūzijoje. Ta 
šalis, liuosai leizdama statyti girtybės, kortavimo ir paleistu¬ 
vavimo namus, ėmė ardyti vienuolijas. Liurdo kunigai buvo vie¬ 
nuoliai. Visų vienuolijų turtus valdžiai užgrėbiant, Liurdiškiai 
kunigai gavo rūpintis, kas bus su jais. Rengdamiesi išsiskir¬ 
styti ir jieškodamiesi prieglaudos svetimose šalyse, jie nega¬ 
lėjo užvesti teismų su Amerikos dienraščiais. Todėl pasiten¬ 
kino vienu atsiliepimu į visuomenę. 

22 rugpiūčio 1902 kunigas Puentis, Liurdo vienuolių per- 
dėtinis, apgarsino laišką, kame kviečia p. Probstą atvažiuoti 
į Liurdą ir padaryti taip, kaip buvo rašyta, būk jis padaręs. 
Pirmiausiai, sako, reikia apgarsinti visuose tikėjimui priešin¬ 
guose laikraščiuose, kokia dieną bus bandymas. Tegul susi¬ 
renka liudininkų tūstančiai. Visiems matant kunigas ir Prob¬ 
stas įeisią į urvą ir atrasią šaltinio uždangalą. (Skylės durti 
nereikėjo, nes tas uždangalas atvožiamas). Atvožus, Probstas 
įkiš ranką į šalinį ir, ištraukęs, parodys ją liudininkams, kad 
matytų ar sausa ar šlapia. Paskui, kaip Probstas norės, ar jis 
pats įbers, arba kunigui lieps įberti į vandenį dažinius milte¬ 
lius. įbėrę eis žiūrėti paeilium visus vagius koks bėgs vanduo 
iš jų. Jei bėgs grynas, tai bus buvusi Probsto tiesa; jei bėgs 
geltonas, tai bus kunigo tiesa. Paskui eis į kunigų spaustuvę. 
Ten atidarys indus, į kuriuos sutraukiamas iš upelio spaustu¬ 
vei reikalingas vanduo. Palauks, kol urvo šaltinio vanduo iš¬ 
plaus iš savo triūbų ir indų visus įbertuosius dažus, o paskui 
vėl bers dažinių miltelių į spaustuvės vandenį ir žiūrės, kokis 
vanduo ims bėgti vagiais pas urvą. Jei bėgs grynas, tai ku¬ 
nigo tiesa, jei bėgs geltonas tai, Probsto tiesa. 

Kunigas gerai žinojo ir be to bandymo, kad visas van¬ 
duo bėgantis iš urvo vagiais ir per maudynes eina vien iš 
stebuklingojo šaltinio. Ale, norėdamas, kad' Probstas bandymą 
padarytų, jis prižadėjo bandymo pasekmes pagarsinti dviejuose. 

pačių kunigų išleidžiamuose laikraščiuose, būtent: Jauniai de 
la Grotte ir Annales de Notre-Dame de L,urdes. Prie to dar ap¬ 
siėmė kunigų apgaulybės aprašymą atspauzdinti savo lėšomis 
stambiomis raidėmis ir išlipinti tais aprašymais visas bažny¬ 
čių sienas ir uolos šonus, jei tik pasirodys, kad apgaulės būta. 

Toliaus kunigas abejoja, ar galėtų Probstas surasti tą 
40 tūkstančių ką žadėjo ląžybų, ale šaukia savo priešininką 
netylėti, o atsiliepti ir atvažiuoti bandymų daryti. Bet Prob¬ 
stas neatvažiavo ir bandymo nebuvo. Bandymą padarė Katali¬ 
kiškojo Paryžiaus Universiteto prafesorius Jurgis Bertren va¬ 
sarą 1907 m. Jis paprašė vyskupo, kad leistų padaryti Probsto 
užmanytą bandymą. Vyskupas, nieko nelaukdamas, pasivadino 
urvo prižiūrėtoją kanauninką ir liepė nusivesti prafesorių 
pas šaltinio pradžią. Kanauninkas atvožė uždangalą, o prafeso¬ 
rius įkišo ranką į skylę iki alkūnei. įkišęs užčiuopė daug 
smilčių dunge, ir ėmė jąs judinti. Ištraukęs ranką, parodė ją 
žmonėms: buvo visa šlapia. Nepoilgam per vagius ėmė bėgti 
drumstas vanduo. Jis buvo susidrumstęs nuo tų smilčių, ku¬ 
rias prafesorius sujudino. 

Probsto apsėjimas labai bjauriai išrodo, bet jis prasidė¬ 
jęs iš klaidos, o ne iš melo. Būte jame yra ir melo, pridėto 
prie klaidos. Klaida šia kaip atsirado. Iš stebuklingojo šaltinio 
visada bėga vienaip vandens po 122 tūkstančiu litrų (kvortų) 
į parą. Liurde-gi ne visada vienaip būna žmonių: kartais dau- 
giaus, kartais mažiaus. Paprastomis dienomis žmonės toli tiek 
nesuvartoja vandens, kiek jo išbėga iš šaltinio. Bet, kad kar¬ 
tais suvažiuoja kelios dešimtįs tūkstančių, kad ima kiekvie¬ 
nas po keletą kartų gerti iki atsigeriant, piltis į bonkas ir in¬ 
dus, kad reikia mainyti vanduo vanėse, tada jau vienos die¬ 
nos išbėginio neužtektų. 

Iš toli atvažiavęs žmogus negali jlgai laukti. Norėdami 
visiems įtikti, kunigai šitaip padarė. Sale pat urvo po kairei 
įmūrijo į akmenį didelį katilą, į kurį telpa 50 tūkstančių litrų. 
Jį prileidžia pilną tomis dienomis, kai maža žmonių; iš jo pa¬ 
leidžia vandenį, kad daug būna žmonių. 

Ugniniu pasirodė, kad tas katilas permažas. Didesnio čia 
jau negalima buvo padaryti. Todėl kitą katilą, septynis syk 
didesnį, t. y. 350 tūkstančių litrų, padarė toliaus po Ražan- 
čiaus bažnyčia. Bedarant pasirodė keblumas. Padėjus katilą 
aukščiaus už šaltinį, vanduo nebėgs į jį: padėjus jį žeminus, 
katilas pribėgs, bet negalima bus išleisti iš jo vandenį (mau¬ 
dynes. Miesto inžinierius Liakrampė, kurs tą darbą dirbo, iš¬ 
rado, kad reikia antrąjį katilą padėti aukščiaus už šaltinį ant 
kranto Merliaso, bėgančio po žeme. į Merliasą įstatė mašiną, 
kuri, upelaičio sukama, traukia vandenį iš stebuklingojo šal¬ 
tinio į didįjį katilą. Pilną pritraukus, mašina sustoja. Reika¬ 
lui atėjus galima vandnį paleisti į maudynes. 

Probstas to nežinojo, nors tat neslepiama. Kas nors mo- 
kintesnis už jį, gal kokis tikras inžinierius, paabejojo kaip gali 
užtekti 1*22 tūkstančių litrų vandens didelėms daugybėms 
žmonių, susivažiuojančių į Liurdą rugpiūčio mėnesiu. Inži¬ 
nierius galėjo išgirsti mašinos ūžimą, kai ji sukasi po žeme. 
Jis galėjo įmokinti Probstą įberti dažinių miltelių į šabinį. 
Naktimis urvą daboja tik vienas sargas leizdamas kiekvienam 
įeiti į vidų ir būti ien kiek nori. Tamsoje Probstas galėjo ne- 
užmatyti, kad šaltinio uždangalas atvožiamas, todėl ir dūrė 
į jį skylę. Sargas galėjo neišgirsti, jei Probstas turėjo gero 
plieno įtaisą. Miltelių buvo pasimta dešimčiai tūkstančių litrų, 
o čia buvo 400 tūkstančių su viršum, tai suprantama, kad 
bandymas nepasisekė. 

Aš tikiu, kad inžinierius buvo pasiųstas žmonių Prancūzų 
respubliką valdančių kaip rašo Chronicle. Jis tik nenorėjo pats 
kištis viešai į laikraščius, nes bijojo gėdos. Todėl pakurstė 
mažiau išmanantį Probstą. Pirklio gizeliui nelabai peiktina, 
kad pasivadino inžinierium, inžinieriaus žodžius skelbdamas. 
Pačios ligą pramanė, kaip paprastai pramanomi prie pasako¬ 
jimų pagražinimai. 

Nesakau, kad Probstas gerai padarė. Bet man kaltesnis 
išrodo Peterburgo dienraštis Novosti. 1902 metais jį leizdavo 
žydai. Keturesdešimts devintam numaryje 1902 m. Novosti pa¬ 
talpino Probsto pasaką. 

Lietuvių pirmeivių laikraščiai šventai įtiki visokiam ku¬ 
nigų apkaltinimui. Radę katalikų kunigus išniekintus žydų 
dienraštyje, mintino, kad tai esant šviesa, be knrios negali ap¬ 
sieiti Lietuvos vargdieniai sodiečiai. P. Jonas Žaltys nusiuntė 
į Tilžę šitokį straipsnelį: 

Laižybos dėl Ldurdo šaltinio. 1858 m. vienam urve Pran- 
cijos kalnų prastai dievobaimingai mergaitei Bernadetai pasirodė Dievo 
Motina Švenčiausioji Marija. Bernadeta pamatė ją bestovinčią su ražan- 
čium rankoje ant uolos, pro kurios sienas siurbėsi kątik užmatomi vandens 
lašai. Apie tą savo matymą Bernadeta papasakojo savo namiškiams ir 
kunigams. Kada garsas apie stebuklingą Motinos Švenčiausios pasirodymą 
pasklido po visą apylenkę, ir minios žmonių pradėjo neišpasakytai tenai 
lankytis, kunigai užvaldė urvą ir tą vietą apšaukė šventa. Neilgai trukus 
po tam iš uolos sienų, per kurias siurbėsi tik ką užmatomi vandens lašai. 
Omai atsivėrė šaltinis, ir jo šaltas vanduo gausiai pradėjo tekėti iš uolos 
kurią kunigai dėl paguoduonės apmušė geležinėmis lentomis. Tą naują 
apsireiškimą susirinkusios žmonių minios paskaitė už naują stebuklą. 

Garsas apie tą viską neišpasakytai greit pasklido po visą Prancū¬ 
ziją ir dar tolinus. Prie to urvo pradėjo rinktis*šimtai tūkstančių žmonių 
iš visų kraštų: vieni—pasimelsti ir sustiprėti tikėjime, kiti — gauti dvasišką 
nuraminimą savo nelaimėse, treti—pasveikti nuo sunkių, kartais neišgy¬ 
domų ligų, ketvirti—taip saupasižiurėti. Nukeliavę visi matė tekantį šaltinį,. 

nesuskaitomas minias žmonių, trokštančių visokių mylistų ir nerimti ti- 
kėjimisku karščiu, sukeltu dvasioj, prausėsi šaltinio vandeniu, mazgojosi 
savo opas ir žaizdas, ir kai-kurie iš tikrųjų pro to apturėdavo nurami¬ 
nimą širdies ir palengvinimą savo skaudulių, o retkarčiais ir pagydavo. 

Tie šimtai tūkstančių žmonių per vieną dieną sumezdavo ant ku¬ 
nigų rankų neišpasakytas ir nesuskaitomas aukas. Nuo to laiko po šiai 
dienai tas šaltinis akyse visų dievobaimingų krikščionių paliko, kaip šventa 
ir stebuklinga vieta: ir po šiai dienai kasmet nususkaitomos minios žmo¬ 
nių iš visų kraštų keliauna pas tą šaltinį pasimelsti ir sumeta kunigams 
didžiausius turtus.... 

Bet paskutiniame laike iš priežasties to šaltinio Prancūzijoj atsitiko 
gana akyva istorija. Vienas mokytas hidrotechnikas (inžinieris vandenų) 
nusiuntė savo sergančią žmoną gydytis Liurdo šaltinyj. Šaltinis jo pačiai 
nieko negelbėjo, ir tada jis pats nuvažiavo į Liurdą, kad ypatiškai ap¬ 
žiūrėti šaltinį ir sykiu ištirt i jo vandenį. Tuoj aus po to jis padavė į pran¬ 
cūziškus laikraščius atskaitą „apie tikrąjį tyrinėjimą Liurdo šaltinio“, kurį 
jis padaręs ant vietos. Atskaita tvirtina, kad vanduo urve paeinąs ne nuo 
šaltinio, kuris laike pasirodymo Bernadetai Motinos Švenčiausios sunkėsi 
per uolą mažais lašais, bet visai iš kitur: vandens kasdieną ištekėdavo iš 
uolos taip daug, kad tas šaltinis jau senai per tą laiką būtų išdžiuvęs, 
jei-gu gudrus kunigai nebūtų pravedę vandenį iš anapus uolos tekančio 
upelio. O kad tą savo užmanymą paslėpti nuo akių dievobaimingų krikš¬ 
čionių, sako atskaita, kunigai apmušė uolos sienas geležinėmis lentomis, 
kad nebūtų matyt, iškur tas vanduo teka, ar bėga iš paprastų urvelių ana¬ 
pus uolos tekančio upelio. 

Pabaigoj atskaitos minėtas hidrotechnikas apsiima darodyti kuni¬ 
gams—jeigu jie to nori—teisingumą savo žodžių rimtu viešu tyrinėjimu ir 
užkviečia juos, eiti su juo į laižybas ant 40 tūkstančių frankų (musų pini¬ 
gais apie 12 tūkstančių rub.), jei jie sakytų, kad tas, ką jis apgarsino, netei¬ 
sybė. Bet lygšiol ant to užkvietimo dar nė vienas kunigas neatsiliepė 1 ). 

Gaila... būtų nors išsiatiškinę, ar tas hidrotechnikas taip tiktai sau 
išsimislija ir blevyzguoja, ar ištikrųjų kunigai dėl papildymo savo kiše¬ 
nės pasinaudojo ne šaltiniu, bet upelio vandeniu ir jau pusamžį monija 
dievobaimingų žmonių akis, kad tik tai daugiaus naujų pinigų ir aukų 
išgauti. Dabar-gi pasilieka abejone ir klausimas neišrištas. .Tonas Žaltys. 

Tat buvo atspausta „Ūkininke“ 1903 metų, N 1 , puslap. 
29 ir toliaus. 

Ponas Žaltys, rasi ir šiandien tebetiki, kad „nė vienas 
kunigas neatsiliepė“ . Ir šiandien jam „gaila“, kad „kunigai, dėl 
papildgmo savo kišenės... jau pusamžį monija dievobaimingų žmo¬ 
nių akis , kad tik daugiaus nuo jų pinigų ir aukų išgauti“. 

Užtat man gaila, kad jau nebėra ant žemės nei Novosti , nei 
Ūkininko redakcijų. Nors man užtenka to, ką pats užsidirbu, ale 

0 „Ūkininke“ parašyta: „Nė vienas kunigas atsiliepė“. Matyt per 
klaidą praleista ne. 

tą 12 tūkstančių rublių vis-gi malonėčiau paimti. Tiesa sa¬ 
kant 40,000 fr. yra 14800 rub., ale man užteks ir dvylikos. Juk 
tiek yra vargo Lietuvoje. Su dvylika tūkstančių galėčiau ne 
vieną ašarą nušluostyti. 

Aš sužinojau tą nebūto „hidrotechnikų“ pavardę, kurios 
neminėjo p. Žaltys, o kurią norėjo žinoti Ūkininko redakcija. 
Tas pirklio gizelis, „hidrotechnikų“ vadinamas, neturi 12 tūk¬ 
stančių ir neduoda jų. Norėčiau, kad p. Žaltys p. Probstą už¬ 
vaduotų statydamas 12 tūks. rublių iš savo kišenės. Ale jis 
jau paliovė Žalčiu pasirašęs. 

Man tik vienas daiktas telieka: kreiptis prie Lietuvos 
žmonių ir sakyti jiems, kad netikėtų taip aklai, „pirmeivių“ 
laikraščiams, kaip tie „pirmeiviai“ tiki pasakoms apie kunigų 
nedorybes. Nepykstu nei ant p. Žalčio, kaip nepykstu, ant 
žmogaus į balą parpuolusio, kad sušlampa. P. Jonas Žaltys 
taip pat lietuvio ūkininko sūnus, kaip ir aš. Rasi ir tėviškės 
mudviejų nepertoli viena nuo kitos. Jis pateko į nedorą mo¬ 
kyklą, o ta mokykla paslėpė nuo jo tiesą. Jis, ir kiti toki, 
purvais drapsto į tiesos pažinimo šaltinį. Drapstydami sakosi 
šventą darbą dirbą ir naudą tėvynei darą. Gaila jų; gaila 
ir Lietuvos, kad ji negali savo vaikams duoti grynesnio mokslo. 

Dvylikos tūkstančių nelaimėsiu. Juk ne paikas esmi. Ži¬ 
nau, kad nei Žaltys jų neturi. Bet aš norėčiau laimėti jo širdį. 
Tai būtų didesnis pelnas. Tegul nors perskaito šitąs knygas; 
tegul išjieško, kas jose jam išrodo netikėtina; tegul parašo 
tą į savo laikraščius. Aš atsakysiu, jei gyvas būsiu. Te^ul 
paskui gryna širdžia, tikrai jieškančia tiesos, pasiklausia savo 
sąžinės, kur yra tiesa, ar pas tuos, kurie tiki V. Jėzaus žo¬ 
džiams, patvirtintiems iš numirusių atsikėlimu ir sergimiems 
didžioje ir šventoje Bažnyčios draugijoje, ar pas tuos, kuriems 
iki šiol Žaltys tikėjęs, kurie palaidi, nežinomi, neima atsakymo 
už savo žodžius ir kasdien juos kitaip maino. 

Visų tiesų niekas ant žemės pats savaimi nesuseka. Visi 
jąs ima nuo kitų. Skirtumas tarp tikinčių ir pirmeivių, tarp 
manęs ir Žalčio, tik tame, kad męs tikintieji didumą tiesų 
imame iš Dievo apreiškimo ir Bažnyčios sužinojimo, o jie ima 
iš netyčia pasipainiojusių knygų ir slaptivardžių laikraščių. 

jei Žaltys trokšta tiesos, jis supras ką aš kalbu. 
















XXVIII. 

Liurdas ir ipnotizmas. 


1. Liurdo išgijimai ne iš ipnotizmo. 

Miegodamas žmogus nesižino savęs ir nesivaldo. Bet ir 
per miegus žmonėms pasitaiko šnekėti. Yra tokių, kad mie¬ 
godami atsikelia ir vaikščioja. Aštuonioliktamjam šimtmečiui 
besibaigiant vokiet.vs gydytojas Mesmer iš V.ynos (Viedniaus) 
miesto persikrau tė į Paryžių ir ėmė rodinėti daug labai kei¬ 
stų daigtų, daromų su pagalba žmonių užmigdintų ypatin¬ 
gu būdu. 

Mesmeras sakydavo, kad iš žmonių, gyvuolių ir kitų 
daiktų einanti labai galinga spėka taip, kaip kad šiluma eina 
iš liepsnos ir kad su ti spėka galima esą daryli stebuklų. Gy¬ 
dytojai juokėsi iš Mesmero ir netikėjo jo pasakoms. 1830 me¬ 
tais prancūzų Medicinos Akademija išniekino Mesmero mokslą. 

Bet apie 1860 metus Anglijoje atsirado daktaras Braid. 
Tas išrado, kad g ilim•» esą užmigdinti visai išsimiegojusį žmogų, 
tik reikią, kad jis ilgu žiūrėtų neatsitraukdamas į kokį nors 
žibantį daiktą. Taip užmigęs žmogus savęs nesižino, bet vai¬ 
kščioja ir šneka ir daro viską, ką jam daktaras paliepia. Jis 
negali nei pamintyti, kad neišpildytų daktaro paliepimo, jis 
daro kaip mašina, be savo valios, tik žodžius supranta ir iš- 

pildo. Pildydamas nesižino ką darąs, išpildęs neatsimena ką 
padaręs. 

Visokią bandymų darymas su užmigdytais, o viską dir¬ 
bančiais žmonėmis vadinasi ipnotizmas. Nes miegas grekiškai 
tariasi hypnos. Ipnutizmo mokslas buvo visų gydytojų nieki¬ 
namas, kol nepragarsėjo Liurdo stebuklai. Didumai gydytojų 
netikint į Dievą, o negalint nepripažinti to, kad Liuide nuo- 
latai darosi stebūklų, nebuvo kaip liktis prie bedievybės tik 
reikėjo sakyti, kad Liurde ligoniai išgija ipnotizmu. 

Mokslo apie ipnotizmą yra du didžiausiu praplatintųjų pra- 
fesorius Šarkotas, Vuazeno įpėdinis Salpetrieres ligonbutyje 
Paryžiuje, ir žydas Bernheim, gydytojų fakulteto prafesonus 
mieste Nansi, taip-pat Prancūzijoje. v Abudu juodu rašė, kad 
Liurdo stebuklai ipnotizmu darosi. Šarkotas parašė tam tikrą 
knygutę angių ir prancūzų kalbose vardu: „Vaistingoji tikė¬ 
jimo galybė“. Bernheimas išleido du storu veikalu, kame kalba 
apie ipnotizmą, o Liurdo stebuklus užkabina lyg netyčia ir 
sukosi tokių jau padarąs su ipnotizmu. 

Norint sužinoti, kiek tame pasakyme gali būti tiesos, rei¬ 
kia gerai pažinti, ką ipnotizmas daugiausiai gali ir ko negali. 

Nėra abejo, kad galima žmogų užmigdinti prigimčiai 
priešingu būdu, taip kad žmogus viską daro, ale savo proto 
nevaldo. Užmigdinti galima ne tik žiūrėjimu į spindintį daiktą, 
bet, tankiai tą darant, galima įpratinti, kad užmigtų nuo vieno 
žodžio „miegok“. 

[pnotiškai užmigdytas žmogus gali padaryti tokių daigtų, 
kokių budėdamas amžiną dieną nepadarytų. Yra pasitaikę, kad 
kelios dešimtįs žmonių užsimauja po pirštinę ant rankos ir po 
valandėlei vėl nusimauja. Vieną iš tų pirštinių paduoda hip- 
notiškai užmigdintam žmogui pauostinti ir liepia pažinti ant 
kieno rankos buvusi ta pirštinė. Užmigdytasis pauosto ir pasako 
teisingai. Kitą kartą hipnotiškai užmigdintam žmogui paduo¬ 
da paragauti rūgpyvės (acto) ir sako, kad tai saldus gėrimas. 
Žmogus ragauja ir gėrisi saldumu ir pyksta, kad jam neduoda 
daugiaus gerti. Lygia dalia sukla'dina akD: liepia nematyti 
vieno žmogaus, o kitus matyti. Užmigdytojo akįs atsimerKu- 
sios, jos regi mažiausią daiktelį aplink save, o nemato žmo¬ 
gaus, nors tas jam Dnda į akis. Padaro ir priešingai liepia 
matyti einančių kareivių pulką, girdėti jų muziką nors nėra 
nei kareivių nei muzikos. Užmigdytasis veizi į sieną, džiaugiasi 
nebūtais kareiviais, pasakoja koki jų drabužiai ir ginklai, ny- 
nuoja tą muziką, kurią būk jie griežia.— įstabiausias ipno* 
tizmo darbas, kad liepia ištiesti ranką, užmigdytasis ištiesia, 
ir nei du vyru nepajiegia jos sulenkti per alkūnę. Liepia ne¬ 
jaugti dūrimo, perduria kiaurai per mėsas, o užmigdytasis ne¬ 
jaučia. Sako, kad peiliu pjaujami taip-gi nejuntą, o džiaugiasi 

iš pjovimo, kaip iš malonaus palytėjimo vien dėlto, kadjįiems 
paliepta taip jausti. Ipnotizmu užmigdyti sužino kas darosi 
jų pačių kano gilumoje plaučiuose ar pilve. Kartais jie įspėja 
niekam nežinomus, randa pamestus daiktus, atsimena seniai 
užmirštus. 

Aš niekad nemačiau ipnotizmo darant ir negalvoju už 
teisingumą minėtų atsitikimų:o tik sakau tą, ką pripažįsta šian¬ 
dieninis ipnotizmo mokslas. Sulyg Šarkoto, Bernheimo ir kitų. 

Visų gydytojų pripažinta, kad ipnotizmu negalima išgy¬ 
dyti raumeninės arba kaulinės ligos. Kur yra skylė kad rau¬ 
mens nesusisiekia su raumenimis, kur kaulas nulūžęs arba rū¬ 
dija, kur nutrukusi arba perplysusi gįslelė ar dirksnis, kur 
ligą daro vabaliukai mikrobais vadinami; ten ipiiotizmas ne¬ 
gali išgydyti žmogaus. Nes ipnotizmas tegali tiktai kūno gy¬ 
vybės spėkas suvesti į vieną ir ten parodyti jų didelę galybę, 
ąle negali nieko pridėti prie kūno nė atimti nuo jo. 

Ipnotizmo galybė pasirodo ant tų ligų, kurių priežastis 
paties žmogaus prote. Netikėtum kokią ligą žmogus, pats to 
nenorėdamas, gali sau įsivaryti vienu savo mintijimu. Yra 
buvę, kad žmogus daugelį metų vargo dėl kojos letenos susi¬ 
traukimo į kumščios pavidalą. Tas žmogus eidamas šlubuo¬ 
davo, tokio darbo, kur reikia stipriai atsistoti, dirbti negalė¬ 
davo. Galutinai apsirgo visai kita liga ir numirė. Numirusiam 
pati kojos letena liuesai atsitiesė. Tai buvo ženklas, kad lete¬ 
nos pritraukimas buvo iš dirksnių susiveržimo, o dirksnių 
susiveržimo būta iš smegenų susimetimo: smegenų susimetimo 
būta iš minties įsįfyžimn. Mirtis užėjo, mintįs išnyko, smege- 
nįs atsileido, dirksnįs paliuosėjo ir letena atsitiesė. 

Minčių susimetimas padaro ne tik tokių ligų, kaip minė¬ 
toji, bet kartais visą pusę atima, kaip kada ir pilnu stabu 
žmogų ištinka. Netikėtam išgąsčiui ar dideliam ūmam džiaug¬ 
smui pasitaiko išgydyti stabu ištiktą žmogų. Tai būva kuo¬ 
met liga kilusi ne iš raumenų sugedimo, o iš minčių susi- 
metimo. 

Ligos, kįlančios iš minčių susimetimo, vadinasi nervinė¬ 
mis. Minčių ligūstuosius susi me timus dar nelabai moka nei pa¬ 
tįs garsingiausiejie daktarai atitaisyti, nors ir i-pnotizmą var¬ 
toti sugeba. Pečiaus jiems pasitaiko daugelį išgydyti. *) 

Tai-gi Šarkntas, Bernheimas, Zolia, Litre ir daugelis kitų 
gydytojų bei negydytųjų sako, būk Liitrde išgijančios vienos 
nervinės ligos, dėlto kad kelionė ir maldos atvaro mintie į pri¬ 
gimtąją vietą. Ko kitur negalima esą padaryti, tas Liurde sa- 

M Žinias apie ipnotizmo galybę ir jo ribas aš ėmiau iš šitų veikalų: 
1) Dr. Bernheim, De'la suggestinn. 2) to paties Hypnotisjpa, Sugirestion et 
Psychoterapie 3) Coconnier, L’hypnotisme Irane. 4) K. \Vais, Dzhvy hypno- 
tyzmu. 5) Chareot, Maladies nerveuses, ir keleto kitų smulkesniųjų. 

vaimi pasidarą, kad pas urvą susitelkia po kelias dešimtis tūk¬ 
stančių žmonių, o visi karštai tiki, karštai meldžiasi, vienas 
kito įtikėjimą stiprina. 

Nebloga būtų, jei Liurde sveikatą atrastų vieni nerviniai 
ligoniai: ir jie prisikankina, nabagai. Bet Liurde išgįja ir kū¬ 
dikių, kurie neturi tikėjimo, nevaldo proto, negali pajusti ant 
savęs tikėjimo įtekmės. Justinas Buoortsukas ne nervais sirgo 
ir minčių neturėjo, o išgijo perbuvęs neapsakomai šaltame 
vandenyje. Apie tai rašyta šitose knygose ant 89—92 puslapių. 

Liurde pasitaiko išgyti žmonėms, kurie į Dievą netiki, 
nei nesimeldžia, Švenčiausiąią Panelę ir žmonių maldingumą 
išjuokia. Toki kad išgįja, tai ne iš tikėjimo ir jausmų suju¬ 
dimo, o iš ko kito. 

Mieste Lil, Prancūzijos žiemiuose, gyveno fabriko darbi¬ 
ninkas audėjas Karolius Kersbilkas. Kersbilkų padermė buvo 
nelaiminga: jie, kaip užaugdavo, apsirkdavo akimis ir apjak- 
davo. Karoliaus motina mirė akla, dvi seserįs buvo žlibos, an¬ 
trosios seseries sūnus, keturioliktus metus eidamas, akių neteko, 
pagaliaus pats Karolius apsirgo akimis. 

Sveikas būdamas jis uždirbdavo 8 kartais ir 10 frankų 
į dieną, t. y. apie 3 ar 4 rublius. Apsirgęs gavo eiti elgetauti. 
Iš pradžių bandė vienas krapinėti gatvėmis. Bet vieną kartą 
užėjo ant arklio, tas kažin kaip besitraukdamas atbulas, par- 
tėškė Kersbilką aukštininką ant gatvės akmenų. Iš tos die¬ 
nos reikėjo pradėti vadžiotis sūnų 8-tųmetų, kad kelią rodytų. 
Ant krūtinės Karolius užsikabindavo parašą, kad aklas ir kad 
žmonės susimylėtų. Susimylinčių maža tebūdavo. Vaikas iš 
pradžių meilingai tėvui tarnavo, paskui palikęs pabėgdavo. 
Nelaimingas tėvas ilgas valandas vargdavo ant vietos šaltoje 
ir lyjančioje dienoje, bijodamas žinksnio žengti sau vienas. 

Kersbilkas buvo socijal-demokratas ir tankiausiai eidavo 
elgetauti pas tą smuklę, kurs susirinkdavo socijal-demokratai 
darbininkai. Draugai nepavydėdavo jam drauge atsigerti, bet 
pinigų neduodavo. Kaip smuklę uždarydavo, savininkas ati¬ 
duodavo Kersbilkui, kas būdavo valgymų likučių. Ir tat bū¬ 
davo ačiui. 

Nelaimingojo žmogaus vargą pažino vienuolės, turinčios 
pavargėlių aprūpinimo būtą prie Feneliono gatvės. Jos jam 
duodavo kasnedėl duonos visai savaitei. 

Jis ėjo gydytis pas du gydytoju, abudu to miesto uni¬ 
versiteto prafesoriu. D-ras Tilieras išrado, kad Kersbilko ak¬ 
lybė neišgydoma; d-ras Bušo bandė žiūrėti, ar ta liga ne iš 
proto susimetimo, t. y. ar ne nervinė, ir atrado, kad ji kū¬ 
ninė. Vilties išgyti nebliko. 

Netikint į Dievą, nebuvo iš kur imti kantrybės varge. 
Kersbilkas keikdavo save ir kitus, visus ir viską. Bet už jį ti- 

Švenč. Paneles Apsireiškimai Liurde. 18 




Stebuklų užrašymo butas iš vidaus. 

Butas, kame gydytojai daboja, kad neimtų žmonėse platintis nebuvusių stebūklų pasakos 

(Čia atveda kiekvieną Liurde išgijusį ligonį. Jį klausinėja ir apžiūrinėja gydytojui. Užrašo viską į 
knygas. Prie klausinėjimų pribūna daug visokių žmonių, nes visiems visada ten leidžiama įeiti ir būti). 

kėjo gerulės vienuolės. Prancūzijoje yra paprotys, kad beveik 
iš kiekvieno stambesniojo miesto kas metai važiuoja į Liurdą 
po kelis šimtus žmonių, nusisamdę vieną arba kelis tamtikrus 
geležinkelio traukinius. Sveikieji keliauninkai su savim vis 



Stebuklu užrašymo butas iš lauko. 

ima drauge ir vargdienių neturtingų ligonių. Kad 1901 metų 
vasarai besibaigiant Lilio katalikai rengėsi į Liurdą, vienuolės 
pavsirnpino, kad ir Kersbilką nusivežtų dyka. 

Jis važiavo, nes jam vistiek buvo elgeta a ti ar Lilyje arki- 

tur. Kelionėje jį vadžiodavo vienuolė sesuo Paskalė. Liurde 
tai senai merginai labai įkyrėjo jos ligonis. Šventenybes jis 
išjuokė, ligonių nešiotojus vadino girių vagimis dėlto, kad 
prancūziškai ligonių nešiotojas vadinasi brancardier , o girių 
vagis braconnier. Stebuklingojo vandens maudynių vardą jis 
taip iškreipdavo, jog moteriškam negalima būdavo nei klausyti. 

Sesuo Paskalė jį atvedė pas vyrų maudynę ir padavė į globą 
ten stovinčiam sargui vyrui. Sargas jį įvedė numaudyti. Ker- 
sbilkas iš maudynės išėjo aklas kaip ir buvęs. Tą pačią dieną, 
17 rugsėjo 1901 m., jį ir antrąsyk nuvedė į maudynę. Besi¬ 
maudant baisiai ėmė jam skaudėti galvą. Maudynėje buvo gy¬ 
dytojas, atvažiavęs drauge su ligoniais ir maldininkais iš Li¬ 
lio. Daktaras ėmė plauti Kersbilkui akis. Beplaujant kaip su¬ 
riks Kersbilkas: Ogi kryžius! 

Mat ligonio akįs atsidarė; jis pamatė, kad gydytojas turi 
prisisegęs prie trinyčių atlapo raudonai mėlyną kryželį. Tokį 
kryželį nešioja visi tikintieji į Dievą daktarai, keliaujantieji 
su ligoniais į Liurdą. 

Išėjęs iš maudynės, kurią pirma jis taip bjauriai vadin¬ 
davo, Kersbilkas jau daugiau nereikalavo, kad kas jį vadžiotų. 
Pats vienas nuėjo pas urvą pasimelsti. Kaip jis ten meldėsi, 
tai jo darbas. Sesuo Paskalė jį sutiko pas Rožančiaus bažny¬ 
čią ir prašneko garsiai besistebėdama. Kersbilkas ją pažino iš 
balso, kad tai ta pati, kuri jį vadžiodavo. Ji jam pasakė, kad 
dabar reikia eiti pasirodyti gydytojams, idant stebuklą už¬ 
rašytų. 

Šalę Ražančiaus bažnyčios yra butas, kur nuolat sėdi du 
gydytoju; juodu sužiūri ir užrašo išgijimus. Į tą triobą valia 
įeiti visiems. Ten nuolat būna pilna žmonių. Pasitaiko kaip 
kada susirinkti tenai kelioms dešimtims gydytojų. Per metus 
jų pereina koki trįs šimtai. Gydytojai apžiūrėjo Kersbilko akis 
ir rado, kad jos dar ne visai sveikos, bet jis jau lengvai skaitė 
iš laikraščio vietas, spaustas stambiomis raidėmis. 

Gydytojai liepė Kersbilkui, kad ateitų dar ant rytojaus. 
Jis atėjo ir ant rytojaus ir dar keletą dienų pagrečiam. Kiek¬ 
vienu atėjimu gydytojai razdavo, kad akįs greitai eina geryn. 

Ligonis turėjo atsivežęs iš namų dviejų gydytojų para¬ 
šus ant paliudijimų, kad jis aklas. Pirmas liudijimas buvo iš¬ 
duotas Lilio universiteto prafesoriaus Dežardeno, o antras Pa¬ 
ryžiaus universiteto prafesoriaus Liapersonės. 

Kersbilkui išgijus, kiti Lilio keliauninkai paleido i savo 
miestą telegramą, kad pasidarė stebuklas. Gandas greitai pra¬ 
plik) tarp darbininkų. Keliauninkams grįžtant namo, Lilyje ant 
stoties susėjo apie 1000 žmonių, daugiausiai darbininkų, pa¬ 
žiūrėti, ar tikrai jų aklasis draugas išgijo. 

Pamatę jį sveiką vieni sakė, kad pirma jis, turbūt, apsi- 
mezdavęs aklu. Kiti geriau pažįpojo ligonį ir šnekėjo, kad vis 
tiek kaip stojosi, ale ne blogos tos Liurdo kelionės, kad akli 
išgįja. Šitie ir dainą tam tikrą sustatė. 

Gydytojai tankiai apžiūrėdavo išgijusias Kersbilko akis. 
Jos nuolatai ėjo geryn ir šviesyn. Kol akmuo guli ant žemės, 
po juo žolė neauga. Bet akmenį atėmus, tuo atsiranda tam 
daikte sėklelių, jos dygsta ir dauginasi. Nors ilgokai trunka, 
kol akmens išgulėtoji vieta apauga žole, bet gali sakyti be 
baimės, jog ji apaugo, kaip akmenį atėmė. Taip ir Kersbilko 
išgijimas. Jo aklybės priežastis pranyko maudynėje, kad galvą 
suskaudėjo. Ištisi metai truko, kol kūno gyvybė visai pilnai 
atitaisė ligos sugniužintąją vietą. Kol liga tebebuvo, atitaisy¬ 
mas nei prasidėti negalėjo. 

Šitaip gįja tiktai ligos, kurių priežastis ne prote, ne dir- 
ksnyse, o kūne. Tai-gi ne ipnotizmas Kersbilką išgydė. Nega¬ 
lima buvo jį tikėjimu ipnotizuoti, nei jis tikėjimo neturėjo. 

Taip pat beveik be tikėjimo atvažiavo ir išgijo 20 rug¬ 
sėjo 1901 metais Gabrielius Gargamas. Apie jį rasi toliaus ši¬ 
tose knygose. Neturėjo tikėjimo nei akloji Kurselienė. Tai buvo 
keista moteriškė. Ji gimė ir užaugo Paryžiuje negirdėjusi apie 
Dievą. Ją pakrikštijo 1906 metais jau 43 metus einančią. Kri¬ 
kštą ji apsėmė tik dėlto, kad vyras nekrikštytos nenorėjo ve- * 
sti, o ji neturėjo kur dingti neištekėjusi. įsisenėjusi jos akių 
trachoma išgijo Liurde vienu akies mirksniu. 

Gydytojai, kuriems vyskupas Lioransas buvo pavedęs su¬ 
žinoti pirmuosius Liurdo stebuklus, nors nežinojo ipnotizmo 
vardo, kurs tuomet dar nebuvo vartojamas, bet jau žinojo 
skirtumą nervinių ir kūninių ligų. Blažiejaus Momaus išgijimą 
nepriskaitė prie stebuklų vien dėlto, kad abejojo ar navikau- 
lis ant jo rankos buvo tikras, ar tik taip pasidaręs gumbas iš 
nervinio jausmo (žiūr. 179 p.). 

20 gugpiūčio 1904 m. į Liurdą atvažiavo daktaras Beri- 
jon, pasauliui žinomas dėlto, kad redaguoja laikraštį Revue 
d'Hypnotisme, kame nieko kitko nerašoma, kaip tik apie ipno- 
tizmą. Tas daktaras, viešėdamas Liurde keletą dienų, kasdien 
ateidavo į gydytojų biurą. Sužinojęs kokios ligos išgįja Liurde, 
jis išsitarė, kad ipnotizmas negali lyginti savo išgydytųjų 
ligonių su tais, kurie sveikatą atrado Liurde. 

Dvejopų yra žmonių, kurie gali sakyti, būk Liurdo išgi¬ 
jimai darosi ipnotizmu. Vieni, gerai žinodami ipnotizmą ir jo 
rubežius, neturi aiškios žinios apie Liurdą. Antri, žinodami, kas 
Liurde atsitinka, nežino ipnotizmo spėkų ribos. Pirmųjų tarpe 
tankiausiai pasitaiko rimtų mokslininkų, antrieji tai taip sau 
šnekėtojai. Dar yra ir trečioji, skaitlingiausioji rųšis, tai tie, 
kurie nei ipnotizmo, nei Liurdo nežino. 

D-ras Buasarys, prafesorius Bertrenas ir medicinos mo¬ 
kytojas H. Lavrand kogeriausiai pažino ir Liurdą ir ipnotizmą 
ir visi vienaip liudija, kad Liflrde darosi stebuklai, o ne ipno- 
tizmas. Nėra nei vieno rimto moksliško rašto, suimančio visus 
tikruosius ir svarbiuosius Liurdo išgijimus ir sakančio, kad jie 
ipnotizmu pasidarę. 

- * - 


2, Liurdas ir Zolia, 

Mokslingas knygas sunku rašyti; jąs retas kas teskaito. 
Todėl jų spauzdinama tiktai kokį vieną tūkstantį egzempliorių; 
tiesa visuomet nuobodi, o žmonės nemėgsta nuobodžių knygų 
skaityti. Užtat pasaką galima taip gražiai pramanyti, kad žmo¬ 
gus negalėtų liautis skaitęs iki nepabaigs. Pasakas prancūzų 
kalboje spauzdina dešimtimis tūkstančių egzempliorių. O yra 
ir tokių, kurių išparduoda 100 tūkstančių vienais metais. 

{ pasaką galima įmaišyti tikrai buvusių atsitikimų. To¬ 
kios pasakos dar malonesnės skaityti. Tikrus ir pramanytus 
atsitikimus pasakoje galima taip supinti, kad ją perskaičius, 
skaitytojaus širdyje liktų giliai įsišaknėjęs kokis nors jausmas, 
o protui, kad tektų kokia nors mintis. 

Ne visi vienoki pasakų raštininkai. Vieni pasakomis sėja 
į žmones gerus jausmus ir teisingas mintis; kiti taip pat pra¬ 
manytomis pasakomis teršia žmonių širdis bjauriais jausmais, 
o temdo protus melagingomis nuomonėmis. 

Devynioliktame šimtmetyje daugiausiai išparduodavo pa¬ 
sakų, Emiliaus Zolios parašytų. Tas raštininkas jau miręs. Jis 
buvo žydas, bet prancūziškai puikiai mokėjo. Jis aprašinėdavo 
užvis maloniai tą, kas yra bjauriausia ir šlykščiausią žmonių 
gyvenime. Jo pasakos sukelia paleistuvybės jausmus skaity¬ 
tojų širdyse, o protams palieka ar klaidą ar melą. Tiesos ir do¬ 
ros trupinėliai jo raštuose taip sudėti, kad dėl jų jo raštų dva¬ 
siškas nuodingumas darosi dar didesnis. 

Tas žmogus atvažiavo į Liurdą su Paryžiaus maldininkais 
1892 metais. Atvažiuodamas jis pažino keletą neišgydomų ligo¬ 
nių. Dvi jisai matė savo akimis, kad staiga išgijo Liurde, tre¬ 
čią jis pažino pernykščiui išgijusią ir sveiką atėjusią pasiro¬ 
dyti metams praslinkus po stebuklui. 

20 rugpinčio 1892 m. Zolia buvo tame bute, kur užrašomi 
stebuklai (žiūr. 274 ir 275 p.). Ten buvo tą dien daug gydytojų 
ir keletas laikraštininkų. Tik štai atsidaro durįs ir įeina jauna 
15 metų mergaitė. Jos akįs didelės ir mėlynos, jos veidas aiškus 




ir aukšta protinga kakta; geltoni šviesus plaukai veržiasi iš po 
baltos skepetos. Daktaras Buasari ją pažįsta, bet nori, kad 
ji pasipasakotų savo ligą ir išgijimą čia esantiems ponams. 

Mergaitė vadinasi Klementina Truvė. Ji sako, kad jos 
kulnies kaulas puvęs ir negalėjusi paeiti. Matydama kitas 
sveikas, pavydėdavusi joms, o pati melzdavusi, kad išgytų, 
kad galėtų apsiauti kurputes, eidama į bažnyčią. Kulnies žai¬ 
zda buvo gili ir pūliai bėgdavo iš jos. Daktaras Sibielis piovė 
kulnį, bet išgydyti negalėjo. Jis sakė, kad mergaitė duotųsi 
kaulą iš kulnies išimti. Ji neapsėmė. Jai buvo geriau sirgti, 
negu apsimti amžinai šlubai būti. 20 rugpiūčio 1891 m. ji at¬ 
važiavo į Liurdą; skaudamą koją įkišo į stebuklingąjį vandenį 
maudynėje ir staiga išgijo. Viena ponia tą dieną nupirko nau¬ 
jas kurputes. Mergiotė jomis džiaugėsi lyg kokiu dideliu turtu. 
Buasari paliepė jai parodyti koją. Jį nusiavė ir parodė. Ke¬ 
lios barzdotos galvos pasilenkė pažiūrėti kulnies. Ji buvo sveika. 
Tik oda da buvo rausva ir plona ir mėsos nepilnos. Šiaip li¬ 
gos jau nelikę. Zolia tai matydamas, kramtė savo palaidos 
odinės pirštinaitės galą. Daktaras Buasari paėmė ir perskaitė 
daktaro Sibielio raštą, rašytą Liuzinjane 11 birželio 1891 m. 
Rašte buvo pasakyta, kad Klementina Truvė iš kaimo Ruijės 
serga kulnies minamąja osteaperiostita, kad ta nei piovimu, 
nei vaistų įleidimu negalima buvo išgydyti. Kitaip ta lyga ne¬ 
galint išgyti, kaip didžiu piovimu. Norint išgydyti be pjovimo, 
reikia sergamą vietą dar apsaugoti nuo užsikrėtimo, paskui 
visą kūną sustiprinti, kad daugiaus įgautų spėkų. Greitu lai¬ 
ku tas negali būti. Taip rašė daktaras prieš stebuklą. 

i rugsėjo 1891 m. buvo išduotas antras liudijimas to pa¬ 
ties daktaro, kame šitaip parašyta: „Žemiaus pasirašęs gydy¬ 
tojas paliudija, kad mergaitė Klementina Truvė, kuri 12 bir¬ 
želio 1891 m. sirgo letenos kaulo puvimu, kilusiu iš periosteo- 
tuberku liozinės priežasties, dabar yra sveika ir neturi kitokių 
senosios ligos ženklų, kaip užgijusių žaizdų rumbelius ir tru¬ 
puti pervirš praplitusę pėdos apačią. Spaudžiant tą vietą jau 
neskauda ir mergaitė lengvai primina sirgusią koja“. Pasira¬ 
šęs D-ras Sibiel, Liuzinjane. 

Ruijės klebonas norėjo, kad šitame rašte daktaras pami¬ 
nėtų, jog Klementina išgijo Liurde. Daktaras atsakė, kad tai 
ne jo darbas. Jis sakėsi matęs mergaitę sergančią ir išgijusią; 
tą ir rašąs. Jam nėsą darbo, ar Dievas ar velnias ją išgydęs. 
Prie to mergina nupasakojo, kaip jos npygardės žmonės, neti¬ 
kintieji į Švenčiausiąją Panelę, nenorėjo tikėti į Klementinos 
išgijimą. 

Čia įsikišo į kalbą Zolia. Jis tarė daktarui Buasari. 

— Tai čia jus man rodote stebuklus! Gaila, kad čia šian¬ 
dien prie mus nėra kokio nors medicinos prafesoriaus iš Pa¬ 
ryžiaus. 

— Ir man taip-gi gaila,— atsakė Buasari,— bet tai ne 
mano kaltė. Mus durįs atdaros. Tegul atvažiuoja. 

Tiesą sakant nebuvo ko perdaug gailestauti, nės toje va¬ 
landoje tarp gydytojų aplink Zolią ir Buasarį buvo vienas chi¬ 
rurgas iš Paryžiaus, keletas Medicinos Akademijos narių ko¬ 
respondentų (ne visi nei Paryžiaus medicinos prafesoriai jais 
yra) ir keletas medicinos prafesorių universitetuose, neskai¬ 
tant kitų. 

Bet Zolia klausė daktaro toliaus: 

— Ar tamsta matei Klementinos koją prieš išgysiant. 

— Nemačiau, atsakė Buasari. Bet mačiau valandą po 
išgijimui, kad oda dar ką tik buvo užsitraukusi. Jos ligą matė 
daugelis kitų, pirmiausiai gydytojas, kuris nėra stebuklų ša¬ 
lininkas, kaip tai matyt iš jo rašto. 

— Būtų buvę geriaus, jei tamsta būtum matęs, atsakė Zolia. 

— Męs negalime sužiūrėti visų ligonių, atkeliaujančių 
į Liurdą. Vakar jų atvažiavo visas tūkstantis. Kas gali tiek 
apeiti? Nors apeitume, kiekvienas galėtų sakyti, kad męs be¬ 
siskubindami ligos nepažinome, o ne vienas dar pridėtų, kad 
męs meluojame. Todėl męs užsitikime daktarais, gydžiusiais 
ligonius prieš atvažiuosiant į Liurdą. Jei pasitaiko, kad išgi¬ 
jimo būta stambaus, tai męs dar paskui jį tyrinėjame ant vie¬ 
tos. Tokiu būdu atsitikimas tampa gana aišrus, o kitaip da¬ 
ryti nei negalima. Jei tamsta nori eime išbandykime, sulig 
medicinos mokslo reikalavimų šitos mergaitės žodžių teisin¬ 
gumą. Kaip teismas sužino nusikaltimų ar buvę ar nebuvę, 
taip męs sužinosime jos ligą ar buvusi ar nebuvusi, visai jos 
neklauzdami. Paskui sužiūrėsime, kodėl ji šiandien sveika ir 
kada jos liga prapuolė. Jei tik tamsta nori, aš greitai apsimu. 

— Aš neturiu laiko tų bandymų daryti,—atsakė Zolia.— 
Jogei tamsta nematai ligos, tai ant šito atsitikimo aš neatsi- 
dedu. Parodyk man, meldžiamas, kokį nors aiškesnį stebuklą. 

Zolia neapsiėmė sužinoti Klementinos Truviūtės ligos, % bet 
ta liga vis-gi tapo sužinota taip, kaip mokslas reikalauja. Štai 
keletas papildomųjų žinių apie jos ligą ir išgijimą. 

1890 metais Klementina jau taip sirgo, kad ją išvežė iš 
tėviškės į Luzinjaną, kur buvo ligonbutis. Ją tenai paliko 4 ba¬ 
landžio tų metų. Ligonbutį prižiūrėdavo vienuolė Delešeliūtė, 
kurios liudijimas yra šiandien ant rašto. Delešeliūtė sako, kad 
keturių mėnesių gydymas nieko nenumažino Klementinos ligą. 
Kaip tik pasisekdavo daktarui užgydyti žaizdą viename daikte, 
taip ji tuo atsiverdavo kur nors šalia. Truviūtė išėjo iš ligon- 
bučio 27 liepos 1890 nieko nepagijusi 

11 birželio 1891 m. motina su Sardetiene nusivedė Kle- 
mentiną pas gydytoją Sibielį, kurs pažinojo ligonį. Paprašius 
liudijimo, gydytojas dar kartą apžiūrėjo mergaitės ligą. Mo- 

tina laikė dukterį ant kelių, prisispaudusi prie savęs, o Sar- 
detienė priturėjo koją, kad Klementina nesispardytų. Daktarui 
kišant prietaisus į žaizdą mergiotė klykė iš skausmo. Paskui 
gydytojas apsėmė, kad pati Klementina kištų gydytojo įna¬ 
gį į savo žaizdą iki dugnui. Prie to pribuvo antras gydytojas 
d-ras Moro. 



Ruijės parapijoje buvo vienuolių, prižiūrinčių tos para¬ 
pijos ligonius. Truviūtę aprūpindavo sesuo Marija-Eugenija. 
Sergančią Klementinos koją ji matė paskutinį kartą 23 liepos 
1891 m. Eugenijos liudijimas rašytas jos pačios ranka. Vie¬ 
nuolė mačiusi, kad mergaitės koja nei kiek nebuvo geresnė, 
kaip tada, kada ją žiūrinėjo ir 
aprašė daktaras Sibielis. Ant 
rytojaus Marija-Eugenija gavo 
išvažiuoti iš Ruijės, todėl Kle¬ 
mentinos nematė, iki sugrįštant 
iš Liurdo. 

Tą koją matė 17 rugpiūčio 
ponia Delianjienė. Klementina 
jau rengėsi važiuoti į Liurdą. 

Motina vežte atvežė ligonį pas 
Delianjienę, nes mergšė ilgai 
negalėjo eiti. Delanjienė matė, 
kaip buvo susiteršę skudurai 
nuo pūlių, bėgančių ir žaizdos. 

Skudurus nurišus, iš kulnies 
ėmė bėgti pūliai su kraujais. 

Fuketienė matė Klemen¬ 
tinos ligą kelissyk paskutiniu 
laiku. Našlė Butėnienė matė 
dviem ar trimis dienomis prieš 
išvažiuosiant į Liurdą; Joana 
Sardetięnė dviem dienom, No- 
jienė, Žamelienė ir Marė Bute- 
niūtė vakarykščiui prieš išva¬ 
žiuosiant. Jos visos pasakoja, 

kad Truviūtė šitaip valydavusi savo žaizdą: imdavusi ilgą mez^ 
gamąiį virbalą ir pritaisydavusi priėjo skudurėlį kokią pusę co¬ 
lio (1 arba 2 centimetru) pločio ir kokius 4 ar 5 colius (10 
arba 12 centimetrų) ilgio. Paskui sukišdavusi sau į kulnį. 


Klementina Truviutė. 

Jos ligą ir išgijimą su išgijimo 
bandymu aprašė tikėjimo prie¬ 
šininkas Emilius Zolia. 


Taip sirgdama Klementina išvažiavo į Piktaviją, (Poitiers) 
kur buvo maldininkų ir ligonių susirenkamoji vieta prieš va¬ 
žiuosiant į Liurdą. Atvažiavo 18 rugpiūčio 5-tai musus po pietų. 
Moteriškąsias ligonis buvo paskirta pasitikti grafienei Rėde- 
rerienei. Grafienė pasitiko Truviūtę ir matė kaip vandeningi 
pūliai su kraujais sunkėsi per skudurus ant kojos. Mergaitė 

verkė, kad jai neiš teksią skudurėlių; namie tiek pūlių nebėg¬ 
davę, tai ji nemintijusi, kad reikėsią tiek daug skudurėlių. 
Grafienei nesisekė verkiančią ligonį numaldyti. Mergaitė prie 
grafienės nusirišo suterštus skudurus, rengdamosi apsirišti 
grynais. Tuomet ir ponia gavo pamatyti skaudamą koją. Ji ją 
matė paskui kelisyk ant rytojaus, nės Klementina turėjo visą 
dieną išbūti Piktavijoje, laukdama kitų ligonių. Grafienė dar 
prižiūrėjo Truviūtę važiuojant vagone ir matė, kad pūlių bėgo 
labai daug. Grafienės liudijimas rašytas jos pačios ranka. 

Liurde sveikosios ponios pasidalino neturtėles ligones, 
kurių nebuvo kam aprūpinti. Lialierienei teko pribūti kūdikių 
maudynėje. Ten pat buvo Kornetikė iš Paryžiaus ir kelios ki¬ 
tos ponios, kurių Lialierienė nepažinojo. Buvo privežta tokia 
daugybė mažų ligonių, kad Lialierienė juos bemaudydama pa¬ 
ilso. Tik štai ir pamato įeinant Truviūtę, pasiramščiuojančią 
stora lazda. Gaila buvo žiūrėti, kaip jai buvo sunku eiti. 

Ponios, turbūt, padėjo Klementinai nusirišti skareles nuo 
kojos, o paskui privedė prie Lialierienės, kuri buvo pas patį 
vandenį. Lialierienė neatsimena, kur buvo tie skudurėliai, bet 
jai rodosi, kad Truviūtė juos laikėsi rankose. Lialierienė paso¬ 
dino Truviūtę ant kėdės, paėmė jos skaudamą koją už blauz¬ 
dos ir įtaikė žaizdą į indą pilną stebūklingo vandens. Laikant 
koją vandenyje sukalbėjo Sveika Marija , o paskui ėmė kalbėti 
maldelę: Tegul bus garbė Nekaltam Prasidėjimui. 

Bekalbant tik stūgt Truviūtė ir atsistojo nelaukdama nei 
maldos galo. Pūliuoti skudurėliai sukrito į vandenį. Mergšė 
ėmė šaukti: „Leiskit, jau aš sveika-. Lialierienė dirstelėjo į jos 
dešinę kulnį ir matė, kad mėsos su mėsomis susėjo ir ėmė 
darytis rumbelis. Ji savo akimis netikėjo, o Klementina lyg 
papaiko iš džiauksmo. Šoko bėgti pas urvą pasimelsti ir pa¬ 
dėkoti Šv. Panelei. Lialierienė taip gi buvo visa nesavąja iš to 
kas pasidarė: bet ji nepasekė paskui greitą Truviūtę. 

Kiek nusiraminusi ponia išėjo iš maudynės ir susirada 
Triuviūtę. Nelaukdama ji ją nuvedė į stebuklų užrašymo butą 
pas daktarus. Lialierienės liudijimas taip-gi ištisas jos pačios 
ranka rašytas. 

Tai buvo 21 rugpiūčio 1891 m. Tą pačią dieną grafienė 
Redererienė susitiko Klementiną Septynių Sopulių ligonbutyje 
bešokinėjant laiptais per kelis laipsnius. Grafienė užšnekino 
mergiotę. Ta sakėsi „Aš dabar ir bėgioti galiu, gaila, kad jau 
nemoku“. 

Klementina (Truviūtė tebėra gyva. Ji gyvena Paryžiuje. 
Įstojusi į vienuoliją ji gavo vardą Agnieška-Marija. 11 vasa¬ 
rio 1908 metais, Paryžiaus antvyskupio liepiama, ji stojo į baž- 

nytinį teismą ir, prisiekusi liudijo, kad jos išgijimo aprašymas 
prafesoriaus Bertreno knygose ir Lialierienės liudijime yra 
teisingas. 

*r 


* * 

Tuo pačiu traukiniu su Zolia į Liurdą važiavo Marė Lia- 
branšiūtė. Ji gyveno Paryžiuje prie gatvės Championet N 172 
ir ėjo tuomet 35 metus. Jos tėvas ir motina buvo mirę džiova; 
ta pati liga apniko Marę 1887 metais. Ligai įsismarkėjus Lia- 
branšiutė atgulė į ligon- 
butį Hdtel-Dieu Paryžiuje. 

Ten ją gydė medicinos 
prafesorius Germanas Sėe. 

Jis liepė jaunesniemsiems 
gydytojams pasidėti Lia- 
brianšiutės skreplius po 
padidinančiais stiklais ir 
peržiūrėti, kas juose yra. 

Daktarai rado skrepliuose 
džiovos vabaliukų (tuber- 
kulų). Daktaras Pinjolis 
tankiai apžiūrėdavo Lia- 
branšiūtę. Jis buvo pra¬ 
fesorius, todėl su juo pas 
ligonis ateidavo ir studen¬ 
tų. Mokindamas juos, dak¬ 
taras prie Liabransintės, 
išpasakodavo jos ligą. Li¬ 
gonis įsidėmėdavo tas lek¬ 
cijas ne nienkiaus už stu¬ 
dentus, nors daktarui išpra- 
džių rodėsi, kad ji jo šne¬ 
kos nesupranta. Ilgainiu 
Marė pasijuto, kad prafeso¬ 
rius jai duoda išbandyti 
visus naujuosius vaistus, norėdamas sužinoti, ar galima juos duoti 
kitiems ligoniams, ar ne. Jei būdavo šiek tiek naudingi tie vaistai 
Marei, tai po kelių dienų jų duodavo ir kitiems; jei ne, tai kitiems 
neduodavo. Marė nepyko užtatai ant daktaro. Nei ji,nei gydytojas 
išgijimo nesitikėjo. Po 8 mėnesių d-ras Pinjolis gavo išeiti iš to 
ligonbučio. Išėjimo priežasties nežinau; mintinu, kad tai dėlto, jog 
prafesoriaus pažiūros neįtiko Prancūzijos vyriausybei. Jo vietą 
užėmė d-ras Lyon, žydas. Šito Liabransiūtė nekentė. Ji prašėsi Pin- 
jolio, kad ją gabentųsi į ligonbutį, kur pats tarnaus, bet Pinjolis li¬ 
kosi visai be ligonbučio. Marei jis išrado vietą Prancūzų Niderlan- 



Marė Liabransiūtė. 

Jos išgijimą matė ir aprašė tikėji¬ 
mo priešininkas Emilius Zolia. 

diečių ligonbutyje po d-ro Markezio priežiūra. Liabranšiūtė ten 
išbuvo nuo lapkričio 1891 metų iki rugpiūčiui 1892 —jų. Dak¬ 
taras Markezys išdavė liudijimą ant rašto, kad Liabran¬ 
šiūtė serga plaučių džiova ir da-gi ne paprasta, o sunkesnią¬ 
ja *). Ligonis taip buvo sumenkusi, kad negalėjo paeiti; 
spiaudydavo kraujais ir pūliais. Pilvas nepriimdavo valgio. 
Gydytojas pasvėrė ligonį ir rado, kad ji 48 svarais mažiau 
sveria negu ligos pradžioje. 

Liabranšiūtė atvažiavo į Liurdą 20 rugpiūčio 1892 m. 
Kelionėje Zolia ją matė ir aprašė, tiktai pravardę Liahranšiu 
permainė į Grivotę. Štai Zolios žodžiai: 

„Kitame vagono perdalinime sale šito, ties p. Saba- 
tierų truputį pakilo Grivotė. Prieš tai ji gulėjo ištisa, ne¬ 
kvėpuodama, tarsi numirusi. Ji buvodidelė mergina, jau 
per trisdešimts metų, ypatinga, apvalaus sunykusio vei¬ 
do. Tik plaukai aplinkui veidą išsidraikę ir liepsningos 
akįs tiek darė, kad ji beveik išrodė graži. Ji buvo tre¬ 
čiojo džiovos laipsnio apimta 2 ). Paskutiniais penkeriais 
metais ji buvo perėjusi daugybę Paryžiaus ligonbučių; 
apie garsiausius gydytojus ji kalbėjo, kaipo apie gerai 
pažįstamus 3 ). 

Toliaus Zolia aprašo, kaip Liabranšiūtė, arba, anot jo, Gri¬ 
votė, apsakinėja jam savo ligą: 

„Jie (t. y. gydytojai) sako, kad viena pusė mano 
plaučių visai supuvusi, o antroji negeresnė. Kavernos... 
et, jus žinote... Aš perdžiūvau, baisu žiūrėti. Dabar aš ne¬ 
liauju prakaitavusi. Skreplių nepajiegiu išspiauti, jie toki 
tiršti. Matot, aš negaliu nei pastovėti. Nieko nevalgau. 
Toliaus ji negalėjo šnekėti,—prideda Zolia nuo savęs -ko¬ 
sulys ją ėmė troškyti ji pasidarė kraujingai mėlyna“ 4 ). 

Taip baisiai sirgdama Liabranšiūtė nelaukė rytojaus; kaip 
atvažiavo subatoje į Liurdą, taip tą dieną prisiprašė, kad ją 
nuneštų į moterų maudynę. Ją nešė du vyru, Bute ir Liapėrys, 
abudu tuliūziečiu. Maudytojos, dvi vienuolės ir dvi nepažįstamos 
ponios, kaip pamatė tokią ligonį, nenorėjo jos leisti į vandenį, 
o ji pati nepajiegė įlipti. Ji prašė, meldė, verkte verkė, kad ją 
įleistų į tą vandenį, šaltą kaip ledas. Antgalo maudytojoms 


U Prancūziškai „atteinte de phtine pulmonaire avec pamollissement 
et cavernes“. 

2 ) Prancūzijos gydytojai visą džiovos augimą dalina į tris dalis arba 
laipsnius. Trečioji dalis arba laipsnis, tai įau paskutinė prieš įnirtį. Visi 
sutaria, kad iki trečio džiovos laipsnio atėjęs ligonis turi neužilgio mirti. 

*) Lourdes p. 12. 

4 ) Luordes p. 13. 

atėjo mintis, kad jos neturi valios nei vieną neprileisti prie 
vandens, nuo kurio jau tiek ligonių netikėtai išgijo, o nei 
vienam blogiau nepasidarė. 

Galų gale ją guiščią įkėlė į vanę ir palaikė tris miliutas. 
Ji sakosi jautusi, kad visą kūną tarsi ilgais botagais kas pla¬ 
kė, kad kratinę taip skaudėjo, lyg kas batų deginęs iki rau¬ 
doniui įkaitusia geležia. Iš skausmo Marė sušuko: mirštu ir pati 
nuštebo savo balso smarkumu. Jau kelias savaites nebuvo iš¬ 
tarusi balsingo žodžio Susyk ir skausmas pasiliovė. Ligonis 
pašoko nuo paklodės ir atsistojo stačia vandenyje. Maudyto- 
joms tuščia drobulė iškrito iš rankų. Marė beveik šaukte 
šaukė: Aš sveika. 

Antramjame tos maudynės kambarėlyje buvo prižiūrėtoja 
ponia Gėrienė. Ta persigando išgirdusi Liabranšintės šauksmą, 
kad miršta, ir atbėgo gelbėti. Atbėgusi rado Liabranšiatę 
sveiką besigiriant išgijimu. Lyg supykusi ponia tarė: 

— Na, kad išgijei, tai apsirėdyk ir eik sau. 

— Ale aš neturiu kurpių, nei skepetos ant galvos, — at¬ 
sakė Marė. 

Gėrienė pasiuntė vieną mergų, kad pajieškotų Liabran- 
šiatei drabužius, o belaukdama tų drabužių Marė užsima¬ 
nė valgyti. Du gabalėliu pyrago su vištiena atsirado greičiaus 
negu drabužiai. Marė juodu sukirto ten pat neišeidama iš 
maudynės. Drabužius atnešus, Marė apsirengė ir išėjo. Gėrie¬ 
nė ją lydėjo; du brankardierai (ligonių nešiotojai), Bute ir 
Liaperys, buvo ketinę ją prilaikyti už rankų, kad neparvirstų, 
ale ji neapsėmė: ėjo sau viena, o juodu turėjo ją ginti, kad 
žmonės, besisprauzdami artyn prie jos, nesumyniotų. Taip ėjo 
į bažnyčią giedotų Magnificat. Atgiedoję, nulydėjo Marę į gy¬ 
dytojų biurą, kur užrašo stebuklinguosius išgijimus. Ten buvo 
Zolia ir apie 30 gydytojų. Ji negalėjo nustovėti ant vietos iš 
džiauksmo ir vis sakė: „Aš sveika, aš sveika!" Gydytojai ėmė 
ją žiūrėti ir klausyti jos plaučių kvėpavimo. Rado, kad plau¬ 
čiai visai sveiki. Ji sakėsi jau suskubusi suvalgyti pusę vištos. 
Paskui ji pėsčia ėjo drauge su pracesija, o tas ėjimas tęsėsi 
dvi valandi su viršum. 

Liabranšintė šnekėjo su Zolia. Ji džiaukdamosi gyrėsi, kad, 
parvažiavusi Paryžiun, tuo atsimsiant savo daiktus iš ligon- 
bučio ir apsigyvęsiant prie Brukselio gatvės. Ten pat gyveno 
ir Zolia. 

— Tamsta buvai taip geras man šitose dienose,—tarė ji 
jam,—tai tikiuosi, kad teiksies užeiti pas mus šią žiemą. 

— Suprantama,—atsakė Zolia,—prižadu atsilankyti pas jus. 

Atsilankyti jis bet-gi tais metais neatsilanKė. 

1893 v metais Liabranšintė sveika ir tvirta sugrįžo į Liurdą 
padėkoti Švenčiausiajai Panelei už pernykštį stebuklą ir vėl 

užėjo į gydytojų butą pasirodyti, kad sveika. Taip pat 1895 ir 
1897 metais ji buvo Liurde. Kiekvienu sykiu gydytojai barš¬ 
kino jai kratinę ir, klausydami, razdavo, kad plaučiai sveiki. 
1894 metais Marė ištekėjo už neturtingo darbininko Wuiplier’o. 
Su juo gyveno 2 metu ir keturis mėnesius. Ištekėjusi ji tu¬ 
rėjo tarnaitės vietą dilelėje sankrovoje, vadinamoje Bon Mar¬ 
ike (t. y. pigios prekės) Paryžiuje. 

Išgijimo dienoje Liabranšiūtę pasvėrė gydytojų bute 
Liurde ir rado, kad ji svėrė 77 prancūziškus svarus. Pusantrų 
metų po to ją svėrė d-ras Pinjolis ir rado 52 svaru viršaus, 
išviso 129; šiemet (1908) kovo mėnesyje ji svėrė 184 svarus. 
Mųsiškai tai bus beveik 161 svaras. 1807 m. 18 liepos gydy¬ 
tojas Žamenas ją išnaujo apžiūrėjo, o daktaras Sarazenas foto¬ 
grafavo jos plaučius Rentgeno spinduliais. 25 kovo 1908 buvo 
antras sveikatos peržiūrėjimos ir antras fotografavimas. Dak¬ 
tarai pripažino, kad ant plaučių likę išgijimo ženklai, rodan¬ 
tieji buvusios ligos baisybę. Rugpiūtyje 1908 metų ji su kita 
860 žmonių Švenčiausios Panelės išgydytų, atvažiavo į Liur- 
dą pasimelsti, ir parodė, kad ji gyva ir sveika. Zolia mirė 29 
rugsėjo 1902 metais. 

* * 

* 

Mieste Kaėne gyveno su tėvais ir broliais Marė Liamar- 
šandžiūtė. Jos tėvai sirgo ir neturėjo uždarbio. Mariutė buvo 
vyriausioji duktė. Prie jos buvo dar daug kitų vaikų. Ji dirb¬ 
davo baisiau negu arklys, kad tik galėtų išmaitinti tėvus ir 
brolius su seserimis. Ji ėjo aštuoniuoliktus metus. Nelaimė 
dar pakenčiama, kad žmogus iš jos gali darpštumu išsisukti. 

Lyg tyčia Liamaršandžiūtė negavo ilgai darbu džiauktis. 
Tėvų liga pasiekė jąją baisiaus, negu tėvus. Veidas ėmė pūti. 
Kasdien reikėdavo keturisyk perrišti naujomis skarelėmis, nes 
senosios permirkdavo pūliais. Dvokiančios baisios votįs ap¬ 
dengė abudu veidu, nosies galą ir viršutinę lūpą. Abidvi lūpi 
išsipūtė baisiai. Akių vokai apšašo. Tokis pats puvimas pra¬ 
sidėjo ant kairėsės kojos blauzdos mėsos. Nuėjus pas 
gydytoją, dar naują nelaimę patyrė, būtent, kad ir plaučių abi 
pusi iš viršaus džiovos graužiami. Tie patįs vabalyčiai, kurie 
daro džiovos ligą, grauždami plaučius, Marei graužė ir veidą 
ir blauzdos minkštymą. Gydytojai juos vadina tuberkuloza. 
Žmonės tą ligą ant veido vadina vilku. Ta liga neišgydoma. 

Nabagė Liamaršandžiūtė susitiko su Emiliumi Zolia 19 
rugpiūčio 1892 m. važiuodama į Liurdą. Jis ją matė, pažino ir 
aprašė. Tai buvusi, anot jo, sudžiūvusi mergina su veidu, ap¬ 
rištu juodu skuduru, o iš po to skuduro buvo girdėti gergž- 

džiantis balsas. Skudurui nukritus, kita ligonis sudrebėjo iš 
pasibiaurėjimo, kai pamatė veidą ir nosį, vilko ligos sugraužtą. 
Po šašais nesiliovė darytis votįs ir plito ėsdamos minkštąsias 
vietas. Ištįsus galva su atsikišusia burna panėšėjo į šuns 
snukį. Prie to stori kieti plaukai ir didelės apvalios akįs. Baisu 
buvo pažiūrėti. Nosies kremzlės buvo beveik visai sugraužtos, 
burna dėl lapos sutinimo iškrypusi į šalį, panešėjo 
ant įskipo plyšio šlykštaus ir be lyties. Iš tos didelės pasmė¬ 
lusios žaizdos sunkėsi kraujai su pūliais. Kai ji valgė, tai ma¬ 
žus duonos grumulėlius kišo į tą kruviną skylę, kuri jai buvo 
burnos vietoje ir dabojosi, 
kad rankų nesusiterštu į 
savo burną. Visas vagonas 
žiūrėjo šlykštėdamosi. Kaip 
atvažiavo į Piktaviją, ant 
stoties visi keleiviai norė¬ 
jo prisisemti vandens į sa¬ 
vo indus. Viena ponia ke¬ 
tino nusimazgoti rankas. 

Priėjus prie volės, kur*van- 
duo paleistas bėgti, rado 
vilku sergančią ligoni be¬ 
geriant, ir atšoko. Kiti taip¬ 
gi pasišlyktėję nešėsi savo 
tuščius indus atgal J ). 

Tai šitokia ligonis at¬ 
važiavo su Zolia 1892 m. 
į Liurdą. Sekmadienyje 
(nedelioje) ji norėjo išsi¬ 
maudyti stebuklingo šal¬ 
tinio vandenyje. Buvo la¬ 
bai daug tokių norinčiųjų: 
visa eilė stovėjo pas mo¬ 
terų maudynę iš lauko lauk¬ 
damos, kol gaus įeiti. Ne¬ 
laimingoji Mariutė atsistojo gale. Bestovint priėjo prie jos 
gydytojas daktaras d’Ombrezas. Jis apžiūrėjo jos veidą. Apžiū¬ 
rėjęs jis nuėjo sau, o Mariutė pasiliko laukti savo eilės. 

Susilaukė ir įėjo į maudynę. Stebuklingojo šaltinio van¬ 
duo, kaip tik pasiekė skaudamas vietas, padarė nežmo- 



Nlarė Liamaršandžiutė. 

Jos išgijimą matė ir aprašė tikėji¬ 
mo priešininkas Emelius Zolia. 


U Sulygink „Lourdes“ E. Zolia, pusi. 15,16,51, kur kalbama apie E. 
Rouųuet. Aš turėjau tų knygų ekzempliorių imtą iš Peterburgo Viešosios 
bibliotekos. Pirmutinis lakštas jau buvo nudriskęs, tai nežinau nei kur, 
nei kada, nei kieno atspauzdinta. Sako, kad tie patįs puslapiai esą Zolioa 
pasakoje, atspaustoje Paryžiuje 1905 m. pas Fasųuelle. 

nišką skaudėjimą veido ir galvos. Po skaudėjimo sus^k 
džiauksmas. Mergaitė šoko ir suriko: „Aš sveika“. Ir ištiesų, 
skylės jau buvo užsiraukusios, ant supuvusių vietų buvo už¬ 
sitraukusi naujintėlė plonytė pievutė, lūpos buvo atslūgusios. 
Liamaršandžiūtė, turbūt šiek tiek pasimeldusi pas urvą (to 
neužrašyta), nubėgo į ligonbutį linksma ir girdamosi, kad 
sveika. Ligonbutyje ją pamatė daktaras d’Ombrezas ir pažino. 
Tuojaus jis ją vedė į stebuklų užrašymo butą, į daktarų biurą. 

Ten buvo daktaras Buasarį, daugybė kitų gydytojų, 
Zolia ir daug laikraštininkų. Gydytojai apžiūrėjo Liamaršan- 
džiūtę. Veidą rado, kaip sakėme, nauja plėve aptrauktą ir 
užgijusį, bet dar labai raudoną. Įsivedę į kitą kambarį du gy¬ 
dytoju, pridėjo ausis jai prie krutinės ir prie nugaros. Klau¬ 
sydami plaučių šlamėjimo, rado, kad džiovos ant plaučių vir¬ 
šūnių nebėra. 

Daktaras d’Ombrezas pasakė, kaip jis ją matė pirm va¬ 
landėlės stovint sergančią pas maudynės duris, o čia dabar 
visi ją matė sveiką. Daktaras Buasari tarė Zoliai: 

— Na, štai, tamsta, turi ko.norąjei. Visų matoma žaizda 
susyk užgijusi. Teikis tamsta gerai įsižiūrėti į šitą mergelę. 

— Aš nenoriu į ją žiūrėti. Dar ir dabar ji perdaug biau- 
ri,—atsakė Zolia, nusiduodamas būk jam rodėsi, kad Buasari 
pataria gėrėtis merginos gražumu. 

Liamaršandžiūtei sugrįžus į Kaėną, daktaras Nėelė, kurs 
buvo ją gydęs ir jos ligą gerai atsiminė, stebėjosi ją sveiką 
išvydęs, jis buvo buvęs vyriausias Kaėno ligonbučio gydyto¬ 
jas. Sėdęs parašė, kad pažinojo mergaitę sergančią, mato ją 
išgijusią ir pripažįsta stebuklą. 

* * 

* 

Paryžiaus maldininkai išvažiavo namo. Išvažiavo ir Lia- 
branšiūtė su Liamaršandike ir Klementina Truvė. Zolia dar 
likosi Liurde. To miesto netikintieji iškėlė jam pietus. Taip 
jam besiviešint į Liurdą atvažiavo dar vienas traukinys su 
maldininkais ir ligoniais. Traukinys ėjo iš Berry. Jame tarp 
ligonių buvo Virginija Gordetienė, nesena, turtinga moteriškė. 

Ji buvo gimusi 1860 metais mieste Anrišmonte. Užaugus 
ištekėjo už turtingo pirklio Gordeto ir buvo laiminga drauge 
su vyru. 1880 m. pagimdė pirmą kūdikį, bet gimdymas buvo 
labai sopulingas. Po dviejų metų liga dar nevisai buvo perė¬ 
jusi; bet Gordetienė, tebebūdama silpna, jau vaikščiojo. 

Vieną dieną, beeinant skersai gatvės, didelis vežimas om- 
nibus užvažiavo ant jos ir taip smarkiai sudavė jai į petį, kad 
dyselys nulūžo, o moteriškę partėškė ant žemės. Ją atkėlė ap¬ 
mirusią. Pagyte pagijo, bet sveika nebuvo. 1884 m. apsirgo 

angina, paskui bronkitu ir išgulėjo visą žiemą. Paskui pilvas 
sugedo visai. Gydytojai išrado dvi ligi: gastralgiją ir gastritą. 
Jie siuntė į Burbulą, Pūgėsą ir Višį, kad maudytasi šiltuose 
vandenyse. Gordetienė maudėsi, bet neišgijo. 24 sausio 1889 m. 
prisidėjo smarkus vidurių sopuliai. Ligonis taip šaukdavo, 
kad badavo lauke girdėti. Iš ligos ji kitko negalėjo valgyti, kaip 
tik skystimus. Daktaras rado, kad iščius išklypo iš savo vietos. 
Per keturis mėnesius skaudėjimai buvo nežmoniški. Paskui 
truputį palengvėjo, bet ligonis tegalėjo paeiti tik su pažastinė- 
mis lazdomis ir tai nedaugiau, kaip keletą žinksnių. Paskui 
vidurių liga vėl pasidarė sunkesnė. Prie jos prisidėjo tanius 
ir plegmonė. 1890 ir 1891 m. liga ne kiek tepalengvėjo. Gor¬ 
detienė tik per kambarį tepereidavo lazdomis pasiremdama. 
Per dvyliką metų ji perleido tryliką daktarų. Geriausiai jos 
ligas sužinojo daktarai Kastė ir Barbė iš Anrišmonto ir D-ras 
Temuenas iš Buržo. 

1892 m. Gordetienė rengėsi važiuoti į Liurdą ir paprašė 
daktaro Kastės, kad jos ligą aprašytų. Daktaras buvo teisin¬ 
gas žmogus. Nors į stebuklą netikėjo, bet apsiėmė ligą apra¬ 
šyti, o prieš rašysiant atsidėjęs išžiūrėjo visas Gordetienės li¬ 
gas. Jo raštas išduotas 9 rugpinčio 1892 metų. 

Gordetienė su patim atvažiavo į Liurdą 29 rugpjūčio. Kiek 
pasimeldusi, ji atkrapino į gydytojų biurą, kad ją apžiūrėtų. 
Daktaras Buasarys paklausė, ar ji turi savo gydytojo paliudi¬ 
jimą. Gordetienė parodė. Perskaitęs tą liudijimą, Buasarys tarė: 

. — Jei Švenčiausioji Panelė tamstą išgydys, tai bus di¬ 
delė malonė. Męs, gydytojai, žinome tokias ligas kaip tamstos: 
jos nepigiai gyja-Aš neturiu laiko taip ilgai tamstą apžiūrinėti, 
kaip tai reikalauja ligos didybė. Mano liudijimu žmonės ma¬ 
žiau tikėtų, negu netikinčio į stebuklus tamstos gydytojo žo¬ 
džiais. 

Sergančiai moteriškei pasirodė skaudi ta daktaro kalba. 
Ką beveikdama Gordetienė krapino atgal. Tai buvo 30 rug¬ 
pjūčio apie 9 valandą prieš piet. Dešimtai mušus, Gordetienė 
nuėjo į moterų maudynę. Jos vyras pasiliko lauke stovėti pri¬ 
siglaudęs prie medžio. 

Maudynėje Gordetienė rado grafienę Koetliosketienę ir 
našlę Monžolienę, abidvi iš miesto Nansi. Prie jųdviejų buvo 
dar dvi vienuoli. Visos keturios tarnavo ligoniems, negalinčioms 
nusirengti arba apsirengti. Jos nurengė Gordetienę, paguldė 
ant didelės paklodės ir gulinčią įleido į vandenį, laikydamos 
už paklodės kampų. 

Leidžiama į vandenį Gordetienė kalbėjo: „Viešpatie tegul 
bus Tavo valia“. Tie žodžiai buvo taip ištarti, kad visoms ke¬ 
turioms patarnautojoms pasiekė iki širdžių dugnų. Monžolienė 
dar tarė: 

ŠvenČ. Panelės A vsireiškimai Liurde. U) 

— Ar tai tamsta netiki, kad Švenčiausioji Panelė gali iš¬ 
gydyti? 

— Si , tai yra, tikiu, atsakė trumpai Gordetienė ir susyk 
atsikėlė stačia ir sveika, ir ėmė vaikščioti po maudyklą. Anos 
keturios stovėjo rankas išskėtusios ir akis pastačiusios, bijo¬ 
damos, kad ligonis neparpultų. Bet greitai jos pamatė, kad 
Gordetienė jau nebeligonis. Visos ėmė dėkoti Dievui. 

— Ai, poniutės!—tarė Gordetienė.—Lengva vienai melstis, 
kad prašai konors nu Dievo, ale kaip aš viena atsimelsiu, ati¬ 
dėkosiu už tokią malonę?! 

Trimis laipsniais augščiau toje pačioje maudykloje stovėjo 
ant grindų kęsčiai, o tuose kęsčiuose gulėjo beveik mirštanti 
ligonis moteriškė iš Lotaringijos. Gordetienė užlipo tais laip¬ 
sniais, atsiklaupė šalia kęsčių, apsikabino nepažįstamą ligonį 
ir bučiuodama žadėjo melstis už ją. Paskui atsikėlė lengvai, 
apsitaisė ir išėjo pas urvą dar melstis. 

Išeidama iš maudynės, pamatė savo vyrą bestovint atsi- 
šliejusį prie medžio. Vyras į ją žiūrėjo paikomis akimis. Maty¬ 
damas savo moterį einant stačiai ir stipriai lazdas besinešant 
po pažastėmis nežinojo ką jis mato. Rankose jis turėjo dyselaitį 
to vežimėlio, ant kurio buvo atvežęs sergančią pačią. Pačią 
pamatęs paleido dyselaitį iš rankų. Tas barkštelėjo krizdamas 
anf mūrinės aslos. Gordetienė nesuprato, kad vyrui taip keista 
į ją žiūrėti; pasiėmė tą dyselaitį ir nusivežė savo ligos veži¬ 
mėlį su savim pas urvą. Vyras žiūrėjo paskui ją lyg paskui 
kažin ką. Paskui jis puolė klupščias ir ėmė šaukti, kad ste¬ 
buklas. Žmonių buvo daug aplinkui. Kasžinkas užgiedojo 
Magnifikat, o kiti pritarė. 

Kelioms minutoms trukus, Gordetienė pribuvo į gydy¬ 
tojų biurą. Daktaras Buasarvs, papratęs stebuklus matyti, bet 
ir jam pasirodė stebėtina, kai išvydo sveiką tą, kurią vieną 
valandą pirmiaus buvo matęs taip smarkiai sergančią. 

Dabar jis jau nesakė neturįs laiko apžiūrėti Gordetienę, 
o apžiūrėjo ją gerai. Paskui jį ją apžiūrėjo daktaras Tomase- 
nas iš miesto Abbevilio ir daktaras Povylas Diukrezas iš Blinji. 
Vienas skaitė kitu du klausė, kas buvo rašyta daktaro Kastės 
apie Gordetienės ligą. 

į biurą su pačia buvo atėjęs ir Gordetas. Daktarai sako, 
kad jis buvęs lyg pakvailęs iš džiauksmo ir nežinojęs kaip iš¬ 
reikšti savo laimę. 

Daktaras Buasarys, biuro prezidentas, liepė jai dar ateiti 
trijose po pietų, ir paskui ant rytojaus dar kvietė trissyk: ryt¬ 
metyje, po pietų ir vakare. Gordetienė išgijo 80 rugpiūčio, 
o 31 vakare ketino ateiti į biurą Zolia. Daktaras tą žinojo, ale 
Gordetienei nesakė. 

Ateidama ji rado Zolią biure. Nepažinodama jo, ji min¬ 
tijo, kad tai kokis nors gydytojas. Daktaro liepiama ji apsakė 
Zoliai savo ligą ir išgijimą. Jai pabaigus kalbėti, Zolia vėtėme 
sakyti, kad gaila jog biuro gydytojai jos nematę prieš išgy- 
siant. Buasarys pasisakė matęs, ale nenorėjęs jos išžiūrinėti, 
tikėdamas, kad užtenka to gydytojaus žodžių, kurs ligonį žiū¬ 
rinėdavo per keletą metų. 

Zolia sakė, kad daktaro Kastės liudijimas per senas, nes 
išduotas prieš tris savaites. Daktaras atsakė, kad trįs savaitės 
visai neilgas laikas ligai, varginusiai žmogų per dvyliką metų, 
ypač tokiai ligai, kuri visai negalėjo išgyti be kūno dalies iš- 
piovimo. 

Po to Zolia klausė Gordetienės. 

— Kodėl tamsta neapsėmei, kad išpiautų skaudamą vietą. 

— Dėlto, kad aš netikėjau į išpiovimus, o tikėjau į Šven¬ 
čiausiąją Panelę, kad Liurde išgysiu. 

— Tai kodėl neatvažiavai ankščiau? 

— Kad klebonas neleido. 

Anrišmonto klebonas buvo čia pat biure. Zolia jo užklausė 
piktai pasityčiodamas: 

— Tai tamsta sulyg savo užsimanymo atidėjei parapi¬ 
jietės išgijimą. Ar, rasi, mažiaus už ją tikėjei į kelionės pa¬ 
sekmę? 

— Paraon,—atsakė klebonas rūsčiai,—Ponios Gordetienės 
giminės neleido jos važiuoti, gydytojas išrado, kad kelionė 
būtų pražūtis, aš negalėjau stiprinti jos užmanymą priešingą 
taip protingoms persargoms. 

— Tat išmintinga,—tarė Zolia,—bet kodėl tamsta ją iš¬ 
leidai šiemet, nors liga nieko negeresnė, o rasi dar sunkesnė? 

— Kliūtįs pačios buvo išnykusios. Giminės nebedraudė, 
vyras rengėsi važiuoti drauge, gydytojas išdavė kelionei liu¬ 
dijimą. Tai prisidėjau ir aš. 

— Taip tai visai gera. Tamstos vietoje ir aš taip būčiau 
padaręs. Beje, o ką apie tat sakys tamstos parapija. ^ 

— Nežinau. Bijau kad nepadarytų perdaug iškilmingo 
sutikimo parvažiuojančių. Jie gal padaryti viršaus negu aš no¬ 
rėčiau. 

— Nešnekėk kunigėli! Tamsta jau prirengei tas iškilmes! 

— Dar tik 24 valandos kaip stebuklas įvyko. Vakar aš 
prašiau Gordetų, kad neleistų namo telegramo, kol nepasirodys^ 
kad išgijimas stipras. Tik šįryt juodu telegrafavo namo, o aš 
paleidau žinią kamendoriui. 

— Na nieko, vis tat gera,—atsakė Zolia,—tamstos atsar¬ 
gumas buvo protingas. 

Po tų žodžių Zolia išrodė lyg susirūpinęs. Jis braukėsi 
kaktą ranka ir patąsė savo ūsus. Paskui staiga užklausė Gor¬ 
detienės: 

— Ar poniutė ne nervinga? 

— Ką-gi, Dieve, aš galiu atsakyti? Ir ma atseina bnti ne¬ 
tikusiai, kaip visoms moterims, bet mą rodos, kad nervai ne¬ 
viešpatauja manyje. 

Po to vyras paliudijo, kad jo pati nesant tokia, kaip mo¬ 
ters, vadinamos nervingomis, kurių ūpai mainosi kaip vė;ai. 
Zolia taip gi pridėjo, buk Gordetienė jam išrodant rami ir val¬ 
danti savim. Tą klausimą sakėsi ištaręs tik taip sau, kad būtų 
viskas išklausinėta. Čia reikia pridėti, kad Gordetienė buvo 
sirgusi skaudžia ir ilga nevralgija 1881 metais. 

Dar gana daug Zolia kalbėjo vis suverzdamas ant to, kad 
Gordetienė išgijo iš sąnarių nevaldymo, o tas ne valdymas gali 
būti grynai nervinis, arba iš proto susimetimo, todėl jos išgi¬ 
jimas nesąs stebuklingas. Bet tai buvo netiesa, nes Gor'detie- 
nės kojų nevaldymas buvo iš sugedimo tų kūno dalių, kurias 
reikėjo išplauti. Prie to visa kūno sveikata buvo suirusi. Taip¬ 
gi ir tanius buvo visai ne nervinis. 

— Niekas neliūdija, kad tanius buvęs,—tarė Zolia. 

— Kaip neliūdija?—atsakė Buasarys,—ogi daktaras, kurs 
ponią nuolatai gydydavo. Nebūtų buvę iš kur bėgti pūliams,, 
jei nebūtų buvę sutinusios vietos. 

— Jei tanius buvo, tai dar nežinia ar jis nesugrįž, — ta¬ 
rė Zolia. 

2 rugsėjo Gordetienė su savo vyru ir su klebonu parva¬ 
žiavo į Anrišmontą. Sunku apsakyti jos tėvo ir dukters džiauk- 
smą. Ypatingai tėvas linksminosi. Jis buvo 'seniai paliovęs ti¬ 
kėjimo darbus. Krikščioniškai padėkoti Dievui jis jau nebemo¬ 
kėjo, todėl dėkojo saviškai. Kad vakare šeimyna ir artymieji 
susėdo prie stalo, Gordetienės tėvas prisipylė stiklą vyno ir 
atsistojęs išgėrė „už sveikatą Švenčiausios Panelės“. Atėjo ir 
gydytojas Kastė. Tos dienos vakarą jis nenorėjo ardyti žmo¬ 
nių džiauksmo, tik klausė Gordetienės ar ji apsims, kad ant 
rytojaus jis ateis apžiūrėti jos kaip gydytojui reikia. Ji ap¬ 
siėmė, jis atėjo, gerai apžiūrėjo ir rado sveiką. Gordetienei 
prašant, sėdo ir parašė išgijimo liudijimą. Liudijimo pabai¬ 
goje išreikšta neaiški abejonė, ar sveikata išbus gera ir toliaus. 

Nuo to laiko perėjo dar dvylika metų. 28 rugsėjo 1904 
metų Gordetienė, prafesoriaus Bertreno klausiama, atrašė jam 
laišką, kad esant sveika ir kad nesirgusi nuo 30 rugpjūčio 
1892 metų. Laiške pridėta, kad sveikata sugrįžo susyk pilna ir 
kad moteriškė, kaip tik parvažiavo, iš tos dienos galėjo visus 
darbus dirbti. 


*• 

Keturis atsitikimus aprašiau, kad žinotume, ką Zolia matė 
būdamas Liurde. Bet tai dar ne viskas. Jis matė, kaip ten 

žmonės meldžiasi, jis matė, kaip ponai, grafai ir kunigaikščiai, 
užsikabinę odinius arba plėškinius diržus ant pečių, nešioja 
negalinčius paeiti ligonius nepažįstamus ir prastus. Jis matė, 
kaip jauni turtingi vyrai ką besivalkioti vasarą po linksmy¬ 
bių vietas, atkeliavę Liurdan, važioja mažuosiuose vežimėliuose 
ligonius, arba daro tvarką dideliame minių susitelkime lyg 
būtų prasčiausi žmonės. Jis matė, kaip turtingos ponios, nė 
grafienių su kunigaikštienėmis neišskiriant, taip tarnauja varg¬ 
šėms ligonėms, kad naktis nemiega, kad prakaitas srovėmis 
bėga per veidus. 

Dabar pažiūrėkime, kaip jis aprašė tą viską. 

Jis sustatė pasaką apie kunigą Petrą, kurs į Dievą ne¬ 
tiki, nSjį Bažnyčios mokslą. Tas kunigas turėjo iš jaunų dienų 
pažįstamą merginą Mariją Gersentikę. Mergaitė labai mėgdavo 
raita jodinėti. Tais metais, kada mergaičių sveikata iš kūdi¬ 
kio pereina į suaugusios moteriškos buvimą, Mariutė liūtiško 
nuo arklio ir daugiaus nekelė. Turtingi tėvai iškako visus gy¬ 
dytojus: o gydytojai pripažino, kad jos liga kūninė, tik vienas 
jaunas daktarėlis užsispyręs tvirtino, kad ji nervinė. 

Gersentikę Zolia taip aprašo, kad žinantiejie turi neno- 
roms atsiminti Gordetienę. Tik į vietą tikrosios pavardės pa¬ 
dėta pramanytoji; į vietą jaunos moteriškės pasakyta mergina; 
į vietą omnibuso dyselio, kurs ištiesų parteškė Gordetienę, pra¬ 
manytas sukritimas nuo arklio. Bet ta pati ligos pradžia—di¬ 
delis nusitrenkimas; tas pats ligos ilgumas, ta pati daugybė 
gydytojų ir tas pats jų nesisekimas, tas pats ligos lizdas, tas 
pats kojų nevaldymas iš ligos. 

Grynai pramanytas, tik jaunas gydytojas, kurs užsispy¬ 
ręs tvirtina būk liga nervinė. Aiškiai matoma, kad tat prama¬ 
nyta vien tuo tikslu, idant skaitytojams rodytųsi, kad tas jau¬ 
nasis gydytojas užtiko tiesą, kad ligos priežastis buvo proto 
susimetimas iš išgąsčio, ir kad tas susimetimas atsitaisė Liurde 
iš dievobaimingumo. 

Zolia dar aprašo toliau būk kunigas Petras atlydėjo Ger¬ 
sentikę į Liurdą, o jos tėvas išvažiavo į kalnus pasivažinėti, 
pažiūrėti gražių reginių; kunigas su mergina pasiliko vienudu. 
Aprašyta taip pat Gersentikės išgijimas ties stebuklingu urvu. 
Zolia neiškentė nepramanęs, būk tą patį rytą, kada Gersentikė iš¬ 
gijo, ji, sugrįžusi į viešbutį ėmė su kunigu bučiuotis. Galiu 
galvą guldyti, kad Zolia tokių darbų Liurde nematė. Jis tą 
pramanė, o pramanymo tikslas lengvai išmatomas; būtent, kad 
žmonės biaurėtūsi kunigais ir dievobaimingomis merginomis. 

Visa Zolios knyga yra apie tą, kaip Gersentikė sirgo, 
kaip keliavo, kaip išgijo ir kaip grįžo atgal. Kiti asmens tose 
knygose minėti, kaipo pridečkai. Apie Truviūtę, kuriai kulnis 
buvo išgijusi, Zolia aprašo tiktai tiek, kad ji, jam esant gydy- 

tojų biure, atėjo tenai pasirodyti savo sveikatą, nesumažėjusią 
per metus po stebuklui. Bet prie aprašymo pridėta abejonė: 
kažin ar Truviūtė nepermainiusi tiesos per ilgą ir tankų pa¬ 
sakojimą savo išgijimo. Męs matėme, kad ji nieko nepermainė, 
nes nei permainyti negalėjo. Jos ligą žinome ne vien iš jos, 
bet ir iš daktaro Sibielio rašto, kurs nesimaino. Ji negalėjo 
permainyti kitų liudininkių žodžių. 

Liabranšiutės ligą ir išgijimą Zolia teisingai aprašė, bet 
paskui šitaip nukreipė. Sako traukinys, grįždamas iš Liurdo 
į Paryžių jau buvo netoli Bordo. Pailsę keliauninkai ir ligo¬ 
niai buvo bepradedą migdytis, tiktai Grivotė t. y. Liabran¬ 
šiūtė atsistojo visa ištisa ir prisiglaudė prie vagono sienos 
pilna nerimasčio. Neaiškioje žiburio šviesoje ji išrodė vėl su¬ 
džiūvusi, veidas pamėlynavęs ir skaudėjimo pilnas. Vienuolė 
Jacintą apsikabino Grivotę. 

Tą nabagę ėmė tąsyti baisus kosulys, ji susmuko ant 
suolo. Kokias penkias minutas ji kosėjo taip, kad visas kūnas 
braškėjo. Paskui iš burnos pasirodė raudoni siūleliai; tai krau¬ 
jas bėgo iš gerklės. Vienuolė atsisėdo, priglaudė Grivotės galvą 
prie savo peties ir šluostė jos kruvinas lūpas. Petras žiūrėjo 
į ją visas sujudęs. Kiti žmonės vagone tarsi persigando maty¬ 
dami tokį baisų atkritimą. Daugelis miegus nusikratę, žiūrėjo 
į ją baimingi. 

Toliaus aprašyta, būk Grivotė sugrįžusi į Paryžių ir te¬ 
nai mirusi ligonbutyje. Tiesa-gi buvo šitokia. Iš gydytojų 
biuro išgijusioji Liabranšiūtė nuėjo į Liurdo ligonbutį, kuriame 
ji likosi sveika gyventi iki maldininkams išvažiuojant. Zolia 
atėjo į ligonbutį jos pažiūrėti ir matė visai sveiką. 

Maldininkų traukiniams grįžtant į Paryžių, grįžo ir Lia¬ 
branšiūtė—Grivotė, o Zolia likosi Liurde. Sugrįžus į Paryžių 
Marė nuėjo į Prancuzų-Niederlandiečių ligonbutį ir ten likosi 
keliatą dienų jieškodamasi uždarbio. Daktaras Markezys, pir¬ 
mą kartą ateidamas pažiūrėti išgijusios neišgydomos ligonės, 
rado ją bevalgant jautienos gabalą. 

— Ji visai gerai įvalgo,—tarė daktaras vienuolei, prižiū¬ 
rinčiai ligonbutį—aš ją vesiuos į miestą parodyti jos ėdrumą. 

Daktaras nusivedė Marę pas daktarą Pinjolį ir ten davė 
jai valgyti. Marė kirto vis atsivedėdama. Paskui abudu gydy¬ 
toju, pridėję ausis jai prie krūtinės ir nugaros, klausė plaučių 
šlamėjimo ir girdėjo, kad sveiki. 

Metams praslinkus, Liabranšiūtė sugrįžo į Liurdą padėkoti 
Švenčiausiaijai Panelei ir pasirodė gydytojų biure, kad sveika. 
Ji neatsimena įsakmiai ar 20 ar 30 gydytojų, buvusių tuomet 
biure, klausė jos plaučių šlamėjimo ir pripažino jų sveikumą. 

Daktaras Buasarys, matydamas ją gyvą ir sveiką, pasike- 
tino sugėdinti Zolią už jos mirties pramanymą. Lapkričio mė- 

nesyje 1893 m. po visą Paryžių apgarsino, kad 21 dieną dak¬ 
taras kalbėsiąs apie Liurdo išgijimus ir parodysiąs tuos, ku¬ 
riuos minėjo Zolia savo pasakoje. 

Paskirtą dieną į Katalikų salę prie Liuksemburgo gatvės 
prisirinko daugybė žmonių. Buasarys, tarp kitko, perskaitė iš 
Zolios knygų tą vietą, kur buvo aprašyta, kad Grivotė atkrito 
ir numirė, cr perskaitęs paprašė Marę, kad atsistotų ir pasiro¬ 
dytų visiems susirinkusiems. Marė atsistojo ir pasirodė. Pas¬ 
kui daktaras ėjo klausti Zolios, kodėl parašęs tokią aiškią ne¬ 
tiesą. Zolia sakė, kad pasakose valia esą rašyti ką nori.—Dėl 
valios, žinoma, valia; bet kokis tas žmogus, kurs nori netiesos?! 

1894 metais Marė Liabranšiūtė ištekėjo už neturtingo 
žmogaus Wuiplier’io. Gyvendama su juo, duoną pelnydavosi 
ji pati sau, tarnaudama sankrovoje Bon Marche (t. y. pigios 
prekės). Vyras, turbūt, būdavo paliegęs ir gyvenimas buvo 
sunkus. 

Buasarys ir katalikų laikraščiai gana smarkiai įkyrėjo 
Zoliai už netiesos parašymą. 1896 metais jis ir beateinąs 
į Wuiplierius. Pabarškinęs į duris, įėjo į vidų ir paklausė ar 
čia gyvena Marė Liabranšiūtė. 

— Čia,—atsakė, jijė ir pridėjo:—A, tai tamista ponas Zolia! 

Zolia stebėjosi, kad vYuiplierienė jį pažįsta, o ši paaiš¬ 
kino, kad jis nepersimainęs ir vis tebenešioja tokius pačius 
aukso akinius. 

— Bet tamista nebe tokia pati,—juokavo Zolia,—nuo to 
laiko kai sirgai pusėtinai nutukai. 

Tat buvo tiesa. 1892 metais, tuoj po išgijimui, ji svėrė 
77 didžiuosius svarus (92 mažuosius). Aštuoniolika mėnesių 
po išgijimui daktaras Pinjolis ją vėl svėrė ir rado 129 pran- 
cuz. svarus, t. y. beveik 155, o šiais, 1908, metais ji sveria 
134 arba 161 svarą mūsiškai skaitant. 

Pajuokavęs raštininkas, ėmė skųstis, kad daktaras Bua¬ 
sarys neduodąs jam nurimti dėl Marės mirties aprašymo; ir 
ėmė kalbinti, kad Wuiplierienė su vyru išvažiuotų į Belgiją. 
Zolia sakėsi ir pats tenai gyvenąs. Tik \Yuiplieriams jis sky¬ 
rė gyventi nei Brukselyje/ Belgijos sostinėje pilyje, nei ne 
kitame dideliame mieste, o kur nors sodžiuje. Žadėjo rūpin¬ 
tis, kad jiemdviem nieko netrūktų, ir išsiėmė iš kišenio pluoštą 
poperinių pinigų. 

Marė nežino kiek tų pinigų buvo, bet Prancūzijoje tik 
stambieji pinigai tėra poperiniai. Duodamas tą pluoštą Ma¬ 
rei, Zolia pasakė, kad tai pirmam mėnesiui jiemdviem su vy¬ 
ru. Marė jau buvo beimant. Bet jos vyras, žiūrėdamas iš ša¬ 
lies, perpyko, prišoko prie Zolios, nutvėrė ji užranku ir išstū¬ 
mė su pinigais pro duris, ištardamas negrąžų žodį. 

Taip Liabranšiūtė-YVuiplierienė su savo vyru būtų galėję 
tapti turtingi, bet netapo. Ne poilgam jos vyras numirė, 
tik 2 metu ir 4 mėnesius tegyvenęs su pačia. 1897 metais 
našlė \Yuiplierienė persikraustė iš Paryžiaus į miestą Anžerą, 
kame ji buvo užaugusi. 

Daktarai ją tankiai apžiūrėdavo 1893, paskui 1895 ir 
1897 metais ji buvo Liurde ir kiekvieną kartą užeidavo į gy¬ 
dytoju. biurą. Gydytojai ją žinojo iš Zolios pasakos ir nuola- 
tai klausydavo jos plaučių šlamėjimo. 18 liepos 1907 m. An- 
žero daktaras E. Žamenas, gyvenantis prie gatvės Chevreuil 
•Na 1 , su savo draugu gydytoju Sąrazenu dar kartą tyrinėjo 
Marės sveikatą ir fotografavo jos plaučius Roentgeno spindu¬ 
liais. 25 kovo 1908 m. daktaras Žamenas dar kartą tą patį 
padarė. Abudu kartu fotografija parodė plaučių svekumą, bet 
ant jų buvo matyti senosios, išnvkusios ligos didybės ženklai. 

28 kovo šių 1908 m. Paryžiaus antvyskupis, Anžero vy¬ 
skupo leidimo pasiprašęs, šaukė Wuiplierienę į dvasišką tei¬ 
smą Teisme ją klausinėjo profesorius Jurgis Bertrenas, o prie 
klausinėjimų pribuvo Anžero vyskupo J. M. Riumo atstovas, 
jo pagalbininkas (vicaire-gėnėral) kunigas J. Liabonė. Savo 
atsakymus, tarp kitko ir Zolios išmetimą, Marė patvirtino 
prisieka. 

Rugpjūtyje 1908 m. Marė LiabranšiūtėAVuiplierienė, Zo¬ 
lios pramintoji Grivotė, su pora šimtų kitų stebuklingai išgi¬ 
jusių atvažiavo dar kartą į Liurdą padėkoti Švenčiausiajai 
Panelei. 0 Zolia mirė 29 Rugsėjo 1902 metų. 

Rašydamas apie Liamaršandžiūtės veido supuvimą, Zolia 
parašė tiesą. Rašydamas apie jos išgijimą, jis iškrypo iš tiesos. 
Parašė būk ji nuo ryto plovusi savo veidą vandeniu, kuomet 
ji tik vieną kartą įgulė \ vanią ir išgijo. Jis ištarė, kad 21 rug- 
pinčio jos veide „ėjo kurčias gijimo darbas 44 , t. y. kad ji gijo 
nesusyk. Iš tiesų-gi jos veido vilkas prapuolė staiga. Ligos 
priežastis buvo aiškiai susekta. Tat buvo džiovos vabalėliai 
arba tuberkuloza, o jisai pasakė, kad tat gal buvę koki ner¬ 
viniai sugedimai kūno maitinime ir kokis nors netikras veido 
vilkas. 

Zolia keturis stebuklus patyrė Liurde; pažiūrėkime, kaip 
jis su jais apsiėjo. Matė Truviūtę sveiką, iš pačios mergaitės 
lupų ir iš jos gydytojo rašto patvrė^.jos ligą stebuklingai iš¬ 
nykusią. Sakėsi, kad to jam neužtenka, o giliaus ir tvirčiaus 
to atsitikimo ištirti nenorėjo. Netaip daro žmonės gerbiantieji 
tiesą. Truvintės išgijimas ipnotizmu neišaiškinamas; Zolia su 
juo apsėjo kaip su nebuvusiu. 

To negalėjo padaryti su Liabranšiūtės ir Liamoršandžiū- 
tės atsitikimais. Jis pats buvo matęs jiedvi kosmarkiausiai ser¬ 
gančias ir suvisu išgijusias dviejų dienų ilgume. Jis atmetė 

daktaro paliudijimą, išrodantį, kad Liamaršandžiutės liga iš 
mikrobų, nes mikrobinių ligų ipnotizmas negydo. Su Liabran- 
šinlės liga negalima buvo taip padaryti: nes keletas Paryžiaus 
ligonbučių gydytojų, buvo aiškiai matę jos mikrobus. Tų va¬ 
baliukų jos kūne buvo kribždynės. Todėl Zolia pramanė Lia- 
branšiūtės mirtį, nors ji ir šiandien dar tebėra gyva, o jis jau 
miręs. 

Perkeitęs Gordetienės pavardę į Gersentikę, Zolia perkeitė 
daugelyje daiktų ir jos ligos apsakymą. Po tų perkeitimų liga 
jau išeina tokia, kad ipnotizmu gali būti išgydoma. Todėl tą 
vieną išgijimą jis taip plačiai aprašo ir jį vieną pilnai tepri- 
pripažįsta. Iš to aiškiai matome, kad visų perkeitimų viena 
priežastis, būtent, kad Liurdo stebuklingieji išgijimai galima 
būtų aiškinti ipnotizmu. Ipnotizmas-gi vėl reikalingas, kad ne¬ 
reikėtų stebuklų. 

Bet jeigu Liurdo stebuklai būtų ištiesų ipnotizmu pada¬ 
romi, tai Zoliai nebūtų reikėję atmesti buvusius ati įtikimus ir 
pramanyti nebuvusių, o tikruosius perkeisti savotiškai. Šituomi 
tiesos perdirbinėjimu Zolia aiškiaus už kitus parodė, kad Liurde 
ne ipnotizmas, o stebuklas žmones gydo. 

Pasakų raštininkams valia perkeisti tikruosius vardus 
pramanytaisiais, valia pridėti pramanytų atsitikimų prie to kas 
buvo, valia ir buvusius savotiškai perpasakoti, bet nei vienam 
doram žmogui nevalia taip sustatyti savo raštą, kad skaity¬ 
tojo galvoje galutinai liktų mintis stačiai priešinga tiesai. Zolia 
geriau ir aiškiau už kitus matė, kad Liurde yra stebuklų, 
o savo raštą taip sustatė, kad skaitytojui išrodytų, jog prie 
ipnotizmo ten dauginus nieko nėra. 

Nei vienam žmogui nevalia lįsti panevali į svetimą są¬ 
žinę. Todėl negalima sakyti ar žinojosi Zolia ką darąs ar nesi- 
žinojo. Iš šalies žiūrint jo apsėjimas išrodo bjaurus ir nedoras* 
bet jo jausmai ir norai galėjo būti geresni. Rasi jis iš mažens 
tikėjimo neapykantoje aukdamas, vienus Bažnyčios apkaltini¬ 
mus beskaitydamas ir pats tuos apkaltinimus beplatindamas, 
taip į juos įtikėjo, kad nei aiškiausios tiesos iš arti matyti 
negalėjo. Ji buvo priešinga jo protui, jo širdžiai ir jo gyve¬ 
nimui. 

Norėčiau, kad Zolia išeitų teisus pas Dievą, bet lygiai no¬ 
rėčiau, kad nei vienas žmogus neimtų mokslo iš jo raštų; nes 
tuose raštuose teras tiktai klaidą ir sugedimą. Kaip nuodai 
lieka nuodais tiek žmogžudžio, tiek neatsargaus brolio rankoje 
taip ir klaida knygose. Kelias dešimtis knygų perskaitęs apie 
Liurdą, gavau aiškiai permatyti Zolios rašto blėdingumą. Kas 
tik vienas ar antras knygas teperskaito, tas to blėdingumo 
matyti negali, tat negali jo nei išsisaugoti. Tam rašto nuo¬ 
dai kenksmingiausi. 

- * - 




XXIX. 


Keturi didieji išgijimai. 


1. Petras de Rudder. 

Petras Ruderis buvo prasto luomo žmogus. Jis gimė 
2 Liepos 1822 m. kaime Jabbeke, Flandrijos vakaruose. 
Dabar ta šalis yra Belgijos karalystėje. Keturesdešimts penk¬ 
tus metus einant, jam pasitaikė didelė nelaimė. 

16 vasario 1867 m. jis ėjo per girią netoli grafo Biuso 
pilies ir rado du žmogų medžius bekertant. Juodu varginėsi 
prie vieno medžio, kurs pakirstas virto ne į girią, o į sėjimus 
neturtingo žmogaus. Juodu niekaip negalėjo du vienu to med¬ 
žio pavartoti. Petras, kaip geram žmogui pridera, norėjo jiem¬ 
dviem padėti. 

Visi trįs matė, kad medžio kitaip neiškeis iš sėjimų, tik 
reikia iškirsti vieną krūmą, augantį šalia. Kol Petras kirto 
tą krūmą, anuodu su kartimis bandė atkelti medį. Bekeliant 
rąstas nuo karčių nusprūdo ir krito Petrui ant kojų. Petras 
partiško ant vietos. Kairėji jo koja buvo po medžiu ir neap¬ 
sakomai sopėjo. Anuodu išvilko Petrą iš po medžio, ale jis 
atsistoti negalėjo; kairėsės kojos blauzdinkaulis buvo nulauž¬ 
tas truputį žemiaus kelies. 

Ligonį nugabeno į dvarą. Ponas liepė kuogreičiausiai 
parvežti daktarą Afenaerą iš Udenburgo. Daktaras rado, kad 

abudu kaulu blauzdoje nulaužtu, storasis ir laibasis. Jis suė¬ 
mė koją kuorūpestingiausiai ir įdėjo ją į luobus, kad sugytų. 

Ruderis buvo stipras vyras, ale sopuliai buvo taip smar¬ 
kus, kad jis jų nepakentė. Išgulėjęs kelias savaites ir nesu¬ 
laukęs sopulių pasiliaujant, vėl vadinosi gydytoją. D-ras Afe- 
naeras atvažiavo, nurišo luobus ir rado didelę votį ant kojos. 
Blauzdos viršuje buvo kita votis, pradėjusi pūti, siekianti iki 
kaulo sulūžimui. Kaulo galai kyšojo pūliuose. Apie kaulų 
galus nebuvo perijostos *), tai reiškė, kad sugijimas nebuvo 
nei pradėjęs darytis. 

Keletą mėnesių daktaras Afenaeras nuolatai pribūdavo 
prie ligonio, o niekaip negalėjo sutvirtinti jo blauzdos. D-ro 
Listero raštas apie žaizdų apsaugojimą nuo puvimo tebuvo 
išėjęs tik tais pačiais 1867 metais ir retas gydytojas jį teži¬ 
nojo. Todėl Ruderio liga darėsi kaskart baisesnė. Ruderis 
šaukėsi gydytoją iš Varsenaerės, paskui pasiekė kitą mieste 
Bruže. Ir tuodu kaip Afenaeris pasakė, kad Petro liga neiš¬ 
gydoma. Visi daktarai kalbino Ruderį duoti koją nupjauti. 

Ruderis piovimo neapsiėmė. Ištisus metus išgulėjo lovo¬ 
je, kentėdamas baisiai. Paskui jis bandė atsikelti, o atsikėlęs 
ką-tik paeidavo pasiramščiuodamas dviem pažastinėm lazdom. 
Darbo dirbti negalėjo, todėl Biusas pripažino jam duoną iš 
savo dvaro iki gyvos galvos. 

Taip gyveno Ruderis, kasdien du-tris kartus išvalydamas 
savo žaizdą ir aprišdamas ją naujais skudurais. Jokūbas 
Van-Esšenas, Biuso daržų apžiūrėtojas, kas savaitę atnešdavo 
iš dvaro Ruderiui paskirtą antšpyžę. Jis daug kartų matė Ru¬ 
derio blauzdą. Ligonis ją paimdavo į rankas ir užlenkdavo 
aukštyn, tada iš žaizdos išsikišdavo du sulūžusio kaulo galu. 
Ruderis lengvai atkreipdavo skaudamosios kojos kulnį į pry- 
šakį, o pirštus į užpakalį. 1872 m. taip pat darydavo prie Jo¬ 
kūbo de Fraeye‘s ir prie kitų, rodydamas jiems savo ligos 
didumą. 

Daktaras Van Hestenbergė iš Stalilio gydydavo visus 
Jabbekės valsčiaus neturtėlius. Jis tankiai būdavo pas Rude¬ 
rį. Pavasarį 1874 m. vieną dieną eidamas per kaimą, rado Pe¬ 
trą besėdint ant suolelio pas namelius. Petras paprašė, kad 
daktaras apžiūrėtų jo koją. Daktaras įsivedė ligonį į vidų ir 
ištisą valandą triūsė apie jį. 

Kai Petras nurišo skareles nuo žaizdos, tai pasidarė to- 
kis dvokas, kad daktaras turėjo atidaryti langą. Ligonis bu¬ 
vo išbalęs ir sudžiūvęs kaip šipulys. Ant kojos daktaras 
pamatė nepertoliausiai nuo blauzdos viršaus žaizdą tokio di- 


Perijosta vadinasi kaulo plėvė. Sako, kad ta plėvė maitina kau¬ 
lą, kaip kad brazdas maitina medį. 





durno, kad į ją tilptų vištos kiaušinis. Iš skylės bėgo rudi 
pūliai ir šlykščiai dvokė. 

Pasiėmęs šlapią skarelę, daktaras šiek tiek apvalė žaizdą. 
Paskui paėmęs kairiąja ranka už pakinkio, o dešine už blauz¬ 
dos apačios, daktaras pasuko ligonio koją atbulai. Iš žaizdos 
išlindo keturi kaulo galai: du iš viršaus ir du iš apačios. Nu- 
lūžusieji kaulų galai buvo šipulį ugi; perijostos (t. y. kauto 
brazdo) nebuvo matyti nei kiek. 

Paskui daktaras paėmė kairiąja ranka už blauzdos vir¬ 
šaus, o dešine už kulnies, ir visai lengvai atsuko kulnį į pry- 
rakį ir dar pakreipė truputį tolyn į šalį. Daktaras pamatė, kad 
ne kaulai laiko Rud^rio koją, o tik mėsos. Pats Ruderis nusi¬ 
tvėrė už kojos žemiams kelio abiem rankom ir laikė ją stip¬ 
riai. Pėda ir apatinė dalis blauzdos kadaravo vacaluodama lyg 
sunkus daiktas ant virvės parištas. 

Ant letenos viršaus ties ten, kur koja yra kelčiausia, 
kita buvo žaizda *). Iš tos žaizdos bėgo toki patįs pūliai, 
kaip ir iš anos blauzdinės. Daktarui ją apžiūrinėjant, Ruderis 
pasakė, kad keletą savaičių po nelaimei buvo votis ant ko¬ 
jos ir kad su pūliais iš voties išėjęs „virvutės galas“. Gydy¬ 
tojai spėja, kad tai buvęs nervas, vadinamas didžiojo artelio 
pasaitu. 

Daktaras Hestenbergė, apžiūrėjęs Ruderį, pasakė, kaip 
anie, kad reikia duoti koją nupiuuti. Bet Petras nei klausyti 
nenorėjo. Lyg pasiteisindamas jis pasakė, kad nenžilgio atva¬ 
žiuosiąs iš Brukselės garsingas daktaras Verriestas ir bandy¬ 
siąs jį gydyti. Blusas tą daktarą parkviečiąs. 

Daktaras Verriestas tikrai atvažiavo. Jis vėl suėmė blauz¬ 
dą į kliūbus, tik paliko kliūbuose skylę ties žaizdomis, kad 
būtų kur pūliams išbėgti. Jis liepė virinti ąžuolų žieves ir tuo 
viralu tankiai plauti abidvi žaizdi. Ruderis vėl turėjo gulti 
į lovą. 

Nuo to laiko daktarai Verriestas ir Hestenbergė nuolatai 
susižinodavo. Abudu tikrai norėjo išgydyti Ruderį ir abudu ne¬ 
galėjo. Apie vidurį sausio mėnesio 1875 m. Verriestas pasisa¬ 
kė Hestenbergei nebeg.ydysiąs daugiau Ruderio, nes liepte lie¬ 
pęs važiuoti į Briužo ligonbutį, kad nuplautų kadaruojančią 
koją, o Ruderis neklausąs. Hestenbergė išrado, kad Verriestui 
taip-pat reikėjo padaryti. 

Verriestas tikrai paliovė gydęs nepaklusną Ruderį. Pen- 
kioliką dienų prieš paskutinį Verriesto atsilankymą, Hesten¬ 
bergė dar kartą apžiūrėjo Petro koją ir rado, kad ji nieko ne- 


l ) Pinuos metatorsų' (kojinių pirstikaulių) eilės sustdflrime su tarsu 
(let^nknuliu). 

pasidarė geresnė, negu pirma buvus. Kaulų galai išrodė be gy¬ 
vybės. Toliaus jis ateidavo pas Ruderį, bet jau nesitikėjo jo 
išgydyti. 

Petras tikėjo į Dievą ir apseidavo taip, kaip pridera ti¬ 
kinčiam žmogui. Jis buvo girdėjęs, kad Švenčiausioji Panelė 
daugeliui ligonių išmeldusi stebuklingą išgijimą ir tikėjo įtai. 
Tuomet Belgijoje sale Oostakero dvaro buvo supilta kalvutė 
ir padarytas lyg Liurdo urvo panašumas. Iš kalvutės bėgo 
šaltinis, o į dirbtinį urvą buvo įkelta Švenčiausiosios Panelės 
stovyla. Žmonės šnekėdavo, kad ir Oostackere darosi stebuk¬ 
lų panašių į liurdiškius. Maldininkų į Oostakerą susitelkdavo 
gana daug. 

Ruderis negalėjo nukakti į tolymą Liurdą, todėl sugal¬ 
vojo nukeliauti nors į netolymą Oostackerą. Viena diena gali¬ 
ma buvo suvažinėti. 

7 balandžio 1875 m. Petras pakilo anksti. Pati ir duktė 
padėjo jam gražiai apsirišti skaudamą koją naujomis skarelė¬ 
mis. Truputį prieš ketvirtą jis su pačia išėjo iš namų. 

Sveikam žmogui iš Ruderio namų iki geležinkelio sto¬ 
čiai nebuvo nei pusvalandžio ėjimo, nes tik 2\U kilometro, 
t. y. 2 verstu su viršum. Ruderiui truko dauginus negu dvi 
valandi, kol nuėjo. Pakeliui daug kartų silsėjosi. Pas patį ge¬ 
ležinkelį užėjo pasėdėti pas Petrą Bliomą. Bliomas buvo gele¬ 
žinkelio sargas. Besėdint jie įsišneko nuo kojos skaudėjimo. 
Bliomas matė, kad ji visai kadaruoja, ir sakė Ruderiui, kad 
geriaus būtų sėdėti namieje. 

Po šeštai atėjo traukinys. Bliomas su Baltazaru Jageriu, 
Jonu Diukliosu ir Ruderienė, keturiese, turėjo Petrą įkelti 
į vagoną. Diukliosas važiavo drauge iki miesto Briuž, o pati 
lydėjo Petrą iki galui. 

Atvažiavus į Gtfndaviją, reikėjo Ruderį išsodinti iš va¬ 
gono. Žmonės padėjo iškelti iš vagono ir įkelti paskui į tram¬ 
vajų, tai yra į elektra varomą vagoną, važinėjantį miesto gat¬ 
vėmis. Tramvajum atvažiavo iki miesto krašto, vadinamo Ant- 
verpijos vartais. Ten su pačios pagalba Petras šaip-taip išlipo 
iš žemo tramvajaus, o paskui įsėdo į omnibusą, t. y. į didelį 
vežimą, kurs iš Gandavijos plentu važiuodavo pro Oostackerį. 

Ties Oostackeriu tas vežimas sustojo. Vežėjas buvo di¬ 
delis vyras. Jis vienas iškėlė Petrą iš omnibuso. Pamatęs ko¬ 
ją kadaruojant, dar juokingai ištarė, kad Ruderis pamesiąs 
kojas pakelėje. Paskui kai pamatė, kad iš skaudamos kojos 
išbėgo daug pūliuoto skystimo ir priteršė omnibuso apačią, 
ėmė bartis ant Petro. 

Nuo plento iki koplytėlei buvo dar galutis pėkščiam ei¬ 
ti Ruderis privargo, beveik spėkų neteko kol tą mažą galutį 
perkeliavo. Atėjęs ties pašventintąja kalvele, atsisėdo ant 

suolelio, sale savęs pasidėjo lazdas, o aut lazdų ištiesė skau¬ 
damą koją. Ten buvo ir daugiaus žmonių. Tie praeidami ne¬ 
tyčia pajudindavo lazdas ar koją, o Petrui tat labai skaudėjo. 

Jo burna buvo išdžiuvusi. Jis paprašė, o pati nuėjusi 
pasėmė ir šaltinio vandens ir davė gerti. Atsigėręs ligonis 
pasidarė lyg truputį linksmesnis ir stipresnis. 

Oostackere maldininkai eidavo tris kart apie kalvelę 
melzdamiesi. Petras norėjo taip-gi trissyk apeiti. Dusyk apė¬ 
jo, o trečiu kartu taip numenko, kad kone pargriuvo. Tik pati 

sugriebė už dešinės ran¬ 
kos po pažaste, o kita mo¬ 
teriškė iš kairės pusės pri¬ 
laikė. Taip laikydamos už 
pažastų, jiedvi vedė jį at¬ 
sisėsti ties kalvelės pry- 
šakiu, kur buvo padary¬ 
tas Liurdo urvo panašu¬ 
mas. Atvedusios pasodino 
ant antrojo suolelio, kad 
žmonės praeidami neuž¬ 
gautų jo skaudamos kojos. 

Sėdėdamas, jis aiškiai 
matė Švenčiausiosios Pa¬ 
nelės stovylą. Ji buvo sta¬ 
čiai ties juo. Petras ėmė 
karštai melstis. Atsiminė 
savo nuodėmes iš jaunų 
dienų ir prašė Dievo, kad 
dovanotų. Meldėsi, kad 
Švenčiausioji Panelė pa¬ 
lengvintų vargus, kad ji¬ 
sai galėtų uždirbti duoną 
pačiai ir vaikams. Besi¬ 
meldžiant jį apėmė keistas 
jausmas, lyg neramybė, 
lyg drebulys. 

Tik štai įis atsistoja 
stačias, o lazdos lieka gulėti galais padėtos ant suolo. Jis 
išeina iš suolų tarpo, pereina stipriai per žmones ir atsiklau¬ 
pia pas urvą ties stovyla. Valandėlę meldžiasi, o paskui pasi¬ 
junta, kad neturi lazdų, kad klupščias. 

— Dievulėliau, kas su manim darosi*?.. — sušuko jisai. 
Pati persigandusi ima jį klausinėti, jis nieko neatsako. Kiti 
žmonės sužiuro; buvo ir verkiančių iš džiauksmo. Jis nieko 
nematė tik susiprato, kad jau sveikas ir balsiai sušuko: 








— Marija Motinėle! tai Tu tą padarei. Ačiui! Ačiui. 
Aėiui! 

Paskui atsigręžė, pasėmė savo lazdas ir atnešęs padėjo 
netoli stovylos. Padėjęs išnaujo apėjo tris kartus apie kalvutę 
ir karštai meldėsi. 

Bematant kažin kas davė žinią į dvarą grapienei Kurt- 
burnienei, kad pas Oostackero urvą pasidarė stebuklas. Jos 
pilis buvo visai netoli. Ruderis su pačia ir su keletą liudi¬ 
ninkų gavo eiti į pilį pasirodyti grapienei. Prie grapienės jis 

E ats pirmą kart pamatė savo išgijusią koją. Kaulai ir mėsos 
uvo suaugę; žaizdos užgijusios; sulūžimo vietoje buvo mėly¬ 
nas ženklelis. 

Iš pilies Ruderis vėl sugrįžo į stebuklingąją vietą ir 
dar tris kartus ją apėjo melzdamasis. Paskui turėjo skubintis 
į omnibusą, nes reikėjo ta pačia diena sugrįžti namo. Grįž¬ 
tančiam su omnibusu vežėjui buvo stebėjimosi, kad išvydo, 
jog Ruderis nepametė kojos, o rado. 

Kai traukinys sustojo Jabbekėje, Petras išlipo drąsiai 
kaip visi žmonės. Senis Bliomas stovėjo netoli. Kai pamatė, 
pats nesižinojo kaip stovįs. Apie Ruderį pasidarė žmonių krū¬ 
va ir riksmas. Jonas Hutsegeris buvo pirm 9 dienų buvęs 
pas Ruderį ir matęs jo koją. Ruderiui pareinant iš stoties Jo¬ 
nas buvo taip sau išėjęs ant plento. Pamatęs riksmingą žmo¬ 
nių krūvą, jis paklausė, kas ten darosi. Jam atsakė, kad Ruderis 
sveikas parvažiavo. Hutsegeris priėjo greit artyn ir pamatė, 
kad taip yra. 

Petras su žmonių krūva užėjo į bažnyčią pasimelsti. Pas¬ 
kui jis parėjo namo. Duktė Silvija buvo iš paties ryto žibi¬ 
nusi žvakes už tėvą ties Švenčiausios Panelės paveikslu. Ji 
išgirdo, kad tėvas pareina sveikas. Iš džiauksmo nežinodama 
ką daryti, mergina verkė ir bučiavo tėvą. Sūnus Augustukas 
nedrįso eiti prie tėvo, nes kol gyvas nebuvo matęs jo sveiko. 

Klebonas užsakė bažnyčioje, kad per devynias dienas 
būsiančios giedotojos mišios, idant Dievui būtų padėkota už 
Ruderio išgijimą. Jabbeckės parapijoje iš viso buvo 2000 žmo¬ 
nių, o tų mišių susirinkdavo klausyti šiokiomis dienomis 1500 
beveik kasdien. Visa parapija džiaugėsi išgijimu. 

Ant rytojaus po stebuklui, t. y. 8 balandžio 1875 m. pas 
Ruderį atsiskubino gydytojas Afenaeras. Ruderio jis nerado na- 
mieje. Užėjo pas Karolių Rosseelį ir ten užtiko Petrą. Apžiū¬ 
rėjęs koją, daktaras nuosteba netvėrė. Apsiverkė žmogus ir 
tarė: „Tamstos blauzda taip sveika, kaip neseniai užgimusio kū¬ 
dikio. Žmonių vaistai negelbėjo, bet Marija galingesnė už gy¬ 
dytojus“. Gydytojas labiausiai stebėjosi tuomi, kad kaulų ga¬ 
lai suaugę be rumbelio, t. y. netaip kaip tat darosi, kad iš 
prigimties sugyja. 

Daktaras Hestenbergė iš pradžių netikėjo žmonėms, pa- 
sakojantiems Ruderio išgijimą. Ale per dvi dieni niekas kitko 
nekalbėjo, kaip apie Ruderį. Daktaras nuėjo pas jį 9 balandžio 
ir rado darže bedirbant. Pamatęs labai nustebo, kad Petras 
nešlubuoja. Jis žinojo, kad du kaulu galu nesusisiekdavo tri¬ 
mis centimetrais (apie l 1 /* colio). Apžiūrėjęs rado abi kojį vi¬ 
sai vienokio ilgio. 

15 balandžio susirinko žymiausieji Jabekės gyventojai 
r sustatė šitokį raštą: 

„Męs žeminus pasirašiusieji, Jabekės parapijos žmonės, tvirtiname, 
kad Petro Ruderio, gimusio ir gyvenančio šičion, turinčio 52 metu, koja 
16 vasario 1867 m. taip tapo nulaužta krintančio medžio, kad išbaigęs vi 
sus gydymo šaltinius, jis tapo gydytojų apleistas. Buvo pasakyta, kad jo 
liga neišgydoma ir taip tikėjo visi, kurie jį pažinojo. Jisai šaukėsi Šven¬ 
čiausiosios Panelės, apsireiškusios Liurde, ir garbinamos Oostakere ir su¬ 
grįžo namo sveikas be lazdų. Dabar jis gali dirbti visus darbust tai p-pat, 
kaip ir prieš savo nelaimę. Męs tvirtiname, kad tas staigus ir stebėtinas 
išgijimas įvyko 7 balandžio 1875 m. Jabeke 15 balandžio 1875 m.“ Parašai 
L. S. Slock klebonas; Aug. Rommelaere kamendorius; D’Hoedt burmistras; 
Aug. Stuble, miesto patarėjas; Maene, miest. pat.; Sanders, bažnyčios prie¬ 
žiūros pirmininkas; Karolius de Cloedt, valščiaus tarybos narys; F. De- 
monie, bažnyčios išdininkas; J. Callewaert, raštininkas; P. de Sorge; 1. de 
Sempel, valščiaus patarėjas; L. Boutin Perloot; grafas du Bus de Gisignies 
senatorius. Po raštu padėtas valsčiaus pečėtys. 

Iš tarpo pasirašiusiųjų P. de Sorge netikėjo į Dievą, mirė 
be išpažinties ir palaidotas be kunigo. 

\ 10 dienų po minėtojo rašto sustatymo, sustatė dar kitą. 

„Žemiaus pasirašiusieji liudija, kad 6 balandžio 1875 m. jie matė 
nulūžusią Ruderio blauzdą; du galu nulOžusio kaulo buvo išsikišę pro odą 
ir tarp tųdviejų galų buvo pūvanti žaizda trijų centimetrų ilgio. Męs taip¬ 
gi tvirtiname, kad 7 balandžio Rudens sugrįžo visai sveikas iš kelionės 
į Oostakerį pas liurdiškę Švenčiausiąją Panelę. Kaulas buvo suaugęs, žai¬ 
zda prapuolusi. Ruderis galėjo vaikščioti, stovėti ir dirpti taip pat, kaip ir 
prieš nelaimę. Jabeke 25 balandžio 1875 m. Parašai: Julius Vau Hooren, 
Edvardas Van Hooren, Maiė Wittizacle^ 

Abudu tuodu dokumentu yra atspaustu daugelyje knygų 
ir prapulti visai niekuomet negalės. Bet buvo žmonių, kurie 
nepakentė, kad pirmutinis raštas būtų valsčiaus knygose lai¬ 
komas. Ėmė kažin kur ir prapuolė jis iš tų knygų. Taip pat 
atsirado žmonių, kurie sumušė Ruderį, už ką jis visiems pa¬ 
sakodavo savo stebuklingą išgijimą. 

1892 m. mieste Lens-Saint-Remy gyveno daktaras Rua- 
jeras. Jis norėjo peržiūrėti, ar tiesa, kas apie Ruderį rašoma. 
Pats Ruąjeras buvo katalikas, bet jis norėjo, kad su juo eitų 
to atsitikimo perkratinėti kokis nors gydytojas netikintis į Die- 

vą, nei į stebuklus. Jis nusiuntė d-rui Motartui Ruderio ligos 
ir išgijimo aprašymą išspaustą, o prie to pridėjo savo ranka 
rašytą laišką. Laiške Ruajeras prašė Motarto, kad perskaitytų 
stebuklo aprašymą ir apsimtų važiuoti drauge ištirti, ar tei¬ 
singas. 

Motartas atsakė, netyčia sunaikinęs atsiųstąjį aprašymą 
prieš perskaitysiant ir prašė atsiųsti kitas tokias pačias kny¬ 
gutes. Ruajeras nusiuntė, o po kelių dienų susitiko Motartą 
ant geležinkelio stoties Hannute. Tada Motartas sakėsi Ruderio 
išgijimo aprašymą jau perskaitęs, bet atsakymo duoti dar 
negalįs. 

Vienas turtingas žmogus žadėjo užmokėti tyrinėtojams 
daktarams už kelionę ir už prastotą laiką. Bet Motartas labai 
ilgai nieko neatsakė, o Ruajeras gavo girdėti iš šalies, kad 
Motartas nevažiuos to stebuklo tyrinėti. Tai-gi 18 sausio 
1893 m. išvažiavo į Jabekę vienas Ruajeras. 

Bevažiuojant geležinkeliu vienas jaunas ponas ėmė va¬ 
gone garsiai šnekėti prieš tikėjimą. Ruajeras jam apsakė Ru¬ 
derio išgijimą ir prašė važiuoti drauge ištirti ar melas tas iš¬ 
gijimas ar ne. Jaunasis ponas apsiėmė. Jis pasisakė mokąs fla¬ 
mandiškai. Mat Ruderis ir Jabekės apielinkė šneka ne pran¬ 
cūziškai, tik flamandiškai. Ruajeras, man rodos, nemokėjo tos 
kalbos, o pasitikėjo susišnekėti, nes beveik visi žmonės Belgi¬ 
joje prie savo prigimtosios kalbos moka dar ir prancūziškai. 

To jaunojo pono pavardė buvo Tafeniers. Jis buvo pir¬ 
klys, važinėjantis prekes (tavorus) prisiulinėti. Juodu su Rua- 
jeru, atvažiavę į Jabekę, pirmiausiai klausinėjo daktaro Hes- 
tenbergės, ar jis tikrai pasirašęs ant liudijimo, patvirtinančio 
Ruderio ligą ir išgijimą. Juodu priminė daktarui tą liudijimą, 
fitspaustą knygelėse aprašančiose Ruderio išgijimą. Daktaras 
pripažino savo liudijimą ir parašą. Jis pridėjo, kad Ruderis iš¬ 
gijo į du ar tris mėnesius po paskutiniam Hestenbergės ap¬ 
žiūrėjimui. Bet Hutsegė matė Ruderio žaizdas visai trumpai 
prieš išgysiant. Daktaras paliudijo, kad Hutsegė ne melagis. 

Iš Hestenbergės tyrinėtojai nusiskubino stačiai pas Hut- 
segę. Tas liudijo, kad Ruderio koją buvo matęs devyniomis 
dienomis prieš jo kelionę į Oostakerą ir kad liga nebuvo ge¬ 
resnė nei kiek. Iš ten Ruajeras su Tafeniersu nuėjo pas Van 
Hooreną, kurs buvo matęs Ruderio koją vakarykščiui prieš 
stebuklą. Juodu klausė šito liudininko ar jis tikrai pasirašęs 
po dokumentu, liudijančiu Ruderio ligos sunkumą 6 balandžio 
1875 m. ir pilną jo išgijimą ant rytojaus. Van Hoorenas pa¬ 
tvirtino ir savo parašą ir parašus kitų dviejų liudininkų, padė¬ 
tus po tuo pačiu dokumentu. 

ŠvenČ"Panelės Apsireiškimai Liurde. 

Paskui Tafeniers klausinėjo Vau Osšeną, kurs buvo gi¬ 
rioje su Ruderiu, kad medis koją nulaužė. Van Osšenas papa¬ 
sakojo tyrinėtojams taip, kaip tat aprašyta šitose knygose. 

Toliaus Ruajeras su Tafeniersu eina gatve ir susitinka 
darbininką. Jiedviem rodosi, kad tas neturi priklausyti prie 
tikinėtųjų žmonių. Užšnekinę juodu jam kalba, kad pasaka 
apie Ruderio išgijimą esant pramanyta. Darbininkas atsako 
priešingai, kad ji nepramanyta, o visai teisinga. Tas darbinin¬ 
kas vadinasi Edvardas Diukliu. 

Tyrinėtojai užeina į restauraciją ir randa Jabekės rejentą 
Bušutą. Tas klausiamas sakosi 1875 m. dar nebuvęs Jabekėje, 
a ! e daug syk girdėjęs žmones šnekant ir tikint į Ruderio iš¬ 
gijimą. Jabekės viršininkas (burmistras) de Simpei patvirtina, 
kad 15 balandžio 1875 buvo surašytas viešas Ruderio išgijimo 
aktas ir kad tas aktas buvęs valdybos knygose su kitų ir pa¬ 
ties Simpelio parašais. 

Dar ir į smuklę užėjo tyrinėtojai paklausyti, ką ten žmo¬ 
nės šnekės. Smuklę (karciamą) laikė Petras Gielenas. Tas sa¬ 
kėsi į Jabekę atsikraustęs po Ruderio išgijimui, bet priminė, 
kad netoli gyvena vienas senis, kurs Ruderį padėjo įkelti į va¬ 
goną tos dienos rytą, kada Ruderis išgijo. Tyrinėtojai prašė 
pavadinti tą senį. Smuklininko sūnus nubėgo, bet senio na- 
mieje nebuvo. Tada Ruajeras ir Tafeniers ėmė klausinėti žmo¬ 
nių apie senį. Žmonės sakė, kad tai esąs Petras Bliomas ne 
melagis, kurs kitąsyk buvo geležinkelio sargas, o dabar jau 
jo vietoje esąs kitas jaunesnis. 

Tafeniers nesulaukė Bliomo ateinant, nes, netikėtai iš“ 
klydęs iš savo kelionės, turėjo skubintis ta pačia diena sugrį¬ 
žti į Briužą. Atsisveikindamas su Ruąjeru sakėsi ir be Bliomo 
tikįs į Ruderio stebūklingą išgijimą. Bliomą perklausinėjo ant 
rytojaus, t. y. 19 sausio 1898 m., vienas daktaras Ruajeras. 
Bliomas papasakojo taip, kaip šitose knygose aukščiau parašyta 
ir pridėjo, kad Ruderį padėjo įkelti į vagoną Baltazaras Jėge¬ 
ris, kurs dabar užima Bliomo vietą prie geležinkelio užtvaro. 
Jėgeris pasakė, kad žaizdas matęs 8 dienomis prieš Ruderiui 
iškeliausiant į Oostakerį, o kelionės rytą sergamoji koja buvusi 
aprišta, kad jie keturiese kėlė Petrą į vagoną. 

Prieš išvažiuosiant iš Jabekės d-ras Ruajeras dar netikė¬ 
tai susiėjo su nepažįstamu Ipolitu Liuką. Tas pirma buvo gy¬ 
venęs Udenburge ir geru būdamas su daktaru Afenaeru, nuo 
jo buvo girdėjęs Ruderio ligos didybę ir netikėtą išgijimą. 
Liuką liudija, kad Ruderio pats nepažinojęs, bet jo išgijimas 
buvęs tikrai tokis, kaip apsakoma. 

Ruderis mirė 22 kovo 1898 m., eidamas septvnesdešimts 
šeštus metus. [ metus suviršum po to 24 gegužio 1899 metų, 
daktaras Hestenbergė atkasė jo lavoną ir nupiovė kojas sulig 

kelių. Čia paduodame fotografiją abiejų blauzdakaulių. Iš foto¬ 
grafijos matyti, kad abiedviejų kojų kaulų galai viršutinis nuo 
apatinio lygio tolumo. Kairėsės, tai yra, nulužusios ir išgiju¬ 
sius kojos blauzdakaulis viršuje kumpas. Toje kumpamoje 3 
centimetriai yra naujo kaulo. 

Kai-kurie žmonės, nenorėdami tikėti į stebuklus ir maty¬ 
dami, kad ipnotizmu negalima padaryti tokių daiktų, kaip tie 



Ruderio kojų kaulai. 


išgijimai, ką darosi Liurde, ima šnekėti, būk žmonėms susi¬ 
rinkus iš minios pasidaranti kažin kokia dar nežinoma galybė 
ir kad ta galybė stebuklingai gydanti. 

Bet bažnyčiose per atlaidus visur būna didelių minių, 
o tik stebuklų nesidaro nei viduje nei ant šventoriaus. Oosta- 
kere nedaug tebuvo žmonių, o bet-gi Rudens išgijo. Morų Ma¬ 
riutė išgijo sau viena gulėdama lovutėje. Tam kambaryje te- 

buvo tik sesuo Morta. Rizanienė taip-gi viena išgijo, tik duktė 
tebuvo. Prie Burijeto nieko nebuvo. 

Rodos nesunku tikėti, kad yra Dievas ir kad jis gali su¬ 
tverti sveikatą sergančiame daikte, kaip sutvėrė visą pasaulį. 
0 bet-gi apšviestuoliai netiki į stebuklus. Tas jų netikėjimas 
iš to pasidaręs, kad nuo pat pirmų mokslo ėjimo dienų jiems 
vis sako ir atkartoja, būk stebuklai negalimi. Dėlko jie nega¬ 
limi niekas nežino, nei tie, kurie klauso, nei tie, Kurie šneka. 
Visi taip šneka ir visi taip tiki be prirodymų. Stebuklų nebu¬ 
vimo mintis, nors yra klaidinga, bet ji stipriai įkalta žmonėms 
į protus. Yra matyta, kad žmogus stebuklo neregi, nors į jį 
veizi. Minčių įkalimas į svetimą galvą vadinasi sugestija. Su¬ 
gestijų galima pažinti tik iš įkalimo klaidingos minties. Man¬ 
ding, iš kitų daiktų netaip aiškiai matyti didelė sugestijos ga¬ 
lybė, kaip iš to, kad visai apšviestaijai dabartinio pasauliu 
draugijai įkalta viena aiškiai klaidinga mintis, buk stebuklą 
nesą. Liuosai paleisti protai niekuomet nebūtų galėję taip pla¬ 
čiai suklysti. 

-*- 


2. Joakyma Deantikė, 

Belgijoje Altino parapijoje, kaime Žesve, gyveno 29 metų 
mergina, vardu Joakyma Deantikė. Ji buvo gimusi 1848 me¬ 
tais. Nuo 1866 m. jai ant blauzdos buvo pasidariusi didelė 
žaizda. 1878 m. ta žaizda buvo apėmusi koją nuo kelies iki 
letenai. Žaizdos ilgis buvo 32 centimetrai, t. y. apie 13 colių, 
o plotis 15 centimetrų, t. y. apie 6 colius. Per žaizdą buvo 
matyti kaulas. Skaudamoji vieta puvo. 

23 rugpiUčio 1878 m. grapienė Liąmingienė paklausė Joa- 
kymos ar nenorint važiuoti į Liurdą. Šita atsakė labai įtikint 
į Liurdo galybę ir neabejojanti, kad išgytų ten nuvažiavus. 
Tuomet rengėsi belgų kelionė į Liurdą. Grapienė paleido tele¬ 
gramą kelionės rengėjams į miestą Liežą ir gavo atsakymą, 
kad Joakymai yra vieta. 

Pilnai įtikėdama į busiantį stebuklą Joakyma nuėjo pas 
kurpių, kad pasiutų skaudamai kojai avalynę. Šiaip jį tene- 
šiodavo kurpę tik ant sveikosios kojos. Kurpius negalėjo nu¬ 
imti mieros nuo skaudomos kojos, tai-gi mieravo tik svei¬ 
kąją. Joakymai išėjus jis kalbėjo, kad ta merga iš proto išėjo: 
siudosi kurpę sergančiai kojai, jau dvylika metų neaunamai. 

6 rugsėjo daktaras Fruadbizas apžiurėjo jos koją ir ap¬ 
rašė ligą. 9 rugsėjo dar kartą peržiurėjo skaudamąsias vietas 




309 


ir rado nei kiek nepagijusias. Ant^rytojaus, 10 rugsėjo, Dean- 
tikė išvažiavo į Liurdą. Be jos iš Žesvo ten pat keliavo Leonė 
Dorvaliūtė. Šitai buvo grapienės įsakyta, kad patarnautų ke¬ 
lionėje sergančiai Joakymai. Iš tos pačios apielinkės dar ke¬ 
liavo Liurdan Altinų klebonas Devosas su savo seseria Ade- 
laida. Jie visi ėio pirmiausiai į Namuro miestą, kur turėjo 
susitikti su kitais Belgijos maldininkais, važiuojančiais iš Liežo 
į Liurdą. V 

Į Namurą taip-pat atėjo Joakymos tėvas ir motina, at¬ 
sisveikintų su dukteria. Juodu labai nusiminė pamatę Joaky- 
mą silpną ir išbalusią. Nesitikėdami pamatyti dukterį gyvą su¬ 
grįžtant juodu apsiverkė atsisveikindamu. 

įvažiuojant į Prancūziją ant ribos visi žmonės išlipo iš 
vagonų tik Joakyma liko. Prancūzų tamožnės valdininkas įėjo 
į vagoną peržiūrėti Deantikės daiktų, bet negalėjo iškentėti, 
kad keliauninkės koja nežmoniškai dvokė. Draugininkės su¬ 
grįžo iš tamožnės į vagoną ir kentė. Ilgai neiškentėjo, pirma 
viena, paskui kitos susivėmė. 

Nuvažiavo į Paryžių. Kunigas, matydamas kas darosi su 
Joakyma, liepė jai liktis Paryžiuje ir baugino, kad ji mirsiant 
neprivažiavus Liurdo. Joakyma ėmė vergti; už ją užtarė 
kunigas Medotas, Šoltino klebonas; tada anas kunigas nebe¬ 
draudė važiuoti toliaus. 

Apie Paryžių važiavo naktyje apylankiu geležinkeliu 1 ). 

Kitoms keliauninkėms bemiegant, Joakyma persirišo savo 
koją naujomis skarelėmis, ale negalėjo išmazgoti žaizdos, nes 
vandens neturėjo. Septynioms mušus traukinys atvažiavo į Parė- 
le-Monial. Kiti keliauninkai suėjo pusryčių valgyti, o Joakyma 
ėmė mazgotis savo koją, ir vėl rišo naujomis skarelėmis. Visą 
valandą truko. 

Parė-le-Monialyje nuo 1671 iki 1690 metų gyveno palai¬ 
minta Margarita Alakokytė, kuri labiausiai praplatino V. Jėzaus 
širdies garbinimą 2 ). Palaimintosios vienuolės kūnas ir dabar 
tebėra Parė-le-Monialyje. Vienuolės, gyvenančios prie bažny¬ 
čios, davė Joakymai skarelių, palaikytų ant Margaritos grabo. 

Iš Parė-le-Monialio keliauninkai išvažiavo vakare. Devy¬ 
niose ryto buvo mieste Ažan. Ten ligonis turėjo perlipti iš 
vieno traukinio į kitą, bet lipti negalėjo. Žmonės ją nešte iš- 


1 ) į didelius miestus susibėga galais daugelis geležinkelių iš įvairių 
šalių. Galutinės jų stotįs kartais būva gana toli viena nuo kitos. Todėl 
aplinkui apie miestą daro vieną geležinkelį. Tas lanku aplenkia visą mie¬ 
stą ir suvienija visų geležinkelių stotis. 

2 ) V. Jėzaus vienas Asmuo. Garbindami Jo kūną, garbimime die¬ 
višką Asmenį. Jo širdies garbinimas tai garbinimas tos neapsakomos, nei 
protu neiškakiamos meilės, kurią mums parodė mirdamas už mus. 

nešė ir paguldė ant žemės pas stotį. Atsisėdusi jį vėl ėmė rišti 
naujas skareles ant blauzdos. Vandens pasisemti negalėjo. Ku¬ 
nigai pamatė, ko jai reikia, nuėjo ir atnešė vandens. Šiaip žmo¬ 
nių krūva apstojo apie ligonį. 

Kai-kurie praeidami sustoję šnekėjo: „Tos merginos tėvai 
žvėrįs, ne žmonės, kad ją šitaip sergančią leidžia taip toli va¬ 
žiuoti“. Vienas prie to pridėjo: „Su šitokia dvoką gali kolera 
įsimesti į traukinį“. Joakymai buvo labai skaudu klausyti tų 
žodžių, bet išklausyti reikėjo. Tuomtarpu jį plėšė iš žaizdos 
supuvusios mėsos gabalus ir metė juos ant žemės. Suktomis 
mėsomis ji turėjo palikti ir pūlių permirkusias skaras. Žinojo, 
kad ją keiks už priteršimą stoties, ale kitaip nebuvo ką daryti. 

Žaizdai apraišioti ji turėjo ilgą siaurą skarelę. Ji ją apsuko 
apie koją 60 kartų. Vagone su viena valanda tie šešesdešimt 
apsukimu permirko. Biaurus dvokiantis skystimas ėmė lašėti 
nuo kojos ant grindų. Apyvakariais dar kartą perrišo savo 
žaizdą ir septyniose po pietų atvažiavo į Liurdą. Tai buvo 12 
rugsėjo 1878 m. 

Liurde jai teko nakvynė mažame viešbutyje prie gatvės, 
einančios į Po. Kiek pasilsėjusi, Joakyma pasiėmė lazdas ir 
ėmė eiti prie urvo. Nukrapinusi ten meldėsi apie dvi valandi 
ir leido iš vagių stebuklingojo šaltinio vandenį varvėti ant 
skaudamos kojos. Paskui ligonis sugrįžo į viešbutį ir ėmė va¬ 
lyti savo žaizdą. 

Jau buvo 12 vai. nakties kaip Joakyma atsigulė. Kojos skau¬ 
dėjimas buvo nepakenčiamas. Matyt kelionės nuvargimas di¬ 
dino sopulius. Negalėdama užmigti iki pusei trijų, pasišaukė 
kitą merginą, kad padėtų atsikelti. Ta mergina iš pradžių ne¬ 
norėjo, paskui padėjo Joakymai atsisėsti ant grindų. Atsisė¬ 
dusi jį vėl ėmė rišti išnaujo savo koją. Iš žaizdos atsikišolyg 
apmirusių kaulų dalelės; Joakyma jąs išėmė. Paskui iš žaiz¬ 
dos plėšė supuvusias mėsas ir metė ant grindų neturėdama 
kur dėti. Taip vargdama užtruko visą valandą. 

Koją apsitaisiusi, Joakyma nerimo viešbutyje. Pasirem¬ 
dama lazdomis išėjo pas urvą. Dar buvo tamsu. Einant tiltu 
per Gavę netyčia įkišo lazdos galą į tarpą dviejų .grįstų ir ne¬ 
stengė ištaukti. Nei tolyn nei atgal negalėjo eiti. Ėmėbijoties, 
kad kas nesuvažinėtų. Kelionės suvargintai, nemigusiai, sopu¬ 
lius kenčiančiai merginai kiekviena naujos baimės minuta iš¬ 
rodė ilga lyg valanda. 0 reikėjo išstovėti 15 minutų. 

Bestovėdama ir bedrebėdama išgirdo žmogų beeinant iš 
užpakalio. Tas ją pamatęs, o neišpažinęs tamsoje, turbūt, nu¬ 
sigando ir nenorėjo eiti artyn. Joakyma ėmė šaukti verksmin¬ 
gai, kad išgelbėtų. Žmogus priėjo. Tai buvo nepažįstamas ku¬ 
nigas. Jis ištraukė lazdą iš plyšio. Joakyma ėjo toliaus, nors 
negreitai, bet linksma. Ji nešėsi su savim savo kurpę pinti- 

nėję ir auklę ir raištį. Tai vis buvo skirta skaudamaijai kojai. 
Deantikė tikėjo, kad tikrai išgis vandenyje, o basa nenorėjo 
eiti atgal. 

Nušlubavusi iki urvui rado Leonę Dorvaliūtę. Ta nuvedė 
ligonį į moterų maudynę ir padėjo nusirengti. Nurengusi Jo- 
akymą, Dorvaliūtė susigriebė negerai padariusi, sustojo ir sakė 
amžinų dieną nepadėsiant eiti į vandenį, nes tai beprotybė su 
tokia liga lįsti maudytis. Joakyma geru ir piktu prašėsi, kad 
dar truputį pagelbėtų, o Dorvaliūtė atsakė: 

— A girdi, Joakyma! Aš augesnė už tave, dauginus ko 
mačiusi. Tu žinai, kad už tą kvailumą tu gali mirčia numirti! 

— Kad taip tai nors pasodink mane, susimildama, ant že¬ 
mės. Aš pati įslinksiu į vandenį. 

— Ne, Joakyma! Tu mirsi. 

— Ne, nemirsiu. Švenčiausioji Panelė žino, kad aš atva¬ 
žiavau į Liurdą išgyti. Ji neduos man numirti vandenyje. 

Kiek pasiginčyjusi Leonė truputį nusileido: padėjo Joa- 
kymai atsisėsti ant žemės, o į vandenį ligonis įslinko pati. 
Vandenyje būdama ji dar prašė Leonės, kad pastumtų gilyn, 
idant vanduo būtų iki kaklui. 

Skaudamoji koja buvo aprišta. Kai vanduo permirko per 
skareles, skaudėjimas pasidarė neapsakomas. Skaudėjimo ne¬ 
žiūrėdama Joakyma džiaugėsi stebūklingu vandeniu. Ji sa¬ 
kosi išbuvusi vandenyje visą pusę valandos (30 miliutų). Iš 
pradžių ji balsu meldėsi drauge su Leone, paskui nutilo. 
Leonė paklausė, ar jau neisiant lauk iš vandens. Ligonis ne¬ 
girdėjo. Ji buvo apmirusi. Leonė nusigano ir ištraukė ją kuo- 
greičiausiai iš vandens, paguldė ant grindų ir ėmė vilkti dra¬ 
bužiais. Besiskubindama paspaudė skareles ant skaudamos 
blauzdos. Joakymai tas spaudimas taip paskaudėjo, kad ji at¬ 
sigavo. 

— Nabagėle Joakyma,—tarė Leonė.—Juk tu neišgijai! 

— Nėra ko nusiminti,—atsakė Joakymą.—Juk ir nuo mo¬ 
tinos nevisada susyk gaunu to ko prašau. Aš dar grįšiu 
į maudynę. 

Nesistebiu, kad Joakyma neišgijo; suprantu jos apmiri¬ 
mą vandenyje. Žinodamas to šaltinio šaltį stebiuosi, kaip ji 
gyva išliko, išbuvusi jame 30 minutų! 

Dabar jau niekas negali padaryti tokios beprotybės, nes 
prie maudynių pristatyta sargyba: prie vyrų vyriška, prie mo¬ 
terų moteriška. Aš tik keletą sekundų teišbuvau maudynėje, 
o dar nesuskubau apsirengti, kai tarnas kyštelėjo galvą pa¬ 
žiūrėti. 

Jiedvi parėjo sau į viešbutį lyg nei kam ko; pasilsėjo, 
o prieš devintą vėl grįžo į maudynę. Ir vėl išbuvo vandenyje 
dvidešimt septvnes minutas. Šitas antrasis maudymasis buvo 

dar skaudesnis už pirmąjį. Joakyma griežė dantis ir liežuvį 
kandžiojo iš didelio gėlimo. 

Leonė, kai ištraukė draugę iš vandens, tai vėl ėmė spau¬ 
sti skareles ant kojos, kad vandens jose liktų mažiaus. Spau¬ 
džiant Joakyma nejautė skaudėjimo. Abiem pasirodė stebėtina, 
kad pirmai taip baisiai skaudėjo tas pats paspaudimas, o da¬ 
bar visai neskauda. Leonė ima tyčia smarkiai spausti, o Joa- 
kymai neskauda. Ar neims jie dvi rišti šalin skareles nuo ko¬ 
jos. Atrišo ir žiūri, kad koja sveika. Joakyma tuoj griebė po 
apačia blauzdos, ir žiūri kad užaugęs naujas pilvelis taip, kaip 
sveikosios blauzdos. Iš ligos tos minkštosios mėsos po blauzda, 
ką pilveliu vadinasi, buvo visai nupuvusios. 

Abidvi merginos iš džiaugsmo nepaėjo ir dėkojo Švenčiau¬ 
siajai Panelei. Iš dėkingumo sutarė nesigirti stebuklu, lyg tas 
stebuklas būtų buvęs jiem viendviem reikalingas. Tiktai va¬ 
kare tos dienos, t. y. 13 rugsėjo 1878 m. Altino klebonas, su¬ 
tikęs Joakymą lengvai vaikčiojančią pas urvą, užklausė kas 
tai pasidarė. Kiti su ja atvažiavusieji maldininkai taip-gi no¬ 
rėjo žinoti. Klebonas visiems girdint užklausė: 

— Ar tai neturi tamsta žaizdos ant kojos? 

— Ne! Mano koja sveika, kaip kunigo klebono delnas,— 
atsakė Joakyma. 

Klebonas ir kiti parlydėjo Joakymą į viešbutį, kad paro¬ 
dytų koją. Ji nusiavė kurpę ir auklę ir parodė koją gražią ir 
sveiką. Kambario kampe dar rado gabalėlį supuvusios mėsos, 
tą patį rytą išplėštos iš žaizdos. Belgijos maldininkų vadas 
Kaikėm 15 rugsėjo išleido telegramą grapienei į Žesvą, o gra- 
pienė davė pavadintų Joakymos tėvą. Tėvas perskaitęs tele¬ 
gramą ėmė drebėti. Žmonės turėjo jį veste parvesti namo. 

Pirmadienio rytą Liežo maldininkai išvažiavo iš Liurdo 
ir Joakyma su jais. Ji su draugėmis parvažiavo į Namurą ket¬ 
verge dviejose po pietų. Visi jos giminės laukė traukinio par¬ 
bėgant. Kaip tik traukinys sustojo ties stočia, Joakyma šokte 
iššoko iš vagono. Iš stoties visi ją nulydėjo į Žesvo bažnyčią. 
Joakymą pasodino už grotelių, o klebonas apsakė žmonėms 
jos ligą ir išgijimą. Žmonių bažnyčioje buvo prisigrūdę. Pa¬ 
giedojo, pasimeldė ir klebonas davė palaiminimą Švenčiausiu 
Sakramentu. Tai buvo 19 rugsėjo 1878 m. 

Ta pačia diena atėjo daktaras Fruadbizas apžiūrėti Joa¬ 
kymos kojos ir rado ją sveiką. Pirm 13 dienų jis pats buvo 
matęs ją baisiai ligos sunaikintą. 

1893 metais rugsėjo mėnesyje daktaras Ruajeras, tas 
pats, kurs buvo ištyręs Ruderio stebuklingą išgijimą, panorėjo 
taip-gi susekti ir Deantikės stebuklą. Šiuo kartu jis sutarė 
su Liovanijos universiteto profesorium Simanu Depliuažu. 

Depliuažas mokino socijologijos teisių fakultete. Kaipo 
teisininkas (juristas) jis buvo reikalingas tokiam tyrinėjimui, 
nes gerai žinojo, kaip reikia daryti, kad kaltininkai kaltės ne¬ 
paslėptų ir kad sukčių suktybė pasirodytų. Su daktaru Rua- 
jeru juodu sutarė taip ištraukti tyrinėjimą iš Deantikės išgi¬ 
jimo, kad suktybė negalėtų likti nepasirodžiusi, jei suktybės 
būta apsakyme apie ligą ir išgijimą. 



Joakyma Deantikė. 


Pirmiausiai juodu sutarė neklausinėti Joakymos giminių, 
nes tie gali būti susitarę su ja kaip meluoti. Antra, juodu su¬ 
tarė užklupti liudininkus netikėtai, kad neturėtų laiko apgal¬ 
voti atsakymų ir susimokyti vienaip šnekėti. Trečia, juodu iš¬ 
rado, kad reikia perklausinėti Deantų kaimynus, joakymos 
kelionės draugininkus ir draugininkes ir, pagaliaus, to vieš¬ 
bučio žmones, kur Joakyma buvo apsistojusi, kad Liurde 
viešėjo. 

Niekam nieko nesakę, tik tarp savęs susitarę ir sužinoję, 
kur gyvena 1893 metais tie žmonės, kurie galėjo 1878 m. pa¬ 
žinoti Joakymą, juo'dm pradėjo tyrinėjimą 

15 rugsėjo 1893 m. profesorius Depliuažas atvažiavo į Žam- 
besą su advokatu Jurgiu Legrandu ir nuėjo pas Joną B. Mar¬ 
teną ant Mėzos gatvės .N» 3. Martenas buvo buvęs Žesvo bur¬ 
mistru 1878 metais. Tas ponas neatsiminė ar dieną ar dvi 
prieš Joakymai išvažiuosiant į Liurdą, buvo matęs baisią žai¬ 
zdą ant jos kojos ir užuodęs, kad ta koja neapsakomai dvokė. 
Paskui jis Deantikę matęs išlipant sveiką iš vagono, kai ji 
grįžo iš Liurdo; dieną ar dvi vėliaus jis matė jos blauzdą. Ant 
žaizdos vietos oda buvo nauja ir raudonesnė, negu šiaip užgi¬ 
jusių žaizdų. Tyrinėtojai parašė jo klausinėjimo protokolą, o jis 
ant to protokolo pasirašė 8 spalių 1893 m. 

6 spalių tyrinėtojai, Depluažas ir Ruajeras, netikėtai at¬ 
vyko į Zesvą. Pirmiausiai nuėjo į grafo Limmingo pilį, nes 
žinios netaip greit išeina iš dvaro į kaimą, kaip iš kaimo į dvarą. 
Pirmiausiai juodu perklausinėjo grafienę Limmingienę. Ta pa¬ 
tvirtino, kad mačiusi Joakymos žaizdą viena ar dviem dienom 
prieš išvažiuosiant keliauninkėms į Liurdą. Tą žaizdą grafienė 
apsakė taip, kaip aukščiau aprašyta. Profesorius paėmė nuo 
grafienės tą telegramą, kurią jį buvo gavusi iš Liurdo, kadDe- 
antikė išgijo. Dorvaliūtės tyrinėtojai nematė, nes ji buvo mi¬ 
rusi. Grafienė sakėsi tankiai šnekėdavusi su Dorvaliūte apie 
Joakymos išgijimą ir perpasakojo jos liudijimą tyrinėtojams. 

Juodu dar matėsi ta pačia diena sii vienuole iš Nekalto 
Prasidėjimo draugijos, vardu Ortensija iš tėvų d’Austike. Vie¬ 
nuolijoje jai į vietą vardo buvo paskirtas šv. Jonas Krikštyto¬ 
jas. Ta sesuo liudijo, kad vienuolijos namuose daktaras Fru- 
adbizas apžiūrėdavęs Deantikės ligą, ir kad paskutinį kartą 
prieš Joakymos iškeliavimą jis išsitaręs: „Jei ji išgis, tai bus 
tikras stebuklas“. Ortensija daug kartų mačiusi Joakymos žai¬ 
zdą, o paskutinį kartą tat buvo ta diena, kada Deantikė išva¬ 
žiavo į Liurdą. Jai sugrįžus vienuolė matė koją 20 rugsėjo, 
kad buvo sveika. 

Prieš išvažiuosiant iš Žesvo tyrinėtojai užėjo pas Enri j etą 
Anrijoniūtę. Pas ją Deantikė buvo pergyvenusi keletą pasku¬ 
tinių savo ligos savaičių. Enrijeta tankiai matydavusi Joaky¬ 
mos žaizdą ir iškeliavimo dienos rytą padėjusi jai apsiplauti ir 
apsirišti skaudamąją vietą. Liga tąsyk neišrodžiusi nei kiek 
mažesnė negu pirma. Joakyma, sugrįžusi iš Liurdo, kai tik pa¬ 
rėjo namo, tai tuoj parodė Enrijetai savo išgijusią koją. 

Augustas Anrįjonas, Enrijetos brolis, 1893 metais jau 
buvo persikraustęs iš Žesvo į Samsoną. Jo liudijimą išklausė 
ir užrašė advokatas G. Legrand’as ir Karolius Godenė iš Na- 
muro. Augustas buvo matęs, kad jo sesuo padėdavo Jo aky- 



315 


mai valytis žaizdą. Išgijusią blauzdą jis matė Deautikei sugrį¬ 
žus iš Liurdo. 

Ubertas Mišo pažino Deantikę Numurę, kad ji įsėdo į va¬ 
goną. Jis gavo keliauti iki Liurdui viename su ja vagono per- 
dalinime; jo kambarys viešbutyje buvo sale jos kambario. 
13 rugsėjo labai anksti ji jį prišaukė, kad ateitų pagelbėti, 
įėjęs jis rado ją besėdinčią ant grindų ir negalinčią prisiekti 
savo krepšio su skarelėmis. Padavęs tą krepšį ligoniui Uber¬ 
tas Mišo išėjo, o Joakyma dar ilgai triūsėsi apie savo skau¬ 
damą koją. Dieną jis ją matė bažnyčioje, bet neįsidėmėjo ar 
ji buvo serganti ar ligonis. Vakare jis drauge su kitais buvo 
pažinrėti išgijusios kojos. 

Klebonas Devos'as 1893 m. buvo nebe Altinėje, o Ūmi¬ 
nėje. Jis pasisakė, kad 30 gruodžio 1878 m. Dean tikės ligą ir 
išgijimą aprašęs į laikraštį Ann eiles de Notre-Dame d e Lourdes, 
Tyrinėtojams jis patvirtino ten surašytos žinias ir paaiškino, 
kad rašęs vienus daiktus iš savo matymo, kitus—iš Dorva- 
lintės pasakymo. Depliuažas klausė, ar neatsiėjo po straipsnio pa¬ 
rašymui patirti, kad kada nors jame buvo netaip, kaip atsitikę. 
Klebonas atsakė, kad ne. 

Pabaigę šneką su klebonu, tyrinėtojai prašė, kad duotų 
pavadinti savo seserį. Sesuo atėjo. -Ji pasisakė mačiusi Joaky- 
mos blauzdą Parė-le-Monialyje; norėjusi ir pradėjusi plauti bai¬ 
siąją žaizdą, bet nepabaigusi. Ėmė pikta darytis, turėjo bėgti 
kad nesusivemtų. Tai buvo 12 rugsėjo. 13 rugsėjo vakare jau 
matė sveiką blauzdą. 

Dekanas Sosonas sakėsi nematęs žaizdos, bet neabejoja, 
kad Deantikės koja buvo skaudama. Kuriems atsiėjo keliauti 
viename su ja perdalįnime, tie negalėjo iškentėti dvokos. Visi 
šnekėjo, kad ji aprišalą apvynioja apie koją kokią septynesde- 
šimts kartų. Dorvalintė kalbėjo dekanui, kad maudžiusi Dean¬ 
tikę ir nuvyniojusi tuos raiščius nuo išgijusios kojos. 

Kunigas Medotas sakėsi nematęs nei žaizdos, nei išgiju¬ 
sios blauzdos. Ligą jis žino iš žmonių, kurie visu keliu skun¬ 
dėsi, kad Deantikės koja šlykščiai dvokia. Išgijimą jam pasi¬ 
sakė pati Joakyma, bet jis nenorėjo žiūrėti jai į blauzdą. Visi 
kiti kelionės draugai šnekėjo, kad matę tą blauzdą jau sveiką. 
Kunigas Medotas jais įtikėjęs. 

Dorvaliiltės liudijimą negalima buvo užrašyti iš jos pa¬ 
čios lūpų, bet jis atstatomas iš keturių žmonių, su kuriais ji 
šnekėdavo apie Deantikės išgijimą. Tie keturi žmonės šitie: 
grafienė Limingienė, pas kurią Leonė tarnavo; paskui du ku¬ 
nigu: klebonas Devos’as ir dekanas Soson’as; pagaliaus nabaš- 
ninkės sesuo Viktorina Dorvalintė. Kai Joakymos išgijimas 
išėjo atspaustas Liurdo laikraštyje, nabašninkė perskaitė tą ap¬ 
rašymą savo seseriai. Viktorina atsimena, kad Leonė pripaži- 

nusi ir gyrusi to aprašymo teisingumą. Nabašninkė sakyda¬ 
vosi, kad tuojaus po išgijimui ant Deantikės blauzdos oda bu¬ 
vusi baltai ir raudonai marga ties tuo daigtu, kur pirma žaiz¬ 
dos būta. 

Rugsėjyje 1893 m. daktaras Ruajeras net ir Liurdą pa¬ 
siekė bejieškodamas Deaniikės išgijimo liudininkų. Iš Uberto 
Mišo jis žinojo, kad ji stovėjusi Liatapių viešbutyje. Nuėjęs 
tenai, susitiko Liatapienę ir ėmė ją klausinėti apie Deantikę. 
Liatapienė sakėsi mačiusi Joakymos žaizdą atvažiasrimo die¬ 
noje, ant rytojaus turėjusi duoti į jos kambarį naują pa¬ 
klodę, nes lovos drobulė po nakčiai buvo pūliuota kojų gale. 
Kai ligonis išgijo, Liatapienė matė plonytę raudoną odą ant 
jos blauzdos. 

Daktarui bešnekant su viešbučio savininke, atėjo jos vyro 
sesuo Marija Liatapiūtė. Ruajeras ėmė ją klausinėti, kol ne¬ 
gavusi susitarti su marčia. Marija pasakė, kad kunigas, kurs 
atvedė keliauninkų dalį į Liatapių viešbutį, liepė Deantikę pa¬ 
guldyti skyrium nuo kitų keleivių dėl dvokos. Užėjus į Joaky¬ 
mos kambarį vakare, Liatapiūtė užtiko ją berišant savo blau¬ 
zdą. Žaizda buvo biauri pažiūrėti. Marija atkartojo marčios 
pasakymą apie paklodę, pridėjo, kad Joakyma ant rytojaus 
beveik visą dieną išbuvusi pas urvą. Liatapiūtė taip-gi matė 
sveiką Joakymos koją išgijimo dienos vakare. 

Viešbučio savininkas Liatapys prisipažino nematęs žaiz¬ 
dos ant blauzdos, n matęs tik išgijusią koją drauge su visais. 

Daktarą Pruadbizą Depliuažas klausinėjo susitikęs Liava- 
nijoje 12 liepos 1893 m., paskui surašė savo klausimus ir dak¬ 
taro atsakymus. Po tuo raštu Fruadbizas pasirašė 11 lapkričio 
1893 metų, išnaujo patvirtindamas visos senesniuosius savo 
liudijimus. 

Suvezdami į krūvą visų Deantikės ligos ir išgijimo liu¬ 
dininkų žodžius, matome: i-a, kad penktadienio (pėtnyčios) rytą 
13 rugsėjo 1878 m. Joakyma Deantikė dar tebeturėjo ant savo 
dešinės kojos žaizdą, prieš septynias dienas daktaro išmieruotą 
ir išnešančią 32 centimetru ilgio, o 15 centimetrų pločio. Per 
žaizdą buvo matyti blauzdikaulis. 2-a, kad tos pačios dienos 
rytmetyje devintai mušus pati ligonis ir sveikoji jos draugė 
matė žaizdos vietą užgijusią ir apsitraukusią nauja plonyte 
raudonai balta oda. 3-a, kad tos pačios dienos vakarą sveiką, 
raudona oda apsitraukusią, blauzdą matė daugelis žmonių, ku¬ 
riuos per dvi dieni kelionėje buvo varginusi tos pačios blauz¬ 
dos dvokianti liga ir 4-a, kad rimtas gydytojas viešu raštu 
liudija, jog žaizdos prigimtis buvo tokia, kad nė mokslingiau- 
sias gydymas prigimties spėkomis nebūtų galėjęs jos paša¬ 
linti netik viena diena, bet nei per tą 13 dienų, išėjusių tarp 
dviejų gydytojo matymų skaudamos ir išgijusios kojos. 

{domu, kad liudininkės tankiai ir gerai matė Joakymos 
žaizdą, liudininkai retai. Išvyru tik vienas daktaras gerai buvo 
apžiūrėjęs Deantikės blauzdą. Kunigai mažiausiai matė ir ma¬ 
žiausiai tvirtina. Šitiedvi maži aplinkybi dar labiaus stiprina 
ir be to didelę liudijimų tvirtybę. 

Daktaras Marikas aprašė Deantikės kelionę, ligą ir išgi¬ 
jimą iš jos pačios apsakymo. Daktaro Ruajero ir profesoriaus 
Depliuažo tyrinėjimai yra atspausti skyrium knygelėje ir per- 
spauzdinti į Bertreno veikalą Histoire critiąue dės ėvėnements 
de Lourdes . 

--*- 


3. Teresė Rouchelienė. 

1851 m. Lotaringijoje, kuri tuomet priklausė Prancūzams, 
o dabar yra po Vokiečių valdžia, kaime Dielinge gimė ūki¬ 
ninko Freimano duktė. Ją pakrikštijo Terese. Užaugusi Teresė 
ištekėjo už dailidės Rouchelio ir apsigyveno dideliame mieste 
Mece. Ji buvo labai stipri iš prigimimo ir niekad nesirgdavo. 

1890 metais ji pagimdė ketvirtą savo kūdikį. Jai tebe¬ 
sergant po mažam, vyras išeidavo į darbą. Ji viena likdavosi 
gulėti namieje. Vieną dieną jai taip tebegulint lovoje ir žmo¬ 
nių daugiaus niekam nėsant prie jos, į vidų įbėgo patrakėlis 
(beprotis žmogus). Jis prišoko prie lovos, kur gulėjo ligonis ir 
užsikėsino ją perdurti dideliu peiliu. 

Persigandusi Teresė, kaip gulėjo vienmarškinė, taip šoko 
per langą ir išbėgo laukan. 

Po to liga susimetė į akis. Kitkas išgijo, akįs neišgijo. 
Rouchelienė pradėjo vaikščioti į Vilties vienuolių ligonbutį pas 
tamtikrą akių gydytoją. Kiek pagydęs jis sakė: 

— Tamstos akįs neišgis. Jų liga iš kraujo sugedimo. 

Nepoilgam pradėjo darytis raudoni spuogeliai ant veido. 
Vienur prapuldami kitur iškildavo, paskui pradėjo trūkti ir 
pūliuoti. Ilgainiu votimis apaugo nosis, lūpos ir burna. Neuž¬ 
ilgo visas veidas pasidarė vienų vėpsančių vočių. Tai buvo 
liga vadinama vilku. Rouchelienė ėmė vaikščioti nuo gydytojo 
pas gydytoją. Štai pavardės tų daktarų: Bar, Maurice, Weiss, 
Kramer, Reiss. 

Nuo 1895 metų ji ėmė laikytis vieno gydytojo d-ro 
Ernsto. gyvenančio Meco mieste. Pats negalėdamas sumažinti 
ligos, d-ras Ernstas nusiuntė Rouchelienę pas tam tikrą odos 
ligų gydytoją d-rą Benderį. Tas stebėjosi išvydęs, kad votįs 
ėda netik veidą iš viršaus, bet ir burną iš vidaus. Iš ligos 



buvo išbirę diduma dantų. D-ras Benderis išlupo likusius, kad 
galėtų geriaus prieiti gydyti skaudamas burnos dalis. 

Rouchelienė eidavo pas jį beveik kasdieną per kelias sa¬ 
vaites. Jis degindavo skaudamas vietas įkaitinta geleže. Skau¬ 
dėdavo baisiai, o naudos nebuvo. į kiek laiko d-ras Benderis 
persikėlė gyventu į Vysbadeną. Tada Rouchelienė teko žydui 
d-rui Mulleriui. Šitas gydytojas taip-pat ugnia gydydavo Te¬ 
resės votis, bet nieko nepalengvino. Antgalo jis pasakė Rou- 
chelienei, kad gana busią gydymo, reik duoti pačiai prigim¬ 
čiai atitaisyti sugedusį veidą ir burną. 

Prigimtis taip pat negydė ligos kaip ir daktarai. Dar 
bandė keletas daktarų susitarę drauge apžiūrėti Rouchelienės 
ligą ir apsvarstyti, ką daryti kad liga sumažėtų. Apžiūrėję 
ir apsvarstę ištarė, kad liga"neišgydoma ir liovėsi gydę. O liga 
vis darėsi baisesnė ir baisesnė. 

Netik svetimi, bet ir tikri savieji, negalėdavo pažiūrėti 
Teresei į veidą. Ji turėjo nešioti skudurą nžsirišusi ant nosies 
ir burnos. Iš po skuduro eidavo tokia dvoką, kad pikta dary¬ 
davosi visiems. Pagaliaus visos kūno spėkos sumenko. Nuo 
gruodžio 1902 m. iki gegužio 1903 m. Rouchelienė išgulėjo patale. 

Ji buvo gera žmona ir katalikė, pildanti savo tikėjimą, 
bet ligos baisybė ir ją priveikė. Nusibodo kentėti, o dar la¬ 
bilus nusibodo matyti, kaip visi nuo jos šalindavosi pasibiau- 
rėdami. Vienu tarpu ištisas tris dienas neliovė mąsčiusi, kaip 
sau galą pasidarius. Buvo besirengiant šokti į upę ir pasi- 
skandyti, betpasitaikė kunigas. Jam R* mchelienė pasisakė savo 
mintį. 

Kunigas ėmė ją raminti, guosti ir sukėlė joje viltį. Tur¬ 
būt šnekėjo, kad Liurde pasitaiko daug stebuklingų išgijimų, 
ir kad dar galima išgyti. Rouchelienė tuomet pasiketino va¬ 
žiuoti į Liurdą. Beveik kas metai iš Elzacijos ir Lotaringijos 
susitaiso po keletą šimtų žmonių ir važiuoja į Liurdą. Teresė 
pasiketino prisidėti prie jų. 

Už vienuolikos dienų prieš išvažiuosiant dar nuėjo pas 
d-rą Ernstą. Tas apžiūrėjo ir aprašė jos ligą. Negana ką vei¬ 
das ir burna buvo sugraužtos, dar ant dešinio veido už colio 
su viršum nuo burnos kampo buvo skylė. Geriant arba val¬ 
gant skystus daiktus, skystimai bėgdavo lauk iš burnos per 
tą skylę. Rouchelienė įsitaisė gumini kamštuką tai skylei už¬ 
kimšti. Viduryje burnos gomurys buvo skylėtas ties tuo daiktu, 
kur susisiekia gomurio kietimas su minkštimu. Skylė buvo 
apie šeštą dalį colio pločio ir apie pusę colio ilgio. Per tą 
skylę Rouchelienei bėgdavo į burną ant liežuvio tas skysti¬ 
mas, kurs sveikiems žmonėms išbėga per nosį. Apie skylę 
buvo apaugę supuvusių mėsų. Išvažiavimo dienoje d-ras Bra¬ 
stas dar kartą matė Rouchelienę. 


Kelionėje patarnauti Rouehelienei apsiėmė gerutė vie¬ 
nuolė Sofija, kuri taip-gi važiavo į Liurdą, ale buvo sveika. 
Ji liudija, kad kelionėje iš Rouchelienės veido bėgdavo palių 
daugiaus, kaip namieje. Kas 10 minučių reikėjo rišti naują 
skarelę. Jų neišteko nei iki Paryžiui. Paryžiuje vienuolė pirko 
ar taip iš kur gavo daugiaus grynų skarelių. Guminis kamš¬ 
telis iš veido skylės iškrito ir prapuolė. Sesuo Sofija padarė 
tam sykiui vatinį kamštelį ir įkišo jį į skylę iš vidaus, nes iš 
burnos skylė buvo storesnė, o iš lauko laibesnė. 

Paryžiuje atsiėjo nakvoti. Ligonių bute Rouehelienei davė 
skyrium kambarėlį, kad kitiems nedvoktų. Ligonis negalėjo 
atsigulti. Ji persėdėjo visą naktį ant kėdės, atsirėmusi galvą 
į lovą. 

Rouchelienės moša gyveno Paryžiuje. Patyrusi, kad bro¬ 
lienė yra Paryžiuje, anoji atsiuntė truputį pinigų kelionei, 
o pati neatėjo, bijodama pažiūrėti į savo marčią. Rouchelienė 
apsiverkė dėlto. 

4 rugsėjo 1903 metų Rouchelienė su kitais Meco keliau¬ 
ninkais atvažiavo į Liurdą šešiose valandose ryto. Ji stačiai 
ėjo pas urvą su dviem draugininkėm, Jozefina ir Marija Ri- 
siūtėm iš Paršvilerio. 

Ties urvu Rouchelienė atsiklaupė ir meldėsi, kad Dievas 
dovanotų nuodėmes. Jei reikia kentėti už kaltybes, tegu ta 
liga pereina ant kojų, ar šiaip kur nors, tik tegul veidas ne¬ 
bus tokis biaurus, kad visi saviejie turi bėgti šalin. 

Pasimeldusi nuėjo į maudynę, nusiplovė veidą, ale neiš¬ 
gijo. Tik sakėsi, kad pūlių truputį mažiau bėgę tą dieną. 

Ant rytojaus 5 rugsėjo 1903 m. Rouchelienė iš ryto at¬ 
liko išpažintį, paskui priėmė V. Dievą ligonbučio koplytėlėje. 
Išeidama sakė negrįšiant, kol neišgysiant. Bet malda pas urvą 
nmko nepalengvino. Teresė nuėjo į maudynę. Ten rado vieną 
pažįstamą ponią. Tai buvo Liakruazienė iš Meco. Ji buvo su 
dviem dukterimi atlankiusi Rouchelienę Mece prieš išvažiuo¬ 
siant į Liurdą. Tuomet ligonis jai neparodė savo veido. Da- 
bar-gi Liakruazienė siūlėsi nuplauti Teresės žaizdos stebuklin¬ 
guoju vandeniu. 

Rouchelienė neapsiėmė, sakydama pati nusimazgosiant. 
Ji slėpė savo veidą, kad kitoms nebūtų šlykštu. Liakruazienė 
bet-gi tą veidą pamatė, kad Rouchelienė prieš prausiantis nu¬ 
sirišo skarelę. Ligonis prausėsi į kojų plaujamąjį indą. Bema¬ 
tant vanduo tame inde pasidarė biaurus ir šlykštus. Ji dar 
įsigerė vandens iš šaltinio ir išsiplovė burną išvidaus. Vanduo, 
kaip kiekvienas vanduo, nieko nepamažino ligos. Rouchelienė 
išėjo iš maudynės su liga lygiai taip, kaip buvo įėjusi. 

Pietų reikėjo pareiti į ligonbutį. Ligonbutvje jai buvo pa¬ 
vesta vieta skyrium nuo kitų, Švento Jono Krikštytojo Salėje 

Tą Salę prižiūrėjo sesuo Mechtilda vienuolė. Ji padėjo Rou- 
chelienei pavalgyti ir matė, kaip valgio dalįs ištrūkdavo iš bur¬ 
nos per skylę dešiniame veide. Buvo pusė dviejų, kad Mech¬ 
tilda paskutinį kartą parišo Kouchelienei naują skarelę. Paskui 
ligonis vėl išėjo melstis į stebuklų vietą. 

Prieš ketvirtą ^žmonės ėmė rinktis pas urvą ir pradėjo 
rengti pracesiją su Švenčiausiu Sakramentu. Rouchelienė dro¬ 
vėjosi žmonių, kad visi Jąja šlykštėjosi. Ji nenorėjo stotį į eilę 
su kitais ligoniais pas Švenčiausiojo Sakramento taką. Ėmusi 
ji užbėgo vingių keliu ant kalno ir apėjo iš užpakalio apie 
bažnyčią. Taip bebėgdama nuo žmonių, ji atsidūrė ties antro¬ 
sios bažnyčios arba kriptos durimis. Ten ji sutiko kunigą. Tai 
buvo Tarbo seminarijos regensas (rektorius). Jis laukė žmonių 
bene ateis kas išpažinties. Pamatęs moteriškę lyg slapstančiąsi 
nuo žmonių, jis tyčia pasitaikė jai ant kelio. Tur-būt mintino, 
kad vagis, ir paklausė kur einant. 

— Ai kunigėli, kad jus žinotumėt, kaip man sunku, kaip 
man sunku!—atsakė Rouchelienė savo gergždžiančiu balsu. 

Kunigas užuodė biaurų kvapą, ale norėjo žinoti kas per 
sunkenybė. Ligonis pakėlė skarelę nuo veido ir parodė vilko 
sugraužtą burną. Ta žaizda buvo baugi pažiūrėti. Atsisvei¬ 
kinusi Rouchelienė lipo žemyn į tuščią Rožančiaus bažnyčią. 
Tai buvo bertainys po keturių arba pusė penkių. 

Rožančiaus bažnyčioje turėjo baigtis pracesija. Rouchelienė 
norėjo būti arti prie Švenčiausiojo Sakramento, o toli nuo žmo¬ 
nių akių. Ji užlindo už didžiojo altoriaus į Erškėčių Vainiko 
koplytėlę ir ėmė melstis ant knygų. 

Besimeldžiant žmonės suėjo į bažnyčią, ale Rouchelienės 
nematė. Kunigas pastatė Svenčiausįjį Sakramentą ant altoriaus 
lygiai ties ligonim. Ji klūpojo ir skaitė šv. Juozapo maldą. 
Tik švapt ir nukrito skarelė nno veido ant knygų. Biaurųs 
pūliai suteršė šventus lapus. Teresė pyktelėjusi ir susigėdusi 
pagriebė skarelę ir rūpinosi ją kuogeriausiai prisirišti, kad an- 
trukart taip nepasidarytų. Dviem gerais mazgais sumezgė pa¬ 
saitėlių galus už pakaušio. 

Kunigams suėjus į zakristiją ir bažnyčiai aptuštėjus, Rou¬ 
chelienė išėjo iš koplyčios, ketindama atsigerti stebuklingojo 
vandens. Nuėjo šalia urvo, kur yra 12 vagių triuboje. Kaip 
tik pasilenkė gerti to vandens, taip skarelė vėl nukrito. Pa¬ 
griebusi ir besirišdama niurnėjo iš nekantrumo ant skarelės 
pasaitų, kad niekam netikę: nei dviem mazgais surišti nesilaiko. 

Atsigėrė vandens, sugrįžo į ligonbutį, susitiko savo draugi- 
ninkę vienuolę Sofiją ir ėmė bartis už negerą skarelės priri¬ 
šimą. Sofija teisinosi, kad nekalta: ne ji rišusi po pietų išei¬ 
nant į bažnyčią. Taip šnekėdama, Sofija ketino nors dabar ge¬ 
rai pririšti, bet kaip tik atėmė skarelę nuo veido, tai pamatė, 

kad kitoks: raudonumo raudonas, bet nei palių, nei vočių, nei 
skylės nėra. 

Ašaros ir pasileido vienuolei per veidus. Verkdama ji 
sakė Rouchelienei, kad sveika, o Rouchelienė žiūrėjo ir tikėti 


Teresė Rouchelienė. 

nenorėjo. Bematant jodvi susirado veidrodėlį. Ligonis pati 
pasimatė savo išgijusį veidą. Parėjo Risintės ir rado Rouche- 
lienę su veidrodžiu rankose. Tnojaus apie Rouchelienę pasi¬ 
darė pulkas mergų ir moterų. Viena anglė, turhnt, išmanė [apie 
Apsireiškimai Šv. Panelės Liurile. 21. 










vilko ligą. Ji liepė Rouchelienei išsižioti. Burnos vidurys ir go¬ 
murio skylė, viskas buvo gražiai užgiję. 

Sesuo Mechtilda nepribuvo prie to. Pirmoms išgijimo liu¬ 
dininkėms išsiskirsčius, ji atsiskubino nuvalyti Rouchelienės 
žaizdą. Rouchelienė padėkojo juokdamosi, kad jau nereikia, bet 
Mechtilda nedovanojo neapžiūrėjusi visų žaizdos vietų. Mech- 
tildos, Sofijos, abiejų Risittčių ir keleto kitų liudininkių žodžiai 
beveik vienoki, todėl jų nei nededu. 

Nuo moterų Rouchelienės išgijimą patyrė ir kiti žmonės, 
atvažiavusieji su ja į Liurdą iš Lotaringijos. Tie ėmė eiti pa¬ 
žiūrėti. Atėjo ir vyskupas iš miesto Sen-Die. Rouchelienė ne¬ 
norėjo eiti pasirodyti gydytojams. Vyskupas ją privertė. Rou¬ 
chelienė ėjo nenorėdama. 

Kai nuėjo į biurą, rado daug daktarų. Jie perskaitė d-ro 
Ernsto raštą apie jos ligą, o paskui ėmė žiūrinėti jos veidą. 
Apžiūrėję surašė protokolą. Rouchelienė seniai buvo pikta ant 
gydytojų. Labiausiai jai nepatiko, kad negalėję išgydyti jos 
kol serganti buvo, dabar visaip kamantinėja ją išgijusią be jų 
malonės. 

— Jie mane apstojo ir kamantinėjo lyg kokį piktadarį 
teisme,—sakydavo ji paskui kitiems. 

Gydytojai užtėmijo, kad viršutinė lūpa nevisai buvo išgi¬ 
jusi. Ji buvo truputį sutinusi, o po lūpa tebebuvo maža, bet 
skaudi žaizdelė. 

Tai vis buvo 5 rugsėjo 1903 m. Ant rytojaus anksti Rou- 
chelienei besi velkant marškinius, Sofija ant jos kupros viršaus 
pamatė susitraukusias mėsas ir nauju rumbeliu susidurusią 
odą. Pamačiusi paklausė, ar ir tame daikte būta žaizdos. Rou¬ 
chelienė atsakė, kad ir čia buvusi pūlinga skylė, o daktarams 
neverta buvę jos rodyti, nes vistiek jie negalėję išgydyti. Tą 
pasakius Rouchelienė klausė, o kaip dabar išrodo ta skylė. 
Vienuolė atsakė, kad skylė užgijusi. 

Tarp Rouchelienės išgijimo liudininkų yra ir grafas d’Otan, 
kurs ją ištolo matė 5 rugsėjo rytmetyje ir ištolo užuodė jos 
dvokiančią ligą. 6 rugsėjo rytmetyje jis ją išvydo sveiką sė¬ 
dint ant suolo ties altorium, esančiu apreiškimų urve. 

Sako, kad vienas netikintis žmogus atsivertęs prie tikėjimo, 
kai pamatė, kad Rouchelienė išgijo. Jis davė ją pavadinti į savo 
kambarį viešbutyje, išklausinėjo ir apžiurėjo veido rumbus. 
Pati Rouchelienė pasakojo, kad taip buvę. 

Meco keliauninkai išvažiavo iš Liurdo, pabuvę jame ke 
turias dienas. Jiems grįžtant namo, ant stoties Sėt (Cette) 
Prancūzijoje į traukinį įbėgo du gydytoju ir ėmė klausinėti, 
kur Rouchelienė. Toji nenorėjo jiedviem pasirodyti, bet žmo¬ 
nės peršnekėjo, kad nevalia Dievo darbų slėpti. Rouchelienė 
pasakojo, kad juodu atsinešė lempa su tokiu prietaisu, kad 

šviesa nuo jos ėjo labai smarkiai. Su lempa ir be lempos juodu 
visaip išžiūrėjo Teresės veidą. Vienas, pražiodinęs Rouchelienę, 
pirštu iščiupinėjo jos bumą ir gomurį iš vidaus. Paskui juodu 
stebėdamiesi nuėjo sau, o vienas sakė: 

— Norėčiau, kad visi mano draugai būtų atėję apžiūrėti 
tą, ką aš dabar mačiau. 

\ Mecą keliauninkų traukinys parbėgo labai anksti ryt¬ 
metyje. Vaikai laukė motinos pas stotį, ale jos nepažino, nes 
jie buvo papratę ją pažinti iš skuduro ant veido, o to sku¬ 
duro nebuvo. Motina juos pirma pamatė ir priėjusi artyn tarė 
jiems: 

— Na žiūrėkite į mane. Matote, kad aš sveika. 

Vaikai žiūrėjo ir stebėjosi. 

Rouchelis buvo girdėjęs, kad jo pati parvažiuoja sveika, 
ale jam rodėsi, kad tas paskalas tik bobų plepalai. Jis nelaukė 
pačios parvažiuojant, o išėjo į darbą prie seminarijos į Mo- 
tinjį šalę Meco. Vakare parėjo namo ir rado pačią sveiką. At¬ 
sistojo ir išskėtė rankas. Buvo parsinešęs kažin kokį įrankį, 
bene kūgį, tas jam iškrito iš rankų. 

Daktaras M. atbėgo į kiek dienų pažiūrėti Rouchelienės. 
Iščiupinėjęs veidus, lūpas ir gomurį 1 , jis klausė nekantriai: 

— Ką padarei? kokius vaistus ėmei? 

— Nieko nepadariau, nei vaistų neėmiau, tik gėriau Liurde 
vandens. To vandens ir jums galiu duoti; dar turiu lašelį. 

— Pas kokį gydytoją buvai tenai? 

— Ne daktaras mane ten išgydė, o Švenčiausioji Panelė. 

— Aš nepripažįstu Švenčiausiosios Panelės. Sakytum Die¬ 
vas, tai tikėčiau. Mes taip išgydyti negalime; nei aš, nei kiti. 

Tas gydytojas buvo žydas, dėlto jis nepripažino Švenčiausio¬ 
sios Panelės. Tuomet Mece buvo žydas Mūlleris, ir jis buvo 
gydęs Rouchelienę. Tai raidė M. turbūt reiškia daktarą Mullerį. 

Po Mūlleriu atėjo pažiūrėti ir d-ras Ernstas. Jis taip-gi 
gerai apžiūrėjo, o parėjęs namo buvo visas išbalęs ir nieko ne¬ 
valgė. Jo pati taip šnekėjo kitoms ponioms. Paskui jis nuolat 
šnekėdavęs apie Rouchelienės išgijimą. 23 gruodžio 1903 m. 
jis išdavė raštą paliudijantį Rouchelienės ligą ir išgijimą. 

Nors Lotaringija nuo 1870 m. priklauso ne vieniems prū¬ 
sams, o visai Vokietijai, bet Prūsai ten viešpatauja. Policija 
išrado, kad ir ji turi sužinoti, kas pasidarė Rouchelienei Pran¬ 
cūzijoje. Policijai turbūt rodėsi, kad prancūzai, kurie nori Lo¬ 
taringiją pasigrąžinti, tyčia paleidžia šnekas, būk Prancūzijoje 
yra stebuklų, idant žmonėms lotaringams Prancūzija būtų 
mielesnė už Vokietiją. Vokiečių policija rūpinasi, kad prancū¬ 
zams ta klasta nesisektų. Todėl ir Rouchelienę šaukė į Meco 
policiją. Kai ją nuvedė, ten buvo penki ar šeši policijantai. Jie 
ėmė klausinėti Rouchelienę, kaip tat buvo, kad ji dabar sveika. 

O ji atsakė, kad nežinant kaip kas pasidarė, bet žinant, kad * 
pirma biauriai sirgusi, dabar esant sveika. Tai buvo rugsėjo 
mėnesyje; Rouchelienė nežino kokią dieną. 25 lapkričio nedė¬ 
lios dieną visai tamsoje vakare atėjo dar vienas policijantas 
į namus klausai ar ji sveika. Rouchelienė buvo beeinanti gultų, 
tai policijanto # neįsileido; atsakė, kad sveika ir pridėjo nema¬ 
lonų žodį. 

9 kovo 1904 m. d-ras Ernstas nusivedė Rouchelienę į Meco 
gydytojų draugiją. Tenai jis ją parodė daktarams, apsakė jos 
ligą ir išgijimą. Tarp daktarų kilo dideli ginčai. Tie ginčai tęsėsi 
dar kitus tris vakarus: 23, 25 kovo ir 19 balandžio. Po ginčų 
daktarai sutarė, 1-a, kad Rouchelienė neišgijusi, nes po viršu¬ 
tine lQpa tebėra vočių, ir 2-a, kad Rouchelienės pagijimas išaiš¬ 
kinamas be stebuklo. Nei d-ras Ernstas tokiam sutarimui ne¬ 
sipriešino. 

Balandžio mėnesyje 1905 m. į Mecą atvažiavo d-ras Bua- 
sarys iš Liurdo. Meco gydytojų draugija jį užsikvietė pasišne¬ 
kėti apie Rouchelienės išgijimą. Susirinkimas buvo aludėje Bur- 
yerbrau 10 balandžio. Pirmininkavo d-ras Lencas. 

Daugiausiai kalbėjo d-ras Miilleris. Jis sakė, kad 11 dienų 
truko kol Rouchelienė išgijo, nes daugiaus kaip 10 dienų nuo 
to laiko, kada d-ras Ernstas matė ją sergančią iki tam laikui, 
kada jis ją pirmąkart išvydo išgijusią. Dešimties dienų esą 
gana žaizdoms užgyti. Nedaktarų liadijimui, sakančiam, kad 
5 rugsėjo rytmetyje ir po pietų Rouchelienė tebesirgo, o va¬ 
kare buvo sveika, nei Mulleris, nei kiti gydytojai nepripažino 
vertės. 

Žmonės netik serga, bet ir miršta be gydytojų; ir negali 
sakyti, kad nenumiręs tas, kas be daktaro mirė. Lygia dalia 
ir ligą galima sužinoti be gydytojų. Mano sesuo jau treti mo¬ 
tai kaip iš lovos nekelia. Iš pradžių gydytojas ją apžiūrėdavo, 
o dabar jau liovėsi, nes išgydyti negali. Jau pusė metų, kaip 
gydytojas nebuvo pas mano seserį, o ji bet-gi nepagijo. Dak¬ 
taras mano sesers ligos šiandien negali liudyti, o bet-gi aš ži¬ 
nau, kad sesuo serga. Ir ne aš vienas, o visi giminės ir pažį¬ 
stami lygiai tą žino. 

Norėčiau, kad atsirastų kokis nors gydytojas, kurs ma¬ 
nim, ne gydytojum, netikėtų ir sakytų, kad mano sesuo pasveiko 
per tą pusę metų, kada gydytojas jos nematė. Aš žinau ne 
vien tą, kad mano sesuo ligonis, bet pasakyčiau ir ligos vardą. 
Kai daktaras mano seserį gydė, tai jis jos ligą pažino ir ligos 
vardą pasakė. 0 aš dabar matau, kad sesuo taip-pat sirgo per 
du metu, kol daktaras ją gydydavo ir taip-pat serga dabar. 
Pas ją buvo du daktaru iš dviejų miestų ir abudu vienaip li¬ 
gos vardą sakė, abudu vienaip pranašavo, kad ligonis greitai 
neišgys. Jeigu daktarai šiandien priešingai sakytų, kad mano 



825 


sesuo rasi ir neserga, tai jie ant juoko palaikytų savo mokslą, 
o ne mane. 

Taip ir Meco daktarai su Mulleriu ant juoko palaikė 
savo mokslą, kad sakė, būk Rouchelienė išgijo ne viena diena, 
o per pusantros savaitės. Juk tie žmonės, kurie Rouchelienę 
matė važiuojant į Liurdą, ir Liurde esant geriau pažino tą mo¬ 
teriškę už pačius gydytojus. Ligos vardą jie žinojo nuo gydy¬ 
tojų. Ir šiandieną visi gydytojai vienaip tvirtina, kad įsisenė¬ 
jusi vilko liga nuo veido neprapuola ūmai nei į vienuoliką 
dienų. 

Antrą klaidą Meco gydytojai padarė, kad sakė, būk Rou¬ 
chelienė neišgijusi, dėlto kad po viršutine lūpa buvo likusi 
maža votis. Juk prieš išgysiant Liurde, sirgo ne vien lūpa, bet 
ir veidas, ir gomurys, ir nosis, ir buvo skylė veide. Lupa, te¬ 
gu sakysim, neišgijo, bet išgijo nosis, veidas, gomurys ir 
skylė veide. Stebūklingų išgijimų būva dvejopų: vieni, kada 
ligos visai nei trupučio nelieka, o antri, kada^ lieka ligos da¬ 
lelė, ale ta žmogui nekenkia ir nesiplatina. Šita antroji išgi¬ 
jimų rųšis man išrodo stebūklingesnė; nes joje stebėtinas svei¬ 
katos sugrįžimas ir dar labiaus stebėtina tas, kad iš likusios 
dalelės liga neplinta. Jeigu Rouchelienės išgijimas būtų buvęs 
nestebuklingas, tai iš po lūpos vilkas vėl būtų aprietęs visą 
veidą. O to iki šiai dienai nebuvo. 

Visą vakarą 10 balandžio 1905 m. Meco gydytojų drau¬ 
gijoje tikintieji gydytojai persiginčijo su netikinčiais. Nega¬ 
lėdami sueiti į vieną nuomonę, galutinai sutarė išrinkti porą 
dideliai garsių ir mokytų gydytojų, kad tuodu būtų ginčo tei¬ 
sėjais. Išrinko profesorių Furnierą ir daktarą Besnierą, abudu 
gyvenančiu Paryžiuje. Bet tuodu neapsiėmė būti teisėjais. Ge¬ 
rai ir padarė. Neikoki teisėjai niekuomet neprivers netikintį 
tikėti, arba tikintį tikėjimo atsižadėti. 

-#- 


4. Gabrielius Gargamas. 

/ 

17 gruodžio 1899 metų pusiau vienuoliktos naktį iš mie¬ 
sto Bordo išvažiavo greitasis traukinys į Paryžių. Priešpas¬ 
kutiniame vagone buvo krasa (pačta). Krasą vežė keturi vyrai. 
Traukiniui bėgant jie mitriai dirbo savo vagone, kad pakeliui 
suskubtų išduoti ir priimti siuntinius su laiškais, traukiniui 
tik trumpą valandžiukę testovint prie stoties. 

Tarp tų keturių valdiuininkų buvo jaunas 30 metų vyras, 
Gabrielius Gargamas. Jis buvo pabaigęs Angulemo licėjų (augš- 
tąją gimnaziją) ir tarnavo krasoje. Atliekamu laiku jis moky¬ 
davosi, ketindamas išduoti krasų akademijos egzaminą, kad 
galėtų vėliaus gauti augštesnę ir pelningesnę vietą. 

Tą naktį smarkiai šalo, o Prancūzijos vagonai mažai kū¬ 
rinami. Krasų vagone buvo mažas kakalėlis. Sušalęs Gargamo 
draugas nuėjo pasišildyti rankas ant to kakalėlio. Nepigiai 
prisiartino prie šilumos, kaip traukinys pradėjo stabdytis ir su¬ 
stojo visai. Buvo pusė pirmos naktį. Mašina švilpė ir cypė, ale 
paeiti negalėje) slidžiomis nuo šalčio vėžėmis prieš Livernanto 
įkalnę netoli nuo Angulemos. Kelias ties tuo daiktu buvo 
susukęs apie kalną. Užpakalinių traukinio žiburių negalima 
matyti iš tolo. 

Nesuskubo žmonės suprasti kas darosi, kaip išgirdo už¬ 
pakalyje už kalno bildesį, kito paskui atbėgančio traukinio. Tai 
buvo dar greitesnis traukinys, išėjęs iš Bordo dešimčia mi- 
nutų vėliaus. Kas toliaus buvo, to Gargamas nežino. 

Toliaus pasakoja jo motina. Ji gyveno Anguleme ir išsi- 
rašinėdavo dienraštį le Petit Jurnal. Miesto skaitytojams tą 
dienraštį išnešiodavo tamtyčia pasamdyta žmona. Atėjus į Gar - 
gamus, ji pasakė motinai, kad šiandien laikraštis nesąs įdo¬ 
mus, ale kad naktį šalę miesto atsitikusi didelė nelaimė: du 
traukiniu susikūlė ant geležinkelio šalę miesto. 

— Koki traukiniai?—užklausė Gargamienė nusigandusi, 
nes įi žinojo, kad jos sūnus tą naktį turėjo važiuoti pro An- 
gulemą su krasa. 

— Ekspresas užšoko ant greitojo ir sudaužė keletą va¬ 
gonų. Daug sužeistų žmonių atgabeno į ligonbutį; esą ir už¬ 
muštų. Sako, kad keturi greitojo traukinio krasininkai mirtin 
užmušti. 

Gargamienė tik nublanko, kaip drobė ir sudribo ant ke- 
dės. Viešnia persigando ir liovėsi šnekėti. Paskui Gargamienė 
atsigavo ir tuoj nubėgo į ligonbutį žiūrėti sūnaus. 

Motina rado Gabrielių gyvą, bet jis negalėjo nei pasto¬ 
vėti, nei v pasėdėti, nei pašnekėti. Jis da kątik buvo žadą at¬ 
griebęs. Čia pat motina patyrė, kad antrojo traukinio mašina 
užšoko ant paskutinių vagonų pirmojo. Nuo ypo smarkybės 
ji parvirto ant šono, o tuodu vagonai sudaužyti į šipulius. 
Gabrielių numetė apie to sieksnių į šalį. Jis nukrito į sniegą 
ir išgulėjo be žado sniege 6 valandas su viršum. Jį rado sep¬ 
tyniose ryto ir parnešė į ligonbutį. 

Gydytojai sakė, kad apikaklis kaulas nulūžęs, ant galvos 
ir ant blauzdų buvo daug žaizdų. Žaizdos ir kaulo nulūžimas 
gana greit užgijo. Bet viduje liko kažin kas smarkiai sugedę: 
pilvas nepriimdavo valgio. Tšpradžių visas maistas būdavo, kad 


ligonis sučiulpdavo keletą itališkojo obuolio (pamarančo) skil¬ 
telių. Trylikai dienų praslinkus—per naujuosius 1900 metus 
Gabrielius suvalgė vieną skystą kiaušinį. 

Toliaus iki rugpiūčiui mėnesiui ligoniš vis tik taip mažai 
tevalgydavo ir ilgainiu jo viduriai dar labiaus sugedo. Visos 
apatinės kūno pusės nuo juostos iki kojų galo ligonis nevaldė 
iš pat pradžių. 

Daktaras Dekresakas bandė ligonį gydyti vanėmis. De¬ 
dant į vanes reikėjo kilnoti. Nuo kilnojimo Gabrieliaus liga 
dar labiaus įsismarkėjo. Jis negalėjo praryti visai nieko. Tada 
gydytojai ėmė jam leisti maistą į pilvą per tamtikras triūbe- 
les. Bet leidžiant triūbelę į kūną baisiai skaudėdavo. Todėl 
ligonį tepenėdavo šituo būdu tik vieną kartą į parą. 

Taip maitinamas nei vienas žmogus netunka. Tai-gi ir 
Gargamas pasidarė išdžiūvęs lyg baidyklė. Spėkų jam beveik 
neliko. Visa apatinė kūno pusė pasidarė be jausmo; galėjei 
jam kojas čiupinėti ir spaudyti, jis nejautė nieko. Ilgainiui jos 
pastyro taip, kad nei kitas žmogus negalėdavo jam kojų su¬ 
lenkti arba prakėsti. Ligonis buvo gana augšto ilgio, o te¬ 
svėrė tik 86 svarus (36 kilogramus). 

Besirgdamas ligonis padavė į teismą skundą ant geležin¬ 
kelio vyriausybės ir reikalavo, kad už sveikatos sunaikinimą 
užmokėtų nors tiek, kiek reikia pačiam pragyventi ir tėvams 
išmaitinti senatvėje. 

Tada prireikėjo gydytojo liudijimo apie ligą. Daktaras De¬ 
kresakas išbandė visą ligonio kūną ir aprašė ligą kuosmulkiau- 
siai. Jis išrado, kad ligos lizdas buvo nugarkaulio smagenyse. 
Daktaras sako, kad liga nėra histeriška (hysterotraumatizmas) 
ir kad nepaeina iš nugarkaulio smagenų suspaudimo. Ta liga 
esanti negreit ir nelengvai išgydoma. Ji veiklaus einanti 
smarkyn ir baigiantisi mirčia, nekaip pasitaisant. Daktaro raš¬ 
tas išduotas 29 gruodžio 1900 metų, t. y. į metus su viršum 
po apsirgimui. 

20 vasario 1901 m. apskričio teismas Angulemoje per¬ 
kratinėjo Gargamo skundą. Gargamo apginėjas reikalavo, kad 
už sveikatos sunaikinimą geležinkelis užmokėtų Gabrieliui at¬ 
lyginimą 300 tūkstančių frankų, o kasmet kad duotų jam 
antšpyžę po 12 tūkstančių frankų, ir dar pridėtų vien¬ 
kartinę pašalpą 10 tūkstančių. Geležinkelis to neapsiėmė. Ge¬ 
ležinkelio atstovas siūlė Gargamui 3 tūkstančius frankų kas¬ 
met iki gyvos galvos (t. y. 1110 rublių) ir daugiau nieko. 

Teismas pripažino, kad Paryžiaus ir Orleano geležinkelis 
turi mokėti Gargamui po 6 tuksiančius (t. y. 2220 rub.) kas¬ 
met iki gyvos galvos, o už sveikatos sunaikinimą turi pridėti 
vienkartį atlyginimą 60 tūkstančių frankų (22 tūkstančiu 200 
rub.). Jeigu Gargamas susilauks emeritūros, tai geležinkelis 

iš tų 6000 mokės mažiau tiek, kiek išneš emeritūra. Mokėji¬ 
mas tų 6 tūkstančių prasidės nuo Gargamo prašymo padavimo. 

Geležinkelis neapsiėmė ir padavė apeliaciją į Bordo. Tada 
prireikė antro gydytojų liudijimo. 19 birželio 1901 m.-dakta¬ 
ras Dekresakas parašė antrą pranešimą, kame pasakyta, jog 
ligonis serga po senovei. „Permainų maža, bet ligonis pamažu 
eina menkyn: prasidėjo rankų skaudėjimas, ko pirma nebuvo, 
kūnas dar labiaus sudžiūvo; viduriai blogai mala maistą. Kaip 
pirma, taip ir dabar reikia pripažinti, kad liga neišgydoma ir 
vis eina smarkyn“. Tai gydytojo žodžiai. 

Apeliacijos teismas Gargamo bylą gvildeno 2 liepos 1901 
met. mieste Bordo ir pripažino, kad 60 tūkstančių geležinkelis 
turi užmokėti susyk, kad metinis mokestis bus 6 tūkstančiai, 
bet Gargamui gavus emeritūrą, tie šeši tūkstančiai nebus su¬ 
mažinti, ir mokėjimas jų prasidės ne nuo prašymo padavimo 
dienos, o nuo tos valandos, kada atsitiko nelaimė. Tiktai iš 
tų bus atskaityta 2690 fr., ką geležinkelis užmokėjo už Gar¬ 
gamo gydymą Angulemos ligonbutyje. Taigi apeliacijos ištarmė 
pasidarė Gargamui naudingesnė, o geležinkeliui sunkesnė, negu 
buvo Angulemos teisme nuspręsta. 12 rugpiūčio geležinkelis 
apsiėmė išpildyti teismo ištarmę. 

Tokiu būdu Gargamas pasidarė turtingas, bet pinigais 
pasidžiaugti negalėjo. Jo liga ėjo smarkyn, o vilties iš niekiu* 
nebuvo. Nebūtų geležinkelis mokėjęs taip didelius pinigus, jei 
būtų galėta nors kiek tikėtis ligonio išgijimo. Tarp geležin¬ 
kelio savininkų (akcijonerių) buvo gerų gydytojų. Jie buvo 
Gabrielių apžiūrėję, ale savo nuomonės negarsino, nes tanuor 
monė dar labiaus patvirtino Dekresako liudijimą. Tai-gi Gar¬ 
gamas žinojosi greit mirsiąs. 

Katalikams mirtis nelabai baisi, jei tik ne ūma. Garga¬ 
mas nebuvo katalikas. Nuo penkioliktų metų jis nebuvo bu¬ 
vęs bažnyčioje, nei maldų nekalbėjęs. Ligonį ateidavo atlankyti 
du kunigu. Jiedviem Gabrielius stačiai sakydavosi į nieką ne¬ 
tikįs. Jo motina buvo gera katalikė, bet ji nedrįsdavo nei už¬ 
siminti sūnui apie tikėjimą. Tėvas, 80 metų senelis, taip-gi iš 
jaunų dienų tikėjimo nežiūrėjo. 

Viena Gargamo teta buvo mirusi Jėzaus Širdies vienuo¬ 
lijoje Angulemoje. Jos draugės vienuolės pažinojo Gabrielių 
ir meldėsi už jį, kad Dievas duotų jam nors išpažinties pano¬ 
rėti prieš mirtį. Taip-pat meldėsi Ortezo mieste šv. Kliaros 
vienuolija, kame buvo Gabrieliaus pusseserė dar gyva. 

Nežinia ar tai tų vienuolių pasiųstas, ar iš savęs sumin- 
tijęs vienas Gargamo pažįstamas, atėjęs atlankyti ligonies, už¬ 
siminė jam apie Liurdo stebuklingus išgijimus. Gabrielius už¬ 
tatai supyko ir nenorėjo šnekėti apie tokius, anot jo, „niekus“. 

Taip ir likosi gulėti ligonbutyje be vilties ir be dvasiš- 

kus šviesos spindulėlio. Vieną dieną, besėdėdamas lovoje, atsi¬ 
dengė savo apmirusias kojas ir pamatė juodulį netoli pirštų. 
Mintijo, kad vienuolės nešvariai jį laiko, nenumazgojo kojų kaip 
reikiant. Pakrapštė juodulį pirštu, o-gi tas iškrito, o iš po jo 
išsivertė poliai. Tai buvo gangrena, netolimos mirties pra¬ 
nokėja. 

Be Dekresako ligonbutyje buvo dar gydytojas Tesieras. 
Tas tvirtino, kad Gargamui reikia piauti nugarkaulis. Ligonis 
baisiai to piovimo nenorėjo. Neturėdamas kaip apsiginti nuo 
nemalonios daktaro šnekos, Gabrielius ketino eiti iš ligonbučio 
sirgti pas tėvus. Ir mirti pas savuosius maloniau, ir didelė li¬ 
gonbučio salė pilna ligonių buvo Gabrieliui įkyrėjusi. 

Tai buvo rugpiučio mėnuo 1901 m. Tuomet iš Paryžiaus 
rengėsi daugybė žmonių važiuoti į Liurdą su taip vadinama 
tautos peregrinacija. Tai-gi motina ir sako sūnui: 

— Jau kad keltis iš ligonbučio, tai tas pats žygis nuva¬ 
žiuoti ir į Liurdą. Paryžiečiai pro Angulemą važiuoja. 

Motinai padėjo šnekėti kiti giminės. Galų gale ir Gabrie¬ 
lius jų šnekų paklausė. 

Tesižinai, tegu veža kur nori. Giminės bematant įrašė 
Gabrielių į meldžionių skaitlių. Tai buvo tik pradžia. Jiems 
rūpėio, kad jis išpažintį atliktų. Tat ir ėmė kalbėti, kad visi 
meldžionįs prieš kelionę atlieka išpažintį, kad apsiimdamas 
būti meldžionim, jis apsiėmęs ir išpažintį atlikti. 

Gabrielius buvo teisaus būdo žmogus: ką sykį apsiimdavo 
tą ir pildydavo, nors apsiimdamas nebuvo manęs, kad to rei¬ 
kės. Kaip tik jis apsiėmė atlikti išpažintį, taip giminės, ypač 
moters, bežiūrint surado kunigą. Gabrielius atliko išpažintį pri¬ 
derančiai, nors jo tikėjimas buvo menkutis. Tai darėsi 16 rug- 
piūčio 1901 m. 

19 rugpiučio į ligonbutį atnešė tam tyčia padarytą lovą 
su rankenomis. Jos plotis buvo tokis, kad galėtų įtilpti per du¬ 
ris į vagoną. Kojų gale buvo prikalta stačia lentutė, kad būtų 
ant ko pakabinti užklodę. Kaip tik užklodė siekdavo pūvan¬ 
čias kojas, taip ligoniui pasidarydavo didis kentėjimas. 

į tą lovą paguldė Gabrielių; padėjo šalia jo stemplinę 
triūbelę, su kuria jį penėdavo; ir, labai atsargiai išnešę iš li¬ 
gonbučio, padėjo ant vežimo. į stotį važiavo žinginėle. Ligonį 
lydėjo motina, tarnas ir viena motinos draugė. 

Meldžionių traukinys stovėjo pas stotį, kad Gargamai at¬ 
važiavo. Tarp meldžionių buvo įsimaišęs vienas ponas, kurs, 
į Dievą netikėdamas, važiavo tyčia pažiūrėti, kaip meldžionįs 
keliauja į Liurdą ir ką jie ten veikia. To pono pavardės ne¬ 
gavau patirti, nes radau jį paženklintą tik viena raide V. Jis 
buvo vieno didelio Prancūzijos miesto valdybos narys. 

Tas ponas buvo vienui vienas savo vagono perdalinime. 
Bežiūrėdamas į žmones, besisukinančius apie stotį, jis mintijo^ 
kad gera būtų jam iš arti pamatyti nors vieną tikrą ligonį ir 
veizėti, ar jis išgys Liurde, ar ne. 

Bestovėdamas štai ir pamato, kad neša žmogų paguldytą 
lyg ant morų, lyg ant kęseių, lyg ant lovos. Salia ligonio 
eina dvi poniškos moters. Akyvasis keliauninkas žiūri, kur 
dės tą pusiau negyvą žmogų. O-gi nešėjai ateina ties tuo pa¬ 
čiu vagonu ir čia jau šalę vagono pastato lovą su ligoniu. 
Ponąs V. užuodė smarkų fenolio ir jodoformo (vaistų) kvapą. 
Trumpa valandžiukė truko, kol Gabrielių įkėlė į vagoną šalę p. V. 

Nors ligonį labai atsargiai nešiojo, bet neapsiėjo be mažo 
susitrenkimo. Nuo to susitrenkimo Gabrielių užpuolė baisus 
sopuliai. Jis apmirė ir tas apmirimas visą valandą truko. 

Prancūzijoje vagonai dažniausiai būva padalinti ^ daug 
skyrių. į kiekvieną skyrių įėjimas iš šono. Tarp perdalinimų 
būva sienos. Sienoje tarp pono V. ir Gargamo skyrių buvo 
langas. Iš vieno perdalinimo buvo aiškiai matyti, kas darėsi 
kitame. Ponas V. visu keliu domėjosi į savo sergantį kaimyną. 
Ant rytojaus 7 besibaigiant rytmetyje traukinys atbėgo į Liurdą. 

Prieš pat atvažiuosiant ties stočia Gargamienė pro langą 
pamatė augštą kryžių, pastatytą ant Espeliugų kalno viršūnės. 
Ji tarė Gabrieliui: 

— Sūneli, pagarbink kryžių ir paprašyk Jėzaus, kad tau 
duotų sveikam grįžti. 

Sūnui nepatiko. Jis nukreipė galvą į kitą pusę ir nežiūrėjo 
į kryžių. Turbūt kelionės sopuliai buvo užmušę silpnutį tikė¬ 
jimą. pradėjusį užsimegsti per išpažintį. 

Tuotarpu traukinys sustojo. Visų vagonų šonuose atsidarė 
durįs ir keliauninkai lyg birte išbiro ant žemės. Tik Gabrie¬ 
lių pamaži ir atsargiai iškėlė su lova. 

Iš stoties jį nunešė tiesiog pas urvą. Ten buvo mišios. 
Ligonis buvo žadėjęs priimti Komuniją ir priėmė. Jis negalėjo 
praryti visos Ostijos, todėl ^kunigas tik mažą trupinėlį padėjo 
jam į burną. Jis priėmė tą Švenčiausią Sakramentą silpnai tikė¬ 
damas, be džiaugsmo, be jausmo, o šaltai, lyg kokį paprastą 
daiktą. 

Po Komunijai pasidarė netikėta permaina. Tarsi maloni 
šiluma apėmė jo širdį. Jis nūste panūdo melstis ir melstis. 
Bet melstis nemokėjo. Nei lūpos, nei smagenįs neatsiminė nei 
vienos maldos. Ėmė nabagas ir apsiverkė. 

Tik štai pajuto, kad kojose, giliai mėsose ėmė lyg 
kribždėti kažin kas: tarsi vabaliukai ten bėgiojo. Pasižiūri tikė¬ 
damas stebuklą rasti ir nieko neranda. Kojos, kaip buvusios,, 
taip ir tebėra apmirusios ir pūvančios. 

Nežinau kur jis perbuvo dieną. Tik antrai musus po pietų 
jį atnešė pas vyrų maudynę. Patarnaujantieji ligoniams vyrai 
paėmę jį nuogą paguldė v ant plikos lentos ir įleido į stebuklin¬ 
gojo šaltinio vandenį. Šiuo sykiu Gabrielius jau mokėjo mel¬ 
stis. Jis kalbėjo: „Švenčiausioji Motinėle, pasigailėk mūs. Pa¬ 
nele, kuri Liurde apsireiškei, išgydyk mus; Ligonių Sveikata, 
melskis už mus“. Rodos gera malda, o liko neišklausyta. 

Dviem valandom vėliau, ketvirtoj popiet, buvo didelė pro- 
cesija su Švenčiausiu Sakramentu. Visus ligonius" suguldė 
į eiliąprie paties tako, kuriuomi turėjo eiti kunigas, nešdamas 
Švenčiausią Sakramentą. Eilioję stovėjo ir Gargamo lova. 

Gabrieliaus veidas buvo išbalęs ir akįs užsimerkusios. Jis gu¬ 
lėjo neturėdamas spėkos nei mintyti. Keletas žmonių stovėjo 
šalia jo. Jiems beveizint jo veidas pamėlynavo ir persimainė 
baugiai. Tie žmonės nusigando. Vienas pridėjo ranką ir pa¬ 
juto, kad ligonis atšalęs. Čia jau ėmė tartis nešti jį tolyn, kad 
kiti ligoniai nenusigąstų mirštančio. Bet viena žmona, turbnt 
motina, sako: 

— Testovie, susimildami palikite. Kai numirs, aš užtiesiu 
burną skepeta, nieks nematys ir nenusigąs. 

Anie paklausė. Gabrielius likosi ant vietos. Veikiai jis at¬ 
simerkė. Apmirimas perėjo, bet sveikata nesugrįžo. Ligonis 
jautė gęstančio gyvenimo liūdnybę. Čia dar išgirdo abyšaliai 
savęs vaitojant kitus ligonius. Sunkus ir skaudus nusiminimas 
apėmė jam širdį. 

Žmonių eilios su žvakėmis ėjo pro jį giedodami. Paskui 
juos ėmė eiti vienuoliai ir kunigai. Antgalo po gražiu balda- 
kymu spindėjo monstrancija su Švenčiausiu Sakramentu, vy¬ 
skupo nešama. Gabrieliaus širdyje kažin kas pasidarė. Jis 
atsirėmė kumščiomis į lovą ir pakilo. Netikėtai atsiradusios 
spėkos greit išnyko ir jis parkrito vėl ant lovos. 

Jis bet-gi kįla antrukart. Šalia stovintieji neleidžia. Jis 
ginasi ir prašo, kad jį nukeltų nuo lovos. Tie žmonės padeda. 
Gabrielius išsitiesia ir atsistoja ant žemės basas be kitokio 
drabužio, kaip ilgi marškiniai ir šlaprokas. Per skruostus ri¬ 
tasi skaisčios stambios ašaros. Švenčiausiasis Sakramentas jau 
buvo praėjęs pro Gargamą. Visas sujudęs Gabrielius taria: 

— Aš galiu paeiti, aš tat jaučiuosi. 

Ir ištiesų jis,paėjo keletą žingsnių. Toliau žmonės neleido 
jam eiti paskui Švenčiausią Sakramentą, neapsirengusiam ir 
ligoniui. Jie privertė jį vėl atsigulti į lovą. 

— Leiskite mane!—tarė jis ypatingu balsu. 

— Švenčiausioji Panele, išklausyk jo. Jau 20 mėnesių, 
kaip jis nėra ištaręs garsiai nei vieno žodžio,—kalbėjo jo mo¬ 
tina verkdama. 

Kai pracesįja pasibaigė, Gabrielių su jo lova nunešė į gy¬ 
dytojų biurą, kur užrašinėjami stebuklingi išgijimai. 

Tą sykį ten buvo šešios dešimtįs gydytojų ir nemaža 
laikraštininkų. Paskui sūnų į biurą atsekė Gargamienė, ligo- 
nies tarnas, keletas moterų, ligonbučio patarnautojų ir ponas 
V., kurs buvo matęs Gabrielių atsikeliant. 

Liudininkams atsitikimą apsakius, gydytojai nusitvėrė 
Gabrielių žiūrinėti. Kaip jis atsistojo, tai išrodė, kad numirėlis 
atsikėlė; taip jis buvo nežmoniškai perdžiūvęs. Gydytojai pa- 
mieravo jo blauzdas. Per pačią storiausią vietą jos teišnešė: 
dešinėji 23 centimetrus (10 l / 2 col.), o kairėji 24 (beveik 11 col.). 
Riešų storis buvo 26 centimetrai (t. y. maža ką viršaus už 
12 colių). Ponas V. neatstojo nuo Gargamo. Apžiūrėjęs jo ko¬ 
jas rado naujinteliai užgijusias skyles. Tai būta gangrenos 
vietų. 

Biure buvo vienas žydas, anglų dienraščio Daily Mad 
korespondentas. Jis buvo matęs Gabrielių atsikeliant; jis ir ap¬ 
rašė teisingai visą atsitikimą, o minėtasis dienraštis atspaude. 

Iš biuro taip-gi nepriderėjo Gabrieliui eiti vienplaukiui, 
basam ir vienmarškiniui per žmones. Todėl jį vėl nešte nu¬ 
nešė į ligonbutį. Ligonbutyje jam buvo prirengtas skyrium 
kambarėlis. Ten juodu liko vienu su motina. Likę ilgai veizėjo 
vienas į kitą. Iš džiaugsmo abudu kalbėti užmiršo. 

— Mama, aš noriu valgyti,—galutinai tarė Gabrielius. 

Motina visa laiminga išbėgo valgio jieškoti. Atnešė mė¬ 
sinės sriubos, vištos sparną, ostrygų ir vynuogių kekę. Gabrie-' 
liūs bematant viską suglemžė. Vakarykščiui buvo reikėję per 
tritlbelę jam kįmšti valgį į stemplę, tos pačios dienos rytą nei 
Ostijos jis nebuvo galėjęs priimti visos, dabar jau valgė lyg 
visi žmonės. Motina nenorėjo duoti daugiau, kaip pusę vištos 
sparnelio, ale Gabrielius jos nepaklausė ir sukirto viską, kas 
buvo atnešta. 

Po to ėmė eiti visoki svečiai pažiūrėti išgijusio Gabrie¬ 
liaus. Iki dešimtai valandai nedavė jam pasilsėti. Nei jis pats 
nežino kiek dešimčių kartų jis perpasakojo savo ligą ir išgi¬ 
jimą. Vėliaus sveikas būdamas sakėsi nenorįs, kad antrukart 
reikėtų tiek daug šnekėti, kiek tą dieną šnekėjęs. 

Po dešimtai jau neįleido nei vieno svečio. Gabrielius už¬ 
migo. Patarnautojas budėjo pas kambario duris dar nevisai 
įtikėdamas į pono išgijimą. Ant įytojaus Gabrielius pabudo, 
saulei jau augštai esant ant dangaus. Tik tada jis pajuto kaip 
linksma ir laiminga būti sveikam ir jaunam ir džiaugtis vasa¬ 
ros grožybėmis. 

Bet ne visai greitai jis galėjo išeiti pasidžiaugti dienos 
skaistumu. Drabužių neturėjo. Pasiuntė žmogų į miestą, kad 

nupirktų visų eilę pasiūtą. Parnešė, išsirinko, apsitaisė ir išėjo- 
džiaugsmingas. 

Buvo išsiųstos telegramos tėvui į Angulėmą ir advoka¬ 
tui Sevenetui į Sen-Soverą. Sen*Sovero miestas netoli nuo 
Liurdo. Sevenetas, kaip sakosi, lėkte atlėkė pažiūrėti išgijusio- 
Gabrieliaus. Rado jį besirengiant į miestą. 

Visi trįs: Gabrielius, jo motina ir Sevenetas išėjo į gydy¬ 
tojų biurą dar kartą pasirodyti. Su jais nuėjo ir keletas kitų 
žmonių. Gydytojai išnaujo ėmė jį žiūrinėti. Apžiūrėjęs d-ras 
Buasari stebėdamasis tarė kitiems gydytojams: 

— Vyrai! mes turime įsidėmėti pirmiausiai, kad sulig^ 
medicinos mokslo Gargamas negali paeiti, nes kojų kilnoja¬ 
mieji raumenįs išnykę. 

Kaip yra su medicinos mokslu, Gabrielius gerai nežinojo,, 
bet jis žinojosi aiškiai, kad buvo kokią pusę varsto pėsčias 
atėjęs. Taip-pat ir po gydytojų biuro kambarį jis pavaikščiojo 
visiems gydytojams veizint. 

Po to gydytojai ėmė šnekėti apie prapuolusiąją Gargamo 
ligą; vieni išrado vienokias jos priežastis, kiti kitokias. Vieni 
kalbėjo, kad buvo sugedę nugarkaulio smagenįs, kiti—kad 
nugarkaulis buvo įlūžęs ir suspaudęs tuos smagenis, treti iš¬ 
rado, kad galėję būti dar ir kitaip. Advokatas • Sevenetas 
papasakojo, ką jis žinojo nuo daugelio gydytojų, apžiūrėjusių 
Gabrielių, einant jo teismui su geležinkeliu. Galutinai vienas 
Paryžiaus ligonbučių chirurgas (piaustytojas) tarė: 

— Ką či i, vyrai, jieškoti smulkiųsužeidimų. Juk žinoma, kad 
tokiose ligose visas kūnas sunyksta ir viskas jame sugenda. 

Beveik visi, pripažino, kad taip būta ir kad nei kokis plo¬ 
vimas nebūtų išgydęs išsekusių gyvybės spėkų. 

Gargamas iš tos dienos vis ėjo stipryn ir stipryn. į dvi¬ 
dešimt dienų po to jis pasidarė sunkesnis 25 svarais. Blauz¬ 
dos pasidarė 35 centimetrų storio, t. y. 12 centimetrų viršaus. 
[ metus Gargamas parėjo į priderantį jo amžiui ir ūgiui sun¬ 
kumą. 1902 m. jis svėrė 180 svarų ir galėjo dirbti sunkius 
darbus. 

Ligos ženklelis bet-gi liko. Nugarkaulyje, ties tuo daiktu, 
kur d-ras Tessieras išrado nugarkaulio įlinkimą, vis atsiliepia 
šiokia-tokia silpnybė. Tiktai ta silpnybė netrukdo nei dirbti, 
nei nedaro žymaus skaudėjimo. Nuo išgijimo iki 1907 metų. 
o gal ir iki šiol, Gargamas neatkrito į ligą. 

Tėvo ir giminių džiaugsmas buvo labai didelis, kai sū¬ 
nus parvažiavo sveikas į Angulėmą. Minėtina, kad šitas išgi¬ 
jimas sujudino dalį krasos valdininkų Prancūzijoje. Sugrįžęs 
sveikas į Angulėmą, Gabrielius nurašė savo vyriausybei į Pa¬ 
ryžių, kad sveikas. Krasų valdyboje buvo gana daug raštų, 
prirodančių jo ligos sunkenybę. Todėl valdyba neįtikėjo Gar- 

gamo raštui, o paliepė savo gydytojui, kad ateitų ir dar kartą 
apžiūrėtų. Gydytojas buvo socijalistas, vienas iš kairiausiųjų to ^ 
miesto valdybos narių. 



Gabrielius Gargamas. 

Stebuklingas jo išgijimas pripažintas teisme. 

i Teismas pripažino, kad jo liga neišgydoma, o jis stojo sveikas 
susyk ir tebėra sveikas). 

'Fas gydytojas supyko ant Gurgamo, apžiūrėjęs jį, ir liepė 
kuogreičiaiisia grįžti į savo tarnavimą. Gargamas grįžti ne¬ 
norėjo, o norėjo pats pasimatyti su augščiausiąja krasų val¬ 
dyba ir nuvažiavo į Paryžių. 

Nuvažiavęs gavo pasikalbėti su vienu iš augščiau šiųjų 
krasos valdininkų ir apsakė jam savo stebuklą. Didysis valdi¬ 
ninkas buvo labai mandagus. Gražiai visko išklausė, šypsojosi 
ir nieko nesakė, bet išpildė visa, ką Gargamas norėjo. Direk¬ 
torius ir inspektoriai taip gi maloniai apsiėjo su Gabrielium. Iš 
šnekų su jais jis suprato, kad Paryžiaus krasų valdyboje yra 
raštų, gana aiškiai prirodančių, kaip sunkios būta Gargamo ligos. 

Ilgiausia į Gargamo išgijimo stebuklingumą netikėjo ka¬ 
talikiškojo Lillio universiteto medicinos (gydymo mokslo) pro¬ 
fesorius Despliatas. Jis sakė, kad Gargamo liga galėjusi būti 
nervinė, ir todėl išgijusi greitai. Bet kojų pūvimas nebuvo 
nervinis, blauzdų sunykimas ir žingsnių nelygybė, likusi po 
ligos, parodo, kad jos priežastis buvo nugarkaulio sugniūžinime. 
Iš to sugniūžinimo susispaudė nugarkaulio smagenįs, todėl ir 
kilo keletas nervinės ligos ženklų, patėmytų Gargamui sergant. 



XXX. 


Priekaby jieškojimai. 


1. G. Rubodas ir dienraščiai. 

Rodos visi žmonės nekatalikai lygiai su katalikais, tikin¬ 
tieji ir netikintieji turėtų vienaip džiaugtis, kad yra tokia vie¬ 
ta ant žemės, kur daugybė ligonių išgija. Tečiaus Liurdas ne¬ 
patinka daugeliui žmonių. Tikėjimo priešininkai nuolatos nau¬ 
jus būdus išranda Liurdo dalykams kenkti. 

Šalę Masabielio kalno Liurde yra kitas augštesnis Bspe- 
liogu vadinomas. Jis buvo plikas ir nenaudingas. 1869 metais 
5 lapkričio dieną Tarbo vyskupas tą kalną nupirko nuo Liur¬ 
do miesto už 4 tūkstančius frankų. Anapus kalno žemė pri¬ 
klausė žmogui, vadinamam Milias. 10 spalių L874 m. Miliasas 
pusę savo žemės pardarė Gustavui Rubodui. 

Rubodas ant nupirktos žemės pastatė viešbutį, o kad 
svečiams būtų artimesnis kelias į miestą, Rubodas prašė vys¬ 
kupo atstovų, kad leistų — pasidarydinti taką per Espeliūgo* 
kraštą. Urvo ir bažnyčių prižiūrėtojai misijonoriai-kunigai, 
vyskūpo vardu leido Rubodui darytis taką per kalną vysku¬ 
pijos pinigais pirktą, bet pareikalavo, kad Rubodas pasirašytų,, 
jog tas leidimas yra vien iš malonės, ir jog takas niekuo¬ 
met negalės tapti Rubodo nuosavybe, o vyskupas galės tą ta- 

ką panaikinti, kada tik norės. Po šituo raštu Rubodas pasira¬ 
šė 9 sausio 1877 metų. 

Vyskupas to parašo reikalavo, nes žinojo, kad ateis lai¬ 
kas, kada reikės taką panaikinti. Pinigai buvo mokėti už kal¬ 
ną su ta minčia, kad ant jo bus įrengtos Kryžiaus Kelių sta¬ 
cijos. Vyskupas norėjo jąs įtaisyti labai gražias ir neapsako¬ 
mai brangias. 

Tuom tarpu antroji Miliaso lauko dalis tapo parduota kitam 
pirkėjui. Turėdamas kelią per Kalvariją arba Espeliūgų kalną, 
Rubodas naujam savo kaimynui pardavė kelelį, kurį galėjo 
turėti per jo lauką į tikrąjį kelią. Viskas buvo gera iki kol 

1898 metais vyskupas nepradėjo rengti kryžiaus kelius išti- 
krųjų. Prieš imsiant stacijas ženklinti brangiomis stovylomis, 
paženklino jąs augštais mediniais kryžiais. Vyskupas Bijeras 
liepė pranešti Rubodui, kad imtų jieškotis sau kelio kitur, nes 
per Kalvariją važinėti ne ilgai tegalės. 

4 rugsėjo tų pačių metų Rubodas rašo vyskupui laišką, 
kame sakosi ilgai kentęs ir meldęsi, bet galutinai esąs priver¬ 
stas šaukties prie Vyskupo malonybės, kad, iki kol tiesa ga¬ 
lutinai nepasirodys, leistų naudotis keliu einančiu per Kalva¬ 
rijos (Espeliūgų) kalną. Podraug jis skundžiasi, kad jau kele¬ 
tą metų, kaip misijonoriai reikalauja, kad Rubodas prašytų 
leidimo kiekvieną kartą, kada jo vežimai su vynu, kuru ir 
kitais būtinai reikalingais daiktais turi parvažiuoti iš gele¬ 
žinkelio. 

Vyskupas to prašymo išklausyti negalėjo ir neišklausė. 
Dieną kelias per kalną būdavo atdaras, o ant nakties uždary¬ 
davo jį geležiniais vartais. Vyskupas Bijeras mirė rugpiūtyje 

1899 metų. \ jo vietą vyskupu užstojo kunigas Pranciškus 
Šepferis. 

Rubodas ir berašąs jam laišką 23 rugp. 1900 m., kad 
lieptų panaikinti vartus nuo kelio. „Iki pereitų metų, — rašo 
jis, — arba tiesiaus sakant iki 1898-ųjų, važiuodavom liuosai. 
Bet dabar jau dveji metai, kaip užstatyti vartai, kuriuos užda¬ 
ro... per pracesiją ir po jos.“ 

Vyskupas atsakė, kad to prašymo negalįs išpildyti, ir kad 
kelio reikia jieškotis kitur. 

Vyskupas kitaip padaryti negalėjo. Juk negalima-gi lei¬ 
sti, kad per tarpą meldžiančiųsi žmonių važinėtų vežimai su 
vynu, alum ir kitais daiktais ir kad „pirmeivis“ vežėjas kepu¬ 
rėtas sėdėdamas ant alaus statinės poškytų botagu, kada 
žmonės skaito ar klauso Jėzaus kentėjimų apmąstymus. Staci¬ 
jos dar nebuvo pastatytos, bet jų vietose jau stovėjo pašven¬ 
tinti kryžiai ir žmonės jau vaikščiodavo ten kryžiaus kelius. 

Rubodui reikėjo atpirkti nuo kaimyno savo įvažiavimą 
į miesto kelią. Kaimynas, žinoma, taip pigiai * nepardavė kaip 

ŠvenČ. Panelės Apsireiškimai Liurde. 22 

buvo pirkęs. Rubodas turbūt, tikėjosi, greičiaus kunigus pri- 
versiąs nusileisti, ne kaip savo kaimynų. Juk yra daug žmonių, 
mokančių labai įskaudyti kunigams, už ką šie nenori tąsytis 
po teismus. Kiti, žinodami teismuose nelaimėsią, baugina ku¬ 
nigus, žadėdami aprašyti juos laikraščiuose. Gal dėl tų, gal 
dėl kitokių priežasčių Rubodas nuo 1898 iki 1901 m. nesilio¬ 
vė važinėjęs uždraustu keliu. 

1901 metais pargabeno į Liurdą 10 varinių s to vylų, tru¬ 
putį didesnių už paprastą žmogaus ūgį ir iš jų sustatė pirmą¬ 
ją staciją ant Kalvarijos arba Espelingų kalno. Tada jau pats 
Rubodas galėjo matyti, kad negalima jam ten važinėti. Bet jo 
būta priešgynio žmogaus. Jis nėsijieškojo kito kelio, nors vys¬ 
kupas dar kartą jam priminė, kad toliaus čia negalima va¬ 
žinėti. 

Rubodui neklausant žodžių nei raštų, vyskupas po naujų 
1902 metų duoda jam žinoti, kad daugiaus nebebus gali¬ 
ma važinėti per Kalvarijos kalną, ir kad tas pranešimas pa¬ 
skutinis. Kaip senesnius vyskupo pasakymus, taip ir šitą Ru¬ 
bodas palaikė per nieką. Tada vyskupas 28 balandžio 1902 m. 
nuleido jam raštą per teismą. 

Penkias dienas palaukęs Rubodas rašo vyskupui laišką. 
3 gegužio, kad netikįs, jog galima esą jam uždrausti kelią 
per Kalvarijos kalną ir kad turįs viltį, jog vyskupas nusileis 
neskustas į teismą. Vyskupas palaukė du mėnesiu. Nieko ge¬ 
ro nesulaukdamas liepos mėnesyje liepė užmūryti kelią. 

Rubodas sukruto ir padavė vyskupą į teismą. Teismo 
būta prielankaus Rubodui. Prieš perkratinėsiant skundo tei¬ 
singumą teisėjas liepė atidaryti Rubodui kelią iki vyriausybė 
neištirs ginčo ir nepasakys kieno teisė. Tas teisėjo raštas iš¬ 
duotos 19 liepos 1902 m. Bylos perkratinėjimą atidėjo už 
metų. Ji buvo 5 rugpiūčio 1903 m. Liurdo teismas išrado, 
kad Rubodas gali turėti kelią per vyskupo lauką. Vyskupas 
padavė apeliaciją augštyn. Apeliacijos perkratinėjimas buvo 
mieste Po 17 balandžio 1905 m. Tenai panaikino stebėtiną 
Liurdiškio teismo ištarmę. 

Po teismo ištarmei turi pereiti keliolika dienų, kol ištar¬ 
mė užsitvirtina. Tose dienose galima duoti apeliaciją augsčiaus. 
Rubodas, antrame teisme nelaimėjęs, apeliacijos į trečiąjį ne¬ 
davė. Antrosios instancijos ištarmė užsitvirtino galutinai Tei¬ 
smo lėšas priskyrė, kad Rubodas užmokėtų. 

1905 metais Liurde prie Urvo ir jo bažnyčių tarnavo jau 
nebe vienuoliai kunigai misįjonoriai, o šiaip kunigai, vadinami 
kapelionais. Prancūzijos valdžia persekioja vienuolijas. Kape¬ 
lionai susitelkę į draugiją, kiti aprūpina dvasiškus reikalus, 
o vienas prižiūri triobas, žemę ir turtą. Tas vadinasi eko¬ 
nomas. 

Teismo ištarmei užsitvirtinus kapelionų ekonomas prane¬ 
šė Rubodui, kad jieškotųsi kelio kitur, nes pervažiavimas per 
Kalvarijos kalną bus užmūrytas. Rubodas neklausė. Vyskupas 
paliepė teismo ištarmę įteikti kaimynui per priestolį, bet nei 
iš to nieko nebuvo. Birželio mėnesyje 1905 m. vyskupas pa¬ 
liepė užmūryti kelią. 

17 rugpiūčio teismas pareikalavo iš Rubodo 344 frankus 
33 santimus teismo lėšų. Rubodas sakėsi tų pinigų neturįs. Jis 
ir jo pati nurašė laišką vyskupui, kad paskolintų tuos pinigus 
ir kad lieptų iškirsti skylę mūre. Vyskupas minkštos širdies 
žmogus: užmokėjo tuos 344 frankus, liepė dar palikti mūre 
skylę, kad Rubodui būtų lengviaus derėtis su kaimynu dėl 
kelio atpirkimo. Pats vyskupas bandė nupirkti Rubodui ke¬ 
lelį nuo jo kaimyno, bet tat pasirodė neišpildoma be to kai¬ 
myno kaltės. Paskui vyskupas siūlė Rubodui padaryti kelią 
aplinkui, bet Rubodas neapsiėmė. Iki rugsėjo 1905 m. vysku¬ 
pas nesuprato, kad Rubodas piktai jį erzina ir moka apsime¬ 
sti gailesčiu, kada reikia ant vyskupo kišenės užkrauti to erzi¬ 
nimo kaštus. 

Gale rugsėjo Rubodas dar siūlė vyskupui savo viešbutį 
„Ermitažą“, kad pirktų. Vyskupas nenorėjo ir negalėjo pirkti. 
Šia gadyne Prancūzijos valdžia atima tą, ką Bažnyčia savo 
pinigais turi nusipirkusi. 

Kai Rubodas negalėjo daugiaus kankinti vyskupą, tai nu¬ 
sitvėrė dienraštis Matin. 9 spalių 1905 m. tas dienraštis at- 
spauzdino straipsnį apie žmones, kuriuos užmūrijo Liurdo vys¬ 
kupas. Tie žmonės esą Rubodai. Gustavas Rubodas vieną ne¬ 
laimę turėjęs, kad jo pati mirė. Po šermenų kunigai pradėję 
labai kištis į jo dalykus. Keliems metams praslinkus Rubodui 
pasitaikė pražudyti daug pinigų. Tada kunigai ėmę kalbinti, 
kad jiems parduotų savo viešbutį ir žadėję jam po 3,000 fran¬ 
kų kasmet iki gyvos galvos. Rubodas abejodavęs. Bet pasi¬ 
taikė į jo viešbutį užvažiuoti ne visai jaunai merginai mokan¬ 
čiai vesti pirklybos knygas. Rubodas ją samdė, kad būtų jo 
viešbučio kasierė. Ji apsiėmė. Iš tos dienos viešbučio pelnas 
ėmė eiti daugyn. Ne kiek laukęs našlys Rubodos ją vedęs. 
Kunigai bandę kalbinti, kad stačiai parduotų viešbutį, bet Ru¬ 
bodai neapsiėmę. Tada tai vienas iš kunigų tapęs vyskupijos 
turtų prižiūrėtojum ir pirkęs beveik visą Kalvarijos kalną ir 
užbrėžęs didžius kryžiaus kelius, o vyskupas Bijeras liepęs ap¬ 
tverti kalną. Ermitažo (viešbučio) gyventojai turėję lamintis 
per akmenynus ir brūzgus. Tuom tarpu Bijeras miršta, užstoja 
Šepferis. Vieną rytą ties Rubodo namais susitelkia mūrinin¬ 
kai, priveža plytų, kalkių, akmenų ir ima mūryti aplinkui. Tai 
vis daroma, kad nebūtų kur išeiti nemaloniam kaimynui. 

Kas žinojo Rubodo apsiėjimą su kunigais, tas pyko skai¬ 
tydamas šitą Matin'o pasaką. 0 kas nežinojo, tam išrodė, būk 
vyskupas apmūrijo Rubodo triobas ir marina jį badu. Dien¬ 
raščio pasakoje nemaža ir melo. Rubodo pati Teresė mirė 
7 kovo 1898 m., o Mariją Niveletikę jis vedė 13 spalių tų pa¬ 
čių metų. Tai nebuvo kunigams tos keletos metų užsiiminėti 
našlio reikalais. 

Iš Matin'o tą pasaką pagriebė Tuliuzoje išeinanti Depe- 
che. Keturiomis dienomis vėliaus Matin'e išėjo antras straip¬ 
snis, apie vyskupo užmūrytuosius žmonės Liurde. Tame nu¬ 
meryje dienraštis talpina Rubodo pasirašytąjį prižadą, kad 
liausis vaikščiojęs per Kalvarijos kalną. Talpindamas nusiduo¬ 
da lyg perrašąs dokumentą žodis į žodį, tuom tarpu perkeičia 
žodžius keliose vietose taip, kad išeitų Rubodas teisus, o vys¬ 
kupas kaltas. 

Tame pačiame 13 spalių 1905 m. numeryje Matin'as 
spauzdina Liurdo valdybos sutarimą, anot jo buvusį 14 spa¬ 
lių 1869 m., ir išrašytą iš miesto valdybos knygų. Vadinasi, 
paduoda valdiško dokumento išrašą (kopiją), o tas dokumen¬ 
tas ištisas pramanytas. 14 spalių 1869 m. Liurdo miesto val¬ 
dybos posėdžio visai nebuvo. Espeliūgų kalną ta valdyba su¬ 
tarė parduoti vyskupui 5 lapkričio 1869 m. ir ne tokiomis 
sąlygomis, kokios padėtos Matin'o pramanytame dokumente. 
Kalvarijomis tą kalną ėmė vadinti vėliaus. Tikrasis posėdžio 
sutarimas tikrai yra valdybos raštinėje, o jo išrasos jau ir 
spaudoje apgarsintos. Tikrąsias pirkimo sąlygas patvirtino 
Tarbo prefektas 22 lapkričio, o pardavimo aktą parašė Liurdo 
rejentas Nestoras Liapeirė 24 lapkričio tų pačių metų. Ant 
akto pasirašęs pirkikas vyskupas Lioransas ir pardaviko vie¬ 
toje Liurdo miesto viršininkas. 

Sustatęs ir apgarsinęs melagingą valdišką dokumentą, 
dienraštis dar pridėjo, kad Kalvarijos kalnas nesąs pilna vys¬ 
kupų nuosavybė, o vieta panaši į miesto pasivaikščiojimų 
daržą. 

Perskaitęs tą Matino numerį, Liurdo viršininkas (meras) 
Liakazė nurašė į redakciją, kad straipsnio rašytojas sume¬ 
lavo, kad dokumentas pramanytas, kad kalnas tikra vyskupo 
nuosavybė, kad Rubodai niekuomet nebuvo užmūryti. 

Dienraštis Liakazės laiško nespauzdino, o atsiuntė tele¬ 
gramą, kad miesto valdyba atsiųstų išrašą viršininko valdiš¬ 
kai patvirtintą, teisingai nuimtą nuo to posėdžio protokolo, 
kuriame sutarta parduoti kalną vyskupui. Dienraštis aiškiai 
žada grąžinti visus kaštus. Viršininkas tą dienraščio norą iš¬ 
pildė, dokumentus su markėmis išsiuntė ir paprašė kaštų su¬ 
grąžinti 5 frankus 10 centimų (nepilnai 2 rubliu). Matin išra¬ 
šų netalpino, klaidos netaisė, nei pinigų Liurdo miesto virši¬ 
ninkui už markes negrąžino. 

Tuom tarpu kiti dienraščiai iš Matin’o pasaką apie Rubo- 
dus skelbė į visas puses, kiekvienas savaip išdėdamas ir vie¬ 
nas už kitą pikčiaus aprašydamas vyskupą. Sakė, kad Rubo- 
dai mirštą badu, o gailestingi žmonės jiems priduodą valgį 
per mūrą, kad jau butų pražuvę, jei vienas gailestingas žmo¬ 
gus nebūtu paskolinęs 344 frankus teismo kaštams užmokėti. 
Kad tas „gailestingasis žmogus“ buvo vyskupas, tai jo prieši¬ 
ninkai nutylėjo. 

Dienraščiuose šmeižiamas vyskupas liepė aprašyti visą 
ginčą su Rubodais, perrašyti prie ginčo priklausančius doku¬ 
mentus ir atspauzdinti laikraštėlyje Journal de la Grotte. Kai 
tas tapo atspausta, vyskupas tą teisingą ginčo aprašymą nu¬ 
siuntė Matin’o redakcijai. Redakcija tylėjo. 

Liurdo viršininkas, nesulaukdamas pinigų už dokumen¬ 
tus ir markes, lapkričio mėnesyje dar kartą rašė į redakciją, 
gana skaudžiai, bet teisingai pasibiaurėdamas jos apsiėjimu, 
užtatai dienraštis 18 gruodžio vėl apteršė vyskupą straipsniu 
apie „Liurdo skandalą“. 

Per pačias Kalėdas 25 gruodžio vyskupas nuo savęs nu¬ 
rašė laišką Matin’o redaktoriui. Laišką atspauzdino smulkio¬ 
mis raidelėmis dienraščio užpakalyje ir dar pridėjo tokių pa¬ 
aiškinimų, kad skaitytojai vyskupą pakaltintų. Ant rytojaus 
atspauzdino laišką gautą nuo žmogaus, kurs sakėsi buvęs 
Liurde pereitą vasarą, apsigyvenęs Rubodo viešbutyje ir gavęs 
kopėčiomis laipioti per sieną iš jo išeidamas. Tiesa, Rubodai lai¬ 
kydavo kopėčias prie mūro savo darže. Ponia B. su savo tar¬ 
naite C. 14 spalių 1905 matė tąs kopėčias. Jodvi buvo išėju¬ 
sios pasivaikščiotų vieškeliu, einančiu iš Liurdo į Peiramalio 
kasyklas. Atėjusios ties Rubodais jodvi pasuko po dešinei, 
radusios takelį per lauką. Tuo takeliu jodvi atėjo iki triobai 
ir rado vartelius atdarus. Įėjusios per vartelius pasimatė esan¬ 
čios Rubodų darže. Trįs maži vaikučiai bėginėjo tenai. Pa¬ 
matę viešnias jie pribėgo artyn ir gražiai pasisveikino. Ponia 
paklausė, kur mama. Kūdikiai atsakė, kad su tėte pas mūrą. 
Motina išgirdo ir atsigręžus paklausė: 

— Kaip tamistos įėjo ta. 

— Lėkte įlėkėva, — atsakė viešnios. 

Rubodienė nukaito ir tarė: 

— Štai, sako, kopėčios, galita perlipti per mūrą išeinant. 

— Kam mudviem sprandą trukti, geriau keliu eiti! 

Viešnios linktelėjo, apsisuko ir išėjo. 

Matyt Rubodas ir Malin buvo labai artimu kitas kitam. 
Iš Rubodo patekdavo į dienraštį mažiausios smulkmenos, iš 
vyskupo — nei svarbiausieji daiktai. Rubodas nebūtų suėjęs 
į tokią artimą prietelybę su Matin’u , jei redakcijai nebūtų 
rūpėję išniekinti Liurdą ir jo vyskupą. 

-*- 

2. Jonas de Bonfon. 

Laikraščiai ir knygos galėtų atnešti žmonėms daug nau¬ 
dos ir šviesos. Tiktai nelaimė, kad yra raštininkų nežiūrinčių 
nei tiesos, nei sąžinės. Kad dienraštis Malin teršė Liurdo vys¬ 
kupą, į Tuliuzos Depčche ir į Petite Rėpubligue visokius nie¬ 
kus ant Liu r do rašinėjo Jonas de Bonfonas. Tuos niekus jis 
paskui sutraukė į knygas vardu Lourtl s et sės tenanciers , t. y. 
Liurdas ir jo išnaudotojai. 

Bonfonas sako, kad Peiramalis įmokinęs Bernadetą me¬ 
luoti, kad, patš nenorėdamas tankiai su ja susieiti, pavedęs 
Bartrių kamendariui kunigui Aderiui tą melo darbą atlikti. 
Aderis, girdi, paskui vyskupui prisipažinęs, ale vyskupas jau 
nebenorėjęs garsinti kunigų suktybės. 

Idant žmonės tiems apkaltinimams tikėtų, Bonfonas ant 
117 puslapio ima rašyti, bnk generolas prokuratorius, gyven¬ 
damas mieste Po, prieš pasibaigiant 1857 metams gavęs žinią, 
kad Liurde rengiami melagingi stebuklai, ir buk pranešęs tą 
žinią savo pavaldiniui, Liurdo prokuratoriui p. Diuturui. Bon¬ 
fonas įdeda į savo knygas ir išrašą iš to laiško. Laiškas bu¬ 
vęs šitaip rašytas: 

Imperatoriškojo teismo prokuratūra mieste Po. Gerbiamasai cieso¬ 
riaus prokuratoriau! Aš gavau žinią, kad metų pabaigai rengiamos ma¬ 
nifestacijos. Jos apsimes antgamtinumu ir nusiduos stebuklingomis. 
Meldžiamasai tamista, dabok, kad visi tie atsitikimai būtų pilnai suseka¬ 
mi. Man reikia žinoti smulkmenos, kad galėčiau atrastikokis bausmių są¬ 
rašo paragrafas duoda teisę jąs apkaltinti. Man rodos, kad vietinė admi¬ 
nistracija, tiek svietiškoji tiek dvasiškoji, mažai tamistai tepadės. Mudvie¬ 
jų uždavinys daryti iš savo pusės kas galima, idant neatsikartotų Salėto 
papiktinimai; ypač. kad po tikėjimiškomis suktybėmis čia dar slepiasi ir 
politiškosios. Teikis tamista priimti etc. Generolas prokuratorius (pasira¬ 
šęs) Falconnette. 

Bonfonas prideda, buk šitas laiškas buvęs rašytas 28 
gruodžio 1857 metų. Jį gavęs Diuturas, anot Bonfono, tikėjo¬ 
si, kad melagingi stebuklai prasidėsią „kūčioje 31 gruodžio“. 
Taip ir stovi knygose: fcūčioje 31 gruodžio . Prie tų žinių pridė¬ 
ta, kad 1 sausio 1858 m. Diuturas atvažiavęs į Po linkėti 
Falkonetui naujųjų metų. Falkonetas tada dar kartą priminęs 
Diuturui, kad dabotų Liurdo apgavikus. 

Melagis iš greitybės nesižino ką sakąs, todėl ir kučią 
perkėlė po kalėdų. Visame pasaulyje ir visuomet ji bųva 24 
gruodžio. Dar labinus suklupo tas melagingorašto pramanyto¬ 
ji, kad sakė, buk Falkoneto laiškas rašytas 28 gruodžio. Tą 

dieną Falkonetas nerašė valdiškų laiškų; jo raštinė sekmadie¬ 
niais (nedėliomis) vis bodavo uždaryta. Bonfonui nei kam ko, 
kad 1857 metais 28 gruodžio parėjo į sekmadienį. Retai ka¬ 
tram melagingų raštų sustatytojui taip nesiseka, kaip Bonfo- 
nui. Naujaisiais 1858 metais Diuturas nelinkėjo Falkonetui 
viso labo ir pas jį nebuvo, nes generolas prokuratorius buvo 
apsigarsinęs laikraštyje, kad prašo tą dieną svečių neateiti. Ne¬ 
galėsiąs jų priimti dėl kai-kurių savo šeimynos reikalų. Žiūrėk 
Memoriai dės Pyrėnėes 31 gruodžio 1857 m. 

Tai vis dar nieko. Bet svarbu tat, kad 1858 metais nei 
Falkonetas nežinojo, kad tokį laišką rašęs, nei Diuturas, kad 
jį gavęs. 21 sausio 185h metų Diuturas klausinėjo Bernadetą 
visai netaip, kaip klausinėja žmogus kaltininką, kurio suktybė 
buvo žinoma pirma negu pasidarė. Diuturas matė, kad Žako- 
metas visomis spėkomis nori gauti Bernadetos suktybės pri¬ 
rodymų, o neparodė jam Falkoneto laiško. 

Pats Falkonetas nesižinojo žinią gavęs, nes nesirūpino 
įsakmiai išklausinėti tų, kurie buvo pranešę, „būsiančią manife¬ 
staciją“. Pagalbaus jisai pats 30 balandžio 1858 metais rašė, 
kad Bernadetos regėjimuose nėra prigavimo. 

Devynioliktam šimtmečiui besibaigiant Liurde prokura¬ 
torium buvo p. Senis. Jis slapyvardžiais prisidankstydamas 
rašė Liurdui kenkiančius raštus. Juk nebūtų iškentęs neapskel¬ 
bęs Falkoneto laiško, jei būtų jį turėjęs savo raštinėje. Nega¬ 
lima tikėti, kad jo raštinėje svetimas Bonfonas rado doku¬ 
mentą, kurio neužtiko jos viršininkas Senis. 

Ištiesų, didis ir stiprus tikėjimas tų, y kurie tiki, jog Bon- 
fono apgarsintąjį laišką Falkonetas rašė. Šiaip visi žmonės aiš¬ 
kiai mato, kad tas laiškas Bonfono pramanytas. Kaip Lietuvos 
sodžiuose arkliavagiai ir padegėjai, taip tarp mokslininkų nie¬ 
kinami melagingų valdiškų dokumentų sustatytojai. Baisus 
pažeminimas žmogui tokiu tapti. Liurdo priešininkai neapsiėjo 
to pažeminimo nepasidarę, kuomet panorėjo skelbti, kad Šven¬ 
čiausios Panelės apsireiškimai esą melo vaisiai. To vieno už¬ 
tektų anų apsireiškimų teisingumui prirodyti, jei prirodymų 
ir be to nebūtų dar stipresnių. 

Tai dar ne visi Bonfono darbai. Gegužio mėnesyje 1906 
m. jis išsiuntinėjo Prancūzijos gydytojams šitokį raštą: 

„Gerbiamasis Daktarai ir Mokintojau! Tikiuosi, kad kaip tik susieis 
į parlementą naujai išrinktieji atstovai, taip ir pradės tarp pirmutinių 
darbų apsvarstinėti, ar nereikia uždaryti Liurdo urvą. Teikis, tamista, 
man atsakyti, kokią nuomonę turi apie tą kaipo gydytojas. 

„1-o Ar Liurdo įrėdnė tentreprise) naudinga ar kenksminga ligo¬ 
niams? 2-o A r nėra pavojaus ligoniams, kad juos maudo vandenyje, kuriame 
likę polių, kraujo, ir šiaip dalelių, nei vanduo nemainytas ir indas neplau¬ 
tas? 3-o Ar negali prapūsti tuberkufozinės ir kitokios ligos, dėlto kad 

daug traukinių su ligoniais bėga per Prancūziją ištisai? 4-o Pagaliaus, jei 
tamista žinai Liurdą, ar manai, kad sveikatinės atsargos (higijenos) rei¬ 
kalavimai ten užlaikomi pas urvą ir ligonbučiuose? Trumpai suimant, ar 
Liurdas iš gydytojiško atžvilgio pavojingas ar naudingas? Tamistos atsa¬ 
kymas, gerbiamasis daktarai ir mokintojau, padarys man didelę malonę 
aš gi lieku pilnai atsidavęs tamistai. Jonas de Bonfonas.“ 

Daktaras Buasarys suprato, kad tokiu būdu rengiamas 
Liurdo persekiojimas. Tikėjimo priešininkai, valdydami Pran¬ 
cūziją, neapkenčia savo tėvynėje vietos, iš kurios tikėjimas 
tvirtinasi visam pasauliui, o tūkstančiai žmonių atranda kentė¬ 
jimų palengvinimą ir sveikatą. Nedora prancūzą vyriausybė 
piktus savo darbus dangsto gražiais žodžiais. Toki dienraščiai, 
kaip Matin , jai padeda žmonių akis apdumti. Norėdama tikė¬ 
jimui kenkti Liurdo uždarymu, valdančioji Prancūzijos partija 
pabandė ar nepasiseks ant gydytojų užkrauti atsakymą už 
Liurdo persekiojimą. Bonfonas jos paliepimus ir norus pildė. 

Tat matydamas Buasarys nurašė į dienraštį La Croix 
paaiškindamas, kaip kas yra Liurde ir kad pavojaus nėra. Aš- 
tuoni Liurdo gydytojai 19 birželio 1906 m. susirinko į miesto 
valdybą. Nors jie ne visi buvo katalikai, bet visi vienu balsu 
pripažino, kad Liurdas ligoniams naudingas, ir kad Bonfono 
raštas blėdingas. Visi aštuoni sustatė atsakymą ir pasiuntė jį 
į laikraščius. Bonfonas už tatai juos pavadino gulovomis, už¬ 
tariančiomis už tą, su kuo paleistuvauja ir nuo ko pinigus ima. 

Piktavijos miesto valdyboje buvo daktaras Birodas, kurs 
seniaus buvo tarnavęs kaipo vyresnysis gydytojas kariumenėje. 
Tasai, atsakydamas Bonfonui, pirmiausiai pažymėjo, kad, su- 
lyg mokintų žmonių papročio, gydytojų nuomones gali rinkti 
tiktai gydytojas, jei jis yra kuomi nors žymus savo moksle. 
Bonfonas neturi teisės laukti gydytojų atsakymo, nes jis ly¬ 
ginai niekuomi neatsižymėjęs medicinos moksle, nei jo nepe¬ 
rėjęs. Toliaus daktaras rašo: kas bando sujudinti visus Pran¬ 
cūzijos gydytojus, tas turi pristatyti prirodymus, kad surin¬ 
kęs jų nuomones, mokės ir norės su jomis apsieiti kaip moks¬ 
lui reikia. Bonfonas gi niekuomi negalvoja, kad jis nepanai- 
kįs visas sau nepatinkančias nuomones. Antgalo, daktaras 
Birodas primena, kad medicinoje, kaip visuose moksluose, 
svarbu netiek balsų daugybė, kiek ištyrimo ir sužinojimo gi¬ 
lybė. Vieno gerai dalyką žinančio nuomonė atsveria skaitlin¬ 
gus balsus nieko neištyrusios visuomenės. 

Birodas dar rašo: „Tai-gi galėčiau nieko tamistai neatsa¬ 
kyti, bet atsakau vien dėl mandagumo, o mano nuomonės 

E aremtos pirma, ant to, ką esu matęs trijose savo kelionėse 
iurdan, antra, ant to, ką ištyriau per dešimtį metų pribūda¬ 
mas prie sustojančių Piktavijoje ir perbūuančių joje 24 va¬ 
landas ligonių, važiuojančių Liurdan su tautiškąja (t. y. di¬ 
džiąja) peregrinacija.“ 

Birodas liudija, 1-a kad Liurdas atneša naudą daugeliui 
ten išgijančių ligonių, o nekenkia nei vienam. 2-a kad mau¬ 
dyklėse nėra pavojaus didesnio už kiekvieną vaistų priėmimą. 
Juk ir vaistai kartais gali kenkti. Liurdo maudynės iš to 
atžvilgio mažiaus pavojingos, negu viešpatijos užlaikomieji šil¬ 
tieji vandenįs. 3-ia Ligonių kelionė per Prancūziją nei vienam 
nekenkia, arba nors nedaugiaus kaip jų važiavimas gydytis 
į kitas Prancūzijos vietas. 4-a Liurdo maudynės ir ligonbučiai 
užlaikomi kuogražiausiai. Žmonių ten miršta ir apserga nedau¬ 
giaus negu kituose tokiuose Prancūzijos miestuose. 

Bonfono cirkuliaras taip įpykino gydytojus, kad Lilio 
universiteto medicinos fakulteto profesorius D-ras Lemierė 
sustatė tam tikrą mokslišką grynai gvdytojišką straipsnį apie 
Liurdo naudingumą iš gydytojiško atžvilgio. Lemierė išreiškia 
tąs pačias mintis kaip ir Birodas, tik dar giliaus ir plačiaus 
išrodinėja jų teisingumą. 

Bonfonas gyrėsi gavęs vieną liepos mėnesį 11 tūkstan¬ 
čių 221 laišką, bet jis apgarsino tiktai 184 laiškus. Girtis ga¬ 
lima ir milijonais atsakymų, bet neapgarsinti daktarų atsaky¬ 
mai negali būti imami skaitliun. Kas mokėjo pramanyti me¬ 
lagingą valdžios dokumentą, tas galėjo pameluoti turįs daug 
daktarų atsakymų. Laikraštis Moniteur Mėdical lapkričio mė¬ 
nesyje 1906 m. minėjo, kad Bonfonas apgarsinęs 240 atsa¬ 
kymų, iš tų 201 reikalauja Liurdą uždaryti, 14 užtaria už ap¬ 
sireiškimų vietą, o kiti nesako nei šiaip nei taip. Vėliaus 
pasirodė, kad Bonfonas mokėjo praleisti atsakymus tų, kurie 
rašė priešingai jo norams. 

Lijone gyvena mokintas ir pagirtas daktaras Vensantas. 
Jis taip-gi išsiuntinėjo gydytojams laiškus, klauzdamas apie 
Liurdo naudingumą. Ne vienas daktaras, atsakydamas Ven- 
santui skundėsi, kad Bonfonas nutylėjo užtarimą už Liurdą. 
Vensantas surinko 2,655 atsakymus gydytojų užtariančių už 
Liurdą, liudijančių, kad jis anaiptol nepavojingas žmonėms. 

Tarp gydytojų, atsakiusių Vensantui yra 13 medicinos 
Akademjos sąnarių ir 52 medicinos profesoriai. Jų atsakymus 
ir parašus Vensantas atspauzdino skyrium knygose, pavadinto¬ 
se: „Doit-on fermer Lourdes au nom de l'hygiene?“ tai yra „Ar 
visuomenės sveikata reikalauja, kad Liurdas būtų uždarytas?“ 
Pustrečio tūkstančio gydytojų atsako, kad ne. Retai pasitaiko 
surinkti tokį didelį skaitlių gydytojų, išreiškiančių vieną 
mintį. 

Prancūzijos ir pasaulio gydytojai nepritarė partijai ir 
valdžiai, persekiojančiai tikėjimą ir sėbraujančiai su Bonfonu, 
melagingų dokumentų dirbėju. Bet nežinia ką rytojus atneš. 
Kas nori mušti, tas ir lazdą gauna. Dabartinė Prancūzijos 

valdžia atėmė nuo katalikų bažnyčias, išvaikė klerikus iš se¬ 
minarijų, vyskupus iš namų, vienuolius ir vienuoles iš ligon- 
bučių ir prieglaudų, o jų triobas prisisavino sau. Visoje šalyje 
uždraudė bažnytines procesijas. Tik Liurde tos procesijos liko 
iki šiol neuždraustos. Sunku tikėtis, kad tas liuosybės trupi¬ 
nys galėtų ilgai išlikti neišveržtas. Nors mes, lietuviai, turi¬ 
me savo vargo iki gana, bet negalime neužjausti savo bro¬ 
liams skriaudžiamiems už tikėjimą jų prigimtoje šalyje. 




Šventasis Jonas, baigdamas rašyti savo Evangeliją, išsi¬ 
tarė: Daug-gi yra ir įeitų dalykų, kuriuos Jėzus padarė , kurie 
jei būtą surašyti atskirai , man regisi , jog nei visa pasaulė nega¬ 
lėtų apimti tų knygų , kurias reikėtų parašyti. Nenoromis atsi¬ 
menu tuos žodžius, kad turiu baigti Liurdo istoriją ne viską 
aprašęs. Šv. Jonas buvo didis apaštalas, Šventosios Dvasios 
įkvėpimą turėjo, o negalėjo visų Jėzaus darbų aprašyti. Kas 
gi tad gali stebėtis, kad aš, silpnas žmogus, baigiu Šven¬ 
čiausiosios Panelės darbų aprašymą, neatbaigęs kaip reikia. 

Nors Švenčiausioji Panelė buvo žmogus, o Jos Snnus bu¬ 
vo Dievas, bet ir Josios augštybė ir Jos darbų daugybė tiek 
yra didesnė už mano protą, kad nei vienos tų darbų dalelės, 
pasirodžiusios mažame miestelyje, apimti negalėjau. 

Metai į metus Liurde išgija daugiaus kaip šimtas ligonių, 
šaukiančiųsi Dievo Motinos užtarimo. 1898 metais išgijo 236, 
o 1907-aisiais šimtas ir vienas. Rasi, ne visi tie išgijimai ste- 
bfiklingi, bet visi iš Dievo apvaizdos pasidarę per maloningą 
Marijos užtarimą. 

Tečiaus ne kūnų gydymas yra Liurdo stebuklų tikslas. 
Ne visi išgįja, kas į Liurdą atvažiuoja, arba kas stebuklingojo 
šaltinio vandenį geria. Jei Dievas norėtų ligas panaikinti, ra¬ 
stų ligonius kiekvieną jo namuose. Viešpats Jėzus taip-gi 
daugelį ligonių išgydė, gyvendamas ant žemės, ale ne visus. 
Jis ir sakė: Daug buvo našlių Elijo dienose Izraeliuje , uždary¬ 
tam esant dangui per trejus metus ir Šešis mėnesius . kada pasi¬ 
darė didis badas po visą žemą. Ir nei pas vieną iš jų nebuvo 
siųstas Elijas kaip tiktai į Sareptą Sidonijos krašte , pas moteriš¬ 
kę našlę. Ir daug buvo raupsuotų Eli zėj aus pranašo dienose , ir 

Panelės Šv. Stovyla. 

įitaip i^ruilu žiūrint nuo Kažanoiaus bažnyčios i Liurdo miestą 












Apsireiškimu vieta dabar išrodo taip, kaip ant šito paveikslšlio atmušta. 


Vftl- 















nei vienas iŠ ją nebuvo apčystytas, tiktai Naaynanas Syras . 
(Luk. 4, 25—27). 

Stebuklus Dievas daro, kad žmonės galėtų matyli, jog 
yra Galybė už prigimties teises didesnė, jog yra Dievas. Die¬ 
vas pamokino žmones, apreikšdamas iš kur visų daiktų 
pradžia ir kokiam tikslui mes gyvename ant žemės. Tas pats 
apreiškimas pamokinu, kas bus su mumis, kad kanas nu¬ 
mirs, pamokino ir kaip reikia apsieiti, kad iš mūs apsiėjimų 
vargai ir nelaimės nesidangintų. Tas visas Dievo pamokini¬ 
mas vadinasi tikėjimas. 

Darydamas stebuklus katalikų tikėjime, Dievas patvirti¬ 
no ir dar kartą priminė žmonėms, kad šitas tikėjimas iš Dan¬ 
gaus yra. Tiktai viena katalikų Bažnyčia tiki, kad Švenčiau¬ 
sioji Marija nekaltai pradėta Tai tą Bažnyčią Dievas patvir¬ 
tina, kad Linrde Nekalto Prasidėjimo vardu stebuklus daro. 

Dievas stebuklais žadin t tikėjimą žmonėse dėlto, kad iš 
tikėjimo dorybės dygsta. Ir tikėjimą Dievas davė žmonėms tik 
dėlto, kad be jo nekįia ir neplinta ant žemės gero apsiėjimo 
papročiai. Dievas primena mums, kad nepaliktame tikėji¬ 
mo be gerų darbų. Kaip kūnąs be dvasios negyvas yra , taip ir 
tikėjimas be geru darbą numiręs. (Jok. 2, 26). 

Liurdo stebuklais Dievas sukėlė apmirusį Prancūzijos 
tikėjimą, o tikėjimas pabudęs ėmė vesti gražių ir gerų dar¬ 
bų vaisius. Miela žiūrėti kiek gero darosi šiandien pas Ma- 
sabielio urvą. Ten ponai ir ponios ir atsimena, kad jie vargin¬ 
giausioms žmonėms broliai ir seserįs. Ten grafienės ir ku¬ 
nigaikščiai tarnauja sergantiems elgetoms ir ūkininkų tarnai¬ 
tėms. 

Ten ligoniai keletą metų skaudžius sopulius kentėję pa¬ 
veda sau paskirtą Dievo malonę, kad ji išgydytų nepažįsta¬ 
mą artimą. Štai vienas iš daugelio pavyzdžių. 

Kunigas Martinjonas, Algurijos katedros klebonas ir ka¬ 
nauninkas taip sirgo, kad turėjo keliauti iš Afrikos į Prancū¬ 
ziją. Trejus metus, nuo rugpinčio 1874 m. iki rugsėjui 1877, 
jis meldėsi Liurde, kad Dievas duotų išgyti. 16 rugsėjo tų 
metų jis baigė nove ią, nežinia nei kelintą, meizdamas sau 
sveikatos. Vakarykščiai prieš tą dieną jis klausė išpažinties 
p. Geriero, atvažiavusio iš Marsiiijos su sergančia pačia. Kai 
žmogus prie nuodėmių išsipasakojo ir savo vargus, tai kuni¬ 
gas taip pasigailo, jog išsitarė atsižadąs savo išgijimo, jeib 
tik išgytų Geriero moteris. Ant rytojaus t. y. 16 rugsėjo Ge- 
rieras negalėjo įvežti savo pačios giliai į bažnyčią per žmonių 
daugybę, todėl ją pastatė su vežimėliu koplyčioje po kairei 
nuo durų. Netyčia ten pasitaikė kunigui Martinjonui laikyti 
mišias. Jis jąs ir savo išgijimą pavedė už Gerierienę. Komu- 

niją dalinant Gerierienė atsistojo sveika, o Martinjonas mirė 
į pusdevinto mėnesio po to 27 gegužio 1878 m. 

Kad skaudi vyriausybės ranka pradėjo plakti Prancūzijos 
katalikus, jie ėmė glaustis prie Marijos Liurde, lyg vaikeliai 
prie motinos. Pats mačiau, kaip prancūzu maldininkai, suklaupę 
ant lauko, giedojo: Dovanok , Viešpatie , dovanok savo žmonėms. 
Ašaros vertėsi iš jų akių ir balsai drebėjo, o svetimas žmo¬ 
gus negalėjei veizėti ir klausyti nesusigraudinęs. 

Tikėjimas ir dorybė plinta iš Liurdo po Prancūzija. Šian¬ 
dien verkia ta gražioji tauta ir jieškosi savo sąžinėje nuodė¬ 
mių, norėdama atgailėti už jąsias. Dieve duok, kad išmoktume 
ir mes iš prancūzų gero taip greitai, kaip išmokome iš jų nuo- 
dėmiauti 













Lietuviškas ir prancūziškas 

vardu surašąs. 

Čia neminėti krikšto vardai, žymiosios geografiškos vietos, 
pavardės visiems moksleiviams žinomų žmonių, irtų, kurių pa¬ 
vardės kamiene lietuviškai rašant nepermainyta nei viena rai¬ 
dė, tikt pridėta lietuviška galūnė. 


Lietuviškai Prancūziškai pusi. 


Abadienė (-iūtė) Abadie 23 
Abbevilis Ahėvillo (Vosges) 290 
Adrieniatė Hadrien M-lle 108 

Afenaeras Affenaer D-r 299 

Alakokytė Alacoque 309 

Alensonas Alenęon 246 

Altina8 Haltinnes 308 

Angulema Angoulėme 326 

Anrijoniūtė Henrion 314 

Anrišmontas Henrichemont 288 
Antverpija Anvers 301 

Anžeras Angers 296 

Aravantienė Aravant M-me 11 
Arlezįja Aries 174 

Arsizakas Arcizac-ės-Angles 5 
Artus Arthus 247 - 262 

Ar želė Argėle9 101 

Aukse ra Auche 170 

Austikė d' d’Auste (Hortense) 314 
Ažan Agen — 

Bajona Bayonne 179 

Baiiansys Balancie 217 

Banjorai Bagnėres 106 

Baraderė Baradėre 178 

Barbė Barbey 289 

Barežas Barėges 118 


Lietuviškai Prancūziškai ! pusi 
Barienė Barrau (Jeanne Marie) 25 


Barijožas Barioge 144 

Bartriai Bartres 46 

Batkavė Batcave 178—181 

Batsugerai Batsurguėre 134 

Bearnija Bėarne 166 

Belinž Beluze 135 

Berijon Berillon D-r 277 

Bernadeta Bernadette nuolat 

Berto Bertaut 254 

Bertren Bertrin 266 

Betaramas Bethararae 163 

Bijaricas Biaritz 174 

Bįjeras Billėre 337 

Birodas Dr. Biraud 344 

Biurosas Buros • 97 

Biusas Bus de Gisignies, le C-te 299 

Biusketukas Busąuet 181—184 


Blinji Bligny-sur Ouche (Gote 

dor) 290 


Bliomas Blomme 301 

Bolys Boly 5 

Bonfonas Bonnefon de 342 

Bonsekur Bon Secours — 

Bordo Bordeaux 109 


Brier de Buamon- Brierre de 

[tas [Boismont 256 

Lietuviškai 


Prancūziškai 


p n si. 


Lietuviškai 


Prancūziškai 


pusi. 


Bruatienė Bruant M-me 162 

Bružas Bruges 299 

Buoortsas Bouhohorts 89—92 

Burbule Bourboule 289 

Burdė Bourdeu 22 

Burijotsas Bourriots 106 

Burijetas Bourriette 72 

Burnevilis D-r Bourneville 253 
Buržas Bourges 289 

Buskatas Bouscat 247 

Bušo Bouchaud 273 

Bušutas Bouchout 306 

Bute Boute 284 

Butėnienė Boutin M-me 281 

Daleasas Dalėas 225 

Danglias d' Anglą 56 

Deantikė Dehant 308—317 

Dekresakas Decressac 327 

Delešeliūtė Delėchelle 280 

Delianjienė Delaigne M-me 281 

Deniusė Denucė D-r 246 

Depliuažas Deploige 312 

Deresegijė de Resseguiė 170 

Desalinis de Saligny 170 

Dezira Dėzirat 93—97 

Dežardenas Desjardins 276 
Didė Diday D-r 255—259 

Diubarbijė Dubarbier 241 

Diuboė Duboė 101 

Diufas Dufo 61 

Diufuras Dufour 251 

Diukliosas Duclos 301 

Diukliu Duclou 306 

Diukontikė Ducont 89—92 

Diukrėzas Ducreux 290 

Diupanliu Dupanloup 2134 

Diup ratas Duprat 158 

Diurandas Durand 195 

Diuturas Dutour 165—167 

Dorvalititė Dorval M-lle Į399 

Dožus Dozou nuolat 

Dublis Double 139 

Embertikė Imbert 288 

Eminė Emines 315 

Ermitažas Eremitage 339 

Eskubė Escoubės 5 

Espeliūgų kalnas Espėluges 1 
Esšenas, Van- Van-Osschen 299 
Estradė Estrade nuolat 

Fabišas Fabisch 202 

Falkonetes Falconnette 342 
Faršvileris Farsehi\viller 319 
Febiuras Febvre 238 


Fevras Faivre 257 

Filolis Filhol 169-174 

Forkadas Forkade 219 

Freimanas Freimann 317 

Freisinetas Freyssinet 261 

Fruatbizas Froidbize 308 

Fuketienė Fouąuet M-me 281 
Furkadė Foureade 178 

Furnieras Fournier 246 

Galiopienė Galop M-me 147 

Gumbėta Gambette 261 

Gandavija Gand 301 

Garezonas Garaison 139 

Gurgamas Gargam 325—335 

Garsinjys Garsingny 170 

Gavarnija Gavarnie 108 

Gavė Gavę de Pau 22 

Gazo Gazaux 117 

Gėrienė Gueury M-me 285 

Gerieras Guerrier 348 

Gersentikė Guersaint M-lle 293 

Gerulis Guėroult 176 

Girios vieškelis Chemain de 

|(Liurde) [BSous 55 

Gleras Glėre 93 

Godenė Godenne 314 

Gordetienė Gordet 288—292 

Gožė Gožos 39 

Grivotė Grivotte 284 


Gužno-de-Muso Gougenot-des- 

[Mousseaux 239 


Hanutas Hannut 305 

Hestenbergė Van - Hoesten- 

Iberghe 299 
Hutsegeris Houtsaeghe 303 


lliaras Hilaire 


241 


Jabekė .Jabbfke 303 

Jageris Jacgher 301 


Kaėnas Oaen 
Kalėtas Callet 
Kalijatas Calliat 
Kalvarija Calvaire 
Kampano lauma ( ampan 
Kapdeviej Capedevielle 
Ka9anifltė Cassagne 
Kastė Ca9tay 
Kasterotar Casterot 
Kazaliūtė Gazai as 
Kaznavintė Cazenave M-lle 
Kazo (Benedikta) Cazeaux 
l(Benoite) 


286 

157 

242 

338 

115 

169 

241 

289 

26 

23 

63 

117 

Lietuviškai Prancūziškai pusi 

Kazo (laikraštininkas) Cazeaux 252 
Kazozienė-Supieniūtė Soupenne 117 


Kersbilkas Keersbilrk 273 

Kidzi Chigi 234 

Kliarans Clarens 79 

Klavery Claverie 169 

Koetliosketienė du Coetlosquet 289 
Konjetas Cogniet 246 

Kornetikė Cornet M-lle 282 

Koteretas Cauterets 163 

Kruazina Croisine (Ducont) 89—92 
KurežiOtė Courėge 131 

Kuriate Courreau 21 

Kurtburnienė de Courtebour- 

[ne M-m e 303 
Kurselienė Courcel M-me 277 
Kustė Coustė 169 

Lafitas Lafitte 145 

Lalierienė Lalier M-me 282 

Lemierė Lemiėre 345 

Lencas Lentz 324 

Liabail Labayle 169 

Liabonė Labonne 296 

Liabranšiūtė Labranchu 

[M-lle 283—296 
Liafitas de r de Lafitte 61 

Liafondas Lafond 229 

Liagiūtė Lagus 223 

Liakadė Lacade 148 

Liakazė Lacaze 340 


Liakrampė (iūtė) Lacrampe 67,266 
Liakruazienė (iūtė) Laoroix 319 
Liakuriūtės Lacour M-lles 202 
LiamaršandžiStė Lamarchad 




[286-288 

Lianienė 

Lannes (Baup) 36 

Liapeirė 

Lapeyre 

169 

Liapersonė Lapersonne 

D-r 276 

Liapėrys 

de Lapeyrie 

284 

Liarys Lary D-r 

147 

Liaseras 

Lasserre 

247 

Liatapys 

Latapie 

27,169,316 

Liaturas 

Latour 

149 

Limingas 

Limminghe 

314 

Lioransas 

Laurence 

139 

Liovanija 

Louvain 

312 

Liuką Luca 

306 

Liurdas 

Lourdes 

nuolat 

Liužinįanas Lusignan 

279 

Manžen 

Mangin 

259 

Marikas 

Mariąue 

317 

Markado 

Mareadėau 

251 

Markezys 

Marquezy 

284 

Martenas 

Martin 

314 


Lietuviškai Prancūziškai pusi 


Martinjonas Martignon 348 

Masabielis Massabielles nuolat 

Masys Massy lio 

Mažieji Perkasai PetitsFos 9 ės 106 
Mecas Metz 322 

Medotas Mėdot 309 

Mengiūtė Mengot 21 

Merliasas Merlas nuolat 

Merodas Mėrode 229 

Mėza Meuse 314 

Miliasas Millas 337 

Mijetienė Millet M-me 28 

Mišo Michaux 315 

Miuretikė Muret 223 

Momerai Mommėres 215 

Momus Maumus j 79 

Monpeįjeras Montpeilier 171 

Monžolienė Mongeolle 289 

Morenas Morin 262 

Moro Moreau M-lle 189; D-r 281 

Motartas Motart 305 

Motinjis Montigny 323 

N am u ra s Na m u r 309 

Nansi Nansy 260 

Nėele La Nėelle 288 

Nei Nai 181 

Nevesas Nevers 228 

Nikolis (-ienė,-iūtė) Nicolau 24 
Nojienė Neau 281 

Olioron Oloron 216 

Ombrezas, d' d' Hombres 287 

Oostakeras Oostacker 301 

Ortezas Orthez 328 

Osansas Ossen 94 

Osenas Ossun 147 

Osmetsas Osmets 93 

Osšenas Van Van Osschen 306 
Otan d' d‘ Autan 322 

Pažės Pages 169 

Peiramalis Peyramale 52 

Peirardikė Peyrard 76 

Peiretikė Peyret 28 

Peirius Peyrus D-r 89 

Penas (e;-is,-iūtė) Pene 50,97 

Perro Perrau 241 

Pikta vija Poitier9 281 

Pinjolis Pignol D-r 283 

Po Pau 166 

Puentis Pointis 265 

Pugėsas Pougues 289 

Pužas Pu jo 169 

Rėderienė Roederer 281 

Lietuviškai Prancūziškai pusi. 


Resegije de Ressėgniė 129 

RisiGtės Risse 321 

Rišardas Richard 71 

Riumas Rumeau 296 

Rizanienė Rizan 184—188 

Rojaus lanka (Liurde) Paradis — 
Rouchelienė Rouchel 317—325 
Ruąjeras Royer 304 

Rubodas Roubaud 336—341 

Ruderis de Rudder 298—308 

Ruijė Rouillė 279 

Rulian ( das) Rouland 117 

Ruy Rouy 169 

Ryo vietoje Ryvas Rives 169 

Sabatieras Sabathier 284 

Savls (Sabis) Savy (Saby) 24 
Salėtas (ė) Salette 253 

Salpetrier Salpėtriėre 253 

Sarazenas Sarazin 286 

Sardetienė Sardet 280 

Sažus Sajou 7 

Seė Sėe 283 

Sempė Sempė 188 

Senakas Cėnac 45 

Sen-Diė Saint-Diė 322 

Sen-Pė Saint-Pė 96 

Seras Serre 100 


Sen-Soveras Saint-Sauveur 148 
Sensyr Saint Cyr D-r 238 

Sentantonen Saint- Autonin 162 


Sėt Cette 

Sevenetas Sėvenet 333 

Sibielis Cibiėl 279 

Sosonas Sosson 315 

Stalilis Stalhille 299 

Suasonai Soisson 170 


Suberviejis Soubervielle D-r 183 
Subikė Soubies 22 


Subirus Soubirou 

nuolat 

Supeninte Soupenne 

117 

šarkotas Charcot 

253 

Šenis Chaigne 

343 

Šepferis Schoepfer 

337 


Lietuviškai Prancūziškai pusi. 

Šotonas Chauton 189 

Šoltinas (vietoje Schaltin 

[Šaltinos) 309 

Tafenėrs Taffeniers 305 

Talomonas Talamon D-r 185 

Tarbas Tarbes nuolat 

Tarbesas Tarbes 94 

Tartasas Tartas 191 

Teisieras Teissier 257 

Temeunas Tėinoin 289 

Tesieras Tessier D-r 329 

Tibodas Thibaud 171 

Tilieras Tlnllier 273 

Tiurketas Turąuet 252 

Tomasenas Thomassin 290 

Truvė Trouvė 276—283 

Try Trie 149 

Udenburgas Oudenbourg 298 

Urosas Ouros 34 

Varsenaėrė Varssenaere 299 

Vederintė Vedėre 109 

Veijotas Yeiullot 164 

Vensantas Yincent D-r 

Yergezas Verges D-r 92 

Yinįienė Vigne 78 

Višys Yichy 289 

Yizansas Yisens 94 

Vuazenas Yoisin D-r 253 

Vyną (Viednius) \Yien 270 

Vysdadenas Wiesbaden 318 

Vuiplieras \Vuiplier 286 


Yjotikė Hillot 
Zolia Zola 


Žakemetas Jacomet nuolat 

Žambesas Jambes 314 

Žamelienė Jamel 
Žamenas Jamel 286 

Žesta (ienė) Gesta 25,169 

Žesvas Gesves 308 

Žiunka Junca 96 


* 















TURINYS. 


Pusi. 

Prakalba . y 

1 . įžengiamosios žinios .1 — 12 

1 . Liurdo. apygarda, miestas, gyventojai .... 1 

2 . Pranciškus Subirus ir jo žmona Liudvika ... 4 

3. Subirų Bernadeta. 9 

II. Pirmasis apsireiškimas . 13 — 20 

1. Riebusis ketvirtadienis prieš piet.13 

2. Regėjimas 15 

3. Pu pirmojo regėjimo.18 

III. Antrasis apsireiškimas . 21 - 27 

1. Antras nuėjimas pas urvą, regėjimas ir veido permaina 21 

3. Motinos rūstumas. Miesto šnekos.25 

IV. Trečiasis apsireiškimas .29 —33 

1. Mįjetienė, Peiretikė ir Bernadeta eina pas urvą . . 28 

2. Apsireiškimas ir pirmutinis apsireiškusius prabylimas 30 

Y Ketvirtasis ir penktasis regėjimas . 34—37 

1 . Ketvirtasis regėjimas. 34 

2 . Šeštadienis 20 vasario ....... 36 

M. Šeštasis regėjimas įvyksta po gydytojaus akiy 38-40 

VII Svietiškoji vyriausybė pradeda varginti Ber- 

nadetą .41—52 

1 . Bernadeta pas prokuratorių ...... 41 

2 . Bernadeta pas policijos viršininką .... 45 

3. kunigai beveik visai nesirūpina apsireiškimais . 50 

VIII. Vargy diena . 53 _ 59 

1 . Bernadetos nusiminimas. 53 

2. Panelė neapsireiškė 55 

3. Paniekinamos šnekos ir Žakometo piktumas 58 








IX. Septintasis ir aštuntasis apsireiškimas rt()—66 

1. Septintasis apsireiškimas. 60 

2. Aštuntasis apsireiškimas. 63 

i. Nei Bernadeta nei jos tėvai neima dovanų . . 65 

X. Šaltinis 67—75 

1 . Bernadeta regėjimo metu atkasa šaltinį ... 67 

2. Šaltinio vanduo išgydo pusiau akla žmogų . . 72 

XI Dešimtasis ir vienuoliktasis apsireiškimas 76-83 

1 . Dešimtasis apsireiškimas. Atgaila .... 76 

2. Vienuoliktasis apsireiškimas. 79 

3. Bernadeta gauna eiti pas kleboną .... 61 

XII. Dvyliktasis apsireiškimas .84—92 

1. Regėjimas. 84 

2. Bernadeta pas tardytoją. 86 

3. Kainininkų darbai pas urvą. 88 

4 . Mirštančio kūdikio išgijimas. 89 

XIII. Tryliktasis ir keturioliktasis apsireiškimas 93—102 

1 . Vienas kunigas pribųva prie apsireiškimų . . 93 

3. Bernadeta eina sakyti kunigams, kad pastatydin¬ 
tų koplyčią. 07 

XIV. Prižadėtojo rašančiu kalbėjimo užbaiga 103—113 

r. Kovo 3 diena 1858 metų. 103 

2. Paskutinė iš penkiolikos dienų. 107 

XV. Nuo 4 ligi 25 kovo 1858 mėty .... 114 —123 

1 . Trįs savaitės be apsireiškimų ..... 114 

2. Apsireiškimo vardo pasisakymas .... 118 

XVI. Prieš Velykas ir po Velykų 1858 m. 124—130 

1. Nuo Blovieščiaus ligi Velykų. 1-4 

2. Priešpaskutinis regėjimas. 1-6 

3 . Žmonių gerumas. 1-8 

4. Sis-tas apie Bernadeta. 1-9 

XVII. Netikrieji regėjimai.131 — 137 

1. Atsitikimai ne visai ištirti . 131 

2. Piktosios dvasios darbai ...... 133 

3 . Regėtojai melagiai. 135 

4 . Regėjimai iš ligos . 136 

XVIII. Dvasiškoji ir svietiškoji valdžia pradeda ne¬ 
sutikti dėl Liurdo .. 138 — 146 

1 . Dvasiškoji vyriausybė ir jos rūpinimasis Liurdo 

atsitikimais. 138 

2. Svietiškosios vyriausybės bandymas susitarti su 

vyskupu 1*0 

3 . Prefektai ima drausti garbinti Šv. Panelę pas 

Masabielį. • **- 

XIX. Uždraudimas vaikščioti pas urvą ... 147-155 
l. Aptiekorius bando stebuklingojo šaltinio vandeni 147 

2 . Prefektas uždraudžia gerti iš šaltinio ir vaikščioti 

tarp Masabielio ir <iavės. 149 

3. Kalnakalių darbininkų maištas. 152 

